
L' EDITORE 

A CHI L E G G E R A> 


• ^)uesto decimottavo Volume dell’ Opere edite , ed 
inedite dei Cardinal Gerdii , terzo della Morale Teolo • 
gica, contiene prima a compimcnto dei Trattato della 
Giustizia , e dei Diritto il Trattato de* Contratti in i>- 
pecie , e quindi tutto il Trattato de' Peccati, In quello 
VAutore data la definitione de* particolari contratti, ne 
stabilisce in generale le Regole , le quali perciocchi fon- 
date sono su* principi immutabili della giustizia , nella 
stessa loro br evita conlengono tutto cid , che <J necessa- 
rio a sapersi , per distinguere i contratti leciti , ed ones - 
ti dagl* illeriti , e dagl* ingiusti . Tratta ptrd piit alun • 
go dei Mutuo , e dei T Usura , come quegli , che estimd 
sempre essere dovere di qualunque Professore di sceglie* 
re tra le materie da traitnrsi quelle , che sono le pili im- 
portanti e di combattere gli errori piu comuni, i qua • 
/i recar sogiiono maggior danno nel tempo , in cui seri - 
vesi . Ora, je /a cupidigia d la radice di tutti i mali , 
je non venne meno altre volte nelle piazze Tusura , e la 
frode , certo i, che da molli anni a questa parte Tusu- 
ra domina > e signoreggia per modo , che pochi purtrop- 
po quelli sono , t quali facciansene coscienza: e tanto el- 
la prevale, che non solo trova difensori ne* piit famosi 
Giuspubbl icisti Protestanti , ma ne trova eziandio, e non 
pochi anche fra quelli , che nati sono nel seno della Cat - 
tolica Chiesa , e c/ie pur professano Teologia ; quasichi 
T industria, e il commercio , che si € in questi tempi tan- 
to accresciutOy fatto abbia mutare natura ali e cose,ov- 
vero sia la Morale Cristiana mutabile , come lo sono i 
vani pensamenti de* figliuoli degli uomini . Quanto siasi 
in questi ultimi tempi pariato e scritto dell* usura si pud 
vedere nel saggio Istorico sulla medesima , che trovasi 
distinto in tre articoli nel celebre Giornale di Parigi , 

inlitolalo 1 ’Ami de Ia Religion , e du Roi (f) . Gitasi uti 
medcsimo una Dissertatione dei nostro Antore , serit - 
ia contro dei Puffcndorf , la quale pero , dice it Gior - 
nalista , di non aver veduta , nd potea egli vederla non 
essendosi per anco publicata . Ma 6 d' avvertire , che il 
Gerdii fece bensi un Opus colo Itali ano a confutatione 
di uno scritto , in cui difcndeasl l* usura , che gfi era 
stato dato da esaminarc , il quale Opuscolo noi dare- 
mo per Appendice alia Morale nel seguente Volume % 

10 scritto perd confutato non dee essere dei Puffen- 
dorf , quantunque ne conlenga in parte gli argomen - 

11 . Oltrc a quest' Opuscolo , esamina il Gerdii la 
questione dei Mutuo, e dell* usura in questo Tr altato, 
e la considera sotto le sue diverse relationi coi diritto 
divino , ' coli* ecclesiastico , coi civile , e coi naturale ; e 
il fa in guisa , che se afiri desiderasse masgiore erudi * 
zione' in proposito , tmvar la potrd f acil mente negl i Au» 
tori, che piu ampiamcntc trattarono di questa materia ; 
tna non Sara certa mente co\i facile, che in loro trpvi 
maggior precisione , ed evidenza di queila , che trove^m 
m nel Gerdii ; per Io che rester d la sua mente appieno 
rischiarata , ad onta delle tenebre , cJie tentar<mo di 
spargervi 'qut Proiestanti i quali , come dice il Gerdii ne* 
suoi Principj nietafsir.i della Morale Cristiana ont irou - 
5, ve le secret de rendre conformes au droit naturel les 
,, aclions , que la loi Divine condamne comme essenliel - 
9 , ment mauvaises (2) 

' Il Trattato de* Peccati d diviso in due parti . L*u- 
na de* Peccati in genere ; Caltra de Peccati in i specie * 
La prima parte t suddivisa in cinque Questioni, nelle 
quali paria di mano in mano defla natura, e delle af^ 
fezzioni dei peccato ; delle cause intrinseche dei peccato » 
c dell* cstrinseche; dei par agone de* peccati tra loro e del- 
le loro circostanze ; delle conditioni richiestc a commet- 
tere il peccato; e degli effetti dei peccato. 

Nella seconda Parte , pariando de peccati in ispa* 

0) Nura. $42. 545. <47. 

(2) Opere edite, eo inedite dei Card. Gerdii Vol. il. pag. 105. 1 

c/c, in sett& distinte Questioni tratta de 1 2 3 scite Peccati 
Capitali , e dc vizi che ne derivatio. In lal modo vienc 
VAutore a pariare de* peccati che contrarj sono ai Pre- 
cetti dei Decalogo ,< sejnzach e faccia mestieri di farne 
un Trattato a parte. In questi Trattati , come negli al- 
tri antecedenti , il Cardinal Gerdii fa vedere , come fra 
loro si connettano i principj , e Ic comeguenze ; c valsi 
insieme deWautoritd della scrittura , e de Padri , in prova 
delle sentenze, cltcgli abbraccia , e difende. Nella scelta 
delle quali guardasi egli studiosamente dalVindiffercnza 
pel si y e pcl no in questioni per altro assai rilevanti , che 
redesi piXr troppo , come egli osserva nel suo Saggio d‘In* 
struzionc T eologica ( t ) in ulcuni minuti compendj , ne' qua* 
li tuito d trattato sUperficialmente , e da quali parccchi si 
contentano di impar ar senza piu la Morale . Guardasi pe - 
rd non meno dal difetto di crilcrio , c di raziocinio di certi 
altri Autori , i quali come dice piu sotlo ( 2 ) : Per trai- 
,, tare l-a' Morale dogmaticamentc , altro non fanno , che 
„ compilare Testi di Scrittura , di Concilj , e di Padri. y 
,, e si irova talora , volendo farne Un rigoroso esa me \ 
, f che o molte di quelle Autorita non fanno al caso, o 
,, che indebitamente se ne deducono conclusioni di ecces- 
„ sivo rigore , non men nocivo per ovvenlura 'alta buo - 
,, na regola dei costume , che 1' es tremo opposto della ri - 
2 ? lassatezza . 

In generale tratta egli la Morale c.on quella pon- 
derazione,ed accuratezza , che esige il Soggc‘to , poicht, 
come egli dice (3) : „ Dalle dottrine , e consuhazioni de' 
„ moralisti dipende in gran parte il regolamenlo delle 
„ coscienze , e il concetto , che nella mo/titudine si forma 
,, dei bene, e dei male , rispetto a varj oggelti essenzia- 
„ li i cosa per certo di sotnma importanza , essendovi 
,, gravissimo pericolo neU ’ alternativa , o che il Popolo 
„ non sia istrutto , o che il sia malam ente», • 

(1) Vol.X. pag. 358. 

(2) Pag. 361. 

( 3 ) Pafi- 358 . 

IMPRIMATUR 

Si videbitur Rmo P. Magis. S. Pal. Apostolici J 

\ 

Candidus Maria Fratlini Arch. Philipp. Vices*. 


APPROBATIONES 

Partis Tertiae Tractatam de Justitia , et fure , ubi habetur dispu- 
tatio posterior de Contractibus singillatim , nec non Tractatum de pec- 
catis ab Eminentissimo Gerdillio elucubratum attente perlegi . Hos Sum- 
mi Viri labores laudibus meis exornare supervacaneum est; nam prae- 
terquamquod illius nomen , omniaque ejas hactenus edita Opera a cor- 
datis hominibus jure , meritoque celebrantur ; istae etiam exercitationes 
tanta doctrinae soliditate , tanta eruditione , tamque gravi argumentan- 
di genere praestant , ut vel invitis admirationem injiciant . 

Ea vero, quae Spectatissimus Auctor adversus usuras in medium 
profert, nempe Conclusiones ex fontibus Revelationis, ex humanis lo- 
gibus , atque etiam ex theologica ratione , et jure naturali perspicue , 
strenue , concinneque depromptae , omnigenos Catholici Dogmatis ad- . 
versarios adeo perstringunt , ut omnes vel manus victas dare , vel sal- 
tem obmutescere cogantur. 

Pauca haec de tanto Viro attigisse mihi sat est . Potiora , et gra- 
viora eruet Sapiens Lector ad sui, aliorumque eruditionem non utilia 
modo, sed apprime necessaria. 

Datam Romae nono Kalendas Julii 1820. 

Franciseus Berlauolius Archiepiscopus Edessenus , et 
in Apostolico Palatio piarum Largitionum Praeses . 


Tractationi de Contractibus , quae in superiori volumine Gerdi- 
liano hujus collectionis incaepta in isto completur , attexitur altera non 
minus necessaria , conscientiarum praesertim moderatoribus , de Pecca- 
tis scilicet. Dc ejus pretio nil attinet dicere: sat est , ipsam ex ejus 
Scriptoris ingenio, calamoque prodiisse , cujus Opera omnia accurata, 
absoluta, stilo etiam puro, nitidoque exarata docti quique admiran- 
tur . Breviter , utiliterque hic disputari animadvertent Christianae Ethi- 
ces studiosi de iis quaestionibus scholasticis , tum etiam , et impensius , 
de dogmaticis illis contra nostrorum temporum haereticos , sine quibus 
peccati cognitio plene haberi non potest ; ac simul proponi siimmatim 
regulas curandis animorum morbis aptissimas . Quare Opus idem , jus- 

su Reverendissimi P. Anfossi Sacr. Palat» Apostolici Magistri , summa vo-; 
luptate a me perlectum , dignissimum censeo , quod typis excusum pu- 
blici juris fiat . 

Romae ex Aedibus S. Mariae Magdalenae Kalendis Februar. 1820 . 

Michael Angelus Toni Prae/. Generalis Cler. Reg. Mini- 
strantium infirmis , S>Ojf> Consultor , et prom . ad Epis. 
Examinator . 


IMPRIMATUR 

Fr. Philippus Anfossi Ord. Praed. S. P. A. 
Magister • 

PARTIS III. 

DISPUTATIO POSTERIOR 
DE CONTRACTIBUS SINGILLATIM. 

De Contractibus Singillatim .* 

jVTirum quantam Doctores in contractibus distri- 
buendis , ac singillatim percensendi» dissentiant . Prout 
enim quisque certam ac peculiarem distribuendi rationem 
sequitur , ita plures aut pauciores contractus complectitur • 
Nostra quidem sententia nil opus est hoc loco exquisi- 
tiore subtilitate ; aliquis tamen doctrinae ordo in partien- 
do servandus , ne indigesta nominum series memoriam 
obruat potius, quam intelligentiam juvet. 

Ut autem ab his quae maxime generalia sunt ordia- 
mur , tria in contractu spectari possunt , nimirum perso- 
na seu ille quocum contrahitur , materia de qua contra- 
hitur , et actus ipse contrahendi . Hinc primo Contractus 
dividi potest, ut ait Rebellus , in Divinum , qui cum Deo 
fit per vota tam simplicia quam solemnia , et humanum, 
qui fit cnm homine. Devotis porro , utpote quae ad vir- 
tutem Religionis referuntur , non est instituti nostri hoc 
loco disputare . Contractus qui cum homine fit dividi 
deinceps potest ratione materiae . Nam contractus huma- 
nus vel circa ipsum corporis bonum versatur ; atque ad 
hoc genus referuntur sponsalia et matrimonium , de qui- 
' bils nec ullam disputationem suscipimus ; vel circa bona 
externa , tumque iterum dividitnr , prout diversus est actus 
ipse contrahendi , sive pro diversa contractus vi ac na- 
tura . Atque in hac divisione persequenda , quae nostrum 
institutum propius attingit , paulo jam nobis est immoran- 
dum . 

Recolendum itaque contractus interdum latiore signi- 
ficatione, interdum strictiore accipi ; tum alios innomina- 

4 . DE CONTRACTIBUS 

tos esse , alios nominatos . Postremo alios consensa» 

alios verbis , alios scriptura, alios ipsa re perfici. 

Contractus . qui re perficiuntur quatuor enumerantur 
Lib. 2. Instit. tit. iS. i. Mutuum. 2. Commodatum . 3 . De- 
positum . 4. Pignu9 . Adjungunt Doctores precarium et 
permutationem . Ad hanc refertur Cambium , quod est 
unius pecuniae cum aHa pecunia permutatio . 

Contractus qui consensu perficiuntur , quatuor etiam 
censentur Instit. tit. 23 . nimirum contractus emtionis ac 
venditionis , contractus locationis et conductionis , socie- 
tas , et mandatum ..Ad hos revocantur Census velut species 
venditionis , Emphyteusis et feudum velut quaedam rei ia 
longum vel perpetuum tempus locationes; tametsi a pro- 
prie dicta locatione differunt „ 

Jam vero inter contractus latiore significatione acce- 
ptos recensentur , sive in quibus ex una tantum parte exi- 
stit obligatio , ut donatio , tura stipulatio , et promissio, 
quae verbis perficiuntur ; sive in quibus fit obligationis 
solutio ex consensu partium , nimirum acceptilatio et 
transactio . Ad stipulationem, refertur fidejussio , quacum 
affinitatem habet aliquam assecuratio . Pariter ad stipula- 
tionem utcumque revocari possunt sponsio ac ludus. 

Praeter has contractuum species sunt et aliae quac- 
communiter quasi contractus vocantur , quamvis earum 
aliquae contractus etiam soleant appellari , ut compro- 
missum , tutela , cura , negotiorum gestio : dicuntur autem 
quasi contractus , quia sine consensu alterius partis obli- 
gationem ex ipsa rei natura parere intelliguntur . 

Denique contractus etiam nomen a quibusdam docto- 
-libus tribui solet ultimis Voluntatibus, testamentis , dona- 
tionibus mortis caussa , codicillis . 

Cum autem praescriptum curriculum de singulis ejus-* 
modi contractibus enucleatam disputationem minime comple- 
cti valeat , de mutuo et usura , tum de emtione et venditione 
principaliter agemus ; his enim probe intellectis facilius, 
detegentur fraudes quae in alios irrepere possunt ; reli». 
«quo* vero breviter ac summatim initio complectemur .. 

QUAESTIO I. 

Breviter exponuntur memoratae contractuum 

Species . 

§. I- 

De promissione , et donatione ; 

I^romissio est pactio qua quis data fide se atteri 
obligat ad aliquid ei gratuito praestandum, i. Igitur ex 
eo quod promissio pactionis rationem habet , sequitur 
eam acceptari oportere ut valeat ; secus non erit pactio 
seu duorum consensus . Accedente autem debita accepta* 
tione promittens obligatur , etiam anteaquam acceptatio 
ei innotuerit . 2. Promissio differt a mero proposito j 
nam propositum est simpliciter actus voluntatis , qui ex- 
primi solet per verbum futuri temporis, v» g. dabo ,■ far- 
ciam . Promissio est actus rationis imperatus a volunta- 
te , quo homo • ordinat , quid alteri praestare debeat. Qua- 
re exprimitur verbo praesentis temporis, velut: Spondeo 
me tibi daturum . 3 . Dicitur ad aliquid praestandum , 
quo innuitur promissione non transferri dominium , sed 
solum jus ad rem praeberi . 4. Dicitur quis promissione- 
obligari . Cojus obligationi vim alii ex fidelitate , alii ex 
justitia repetunt * Probablius videtur eam ex justitia pro- 
dire ; siquidem per promissionem acceptatam verum jus 
ad rem acquiritur. Unde licet gratuita promissio ex pro- 
mittentis liberalitate fiat , tamen posteaquam facta est ,eum 
obligat ex justitia . Quod autem talis promissio adjunctam 
vi sua habeat naturalem obligationem , etiain cum jura 
civilia ex ea nullam praebent actionem , haud repugnat 
propositioni superius constitutae , contractum nullum es- 
se jure conscientiae , quem jura ob defectum soleuininni 
nullam declarent . Nam ibi agitur de contractu presso 
accepto , cui jura ob eum defectum expresse resistunt , 
ipsum alioquin probatura . Quare ex eo contra naturalem 


6 DE CONTRACTIBUS 

obligationem ex nuda pactione prodeuntem nil concludi 
potest . Recensentur autem nonnullae caussae , quibus pro- 
mittens liberatur obligatione promissi exsolvendi , velut si 
promissarius ei atrocem injuriam intulerit , si res no- 
minatim promissa sine promittentis culpa intereat , si com- 
mutatio personarum et negotiorum supervenerit, talis , ut 
prudenter judicetur promittentem pro ejusmodi statu obli- 
gare se noluisse . Sed notandum ad hanc status commu- 
tationem rite dijudicandam illas tantum conditiones spe- 
ctandas esse , quae sunt rei promissae extrinsecae , non 
quae sunt annexae . Unde qui vovit castitatem , licet po- 
stea in implendo voto tentationes graves experiatur , quas 
si praevidisset, non vovisset , adhuc voto tenetur. 

Donatio est actus quo rei alicujus dominium gratuito 
in alium transfertur . Alia est realis , qua rei traditione 
dominium eo ipso acquiritur donatario . Alia est verbalis , 
quae fit solis verbis absque rei traditione . Ut si quis in 
foro dicat alteri , do tibi librum in mea bibliotheca po- 
situm . Haec est velut promissio jus ad rem tribuens . 
Alia est absoluta , alia cum conditione . Sic donatio inter 
vivos est absoluta , cum quis ita donat , ut velit statim ac 
sine conditione rem transire in dominium donatarii . Do- 
natio vero caussa mortis est donatio conditionalis , qua 
donans tantum post mortem vult rem fieri donatarii , id- 
que sub conditione , nisi ante mortem revocetur . Multa 
porro de donationibus sunt juribus constituta , quae suis 
ex fontibus erunt petenda . 

§• II. 

Ve deposito , commodato , precario , 
et mandato . 

D 

-LVepositum est contractus , quo res aliqua cuiquam 
expresse vel tacite acceptanti custodiae caussa traditur , 
ut eam integre restituat . Dicitur tacite propter eos qui 
ad custodiam rei depositae tenentur ex officio , ut Nautae , 
Caupones , Stabularii , quando ipsis advertentibus deponi- 

tur L.ilet 2.ff. Nautae , Caupones. 2. Dicitur custodiae caus- 
sa , quo depositum secernitur a pignore , quod securitatis 
caussa traditur . Sunt autem depositarii obligationes . 
i.Rem depositam servare et diligenter custodire .2. Si- 
ne mora depositum reposcenti restituere, nisi deposi- 
tum sit fisco addictura , aut furtivum , aut depo- 
nens sumtus pro rei custodia praestare recuset ; si depo- 
situm reposcatur in perniciem publicam , vel suF, vel alio- 
rum , velut si furiosus ensem depositum reposcit Scc. 3 . 
Non uti re deposita nisi ex consensu vel expresso vel 
praesumto deponentis; secus valorem usus restituere de- 
bebit . Sunt etiam haec notanda 1. Rem depositam domino 
perire, si casu perit ; perire autem Depositario , si dolo ejus 
aut culpa lata perierit . L.i . ff. Depositi . 2. Hunc teneri de 
culpa levi, si ob custodiam stipendium acceperit , aut res 
deposita in ejus etiam utilitatem cedat . 3 . Teneri de culpa 
levissima , si praecessit conventio , vel restituendi mora , vel 
sponte se obtulit ad custodiam , ex Gan. Bona fide extra de 
deposito; adeo ut summae diligentiae prudentem spem at- 
tulerit deponenti , qui ei proinde ut diligentissimo rem cu- 
stodiendam tradiderit. Species depositi est sequestrum, cum 
nempe vel auctoritate judicis , vel litigantium consensu res 
litigiosa committitur alteri , usque eo dum lite direrata , 
constet cui debeatur 

Commodatum est contractus ~ 9 quo res quae usu non 
consumitur ad solum usum gratuito conceditur , ea con- 
ditione ut praestituto tempore eadem numero restitui de- 
beat . Precarium vero , quo res utenda tamdiu conceditur , 
quamdiu is qui concessit , patitur . Unde non aliter differt 
a commodato , nisi quod quovis tempore repeti res pos- 
sit . Ne autem per precarium illudere quis voluisse videa- 
tur , non debet statim repetere . Dicitur t. Res usu non 
consumtibilis , quia in rebus quae usu consumuntur , non 
potest tradi usus juris sine dominio . 2. Proinde additur 
ad solim usum , quo intelligitur proprietatem rei mane- 
re penes commodantem . 3 . Dicitur gratuito, quia si pro- 
pter usum aliquid exigitur, fit Locatio, nec aflplius ma- 
net ratio commodati. Tenetur porro qui accipit commo- 

datam i. Rem commodatam non adhibere J nisi ad usus 
concessos. 2. Curam impendere diligentem pro re commo- 
data conservanda , atque in id sumtus ordinarios confer- 
re , non extraordinarios qui recidere debent in commo- 
dantem . Ita qui equum commodato accepit , tenetur eum 
alere , non autem pro equi curatione graves sumtus per- 
ferre . 3 . Si in ejus solam utilitatem cedat commodatum 
tenetur de culpa levissima L. 18. ff. de commodato ; si 
par est utriusque utilitas , ex culpa levi ; si denique ce- 
dat in solius commodantis utilitatem ex culpa tantum la- 
ta tenebitur ad damni restitutionem . Qui vero commo- 
davit , tenetur rem suam non ante praestitutum tempus 
repetere cum damno commodata rii , nisi aequale ipsi 
damnum immineat. 2. Vitium rei commodatae aperire, 
ne illati damni sit caussa . 3 . Extraordinarias impensas pro 
re commodata praestare. 

Mandatum est contractus , quo obligatio aliquid agen- 
di in commodum alterius gratis suscipitur . Dicitur gratis; 
secus fieret operae locatio . Tenetur ergo qui mandatum 
suscipit rem alterius diligenter atque ex ejus utilitate gere- 
re . 2. Fines mandati non excedere . 3 . Ncc ullam mercc- 
dem exigere , nec occulta compensatione suos labores re- 
munerare . Mandans porro tenetur necessaria suppeditare 
pro negotio gerendo ac sumtus solvere . 

1 

§. IU. 

De Cambio ' 

Cambiuin est unius pecuniae cum alia pecunia per- 
mutatio . Primo dividitur in manuale , quod etiam minu- 
tum vocant ct locale . Carnbium manuale est quo praesens 
pecunia unius generis cum praesenti alterius generis pe- 
cunia permutatur, ut nummus aureus pro moneta aerea .’ 
Antiquissimum est hoc cambii genus , quod qui exercent 
a Latinis collybistae dicti* sunt , et collybus vocatur lu- 
crum, quod ex eo percipitur . Cambium locale vel traje- 
ctitium est pecuniae praesentis permutatio cum alia in di- 

slanti loco solvenda ex literis mensarii seu campsoris , 
quo nomine donatur, qui cambii hoc genus multo recen- 
tius invectum, quodque Judaeis e Gallia ejectis fertur ac- 
ceptum , exercet . Hoc porro dividitur in verum seu reale, 
quo reapse fit permutatio pecuniae , quatenus pecunia, 
quae campsori uno loco traditur , revera in commodum 
tradentis alio in loco praestatur , aliud siccum seu fictum, 
quo ea permutatio fingitur ; velut cum campsor ipse pe- 
cuniam tradit alteri in eo ipso loco sibi restituendam, 
literis confictis pro loco distanti , ad quem ex tacita con- 
ditione nunquam sunt mittendae . Cambium manuale et lo- 
cale reale licitum esse demonstrat plane S. Thomas Opuscu- 
lo 73. de usuris Cap. i 3 . : Dicendum quod ars carnpsoria 
de se esc justa , et est ratio , quia illud quod accipitur 
a Campsoribus in tali permutatione monetae , non acci- 
pitur ratione pecuniae , quae dt se est invendibilis , jeoi 
ratione periculi , vel interesse , ut subveniatur salariis 
pensionum , domorum , ministrorumque , et laboribus et ex- 
pensis in arte necessaria et licita ne frustra ponant ope- 
ram et sudorem suum in re licita ad utilitatem aliorum . 
Quia vero non vacat latebras omnes pervestigare quas 
usurae in eo contractu cupiditas lucri queesivit genera- 
lia haec tantum constituemus. i.Non licere campsori lu- 
crum exigere , nisi quod lege aut legitima consuetudine 
fuerit invectum . 2. Nec ipsum quicquam exigere posse 
ratione dilatae solutionis ; nam ut inquit D. Th. 2. 2. q. 
78. art. 2. ad 7. E xpcctatio pretii solvendi habet rationem 
mutui ;unde quidquid ultra justum pretium pro hujus- 
modi expectatione exigitur est quasi pretium mutui', 
quod pertinet ad rationem usurae. 3 . Cambium siccum 
atque adeo usurae labe contaminatum reputandum esse , 
quotiescumque fingitur futura in alio loco solutio , quae 
revera fiet in eodem loco . 

§. iv. 

De Censu . 

C/ensus generatim dici potest Contractus onerosus 
quojus acquiritur ad percipiendam pensionem, i. Dividi- 
tur in reservativum et consignativum . Reservativus est quo 
quis dato alteri dominio utili et directo alicujus rei , re- 
servat sibi ex ea re pensionem quotannis solvendam . Sic 
Cenes. 14. Joseph dedit Aegyptiis possessionem reservata 
Regi pensione solvenda . Differt ab Emphyteusi , quod in 
hac detur solum dominium utile . Contractum hunc ju- 
stum esse ex eo patet , quod potest quisque rem suam do- 
nando eas omnes conditiones donationi adjicere quae juri 
non repugnant . Consignati vus est , quando soluto pretio 
acquiritur jus percipiendae pensionis . Censualista dicitur 
vel censitor qui jus comparat , censuarius qui obligatio- 
nem suscipit . Dividitur autem 2. hic census in realem , 
personalem , et mixtum . Realis est quo censualista emit a 
censuario jus percipiendae annuae pensionis ex re fructi- 
fera , velut ax agro ; quae res fructifera proinde obligatur 
ad pensionem . In eo proinde censu obligatio rem ipsafn 
comitatur , adeo ut transeat velut servitus reali» in quem- 
cumque res ipsa devenerit , cessetque vel ex toto vel ex 
parte si res fructifera aut ex toto aut ex parte pereat , vel 
in perpetuum infructifera evadat sine culpa censuarii : 
Hunc eontractum esse licitum , licet olim a doctis Theo- 
logis dubitatum luerit , nunc est extra omnem controver- 
siam positum . Siquidem ex natura sua ad justae venditio- 
nis et emtionis contractum revocatur . Etenim ut quilibet 
potest alteri vendere jus realis servitutis , v. g. transe- 
undi per agrum , ita potest vendere jus percipiendae pen- 
sionis ex agro . Census personalis est qui statuitur super 
ipsa persona , quatenus ex ejus opera et industria jus emi- 
tur pensionis percipiendae . Mixtus qui partim in re fru- 
ctifera , partim in persona constituitur . Census personalis 
in Germania, Gallia, et Belgio passim celebratur , multia 

Theologis assentientibus , qui eum juri naturali minime 
adversari censent;et aliunde ajunt Bullam Pii V. omnem cen- 
sum interdicentis, nisi inter ceteras conditiones constituatur 
in re fructifera , immobili, certa ac nominatim designata, non 
esse in illis locis receptam , atque adeo non obligare pro 
iisdem locis quoad conditiones , quae sunt juris positivi . 
3 . Census alius est redimibilis ex parte vendentis seu 
censuarii , irredimibilis autem ex parte ementis seu cen- 
sitoris iisque est juri et naturali et positivo consentaneus : ali- 
us est redimibilis etiam ex parte ipsiusmet censitoris i at- 
que hanc census constitutionem vel solo spectato jure na- 
turae periculosam in praxi fatentur , qui eam ut specula- 
tive licitam defendi posse opinantur ; quare ab ea abstinen- 
dum vel ratione solius periculi etiam in locis , quibus non 
vigeret praedicta constitutio . 

His addi potest census vitalitius , nimium emtio ju- 
ris ad pensionem tota vita superstite exigendam . In eo 
contractu se prodit periculum damni, et spes lucri . Qua- 
re contractum sortis involvit . Contractus est ex se licitus , 
modo in constituenda pensione regula servetur prudenti 
hominum aestimationi et legitimae consuetudini consentanea , 
habita ratione aetatis et valetudinis ejus ad cujus vitam 
census emitur. 


§. V. 

De Locatione , Conductione , Emphyteusi 
et Feudo . 

Locatio et conductio contractus est onerosus , quo 
rei usus , vel fructus , vel personae opera pro certo pre- 
tio vel mercede ad tempus ab uno conceditur , ab altero 
accipitur . Qui concedit , dicitur locator ; conductor , qui 
accipit. Personae opera intelligitur , quam pro pretio prae- 
stant famuli , operarii* &cc. Ad usum locantur domus , 
equus &cc. Ad fructum ager , ovis &c. Qui agros conducit , co- 
lonus ; qui aedes , inquilinus L. 37. ff, de acquir. posses. ; 
tjui vectigalia, publicanus L. 16. ff. de verb. Sign, Differt 

a venditione et emtione . i. Quod cmtione ac venditione 
. rei dominium , locatione usus tantum et fructus concedi- 
tur. 2. Quod si pereat res emta , nondum tradita , tenetur 
emtor de pretio ; si locata similiter perit, liber est con- 
ductor .Tenetur locator i. Cavere ne res quam locat in 
pravum usum ac legibus vetitum conducatur . 2. Aperire 
vitium rei ; secus si ex vitio grave detrimentum inferatur 
conductori , gravi erit in culpa . Quin etiam tenetur de 
damno ex culpa ejus levi consecuto , non ex casu fortui- 
to . 3 . Ex Can. Propter sterilitatem 3 . de locato , si nul- 
lus vel modicus fructus ex agro percipitur , minuendum 
pretium conductori : Nisi cum ubertate praecedentis vel 
subsequentis anni valeat sterilitas compensari . Et gene- 
ratim si res minus frugifera evadit, consulendum aequali-, 
tati . 4. Debet praestare sumtus necessarios rei reparandae 
et utendae , exceptis alimentis animantis , ut etiam vecti- 
galia , et alia onera rei annexa ; quia qui sentit commo- 
dum , debet sentire et onus; nisi aliter conventum sit, et 
ideo minus conductor pendere debeat . 5. Non potest pen- 
sionem augere ob fructuum majorem capiam ex industria 
conductoris provenientem . Nam sui cuique industria pro- 
ficit . Nec potest rem locatam siue culpa conductoris re- 
trahere ante praestitutum tempus , nisi ob casum repenti- 
num, velut incendium ipse egeat, aut ei pernicies immi- 
neat. Conductor vero tenetur 1. Rem probe curare et cu- 
stodire. 2. Ea non uti nisi ad praestitutum tempus, nisi ex 
caussa legibus probata , 4. Pretium solvere tempore con- 
dicto . 

Emphyteusis , quae Zenonis Imperatoris lege propriam 
naturam habuit , graece idem sonat ac latino insitio seu im- 
plantatio , sic dicta ex eo quod ut olim agri culti publice 
facta Provincia pro certo vectigali annuo perpetuo loca- 
ri solebant , sic inculti concederentur ea conditione , ut qui 
acciperent meliores eos plantando , serendo , colendo ef- 
ficerent , simal vero pro concesso agro annuam solverent 
pensionem . Quod jus deinceps ad privatorum etiam agros 
productum est . Hinc Emphyteusis definitur Contractus one- 
rosus, quo res immobilis pec culturam melior efficienda > 

quoad dominium utile alicui conceditur , cum onere pen- 
sionis realis solvendae Domino directo . Cui Emphyteusis 
conceditur dicitur Emphyteuta ; qui concedit Dominus di- 
rectus . Pensio appellatur Canon . Differt a Locatione quod 
in re imtnobiii tantum constituitur , et dominium utile trans- 
fertur ; a venditione et censu reservativo quod solum trans- 
fertur dominium utile , non directum et plenum ..Jura au- 
tem et obligationes ex eo contractu utrinque prodeuntes » 
tum conditiones ei adnexae ex juribus communibus et sta- 
tutis locorum petendae . 

Feudum dicitur contractus quo res immobilis conceditur 
quoad Dominium utile sub onere praestandae fidelitatis et 
obsequii personalis . Qui hoc modo concedit rem immobi- 
lem, dicitur Dominus , qui accipit , Vasallus , aut Fcudata- 
rius . Ceterum de fcudorum conditionibus consulenda prae- 
sertim locorum statuta t 

i- vi. 

• » 

De Societate . 

Societas dicitur conventio duorum vel plurium 
conferentium aliquid pretio aestimabile ad quaestum aut 
usum . Velut cum unus pecuniam , aut bona , alter operam 
confert et industriam . Ad justam societatem hae potissi- 
mum conditiones requiruntur. i.Ut negotiatio in qna so- 
cietas versatur licita sit. 2. Ut in omnibus inter socias aequa- 
litas servetur , nimirum ut communes sint impensae , lucra 
et damna ; ita ut quisque pro rata partione quam contulit 
lucrum reportet , dainnum sustineat, sumtus suppeditet . 3, 
Ut pecunia quam uaus e sociis contulerit maneat periculo ex- 
posita , hoc est si fortuito perierit, ejus damnum solus susti- 
neat. 4. Proinde ut finita societate lucro ex aequalitate propor- 
tionis diviso sors ipsa si extat,ei reddatur qui contulit. 
Porro si nullum lucrum societas fecerit , et nihilominus al- 
tar industriam et operam contulerit aequali pretio aestima- 
bilem , censent nonnulli sortem quae salva manserit cum 
eo dividendam ; sed probabilius existimant alii totam ei red- 
dendam qui contulerit . Nam uterque perinde sive pecuniam j 

sive industriam periculo exponere censetur ; quema dmodum 
ergo sorte pereunte solus damnum perfert , qui contulit , 
sic etiam cum industria inutilis evaserit, eam totam ami- 
sisse censendus , qui eam adhibuit . Lege autem societatis ut- 
pote contractus onerosi obligatio nascitur ad societatem ta- 
li diligentia administrandam, ut ex culpa levi socii tenean- 
tur de damno importato i 

§. VII» 

De Sponsione , et Ludo ; 

Sponsio dicitur concertatio plurium de rei cujusquam 
veritate contendentinm , proposito victori praemio . Hujus- 
modi contractum ex natura sua licitum esse communiter 
Theologi docent. Requiruntur autem hae potissimum condi- 
tiones . i. Ne sit de re turpi, legibus vetita et odiosa. 2. Ut 
eventus sit utrique certanti dubius et incertus , secus non 
haberetur aequalitas inter spem lucri , et periculum da- 
mni ; atque adeo vitiaretur hic contractus , quo spes lucri 
aliqua ratione emitur pericula damni . Hinc quantum ex 
una parte probabilitas major elucet , tatatumdem de lucri 
sperati magnitudine decedere debet, ut res ad aequalitatem 
reducatur . Quod si unus se certum profitetur , et alter ni- 
hilominus vult contendere , multi censent eum hoc ipso ju- 
ri suo renunciare , turaque posse alium certare , et quod 
lucratus fuerit retinere . Quippe videtur alter sciens ac pru- 
dens velle perdere et donationem consequenter facere 
Qui vero certus est , nec admonet , consentiunt omnes eum 
ad injusti lucri restitutionem teneri . 3. Requiritur ut uter- 
que eodem sensu accipiat de quo contenditur , secus nul- 
lus esset consensus . 

Ludus dupliciter sumitur . 1. Ut est artificiosi oblecta, 
menti genus ad animi vires reficiendas institutum . Ludum 
ejusmodi moderatum nec ulla prava circumstantia infectum 
ad virtutem Eutrapeliac pertinere intelligitur ex S. Th 2. 2. 
q. 168. a. 2. 2. Accipitur ut est quidam contractus in- 
ter collusores > quo unus periculo rei suae perdendae se ex- 

ponit, spe lucrandae rei alterius similiter etpositae . Tri- 
plex distinguitur, unus qui fortuna , ut vocant , regitur > alter 
qui industria , tertius , qui partim fortuna, partim industria.’ 
Ejusmodi ludos ex sese naturali juri non adversari ex eo 
probatur , quod ut quilibet potest rem suam donare, sic eam 
potest periculo exponere , et ex pacta conditione dominium 
ejus in alterum transferre. Verum et ipso solo jure na-, 
turae spectato multis de caussis illicitus ludus evadit 
i. Ratione personae si aut alienare non potest , aut eam 
genus ipsum ludi graviter dedeceat . 2. Ratione loci ac 
temporis . 3. Ratione ipsius ludi si scilicet in re quomo- 
documque turpi et illicita versetur . 4. Ratione periculi , non 
solum vitae sed etiam immoderatae faciendae jacturae , quae 
ludentem ad tales angustias redigat , ut debita solvere , fa- 
miliam convenienter alere et instituere , aut alia officia 
obire nequeat . Quibus accedit periculum irae , rixae, per- 
jurii, blasphemiae, fraudis, praetermissionis munerum , qui- 
bus vacare quis debet . 6. Ratione cupiditatis in lucrum 
avidius inhiantis . Et quidem quaestio a Theologis institui- 
tur , num ludus qui fit gratia lucri sit peccatum . Ga* 
briel et Panormitanus prorsus affirmant . Et sane cum lu- 
dus ex natura sua non in lucrum sed in honestam ani- 
mi remissionem pertineat, profecto qui in ludo lucrum 
praecipue intendit non minus in culpa esse censendus f 
quam qui solam voluptatem consectatur . Et quidem si 
cupiditate notabilis lucri trahatur ad ludum , sentiunt eum 
mortaliter peccare . Licet enim appetitio lucri ex sese non 
sit mala , tamen cum in ludo notabile lucrum fieri nequeat > 
sine gravi alterius damno , charitas vetare prorsus vide- 
tur , ne quis lucrum expetat quod cum alterius damno 
«St necessario conjunctum , imo ex eo totum pendet . 

Ludos porro qui aleae nomine continentur jura sae- 
pe prohibuerunt propter gravissimas pestes , quae in Rem- 
publicam per eos importari solent . Sic L. 2.ff. dc aleatori- 
bus : Senatusconsultum vetuit in pecuniam ludere : prae* 
tepquam si quis certet hasta vel pilo jaciendo , vel curren • 
do , saliendo , luctando , pugnando : quod virtutis caussa ' 
fiat • Et L. 1. C. de aleatoribus : Victum in aleae lusu non 


i6 DE CONTRACTIBUS 

posse conveniri , et si solverit habere repetitionem l Clericis 
porro ludo aleae speciatim interdictum est Can. Clerici 
2. de vita et lion-estate Clericorum : Ad aleas et taxil- 
los non ludant , nec hujusmodi ludis intersint . Can. Por- 
ro Episcopus distinet. 3 !>. Alea cum ebrietate conjungitur , 
ct quidem sive illi sive isti deservientes Episcopus , Pre- 
sbyter , Diaconus damnari seu deponi jubentur ; Subdia- 
conus autem , aut Lector , aut Cantor similia faciens , com- 
munione privari . Ex poenae porro gravitate colligunt gra- 
vissimi Theologi mortale hoc genus esse culpae . Conci- 
lium porro Tridentinum Scss. 22. c. 1. quae alias de Cle- 
ricorum vita et honestate , de aleis 6cc. a Summis Pontifi- 
cibus et sacris Conciliis sancita fuere observanda statuit.Quod 
autem attinet ad lucrum ludo quaesitum ex quadruplici 
potissimum capite iniquum illud fieri , nec adeo retineri pos- 
se aperte colligitur ex doctrina D. Th. 2. 2. qu. 32 . art. 
7. ad 2. : Circa illa quae per aleas acquiruntur , videtur 
aliquid illicitum esse ex Divino jure , scilicet quod ali- 
quis lucretur ab his , qui rem suam alienare non pos- 
sunt , sicut sunt minores et furiosi et hujusmodi , et quod 
aliquis trahat alium ex cupiditate lucrandi ad luden- 
dum , et quod fraudolenter ab eo lucretur . Et in his rasibus 
tenetur ad restitutionem . Hinc 1. Tenetur ad restitutionem 
qui lucratus e9t a filiofamilias , ab uxore , a Religioso ma- 
jorem summam , quam quae prudenter judicari possit li- 
berae ipsorum dispositioni permissa fuissse a Patre , veri 
viro de bonis sibi obnoxiis, aut a Praelato . Hinc 2. Tenetur 
ad restitutionem qui lucri cupiditate alium impulit ad luden- 
dum sive vi et injusto metu , sive conviciis , sive importunis 
etiam precibus ex probabiliore sententia . Contra qui hoc 
modo fuerit ad ludendum incitatus , si vicerit , recte lu- 
crum potest retinere. 3 . Qui per fraudem lucrum fecit : 
velut qui artificiose chartas componit, aut signis notat , aut 
suffuratur . Fraudis autem nomine non intelligitur genus 
illud solertiae et astutiae , quod proborum hominum con- 
sensu lege ipsa ludi permittitur , quam a se adhibitam non 
pudet ipsos palam fateri . Ad fraudem pertinet inaequali- 
tas quae se prodit inter ludentes , sive propter inaequali- 

tatem summae periculo expositae , ratione cujus ille ini- 
que lucratur , qui tantam, summam vincit , quantam ipse 
exponere non potest aut non vult ; sive propter di spa- 
rem peritiae conditionem ; de qua haec statuenda vi- 
dentur . Si quis adeo superior est peritia , ut certam si- 
bi victoriam merito polliceri queat , nec licite ludere 
nec lucrum retinere potest . Si major peritia ejusmodi est, 
ut nonnisi probabilem spem lucri afferat , sed utatar simu- 
latione , fingat se imperitum , sinat alium primo vel altero 
jactu vincere ad eum alliciendum , tenebitur de restitutio- 
ne . Si major peritia incertum adhuc relinquit exitum ludi , 
aut alter admonitus velit nihilominus cum longe peritiore 
certare, licite ludere ac partum lucrum retinere poterit . Su- 
perest quartum caput quo restitutioni obnoxium fit lucrum 
ludo quaesitum ex D. Thorna , cujus haec verba sequuntur: 
Aliquid autem videtur esse illicitum ex jure positivo ci- 
vili quod prohibet universaliter tale lucrum . Sed quia jus 
civile non obligat omnes , sed cos solos qui sunt his legibus 
subjecti , et iterum per dissuetudinem abrogari potest , ideo 
ap id illos , qui sunt hujusmodi legibus obstricti tenentur 
universaliter ad restitutionem qui lucrantur : nisi forte 
contraria consuetudo praevaleat . 

Hinc i. ubi leges vigent ludum non prohibentes mo- 
do, verum etiam ipsum ludi contractum irritantes , restitui 
debet lucrum etiam ante sententiam judicis * 

Hinc 2. ubi leges ipsum contractum non prorsus irri- 
tant ; sed ut Romanae leges decernunt solummodo victo- 
rem condemnandum ad restituendum lucrum competente 
actione repetitura , non videtur victor teneri ad restitutionem 
ante sententiam judicis . - » 

Hinc 3. ubi leges ejusmodi vigent, potest qui solvit 
tuta conscientia solutum legitime repetere» Si autem cre- 
dita pecunia lusit , disputant V)octore$ num solvere tenea- 
tur i alii affirmant ; negant alii propter hanc rationem ; quod 
cui datur actio ad repetendum datur etiam exceptio ad non 
solvendum . Ex L. i56. ff. de regul» juris * 

. 1 . * * * 

, ... §. VIII 

< 

De contractibus accessoriis , fidejussione , 
assecuratione &c . 

F 

X idejussio contractus est , quo quis alienam suscipit 
obligationem adeo ut principali debitore non satisfacien- 
te , ipse pro eo satisfacere teneatur . Cum autem hic con- 
tractus , ut patet ex definit, sit accessorius , patet i. Non pos- 
se fidejussoris obligationem esse in majus aut in duriorem 
caussam, quam sit obligatio principalis , multo vero minus 
in aliam rem . 2. Non posse ipsum conveniri , nisi ante j 
creditor a principali debitore solutionem exegerit . Exci- 
pitur tamen nisi fidejussor suo juri renunciaverit , vel si 
se fidejussorem negaverit , vel si principalis absens non 
potest conveniri , aut in territorio bonis non potiatur i 
3 . Teneri principalem damna resarcire quae ob culpam 
ipsius fidejussor tulerit . Quaeritur autem num fidejussor 
licite possit exigere pretium a debitore pro praestanda fi- 
dejussione . Alii negant eo quod fidejussor solvens pro 
principali non aliud facit quam pecuniam mutuari sibi dein- 
de a principali reddendam ; quare si quidquam exigit pro 
fidejussione , videtur vi mutui exigere , quod non licet . 
Alii affirmant ajentes eum non pro mutuo exigere , sed 
pro ipsa mutuandi obligatione quam suscipit * si forte con- 
tingat ut principalis debitor non solvat, quae obligatio est 
pretio aestimabilis . 

Assecuratio est contractus , quo quis alienae rei pe- 
riculum in se suscipit , obligans se se ad eam compensan- 
dam si pereat . Differt a fidejussione , quod fidejussor obli- 
gationem accessoriam suscipiat ; assecurator vero incer- 
ti exitus periculum directe sibi assumat . Licet sane pro 
hujus periculi susceptione pretium exigere : tumque inas- 
securatione habetur venditio aliqua obligationis praestandi 
alterum indemnem pro pacto pretio . Requiritur autem ad 
justitiam ut neqealitas servetur inter aestimationem pretii et 
periculi . Quare cui constat rem suam periisse non potest 

ejus assecurationem oblato pretio pacisci , aut si cui con- 
stat eam in tuto jam esse , non potest pro assecuratione 
quidquam exigere . 

Pignus sumitur vel pro re quae cautionis caussa credi- 
tori in pugnum seu manum datur , vel pro ipsa oppigue- 
ratione seu contractu , quo ad securitatem debiti res ali- 
qua creditori traditur post solutionem restituenda . Simi- 
liter hypotheca vi graeci vocabuli res est obligationi sub- 
jecta , vel contractus quo res ad securitatem debiti obli- 
gatur . Hoc autem interest pignus inter et hypothecam, 
quod pignore res non solum est obligata , sed tradita cre- 
ditori , per hypotecam vero dumtaxat obligatur . Unde se- 
quitur ut pignus constituatur in rebus mobilibus , quae 
tradi possunt ; hypotheca in immobilibus .Creditor i. ac- 
ceptum pignus probe servare debet , ne pereat aut deterius 
fiat. Cumque de contractu agatur utrinque utili tenetur de 
culpa levi , non de levissima , multo minus vero de casu 
fortuito, nisi conventum fuerit, aut in sculpabili mora re- 
stituendi fuerit . 2. Non uti pignore nisi consensu oppi- 
gneratoris s fructus autem quos ex pignore vi ejus contra- 
ctus perceperit , in sortem computare debet . Cetera mi- 
nutatirn persequi non vacat . ' 

Transactio est pactio non gratuita de re dubia. Dici- 
tur i. non gratuita, quia uterque transigens ad controver- 
siam componendam aliquid remittit de jure suo putato seu 
praesumpto . Dicitur 2. de re dubia ; quia inique transi- 
geret qui certus de jure alterius esset . Quod si dubium 
non ipso consensu partium inter se componitur, sed ju- 
dicio arbitri, quem eleo^rint , dicitur compromissum. 

§. ix. 

3 ''1 

/•' 

JDe uhimis voluntatibus • 

TT . .. 

v_ Itinoa voluntas hic dicitur dispositio legitin, a., qua 
quis statuit quid rebusr suis post mortem fieri velit . Ejus 
species memorantur , Donatio mortiscaussa de qua superins , 
stam entum quod L. 1. ff. de testam, dicitur Voluntatis 

nostrae justa sententia de eo quod quis post mortem 
suam fieri velit . Additur a quibusdam doctoribus cum 
haeredis institutione ex natura actus , idque ad testamenti 
differentiam a reliquis ultimis dispositionibus . Codicillus, 
qui dicitur minus solemnis testatorum intestatorumque vo- 
luntas. Legatum, seu Delibatio haereditalis , qua testa- 
tor eXt co quod universum haeredis foret , alicui quid coU 
latum tmZt L.ti6.ff.de leg. Ad hoc revocatur fiedeicom- 
missum particulare jure Jnstiiiianaeo , scilicet fideicommissis 
legata sunt exaequata . Quibus dc rebus et jura communia, 
et. Constitutiones locorum consulendae. 

QUAESTIO 
ALTERA DE MUTUO 
CAPUT I. 

Mutuv natura et ratio explicatur . 

In mutuo explicando panllo est diligentius immoran- 
dum . Nam cum ex mutui depravatione usurae labes oria- 
tur, patefacta mutui natura, facile detegentur fraudes qui- 
bus mutuum contaminatur , ipsaque adeo usurao iniquitas 
et turpitudo in aperta luce collocabitur . 

Mutuum si vim spectes nominis retributionem quamdam 
et reciprocationem significat, qua dato par redditur. Sic 
in amicitia , ut ait Cicero , mutuum esse intelligitur , cum 
par voluntas accipitur et redditty . Unde Varro lib. 4. de 
lingua latina mutuum dici ait ; si datur quod reddatur . 
Originem vocis ex eo duxerunt vetetes jurisconsulti , quod 
in contractu mutui , ita a me tibi datur , ut ex meo tuum 
fiat L. 3 . 1 nst. tit. i 5 . Sed concinne fortasse magis quam 
vere. Alii ducunt ex mutatione, quae in mutuo semper 
contingit , dura non eadem res quae accepta est redditur, 
utpote quae usu consumitur , sed similis ejus vice resti- 
tuitur .Utraque notatio nominis et interpretatio scite con- 
ciliari potest . Nam , ut animadvertit Boetius in Topic*Ci- 

ceronis : Quod mutuum datur , ex meo fit accipientis : At- 
que ideo non cogitur eamdem ipsam pecuniam debitor res- 
tituere creditori , sed aliam tantum. Quia igitur ita a me 
pecunia tibi datur , ut tua fiat , adeoque distrahere illam va- 
leas, ideo non eamdem sed aliam reddere debes commu- 
tatione facta . 

Jam ut mutui natura evolvatur , genus ejus , et diffe- 
rentia aperienda est ,tum eliam caussae et effectus exponen- 
di . Quod attinet ad genus proximum constat mutuum con- 
tractum esse re initum. Lib. 3. Inst. tit. i5./?e contrahitur 
obligatio veluti mutui datione ; quo mntuum convenit 
cum commodato , deposito , pignore ; differt autem a contra- 
ctibus , qui solo consensu , aut verbis aut scriptura sine in- 
terventu rei perficiuntur . Nisi enim rem alteri tradideris , 
mutuum non adliuc dedisse intelligeris * 

Quod vero attinet ad differentiam ; ea sane petenda es 
subjecta materia , et ex modo quo haec materia mutuo sub- 
jecta est, sive ut scholastice loquamur ex objecto materia- 
li et formali. Quae sit mutui materia explicat Justinianus 
locd citato : Mutui datio in iis rebus consistit quae pon- 
dere , numero , mensura constant : veluti vino , oleo^frumen- 
to , pecunia numerata , aere , argento , auro , quas res aut 
numerando aut metiendo , aut appendendo in hoc da- 
mus , ut accipientium fiant . Et quoniam nobis non eaedem 
res , sed aliae ejusdem naturae et qualitatis redduntur ; 
inde etiam mutuum appellatum est , quia ita a me tibi 
datur , ut ex meo tuum fiat * Diligenter porro est animadver- 
tendum eas res , quae pondere, numero et mensura con- 
stant dua6 praecipue insignes notas habere, quibus ab aliis 
differunt .Nanx primo hoc earum est peculiare , ut proprio 
usu etsuo consumantur , vel naturali consumptione , iu pa- 
tet in vino , oleo , frumento , quorum proprius et uativu9 
usus ad praebendum alimentum est comparatus, quo usu consu- 
muntur, et intereunt;sive consumptioneci vili, ut patet in pecu- 
nia, quae instituta est ad permutationem faciendam, ut ad con> 
parandum agnum pro auro,in.qua permutatione usus pecuniae 
proprius consistit, ita autem consistit, ut ipso usu distrahatur , 
adeoque utenti elabatur et excidat . Nam qui utitur pecunia ad 

agruin comparandum , eam sane distrahit , atque adeo relate 
ad ipsum consumitur . Altera nota ex prima oritur , in eo- 
que sita est , quod res ejusmodi ex naturali sui conditione 
usum habeant similem et promiscuum , ut proinde una intra 
idem genus vice alterius fungi possit , et pro ea sine de- 
trimento substitui valeat . Sic frumentum pro frumento , 
oleum pro oleo , modo sit ejusdem qualitatis sine detrimen- 
to facile substitui potest , pecunia pro pecunia ; et proin- 
de quia res una vices alterius fungitur , ideo res ejusmo- 
di fungibiles appellantur . Ex quo fit ut in illis non tam 
corpus ipsum spectetur quam quantitas ; quia diversum 
corpore frumentum , diversa corpore pecunia tantum pro- 
dest, modo sit eadem quantitate ; unde res illae numeran- 
do , metiendo , appendendo dantur , ut non eaedem corpore 
sed aliae similes eodem numero , eadem mensura , eodem 
pondere reddantur , Hunc autem usum promiscuum non 
facile habent res aliae , quae usu nou co nsumuntur . Nam 
equus ab equo , bos a bove plurimum saepe dilfert usu et 
commoditate. Ut proinde unus intra idem genus non aeque 
vices alterius fungi possit . Cum ergo materia mutuo sub- 
' jecta naturali conditione a reliquis differat , sequitur ut etiam 
ex natura sint petendae non pro arbitrio effingendae differen- 
tiae , quibas ejusmodi contractus a reliquis secernitur . 

Objectum porro formale seu ratio , qua mutuum ver- 
satur circa sibi subjectam materiam consistit in modo , quo 
per mutuum res fungibiles alteri dantur cum obligatione 
restituendi . Qui modus etiam ex ipsa rerum natura est 
eruendus . Notandum itaque t. res fungibiles multiplici ra- 
tione tradi posse cum obligatione restituendi , vel ad cu- 
stodiam, idque fit in deposito; vel ad securitatem, idque 
locum habet in pignore ; vel ad usum improprium, vclut 
ad pompam et ostentationem ; atque hoc modo etiam com- 
modari possunt ; vel denique ad usum proprium ; isque 
modus est peculiaris mutui . Notindum autein 2 . res fungibi- 
les non posse dari ad usum proprium, quin dentur ad abusum, 
quo nomine significant Jurisconsulti non perversum usum, sed 
distractionem et consumptionem qua fit ut res usu pereat; ut 
inquit Boetius: Utimur iis, quae nobis utentibus per ma- 

nent ; iis vero abutimur , quae nobis utentibus pereunt . 
Et sane, ut superius vidimus, usus proprius rerum fun- 
gibilium in earum consumptione et distractione consistit. 
‘Notandum hinc 3. quantum mutuum differat a commodato : 
nara in commodato res ad utendum traditur , non ad abuten- 
dum, velut cum commodatur equus, domus &cc. quae res nobis 
utentibus permanent;adeoque in commodato corpus ipsum et 
individuum restitui debet * idem equus , eadem domus * 
Contra in mutuo res dantur quae usu pereunt , et quarum 
provide non idem individuum, seu eadem species, (nani 
jurisconsulti speciem appellant , quod Dialectici individu- 
um , genus autem , quod iidem Dialectici speciem nomi- 
nant ) sed in eodem genere quantitas eadem restitui debet , 
idque ex natura ipsa rerum fungibilium . Ex quo fit ut res 
fungibiles commodari nequeant nisi ad usum improprium » 
ut ad pompam et ostentationem ; ut scilicet nobis utenti- 
bus permanere possint , atque adeo idem corpus eadem— 
que species restitui valeat . 

Hinc efformari potest definitio mutui , quae partes 
ejus essentiales materiam et formam , seu genus et diffe- 
rentiam complectatur in hunc modum. 

PROPOSITIO I. 

Seu Definitio essentialis mutui. 

• • • * • , # 

Mutuum est contractus re ijiilus , quo res fungibilis datur 
ad abusum , restituenda proinde non in 
■ specie sed in genere « 

Pr. Nam haec definitio complectitur genus proximum 
mutui, dum ait esse contractum re initum , ut superius 
dictum est . 2 . Complectitur differentiam . Nam quod res 
fungibilis detur ad abusum , hoc differt mutuum a com- 
modato, deposito et pignore ; quod sit restituenda , hoc 
differt a donatione ; quod sit eodem genere reddenda , a 
permutatione . Similiter complectitur objectum materiale 
scilicet res fungibiles, tum formale seu modum, quo spe- 

ciatim in mutuo res fungibilis elator ; ut satis patet ex su- 
perius dictis . Ergo 6cc. 

Constituta porro mutui essentia duci ex ea quasi con- 
sectaria possunt praecipna ejus effecta et proprietates , quae 
naturali nexu ab essentia pendent . 

Primum est per mutuum rei fungibilis dominium * 
dante alienari , et in accipientem transferri . Nam in rebus 
quae usu consumuntur usus juris a dominio sejungi ne- 
quit . Cura ergo per mutuum res fungibilis detur ad con- ' 
sumptionem et abusum , seqnitur ut ejus dominium aliene- 
tur et in accipientem transferatur. 

Alterum est, mutui obligationi ad aequalitatem satis- 
fieri tantum reddendo eodem geneie quantum acceptum est. V 
Nam cuna mutuum sit contractus re initus , tota etiam mutui 
obligatio re contrahitur . Adeoqne tota restituendi obliga- 
tio ex ipsa re data enascitur. Atqui obligationi quae cx ro 
data enascitur satisfit ad aequalitatem , cum mntumdem eo- 
dem genere redditur , quantum acceptum est . Ergo 6cc. Hinc 
plus exigere vi mutui quam quod datum est repugnat ejus- 
modi aequalitati , qua obligatio utpoteex re orta rei etiam 
tota respondere debet . Ex quo pendet iniquitas usurae , 
ut postea explicabitur. 

Tertium est mutuum ex natura sua contractum esse 
gratuitum , in gratiam accipientis nattira comparatum . Nam 
cum ipsa natura mutui obligatio justitiae e\ parte acci- 
pientis tota ex re accepta pendeat , et ei ad aequalitatem 
satisfaciat tantum reddendo , quantum accepit ; profecto 
ejusmodi contractus natura sua nihil confert in commodum 
et profectum mutuo dantis . Ergo natura sua mere gratui*. 
tus est in accipientis gratiam et favorem , non in mutuo 
dantis comparatus . 

Hinc porro mutui plenior definitio ex communi The-, 
ologorum sententia erui potest in hunc modum 

PROPOSITIO- II. 

Seu mutui definitio Theologica 7 

Mutuum contractus est re initus et gratuitus , quo res 
fungibilis ad abusum datur , ut accipientis fiat , inducta 
ex. ejus parte obligatione tantumdem intra idem genus 
reddendi , 

Definitio adeo perspicue liquet ex superius dictis , ut 
in ea exponenda non sit diutius immorandum . 

Hinc nullo negotio refelli possunt vanae fictaeqne de- 
finitiones , quas usurae patroni ad erroris sui defensionem 
perperam excogitarunt. Et primo quidem definitio a Salma* 
sio tradita de usuris Gap. 5. Mutuum est quod utendum 
datur , ut reddatur in eodem genere , ex iis rebus quae 
pondere , mensura , numero constant . Nam i. Mutuum hic 
definiendum non est res quae traditur, sed contractus quo 
traditur . 2. Quod ponit in mutuo rem dari ad utendum , 
pervertit ipsam rationem mutui , ipsumque confundit cum 
commodato . Nam sane est aliquis contractus quo res fun- 
gibilis datur ad consumptionem ; et hic mutui contractus vo- 
catur . Porro consumptio rei fungibilis non merum usum 
constituit , sed abusum . 3. Repugnantia loquitur , dum ad- 
dit , ut reddatur in eodem genere , ex iis rebus quae con- 
stant numero &cc. nam res ejusmodi quando sunt redden- 
dae in eodein genere, profecto acceptae sunt ad consum- 
ptionem , secus reddi possent in individuo . Ers>o si per mu- 
tuum hac ratione dantur, ut reddantur in eodem genere , 
dantur ad consumptionem , non ergo dantur ad utendum • 
Huic tamen definitioni Salmasii consentit ea quam affert 
Broedersen L.i . P.2.C.3. Mutuum est quoclcumque proximo 
utendum datur , ita ut sine ullo incremento reddatur . 
Cui definitioni hoc praeterea peculiare est vitium , quod 
cum natura ipsa rerum differat res fungibilis a non fungi- 
b i I ibus utramque uni eidetnque speciei contractus subjiciat i 
cum tamen pro hac formali diversitate necesse sit contra- 
ctus differre, ut superius explicatum est,. 

Tom. XVIII, D 

Secundo. Altera est definitio Salmasii : MfXluum est of>Ii- 
gatio re contracta ad idem in genere reddendum. Q uam vitio- 
sam patet esse sive quod mutuum obligatio dicitur , cum 
obligatio reddendi sit effetus mutui ; sive quod non expo- 
nit quid mutuo detur , et quemadmodum detur « Quod ta- 
men ad rectam definitionem requiri ipsemet agnoscit . 

Tertio . Inepta quoque definitio est quam tradit Gallu3 
Scriptor recentior: Mutuum est contractus quo quis aliquid 
mutuo dat ad hoc ut directe^aut indirecte consumatur usu . 
Sed praeterquamquod mire rem totam turbat dum in defi- 
nitione ipsum idem nomen obtrudit,, quod est definien- 
dum et explicandum , ut fraus pateat ejus definitionis, 
diligenter est animadvertendum duplicem ab hoc Au- 
ctore distingui usum rei fungibilis,unum consumptionis , quo 
destruitur vel distrahitur J velut cum frumento quis utitur 
ad victum , pecunia ad comparandas res vitae necessarias , 
vel ad eam sine ullo emolumento in supervacaneis prodi- 
gendam . Alter est usus incrementi , quo nempe quis re 
fungibili utitur ad quaestum faciendum , velut mercator qui 
frumento , vel pecunia mutuo accepta utitur ad negotiatio- 
nem . llac inducta distinctione contendit tum solum mutuum 
fieri , quando res fungibilis datur ad usum consumptionis, 
velut cum frumentum aut pecunia mutuo datur indigenti 
ad vitae aut status conservationem ; non autem esse mutuum 
cum res fungibilis datur ad usum incrementi , velut cum 
datur diviti ad opes suas amplificandas .Cum autem usu- 
rae iniquitas in eo se prodat , quod quis c mutuo quicquam 
lucri vi mutui proficiat , concludit, usuram quidem admit- 
ti si a paupere vel quomodocumque indigente aliquid exi- 
gatur propter rem fungibilem ad usum consumptionis da- 
tam , non autem si aliquid exigatur a divite ob pecuniam 
datam ad usum incrementis 

Sed perperam ea est inducta divisio . Nam usus ipse 
incrementi ex re fungibili non potest sejungi ab usu con- 
sumptionis ; siquidem ipsum incrementum quod fit per ne-< 
gotiationem pendet ex distractione atque adeo ex consum- 
ptione et abusu rei fungibilis. Nam qui accipit pecuniam sive 
ad victum comparandum , sive ad merces emendas , carius. 

postea vendendas, perinde acceptam pecuniam distrahit . 
Unde quod datur in mutuo sive pauperi ad inopiam sub* 
levandam , sive mercatori ad negotiationem faciendam , 
perinde datur ad abusum . Quod autem unus rem acceptam 
proprio suo consilio et arbitrio referat ad vitae cultum ; 
alter ad opes exaggerandas , hoc est extrinsecum ipsi mutuo, 
nulloque modo afficit modum ipsum quo res fungibilis da- 
tur in mutuo. Nam mutuum per se et ex natura sua in 
eo consistit , ut res detur ad abusum , idque est essentiale ipsi 
mutuo .Quod autem ex abusu quaeratur subsidium inopiae, 
aut instrumentum comparandi auri , ex peculiari consilio 
cujusqtie pendet , estqne mutuo prorsus accidentarium , nec 
ipsius proinde naturam immutat . Quemadmodum natura 
emptionis et venditionis eadem manet, sive quis emat ad 
succurrendum suae necessitati , sive negotiationis caussa » 
Et sane ex hac distinctione sequeretur mutuum non herbeum 
pecunia datur ad abusum negotianti ; quod a communi sen- 
su abhorret , et ipsi rerum naturae rspugnat ; quandoqui- 
dem omnis datio pecuniae ad abusum cum obligatione tan- 
tumdem restituendi habet partes essentiales ejus contractus» 
<jui revera datur , ec cui inutui nomen est attributum « 

CAPUT II. 

V trum rei mutuo datae Dominium transferatur 
in accipientem . 

TTainetsi consectario secundo superius exposito quae- 
stio haec plane confecta videri possit ; quia nihilominus 
usurarum patroni haud pauci acriter hanc oppugnant do- 
minii translationem, ut mutuanti quasi domino lucrum ex 
ejus pecuniae usu quaesitum vindicent ; iccirco in hanc 
disputationem diligentius est nobis incumbendum ; plane- 
que demonstrandum per mutuum alienari pecuniam seu 
rem fungibilem a mutuante , ejusque dominium in accipien- 
tem transferri 

PROPOSITIO . 

Jies quae mutuo datur , sic alienatur ut ejus 
dominium ct proprietas in accipientem 
transferatur . 

Pr. i.Liegun» Auctoritate . Contractus omnis, quo do- 
minium ex uno in alium transferri jura decernunt et con- 
stituunt, revera transferre dominium est censendus; ut sa- 
tis patet cx liis quae de bonorum divisione jure gentium 
inducta disputavimus . Atqui dominium rei quae mutuo 
datur alienari a dante , et in accipientem vi mutui tran- 
sferri jura decernunt atque constituunt . Ergo 6cc. Minor 
patet L. 2 . ff. de rebus creditis , ubi ex Paulli sententia dici- 
tur : Appellata est autem mutui datio , ab eo quod de 
meo luutn fit , et ideo si non fiat tuum , non nascitur, 
obligatio. Licet autem illa etymologia quam confirmat Ju- 
stinianus Lib. 3. Instit. Tit. i5-. Grammaticae fortasse le- 
gidus minus sit consentanea ; ipsam tamen legis vim ac 
sententiam declarat, ex cujus auctoritate non ex etymolo- 
giae proprietate argumentum ducimus . Quare inepte Broe- 
dersen hoc argumentum infirmare nititur , quod valere 
non potuerit nisi ab ortu linguae latinae ; quasi juriscon- 
sulti ipsi ex verbi etymologia sententiam suam et jus ipsum 
duxissent, et non potius ad j-us ipsum et sententiam ex rei 
natura profectam verbi etymologiam accommodare studuis- 
sent. Deinde ilHs vocibus , St' non fiat tuum non nasci~ 
tur obligatio , praeclare ostenditur sic in mutuo rem fieri 
alterius , ut si non fiat alterius, contractus ipse mutui nee 
consistere nec ullam parere obligationem valeat . Quod 
etiam Justinianus perspicuis verbis declarat, dum ait: res 
quae mutuo dantur, in hoc dari , ut accipientium fiant • 
Ut proinde de legum auctoritate et sententia nulla dubita- 
tio superessc queat. 

Pr. 2 . Ex ipsa mutui natura quam rei mutuatae alie- 
natio et in aliutn dominii translatio necessario consequi- 
tur . Etenim haec est natura mutui ut res fungibilis detur 

ad abusnm ; atqui non potest mutuans dare ju3 alteri ad: 
abutendum re fungibili quin etiam dominium concedat ; 
Ergo 6cc. Pr. Mi. Nam jus abutendi est jus de re quomo- 
documque disponendi eamque consumendi et destruendi. At- 
qui jus de re quomodocumque disponendi non potest sine 
dominio consistere ; siquidem dominium definitur jus de 
re disponendi in omnem usum lege non prohibitum . Er- 
go cum ille qui mutuo accipit , jus habeat de re mutuo 
accepta in omnem usum disponendi , valeatque illam invi- 
to ipso mutuante alienare , donare , vendere, legare , per- 
mutare et quomodocumque distrahere , illius quoque domi- 
nium habere censendus est . 

3. Posito jure abutendi re mutuo accepta in mutua- 
tario , proprietas ejus rei prorsus inutilis evaderet ipsi mu- 
tuanti ,qui nunqua-rn amplius potest rem illam sibi vindicare, 
aut ea uti , aut mutuatarium impedire , ne de illa pro arbitrio 
suo disponat . Ergo rei mutuo datae proprietas nulla per- 
manere intelligitur penes mutuo dantem ; ergo transit in 
accipientem . 

4. Ex ipsa lege mutui tenetur quidem rrrutuatarius tan- 
tumdem reddere in eodem genere, quantum accepit ; non 
autem reddere ipsam rem quam accepit , non idem frumen- 
tum , non eosdem nummos . Ergo qui dedit mutuo , rem da- 
tam alienavit ; secus illa ipsa res ei esset restituenda ; 
ut patet in commodato et locato , ubi idem equus qui ac- 
ceptus est , debet restitui . 

5. Hinc fit ut actio quae nascitur ex mutuo sit solum- 
modo actio in personam , non autem actio in rem . At- 
qui tamen si res mutuo data non esset alienata, creditor 
haberet non actionem tantum in personam seu conditionem, 
«ed actionem in rem seu vindicationem . Potest enim do- 
minus rem suam vindicare . Ergo qui mutuo dedit non est 
amplius Dominus rei mutuo datae . 

6. Ilinc propterea fit etiam , ut res mntuata in bo- 
nis debitoris recenseatur , quod constat non solum L. 3q. 
tf . de pignoribus , et L. 1 9.ff. de donationibus,verum etiam ex 
eo- quod res mutuo accepta si casu fortuito perit, damnum. est 
mutuatam non mutuantis r secus atque accidit in commoda/» 

to ,et locato -in quibus rcfe perit commodanti ct locanti , si 
nulla culpa commodatarii et conductoris fortuito casu pe- 
rit ; cujus discriminis non alia subest caussa , nisi quod rei 
commodatae et locatae proprietas et dominium penes com- 
modantem et locantem , non autem rei mutuatae penes mu* 
tuantem manet . Quippe fert aequitas ut res domino pe- 
reat , si fortuito eventu pereat. 

Obj. t. I.cx 2 t 3. ff. de verb. significat . Aes alienum 
est , quod nos aliis debemus , aes suum est , quod alii no- 
bis debent . Ex qua concludi potest argumentum in hunc 
modum : AEs mutuo datum debetur ab eo qui accepit ei qui 
dedit. Sed aes quod debetur est alienum ipsi debenti , et 
est suum ejus cui debetur . Ergo aes mutuo datum est 
alienum ei qui mutuum accepit, et est aes suum ejus qui 
mutuo dedit. Ergo res mutuo data non alienatur a mu- 
tuante. Deinde lex 55. ff.de solutionibus: Qui sic solvit, 
ut reciperet, non liberatur , quemadmodum non alienan- 
tur nummi , qui sic dantur ut reripianiur . 

/?. Usitata loquendi consuetudine aes alienum, et aes 
nostrum dupliciter dici , uno modo ratione juris vel obli- 
gationis ; alio modo ratione proprietatis et dominii . Prio- 
re sensu vulgo dicitur bona debentis non esse sua , sed 
creditorum ; quia revera debens obligatione adstringitur 
bona sua alienandi , ut creditoribus satifaciat ; ct credito- 
res jus babent solutionem repetendi ex bonis debentis . 
Sed tamen adhuc posteriore sensu bona debentis dicuntur 
■sua ratione proprietatis et dominii . Nam revera domus 
debitoris si flagret incendio, damnum ejus est, non credi- 
torum ; quia domus adhuc possideri abeo censetur jure 
proprietatis et dominii . Quod si haec jure proprietatis non 
debitoris esset, sed creditoris; profecto ejus damnum su- 
stinere creditor deberet ; neque cx aliis bonis debitoris 
posset debitum suum pretio domus aequale repetere ; quod 
est absurdum . Hunc duplicem sensum rite distinguit Pau- 
lus L. .Sq. ff. de verb. signific. Bon a intelliguntur cujusque , 
quae deducto aere alieno supersunt : quod enim a me jure 
aliquo aut actione auferri potest meum non esse censetur , 

sed alienum : quamvis ejus dominium ac proprietas ad 
me pertineat . 

Altera lex nil efficit adversus nostram sententiam 
Ibi enim agitur de ficta et ludicra solutione, qua res sic 
solvitur , ut statim eadem recipiatur . Quamobrem etiamsi 
nummi sic danturAiocest eaconditione.ct conventione dantur, 
ut statim recipiantur , nulla quoque fieri alienatio intelligi 
potest . Sed neque hic verum mutuum intercedit . Natu 
mutuo nummi dantur ad abusum, ut nou iidem sed alii 
ejusdem valoris recipiantur. 

Obj. 2. Falsum esse mutuatarium de pecunia accepta: 
posse pro libito disponere ; quippe tenetur illam redde- 
re ; proindeque non. magis ejus dominus esse censendus 
est, quam famulus qui pecuniam sui Domini in proprios 
usus expendit , aequalem pecuniae summam quam domi 
habet pro Domino expensurus. DeinGe illud quoque fal- 
sum est rem mutuo acceptam semper ejus damno perire, 
qui accepit. Nam Exodi 22. de jumentis mutuo datis di- 
citur v. i 5 . Si quod horum perierit Domino praesente,, 
restituendi obligatione liberari eum qui accepit- 

R. Quod quis teneatur tantumdem pecuniae reddere 
quantum mutuo accepit non obstare quo minus possit pro 
libito de accepta pecunia disponere ; siquidem non hanc 
ipsam quam accepit, sed ejusdem valoris aliam restituere 
tenetur . Neque ad rem ullo modo pertinet quod de famu- 
lo additur . Nam famulus revera nullum jus habet pecu- 
niam a Domino acceptam in usus proprios expendendi , 
aliam summair* relaturus , Unde famulus facta quidem, sed 
non jure illa abutitur . At vero mutuatarius vi mutui jus 
acquirit abutendi atque adeo verum dominium , quod ab eo 
jure separari nequit . Quod si Dominus facultatem conce- 
deret famulo ut pecunia sua; in quemlibet usum uteretur, 
modo per aliam pecuniam sibi; satisfaceret, tum ibi etiam 
mutuum intercederet , fieretque famulus ejus pecuniae do- 
minus ; quae si casu fortuito periret, ipsi proinde famu- 
lo periret . 

Quod porro additur ex Cap, 22. Exodi non magis 
ad rem facit . Nam ibi vox mutui pro commodato mani— 

festo accipitur , neque mirum id videri debet , eo quod mu- 
tui et commodati voces promiscue interdum a scriptoribus 
sumuntur, propter quamdam affinitatem ex eo petitam , quod 
utrumque cedit in commodum accipientis . Ceterum ambi- 
guitas ex contextu et tota orationis sententia facile removetur. 
Praeterquamquod etiam nonnullae sunt linguae , quae unam 
tantum vocem habent ad mutuum ct commodatum de- 
signandum ; qualis Gallica est quae utrumque complectitur 
praestiti vocabulo \ulgariter enuneiato . Nec tamen exeo 
sequitur , ut qui uno vocabulo ad duo significanda utuntur , 
utrumque confundant ; quod quotidiano prope usu adeo no- 
tum est , ut vix innuendum esse videatur. 

Obj. 3. Ex Salmasio . Mutuum est obligatio ; atqui 
alienatio et obligatio opponuntur • Igitur mutuum non est 
alienatio . 

R. Toto argumento falli Salmasium . Mutuum nec 
obligatio est nec alienatio , sed contractus utramque fa- 
ciens. Deinde falsum est non posse obligationem cum aliena- 
tione consistere.Fitenim certe alienatio cum emptor rem cre- 
dito emptam accipit a vendente;manet tamen in emptore obli- 
gatio pretii solvendi . Sic etiam in mutuo . Et sane patet 
utrubique obligationem et alienationem non in idem ; sed in 
diversa spectare. Fit alienatio mercis, vel rei , oritur por- 
ro obligatio pretii solvendi in venditione , vel aequalis 
summae reddendae in mutuo. 

Ob. 4. Ex eodem . Materiam mutui non esse corpus 
ip6um rei fungibilis , sed ipsam quantitatem , quae red- 
denda est . Licet autem corpus alienetur * non alienatur 
ipsa quantitas . Igitur cum materia mutui non alienetur 
manet in proprietate mutuantis , qui proinde poterit pro < 
illius usu quidquam exigere . 

R. Quantitatem cohaerere cum ipso corpore , atque 
adeo alienato corpore , ejus sane quantitatem alienari ne- 
cesse est ; nisi vero Salmasins dicat quantitatem non alie- 
nari , quia individuum tantum alienatur, non genus ipsum 
in quo tantumlem est reddendum ; quod sane absurdum 
foret. Nam genus ipsum rerum nec in dominio est cujus- 
quam , nec alienari , aut ad usum tradi potest . Neque 
enim yiuum ipsum emitur , aut alienatur , sed hoc vinum 

et sic de aliis . Tametsi yero solum corpus alienari cen- 
seretur non alienata quantitate nihil hoc juvaret Salma- 
sium . Etenim vel in ipsa locatione non quantitas locatur, 
sed corpus , et conductor ex locati individui usu fructum 
percipit . Si ergo vi mutui corpus ipsum seu individuum 
alienari fatetur Sal masius , iniquum erit pretium exigere a 
mutuatario pro usu rei seu individui mutuati ; nec , quod 
iniquum fatetur ipse Salmasius , teneatur quisquam pro usu 
rei suae pretium persolvere . 

Obj. 5. Ex eodem . Mutuum inter alienationis mo- 
dos non numerari , sed inter obligationes , quae re con- 
trahuntur . Ergo mutuo non fit alienatio . 

R. Mutuum non esse quidem alienationem, sed alienatio- 
nem efficere . Nam individuum alteri traditur consumendum, 
atque adeo nusquam restituendum , sed cum obligatione tan- 
tumdcm reddendi , quae obligatio non officit alienationi cor- 
poris traditi . Nec vero dicat Salmasiun mutuum neque a Justi- 
niano numerari inter modos acquirendi dominii.Nam nec em- 
ptio nec legatum inter hos numeratur . Traditio tamen 
quae caussam aut venditionis , aut legati , aut mutui adjun-. 
ctam habet , recensetur inter modos alienationis. 

CAPUT III. 

Utrum mutuum adjecto pacto lucri cx eo percipiendi 
desinat esse mutuum , et in alium 
contractum migret. 

IVlagni est haec quaestio momenti . Nam cum acces- 
sionem cx mutuo usurae labe purgare non satis ex sen- 
tentia usurarum patroni sibi posse viderentur , eo venerunt 
ut negarent mutuum fieri , cum pacto pretio res fungibilis in 
eodem genere restituenda datur etiam ad abusum. Ex quo 
id consequens esse putarunt ut lucrum hujusmodi non tan- 
quam accessio ad mutuum habendum esset, nec proinde 
iniquum et usura inquinatum existimandum . Igitur nobis 
est demonstrandum contractum mutui , quo res fungibilis 
datur ad abusum , vitiari quidem et injustum fieri adjecto 

pacto lucri percipiendi , non autem naturam ejus mutari; 
atque adeo tale lucrum accessionem esse ex mutuo , ac proin- 
de usura contaminatum . 

Ut autem res tota planius intelligatur, initio subruendum 
est firmissimum fundamentum opinionis adversariorum . 
Sic autem ajunt . Est sane multa quaedam affinitas commo- 
datum inter et mutuum . Nam commodato res gratuito con- 
ceditur ad usum eadem in individuo reddenda ; mutuo res 
fungibilis gratuito conceditur ad abusum , restituenda in 
genere. Jam vero quando ex commodato detrahitur condi- 
tio gratuitae concessionis , et adjicitur pactum de lucro 
propter eam concessionem exigendo , desinit esse commo- 
datum et novus contractus oritur , scilicet locatum . Ita 
etiam detracta de mutuo conditione gratuitae concessionis , 
et adjecto pacto de lucro percipiendo , non amplius con- 
sistet essentia mutui ; sed in alium contractum migrabit. 

Verum captio haec accurata rei totius intelligentia fa- 
cile solvetur . Actus quo res conceditur ad usum eadem 
reddenda , generatim spectatus duplicem potest habere de- 
terminationem seu differentiam , ntramque licitam et le- 
gitimam ; ut vel gratis res ad usum concedatur , vel pacto 
pretio . Prout ergo illi concessioni generaliter spectatae 
adjicietur una vel altera ex illis differentiis , diversa spe- 
cies contractus et forma exoriri debet ; quarum una com- 
modati , altera locati nomine donatur. Diligenter proinde 
est animadvertendum duo potissimum requiri , ut adjecta 
conditione contractus unius speciei in aliam contractus 
speciem transeat . Primo ut utraque species sub actu ali- 
quo morali tanquam genere contineatur , velut commoda- 
tum et locatum sub concessione usus rei suae generatim 
spectata ; quae concessio proinde neque includit , neque 
excludit alterutram ex determinationibus seu differentiis , 
quibus commodatum et locatum constituitur , sed ex ae- 
quo potest illas recipere . Alterum est , oportere ut conditio 
adjecta non sit illicita ; secus per talem conditionem ad- 
jectam non poterit constitui nova forma et species veri 
contractus moraliter accepti . Nam cum verus contractus 
definiatur esse consensus legitimus , profecto conventio tur- 

pis , in quam haec definitionis pars cadere nullo modo po- 
test , contractus moraliter accepti rationem nec habere po- 
terit . Porro quod attinet ad mutuum , cui adjiciatur pactio 
de lucro exigendo , facile comperietur utrurnque illud de- 
ficere . Primo enim concessio rei fungibilis ad abusum re- 
stituendae in eodem genere non est velut notio quaedam 
generica , quae indifferenter se habeat ad duas memora- 
tas determinationes , seu differentias , nimirum ut ea con« 
cessio sit vel gratuita , vel cum pacto de lucro exigendo . 
Etenim concessio rei fungibilis ad abusum vi sua seu per 
legitimam consequentiam excludit pactum de lucro exigen- 
do . Siquidem concessio rei fungibilis ad abusum impor- 
tat alienationem , ut ante probatum est : alienatio vero 
lucium ex usu rei alienatae excludit . Ergo concessio rei 
fungibilis ad abusum ex natura sua involvit gratuitae con- 
cessionis determinationem . Ergo conditio de lucro exigen- 
do ex tali concessione utpote ipsi repugnans non est apta 
illam determinare ; atque adeo ex ejus adjectione nova 
species contractus oriri non potest . Sed per eam adje- 
ctionem utpote justitiae adversam ( siquidem iniquum est 
pro usu rei alienatae atque adeo non suae velle pretium 
exigere ) contractus qui ante erat , velut monstrosa qua- 
dam accessione vitiatur , immutata tamen ejus natura . 

PROPOSITIO . 

Mutuum adjecto pacto de lucro exigendo non transit 
in alium contractum , sed manet idem contractus 

licet vitiatus . 

Pr. i . Contractus ex una specie non potest in aliam 
speciem migrare , nisi contineatur snb aliquo genere , quod 
sit indifferens ad utramque speciem . Atqui concessio rei fun- 
gibilis ad abusum qua natura mutui maxime continetur non 
est indifferens sive ad conditionem gratuitae concessionis, 
sive ad conditionem lucri exigendi ; sed ex ejus natura , scili- 
cet ex ipsa notione abusus involvit gratuitae concessionis* 
conditionem ; ut superius probatum est . Ergo mutuum adje-; 

cto pacto de lucro exigendo non transit in aliam contra- 
ctum . 

Pr. 2. Quia eo adjecto pacto adhuc manent partes es- 
sentiales mutui . Manet materia , scilicet res fungibilis ; ma- 
net forma, seu modus quo datur, nempe ad abusum . Sed 
quamdiu manent partes rei essentiales , ipsa res manet. 
Ergo icc. . Vitiatur tamen mutuum ;quia res quaelibet vitia- 
tur per adjectionem partis naturali ei constitutioni repu- 
gnantis . Atqui pactum de adjecto lucro adversatur naturae 
mutui ut jam indicatum est , et inferius luculentius proba- 
bitur . Ergo &cc. 

Pr. 3 . Fatentibus adversariis adjectum pactum non mu- 
tat nataram mutui , quod datur indigentibus . Ergo neque 
mutare potest ejus naturam , etiam cum datur divitibus 
aut mercatoribus quaestus gratia ipsum accipientibus.Etenim 
conditio personae, et finis operantis est quid contractui 
prorsus extrinsecum et aecidentarium , nec adeo valet eju9 
naturam mutare , 

Pr. 4. Quia si mutuum adjecto pacto de lucro exi- 
gendo in alium contractum migraret , maxime in genus quod- 
dam locationis , quod foenoris nomine donaretur ,ut conten- 
dit Gerardus Noodt de foen. et usuris L. r. G. 6 . Sicut , 
inquit, fundi usus aut gratis aut mercede datur , et al- 
tero casu commodatum , altero locatio appellatur : sic quo- 
minus pecuniae aut frugum usus gratis aut mer cede de- 
tur, nihil impedit . Nam si gratis datur,mutuum , sin mer • 
cede conceditur , foenus vocatur r neque oh id iniquum est , 
sed formam mutat et alius contractus fit aeque justus . 
Et postea : Est igitur , ut dixi , foenus , si jus gentium atque 
adeo r erum simplicitatem spectes ,instar locationis : quam - 
quam si fori Romani usum ac subtilitatem , sive ut Seneca 
ait de henef. L . 6. C. 5. jurisconsultorum acutas ineptias 
consideres, non estlocalio.Sed non quia naturalis ratio ei re - 
sistit;sed quia hirqui civilia negotia illo inforo terminarunt , 
locationem intra usum corporum coarctarunt , nondum 
intellecta utilitate locatae et conductae pecuniae . Quid ? 
nura ex juris Romani subtiliate prodiit , an potius est rerum 
natura canstitutum ut fundus proprie utendus concedi queat 

salva ejus substantia , fruges ad proprium usum salva substan- 
tia concedi nequeant , utpote quarum usus proprius natura 
ipsa rerum abusus est ?Non ergo acutis ineptiis districti , 
sed natura duce et magistra graviter prudenterque Romani 
jurisconsulti censuerunt posse usum fundi concedi non con- 
cesso dominio : minime vero concedi usum frugum posse, 
quin etiam dominium tradatur . Jam vero quis efficiet, ut 
natura non differat contractus , quo usus conceditur reten- 
to dominio , a contractu quo concessio usus a concessione 
dominii sejungi non potest ? qui contractus cum natura sint 
diversi diversa quoque nomina postulabunt . Itaque quod 
Romani locati nomine donarint contractam eum , quo usus 
conceditur retento dominio , arbitraria quidem ea potuit 
esse appellatio ; sed non eorum arbitrio effectum est, ut pecu- 
liarem naturam haberet contractus , quem eo nomine appel- 
landum censuerunt. Ad quem proinde nunquam natura ipsa 
patietur accedere contractus genus illud aliud , quo frudes 
conceduntur ad abusum, et a quo proinde dominii concessio 
sejungi non potest . Hoc quidem argumentum Auctor ipse 
sibi objicit C. 8. his verbis : In fnenore dominium trans» 
fertur , in locatione retinetur . Probat igitur ratio locatio- 
nem , foenus improbat : quia in locatione fructus ex re 
propria , in foenore ex aliena percipiuntur . Argumentum 
vero dissolvere in hunc modum aggreditur : Sed hanc subti- 
litatem^quae tota juris civilis est^non agnoscit juris gentium 
simplicitas . /leque enim patitur quantitatem ac corpus lo- 
cari : etsi jus civile quantitatis locationem • minus ferat - 
Jus Civile negat locationem fieri , cum res quanta fungibilis 
velut frumeuti mensura traditur ad abusum . Neque hic opus 
multa subtilitate . Liquido enim apparet nec id' frumentum 
tradi posse ad abusum, quin ejus dominium concedatur, 
nec vero fieri locationem rei , quando^ejns dominium alie- 
natur . Qui ergo Scriptor noster faciet , ut ea quantitas seu 
frumenti mensura locari posse intelligatur ? negabit forte 
corpus ipsum frumenti alienari a mutuante ? at nec negat 
nec negare potest . Qui-ppe res conficitur certissimis argu- 
mentis,ut superiori capite vidimus . Huc ergo redeat oportet, 
nimirum ut in dante frumenti mensuram duos .actus distin- 

guat,unum quo frumenti corporis dominium transferatur ,* 
alterum quo mensura seu quantitas a corpore frumenti ab- 
stracta alienato corpore retineatur quoad dominium, et conce- 
datur quoad usum . At quam parum convenit scriptorem qui 
totus est in exagitanda civilis juris subtilitate non vereri 
subtilissimam ejusmodi abstractionem, quam superiusinSal- 
masio refutavimus , ex juris gentium simplicitate repetere! 
Ita porro pergit : Id vero si est , etiam patietur jus gentium 
dominium locatae quantitatis transferri\eamque non in spe' 
cie sed in genere restitui . Quamquam corpore locato nil 
necesse putet dominium tradi t velitquc hoc non in genere sed 
specie restitui . Quia alter9 in casu aliter usus haberi potest , 
altero non potest. Ita scilicet quaedam sunt,quorum usus salva 
substantia, atque adeo sine dominio concedi potest,alia secus. 
In his porro nihil Scriptor noster affert quo alienato cor- 
pore nihilominus quantitatis abstretae dominium retineri, 
eamque dumtaxat locari probet . Neque enim satis est in- 
vocare ut facit juris gentium simplicitatem , et insectari ci- 
vilis juris subtilitatem ;dum ipse in multo inanissimam sub- 
tilitatem incidit , quam sine ullo fundamento complectitur , 
et tanquam fundamentum suae sententiae supponit . 

Concludit porro : Si corporis locator mercedem acci- 
pit pro usu , etsi non transferat dominium : quidni quan- 
titatis locator , tradito dominio , mercedem pro usu ferat ? 
Ratio est in promptu .Verus ille corporis locator recte raercc- 
dem accipit pro usu rei , cujus dominium retinet , quaeque 
sua est . Fictus iste quantitatis locator haud recte mercedem 
accipit pro usu frumenti , quod alienavit , ncc amplius suum 
est . Nec juvat commentitia illa quantitatis locatio , cujus 
dominium penes ipsum manere fingitur . Nam qui accipit fru- 
mentum et corporis dominium accipit, et corpore ipso utitur, 
non autem utitur abstracta illa quantitate , cujus dominium 
danti ab adversariis tribuitur . Non enim abstractionibus me- 
taphysicis , sed corpore frumenti fames depellitur . Ergo 
quidquid sit de illa quantitate, cum qui frumentum accipit 
ipso corpore utatur cujus dominium accepit , illud semper 
constat ,usum esse rei quae sua est, et non ejus qui frumen- 
tum alienavit.Perperara adeo pro illo usu quidquam exigitur. 

Obj. Praeterea mutuam est contractus gratuitus. Atqui 
mutuum adjecto pretio desinit esse gratuitum . Ergo desi- 
nit esse mutuum . 

R. Dist. maj. Mutuum est contractus natura sua gra- 
tuitus , seu qui ex natura sua postulat e9se gratuitus , c. 
maj. Est contractus seraper gratuitus ex ipso fme operan- 
tis, n. maj. Similiter dist. mi. Mutuum adjecto pretio de- 
sinit esse gratuitum , prout procedit ex pravo fine ope- 
rantis ipsi contractui extrinseco , c. mi. Desinit esse gra- 
tuitum spectata natura sua , et fine operis seu intrinseco, 
n. mi. 

Obj. Insuper mutuum est donatio . Atqui donatio adje- 
cto pretio desinit esse donatio . Ergo mutuum adjecto 
pretio desinit esse mutuum . 

R. Dist. maj. Mutuum est donatio unius rei cum 
obligatione alterius in eodem genere reddendae , quae qui- 
dem aptius datio dicitur , c. maj. Est donatio simplex et 
absoluta sine ulla obligatione ex parte accipientis,n. maj. Dist. 
pariter mi.Donatio adjecto pretio desinit esse pura et simplex 
donatio c.mi. Desinit esse vera datio, n. mi. Ex hoc sane argu- 
mento mirifice illustrari potest doctrina superius exposita. Ete- 
nim concessio seu datio rei ad abusum generaliter spectata in- 
differens est ad duas determinationes seu differentias, quas ex 
aequo recipere potest , nimirum ut datio rei fungibilis fiat 
sine ulla obligatione ex parte accipientis , aut cum obli- 
gatione tantumdem reddendi . Utraque haec conditio licita 
est . Quippe licitum est rein suam alteri dare ad abusum 
nulla obligatione ipsum adstringendo ; licet etiam obli- 
gationem adjicere tantumdem restituendi. Si prima con- 
ditio dationi generaliter spectatae adjiciatur , ex ea dif- 
ferentia generi adjuncta orietur simplex et pura donatio ; 
si adjicitur altera conditio, ex ea orietur novus contractus, 
qui mutui nomine donatur . Ideo vero alterutra ex illis 
conditionibus adjici potest , quia utraque licita est , et da- 
tio rei generaliter spectata neutram includit , ant excludit . 
Contra vero datio rei fungibilis ad abusum cum onere 
tantumdem restituendi , non potest determinari per condi- 
tionem lucri ex ea exigendi j quia ut probatura est > datio 

ad abusum natura sua tale lucrum excludit ; et aliunde 
hujusmodi conditio utpote illicita non potest verum con- 
tractum constituere, qui sua natura, seu ex objecto actus 
egse legitimus intelligitur . 

QUAESTIO III. 

De Usura . 

C A P U T I. 

De Usurarum Appellationibus 

^CJsura ; si verbi usum spectes , est pecuniae vel 
frugum accessio, quam creditor a debitore exigit pro usu 
sortis , ut ejus vim explicat vel ipse Gerardus Noodt de 
foenore et usuris L. i. c. 2. Quia vero ex sacris literis 
praecipua petuntur argumenta , quibus usurae iniquitas et 
turpitudo declaratur , idcirco haebraicam et graecam vitii 
ejus denominationem ac notationem aperiendam sibi esse 
Theologi duxerunt , ut adversarios in abstrusioribus hujus- 
modi linguis patrocinium erroris sui quaerentes facilius 
refellerent . 

Primo itaque usura haebraice duplici vocabulo signi- 
ficatur Neschecli id est morsus, et Tharbith id est incremen- 
tum sive superabundantia . Prius illud habetur Exodi 22. 
v# 25 . Si pecuniam mutuam dederis populo meo paupe- 
ri qui habitat tecum , non urgebis eum quasi exactor , 
nec usuris opprimes . Ubi Haebrei legunt : Non eris ei ut 
exactor , nec inferes ei morsum . Utrumque porro habe- 
tur Levitic. 25 . nam v* 36 . in hacbraico textu legitur \Ne 
accipias ab eo Nescliech et Tharbith , id est usuram et 
abundantiam . Ex quo nonnulli existimarunt eas voces unam 
eamdemque rem significare , nimirum accessionem ad sor- 
tem , sed ratione diversa , ut scilicet Neschech seu morsus 
usuram denotet, prout refertur ad debitorem , quem mor- 
det ; Tharbith vero seu incrementum , prout refertur ad 
creditorem , quem auget . Sed quandoquidem scriptura utram-. 

que vocem saepe conjungit , alii re tota penitius introspe- 
cta eas voces differre ostendunt» et sic differre ; ut Ne - 
schech usuram pecuniae , Tharbith usuram frugum plerum- 
que significet . Quod luculenter declaratur Levit. 20. v. 37* 
Pecuniam tuam non. dabis ei ad usuram , et frugum su- 
perabundantiam non exiges . Nam quod priore loco dici- 
tur dc pecunia non danda ad usuram per vocem Neschech » 
quod posteriore de frugum superabundantia non exi- 
genda per vocem Tharbith hebraice exprimitur . Hinc fal- 
sum quod nonnulli existimarunt Neschcch graviores usu- 
ras a pauperibus extortas , et iniquas significare ; Thar- 
bith moderatas, easque a divitibus exactas , nec adeo illici- 
tas denotare, siquidem utramque Sacra Scriptura saepe con- 
jungit , simulque prohibet , ut Levit. 25 .Ezech. 18. 22. &c. 
ipsis etiam Calvino et Salmasio assentientibus , praeterquam- 
quod Hebraeis omnem usuram a fratribus exigere vetitum fuit, 
sive illi divites essent , sive pauperes . 

Secundo duae quoque voces apud Graecos reperiun- 
tur ad usuram significandam toko( et irteavaspog . Prima idem 
sonat ac latine partus . Sic autem 'usura dicta est , quod 
accessio quae fit ex mutuata pecunia sit quasi partus ejus 
pecuniae . Quem partum contra naturam esse probe ani- 
madvertit Aristoteles . Nummus enim ad permutationes fa- 
ciendas Reipublicae consensu ac legibus induci ac proba- 
ri potuit : at consensus hominum et lex nulli rei vim pa- 
riendi , aut fructum ferendi tribuere potest . Talis er^o par- 
.tus , quo foenus e pecunia , ut foetus e pecore co*- igitur, 
contra naturam est . Altera porro vox superabundantiam si. 
gnificat . Sic autem adhibita videntur illa duo vocabula , ut 
vox rotes respondeat hebraicae Neschech , atque ad pecuniae 
usuram referatur ; altera vero ttA respondeat hebrai- 
cae Tharbith , atque adeo superabundantiam sive usuram ex 
frugibus exprimat . 

Tertio latine etiam accessio illa , quae fit ex rc mutua- 
ta, duplici vocabulo usurae aefoenoris notatur . Usura si- 
gnificat primo usum ipsum rei ; sic lucis usura pro usu 
vitae sumitur : secundo lucrum et incrementum ex usu rei 
profectum ; sic Cic. Libro de^epect. Terra riunquam si- 
Tom. XVIIIy F 

ne usura reddit quod accepit . Unde quemadmodum mer- 
ces , quae pro vectione rependitur, dicta est vectura , sic 
etiam merces aut ludrum pro mutuata pecunia , usura est 
appellata . Ex Cic. act. 5 . in Verrem animadvertendum 
Latinos plerumque usuram singulari nomine pro usu dixisse; 
plurali autem usuras pro lucro seu foenore . Foenus autem 
dictum est a foetu , et quasi foetura quadam pecuniae , ut ait 
Varro Lib* 3 . de Latino Ser. , quare respondet Graeco 
Perperam igitur opinatus est Salmasius foenus proprie pecu- 
niam esse creditam seu sortem ; atque illo ipso loco No- 
nii refellitur , e quo errandi occasionem sumpsit . Tametsi 
negari nequeat deinceps Scriptores aliquando foenus pro 
ipso mutuo accepisse , unde legitur Ecclesiastici 29. Foe - 
nerare proximo tuo in tempore necessitatis illius . Qui 
sensus ex contextu sermonis , ubi occurrit, eruendus est. Jam 
licet inter usuram et foenus aliquid differre Scriptores 
nonnulli notaverint, communi tamen usu jamdudum rece- 
ptum est , ut utrumque vocabulum eadem significatione su- 
fbatur pro accessione ex re fungibili mutuata . 

Nunc operae pretium est paucis perstringere varia 
usurarum nomina ducta ex vetere colligendarum earum 
ratione . Ante Justinianum usura legitima, seu civili jure 
non vetita dicebatur esse centesima . Sic autem est appella- 
— ta quod singulis mensibus centesima pars sortis mutuanti 
pro usura persolveretur . Solebant enim veteres non in 
annos , sed in menses usuras stipulari singulis Calendi^ 
solvendas . Hinc Ovidius Calendas celeres vocat , quod ce- 
lerius debitoribus recurrant , ob eamque caussam tristes eas 
Horatius appellat L. 1. satir. 3 . . Et S. Ambrosius in Lib.’ 
de Tob» scribit Calendas infaustas esse factas avaritia foe- 
neratojum .Hinc etiam Calendarium dictum est liber foene- 
bris , quo solvendae usurae ac debitorum nomina scribeban- 
tur . Quae calendaria non solum privatorum sed etiam 
civitatum fuere , unde curatio Calendarii , et quaestura inter 
personalia munera comperitur . Cum autem Romani Vete- 
res asse librali uterentur , quem in duodecim uncias divide- 
bant, ex ejus assis partibus usurae minores nomen sumpse- 
runt . Haec porro usura assis nomine donata est , quod pro 

centum assibus as unus in singulos menses esset rependen- 
dus . Ex quo patet usuram , quae et centesima , et as dicta 
est , ei usurae respondere , quae ex vulgata hisce temporibus, 
computandi ratione stipulatio fit de duodecim in centena- 
rium pro unoquoque anno solvendis.Nam qui centesimam sol- 
vit singulis mensibus duodecim sane centesimas sortis sol- 
vit in annum, atque adeo duodecim pro quolibet centena* 
rio . Hinc minores veterum usuras proclive est ad nostram ra- 
tionem accommodare.Siquidem illi unciarium foenus dicebant, 
quo uncia seu duodecima pars assis solvebatur ;idest una cente- 
sima in singulos annos : sextans usura , quae binas usuras, seu 
duo pro centum, quadrans,quae quartam partem assis, idest tres 
uncias,seu tria in centum ; triens, quae quatuor, nimirum ter- 
tiam partem assi 8 ,quincunx,quae quinquc;semis seu semissalis, 
quae dimidium assem seu sex uncias ; septunx, quae septem; 
quae octo , bes dicebatur ; nam bessem ex eo dictum qui- 
dam volunt , quasi bis trientem ; dodrans , quae novem ; 
dextans , que decem : deuns , quae undecim complectebatur , 
Porro Justinianus usuras moderatus est L. Eos C, de usu- 
ris , qua lege pro diversitate personarum usuras praescri- 
psit . Viris illustribus usuras trientes permisit , sive quatuor 
in centum : argentariis et negotiatoribus bessem , seu bis 
trientem , id est octo in centum : ceteris semissem , seu sex 
in centum . His breviter praemissis ad ipsam disputationem 
de usura jam est aggrediendum Theologicis locis et argu- 
mentis pertractandam* 

CAPUT II. 

Quaestionis status exponitur . 

Nec doctius nec accuratius status ipse controversiae 
totaque doctrinae ratio, quae nobis est contra usurarum 
patronos propugnanda , exponi potest , quam verbis sapien- 
tissimi Pontificis Benedicti XIV. de Syn. Lib. X. Cap. IV. 
„ Omne lucrum ex mutuo, praecise ratione mutui,uti loquun. 
„ tur Theologi , hoc est lucri cessantis , damni emergentis, 
„ aliove extrinseco titulo remoto, usurarium^atque omni jure. 

,, naturali scilicet. Divino et Ecclesiastico , illicitum esse 
„ perpetua fuit et est Catholicae Ecclesiae doctrina, om- 
„ niura Conciliorum , Patrum et Theologorum unanimi 
„ consensione firmata . Huic contradixere Graeci Schisma- 
„ tici, qui , teste Guidone Carmelita in Catalogo haeretico- 
,, rum , quodcurnque lucrum ex mutuo permittunt. Grae- 
,, cis ex parte consensit Calvinus, qai ad Gap, i 8. Eze- 
„ chiel. licere . docuit aliquod moderatum lucrum non 
„ quidem a paupere , sed a divite praecise ratione mu- 
„ tui exigere . Errorem a Calvino obiter insinuatum 
,, ex professo propugnavit Carolus Molinaens in suo tract. 
„ de usuris , ubi Num. io. audacter affirmat usuram non 
„ esse prohibitam , nisi inquantumest contra Charilatem 
„ Eamdem pravam opinionem amplexatas alia ratione 
,, defendit Claudiu9 Salmasius in duplici tractatu, altero in- 
,, scripto de usuris, altero de trapezitico foenore , quibus 
„ in locis usuram , nisi charitatem laedat , ab omni culpa 
„ absolvit , eo quod sit merces locatae pecuniae „ Hac- 
tenus SS. Pontifex , qui continuo Heterodoxos Scriptores 
praecipuios recenset, qui usurae patrocinium susceperunt, 
Petrum Ileinigium , Gerardum Noodt , Gronovium , Bar- 
beyracium , Bohemerum . Deinde pergit his verbis : „ Im- 
„ piae Calvini et Molinaei opinioni non veTiti sunt sub- 
„ scribere pauci quidam Doctores Catholici . Distinguunt 
„ et isti duplex genus mutui : unum quo pecunia , aliave 
„ res datur ad consumptionem , quod plerumque fit cum 
„ indigentibus , pecuniam mutuam accipientibus , ut se 
„ suamque familiam alant, debita solvant, filiam nuptui 
„ tradant 8cc. : alterum quo datur ad negotiationem , ut cum 
,, mercatoribus fieri solet , qui acceptam mutuo pe- 
,, cuniam negotiatione augent . In primo casu usuram 
„ esse fatentur , quidquid exigitur ultra sortem ; At; 
„ a foenoris labe excusant lucrum , quod in secundo 
„ casu ex mutuo percipitur , dummodo sit mode- 
„ ratum , modurnque servet patriae legibus defini- 
,, tum „ . Hanc porro distinctionem , quam superius 
ipsi confutavimus, ait Pontifex ab haereticis primum exco- 
gitatam , earnque jam praevertisse Patres Ecclesiae , qui 

uno ore absolute, atque indefinite pronunciaverunt foenera- 
titium quidquid ex mutuo ultra sortem exigitur . 

In id ergo nobis enitendum est, ut usurae notionem 
ex ipsismet .Sacrae Scripturae locis eruamus , quibus ea 
damnatur ; ostcndamusquc in Inero exacto vel sperato ex 
mutuo positam esse vitii ejus naturam , quod jus Divinum et 
Ecclesiasticum, ipsaque lex naturae perpetuo reprobavit, 
quo uno convellentur commentitiae usurae definitiones, qua» 
ad lucrum ejusmodi honestandum patroni usurarum ex li- 
bito suo et arbitrio perperam confinxerunt. Deinde agendum 
de titulis mutuo extrinsecis , justamque lucri exigendi 
caussam praebentibus . Postremo de nonnullis contractibus 
ad obtegendam usurae labem honesta quadam specie conv- 
paratis. 


CAPUT III. 

Usurae notio et pravitas Sacrae Scripturae testimoniis 

declaratur , 

JE tribus potissimum Sacrae Scripturae locis veram 
usurae definitionem erui posse notant Theologi , e Cap. 2.3. 
Levitici , e Cap. 18. Ezechielis, e Cap. 6. Lucae ; atque adeo 
ex Lege, ex Prophetis ,ex Evangelio. Lex interdicit ne usu- 
ra seu lucrum foeneratitium a fratribus exigatur ; Pro- 
pheta , ne ab omnibus ; Evangelium 9pem etiam ejus et cu-v 
piditatein penitus tollit; ut animadvertit Hierony. in Cap. 
18. Ezech. . Ex illis porro locis inter se collatis prodit 
usurae notio , quam accommodatissima definitione Theologi 
complectuntur , quamque sequenti propositione declaraturi 
sumus . * * 

propositio: 

Usura Divino jure prohibita est quodcumquc 
lucrum exactum vel speratum ex mutuo 
vi mutui. 

Pr. i.Lievitici 25 . Si attenuatus fuerit frater tuus et 
infirmus manu , et susceperis eum quasi advenam et pe- 
regrinum , et vixerit tecum , ne accipias usuras ab eo, non 
amplius quam dedisti : time Deum tuum , ut vivere pos- 
sit frater tuus apud te : pecuniam tuam non dabis ei ad 
usuram ; et frugum superabundantiam non exiges . Hic lo- 
cus duas partes complectitur . Altera usuram vetat : ne ac— 
cipias usuras : altera quid sit usura explicat : non am- 
plius quam dedisti ...frugum superabundatiam non exiges . 
Est igitur usura plus accipere quam datum fuerit sive de 
pecunia, sive de frugibus . Etsi autem hoc loco non expri- 
matur vox ipsa mutui , tamen aperte significatur . Siqui- 
dem mutuum est,cura pecunia et fruges dantur restituendae 
in eodem genere ; cum ergo hic locus loquatur de pecunia et 
frugibus reddendis, prohibeatque ne qui dedit pecuniam plus 
accipiat quam dederit , et ne frugum superabundantiam exi- 
gat ; perspicue ostendit usuram fieri , cum incrementum seu 
lucrum ex mutuo percipitur. Praeterquamquod Exodi 22. 
idipsum declaratur : Si pecuniam mutuam dederis popu- 
lo meo pauperi , qui habitat tecum , non urgebis eum quasi 
exactor , nec usuris opprimes . Neque ex eo quod illis locis 
pauperis mentio fiat , concludi potest usuram tantum erga 
pauperes locum habere. Nam Dcuter. 23 . dicitur sine ullo dis- - 
crimine inter pauperem et divitem:A T on foenerabis fratri tuo 
ad usuram pecuniam, nec fruges, nec quamlibet aliam rem i 
sed alieno . Quocirca quae injicitur mentio pauperis in lege 
valet ad demonstrandam immanitatem usurae , cujus acer- 
bitas tum maxime se prodit cum a pauperibus exigitur ; 
non autem ex eo inferre licet legem Hebraeis concessis. 52 , 
ut a divitibus fratribus foenus reciperent ; quod Judaeis nun- 
quam licuisse agnoscit ipse Gerar dus Noodt I*. I. C. X. 

Ergo constat usuram expresse lege ipsa prohibitam lucrum 
esse ex re mutuata sive pecunia sive frugibus exactum a 
fratre sivedivite sive paupere. 

2. Ezechielis 18. Vir si fuerit justus et fecerit ju • 
dicium et justitiam . . , . . ad usuram non commodaverit , 

et amplius non acceperit hic justus est , et vita 

vivet .Et infra v. io. . Quod si genuerit filium latronem, 
effundentem sanguinem ad usuram dan- 

tem et amplius accipientem , numquid vivet ? non vivet ; 
Quod si genuerit filium , qui videns omnia peccata Patris 
sui , quae fecit , timuerit ct non fecerit simile eis . . . • 
usuram et superabundantiam non acceperit ; hic non 
morietur in iniquitate Patris sui , sed vita vivet . Ea- 
dem est vis et potestas hujus loci , atque superiorum ad 
patefaciendam naturam usurae . Sed cum Hieronymo di- 
ligenter observandum hic tolli distinctionem inter fra- 
trem , et alienum . Quomodo , inquit , dicitur fratri tuo non 
foenerabis , alieno autem focncrabis ? sed vide profectum : 
in principio legis a fratribus tantum foenus tollitur : in 
Propheta ab omnibus usura prohibetur , dicente Ezcchiele t 
pecuniam suam non dedit ad usuram . 

Ergo ex eo loco colligitur usuram , quam Propheta 
reprobat , lucrum esse ex re mutuata exactum sive a fratre , 
sive ab alieno . 

3 . Lucae 6. Christus ipse homines alloquitur : Mutuum 
date , nihil inde sperantes . Hic nonnulla sunt animadverten- 
da . i. Christum qui adimplere legem venerat non solvere , 
ipsam cupiditatem , ac spem lucri prohibuisse, ubi qui ex Ju- 
daeis in legis tantum litteram intuebantur,ipsum factum solum 
non animum prohiberi putabant. 2. Cum lex Judaeis ve- 
taret foenus accipere a fratribus , non esse dubitandum , 
quin Christus eam legem confirmaverit vetanda non solum 
usuram pacto contractam , sed etiam mente conceptam . 3 . 
Cura Christus Evangelica sua lege Judaicam distinctionem 
sustulerit fratris et alieni , volueritque omnes homines ha- 
bendos esse ut fratres , utpote sanguine suo redemptos , 
atque ad regni Coelestis haereditatem vocatos , illud quoque 
constare debet , vira praecepti , qua lex Mosaica vetabat usu- 

ram a fratribus accipere, non fuisse a Christo sublatam, 
sed sancitam fuisse et ampliatam ad omnes homines , qui 
sub Evangelio potiori jure fratres habendi sunt communis 
redemptionis jure , quam Judaei ex uno Patre progeniti ju- 
re ipso humanae cognationis . Quam in rem S. Ambrosias 
Lib. dc Tob. C. 1 5 - Frater autem tuus omnis fidei pri- 
mum , deinde Romani juris est. populus. 4. Ut post S. Th. 
recte advertit Tostatus in illo verbo Chrisi : „ Mutuum 
„ date nihil inde sperantes, esse aliquid pertinens ad con- 
„ silium, et aliquid pertinens ad praeceptum . Dare enim 
„ mutuum interdum est consilium , interdum praeceptum . 
„ Quando quis enim est in extrema necessitate , dare ei 
,, mutuum praeceptum est : Cum vero non est in magna 
,, necessitate , non est praeceptum sed consilium . Et ta- 
,, men non sperare aliquid ex 'mutuo semper est prae- 
,, ceptum : ideo usura quae consistit in hoc quod accipi- 
atur in mutuo aliquid ultra sortem , vel speratur, sem- 
„ per estcontra praeceptum , et est prohibita. „ 

Ergo usura Evangelio damnata lucrum est a quocum- 
que homine ex mutuo exactum vel speratum • 

OPPOSITA ARGUMENTA 
SOLVUNTUR. 

Opponunt 1. illud Deuteron. a8. v. 12. Focnerabis 
gentibus multis , et ipse a nullo foenus accipies : Et v. 44. 
Ipse foencrabit tibi > et tu non focnerabis ei , quibus verbis 
approbatam a Deo usuram conclamant . 

Verum ex tota Capitis serie luculentissime patet eo 
loco recenseri facultates , copias et ornamenta , quae Deus 
Judaeis legem suam colentibus erat collaturus , adeo ut ipsi 
pro divitiis et opibus quibus abundaturi erant , habituri 
quoque essent unde facile aliis mutuarentur , non ipsi ab 
aliis mutuum quaesituri . Contra vero si legem Dei violas- 
sent . Non .ergo ibi verbum foenerari ponitur ad significan- 
dam usuram , sed ad facultatem designandam mutui dandi, vel 
necessitatem accipiendi pro copia vel indigentia populi . 

Argumentantur 2. adversarii ex Gap. 23 . Deuteron. , quo 
Deus permittit Hebraeis,ut foenerentur alieno.Jam vero si usu- 
ra natura sua mala esset , Deus Auctor ^ fonsqne sanctitatis 
minime Judaeis permisisset foenerari ab extraneis . Quod 
ergo Deus usuram Judaeis erga fratres prohibuerit , argu- 
mento est eam legem civili potius , quam naturali ratione 
in republica hebraica jussam esse . 

Triplicem huic argumento responsionem afferre Theo- 
logi solent: primam ex D. Th. 2. 2. q. 78. art. i. ad 
2. Quod Judaeis prohibitum fuerit usuram accipere a fra- 
tribus suis , ex eo intelligendum esse nunquam vacare 
crimine , si quis a quocunque usuram accipiat . Debemus 
enim omnem hominem habere ut proximum et fratrem: 
quare etiam psal. 14. absolute dicitur : Qui pecuniam suam 
non dedit ad usuram , quod praecipue valet pro statu Evan- 
gelii . Quod autem ab extraneis usuram acciperent , non fuit 
eis concessum quasi licitum , sed permissum ad majus ma- 
lum vitandum , ne scilicet a Judaeis Deum colentibus usuras 
acciperent propter avaritiam , cui dediti erant . 

Contra id responsum nil afferunt heterodoxi qued ali— 
cujus momenti esse videatur . Nam quod ajunt indignum 
esse sanctitate Divina in ea Republica nefarium aliquid to- 
lerare Deum voluisse , prorsus alienum est . Cum enim ipsi 
contendant civili ratione legem dc usuris ei populo jussam 
esse ; quomodo evincent non potiore jure a nobis dici Deum, 
quatenus ejus Reipublicae politicam administrationem con- 
stituebat, aliquod malum majoris vitandi caussa tolerasse, 
in quo sane nil se prodit divina sanctitate indignuin?Quod vero 
ait Grotius in Lucam eam interpretationem a textu alie- 
nam esse , nec unquam Judaeis ita intellecta esse verba le- 
gis, quod evincere sibi videtur Josephi,ct Philonis auctoritate, 
nullius quoque momenti est ; nam nec verba legis, nec ip- 
sum Josephi et Philonis testimonium eam interpetrationeni 
ullo modo respuunt , sed tantum non afferunt . Deinde quo- 
modo Crotius verba legis probabit non ita fuisse intellecta 
a Prophetis, qui omnem indiscriminatim usuram repro- 
bant, atque a Judaeis qui spiritum legis sequerentur , orrv- 
Tom. XV III. G 

nesque homines vel ipso humanitatis jure haberent ut 

proximos et fratres? 

; • Altera est responsio D. Ambrosii , qui lib. de Tob. 
c. i5. alienorum nomine , adversus quos Deus Judaeis per- 
misit foenus exercere, illos populos esse intelligendos , quos 
Deus ipsis delendos tradiderat . 

Quis erat tunc alienigena , nisi Amalech , nisi Amor - 
rhacus , nisi hostes ? ibi , inquit , usuram exige , cui merito 
nocere desideras , .... ab hoc usuram exige , quem 
non sit crimen occidere. Sincftrro dimicat, qui usuram 
flagitat &c. Sic Ambrosius. 

Sed nollem dictum , respondet hoc loco Gerardus 
Noodt . Cur ita ? abest enim procul non a veritate tan- 
tum , sed etiam ab honestate . Hoc opus , hic labor . 
Age igitur, videamus quemadmodum id scriptor ille demon- 
strare aggrediatur . Apud Romanos , inquit , prohibitum ali- 
quando foenus inter Cives fuit : inter Cives et Socios La- 
tinos non fuit prohibitum, nec tamen quisquam dixerit , 
id ideo factum fuisse , ut Socios Latinos Romani Cives 
focnore spoliarent . Cur igitur aliud de Hebraeis dicemus ? 
Primum expedite responderet Ambrosius non eamdem fuis- 
se Romanorum Civium conditionem erga populos , quos 
societatis jure devinctos habebant , atque fuerit Hebraeorum 
erga gentes, quas delere ac perdere jubebantur . Diversa 
igitur ex ea diversa conditione oriri caussa et ratio potuit 
permittendi foenoris , Romanis quidam erga Socios Latinos, 
Hebraeis autem adversus Cananaeos.Deinde notat ipse Noodt 
ex Tacito et Appiano priscis Romanis utpote agriculturae 
ac bellicae rei prorsus deditis foenus exitiosissimum fuisse. 
Ex quo satis prochve est intelligcre Romanos foenebre id 
malum , ut illud Tacitus appellat , e civitate in socios rejice*- 
re voluisse , et licet non hostili odio foenus erga istos 
permiserint , ut eos spoliarent , tamen ne Civis Civem foe- 
nore spoliaret, Civibus ipsis concesisse ut spoliarent Socios, 
ipsique horum spoliis ditescerent . Quod ergo malum ma- 
joris mali vitandi causa permiserunt Romani erga Socios, 
cur non potiori ratione putabimus ex sententia S. Tliomae 
a Deo in Hebraeis tolleratum fuisse adversus alienigenas ? 

Sed quod Romanis quomodocumque permittentibus justum 
nunquam esse potuit, ut Civis a Socio foenus exigeret , 
id ex sententia D. Ambrosii Deo concedente juste facere 
potuerunt Hebraei erga gentes , quas ipsis vastandas Deu» 
ipse tradiderat .Quod ergo ait Noodt earadem fuisse ratio- 
nem prohibendi foenoris inter Hebraeos , permittendi vero 
erga alienos ; quae fuit Romanis ejus inter Cives prohiben- 
di , permittendi autem erga Socios , id nulla ratione pro- 
batur , imo satis apta ratione refellitur , nec ad rem facit . 
Nam quaecunque fuerit caussa , qua inducerentur ipsi He« 
braei ad foenus exercendum cum Cananaeis , illud inquirit 
Ambrosius cur generatim foenoris exactio illicita sit , in 
Hebraeis erga Cananaeos iniqua non fuerit ; haneque ratio- 
nem affert sane accommodatissimam ; nempe cum Deus He- 
braeis Cananaeos ipsos eorumque regionem addixisset, pro- 
fecto ipsis jus verum concessit in opes Cananaeorum;ml ergo 
injustum faciebant , si quod ipsis Deo concedente attribu- 
tum erat , foenore ipso sibi vindicarent, et exigerent. Porro 
ex circumstantia temporis,quo lex Deuteronomii lata est,eruit 
Ambrosius alienos, qui ea memorantur , Amalecitas fuisse , 
Amorrhacos 6cc. quos jure vel occidere licebat . 

Esto , urget Noodt, sed quae de foenore et usuris fiunt 
conventiones , qon belli , sed paris et commerciorum jure 
celebrantur .Igitur si ad expilationem spectant , et agen- 
tium jure abhorrent, ut videtur Ambrosio , ne cum hos- 
tibus quidem fieri possunt : quia hi cum inter se con- 
trahunt, non ut hostes agunt , sed ut homines, qui uti- 
litatis permutatione invicem sibi consulunt , idest jure 
gentium utuntur . Hoc argumento funditus everti Am- 
brosii explicationem decernit Bavbeyracius in notis ad 
Grot. et Puffcnd . . 

At facile telum fioc repellitur . Verum est homines cum 
inter se contrahunt , ut homines agere , non ut hostes , ut 
proinde contrahendo non jure belli , sed jure pacis et com- 
merciorum , prout est populorum qui contrahunt Legibus 
sancitum vel permissum, utuntur . Sed aliquando fieri potest, ut 
quod est civili jure commercii constitutum,sit lege naturae ini- 
quum . Eo casu qui tali jure commercii utitur, legem qui- 

dem naturae violat , sed non rumpit civilia foedera pacis 
et commerciorum . Sic fatentibus adversariis foenus , quod 
exigitur ab indigente illicitum est, idque foenus in civita- 
tis perniciem , non utilitatem vergere concedunt . Tamen 
quibus civitatibus foenoris et usurae conventio generatim 
permittitur , si quis foenus exigit ab indigente , velnt ab eo 
qui mutuatur elocandae filiae caussa , censebitur quidem le- 
gem naturalem offcndere,non violare civilia jura pacis et com- 
merciorum . Eadem ratione cum inter Cananaeos foenus 
permittcretur,licet foenus per se legi naturali adversari pona- 
tur , minime ex hoc sequitur eos qui erga Cananaeos foenus 
exercebant, violasse jura civilia pacis et commerciorum, 
quia conventione utebantur legibus horum populorum per- 
missa et concessa . Itaque tametsi Hebraeis nullam facultatem 
Deus fecisset foenoris ab alienis illis exigendi , tamen eo 
exigendo violassent illi quidem jns naturae ac Divinum , 
non earum gentium jura pacis et commerciorum . Quod au- 
tem Deus eam ipsis facultatem fecerit , iliisque Cananaeo- 
rum res concesserit , ex eo factum est , ut non solum jure 
commerciorum, sed etiam jure naturae ab illis populis Hebraei 
foenus exigere ac juste retinere potuerint . 

Sed demus Ambrosio , pergit Noodt , valere ejus in- 
terpetrationem pecunia peregrinis a Judaeis foenori data : 
quid dicet , si contra Judaeis foenori data fuerit a pere- 
grinis ? nam et hoc fieri Deus permisit . 

Hoc vero Deum nunquam permisisse dicet Ambrosius l 
Nam qui superius prolatus est locus Dcuter. 28. v. 44. 
Jpse foenerabit tibi ; quid futurum esset Judaeis , si spreta 
lege in angustias et inopiam ipsi se conjecissent , demonstrat, 
non decernit licuisse aliis populis foenus exigere . 

Ne addam nunc , addit tamen , quod Deus jussit qui- 
dem , foenus a Judaeis dari peregrinis , sed non utique 
devotis 0 b impietatem , sed quibuscumque ; generaliter' 
enim loquitur . 

Etsi de alienis lex generaliter loquatur , dicet Ambro- 
•ius circumstantiam temporis generalem locutionem sua- 
pte natura definire , ut intelligenda sit de populis , qui— 
buscum versari , agere , bella gerere Judaei debebant»’ 

nempe de Amalecitis , Amorraheis , aliisque ob impietatem 
devotis. Quod autem attinet ad reliquos populos Tyrios , 
Sidonios , Aegyptios usuram Hebraeis licitam fuisse nun- 
quam probabitur . Lege Deuteron. abusos esse plerosque 
Judaeos ut foenus cum alienis indiscriminatim exercerent , 
id quidem verisimile fit . Tamen quod Prophetae inter Cal- 
daeos cum populo in captivitate agentes foenus generatim 
improbaverint nulla facta fratris et alieni distinctione, 
magno argumento est sapientibus Judaeis , et qui non lite- 
ra legis abuti vellent, minime persuasum fuisse licere foe- 
nus ab alienis indiscriminatim exigere , sed licuisse adver- 
sus eos alienos , quos ipsi delere ac perdere jubeban- 
tur . 

Non igitur placet mihi , concludit Noodt , Deum Ju- 
daeis foenus i idest rem turpem ac flagitiosam in peregri- 
norum necem permisisse : vel loquitur Auctor de permis- 
sione Divina , qua tantum toleratum fuit foenus erga quos- 
curaque alienos , non concessum ut licitum , ex mente 
S. Thomae , tumque non adversatur Dei reverentiae , ut 
existimemus Deum in populo , cujus civilem statutum con- 
stituebat , minus malum tolerare voluisse majoris mali vi- 
tandi caussa . Maxime cura haberent Prophetas et Docto- 
res , a quibus admonebantur , quod ad duritiam cordis con- 
cessura erat , non ipsam duritiam cordis immunem a cul- 
pa reddere : vel loquitur de permissione , qua ex mente 
S. Ambrosii licuit Judaeis foenus exercere adversus Cana- 
naeos , tumque id foenus nec turpis nec flagitiosa res fuit ; 
Est enim foenoris iniquitas , et turpitudo eadem quae furti j 
quod nimirum ab alio res sua auferatur . Jam vero cum 
Deus Judaeis res Cananaeormn concessisset , ipsi exigendo 
foenore non alienam rem usurpabant , sed suum vindica-' 
bant . Vindicavimus , ni fallor , Ambrosii interpretatio- 
nem , quam Barbeyracius praedicat argumentis Noodt 
sic ex omni parte tentatam ac convulsam fuisse , ut nulla 
eju9 instaurandae spes superesse posset. 

Tertia responsio est eorum , qui usuram secunda- 
rio tantum legis naturae praecepto prohiberi volunt ; ade^ 
ut siuc Dei dispensatione seraper sit illicita, accedente ve- 

ro Divina dispensatione licita fiat. Sed videtur cum Syl- 
vio animadvertendum , ut haec sententia tanquam proba- 
bilis admittatur , non sic esse accipiendam , quasi 
Deus dispensaverit , ut usura proprii nominis fuerit lici- 
ta, modo ea solum extorqueretur ab alienigenis ; sed sic, 
ut Judaei , quando mutuarent illis gentibus , lucrum 
ultra sortem licite ab eis exigerent , Deo , qui universo- 
rum est Dominus, illud lucrum eis donante ; sicut spolia 
Aegyptiorum donavit Israelitis egredientibus de Aegypto . 
Verum hoc pacto id responsum commode ad superiora 
duo revocari potest . 

Opponunt 3. Ex Lucae Cap. 6. minime inferri posse 
Christum foenus prohibuisse. Nam, ut ait Noodt Cap. XI. , 
Christus eo loco non de usuris loquitur , sed de sorteipsa 
quae mutuo datur . Alloquebatur enim Judaeos , Divinusque 
ipsius sermo respiciebat ad legem Mosis, quae foenus in- 
ter Judaeos prohibebat. Non autem fiebat hic sermo Gen- 
tiles apud et Judaeos , inter quos foenus licitum erat, pro- 
bante lege. Id vero confirmat ex eo quod Christus ait,' 
peccatores peccatoribas dare mutuum , ut recipiant paria . 
Peccatores autem quos intelligit alios , nisi qui a Stoicis 
- stulti dicuntur , id est populus? unde Christus loquitur de 
mutuo quod inter Judacvs alter alteri de populo daret. Vult 
igitur Christus Judaeum, si mutua indigeat pecunia, a Judaeo 
adjuvari , sive speret sive non speret sortem recipere . Cete- 
rum ut Christus inter Judaeos non sustulit mutuum , sic 
inter eos et Gentiles non sustulit foenus ; quia neque in- 
ter eos solvit legem, quam Moses iis posuit ex jure gen- 
tium . Ita Noodt . 

Responsio nonnullis animadversionibus constabit, i; 
Non negamus eo loco Christum etiam loqui de sorte mu- 
tuo danda , ejusque verbis hac de re praeceptum simul et 
consilium contineri, ut superitis declaratum est . Verum 
ex eo non sequitur iisdem verbis praeceptum non conti- 
neri de usuris ex mutuo non exigendis . a- Minime pro- 
bat adversaVius Chri stum locutum esse de mutuo dumtaxat 
ut fiebat inter Judaeos a quibus lege foenu6 prohibebatur . 

Nam etsi tum Judaeos alloqueretur , ipsi tamen Judaei non 
solum inter se invicem mutuabantur , sed etiam gentibus 
cum foenore mutuum tribuebant . Quod ergo Christus Ju* 
deos alloquens praecipit de mutuo, referri potest ad mu- 
tuum non solum quod inter Judaeos privatim , sedet ad 
mutuum prout inter Judeos et Gentiles obtinebat; perpe- 
ram ergo adversarius ad illud primum coercet verba Chri- 
sti . 3 . Quod confirmandae, suae opinionis caussa affert , 
nimirum Christum peccatores more Stoico homines dixisse 
de populo, ab omni specie veri prorsus abhorret . Et sa- 
ne caput sextum Lucae ctmtinet sermonem Christi de Bea- 
titudinibus , qui refertur etiam Matth. Cap. 5 . Qui autem 
V. 3 2. Lucae et sequ. peccatores nominantur , sententiis re- 
spondentibus v. 45. et 46. Matth. dicuntur Publicani et 
Ethnici . Ex quo manifestum fit quos Lucas peccatores eo 
loco dicit,intelligendos esse non more Stoico stultos et homi- 
nes dc populo, sed Publicanos et Ethnicos seu Gentiles . 
Ex quo etiam evincitur contra Noodt Christum eo sermo- 
ne de mutuo Judaeos alloquutum esse , non solum ut fiebat ex 
praescripto legis inter Judaeos , sed et ut fieri solebat in- 
ter Judaeoset Gentiles , aut etiam inter gentiles et publi- 
canos 4. Corruit proinde quod addit adversarius Christum 
non sustulisse foenus inter Judaeos et Gentiles , quod sup- 
ponit probatum fuisse lege quam Christus non solvit. Ete- 
nim exceptis Cananaeis , e quibus juste potuerunt Judaei 
foenus exigere Divina concessione , lex Mosis nusquam ipsis 
concessit mutuum ut licitum , sed permisit ad duritiam cor- 
dis . Quemadmodum autem Christus non solvit legem , sed 
implevit , cum libellum repudii ad duritiam cordis a Mose 
permissum sustulit , ita non solvisse legem censendus , ciun 
foenus permissum ad duritiam cordis penitus sustulit. 

Ceterum Christus inter gentes ipsas foenus generatim su- 
stulisse concluditur , sive quia praecepta Chrisi non ad solos 
Judaeos pertinebant, sed ad omnes, sive ex ipso contextu 
sermonis.Christus enim dum ait -.Mutuum date nihil inde spe- 
ran£ej,mutuiformamet rationem praecepit diversam ab ea , 
qua peccatores foenerantur, ut constat ex versu superiore : Si 
mutuum dederitis his,a quibus speratis recipere, quae gratia 

est vobis,nam et peccatores peccatoribus foenerantur,ut reci- 
piant aequalia. Peccatores autem hoc loco dicuntur Gentiles, 
Ethnici scilicet, et Publicani . Ergo Christus illis verbis, nihil 
inde sperantes i e mutuo spem eam lucri sustulit , quod Pu- 
blicani et Ethnici e mutuo quaerebant . Sed lucrum ab Eth- 
nicis quaesitum erat lucrum foeneratitium . Ergo vel ipsam 
spem lucri foeneratitii Christus e mutuo penitus exclusit. 

At, inquit Barbeyracius : Eo versiculo : Vcrumtamen 
diligite inmicos vestros , benefacite , et mutuum date , nihil 
inde sperantes , to nihil inde sperantes referendum esse 
non tantum aci proxima verba : mutuum date , verum etiam 
ad superiora : diligite inimicos vestros , benefacite . Ex quo 
concludit Christum non prohibuisse qtiodcumquc lucrum 
ex mutuo , sed generatiin praecepisse diligendos inimicos, 
proximis benefaciendum , dandum mutuum ; etiam cum non 
adest spes futurum , ut qui beneficium accipit , velit aut 
possit data opportunitate gratiam referre . De qua inter- 
pretatione quasi de mirifico invento plaudit sibi admo- 
dum Barbcyracius , miraturque nemini adhuc cain venisse 
in mentem . 

Verum longe abest ut ro nihil inde sperantes adeo 
commode referri queat ad antecedentia : diligite inimicos ve- 
stros , benefacite ; ut ad proxime superiora : mutuum date. 
Enimvcro primis illis verbis praecipitur intima ct sincera 
dilectio inimicorum , praecipitur intimus affectus beneficien- 
tiae , excludit etiam spem emolumenti capiendi ; at ve- 
ro affectus quo mutuum datur non excludit vi sua spem 
lucri reportandi . Quare dum Christus praecipit diligendos 
esse inimicos , ct proximis benefaciendum , satis intelligitur 
illis praeceptis non satisfieri nisi sincere diligatur inimi- 
cus sine ulla spe , et nisi abjecta etiam omni spe be- 
nefaciat quis proximo , cum benefacere teneatur . Sed 
cum mutuum dari possit ex cupiditate lucri capiendi , 
Christus dum docuit mutuum esse dandum , adjunxit , nihil 
inde sperantes , ut ostenderet ex mutui datione lucri cu- 
piditatem excludendam esse . Praeterea etsi concedatur ro 
nihil inde sperantes referendum esse ad omnia simul an- ' 

tecedentia , nihil proficit Barbeyracius . Etenim quid sibi 
, volet , diligite inimicos vestros , adjecto nihil inde speran - 
tesl Non aliud sane , nisi diligendi inimici motivum mini- 
me sumendum ex spe capiendi emolumenti . Similiter quid 
sibi volet , benefacite , adjecto , nihil inde sperantes , nisi 
beneficentiae motivum neque sumendum ex ejusmodi spe ? 
Siquidem qui ex tali motivo ducitur non exercet actum be- 
neficentiae , cujus actus tamen pro ratione praecepti af- 
firmativi aliquando est exercendus . Ergo similiter cum ait 
Christus , mutuum date , adjecto, nihil inde sperantes , de- 
clarat cum mutuum datur , non esse dandum ex motivo 
capiendi lucri. Ergo illis verbis Christi prohibetur lucrum 
ex mutuo exactum et speratum . 

Opponunt 4. Videri Christum foenus approbasse Matth. 
25 . : Opportuit ergo te committere pecuniam meam nu - 
mulariis , et veniens ego recepissem utique quod meum est 
cum usura . Et Luc. 19. Quare non dedisti pecuniam 
meam ad mensam , ut ego veniens cum usuris utique 
exegissem illam ? 

Responsionem suppeditat Aug. in Psal. 57. Non unde- 
cumque datur similitudo a Scripturis , laudatur ipsa res , 
sed tantum inde similitudo trahitur ; non enim laudavit ini- 
quum judicem 8 cc. Ex quo Theologi merito concludunt 
non ea semper probari a Scriptura, unde similitudinem trahit 
ad instituendos mores hominum ; alioquin imitandus esset 
villicus ille iniquitatis , qui ut sibi prospiceret , in fraudem 
Domini partem eorum , quae ipsi debebantur , debitoribus 
condonavit . Non ergo ea parabo ! a foenus approbatur , sed 
sub foenoris imagine excellentior quaedam usurae species 
proponitur et commendatur , qua scilicet vuh Deus , ut de 
bonis ab eo acceptis fructum feramus ; unde S. Th. ad eum 
locum: Dicendum , inquit , quod usura ibi metaphori- 
ce accipitur pro superexcrcscentia bonorum spirilualium.\ 
quam exigit Deus , volens , ut in bonis acceptis ab eo 
semper proficiamus , quod est ad utilitatem nostram , non 
ejus . Hanc duplicem usurae acceptionem jam distinxerat 
S. Ambr. in Psal. 36 . Quid est quod foencrat justus , non 
aes, non ferrum, non plumbum , sed argentum igne exa- 
Tom. XVIII. H 

jninatum .... Sed foener ationem audivimus in lege re- 
prehensam . . . Duplex est foeneratio , una pecuniae, altera 
gratiae i deinde utramque . ... tu recte divide ne pecces • 

CAPUT IV. 

De Usura traditione ac leeibus Ecclesiae 
damnata . 

Xjucrura e mutuo exactum vel speratum usuram esse 
Dei lege vetitam cum Summorum Pontificum et Consilio- 
rum decretis , quibus id fiagitii evellere omni tempore 
sategerunt , tum perpetua Sanctorum Patrum auctoritate 
constat. Quocirca in re perspicua nullo caussae detrimento 
brevitati consulere possumus . 

Primo itaque usurae nomine perpetua Ecclesiae tra- 
ditione lucrum ex mutuo significatum esse probatur . Ter- 
tull. Lib. 4. contra Marcionem explicans Ezechiclis locum 
Cap. 18. Pecuniam suam foenori non dedit , et quod 
abundaverit non sumet ,foenoris scilicet redundantiam » 
quod est usura . S. Basilius in Psal. 14. Ezechiel id in ma- 
ximis malis recenset, si foenus , et quidpiam ultra sortem 
accipiatur . 

S. Arnbros. Lib. de Tob. Cap. 14. Quodcumque sorti 
accedit usura est . S. Hieronv. in Ezechielem Lib. 6. C3p. 
18. Alii pro pecunia foenerata solent munuscula accipe- 
re diversi generis , et non intelhgunt usuram appellari et 
superabundantiam , quidquid illud est, si ab eo quod dede- 
rint , plus acceperint . S. Aug. in Psal. 36 . U suram esse 
definit si plus quam dedisti expectas accipere . Concil. 
AureJian. An. 538 . Nec de praestitis beneficiis quidquam am- 
plius quam datur t speretur . Concil. Agathense relatum a 
Gratiano C. 14. Q. 3 . Can. 4. Usura est, ubi amplius re- 
quiritur, quam datur . Ex quibus Gratianus ibidem concludit: 
Ecce evidenter ostenditur , quod quidquid ultra sortem 
exigitur usura est . 

Secundo usuram perpetuis Conciliorum ac Pontificum 
decretis damnatam esse ut juri Divino adversam ex pau- 

cis quae prolatari sumus , facile apparebit . Concilium Are- 
latense I. An. 3 14. Can. 12. De Ministris qui foenerantur , 
placuit eos juxta formam Divinitut datam a communione 
ab itineri . Hoc canone patet usuram Clericis prohiberi tan- 
quam Divina lege vetitam ; siquidem juxta formam Divini- 
tus datam prohibetur . Concil. Generale Nicaenum I. An. 
325 . : Quoniam multi sub regula constituti ( idest Cle- 
ro adseripti) avaritiam et turpia lucra sectantur , obliti- 
que scripturae Divinae dicentis : Qui pecuniam suam non 
dedit ad usuram , mutuum dantes , centesimas exigunt , 
juste censuit sancta et magna Synodus , ut si quis in- 
ventus fuerit post hanc definitionem usuras accipiens , . . . 
dejiciatur a Clero . Concil. Carthag. I. circa annum 848. 
can. t 3 . Abundantius Episcopus Adiumetinus dixit : in 
nostro Concilio statutum est , ut non liceat Clericis foc - 
nerari: quod si et Sanctitati Tuae et huic Concilio videa- 
tur , praesenti placito designetur . Gratus Episcopus di- 
xit: Novellae suggestiones , quae vel obscurae sunt, vel 
sub genere latent , a nobis formam accipient . Ceterum 
de quibus apertissime Divina Scriptura sanxit, non fe- 
renda sententia est , sed exequenda : proinde quod in 
Laicis reprehendimus , id multo magis in Clericis opor- 
tet praedamnari . Universi dixerunt : Nemo contra Pro- 
phetas , nemo contra Evan gei ta facit sine periculo . S. Leo 
Serm. 6. de Jejunio decimi mensis foenus psalmo 1 4. vetitum 
agnoscit et probat . Et Epist. 2. Nec hoc praetereundum 
esse duximus, quosdam lucri turpis cupiditate captos usu- 
rariam exercere pecuniam , quod nos , non dicam in eos 
qui sunt in Clericali officio constituti , sed in Laicos ca- 
dere qui Christianos se dici cupiunt , condolemus . Ale- 
xander III. in Concil. Lateran. III. an. 1179. crimen usu- 
rarum utriusque testamenti pagina condemnari declarat.Ur- 
banus III. Cap. Consuluit de Usuris. Perum quia quid in 
his casibus tenendum sit, ex Evangelio Lucae manifeste 
cognoscitur , in quo dicitur: Date mutuum , nihil inde 
sperantes , hujusmodi homines pro intentione lucri quam 
habent ( cum omnis usura ct superabundantia prohibe- 
tur in lege ) judicandi sunt male agere , et ad ea quae 

H 2 


60 DE CONTRACTIBUS 

taliter sunt accepta , restituenda , in animarum ‘judicio 
efficaciter inducendi . Clemens V. in Generali Concilio 
Viennensi an. 1 3 1 1 . Siquis in illum errorem inciderit , 
ut pertinaciter affirmare praesumat , exercere usuras non 
esse peccatum , decernimus eum velut haereticum punien- 
dum . Quod decretum Viennensi Concilio tribuit non so- 
lum S. Antoninus , sed et Provinciale Concilium Tarraco- 
nense an. 1329., ct Statuta Synodalia Ecclesiae Tutelcnsis 
et Rnthenensis ; praeterqnamqnod cum ea Constitutio cum 
reliquis Clementinis aJoanneXXII. an. 2 3 17. promulgata 
fuerit, atque deinceps in corpus juris Canonici inserta, nil 
imerest ad auctoritatem decreti utrum Clementi V. , an Jo- 
anni XXII. referatur accepta . Leo X. in Concilio Late- 
ran. : Dominus noster , Luca attestante , aperte nos prae- 
cepto adslrinxit , ne e.r dato mutuo quidquam ultra sor- 
tem speraremus. Est enim propria usurarum interpretatio , 
quando videlicet ex usura rei quae non germinat de nullo 
labore , nullo sumptu , nullo periculo , lucrum foenusque 
conquiri studetur . Idem conficitur ex Bulla Pii V. an. 1671. 
quae incipit ; In eam , et ex Bulla Sixti V. quae incipit: 
Detestabilis an. 1 586 . Alexander VII. damnavit hanc pro- 
pos. n. 42. Licitum est mutuanti aliquid ultra sortem 
exigere , si se obliget ad non repetendam sortem , usque 
ad certum tempus . Innocentius XI. damnavit propos. n. 4 1 . 
Cum numerata pecunia pretiosior sit numeranda , et 
nullus sil , qui non majoris faciat pecuniam praesentem , 
quam futuram , potest creditor aliquid ultra sortem a 
mutuatario exigere , ct eo titulo ab usura excusari . Et 
propos. n. 42. Usura non est , dum ultra sortem aliquid 
exigitur tanquam ex benevolentia et gratitudine debitum , 
sed solum si exigatur tanquam ex justitia debitum , 
Benedictus XIV. datis ad Italiae Episcopos Encvclicis 
litteris haec inter cetera declaravit „ 1. Omne lucrum ex. 
„ mutuo , ratione mutui , usurarium et illicitum esse . 2. 
„ Ad usurae labem purgandam nullum arcessiti posse sub- 
„ sidiutn vel ex eo quod id lucrum non excessivum et 
„ nimium , sed moderatum , non magnum sed exiguum 
„ sit , vel ex eo quod is , a quo id lucrum , solius caus- 

sa mutui , deposcitur , non pauper , sed dives cxistat , 
„ nec datam sibi mutuo summam relicturus otiosam , 
„ sed ad fortunas suas amplificandas, vel novis coemendis 
,, praediis vel quaestuosis agitandis negotiis utilissime sit 
„ impensurus. 3 . Quamquam una cum mutui contractu pos- 
,, sint quandoque alii tituli , ut ajunt , forte concurrere , 
„ ipsi mutuo extrinseci , e quibus justa oriatur caussa , 
„ aliquid, ultra sortem ex mutuo debitam exigendi, atta- 
„ men falso et temere affirmari ejusmodi titulos sernper 
„ reperiri , ac ubique praesto esse , ita ut illorum ratione 
„ quotiescumque pecunia , frumentum , aliudve id generis , 
„ alteri cuicumque creditur , toties sernper liceat au- 
,, ctarium moderatum ultra sortem integram salvamque 
,, recipere „ Ita Decretura ipse suum litteris illis con- 
tentum exponit de Synodo Dioecesaana Lib.X. Cap.IV. N. i o. 

Hinc i. refellitur commentitia eorum interpretatio qui 
ajunt sive Sacris litteris , sive Sanctorum Patrum testimo- 
niis illud dumtaxat lucrum usurae nomine reprobari , quod 
aut immoderatum sit , aut a pauperibus extorqueatur . 

Enimvero ut sapienter docet Benedictus XIV. Anti- 
qui Testamenti pagina Deuteron. a 3 . Ezechiel. 18 Psal.14. 
omnem omnino usuram sine ullo discrimine prohibet . 
Pauperes autem alicubi expresse nominat vel tantum exem- 
pli caussa , quia plerumque contingit , ut illi necessitate 
adacti mutuum accipiant , sub obligatione immoderati etiam 
foenoris persolvendi , ut etiam adnotavit Grotius , vel quia 
usurae quae a pauperibus extorquentur , praeter propriam 
pravitatem , quamdam redolent saevitiam et immanitatem 
speciali nota et reprehensione dignam , In Novo Testa- 
mento Lucae 6. his verbis : Mutuum date nihil inde spe- 
rantes , usuram universe prohiberi concors fuit Conciliorum, 
Patrum, Summorumque Pontificum sententia . Dicere autem, 
inquit Summus Pontifex , Suminos Pontifice* , et Concilia 
praedicti textus verum et genuinum sensum non esse as- 
sequta, quod aliquos mussitare non puduit , et temerarium , 
et fere haereticum est . Quippe certum et indubitatum est 
Ecclesiam errare non posse in interpretanda Divina Seri: 
ptura , ejusque genuino sensu fidelibus aperiendo , 

Quod porro attinet ad Sanctos Patres non absimilia repo- 
nuntur . Hi siquidem licet vehementius invehantur in usu- 
ras immoderatas et a pauperibus extortas veluti culmen 
sceleris in eo genere , non tamen approbant moderatas etiam 
a divitibus exigendas : nam praeterquamquod saepe usu- 
rae nomine damnant quamcunque superabundantiam , quod- 
cunque emolumentum ex mutuo perceptum , praeter id quod 
datum fuerit , nullo discrimine quantitatis aut persona- 
rum , ut supra vidimus , aliis in locis usuram ipsam mo- 
deratam a divitibus exactam expresse reprobant . Etenim 
Ambrosius Lib. de Tob. loquens de pecunia mutuo data 
liomini nulla necessitate adstricto ad cinendum nobile prae- 
dium, amplam domum, de pecunia negotiatori mutuata , 
nihilominus accessionem ex tali mutuo, quaecumque sit, 
usuram esse pi onunciat : Et esca usura est , et vestis usu- 
ra esc , et quodc.umque sorti accedit , usura est : quod 
velis ei nomen imponas , usura est . Similiter Hie- 
ronymus in citatum Cap. Ezerhielis , ut idem Ponti- 
fex sapienter animadvertit , perinde ac si cnm illis ipsis 
congrederetur , contra quos pugnamus , foenus repro- 
bat etiam ex re percipiendum , quae ingentem fru- 
ctum mutuatario attulit : Solent argumentari ac dicere 
(verba sunt Iiierony.) dedi unum modium,qui satus fecit cie • 
cem modios. Nonne justum est, ut medium modium de meo 
plus accipiam, cum ille mea liber alitate novem et semis 
de meo habeat ? nolite errare , inquit apostolus, Deus non. 
irridetur . Respondeat enim nobis breviter foenerator mi - 
sericors , utrum habenti dederit , an yon habenti . Si ha- 
benti, utique dare non debuerat . Sed dedit quasi non ha- 
benti . Ergo quare plus exigit quasi ab habente ? 

Hinc 2, refellitur eorum calumnia , qui quod multi an- 
tiquiores canones in prohibenda usura clericorum tantum 
mentionem faciant , concludunt antiquo Ecclesiae jure in 
laicis vel ut licitam habitam esse . 

Enimvero , ut sapientissimus Pontifex notat , novum 
non est Ecclesiam severius in clericis punire delicta , quae 
etiam in laicis exeeratur ; ut expresse habetur de usura 
Can. i 3 . Concilii Carthagiu, superius citati , Quod in. laicis 

reprehenditur , id multo magis in. Clericis oportet prae- 
damnari „ Ceterum non desunt innumeri alii Canones , 
Clericos aeque ac laicos usurarios redarguentes . Ut anti- 
quissima Synodus Eliberatana Can. 20., Leo magnus Epist. 3 . 
superius relata Scc. Ubi etiam animadvertendum : Priscos 
illos Canones ,dnm clerici usuram prohibent , eam interdi- 
cere juxta formam Divinitus datam , ut Concil. Arelatense : 
vel usuram committentes redarguere, quasi oblitos Scriptu- 
rae Divinae dicentis , qui pecuniam suam non dedit ad 
usuram , ut Concilium Nicaenum ; quibus perspicuum fit his 
Canonibus Clericis usuram prohiberi velut Sacris Literis 
vetitam . Porro Sacrae Litcrae de omnibus universe lo- 
quuntur Psal. 1 4. Lucae 6. Scc. Ergo vel ex ipsis illis Canoni- 
bus intelligitur eos usuram generatim habuisse ut Divino 
jure vetitam, licet eam speciatim Clericis interdixerint. 

Hinc 3 . illa facile refelluntur , quae ad minuendum 
pondus argumenti ducti ex Patrum auctoritate proferuntur 
ab adversariis. 1 . S. Augustinus videtur foenus inter licitos 
lucrandi modos percensere , dum art : Alius eligit sibi vitam 
negotiandi, alius vitam rusticandi, alius vitam foener andi, 
alius vitam militandi , alius illam , alius illam . 2. S. Basi- 
bus Epist. ad Amphilochium Can. 14. Qui usuras acci- 
pit, si injustum lucrum in pauperes consumere voluerit , 
& ab avaritiae morbo deinceps liberari , est ad Sacerdo- 
tium admittendus . Cum ergo Basilius non praecipiat usu- 
ras ei restituendas a quo sunt exactae , lucrum illud fate- 
tur non esse contra justitiam . 3 . Lactantius Instit. c. 4. 
Non dabit in usura pecuniam , hoc est enim de alienis 
malis lucra captare . Quibus verbis Lactantius usuram de- 
finire videtur , lucrum ex alienis malis captatum , adeo- 
que usuram dumtaxat vocare immoderatum lucrum a pau- 
peribus extortum . 4. Sancti Patres de usura et mutuo lo- 
quuntur secundum notionem , qu2m a Sacris Literis hause- 
rant , quae longe differt a notione , quam jus Romanum sup- 
peditat , quamque adversarii defendere se profitentur . 

Enimvero ad 1. Aug. eo loco non expendit utrum 
omnes illi vitae status perinde sint cum honestate conjun- 
cti ; imo aliquem iniquum esse declarat verbis proxime 

sequentibus : Diversae sunt vitae, sed melior est miseri- 
cordia Lua super vitas nostras . Melius est quod das cor- 
rectis , quam quod eligunt perversi . Artem porro foene- 
randi apertissime damnat Aug. exponens illud Psal. 54. 
Non defecit de plateis ejus usura et dolus . Foenus , inquit , 
et professionem habet : foenus et ars vocatur . Corpus di- 
citur , corpus quasi necessarium Civitati , et de profes- 
sione sua vectigal impendit , usque adeo in platea est , 
quod saltem abscondendum erat . Hic sane Aug. penitus 
praecludit adversantium effugia . Non enim de foenore lo- 
quitur , quo misere pauperes affliguntur, sed de illo mode* 
rato , quod ad negotiationem necessarium Civitatibus prae- 
dicatur , quod civili jure permittente palam exercetur , et 
ex cujus professione vectigal impenditur . 

Ad 2. Basilius perspicuis verbis eo loco usuras vo- 
cat injustum lucrum ; mirum proinde adversarios ex eo 
loco concludere usuras non esse lucrum injustum . Et sa- 
ne quod Basilius in pauperes id lucri effundendum doceat , 
non aliam sententiam habere potest, nisi juste nunquam 
retineri posse atque adeo pauperibus erogandum , ubi non 
occurrant ii , a quibus extortum est , non secus atque in 
omni re furtiva et iniquo lucro. 

Ad 3 . Lactantius quid usura faciat erga pauperes eo 
loco docet, non usuram generatim definit . Ceterum ejus 
definitionem Cap. 18. in hunc modum proponit: Plus ac- 
cipere quam dederit , injustum est . 

Ad 4. Constat Sacras Literas , ipsosque Sanctos Patres 
quid usurae nomine damnarint aperte declarasse , scilicet 
accessionem quamlibet ex mutuo , ut superius vidimus . 
Constat etiam non alio sensu Romano jure usuras acce- 
ptas esse. Et sane Sancti Patres dum fideles ab usurae vi- 
tio avocare studuerunt , eas profecto usuras intellexerunt, 
quae populorum moribffs , legibus quandoque etiam non. 
repugnantibus obtinebant. Has siquidem populi exerce- 
bant , lias evellere Patres studebant . Quin etiam Sancti 
Patres illis usurarum nominibus utuntur , quibus civili 
jure appellabantur centesimam , semissalem, trientalem, 
sescuplam , qua 5 e. in centum persolverentur . Tanium er- 

go abest ut Sancti Patres diversam huic vocabulo notio- 
nem subjecerint , ut contra constare omnino debeat , quam 
usuram jura tolerabant , eam ipsos iniquam universe con- 
stantissimeque docuisse . 

BREVITER EXPONUNTUR CANONES 
NONNULLI DE USURIS . 

Nunc paulisper immorandum in exponendis 
quibusdam canonibus , quos adversarii 
opponere solent . 

,c., . in Civitate tua tit. de usur. Alexander III. 
declarat lucrum cx dilata solutione perceptum non esse 
usurarium . Atqui tamen dilata solutio vim habet mutui. 
Ergo ab usurae labe purgat lucrum ex mutuo perceptum . 
Scilicet Genuensis Archiepiscopus Pontifici exposuerat in 
ea civitate contingere, utquimerces comparant, seu emunt, 
quae tunc ultra quinque libras non valent , promittant se 
illis, a quibus illas merces accipiunt , sex libras statuto 
termino soluturos. Statuit porro Pontifex : Licet contra- 
ctus hujusmodi ex tali forma non possil censeri nomine 
usurarum ; nihilominus tamen venditores peccatum incur- 
runt , nisi dubium sit merces illas plus minusve solutio- 
nis tempore valituras . 

Verum commode hunc locum exponere videntur non- 
nulli Theologi ajentes in ea venditione duo spectari .pos- 
se , nempe contractum ipsum , et dilationem pretii . Si 
contractus tantum spectetur , in eo non est usura , cum 
haec mutuo tantum insit . Si autem spectetur dilatio , jam 
usuram continet , quia dilatio solutionis , quemadmodum et 
anticipatio vim habet mutui, ut docet S. Th. -a. 2. qu. 78. 
art. a- ad 7., et declaravit Urbanus III. Gap. io. de usuris . 
Quare Alexandri verba sic sunt intelligenda , ut si vendi- 
tionem , non solutionem spectes, contractus ex tali forma 
non sit usurarius , quamquam iniquus sit , quod non ser- 
vetur aequalitas . Si autem dilationem pretii consideres / 
Tom . XVI IL I • 

ut eam spectavit Urbanus , tunc profecto lucrum vi ejus di* 
lationis perceptum usurarium erit . Aldit vero Alexander 
venditores peccatum incurrere , nisi dubium sit merces 
plus minusve valituras tempore solutionis; quia stante hoc 
dubio potest venditor indemnitati suae consulere , cum fieri 
posset, ut differendo venditionem plus valiturae fuissent 
merces , quam cum vendidit . Et licet Pontifex expresse non 
memoret hanc conditionem , scilicet venditorem asserva- 
turum fuisse suas merces usque ad tempus solutioni prae- 
stitutum , tamen ex prima conditione facile colligitur. Ideo 
enim dubium illud de valore mercium tempore solutionis 
pertinere ad quaestionem intelligitur , et justam venditori 
caussam praebere plus exigendi ; quia supponitur eum di- 
laturum fuisse venditionem , usque in id tempus . Sic in 
pari casu eam conditionem expresse memoravit Grego* 
rius IX. Cap. Naviganti ult. de usuris: Si tamen ca tem- 
pore contractus non fuerat venditurus . 

2. Tres casus proferri solent quibus permittitur jure 
Pontificio fructus rei oppigneratae non computare in sor- 
tem , quibus proinde lucrum ex mutuo probari videtur .' 
Etenim fructus, quos quis percipit ex pignore pro re mu- 
tuata, profecto intuitu mutui percipiuntur, et accedunt ad 
sortem. Primus casus habetur Can. i. de usuris, quo Ale- 
xander III. etsi generatim vetet , ne Clerici pro pecunia 
mutuo data possessiones accipiant , e quibus fructus perci- 
piant in sortem non computandos , excipit tamen : Nisi 
forte Ecclesiae beneficium fuerit , quod redimendum ei 
hoc modo de manu laici videatur . Alter casus habetur 
Can. 8. ibid. , quo idem Alexander III. rescribens Abbati 
et fratribus S. Laurentii : Mandamus , inquit , quatenus 
si terram ipsam , titulo pignoris delinctis , et de fructi- 
bus ejus sortem recepistis , praedicta/n terram clerico 
memorato reddatis t nisi terra ipsa de fcudo sit monaste- 
rii vestri . Cui simile est quod legitur Can. i. de feudis 
ex Innocentio III. ad Episcopum Maurianensem rescriben- 
te . Tertius casus habetur Cap. 16. de usuris , quo Inno- 
centius III. declarat non esse compellendum generum ad 
computandos in sortem fructus possessionum , quae sibi a 

socero pro numerata dote pignori sunt obligatae. Ex quo 
concludunt in favorem Ecclesiae , feudi , ac dotis usuras ju- 
re Pontificio concedi , nec adeo per se malas esse . 

Verum haud obscura vel implexa respondendi ratio . ’ 
Nam 1. casu Pontifex loqui videtur de possessione ad cle- 
rici beneficium pertinente , et a laico injuste detenta, 
quam proinde si laicus in pignus det ipsi clerico , poterit 
clericus , si hoc modo redimendum est ipsi , quod suum 
est , fructus ex ea possessione perceptos non computare in 
sortem . Quo casu nulla usura intervenit in favorem Ec- 
clesiae , sed clericus qua ratione valet, indemnitati suae 
consulit . 

Quod attinet ad alterum casum , aliis interpretationi- 
bus praetermissis , haec sane videtur accommodatissima , vi- 
delicet Dominum fundi feudalis fructus ipsius fundi feuda» 
lis a vasallo in pignus accepti facere suos, dummodo va- 
sallum ab oneribus et servitiis -ratione feudi debitis exi- 
mat ; hoc etiam intelligendo aequalitatem intercedere in- 
ter fructus fundi ,et servitium obsequium que ratione feudi 
praestandum; idque fieri ex libera inter utramque partem 
conventione . Cui explicationi consentaneum est quod re- 
scribit Innocentius III. Ep. Maurian . Ita videlicet , ut 
quamdiu fruclus illos ceperis in sortem minime compu- 
tandos , idem a servitio , in quo Tibi et Ecclesiae tuae 
pro feudo ipso tenetur , interim sit immunis . . 

Ad 3 . casum responsio suppetit ex ipso Can., ubi Pon- 
tifex addit : Cum frequenter dotis fructus non suffeiant 
ad onera matrimonii supportanda , non ergo hi fructus 
hoc loco vice usurarum sunt , sed vice compensationis one- 
rum matrimonii, quae gener sustinet. 

3 . Quod attinet ad dotem opponitur Can. 7. de dona- 
tionibus inter virum et uxorem,quo Innocentius III. concedit, 
ut viro ad paupertatem vergente dos uxoris pro ejus se- 
curitate tradatur mercatori , ut de parte honesti lucri di- 
ctus vir onera possit matrimonii sustentare . Quo casu 
sors ita committitur mercatori , ut ejus periculo sta- 
re debeat; secus non esset consultum securitati dotis , et 
tamen ex tali sorte concedit Pontifex , ut lucium hone- 

stnm percipi queat . Ergo lucrum moderatum ex pecunia 
mutuo data mercatori ad negotiandum probat Ponti- 
fex 

/?. Velle quidem Pontificem, ut dos mercatori com- 
mittatur, quatenus ea in negotiationem conversa possit vir 
honestum lucrum negotiatione partum percipere ; sed quod 
dotis periculum stet mercatori, ne leviter quidem Ponti* 
fex insinuat. Ita Canonem interpretantur Panormitanus, 
aliique Doctores . Et sane vel ex ipso Canone patet mini- 
me Pontificem cogitasse de dote ab omni periculo exi- 
menda . Scilicet cum vir nollet uxorem recipere , nisi do- 
tem etiam reciperet , eaque de re quaestio mota esset , Ci- 
vitatis Cenuensis consules pronunciaverant , ut quoniam 
vir ad inopiam vergere videbatur, dos ei non assignare- 
tur , nisi cautionem idoneam de ipsa non peritura praesta- 
ret . Propterea Archiepiscopus et Archidiaconus ei praece- 
perant , ut de solvenda dote caveret , et uxorem reciperet 
Haec cum fuissent exposita Pontifici , respondet ipse: 
Cum ergo satis possit ei modicum credi dotis , cui credi- 
tum est corpus uxoris ; mandamus , quatenus dotem as- 
signari faciatis eidem sub ea , quam potest , cautione 
praestare , vel saltem alicui mercatori committi . , ut de 
parte honesti lucri dictus vir onera nossiC matrimonii 
sustentare : ne occasione dotis detentae , uxor a viro 
dimissa &c. Porro verbis illis, cum satis possit modicum 
credi dotis ..... sub ea quam potest , cautione prae- 
stare , satis ostendit Pontifex non fuisse expectandum , ut 
de dote non peritura plena cautio haberetur, antequam per- 
solveretur ; sed voluisse ut cum aliquo etiam periculo da- 
retur , sive illam assignando ipsi viro , sive mercatori com- 
mittendo .Non aliam ergo pro dote securitatem exigit, quam 
quae haberi potest de pecunia propria , quam ipse merca- 
tor ad negotiationem committit. 

Huc revocari potcet quod de montibus pietatis obji- 
ciunt , quibus usuram mutato nomine a Pontificibus appro- 
batam heterodoxi non pauci contenderunt . Quae calumnia 
»t penitus elidatur , satis fuerit in medium proferre , quae 
de his Benedictus XIV. disserit de Synodo Dioeces. L.X. 

C. V. „ Diu multumque inter Theologos et Canoni stas 
olim disputatum .fuit , an usurarii essent montes pietatis 
„ Perusiae anno 1450. primum erecti , in quibus, rcce- 
„ pto pignore , pecunia aut frumentum mutuo datur pau- 
„ peribus ea lege , ut si praefixo tempore debitum non. 
„ solvant , vendantur pignora , et ex eorum pretio mons 
„ pietatis sortem creditam, et modicum quid ultra sortem 
„ »recipiat , residuum vero reddatur debitori . Ejusmodi 
„ montes prae ceteris impugnarunt Gajetanus et Domini» 
„ ens Soto , quibus videbatur modicum illud lucrum , 
„ ultra sortem receptum , usuram sapere . Acriter pariter 
„ in illos invehitur cum aliis Aeatholicis Carpzovius . 
„ Verum Leo X. in Concil. Lateran. V. Sess. 10. Sacro 
„ approbante Concilio montes praedictos licitos , atque 
„ ab omni usurae labe immunes pronunciavit : siquidem 
„ quod ultra sortem a mutuatariis exigitur , non caussa 
„ mutui , sed alio nomine exigitur , praecipue ut sine montis 
„ detrimento congrua merces assignetur Ministris, qui non 
,, sine magno labore pignora custodiunt , excutiunt , ' 
„ expendunt, et alia ejusdem generis multa praestant in 
„ gratiam mutuatariorum . Sicut enim si amicus unius 
„ diei intervallo a me distans mutuum a me petat , quod 
„ ad eum mittere cogar per hominem a me conductum, 

„ et mutuum , et mercedem , qnatn dedi homini , per quem 
,, mutuum misi , jure repetere possum , ita montis prae- 
„ fecti aliquid ultra sortem creditam exigere valent , ero» 

„ gandum in montis Ministrorum salarium : quemadmo* 
„ dum ratiocinatur Sylvius in 2 . 2 . q. 78. art. 4. ; ubi 
„ alia plurima adducit argumenta ad 'vindicandam justi- 
„ tiam montium pietatis „ . 

CAPUT V. 

De usura ut Lege naturali vetita . 

Illud nobis est hoc capite demonstrandum usuram seu lu- 
crum quodvis ex mutuo, ratione mutui, suapte natura iniquum 
esse, atqe justitiae commutatricis aequabilitatem prorsus 
convellere quae sane vetat , ne pro una eademque re du- 
plex compensatio exigatur , sive pretium exigatur pro re , 
quae nulla est, nulliusque pretii ; neve utilitas , quae ex 
aliena re vel industria oritur , alteri praecipiatur. 

Atque ut intelligatur per lucrum ex mutuo ratione 
mutui perceptum utroque modo jus naturae violari , pauca 
sunt initio animadvetenda . i. Res omnes quae in huma- 
num commercium veniunt , pretio aestimabiles censeri, valo- 
remque suum sortiri , non ratione suae substantiae , 
sed ratione alieujus usus , qui usus sive pro majore vel 
minore dfficultate rei comparandae , sive pro aliis circum- 
stantiis , quae pendent ex hominum statu et opinione, 
facit ut res pluris , vel minoris aestimetur . Sic vilissi- 
mum animal ratione suae substantiae praestantius quiddam 
est, quam nobilissimum artefactum, tamen minoris aestima- 
tur, quam vel sordida vestis. 

Secundo hinc sequitur , quod attinet ad rerum valo- 
rem , aliter judicandum de re, quae uno praesenti usu ab- 
sumitur , velut panis est, qtio quis utitur ad victum , hoc 
ipso usu eum consumit ; aliter de re, quae usum habet suc- 
cessivum , ex qua proinde utilitas capi potest ex praesen- 
ti usu , quin eo usu intereat , et consumatur , sed post usum 
superstes maneat, possitque alias utilitates praebere. Ta- 
lis est equus , domus , praedium . His enim rebus postquam 
semel usi sumus , adhuc permanent , possuntque alios usus 
successivos habere . In rebus liujns secundi generis duplex 
yalor distingui rite potest , unus prodiens ex utilitate, quam 
capis per usum praesentem ex equo , v. g. ad iter facien- 
dum ; alter qui respondet ipsi rei , quatenus permanendo 

potest habere plures usus successivos . Unde aliud est pre- 
tium equitationis ; aliud pretium equi ; quandoquidem prae- 
ter utilitatem quam habes ex praesenti equitatione ; quae 
pretio aestimabilis est , potest equus alias utilitates praebe- 
re , estque adeo pretio alio aestimabilis . In rebus vero 
primi generis non potest hic duplex valor distingui , nara 
tota utilitas quae exearum rerum proprio usu percipitur, ipsa 
rei consumptione continetur ; unde res ab ejus usu sejungi 
non potest, quod attinet ad val orem et pretium. Sic valor 
qui respondet usui panis , non potest sejungi a valorequi 
respondet ipsi pani 9 essetque manifeste non injustum so- 
lum, sed et absurdum et ridiculum, si quis tradendo pa- 
nem pretium exigere vellet primo pro ipso pane , deinde 
pro usu seu commestione panis. Nam cum panis huic usui 
superstes non maneat ad praebendas alias utilitates, sedeo 
usu consumatur, alia esse nequit utilitas panis , et alia co- 
mestionis panis , nec proinde alius valor pani, alius ejus 
usui proprio respondet. 

Tertio nunc memoria repetendae duae mutui condi- 
tiones superius expositae . Prima est , mutuum in his rebus 
versari, quae usu proprio consumuntur , in quibus proin- 
de non potest rei valor a valore usus dirimi . Altera est, 
in mutuo res eas dari ad abusum seu consumptionem . Ex 
quo etiam sequitur earum rerum dominium in accipien- 
tem transferri , cum obligatione tantumdem in eodem ge- 
nere reddendi , ut pariter explicatum est . His positis 

PROPOSITIO: 

Lucrum cx mutuo ratione mutui perceptum convellit 
aequalitatem justitiae commutatrici propositam , 
estque adeo usura contra jus naturale , 

iV.iJSIam per id lucrum compensatio duplex pro una 
eademque re, vel pro re, quae nulla est, uulliusque pre- 
tii pretium exigitur ; simulque utilitas ex re aliena et in- 
dustria proveniens alteri praeripitur , Sed utrumque justi- 
tiae commutatrici repugnat . Ergo Ac. 

Primum patet ex eo quod id lucrum vel exigitur in 
compensationem sortis, seu rei aut pecuniae mutuo datae, 
tumque duplex compensatio exigitur pro una eademque re; 
siquidem sors ipsa seu pecunia Jam ad aequalitatem com- 
pensatur per aequalem summam : vel exigitur peo usu rei 
vel pecuniae mutuo datae , tumque pretium exigitur pro re, 
quae nulla est, nulliusque pretii. Siquidem in his rebus, 
quae usu praesente suo et proprio absumuntur , valor et 
pretium usus sejungi nullo pacto potest ex ipsius rei va- 
lore et pretio , ut superius explicatum est . Ergo Ac. 

Alterum etiam patet ex eo quod tota utilitas , quam 
quis capit ex usu rei mutuo acceptae , eam ex re sua ct 
industria percipit ; siquidem per mutuum res a dante alie- 
natur , ejusque dominium transfertur in accipientem . 
Atqui velle lucrum exigere pro utilitate , quam alter perci- 
pit ex re sua , ct industria , justitiae commutatrici adversa- 
tur . Ergo Ac. 

Proh. a. Usuram rem exitialem et nefariam esse ex 
ntelis , quae inde proveniunt , quae copiose , graviter et 
erudite commemorat summus Jurisconrultus Honoratus Leo- 
nardus Senator Nyciensis de usuris quaest. a. Nam , pul- 
chre ait , triplex hominum genus potissimum avaritiae et 
insidiis foeneratorum obnoxium est. Hi sunt nobiles , 
mercatores , et agricolae, quos ut ReipubHcae utiles ct ne- 
cessarios esse ceiussiraum est , ita iatelligi potest , qui 

Istius generis liominum evertunt CivitatihuS , pessime de re- 
publica mereri . Agricolas sane urbibus necessarios esse ex 
co intelligitur , quod neque civitas sine agris et eorum fructi- 
bus crescere potest, neque populum suum tueri . Mercatores 
quoque utiles et necessarios esse ex eo intelligitur, quod per 
eos impletur civitas incolis , abundatque iis quae ad vitam 
sunt necessaria, et Cives omnes variis opificiis occupantur, 
quae mercaturae inserviunt , et quodammodo famulantur . 
Interest quoque Reipublicae nobiles esse viros dignos ma- 
joribus suis . Etenim qui vere nobiles sunt pro salute Rei- 
publicae excubant , obliti commodorum suorum , et vitam 
periculis exponunt pro Principe . Sed quia rusticorum pa- 
trimonia vis grandinis et sterilitas annorum saepissime 
evertunt : mercatorum vero res infidae navigationes , Latro- 
num insidiae, inopina bella , institorum decoctorumque per- 
fidia, casusque alii saepe prosternunt, illos necessitas saepe 
adigit pecuniam sumere foeuore,et mercatores praesertim 
indociles , ut Horatius dicit , pauperiem pati . Qua- 
mobrem usurarum mole ac peste oppressi coguntur hi foro 
cedere , illi agros deserere . Nobiles etiam cum luxui et ludo 
indulgerc soleant , et nihil pensi et moderati habere , et sua 
profundere , proclives sunt ad aes alienum contrahendum , 
ad dissolvendum difficiles .Ex quo fit ut eorum patrimonia 
conspiratione creditorum in varias personas saepissime di- 
strahantur, et concidant. ItaLeotardus e quo pauca haec 
decerpimus . 

Accedunt aliae rationes magni momenti . i. Lucrum 
foeneratitium civium otium ac desidiam fovet , industriam, 
curam extinguit, artesque Reipublicae magnopere utiles 
minuit. Enimvero cum ex foenore lucrum tutum et quie- 
tum sine ullo labore, industria , impensa, intermissione 
percipiatur , malunt homines cum otio ex tali lucro vivere , 
quo fit ut agriculturam , mercaturam , aliasque artes ne- 
gligant ; quae artes cum magno Reipublicae bono incremen- 
tum acciperent, si qui foenerantur mercatoribus in mercatu- 
rae partem per negotiationem aut societatem venirent , quo 
eorum industria plurimum acueretur , aliquidque ipsi suae, 
operae in Reip. bonum conferrent. 2. Cum foeneratorum lu- 

erum certum sit , debitorum autem incertum , qui scilicet ex 
accepta pecunia modo lucrantur , modo damna ferunt , ne- 
cesse est tandem tractu temporis divitias civitatis in foc- 
neratorum manus venire ; quod et ratio et experientia do- 
cet ; nam qui foenerando 6 emper lucratur , necesse est eo- 
rum opes tandem exhauriat , qui foenus pendendo vicis- 
sim modo in lucro sunt , mox in damno . Ex quo inaequali- 
tas Civitati noxia portenditur . 3. Qui mutuum accipiunt 
focnusque pendunt, ii vel indigentes sunt, eosque foenus quam- 
tumvis moderatum opprimit, qui pecuniam sane mutuam 
sine foenore sperar 6 possent , qua sese reficerent , nisi qui 
pecuniam habent ex foenore lucrandi occasionem facile 
nanciscerentur . Vel sunt aleatores et prodici , iique oblata 
occassione pecuniae ad foenus accipiendae , et ingenio 
suo facilius indulgent, et facilius etiam patrimonia sua ever- 
tunt. Vel denique sunt negotiatores , iique si calamitas ali- 
qua obvenerit , foenore persolvendo ad summas incitas redi- 
guntur ; si autem lucrum faciunt , cum ex eo lucro partem 
debeant foeneratoribus , mercium pretium augent , quod sa- 
ne magnum incommodum reliquae civium multitudini af- 
fert . Sed haec minus ad nostrum institutum pertinent . 

Prob. 3. Praestantissimorum inter Gentiles ipsos Philo- 
sophorum auctoritate , qui sane ad foenus improbandum non 
alia ratione quam naturali aequitate conspirare potuerunt . 
Plato lib.5. Delegibus ; Nemini muluum dare ad foenus lice- 
to,ei qui serus faxit, neque foenus, neque sors redditor . Ari- 
stotel. i. Polit, c.to. Optima ratione omnibus odio est ra- 
tio focneratrix , quod ex ipso nummo quaestus fuit, et non 
ad quod institutus est nummus usurpetur ; permutationis 
enim gratia inventus ac institutus est : foenus autem 
ipsum auget ac multiplicat . M. Cato de re rustica : Majores 
nostri sic habuerunt , et ita in legibus posuerunt , furem 
dupli condemnari , foeneratorem quadrupli oportere : 
quanto pejorem citem existimarint foeneratorem , quam 
furem , hinc licet existimare .Cicero lib. 2 . de off. cap. 
a5. ubi ejusdem Catonis dictum refert , qui rogatus quid 
foenerari ex pediret , respondit, quid hominem occidere? 
Seneca hb. 7 . de benef. cap. 10 . Quid foenus et Calenda - 

rium ct usura , nisi humanae cupiditatis extra naturam 
quaesita nomina 1 Adjungendus Tacitus lib, .5. Annal. Ve- 
tus urbi foenebre malum . AElianus lib. 4 . variar. histor. 
Cap. 3. Indos laudat, quod neque pecunias locent ad usu- 
ram , neque foenus exigant . 

Oh j. i. Contractus qui cedit in utrinsque contrahen- 
tis utilitatem nec justitiam nec charitatein violare censen- 
dus est. Non justitiam , quippe neutri damnum affert, 
utrique lucrum . Non charitatem ; nam qui foeneratur vel- 
let eadem conditione iisdem in circumstantiis mutuum 
sibi dari . Atqui tale est mutuum , quo quis alteri pecu- 
niam mutuatur ad negotiandum , cum pacto moderati lu- 
cri exigendi . 

R. Dist. maj. Si mutua ea utilitas vi contractus ct ex 
contractu ipso habeatur c. Si utilitas unius proveniat cx 
aliquo accidenlario , et ipsi contractui prorsus extrinseco , 
dum vi contractus damnum habet n. maj. Porro qui foe- 
neratur lucrum capit ex mutuo vi mutui ; qui autem mu- 
tuum accipit , non per ipsum mutuum lucratur ; sed ex 
negotiatione, quam est deinceps instituturus. Unde dam- 
num habet ex ipso mutuo , vi cujus foenus persolvere 
cogitur; lucrum autem ei obvenit ex aliquo accidentario , 
ipsi mutuo extrinseco . Et sane injustus omnium consen- 
su foret mercator, qui pluris vendere vellet frumentum, 
quia alter vult emere ad quaestuosam negotiationem . Ete- 
nim sive quis emat frumentum ad alendam familiam , si- 
ve ad serendos agros , sive ad debitum solvendum , sive 
ad negotiandum , finis hic ementis prorsus est extrinse- 
cus contractui emptionis et venditionis ; nec proinde quid- 
quam facit ad valorem augendum vel minuendum . Ita 
etiam in mutuo: hinc lucrum ex mutuo prorsus injustum, 
atque adeo contra charitatem . Et sane qui libenter foe- 
nore mutuum accipit, ut vel necessitati suae consulat, vel 
quaestum amplificet , libenter quidem pecuniam accipit, 
non libenter foenus pendit; etenim si gratis mutuum si- 
bi daretur, libentius acciperet . Voluntarie igitur accipit, 
sed eo voluntario , quod mixtum appellatur . 

Obj. 2 . Non teneor mutuam alteri pecuniam dare; 

beneficio meo eam accipit , et ex ea quaestum facit ; in 
id quaestus pecunia mea efficaciter influit . Ergo juste pos- 
sum quid accipere. 

R. Eadem usurpari posse ab eo qui frumentum ven- 
didit emptori ad quaestuosam negotiationem , velletque 
propter eum quaestum plus exigere ab emptore , quam fert 
justus valor frumenti ; posset enim dicere : non tenebar ven- 
dere , beneficio meo frumentum accepit, quod ei magnas 
opes negotiatione attulit ; ei quaestui meo frumento caussam 
efficacem praebui : ergo juste possum ex illo quaestu lucrum 
percipere : idem ergo responsum , quod attinet ad mutuum. 
Exceptis quibusdam casibus, de quibus non est hic quaestio , 
non teneris mutuari, nec etiam vendere tuum frumentum ; 
tamen si vis mutuari, aut vendere, juste mutuari, juste 
vendere debes. Sicut etiam mandatum suscipere voluntatis 
est , diligenter administrare rem mandatam , necessitatis ; 
ex beneficio non licet lucrum captare, nisi adsit alter ti- 
tulus , quia beneficium ut beneficium si pretio aestimatur,' 
nullum est beneficium . Sive in mutuo porro, sive in ven- 
ditione pecunia tua vel frumentum caussam dat alterius 
quaestui , sed dum desinit esse tua , et ejus fit sive per mu- 
tuum sive per emptionem , nil ergo ex ea percipere potes . 

Obj. 3 . Potest alter pro mutuo juste aliquid repende- 
re .Sed potest juste exigi, quod juste potest rependi . Ergo 
quod alter sine pacto juste rependeret, per pactum juste 
potest exigi . 

R. Dist. maj. Potest alter pro mutuo juste aliquid re- 
pendere , idest honeste, et ex liberalitate c. Juste , id est 
ex justitia n. maj. dist. min. Sed potest juste exigi quod 
potest juste rependi j ex justitia concedo : juste hoc est 
honeste et ex pura liberalitate n. mi. et conseq. 

Obj . 4. In rebus quae usu consumuntur potest domi- 
nium sejungi ab usu . Ergo iniquum non est praeter sum- 
mam qua sors compensatur, aliquid pro usu ejus accipere. 

R. 1. In rebus quae usu consumuntur ex communi sen- 
tentia posse quidem sejungi dominium ab usu, quem fa- 
cti vocant , non autem ab usu juris . Patet autem per mu- 
tuum tradi usum juris , adeo ut mutuatarius invito mutuan- 

te possit de re mutuata ut libet disponere. Traditur ergo 
simul cum usu ipsum rei dominium . 2 , Etsi talibus in 
rebus usus facti separetur a dominio , non sequitur , ut 
pro usu facti quidquam percipi queat: nam talis usus quo 
res ipsa consumitur nullum habet valorem distinctum ab 
ipsius rei valore , ut satis ex superius dictis intelligi po- 
test . 

Obj. 5. In pecunia ipsa usumfructum constitui posse , 
ut patet ex tit. toto ff. de usufructu earum rerum quae 
usu consumuntur . Porro iste ususfructus aestimationem ha- 
bet diversam ab aestimatione sortis; haec enim spectat ad 
dominum , ususfructus vero ad usufructuarium . Igitur 
aequitati non repugnat fructum capere ex re alteri mutuo 
data . 

R. Notum esse in rebus quae usu consumuntur usum- 
fructum proprie constitui non posse , sed quasi usumfru- 
ctum , nam ut habetur 1. 2 . ibid. Senatusconsulto non id ef- 
fectum , ut pecuniae ususfructus proprie esset ; nec enim 
naturalis ratio auctoritate Senatus commutari potuit , 
sed remedio introducto coepit quasi ususfructus haberi , 
Hoc porro quasi usufructu lib. 7 . ibid. proprietas rerum 
consnmtibilium ad legatarium transferri debet , qui rem 
non in individuo sed in valore reddit. Ex quo patet non 
solum discrimen ab usufructu proprie dicto , in quo non 
valor sed res in individuo restituitur , sed etiam in illis 
rebus quae usu consumuntur proprietatem ab ipso quasi 
usufructu non sejungi , nec discussam aestimationem ha- 
bere ; siquidem transit proprietas cura ipso quasi usufru- 
ctu , et onus dumtaxat manet aequalem valorem reddendi . 

Obj. 6. Foenerator vere acquirit dominium foenoris 
accepti. Ergo juste illud retinere potest. 

R. Probabilissimam npbis videri sententiam negantem 
foeneratorem acquirere dominium usurarum; estque prin- 
cipiis pridem a nobis constitutis admodum consentanea . 
Siquidem jus ex injuria acquiri nequit injuriam inferen- 
ti . Ab hac tamen controversia hoc loco abstinendum du- 
cimus , quae nihil ad praesens institutum pertinet. Nam 
qui oppositam opinionem tuentur , inter quos Clarissimus 

Cardinalis de Lugo Disput. a 5 . Sect. XI. ultro fatentur id 
dominium perquam esse debile , atque adjunctam sem- 
per habere obligationem restituendi foenoris accepti . Pu- 
tant autem voluntatem mutuatarii foenus tradentis , suffi- 
cientem caussam praebere transferendi dominii ; simul ve- 
ro dominium consistere posse cum obligatione restituen- 
di ostendunt vel ex ipsa admixtione, qua pecunia usuraria 
nostrae admixta in nostrum dominium transit, cum one- 
re tamen ejus restituendae. Ex quo patet probabilissime 
falsum antecedens , certo falsam consequentiam argumenti 
Csse . Hinc quaecunque objici possent ad evincendum focne- 
ratorem acquirere lucri foeneratitii dominium, nihil evincere 
possunt sive admittantur sive refellantur, adversus proposi- 
tionem qua juri naturali repugnare usuram constituimus . 

Ohj. 7. Licet a foeneratore pecuniam accipere ad usu- 
ram . Ergo licet foeneratori dare ; secus qui petit induce- 
ret cum ad peccandum , nec adeo licite posset mutuum 
petere ad usuram. 

R. Cum D.TI1.2.2. q.jB nrt^. Nullo modo licere induce- 
re aliquem ad mutuandum sub usuris ; licere tamen ab eo qui 
lioe paratus est facere et usuras exercet, mutuum accipere sub 
usuris propter aliquod bonum, quod est subventio suae ne- 
cessitatis vel alterius . Ille proinde qui necessitate obstrictus 
petit ab usurario pecuniam , non consentit peccato alterius ; 
non enim quaerit usuram , sed quaerit mutuum ; ideo vero 
consentit solvere foenus, quia alter sine foenore mutuum 
dare non vult, non proinde usurario praebet occasionem 
foenerandi , sed mutuandi , foenerator autem ipse ex op- 
portunitate mutui , et propria cupiditate sumit occasionem 
foenerandi. Neque alter tenetur necessitati suae deesse , 
ne foenerator accipiat occasionem peccandi ; quia ordo 
charitatis non praecipit abstinendum ab actionibus alio- 
quin justis et necessariis , e quibus alter pro sua malitia 
scandali passivi materiam quaerit . Si autem nulla esset 
vel levis necessitas profecto charitatis ordo postulat, ne 
in hac re damnum spiritale proximi negligamus , vetat- 
qtie adeo mutuum petere , ne alter sua culpa in usurae 
crimen ultro labatur . 

De Usura ut Romano jure permissa . 

f^omano jure antiquissimo usuras nec permissas nec 
toleratas fuisse discimus cx Marco Catone in proemio de re 
rustica ; paulatim tamen cupiditas cum otio et luxu foenus 
in Rempublicam importavit, quod malum teterrimam per- 
turbationum caussam fuisse testatur Tacitus in Annal. Ne 
autem foeneratoribus infinita esset privatos ac Remp. ve- 
xandi licentia narrat idem Legib. XII. Tabularum eautuin 
esse, ne quis unciario foenore amplius exerceret, L. 6. 
c. 1 6. Unciarium foenus superius explicavimus eo recide- 
re, ut in singulos annos unum pro eentnm persolvatur. 
Dein eodem»' teste foenus ad semiunciain redactum. An. 
V. C. 406. T. Manlio , C. Plautio Consulib. Postremo veti- 
tam penitus usuram ait Tacitus , nempe lege quam Ce- 
nucius Tribunus plebis ad plebem tulit An. 41 1. Sed ava- 
ritia inultis artibus legem elusit. Nain cum socii Latini 
non tenerentur lege Cenucia , factum est , ut in eos no- 
mina transcriberentur , et debitores libero foenore ita ob- 
ruerentur , Liv. 1 . 3 o. c. 7. Hanc fraudem lex Sempronia 
sustulit , qua factum ut etiam socii Genncia lege tene- 
rentur ; non tamen suas artes avaritiae detrahere potuit ; 
nam postea inductum est , ut quod foenus esset , mutato 
nomine foenus non videretur , aut debitores legis benefi- 
cio renunciarent . Hinc pullulantes iterum usuras cum evel- 
lere prorsus Praetores non possent, coercere sategerunt, 
centesimas tolerando , majores improbando . Mutata vero 
Republica nunquam Imperatores usuras intra certos limi- 
tes coercere destiterunt . Eo quoque spectabat modici foe- 
noris permissio , ut creditorum indemnitati consuleretur , 
qui damnum saepe patiuntur propter moram et frustra- 
tionem debitorum , ut ex Jurisconsulto 1 . 7. ff. de usuris §. 3 . 
Usurae non propter lucrum petentium , sed propter mo- 
ram solventium infliguntur . Denique Christiani Impera- 
tores aliquando tentaverunt foenus e finibus imperii pror- 

sus ejicere, ut Basilius Macedo , quem Leo Imperator 
libenter imitatus fuisset, nisi necessitate publica permo- 
tus parentis sui constitutionem abrogare , moderatasque 
usuras permittere coactus fuisset, ut colligitur ex Novel- 
la 83 . ejusdem Leonis , qua fatetur usuram juri Divino 
contrariam esse, asseritque ideo a patre suo proscriptam 
fuisse , quod Divina sit lege prohibita . 

PROPOSITIO. 

Ex juris Civilis permissione non efficitur usuras 
quanilumvis moderatas esse licitas. 

Prob.t. Argumento ad hominem contra ipsos ad- 
versarios. Etenim Civilia jura usuras permittunt non so- 
lum a divitibus et mercatoribus exactas, mutuum scilicet 
ad incrementum opum petentibus; verum etiam ab indi- 
gentibus, qui ex mutuo subsidium suae necessitati quae- 
runt. Atqui tamen fatentur adversarii lucrum ejusmodi e 
pauperibus exactum usurae labe contaminari . Ergo vel 
his ipsis fatendum est non continuo licitum fieri , quod 
jure civili conceditur. 

Secundo praetermissa eorum opinione, qui eas leges 
tamquam injustas traducunt , alia suppetit expeditissima 
ratio explicandi , quemadmodum ex justa permissione ju- 
ris non tamen justa fiat usura . Etenim leges aliae per- 
mittunt tantum ac tolerant, non approbant; aliae permit- 
tunt simul et probant. Unde S.Th. i . a. q.96. art. 2. ad 3 . 
confirmat sententiam Aug. l.r. de lib.arbitr. Lex ista , quae 
regendis Civitatibus fertur , multa concedit , atque im~ 
punita relinquit , quae per Divinam providentiam vindi- 
cantur: neque enim , quia non omnia facit , ideo quae 
facit improbanda sunt . Unde lex humana non omnia 
potest prohibere , quae prohibet lex naturae • Quam sen- 
tentiam S. Doctor ad permissionem usurarum accommodat 
2. 2. q. 78. art. 1. ad 3 . U suras lex humana concessit , non 
quasi existimans eas esse secundum justitiam , sed ne 
impedirentur utilitates multorum . Et Gersonius tom. 3 . 

p. i- prop. 17. Lex civilis tolerans aliquas usuras , non. 
ideo scmper dicenda est contraria Legi Divinae vel Ec- 
clesiasticae . . . * Legislator Civilis. . . agit more pru- 
dentis medici , tolerat minora mala , ut pejora vitentur . 
Datum est exemplum de meretricibus , et in antiqua Le- 
ge de libello repudii , et de usuris dandis alieno . 

Etenim licet multo esset utilius Reip. homines ita 
comparatos esse, ut qui divitiis abundant, eas aut libera- 
liter mutuari vellent indigentibus, aut ad lucrum cum la- 
bore et industria per agriculturam, negotiationem , socie- 
tatem , quam cura otio per foenus comparandum eas im- 
pendere; tamen quia sic multi affecti sunt, ut non tole- 
rato foenore inutile pondus auri , et argenti accumularent 
potius, et servarent, quam quidquam sinerent in publi- 
cum commercium venire ; ideo majoris hujus mali vitan- 
di causa expedit quandoque Reip. usuras moderatas tole- 
rare ; ut earum illicio divites avari loculos suos aperiant, 
et nummos in publicum effundant . 

Tertio tandem illud optimo jure defendi potest leges 
humanas usuras compensatorias approbare, non lucrato- 
rias . Nempe jura supponunt creditori ex solutionis mo- 
ra lucrum impediri vel damnum importari ; utrumque 
porro juste compensandum leges decernunt. Ne vero li- 
tes multiplicentur , ejas , aut damni dati , aut intercepti lu- 
cri probationem jura non req uirunt, sed creditorum probi- 
tati atque conscientiae committunt. Id vero colligitur cum ex 
L.7-ff. de usuris superius relata, tum ex eo quod !d,quod in- 
terest , seu interesse , ut dicitur , si non est stipulatum , non 
adjudicatur creditori, nisi a die requisitionis : quippe sup- 
ponunt leges ab ea dumtaxat die lucrum creditoris impedi- 
ri , vel eidem damnum importari . Ergo hae leges revera 
praesumptione nituntur . Porro lex quae facti praesumptio- 
ne nititur, facto revera non interveniente in conscientia 
jus minime tribuit . (Jnde si revera nihil est compensan- 
dum, creditor nihil poterit praeter sortem exigere. 

At, inquiunt nonnulli, nil vetat, quominus intelliga- 
mus Rempublicain vi alti dominii publicae utilitatis caus- 
sa ex mutuatario in mutuantem foenoris permissi domi- 
Tom. XVIII. L 

nium transferre, quo posito juste poterit illud mutuans 
retinere ; non secus atque vi alti dominii rei praescriptae 
dominium Respublica ex uno in alium transfert ; potestque 
adeo praescribens rem legitime praescriptam juste retine- 
re ut suam . Hoc pacto intelligitur foenus honestari posse , 
omnique iniquitatis labe purgari. 

Huic argumento , in quo vim maximam faciunt, qui 
ex adversariis politici juris consultissimi haberi volunt, 
breviter ac perspicue respondere conabimur. Posteaquam 
jure gentium inducta est possessionum divisio, privatorum 
dominia omnia, modique omnes cum acquirendi tum trans- 
ferendi dominii Summorum Imperantium legibus subje- 
cti atque obnoxii manserunt ; nam ut juribus humanis , 
quae sunt jura Imperatorum , possidet qnisque quod pos- 
sidet , ut ait Augustinus in Canone; sic modi seu tituli 
transferendi dominii ex iisdem legibus vim accipiunt. Hinc 
patet duo intervenire in transferendo dominio, nempe ti- 
tulum peculiarem , qui est veluti caussa proxima , et deter* 
minatrix translationis , et Reip. auctoritas, quae se habet 
velut caussa generalis , vim tribuens titulo . Sic in te- 
stamento voluntas testantis certis praescriptis formulis 
manifestata caussa proxima est translationis dominii in 
haeredem , vel legatarios ; atque adeo haeres fit dominus 
titulo testamenti tanquam caussa proxima , et determinatri- 
ce translationis dominii . Sed testamentum, ut valeat trans- 
ferre dominium, vim accipit ex auctoritate Reipublicae, 
Respublica autem iis titulis vim tribuit , qui sunt cum 
aequitate naturali, et utilitate publica conjuncti. Probe igi- 
tur considerandum publicam utilitatem non esse titulum de- 
terminativum , seu caussam proximam translationis domi- 
nii , sed esse caussam finalem universalem moventem Rem- 
publicam, ut peculiari alicui titulo vim conferat transfe- 
rendi dominii . Porro utilitas publica dupliciter conside- 
rari potest . Nam quaedam sunt absolute , vi sua , et per 
se conducibilia ad optimum statum Reipublicae , eaque 
nunquam sunt ab aequitate naturali sejuncta , quaedam 
vero utilia dicuntur , quatenus majus malum dumtaxat 
removent , eaque in se mala esse possunt , sejunctaque a 

naturali aequitate • Jam vero quoties titulus prae se fert 
utilitatenf primi generis, non esc dubium, quin per talem 
tituluni adjuncta Reipublicae auctoritate dominium juste 
transferatur . Sic in praescriptione pertinet sane per se 
ad utilitatem publicam , ne dominia diu incerta maneant , 
atque ut titulus justae possessionis concilietur cum jure 
justi dominii. Est etiam ex aequitate naturali, ut qui lon- 
giore in mora fuit , ac negligentia rei suae perquirendae , ac 
vindicandae, quique merito praesumitur ejus rei possi- 
dendae animum et cogitationem abjecisse , praesumatur 
etiam illam alii s occupandam dimisisse ; estque proinde 
ex aequitate naturali , ut ei adquiratur , qui diuturnam 
ejus possessionem habet cum bona fide conjunctam . Proin- 
de voluntas Reipublicae , dum usucapioni vim tribuit trans- 
ferendi dominii , auctoritatem suam ci titulo adjungit, in 
quo et aequitatis naturalis et publicae utilitatis conjunctio 
cernitur .At vero longe res differt in foenore . Nam i. foe- 
nns per se repugnat justitiae . 2 . Foenus non aliter dici 
potest utile Reipublicae, nisi quatenus utile dicitur minus 
malum, quo majus malum praesens removetur. 3. Ut pa- 
teat quanto intervallo titulus foenoris distet a titulo prae- 
scriptionis , vi praescriptionis dominium abjudicatur abeo,* 
qui aut praesumitur rem suam abjecisse, aut in mora 
culpabili esse negligentiae ; illi autem adjudicatur , cui diu- 
turna justa possessio cum bona fide conjuncta favet , ad-r 
sistitque • Contra in foenore accideret, in quo dominium 
abjudicaretur ab eo, qui nulla est in culpa; siquidem mu- 
tui petitio per se culpa vacat, ei autem adjudicaretur, 
qui non alia re quam foenoris iniquitate niteretur . Ni- 
liil ergo faciunt , qui publicam utilitatem proferunt quasi 
caussam , qua juste acquiratur dominium foenoris . Quippe 
confundere videntur caussam generalem cum caussa proxi- 
ma , nec intelligunt utilitatem Reipublicae per se nusquam 
transferre dominium , nisi accedat peculiaris titulus , tan- 
quam caussa proxima , et immediata translationis , cui ex 
utilitate publica voluntas Reipublicae vim conferat . Si er- 
go titulus ille est aptus ad dominium juste transferendum, 
idest si per se non repugnet naturali aequitati, accedente 

per eam auctoritate Reipublicae dominium juste transfer- 
tur . Si autem titulus ille non est caussa apta ad juste 
transferendum dominium , nunquam vi ejus dominium ju- 
ste transferetur . Notum est enim sive in naturalibus , sive 
in moralibus caussam universalem nunquam effectum pro- 
ducere, si caussa proxima inepta est prorsus ad effecti 
ejus productionem . Cum itaque foenus per se repugnet 
naturali aequitati, nunquam potest esse caussa justae trans- 
lationis dominii .Et tamen ubi agitur de foenoris dominio 
acquirendo etsi advocetur ab adversariis auctoritas Rei- 
publicae , tamen haec auctoritas intercedere semper suppo- 
nenda est, ut mutuator dominium acquirat ejus , quod a 
mutuatario vi mutui plus quam sortem accepit - Cum au- 
tem hic titulus utpote adversus aequitati nunquam possit 
esse caussa proxima apta dominii juste transferendi , se- 
quitur ut Respublica per hunc titulum nusquam intendat 
juste transferre dominium ; secus b'C titulus justus simul 
et injustus foret • Atque id eo maxime valet , quod ad 
procurandam utilitatem illam secundi generis, quae ex foe- 
nore capi potest , Respublica juste tribuere possit actio- 
nem foeneratori in foro externo , debitori autem exceptio- 
nem negare. Quod cum Respublica facit, non ex eo pu- 
tanda est velle ut dominium vel juste transferatur , vel 
qnoquomodo transferatur, ut patet in venditione iniqua, 
qua excessus acceptus non superet dimidium justi pretii . 

Cum ergo etiam ubi agitur de foenoris dominio acqui- 
rendo praeter ipsam auctoritatem Reipublicae et utilitatem 
publicam, quam adversarii proferunt , oporteat , ut adsit 
peculiaris titulus, patet hunc titulum non alium esse, 
quam pactum de lucro percipiendo ex mutuo, cui pacto ad- 
versarii supponere debent Rempublicam ex publica utili- 
tate vim conferre dominii juste transferendi. Sed cum liic 
titulus per se repugnet aequitati naturali , nec adeo pos- 
sit esse caussa proxima apta ad juste transferendum domi- 
nium , in manifestam repugnantiam incidunt adversarii , 
cum supponunt Rempublicam velle, ut per eum titulum do- 
minium juste transferatur; quippe ex eo sequeretur, ut 
file jitulus simul justus et injustus foret . 

CAPUT VII. 

De titulis mutuo interdum accedentibus , justique 
lucri exigendi caussam praebentibus . 

TJsuram in eo esse, si quis aut’ speret aut exigat 
lucrum ex mutuo vi mutui , antea est omni argumento- 
rum genere demonstratum . Sunt autem tituli aliqui ad 
mutuum quandoque accedentes , ipsique mutuo extrinseci, 
qui justam praebere caussam possunt lucri exigendi . Sunt 
etiam alii tituli ementiti , qui aliquid mutuo extrinsecum 
prae se ferre videntur ; tamen penitius inspecti cum mu- 
tuo cohaerent, ipsamque adeo usuram tegunt potius et 
palleatam continent, quam revera excludant. 

Communi Theologorum Sententia tres tituli recensen- 
tur legitimi lucri exigendi , damnum emergens , lucrum 
cessans , poena conventionalis . Damnum emergens est * 
quo res nostrae minuuntur, aut jus nostrum deterius fit: 
nam , ut ait Arist. lib. 5. ethic. c. 4 ,, Minus habere quam 
a principio damnum est ; pius vero habere lucrum . Dam- 
num porro aliquando emergit ex mutuo dato,velut si al- 
teri mutuo dedisti pecuniam domui tuae reficiendae desti- 
natam , ex qua proinde non potes consuetum locationis 
pretium habere. 

Lucrum cessans est , quod mutuator facturus fuisset , 
nisi mutuo dedisset ; veluti si pecuniam mutuo dedisti , 
quam emendo agro destinaras , e quo uberes fructus coH 
legisses . 

Poena conventionalis est, quae mutuantis et mutua- 
tarii conventione statuitur , quam solvere debitorem opor- 
tet , nisi praestituto tempore sortem reddiderit ob mo- 
ram , et negligentiam restituendi , Haec poena quatenus mu- 
tuo contrahentium consensu suscipitur \ nisi obsent jura 
locorum ) differt a poena legali vel judiciali , quae pu- 
blica auctoritate infligitur . 

PROPOSITIO I. 

Damnum emergens titulus est legitimus , vi cujus honestum 
lucrum-omnisque usurae expers percipi potest. 

Pr. tvatione et Auctoritate D. Th. 2. 2. q. 78. art. 2; 
ad r. Ille qui. mutuum dat , potest absque peccato in pa- 
ctum deducere cum eo qui mutuum accipit , recompen- 
sationem damni , per quod subtrahitur sibi aliquid , quod 
debet habere , hoc enim non est vendere usum pecuniae, 
sed damnum vitare . Et sane , qui nil exigit ex mutuo , 
nisi compensationem damni, jure suo utitur, nec lucrum 
ex mutuo vi mutui percipit . Ergo nec aliquid injustum 
committit , estque procul ab usurae labe . 

Hinc facile intelligitur ad justam damni emergentis 
aestimationem aliquas conditiones requiri , quas breviter 
indicabimus. 1. Ut damnum sit verum, non dubium et 
incertum . Nam revera si nullum damnum accidit , nil 
compensandum occurrit . 2. Ut damnum ex mutuo tanquam 
caussa proficiscatur. Nam si mutuum non est vera caussa 
damni, iniquum profecto est, ut qui mutuum accipit, 
damnum compensare debeat ex alia caussa illatum. 3 . Ne 
creditor quidquam exigat ultra compensationem; imo si 
lege aut legitima consuetudine sancita est compensatio fa* 
cienda, ea contentum esse oportebit , licet minus habeat, 
quam ratio damni postulat. Nam licet jure naturali solum 
spectato compensationem exigere posset aequalem damno, 
si tamen ex publica caussa lex humana aliter decreverit, non 
obstante paucorum detrimento , ei parendum est ab omni- 
bus . 4. Ut compensatio ex damno facienda mutuatario 
proponatur , et in pactum conferatur , neque enim resar- 
ciendi damni onus liic suscipere censetur, nisi moneatur: 
quippe monitus aut illud onus sponte suscipiet , aut alia 
via sibi prospiciet . Ex quo sequitur damni compensatio- 
nem exigi non posse , nisi pactum de damno ex mutuo 
emergente resarciendo intervenerit. 

PROPOSITIO II. 

Ob lucrum cessans licite aliquid etiam exigi potest 
praeter sortem mutuo datam . 

Pr.l. Gap. Naviganti 19. de uxuris, quo ab usu- 
ra excusatur qui merces vendit , ut amplius , quam tunc 
valeant, in certo termino pro eisdem recipiat, si eas mer- 
ces non erat contractus tempore venditurus; idque ob du- 
biuin , oum solutionis tempore plus minusve fuerint vali- 
turae. Itaque venditor propter spem probabilem lucri ma- 
joris faciendi differendo venditionem mercium usque ad 
illud tempus, si eas ante vendit, quam erat revera vendi- 
turus, potest aliquid plus accipere , quam valeant tempo- 
re venditionis . Ergo propter lucrum probabile cessans , 
quod lucrum probabiliter facturus fuisset, si venditionem 
distulisset , ut revera erat dilaturus . 

Pr. 2. E* doctrina D. Th. 2. 2. q. 62. art. 4. Aliquis 
damnificatur dupliciter : uno modo quia aufertur ei id , 
quod actu habebat , et tale damnum est semper restituen- 
dum secundum recompensationem aequalis ... . .alio mo- 
do si damnificet aliquem impediendo , ne adipiscatur , 
quod erat in via hahendi ; tale damnum non oportet 
recompensare ex aequo , quia minus est habere aliquid 
in virtute , quam habere actu . , . . tenetur tamen ali- 
quam recompensationem facere , secundum conditionem 
personarum et negotiorum . Ergo ex D. Th. juste com- 
pensatio aliqua exigi potest propter interceptam spem lucri 
probabiliter futuri , idest ob lucrum cessans . 

Hinc nihil efficiunt, qui damni emergentis titulum a 
D. Th. probatum , lucri vero cessantis rejectum putant , 
ex eo quod post illa, quae superiori propositione retulimus , 
S. Doceor haec subjiciat 2.2. q. 78. art. 2. ad 1. Recompen- 
sationem vero damni quod consideratur in hoc , quod 
pecunia non lucratur , non potest in pactum deducere ; 
quia non debet vendere id , quod nondum habet, et po- 
test impediri multipliciter ab habendo . Etenim S.Doctor 

his verbis tantum contendit aut exigi non posse compensatio- 
nem futuri lucri nec veri nec verisimilis , aut ejus lucri , 
quod sit verisimile compensationem non ad aequalitatem 
rei metiendam esse ; non vero negat spei lucri verisimi- 
lis aestimatioaem fieri posse ; quod vel ex ipsa ratione quam 
affert colligi potest : Quia non debet vendere id quod non - 
dum habet . Porro quod creditor nondum habet , est 
ipsum lucrum; non potest ergo compensationem exigere 
ad lucri sperati aequalitatem , sed spem et probabilitatem 
futuri lucri jam habet. Haec porro est pretio aestimabilis; 
secus ille qui dolo suo lucrum alterius intercipit, nihil 
ratione lucri ejus intercepti restituere teneretur; quod ta- 
men S. Thornae apertissime repugnat . 

Tertio hanc lucri futuri probabilem spem pretio ali- 
quo aestimabilem esse, atque adeo lucri cessantis titulum 
legitimum esse, cura ipso communi hominum sensu in- 
telligitur, tum efficitur ex eo , quod spes probabilis ca- 
pturae piscium ex. gr. juste vendi potest ex 1. Si jactum 
ia. ff. de actionibus empti, et confirmatur ex eo quod 
dejectio e tali spe damni rationem sortiatur, ut ex 1. 2 . 
§. ii. ff. ne quid in publico loco fiat; Damnum pati vi- 
detur, qui commodum amittit . 

Ex his porro intelligitur lucrum cessans praeter con- 
ditiones , quae superius de damno emergente propositae 
sunt, requirere i.Ut qui mutuo dat praesentem moraliter 
habeat opportunitatem , simulque sinceram voluntatem pe- 
cuniae in aliquem licitum quaestum conferendae, velut 
ad emendum praedium, vel domum , vel ad ineundam so- 
cietatem etc. secus lucri faciendi certa aut probabilis spes 
determinata adhuc nulla occurret. 2 . Requiritur, ut ra- 
tione mutui ab ea spe depellatur ; atque adeo si aliam 
pecuniam in arca conclusam teneret praeter eam , quam 
prudens Pater familias suis necessitatibus asservare prae- 
sumitur, possetque adeo ex illa pecunia redundante desti- 
natum praedium emere etc. , mutuum non erit proprie 
caussa lucri cessantis , nec adeo ullus aderit legitimus ti- 
tulus . 3. Ut non mutuetur animo lucri ex mutuo perci- 
piendi , sponte desistendo a pecunia in negotiationem con- 

ferenda, et libentius in mutuum dando, spe ct animo lu- 
cri ex mutuo captandi . Secus tunc nec proprie mutuum , 
sed prava cupiditas caussa erit lucri cessantis . Oportet ergo 
iit in favorem mutuo petentis non ex animo lucri captan- 
di ex mutuo , inducatur ad pecuniam mutuo dandam , quam 
sincere in alium quaestum destinarat. 

. -r.it:: : ' i' > " • t:' : -V • ' .»• »! # 

PROPOSITIO III. 

• 

Poena conventionalis titulus est per se non repugnans 
aequitati naturali : plerumque tamen 3 
suspecta videri debet . v ' 

N J ' 

on enim repugnat aequitati naturali , ut con- 
trahens obliget se ad aliquid solvendum , si sua culpa non 
praestat conditionem, quam erga altem m contrahentem prae- 
stare debet ex conventione. Si ergo quis pecuniam mu- 
tuetur praestituto tempore reddendam , idque sincero ani- 
mo pecuniae eo tempore recipiendae, potuit obligari mu- 
tuatarius ex conventione ad aliquid solvendum , nisi pe- 
cuniam reddat, idque adeo , nisi jus positivum resistat, 
fieri potest sola spectata naturali aequitate. 

Merito tamen haec plerumque suspecta videri debet; 
quia plerumque accidit , ut in fraudem tegendae usurae 
caussa apponatur, si scilicet mutuator non ad plectendam 
negligentiam mutuatarii , sed lucri percipiendi animo ex 
mutuo ficte ad poenam aliquid solvendum proponit, ni- 
si mutuatarius praestituto tempore restituat pecuniam , quam 
mavult sibi non restitui, ut ex ea lucrum captet. Hinc 
etiam intelligitur poenam moderatam esse oportere, qua- 
lem negligentiae solvendi par est respondere ; quidquid 
enim excederet, in fraudem usurariam adjectum videri de- 
bet . Quod si nulla sua culpa mutuatarius sortem praesti- 
tuto tempore reddere non potuit, nec ulli poenae obno- 
xius esse debet ; quae proinde si exigatur, lucrum fiet usu- 
rarium, utpote non ex poena, quae nulla debetur, sed ex 
mutuo vi mutui perceptum . 

Tom. XVIII . M 

1» 

CAPUT VIII. 

Utrum periculum sortis justum titulum praebeat 
aliquid ultra sortem, exigendi . 

Periculum sortis in mutuo duplex distinguitur, vel 
enim creditor sortis periculum pacto quodam adjecto ipsi 
mutuo suscipit, atque debitorem liberat obligatione red- 
dendae sortis , si fortuito pereat ; vel rem suam , dum 
mutuarilh^dubiis incertisque casibus ita exponit , ut scm- 
per maneat penes debitorem obligatio ejus restituendae. 
Primo casu periculum juris suscipere dicitur , itu dictum, 
quia jus sibi et legem imponit , ne sortem repetat, si ca- 
su perit : alterum vero facti periculum vocatur , quia res 
tota facto non jure nititur , id vero periculum mutuo ipsi 
cohaeret ; siquidem pro humanarum rerum conditione res 
mutuo data variis fortunae casibus exposita est . 

Rursum periculum facti duplex distinguitur , unum 
ordinarium, quod oritur ex eo simpliciter, quod res in 
alterius manus veniat ; alterum extraordinarium , quod ex 
peculiaribus quibusdam circumstantiis emergit , vel ut si 
mutuatarius ad inopiam ita vergat , ut existimari possit 
eum deinceps parem non futurum sorti restituendae ; si 
mutuatarius periculosam imprimis navigationem , vel ne- 
gotiationem suscipiat (ac. 

Quaeritur autem utrum periculum juris , et saltem 
extraordinarium periculum facti , ut nonnulli auctores con- 
tendunt, justam praebeat caussam aliquid in mutuo prae- 
ter 6ortem exigendi . 

t 

PROPOSITIO I. 

Periculum juris per se, remota usuraria intentione, justam 

alicujus lucri exigendi caussam praebere potest . 

Pr. ^^am periculum juris suscipere idem est atque 
SO rtem ipsi debitori assecurare . Sed pro assecuratione li- 

cite aliquid exigi potest . Nam periculum , quod assecura- 
tor suscipit, ut res aliena suo damno pereat , si casu perie- 
rit , est profecto pretio aestimabile . Ergo propter periculum 
juris per se licite aliquid ultra sortem exigi potest . Et sa- 
ne si mutuatarius ab alio acciperet assecurationem sortis, 
quam ei mutuo dedisti , posset ille sane conveniens pre- 
tium accipere . Ergo idem pretium poteris ipse participare, 
si a te mutuante assecurationem petit ; non enim in assecu- 
rando deterioris te conditionis facit > quod sis mutuatus . 

Dictum est autem ,per se, et remota usuraria inten- 
tione, nam si creditor ipse assecurationis pactum eo ani- 
mo adjicit, ut lucrum ex pecunia mutuata percipiat, quam 
verisimiliter credit non perituram , patet eum in usurae 
vitium incidere. Oportet ergo , ut qui mutuatur liberam 
relinquat mutuatario facultatem assecurationem accipiendi, 
vel non accipiendi, aut ab ipso mutuante vel alio quo- 
libet accipiendi ; secus assecuratio in fraudem adjuncta erit 
ad lucrum ex mutuo captandum : et ne quidquam exigat 
praeter legitimae assecurationis pretium „ 

Ilinc facile explicari potest Cap. Naviganti de usu- 
ris, quo Gregorius IX. ait: Naviganti, vel eunti ad, nun- 
dinas certam mutuans pecuniae quantitatem , eo quod 
suscipit in se periculum , recepturus aliquid ultra sortem 
usurarius est censendus . Quo Cap. videtur Gregorius usu- 
rarium declarare, qui ob periculum juris aliquid ul- 
tra sortem recipit contra superiorem propositionem . 
1. Enim cum aliquis dupliciter suscipere periculum dicatur , 
exponendo incertis casibus pecuniam mutuatam , licet debi- 
tore restitutioni obnoxio manente , quod est periculum 
facti ; deinde liberando ipsum debitorem onere restituen- 
di , quod est periculum juris ; posset intelligi Decretalis 
de suscipiente periculum facti , ex quantitate pecuniae mu- 
tuatae naviganti , vel ad nundinas eunti. 2. Etiamsi intelli- 
gatur de suscipiente periculum juris , commode referri po- 
test ad eum, qui non mutuatur > nisi ex conditione pretii 
accipiendi pro susceptione periculi ; adeo ut obliget rnu- 
tuatarium ad sortem accipiendam cum pacto pretii solven- 
di pro assecuratione , quam ipse debitor aegligere maluis- 

set . 3. Proinde ait eum usurarium esse censendum ‘ qua- 
si dicat usurarium esse praesumendum ; nisi probet peri- 
culum a se susceptum fuisse , nulla intentione tegendae 
usurae, quod merito decernit Pontifex; secus mutuantes 
facile viam ad lucrum captandum ex mutuo sibi aperi- 
rent, dum pecunias iis solis mutuaffentUr, qui eos in as- 
securhtores eligerent. Minime igitur opus est, ut quidam 
fecerunt contra omnium codicum fulem , Decretali particu- 
lam non inserere , ut legatur, usurarius non est censendus. 

PROPOSITIO II. 

Periculum facti nullam praebet justam caussam aliquid 
praeter sortem exigendi . 

Pr.C^ uod ita continens est , et cohocrens mutuo , ut 
ab co separari nequeat, nullam praebet justam caussam ali- 
quid praeter sortem recipiendi ; secus nunquam non liceret 
aliquid ex mutuo ultra sortem recipere. Atqui periculum 
facti tale est. Ex ipsa quippe mutui natura periculum istud 
enascitur ; scilicet ex facultate , quam acquirit rautuatarius 
de re mutuata quomodocumque disponendi ; quo uno an- 
cipiti veluti fortunae committitur . Ergo 6cc. 

Hinc seqnitur haud satis firmam esse rationem eorum, 
qui periculum ordinarium fatentur quidem intrinsecum mu- 
tuo, couceduntque pro eo nil exigi posse, pericula vero 
extraordinaria dicunt esse mutuo extrinseca , horumque 
proinde caussa lucrum percipi posse . Enim vero si bene 
res consideretur , apparebit ad naturam mutui non magis 
pertinere periculum ordinarium, quam extraordinarium. 
Nam periculum ordinarium pertinet ad naturam mutui , 
estque ipsi intrinsecum ; quia pecunia vi mutui ex propria 
custodia transfertur in alium, qui potest de illa dispone- 
re pro libito ; unde fieri potest, ut amissa sorte, impar 
fiat ad eam reddendam . Jam vero pericula extraordinaria, 
quibus mutuatarius exponit sortem acceptam , perinde 
oriuntur ex facultate, quam vi mutui habet de illa quomo- 
documque abutendi . Ergo periculum tam ordinarium , 

qnani extraordinariam differunt ex circumstantiis, quae nihil 
pertinent ad mutuum ; sed quod attinet ad vim ipsam mu- 
i tui , tam ei subesse potest extraordinarium , quam ordi- 
narium periculum , atque adeo utrumque est ipsi perinde 
intrinsecum . 

Praeterea si valeret adversariorum ratio, sequeretur ex 
indigentioribos foenus exigi posse , quod ex divitibus exi- 
gi non posset ; nam pecunia indigentiori credita exponi- 
tur extraordinario periculo, non quae datur diviti. Atqui 
absurdum est titulum inducere , quo lucrum ex indigenti- 
bus captatum ab usura esset immune, dum idem lucrum 
ex divite perceptum usurarium esset. Ergo Scc. 

Deinde S. Th. opusc. 73.de Usuris c. 6. indiscrimina- 
tim statjjit : Ratio periculi etiam circa sortem , non toU 
iit rationem usurae in mutuo . 

Insuper , ideo periculum facti aestimationem habere 
censetur , quia est vcluti quoddam damnum non quidem 
adhuc illatum, sed timendum. Atqui haec ratio nulla est; 
hoc enim damnum prorsus non est diversum ab ipsa ja- 
ctura sortis. Ergo qui reddit sortem tollit omne damnum 
circa sortem, ipsique adeo periculo satisfacit. Et sane il- 
le, cui furto ablatus est equus in inagno sane periculo ver- 
satur amittendi equi , et tamen si fur equum restituit, hoc 
ipso pro equo, et pro periculo amittendi equi satisfa- 
cit, nec requiritur , ut pro periculo, in fcjuo alter fuit 
amittendi equi, qnidquam solvatur. Ergo etiam mutuata- 
rius reddendo sortem plane satisfacere est censendus et pro 
sorte ipsa, et pro periculo, in quo fuit mutuator sortis 
amittendae . Praeterquamquod juri recipiendae sortis in 
mutuante ex aequalitate respondet in mutuatario reddendae 
sortis obligatio . Ergo praeter illam obligationem nil mu- 
tuator exigere potest ; quandoquidem ea implenda obli- 
gatione juri ejus plane satisfit. 

Obj. 1. Illud non est intrinsecum mutuo , quod ab eo 
separari potest ; atqui periculum facti potest a mutuo se- 
parari , nimirum per pignora . Ergo Scc. 

R. Id argumentum aeque adversarios urgere, nam cum 
per pignus a mutuo separari queat etiam periculum or- 

dinariura , sequeretur periculum facti ordinarium non es- 
se intrinsecam mutuo, atque adeo justam caussam praebe- 
re aliquid exigendi praeter sortem ; quod tamen ipsi mi- 
nime admittunt. Deinde ut intelligatur , quid sit mutuo in- 
trinsecum vel extrinsccum , ipsum mutuum simplex secun. 
dum se spectandum est , non adjuncta , velut pignora , 
quae ad ipsam mutui rationem non pertinent. Jam vero 
mutuo simplici secundum se spectato intrinsece cohaeret 
periculum facti ; licet hoc periculum tolli possit per ali» 
quod adjunctum mutuo , non pertinens ad rationem mu- 
tui . Ceterum de mutuo simpliciter , et secundum se spe- 
ctato jure naturali. Divino , et Ecclcsiasticd praeceptum est 
gratuitum esse oportere. Ergo ratione tituli cum mutuo 
simplici cohaerentis nil exigi potest; secus inutile fuisset 
Incrum ex mutuo vetare ; siquidem cum mutuo semper 
aliquid conjunctum esset, vi cujus licite semper ex mu- 
tuo aliquid exigeretur. 

Obj . Praeterea ob periculum licite in contractu as- 
securationis aliquid exigi posse . a. Mercatorem ob peri- 
culum in transferendis mercibus juste illas carius vende- 
re . 3. Etiam in fidejussione concedi , ut ob periculum 
aliquid exigatur . Ergo periculum jacturae faciendae est 
pretio aestimabile ; ergo etiam in mutuo ratione periculi 
percipi pretium poterit. 

/?. Ad i. In assecuratione nihil esse, quo periculi su- 
sceptio compensetur, praeterquam lucrum, quod vi asse- 
curationis percipitur, nam si res assecurata casu pereat, 
assecurantis damno perit . At vero in mutuo periculum 
amittendae sortis compensationem justam habet in ipsa obli- 
gatione , qua debitor obstringitur , sortis reddendae, licet 
casu pereat. Unde cum semper ipsi sors reddi debeat, 
nihil est quod praeterea exigere juste possit. 

Ad 2 . Etiam mercator in transferendis mercibus so- 
lus periculum sustinet ; neque enim quisquam obligatur 
jacturam quam facit resarcire , si casu merces suae pe- 
reunt : merito igitur merces cum tali periculo importatae 
communiter pluris aestimantur ; potestque adeo juste mer- 
cator pro illa aestimatione merces suas pluris vendere . At 

ia matao debitor seraper manet obstrictus erga credito- 
rem , ut superius dictum est . 

Ad 3 . Quandoquidem fidejussor videtur aliquo modo 
mutuari principali pecuniam quam pro eo solvit creditor; 
siquidem ejus reddendae obligatione obstrictus manet prin- 
cipalis erga fidejussorem , qui solverit ; multorum est sen- 
tentia nil posse fidejussionis titulo exigi , nihilominus qui 
lucrum aliquod fidejussori concedunt, possunt hoc pacto 
ejus caussam a caussa mutuantis dirimere , nimirum fide- 
jussor obligationem suscipit, qua solvere forte tenebitur, 
quo tempore pecuniam suam nec mutno dare vellet, nec 
in rem frugiferam insumere ; quo tempore vellet ex. gr. 
pecunia uti in splendidos sumptus, in lautiorem cultum, 
ad pompam, ad convivia, quibus rebus abstinere debebit 
solvendo pro principali . Ex quo concludi posset fidejus- 
sorem aliquid exigere posse pro obligatione , quam susci- 
pit alienandae pecuniae , quo tempore ipsi gravis et mo- 
lesta ea futura est alienatio ; minime vero propter peri- 
culum amittendae suae pecuniae, stante obligatione in prin- 
cipali ejus pecuniam ipsi reddendae .. 

Hinc potiore jure alii nonnulli tituli rejiciendi sunt, 
quos ad obtegendam usurae pravitatem callida cupiditas ex- 
cogitavit , i.Ab omni ratione alienum est lucrum ex mu- 
tuo exigere , hoc praetextu , quod pecunia numerata pre- 
tiosior sit numeranda . Nam expresse hic titulus damna- 
tus est ab In nocent. XI. Prop. 41. Praeterquamquod seclu- 
so damno emergente vel lucro cessante numerata pecu- 
nia non potest esse pretiosior numeranda nisi aut ratio- 
ne sui, quod manifeste absurdum est, aut ratione peri- 
culi ; sed periculum nullam praebet caussam aliquid ultra 
sortem exigendi , ut probatum est . Ergo Scc. Deinde id 
ridiculum videtur esse commentum; nam si mutnator nu- 
merando praesentem pecuniam plus aliquid exigere po- 
test a mutuatario, quia praesens pecunia pretiosior est fu- 
tura sibi reddenda, poterit mutuatarius reddendo, atque 
adeo numerando pecuniam mutuatori minus solvere quam 
accepit ; quia pecunia praesens , quam restituit , pretiosior 
est praeterita , quam accepit . 

2. Neque obligatio, quam mutuans suscipit non repe- 
tendae pecuniae ante certum tempus, legitimus est titulus 
auctarii exigendi , ut constat ex Propos. 42. damnata ab 
Alex. VII. "Et revera dilatio solutionis usque in id tempus 
secluso damno emergente vel lucro cessante, neque ratio- 
ne sui , neque ratione periculi offert quidquam pretio aesti- 
mabile , et compensandum . 

3 . Neque instar legitimi tituli haberi potest labor or- 
dinarius in numeranda pecunia, utpote mutuandi officio 
natura cohaerens; nec moeror animi, quo quis afficitur 
cx privatione pecuniae, qui titulus si probus esset, pro- 
fecto quo quisque est avarior , eo justius et amplius lucrum 
ex mutuo percipere posset ; utpote qui orbaret sese ma- 
jore laetitia in suo thesauro intuendo , suisque nummis 
contrectandis. 

Hinc etiam intelligi potest, quibus pactis in mntuo 
adjectis usurae vitium admisceatur , nec ne. 1. Si mutua- 
tarius libcraliter donare aliquid vult mutuatori , gratiae 
referendae cafissa , recte facit mutuatarius donando ; nec 
male facit mutuator accipiendo . At si pacto quovis vel 
expresso vel tacito aliquid exigat mutuator liberalitatis aut 
gratiae praetextu , aut si solum spe lucri ex intituatarii li- 
beralitatc proficiscendi ductus mutuetur , usurae se labe 
contaminat. Est enim usura lucrum aut exactum aut spe- 
ratum ex mutuo vi mutui . 

2. Tametsi mutuator propter officium mutuandi a mn- 
tuatario amicitiae affectum requirere et cxpoctare possit ; 
quandoquidem affectus ipse amicitiae res est longe pretio- 
sior , quam ut omni auro aestimari valeat ; tamen amici- 
tiae praetextu nullam specialem obligationem mutnatario 
imponere potest ex earum genere , quae muneris ab ob- 
sequio vel a manu, vel a lingua nomine donantur, quia 
quodeumque hujusmodi onus pretio est aestimabile , ut 
proinde lucrum cx mutuo exigat quisque tale onus mu- 
tuatario imponit, itaque usuram facit, qui mutuatur con- 
ditione adjecta, ut mutuatarius ipsi remutuetur 6cc. 

3 . Nulla tamen est usura , si mutuando exigas a mu- 
tuatario , quod aliunde vel ex justitia vel ex charitate de- 

bet. Non enim ei novum onus imponis, sed ad praestan- 
dum potius debitum officium juvas. 

4. Cum usura sit per se mala nullo vel necessitatis 
vel pietatis praetextu honestari potest , non ideo proinde 
excusandae viduae , ali aeque miserabiles personae &cc , quae 
dicunt, non aliunde sibi suppetere , quo vivant, quam pu- 
sillum peculium foenerando : sed admonendae, ut alio quo- 
vis modo licet parcius, tamen honestum lucrum, et crimi- 
nis expers quaerant; in coque ex charitate , quantum fie. 
ri potest , adjuvandae . 

/ 

CAPUT IX. 

De contractu trino . 

Contractus trini nomine intelligitur contractus so- 
cietatis adjectis duabus aliis pactionibus , una qua sors pe- 
riculo eximitur, altera quae certum lucrum minus pro 
incerto majore definit . Rem docte ac dilucide exponit Be- 
nedictus XIV. de Synodo Dioeces. L. X. c. VII. Titius init 
contractum societatis cum Sempronio mercatore , cui mil- 
le aureos tradit, e quibus probabiliter sperat se centum 
et triginta lucraturum : sed metuens Titius , ne una cum 
sperato lucro etiam capitale amittat , alium contractum 
init cum eodem Sempronio, cui condonat sexaginta aureos 
sperati lucri , ut qualiscumque sit futurus negotiationis 
exitus, ipsi caveat de sec irritate capitalis mille aureorum: 
rursusque secum reputans Titius , melius sibi fore aliquod 
moderatum lucrum, sed certum habere, quam pinguius 
sed incertum expectare, tertium contractum cum eodem 
Sempronio init, quo eidem remittit alios viginti aureos 
sperati lucri , ut quinquaginta residuos ei solvat, sive ne- 
gotiatio bene , sive male succedat . Obstringitur itaque hisce 
contractibus Sempronius ad reddendum Titio intra certum 
tempus integram sortem , idest summam mille aureorum 
salvam, et quinquaginta insuper aureorum incrementum» 

Hic porro, pergit Pontifex , est trinus ille contractus, 
quera celebrem fecit exorta inter Dominicum Solum , et 

Tom. XVIII. • N 

Martinum Navarruin discordia . Putabat nimirum Navar- 
« rus tres praedictos contractus simul et cum eadem perso- 
na tuta conscientia iniri posse. Manuali c. 17.0.254. de 
Justitia lib. 6. q. 6. a. 2. Sotus ex adverso asserebat trium 
illorum contractuum conjunctionem degenerare in mutuum 
foeneratitium , et societatis leges, quae lucri damnique com- 
munionem exposcunt, evertere . Sic exposita caussae con- 
stitutione pauca notanda videntur . 1. Tres contractus 
cum diversis personis initos licitos esse; potes enim so- 
cietatem cum Titio coire; deinde cura Sempronio contra- 
ctum assccurationis inire , qui sortis periculum in se su- 
scipiat; deinde cui voles spem futuri lucri vendere justo 
pretio , difficultas est proinde de illis contractibus cum una 
eademque persona initis . 2. Aliud esse tres contractus cum 
una eademque persona, di visim et ex intervallo inire , adeo 
ut dum societatem inis , veram societatem inire intendas , 
necdum cogitatione occupes duas alias pactiones ei adji- 
ciendas : aliud esse triplicem illum contractum inire non 
solum cum eadem persona, verum etiam simul, unaque 
triplicis contractus ineundi intentione . Prima enim ratio 
inulto propius ad usurae dolum accedere videtur , quam al- 
tera. Et licet multis argumentis evinci videatur verendum 
omnino esse, ne tres illi contractus etiam divisim accepti 
degenerent in mutuum foeneratitium , nos tamen , inquit 
Doctissimus ipse Jacobus Gaitte , De usuraria pravitate 
trium contractuum Quaest- 2. cap. 1. Hac ipsa de re ad- 
versariis controversiam facere ac litem movere nolumus , 
si res sine dolo et fraude , sed sincero ac bono animo 
fiat, 3 . Notandum ex sapientissimo Pontifice Num. IV. 
Sixti V. Constitutione , ad quem controversia illa Sotum 
inter et Navarrum delata fuerat, caussam nondum finitam 
esset quippe posteriores Theologi ea constitutione illas 
tantum societates reprobatas fuisse contendunt , quae in se 
injustae et usurariae essent, qualis est, qua sortis et lu- 
cri periculum in socium rejicitur vi contractus societatis, 
non autem vi duplicis pactionis adjunctae , ut in contracta 
trino . 4. Opinioni trinum contractum defendenti nullam ha- 
•tenus censuram inustam esse . Caussa delata est ad Sixtum V. 

Pont.Max. qui diligenter quaestione discussa duplicis se- 
curitatis pactionem societati adjectam usurariam pronun- 
ciavit . Et tamen , rursum ait Pontifex , nondum caussa fi- 
nita est . Siquidem plures et non obscuri nominis poste- 
riores Theologi trinum contractum ab omni usurae reatu 
absolvunt, et licite etiam nunc fieri posse defendunt, ne- 
que bis negotium facessit contraria Constitutio Sixti V. 
Ajunt enim Cardinales Toletum, et Sanctae Severinae , qui- 
bus concinnandae constitutionis cura fuerat a Pontifice com- 
missa , testatos esse Patri Stephano Tuccio Societatis Jesu , 
Sixti mentem fuisse , damnare dumtaxat conventiones et 
pacta, quae in se injusta, illicita, .et usuraria forent, non 
quae omni usura vacare probarentur . At ante legeni a 
Sixto latam, pergunt praefati Doctores , injusta et usura- 
ria erat societas , in qua periculum capitalis et lucri re- 
jicitur in alium socium, virtute solius contractus societa- 
tis ^ non autem quae vi duorum, qui societati superaddun- 
tur , contractuum , unum socium securum reddit capitalis, 
et alicujus partis lucri : hic quippe hanc securitatem emit 
ab altero socio , qui libere et sponte ad eam se obligat , 
et tanquam praestitae cautionis pretium assequitur illud 
longe majus lncruin , quod primus ex collata in negotia- 
tionem pecunia probabiliter sperare posset . Ita pariter sen- 
sisse addunt celebrem Romanae Rotae Auditorem Joannem 
Baptistam Coccinum in una Romana Societatis 3. Junii 
1602. cujus sententiam idem Sacrae Rotae Tribunal con- 
stanter tenuit , pluribusque confirmavit decisionibus , qui- 
bus ratum habuit contractum trinum. 5. Minus tamen videri 
hanc opinionem Sixtinae constitutioni congruere . 6. Con- 
tractum trinum vel assentientibus ejusdem patronis pericu- 
losum esse quoad usum . 7. Sapientissime plerosque Episco- 
pos in suis Synodis Dioecesanig ab eo ineundo populos de- 
hortari . His positis 

PROPOSITIO. 

Trinum contractum inire cum una eademque persona, 
praesertim simul et semel , minime licitum 
esse videtur . 

Pr. i.H^ac generali ratione. Minime licitum est se- 
qui opinionem simul et minus probabilem et minus tutam, 
ut tractatu de actibus humanis demonstravimus . Atqui opi- 
nionem trinum contractum propugnantem constat esse mi- 
nus probabilem simul et minus tutam . Nam i. ipsis faten- 
tibus probabilistis opinio est minus probabilis, quae mi- 
nus constitutionibus congruere videtur . Atqui ex Benedi- 
cto XIV. haec opinio revera minus congruere videtur Six- 
tinae Constitutioni . Ergo jam est minus probabilis. 2. Mi- 
nus tutam esse patet , ex eo quod periculosam eam quoad 
usum ipsi ejus patroni fateri cogantur . Igitur &cc. 

Pr, 2. Quia contractus trinus aperte degenerat in mu- 
tuum foeneratitiura . Enimvero qui pecuniam conferens ia 
societatem periculum sortis et minoris lucri rejicit in So- 
cium , nullam societatem init , verumque mutuum contra- 
hit . Non init societatem, quandoquidem societas vi sua 
postulat Jucri , periculi, ac damni communionem . Verum 
mutuum facit ; quandoquidem tradit pecuniam alienando 
a se illius dominium , idque in alterum transferendo , cum 
obligatione sortis reddendae. Quippe pecuniam sic acci- 
pit socius, ut quocumque casu ipsius damno pereat; lu- 
crum vero exigere pro pecunia sic tradita mutuum est foe- 
neratitium . Ergo $cc. Neque valet quod primo contractu 
pecunia conferatur in 'societatem , adeo ut socius videatur 
teneri eam in negotiationem , et non aliter eam insumere; 
nam hoc primum pactum per duo sequentia irritum eva- 
dit : posteaquam enim socius cavit de periculo sortis , et 
lucri , nihil interest conferentis pecuniam, in quemcumque 
usum insumatur ab accipiente ; et modo ipsi sors redda- 
tur cum lucro nullum potest alteri impedimentum affer- 
re , quo minus pro libito disponat de pecunia . Ergo ac- 

cipiehs pecuniam dominium ejus acquirit , fitque adeo mu- 
tuum , idque foeneratitium . 

Pr. 3. Quia contractus trini praetextu omnes de usu- 
ris leges eludi facile possunt . Approbatur enim a Na var- 
ro hic contrahendi modus , ut ibidem innuit Pontifex , ut 
scilicet petenti mutuum respondere quilibet possit : nolo 
mutuum dare , sed societatem tecum inire hoc pacto, ut ine 
de sorte securum facias, et ob majus lucrum, quod ex ne- 
gotiatione probabiliter spero eventurum, aliquod minus, 
sed certum mihi tradendum promittas . Longe porro ali- 
ter sensit Gregorius IX. Gap. Naviganti , quo declarat 
usurarium censendum , qui naviganti vel eunti ad nundi- 
nas pecuniam mutuam tradens , pro eo quod suscipit in 
se periculum, recipit aliquid ultra sortem. Nam sane usu- 
rarius est censendus , qui non aliter pecuniam dare vult mer- 
catori , quam subeundo ejus pecuniae periculum, ut sal- 
tem hoc praetextu aliquid lucri percipiat ; ut praedictum 
textum expendentes adnotarunt S. Antoninus , Sylvester , 
Molina , Gonzales ; multo magis usurarius est , qui non 
aliter vult societatem inire , quam rejecto in socium sortis 
periculo , et accepta insuper ab eo securitate:alicujus lucri . 

Obj . i. Tres memoratos contractus licitos esse, si cum 
diversis personis fiant . Ergo etiam liciti censendi sunt, cum 
una eademque persona initi ; siquidem quod ad justitiae 
rationem attinet, nihil interest , utrum cum uno, an cum 
diversis fiant, modo servetur aequalitas inter datum et accep- 
tum , 2 . Totam aequalitatem contractus in eo cousistere, 
ut aequalia sint commoda et incommoda, quae contrahen- 
ti apponuntur . Haec autem aequalitas in trino contractu, 
habebitur , si major pars lucri, quae socio conceditur , pe- 
riculum exaequet, quod suscipit, quod sane fieri potest. 
3. Negant per trinum contractum pecuniae dominium trans- 
ferri in socium , atque adeo societatem tolli per adjectas, 
pactiones: neque enim commodatum tollitur adjecto pa- 
cto justae assecurationis rei commodatae ; nec ideo res 
commodata transit in dominium accipientis. > ; 

R. Ad i. Tres illos contractus, dum ineuntur cum di- 
teris , tres esse contractus divisos ac separatets . Porro ii 

contractus ut divisi ac separati liciti 9unt. Secus est , qua»- 
do incuntur cum una eademque persona ; tunc enim simul 
conflantur , et una pactio superveniens antecedentem con- 
vellit, atque labefactat ; ut proinde revera non tres con- 
tractus justi seorsum ac liciti ineantur , sed per ambages 
trium pactionum unum mutuum foeneratitium contraha- 
tur . Mirum autem videri non debet , si tria, quae dum in 
sua natura manent divisa et consistentia , licita sunt, eadem 
illicita fiant, cum simul conflantur , sicque conflantur, ut 
mixtione sua naturam amittant . Sic in naturalibus acci- 
dere interdum videmus , ut liquores duo , qui perspicui 
sunt ac pellucidi, quamdiu divisi manent, statim atque 
confunduntur, obscurescere incipiant. Id vero accidit in 
trino contractu . Licitus est contractus societatis ; licitus 
est contractus assecnrationis sortis; licita venditio spei ma- 
joris lucri , itaque illi tres contractus liciti erunt , quam- 
diu manebunt , et consistent, quando scilicet cum diversis 
personis ineantur . At si cum eadem persona fiunt , mu- 
tuo veluti conflictu pugnant inter se : societas abit : sors 
assecurata fit verum mutuum : venditio vero spei majoris 
lucri evadit in pactum de lucro exigendo ex mutuo , foe- 
nus proinde ex illis conflatis contractibus emergit . 

Ad 2 . Non aliter adversarii aequalitatem defendere pos- 
sunt inter commoda et incommoda , quae per contractum 
trinum socio apponuntur , qnam supponendo verum ma- 
nere contractum societatis. Etenim si nulla es9et societas, 
sed verum mutuum , profecto aequalitas inter commoda, et 
incommoda vi contractus non subsisteret . Etenim qui pe- 
cuniam acciperet praeter obligationem ejus reddendae , qua 
satisfacit ad aequalitatem pro jure mutui , obstrictus tene- 
retur onere foenoris persolvendi, quod est praeter aequa- 
litatem . Commodum autem , quod percepturus est ex pecu- 
nia accepta, non vi contractus percipitur , sed vi operae, 
et industriae ipsi mutuo prorsus extrinsecae . Atqui reve- 
ra in contractu trino nulla societas est , sed verum mu- 
tuum , ut superius probatum est . Ergo in eo contractu 
aequalitatem commoda inter et incommoda, quae apponun- 
tur contrahenti, nulla ratione tueri adversarii possuut . ' 

Ad 3. Per assecurationem rei commodatae non tolli- 
tur commodatum, nec transfertur dominium; quia natu- 
ra et notio commodati non excludit pactum adjectum, quo 
commodatarius juste in se periculum suscipiat rei commo- 
datae ; quae tamen, qaamdiu penes commodatarium est , ma- 
nere intelligitur in dominio commodantis; siquidem dc ea 
non potest commodatarius disponere , nisi in usum sibi con- 
cessum a commodante. Unde commodatum vi sua nec in- 
cludit nec excludit tale pactum . At vero societatis natu- 
ra, et notio penitus excludit pactum assecurationis sortis ; 
siquidem per assccurationem tollitur communio lucri , pe- 
riculi , ac damni ; quae ad essentiam et nataram societa- 
tis pertinet . Quis autem non videat societatem eo perimi, 
quo natura ejus et essentia destruitur ? 

De pacto Legis commissoriae . 

Generalis est haec regula de pignoribus, dominium 
pignoris manere penes debitorem. Etenim pignus securi* 
tatis tantum caussa creditori traditur . Hinc colligitur . 
i. Si pignus res est frugifera, fructus esse ipsiusmet de- 
bitoris , nam res Domino suo fructificat . 2. Si fructus a 
creditore accipiuntur , computandos esse in sortem, dedu- 
cta compensatione laboris, et sumptuum, quos ad colen- 
dam rem frugiferam insumit. 3. Si res in pignus tradita 
usu atteritur , ut vestis , creditorem ea utentem conceden- 
te debitore valorem usus in sortem compntare debere ; se- 
cus lucrum exiget ex mutuo . 4. Si debitor praestituto tem- 
pore non solvit, vendi posse pignus forma legibus prae- 
scripta, ut ex pretio valorem sortis creditor recipiat. 
5. Nullum onus imponi posse debitori quoad pignus, quo 
ex conventione creditorem inter et debitorem non sit li- 
berum debitori pignus aut retrahere solvendo , aut non 
cuilibet voluerit , vendere ; modo caveat creditori de ^sor- 
te : nam illud onus vi mutui imponeretur , fieretque adeo 
conventio usuraria . 

Hinc etiam intelligi nullo negotio potest , quid sit 
•entiendum de pacto legis commissoriae a de quo docte 

Leotardus qu. 69. et 70. Neque vero hic agitur de lege 
commissoria, quae in venditionibus interdum adhibetur; 
et ita concipitur , ut ad diem pretio non soluto res com- 
mittatur venditori , idest redeat ad venditorem , et sit inem- 
pta, quod pactum in venditione per se et seclusa omni frau- 
de licitum, ac validum Doctores passim concedunt. Dici- 
tur autem lex commissoria , quia vi ejus pacti si emptor 
praestituto tempore non solvit , cadit in commissum , adeo 
ut committi res venditori , et ad eum redire debeat . Cum 
autem eo loco lex sumatur pro conventione , clarissimus 
Faber putavit absurde a pragmaticis appellari pactum le- 
gis commissoriae, quasi quis diceret pactum pacti com- 
missorii, tamen recte ex Cujacio Leotardus eam nominis 
rationem defendit. Licet enim, inquit, hoc loco lex si- 
gnificet pactum , non male tamen dicitur pactum Jegis com- 
missorie , sicut pactum conditionis , actio conditionis , con- 
ventio pacti 6cc. 

Pactum itaque legis commissoriae in pignoribus lo- 
cum habere dicitur, cum datur pignus ea lege, ut si de- 
bitor intra statutum tempus non solvit , pignus pro debito 
fiat creditoris , aut ipsi creditori obligatum maneat ; adeo 
ut non amplius sit in potestate debitoris pignus recupe- 
randi , etiamsi pecuniam debitam solvere sit paratus . 

Pactum hoc reprobatum fuit L. ult. C. de pactis pM 
gnorum ex Constantino : Quoniam inter alias captiones 
praecipue commissoriae pignorum legis crescit asperitas , 
placet infirmari eam et in posterum omnem ejus memo- 
riam aboleri .Et Cap. Significante de pignoribus ex Innocen- 
tio III. Cum igitur pactum legis commissoriae sit in pi- 
gnoribus improbatum : ubi etiam casus ejus rei expressus 
refertur . Ratione quoque demonstratur id pactum usura- 
ria pravitate contaminari . Nam qui mutuatur pignore hac 
lege accepto , vel retinet pignus saepe majoris valoris , 
quam res mutuata ; vel imponit onus debitori, quo dese- 
rere cogitur dominium rei suae . Sed utrumque ad usuram 
pertinet , ut supra dictum est . Ergo 6cc. 

Quid vero si pactum ejusmodi fuerit , ut debitore ad 
statutura tempus non solvente , pignus maneat non pro 


SINC 1 LLATIM; io 5 

debito , sed nt venditum , nec pretio aliquo determinato , 
eed justo pretio boni viri arbitrio ? Id pactum licitum Do- 
etores nonnulli defendunt, alii congruentius sane rejiciunt. 
Siquidem et hoc pacto imponitur debitori ontis praeter 
obligationem reddeudae sortis . Sapienter proinde Doctis- 
simus Leotardus q. 71.0.91.: Si Uaec pactio, inquit, foe- 
noris suspicione aliquando carere posset, tum sane esset, 
cum id agitur , ut pignus emptum intelligatur justo pre- 
tio , sed hoc etiam casu pactio foenoris suspicione labo- 
rat , quia lucrum est adducere alium ad res suas vendendas 
etiam justo pretio. Denique licet aliis negotiis , et commer- 
ciis poena interdum licite adjiciatur , tamen in pignoribus 
generaliter prohibita est L. ult. C. de pact. pig., ut quae sem- 
per asperitatem creditoris contineat, qui pactis vulgaribus 
contentus esse debet,, . Hactenus Leotardus . 

Demum pauca hic de usurarum restitutione per- 
stringenda nobis supersunt , quandoquidem de restitutio- 
ne aliquantum latius nobis erit post dicendum , si tempus 
suppetet. 1. Constat foeneratorem teneri ad restituendum 
foenus acceptum. 2. Ex sola usura mentali restituendi obli- 
gationem in foro animae oriri; ut ex Cap .Consuluit io. 
de usuris. Quod proinde accidit sive cum spe lucri ad- 
ductus quisque mutuatur , nullo etiam pacto intervenien- 
te ; sive cum mutuans accipit ut lucrum sibi ratione mu- 
tui debitum , quod ipsi tribuitur a mntuatario etiam ex 
pura liberalitate . Si vero mutuatarius ut debitum daret , 
quod mutuans bona fide acciperet ut liberaliter sibi da- 
tum , non esset iste usurarius , ncc manente bona fide ad 
restitutionem tenetur. 3 .Tenetur usurarius compensare.quod 
propter foenus exactum minus habet mutuatarius ratio- 
ne damni emergentis et lucri cessantis , quippe caussa est 
ejus damni. 4. Si lucrum usurarium re frugifera constat, 
non solum rem , sed et fructus ex ea perceptos , aut quos 
Dominus percepisset , restituere tenetur , deductis tamen 
sumptibus , aut .necessariis ad rei conservationem , qui ex- 
terno foro ipsi conceduntur, sed etiam utilibus, quorum 
in foro conscientiae compensationem ipsi debet mutuata- 
rius relinquere ex aequitate naturali . 5. Si res per foenus 
Tom. XV IU. O 

accepta non est per se frugifera., sed sola industria usu- 
rarii fructus attulerit, non erunt restituendi fructus ex in- 
dustria profecti . Sic si usurarius ex pecunia usuraria quae- 
stuosam negotiationem instituit , pecuniam quam usura ex- 
torsit, reddere debebit, non opes negotiatione partas . 6. Hae- 
res bona usuris extorta reddere tenetur . Si plures sunt 
haeredes , ex jure communi non in solidum, sed pro rata 
acceptae haereditatis obligantur . 7. Onus id restitutionis 
faciendae non transit ad donatarios , et legatarios particula- 
res , nisi quando haerede non solvente ipsa haereditas im- 
par est solvendo. 8. Non tamen in foro animae tenetur 
haeres ultra vires haereditatis, nam aequitas non patitur, 
ut qui delicto cooperati non sunt, plus restituant, quam 
acceperunt. Excipitur, si haeredes inventarium non con- 
fecerint, tunc enim jura praesumunt ampliorem haeredi- 
tatem fuisse, et haeredes obligant ultra vires haereditatis, 
quam obligationem post latam sententiam conscientiam ad- 
stringere inulti existimant. De reliquis ad hac rem per- 
tinentibus silere nos cogunt angustiae temporis . 

QUAESTIO IV. 

De Emptione et Venditione . 

,, Origo emendi , vendendique a permutationibus coe- 
pit ; olim enim non ita erat nummus : neque aliud merx, 
„ aliud pretium vocabatur : sed unusquisque secundum ne- 
„ cessitatem temporum , ac rernm utilibus inutilia permuta- 
„ bat , quando plerumque evenit, ut quod alteri superest , al- 
„ teri desit: sed quia non semper , nec facile concurrebat , 
„ ut , cum tu haberes quod ego desiderarem , invicem habe- 
„ rem quod tu accipere velles, electa materia est, cujus 
„ publica ac perpetua aestimatio difficultatibus permuta- 
„ tionum , aequalitate quantitatis subveniret , eaque ma. 
„ teria forma poblica percussa , usum dominiumque non 
,, tam ex substantia praebet, quam ex quantitate: nec ul- 
„ tra merx utrumque, sed alterum pretium vocatur 
Ita Paulu9 L. i.ff. De contrahenda emptione. De hoc ita- 
que contractu jam nobis agendum , qui auctore Molina 

disput. 336 . n. 6. facilius intelligitur , ac explicatur , quam 
plene atque exacte definiatur . 

/ 

CAPUT I. 


Si 


Quid sit emptio et venditio . 


i pecuniam dem , ut rem accipiam , emptio , et 
venditio est. L. 5 . ff. de praescriptis verbis. Unde ven- 
ditio satis apte dici potest pactum de merce pro certo pre- 
tio tradenda ; emptio pactum de certo pretio pro merce 
tradendo . Utraque porro , prout conjuncte sumitur , de- 
finitur contractus onerosus consensu constans de re pro 
certo pretio tradenda . Dicitur contractus onerosus, quia, 
ut patet , obligationem ex utraque parte inducit , scilicet 
in venditore tradendae mercis , pretii vero tradendi in 
emptore , quo differt a donatione , vel promissione gratui- 
ta . 2. Dicitur consensu constare, nam ut legitur Instit.de 
empti, et vendit. Emptio et venditio contrahitur , simul 
atque de pretio convenerit . Estque adeo contractus bonae 
fidei , nam ut praeced. tit. dicitur de oblig. ex cons. In his 
contractibus alter alteri obligatur in id, quod alterum 
alteri ex aequo et bono praestare oportet. Hinc differt a 
mutuo, commodato 6cc. 3 . Dicitur de pretio pro merce tra- 
dendo, quo differt a permutatione, qua merx pro merce, 
et a cambio , quo pecunia ut pecnnia est, pro pecunia, 
traditur . 4. Certum esse pretium oportet , quare non perfi- 
citur venditio , si unus vendere se dicat , quanti alter aesti- 
maverit, sed stat contractus, sub conditione ; quousque 
ille qui nominatus est, pretium definierit; ita tit. 24. dc 
emption. et vendit. 5 . Cum mercis nomine non tantum res 
mobiles , sed quidquid est pretio aestimabile communiter 
intelligatur , velut actiones ipsae, ac jura, et ususfructus, 
difficultas exoritur , quemadmodum venditio a locatione 
differat. Nam in locatione pretium datur pro usu. Igi- 
tur usus ipse pretio vendi potest ; utrobique perinde usus 
pro pretio comparabitur , nec unus contractus ab altero 

differet. Difficultatem egregie solvit Cardinalis de Logo, 
exeo maxime, quod in locatione usus conceditur pro pen- 
sione successive percipienda ; per venditionem vero jus ad 
usum conceditur pro uno pretio simul constituto. 

Cum autem sola conventione de merce pro pretio 
tradenda emptio et venditio efficiatur, liquet i. Per so- 
lam venditionem , antequam res sit tradita ( nisi ul)i aliter 
jura statuant) non trasferri dominium, sed solum jus ad 
rem . Siquidem aliud est convenire de dominio rei tra- 
dendo, aliud est ipsum dominium actu tradere. Quamdiu 
erao contractus est solum de re in alterius dominium 

D m # 

transferenda , nondum intelligitur ejus dominio mancipa- 
ta . Itaque dominium rei venditae manet penes vendito- 
rem , usque eo dum tradita fuerit emptori, cum obligatio- 
jic tamen ejus tradendae; ad emptorem vero transit jus 
rei recipiendae, cum obligatione pretii solvendi, nisi so— 
lutum statim fuerit . 

2. Periculum rei venditae , certae nimirum ac deter- 
minatae , statim ad emptorem pertinet . Itaque si domus 
vendita incendio consumpta fuerit , emptoris damnum est , 
cui necesse est , licet rem non fuerit nactus , pretium sol- 
vere : Tit. 24. §.2. de empt. et vendit. Non tamen propterea 
evertitur generalis regula ex aequitate naturali profecta , 
rem quamlibet suo domino perire. Nam hoc speciali ju- 
re constitutum esse Doctores animadvertunt. Sed nec in 
eo jura videntur a naturali aequitate recessisse. Enim ve- 
ro cum emptio , et venditio contractus sit onerosus , obliga- 
tionem ex utraque parte inducens , profecto aequitas po- 
stulare videtur, ut alter obligatione sua non solvatur, 
quamdiu alter obligationi suae non decst; porro venditor 
obligationem contraxit rei tradendae ; nec ei obligationi 
deest, si res, quamdiu penes ipsum est, fortuito non sua 
culpa perit . Cum ergo hic , quantum in ipso fuit , su- 
sceptae obligationi non defuerit; emptor autem susceperit 
obligationem pretii solvendi , ea sane obligatione , quam 
praestare potest, adstrictus adhuc esse intelligitur. Peri- 
bit autem res damno venditoris , si ita conventura fuit , si 
fisco res addicta sit , si culpa ejus , aut mora in tradendo 

perierit ; quae mora in caussa fuerit , ut penes venditorem 
perierit , non peritura penes emptorem : secu9 si ex aequo 
peritura fuisset apud emptorem , ut probat Molina Disp. 
366. num. 1 3. 

3. Sed ut rei venditae nondum traditae periculum ad 
emptorem pertinet, ita etiam et incrementum, et commodum, 
quod ei rei contigerit. Nam commodum esse debet , cujus 
periculum est , tit. 24. §. 3. Hinc fructus qui dicuntur 
pendentes tempore venditionis pertinent ad emptorem; quod 
vero attinet ad fructus post venditionem exortos , sed ante 
traditionem et acceptum pretium, eos quoque deductis expen- 
sis ad emptorem pertinere probabilior sententia videtur . 

4. Dictum est autem rei venditae periculum certae 
ac determinatae pertinere ad emptorem . Secus si res ven- 
dita fuerit ad mensuram , seu indeterminate, ut cum quis 
ex quodam acervo frumenti decem modios indetermina- 
te contrahit, vel decem oves indeterminate quoque ex ali- 
quo grege. Tunc enim periculum relabitur in vendito- 
rem , adeo ut si ex acervo decem modii , vel decem oves 
ex grege perierint , emptor jus habeat ad totidem alia ex 
eodem acervo vel grege. Ratio est quia ejusmodi vendi- 
tio revera fit sub conditione, ut in singulos modios , quos 
admensus fuerit venditor , aut in singula corpora , quae 
adnumeraverit , pretium solvatur . Quapropter quamdiu 
non est facta admensio , vel ponderatio, vel numeratio , 
nec res proinde certa facta fuerit ac determinata , nondum 
perfecta venditio censetur . Si vero totum acervum , vel to- 
tum gregem emas, quandoquidem res est certa, et deter- 
minata , periculum ad te pertinebit ; nisi dolus interces- 
serit venditoris . 

5. Denique quod attinet ad venditionem suspensam 
ex conditione de futuro contingente, si res perit condi- 
tione pendente , damnum est venditoris . Si vero crescat 
tantum , aut minuatur , commodum , vei incommodum per- 
tinet ad emptorem . Nam impleta conditione contractus fit 
absolutus ; atque adeo tunc quocunque statu sit meliore, aut 
deteriore , pertinet ad emptorem . 

Jam cum $ria in venditione et emptione occurrant. 

merx , pretium , ct consensus , dicendum deinceps de re- 
bus , quae vendi possunt , de pretio , deque fraudibus , 
quibus error obtrudi contra consensus rationem potest , 
demum de personis quibus licita aut illicita est negotiatio . 

CAPUT II. 

De rebus quae vendi nec ne possunt .’ 

Oxeneratim et seclusa omni lege vendi possunt quae- 
cumque sunt pretio aestimabilia , eoque nomine in com- 
mercium humanum veniunt ; nec solum res corporales mo- 
biles , et immobiles , verum etiam actiones , et jura , credita , 
Chirografa ; nec solum res praesentes , sed et sola spe fu- 
turae , ut jactus retis, animantia venatione capienda, par- 
tus futurus pecoris 6cc. Est autem discrimen , quod cum 
venditur partus pecoris , venditio est conditionalis , nempe 
si partus sequatur ; quare non sequuto partu , nec tenetur 
emptor de pretio : cum vero venditur venatio vel pisca- 
tio , venditur absolute spes, ac pretium debetur, etiamsi 
nihil captum fuerit : modo ne venator , vel piscator frau- 
dem fecerit . Cum vero suas operas quis alteri concedit 
pro successivo pretio , non est venditio , sed locatio . Ve- 
rum si jus ad omnes operas perpetuum uno simul ac se- 
mel constituto pretio alteri concederet, esset venditio: quo 
casu vendere quis se se censeretur : qua de re quemadmo- 
dum nec ne liceat, non hic disputandum sumimus. 

Vendi proinde non possunt i. Quae ratione materiae 
non sunt aestimabilia , ut res sacrae , ac spirituales, quae 
omne pretium vincunt: flagitia, quae sunt infra omne pretium: 
res extinctae, et non existentes dum venduntur ut existentes , 
ut si quis domum lotam dirutam vendat. Item nec vendi pos- 
sunt res furtivae, de quarum emptione, et venditione multa 
traduntur a Doctoribus scitu necessaria , quae praescripto 
curriculo comprehendere non possumus. 2 . Vendi non 
possunt ratione legis quaecumque juribus prohibentur ne 
veneant . 3. Nec licite vendi possunt quae scandalum , aut 
damnum allatura sunt ; de his postremis paulo latius no- 

bis agendum . Doctrinam porro D. Tli, ut a Sylvio expo- 
sita est, in medium proferemus. f 

1. Vendere res , quibus emptores uti non possunt abs- 
que peccato , peccatum est . Etenim ea vendendo praebet 
quis emptoribus directam peccandi occasionem ; idem sen- 
tiendum de rebus , quae ex natura sua , sive ex forma 
sua , et institutione ad peccati actum sunt destinatae. Sic 
non licet Paganis idola vendere, vestes sacerdotales Ju- 
daeis &c. 

2 . Vendere res , quibus Emptores ut plurimum ma 
le utuntur, non licet, nisi certo scias emptorem hic et 
nunc ad bonum usum emere , tunc enim cessat ratio ma- 
li ; hac de cansa indiscriminatim vendere non licet vene- 
na et alia, quibus ad homicidia, vel alia facinora homi- 
nes abuti solent; homini tamen probatae fidei licet res 
venenatas vendere , quibus pro arte sua, vel studio ad bo- 
num usum indigere potest. 

3. Vendere res quibus potest aliquis bene vel male 
uti , dum certo , vel probabiliter praevidetur emptorem eis 
ad peccandum abusurum , peccatura est . Quare non licet 
aut vinum se inebriaturis vendere , aut cibos violaturis 
jejunium , aut pigmenta iis , qui sciuntur emere ad lasci- 
viam ; addit vero Sylvius , nisi venditor habeat caussam 
rationabilem , ob quam possit negligere peccatum proxi - 
mi. Quemadmodum intclligi potest ex eo quod peccatum 
non est mutuum rationabili de caussa, ut superius vidi- 
mus, ad usuram accipere. Ceterum adjungit idem Sylvius, 
ad superioris propositionis, veritatem non esse necesse,ut 
scrupulose venditores inquirant de intentione emptorum , 
sed uti viderint ipsos esse tales, de quibus non habeant 
caussam male suspicandi , posse illis vendere ; secus si 
justam habeant caussam verendi , ne re vendita sint ad 
peccatum abusuri , Ex quo concludit , venditores rerum 
indifferentium , qui parati sunt quibusve emptoribus sive 
ad bonum, sive ad malum usuris eas vendere, esse in 
malo statu , nec sacramentaliter absolvendos , nisi vel of- 
ficium dimittant , vel proponant non vendere illis , quos 
probabiliter ac prudenter judicabunt, ejusmodi rebus vel 

per se , vel per alios , ad mortale usuros ; nisi forte caus- 
sa quaedam rationabilis supervenerit , ob quam licitum 
sit eis vendere . 

CAPUT III. 

De justo pretio in emptione et venditione 

servando . 

Justum pretium dicitur, quod rei valorem in ordi- 
nem ad usus humanos exaequat. Duplex distinguitur, unum 
legitimum, ita dictum, quod principis lege, et autoritate 
taxetur; alterum est vulgare, ita dictum, quod ex com- 
muni hominum praesertim intelligentium pendeat . Cum 
autem commune hominum judicium etiam peritorum in re 
aliqua aestimanda non in uno puncto seu limite convenire 
soleat , sed aliquantum ultra citraque excurrat , hinc triplex 
pretium vulgare justum assignatur, supremum, medium, 
et infimum . Sic si rem aliquam pluribus peritis aestiman- 
dam proponas , alter ad decem v. g., ad octo alter est aesti- 
maturus : illud ergo dicetur pretium summum, istud infi- 
mum; quod inter utrumque versatur, pretium medium. 
Vix autem generalis et constans regula afferri potest, qua 
intervallum illud metiamur , quo supremum pretium di- 
stat ab infimo . Molina , Lessius , aliique prudenter animad- 
vertunt minus in minore summa esse oportere , majus in 
majore. Velut si rei cujusquam pretium medium statuatur 
decem nummorum, supremum pertingere potuit ad unde- 
cim cum dimidio, infimum ad octo cum dimidio delabi. 
Si vero ejus rei pretium medium sit centum nummorum, 
infimum usque ad nonaginta quinque subsistet , summum 
ad centum quinque abibit . Sed hic jam supponitur con- 
stitutum pretium medium, ut deinceps judicari possit de 
latitudine inter supremum et infimum ; cum potius ex di- 
stantia utriusqne constituta , mediuin accipi tantum posse 
videatur . Quamobrem eo revertendum videtur , ut dili- 
genti circumspectione adhibita , inspiciatur quanti pluri- 
mi , et quanti minimi ex communi hominum sensu et usu , 

atque ex prudentnm et peritorum judicio res valere possit, 
tumque pretium supremum , et infimum pro diversitate re- 
rum , et circumstantiarum habebitur ; atque medium inter 
utrumque locabitur. Ceterum ubi agitur de vulgari pretio , 
triplex illud, quod in eo distinguitur , supremum , medium 
et infimum , intra justitiae limites consistit . Nam cum id 
pretium non sit natura circumscriptum , sed ex prudenti 
liorainum aestimatione pendeat , haec autem prudens aesti- 
matio utpote quae cx multis, diversisque circumstantiis pe- 
titur, haerere in puncto nequeat , sed ad triplex illud pre- 
tii genus accommodetur , hinc fit, ut quodvis ex illis pretiis 
justum censeatur . 


PROPOSITIO. 

Iniquum est rem pluris vendere aut minoris emere , 
quam ferat justum pretium . 

Pr. i. Amatione D.Th. 2. 2. q. 77. art. 1 . Emptio eft ven- 
ditio est introducta pro communi utilitate utriusque , dum 
scilicet unus indiget re alterius , et e converso . Quod autem 
pro communi utilitate inductum est , non debet esse ma- 
gis in gravamen unius, quam alterius, et ideo debet se- 
cundum aequalitatem rei inter eos contractus institui . 
Quantitas autem rei , quae in usum hominis venit , men- 
suratur secundum pretium datum , ad quod est inventum 
numisma. Et ideo si pretium vel excedat quantitatem va- 
loris rei , vel e converso res excedat pretium , tolletur ju- 
stitiae aequalitas, et ideo carius vendere, vel vilius eme- 
re rem, quam valeat, est secundam se injustum, et illi- 
citum . 

Obj. i.Jus Canonicum videtur probare deceptionem, 
quae fit infra medium justi pretii , Cap. Cum dilecti de 
emptione , quo Alexander III. irritavit sententiam , quae re- 
sciderat venditionem minus dimidio justi pretii factam . 
2. Idem jure cixili habetur . Nam 1 . 16. ff. de minoribus di- 
citur : Pomponius ait , in pretio emptionis et venditionis 
naturaliter licere contrahentibus se circumvenire . 3 . Qui 
Tom. XVIII. P 

acquirit per contractum jure validum , sed lege civili pro- 
hibitum , non tenetur ante sententiam judicis restituere ; 
sicut qui acquirit pecuniam per ludum alearum . Ergo 
inulto minus tenebitur vendens, aut einens restituere, quod 
per contractum jure civili permissum acquisierit . 4. Vo- 
lenti et consentienti non fit injuria . Ergo emptori danti 
plus quam res valeat, non fit injuria. 

,/i.ad 1. Pontifex non approbat deceptionem intra me- 
dium justi pretii ; sed ait emptoris arbitrio esse supplere 
justum pretium, aut venditionem rescindere. Quod ergo 
irritaverit sententiam, quae resciderat venditionem minus 
dimidio justi pretii factam , non est quia judicaret illam 
venditionem esse justam, sed quia sciebat eam posse re- 
duci ad aequalitatem justitiae absque rescissione contra- 
ctus : quae rescissio fieri non debet , quando fraudator pa- 
ratus est satisfacere ad aequalitatem. Ita Sylvius. 

Ad a. Quod legibus illis dicitur licere emptori et 
venditori de pretio se circumvenire, commode intelligi 
potest intra latitudinem justi pretii . Si vero agatur de cir- 
cumventione ultra justum pretium aut supremum aut in- 
fimum , dicendum vocem licere accipi pro eo , quod jure 
civili non punitur , nec irritatur , aut prohibetur . Porro 
eam laesionem quae intra dimidium justi pretii subsistit, 
leges humanae non puniunt , quia cum in communitate 
multi sint imperfecti , non omnia , quae prave fiunt, per le- 
gem humanam puniri possunt , Divino tamen judicio pu- 
nienda; nec contractus ex tali laesione vitiosos rescindunt, 
ad vitandas lites . Ceterum quando leges ob laesionem ul- 
tra dimidium justi restitutionem concedunt , totum ipsum 
excessum 9upra justum pretium restitui jubent , quod ar- 
gumento est , eas ut iniquum lucrum habere , quidquid ju- 
stum pretium excedat . Hic ergo excessus quilibet utpote 
iniquus , est in conscientia restituendus , etiam cum leges 
actionem non praebent . 

Ad 3. Aperta est ratio discriminis , nam qui seclusa 
fraude lucratur per contractum validum , et solum irritan- 
dum, quia prohibitum , ejus lucrum non est iniquum , nec 
justitiae commutatrici repugnans. At qui pluris vendit > 

aut vilioris emit quam ferat justum pretium , convellit 
aequalitatem justitiae commutantis. 

Ad 4. In eo qui pluris emit, vel vilioris vendit, con- 
sensus non est simpliciter ac perfecte voluntarius , sed 
secundum quid ; etenim ideo vilioris vendit , aut pluris 
emit, quia improbitate alterius non potest aliter quod si- 
bi opus est comparare, igitur ei fit injuria. 

Quaeritur autem utrum qui vendit mercem convento 
pretio infimo, vel medio, possit sine onere restitutionis fal- 
lere emptorem metiendo, vel ponderando, ita ut merces 
quam tradit, pro quantitatis imminutione revera majore 
pretio, tametsi justo, veluti summo vendita fuerit. 

R. Non posse: nullum enirn habet justum titulum re- 
tinendi quod superat pretium conventum . Facta quippe 
conventione aufertur alteri quod suum est ipso invito. 

Quia vero duplex justum pretium distinguitur , unum 
legitimum, alterum vulgare , illud notandum, in pretio le- 
gitimo non accipi posse aliquam latitudinem ; quippe le- 
ge est circumscriptum , et definitum . Quare variare ipsum 
non licet, sLve quia legi Principis in conscientia est obe- 
diendum , sive ob ipsum punitionis periculum . Cum au- 
tem pretium lege taxaturn merces communes, atque adeo 
communis bonitatis complectatur, quaeritur utrum res a 
communi bonitate insigniter deficiens , aut eam insigniter 
excedens pretio lege taxato subesse debeat . Et quidem rem 
longe deteriorem taxa non comprehendi Doctores faten- 
tur ; quod attinet vero ad rem praestantioris admodum bo- 
nitatis , licet non desint qui putent eam pluris vendi posse ; 
tamen alii eam sententiam minime sequendam in praxi do- 
cent , propter pericula scandali , aut punitionis , inde obor- 
tura . 

Quaeritur vero utrum quantilibet vendere liceat re3 
nonnullas, quae nec pretium legale habent, nec vulgare 
habere videntur. Ejus generis censentur, quae curiosita- 
te magis, quam usu aestimantur , velut gemmae, aut lapi- 
des rari >res maculis artificium quoddam praeferentibus 
distincti ac variati, animantes longe advectae, vel quibus 
aliquid singulare inest, tabulae , et statuae antiquae , 

Affirmant auctores non pauci , hac ratione quod cum 
res hujusmodi non sint usibus humanis necessariae , et nec 
pretium legitimum , ncc vulgare habeant, earum aestima- 
tio non aliunde peti potest , quam ex contrahentium judi- 
cio, et arbitrio ; eo vel maxime quod cum nulla necessita- 
te quis compelli ,ct urgeri censeatur ad res ejusmodi emen- 
das , censetur donare velle , quod alter exigit . Alii tamen 
verius negant . Nam cujuscunque tandem rei , quae vena- 
lis sit, pretium aliquod esso oportet ; idque pretium ex unius 
alteriusve affectu privato , et arbitrio repetere non satis ex 
aequitate esse videtur . Cicero ipse act. 2. in Verrem lib 4. 
Etsi statuas summo artificio, summaque nobilitate quas Ver- 
res ficta emptione minimo pretio a Siculis abstulerat, non 
pro magno aestimare se ad suam rationem et usum signi- 
ficat, tamen in illis vendendis emeiidisque spectari opor- 
tere demonstrat , quanti haec eorum judicio , qui studio- 
si sunt harum rerum aestimentur, quanti venire soleant, 
quanti palam et libere venire possint. Itaque cum non de- 
sint homines, qui rebus student raritate insignibus , ex 
communi horum judicio vulgare aliquod pretium exurgit. 
Cum ergo justa quaedam aestimatio spectatis circumstan- 
tiis fieri possit , non licebit res eas quantilibet , sed ex prur 
denti et justa aestimatione venire. 

C A P U T IV. 

Quibus de caussis vulgare pretium rerum 
augeatur vel minuatur . 

Q . . 

uaecunque communem mercis aestimationem au- 
gent vel minuunt , ea quoque censentur vulgare mercis 
pretium , quod ex ea aestimatione pendet , augere , vel mi- 
nuere . Censentur autem a Doctoribus 1. Mercis penu- 
ria vel copia , et emptorum copia vel paucitas . Nam merx 
eo pluris aestimatur , quo et rarior est , et a pluribus ex- 
quiritur . Vilescit vero, si magna ejus mercis copia su- 
persit , et pauci requirant . Unde ad nundinarum finem 
solent merces vilescere . 

i. Pecuniae raritas, aut abundantia major pretium 
minuit vel auget , quia communis aestimatio per compa- 
rationem ad pecuniam fieri solet . 

3 . Modus ipse vendendi, quem conferre ad pretium 
augendum, vel minuendum probant Doctores ex eo quod 
res quae minutim venduntur propter laboris diuturnitatem , 
et majores expensas pluris vendi soleant, quam quae ma- 
gna quantitate venduntur .Huc refertur auctio , seu modus 
vendendi sub hasta. Nam res quae hoc modo veneunt, 
modo majore, modo minore pretio vendantur , prout est 
emptorum copia , vel paucitas , et contendentium major mi- 
norve alacritas , et fervor . Sentiunt porro ‘graves Doctore» 
seposita omni fraude pretium illud justum fieri , quod ul- 
timum intra praefixum tempus offertur, idque ob genera- 
lem consuetudinem, quam et publicae potestatis, et con- 
trahentium implicitus consensus firmare videntur . Fraudes 
vero quae restituendi ^obligationem inducunt hae censen- 
tur potissimum ; si venditor celet occultos rei defectus ; si 
fictos emptores emittat , qui bona fide licitantes ad ma- 
jus pretium adigant , ut res pluris vendatur , quam valet ; 
si licitantes impediat, ne accedant; si emptores monopo- 
lio facto conveniant, ne majus pretium quam inter se con- 
ventum quisque offerat ; si res dolo exponatnr, quo tem- 
pore vel nui ii snnt emptores , vel qui viliori pretio ce- 
dant 6cc. 

4. Conditio mercatoris ob pericula, expensas, labo- 
res , quos perfert dum officio vacat , quod est ex utilitate 
Reipublicae , et interea negligit alias lucrandi occasiones . 
Non tamen propterea justum pretium sive legitimum sive 
vulgare potest excedere ; quia ejus tituli ratio habetur in 
pretii vulgaris aestimatione, et legitimi taxatione . Si autem 
venditor mercaturam non facit , et mercem sibi parum 
utilem aut commodam offerat ultro emere volentibus , ultro- 
neam ejusmodi mercem minori pretio , quam a mercatore 
emere licebit ; maxime , si emens ea non opus habet , 
emitque ultro rogatus in gratiam vendentis ; potest tamen 
ejusmodi venditor tanti vendere quanti mercator juste 
penderet ; potest enim justum p*£tium exigere , 

5 . Communis affectus civitatis alicujus vel populi , ut 
facit ad rei aestimationem, sic valet ad ejus pretium aor 
gendum , vel contra. Sic apud AEthiopes et Indos magni 
aestimari solent, atque adeo magno sunt pretio, quae v 
ter Europaeos parvi aestimantur . 

6. Ipsa mercis insignis bonitas vulgare illius pi 
auget , ut ejusdem pravitas pretium minuit . 

Quaeres jam i. Utrum pro ementis necessitate ' 
magno desiderio rei alicujus habendae , vel utilitate quar,. 
ex ea percepturus est, liceat pluris vendere. 

R. Id prorsus iniquum esse, nam ut docet S.Th.2.2. 
q. 77. art. 1. Si aliquis multum juvetnr ex re alterius , quam 
accepit, ille vero qui vendit, non damnificatur carendo 
re illa, non debet eam supervendere ; quia utilitas , quae 
alteri accrescit , non est ex venditione , sed ex conditione 
ementis . Nullus autem debet vendere alteri, quod non est 
suum, licet possit ei vendere damnum quod patitur. Ita 
S. Th. Idem porro valet de alfcctu privato, seu desiderio 
ementis, ac potiori jure de necessitate qua tenetur rei 
habendae . 

Quaeres 2. Utrum a vendente inopia et necessitate 
compulso ad rem vendendam, liceat rem minoris emere 
quam justum pretium ferat. 

R. Non licere ex alterius inopia iniqui lucri captan- 
di occasionem sumere, prorsus autem iniquum est rem 
minoris emere ob eam caussam , quod qui vendit inopia 
cogitur ad vendendum . Siquidem convellitur aequalitas 
justitiae postulantis ut pretium merci commensuretur , et 
ex acerbitate charitati humanitatique repugnante convel. 
ditur . Non licet itaque a paupere infra justum pretium 
emere quod tibi sit utile , quodque ipse deinceps pluris 
vendas. Eo tamen casu licere potest minoris emere , quan- 
do emptor nullo modo re sibi oblata opus haberet , nec 
eam esset empturus , sed cum suo etiam incommodo emit, 
ut necessitati alterius prout potest subveniat ; ad eum mo- 
dum , quo indigentium operas , qui aliter sibi consulere 
non possunt, interdum viliori pretio conducimus , non 
nostri commodi et profectus. icaussa , sed ut ipsis auxilio 
simus . 

Quaeres 3 . Utrum privatus affectus quo venditor mer- 
cem aliquam suam prosequitur, velut tabellam pictam, 
equum Scc. justam ipsi caussam praebeat rem supra justum 
pretium vendendi . ' . - . 

/?. Non deesse Theologos, qui putent' ex speciali ra- 
tionabili affectu, ut ajunt , quo quis rem aliquam suam 
prosequitur , velut si eam ab insigni viro donatam ha- 
buerit, licere pluris vendere; modo tamen t. Emptorem 
moneat quanti affectus caussa pluris vendere velit , et pre- 
tium non sit immoderatum . 2. Ne ipse mercem venden- 
dam sponte offerat. Verum alii probabilius videntur sen- 
tire privatum illum affectum nil conferre ad rei pretium ;> 
Etenim pretia non ex particulari affectu sed ex commu- 
ni judicio taxanda sunt, ut innuitur L. Pretia rerum 63 . 
ad leg. Falcid. Cum ergo nulla sit ratio metiendi specia- 
lis affectus privati , neque vis ejus et quantitas communi 
judicio definiri possit, neque ex eo repeti poterit pretii 
- aestimatio. Praeterquamquod quae ratio est haec affectio, 
ut quod vendere nobis pretio justo , yelut decem nnmmo- 
rum, propter affectum in rem , quae tibi amici benevolen- 
tiam et gratam recordationem refert ac renovat ; non de- 
trectes affectu illo seposito viginti nummis vendere, si ti- 
bi offerantur ? Profecto parum virium habet affectus, quem 
vincit aliquanto majoris pecuniae cupiditas . Ergo cum 
affectum pretio isto aestimas , hoc ipso te parum illo af- 
fectu teneri ostendis ; ergo injustus es, si propter affectum , 
quem tam exigui pretii habes ut eum velis cum pecunia 
commutare, aliquod pretium exigis. 

> , 

CAPUT V. 

• • : . 1 

De aliis titulis pretium augentibus 
vel minuentibus . ' 

r> 

1. JL/amnura emergens , et lucrum cessans si ex ven- 
ditione tanquam propria caussa oriatur , majoris pretii 
justae compensationis caussa exigendi licitam facultatem 
praebere communiter sentiunt Doctores , idem sentiendum 

de labore ac sumptu ex ipsa venditione profecto, quibus 
de titulis revocanda ea sunt, quae de iisdem ut in mutuo 
locum habent , dicta sunt : consulendi etiam Doctores cir-. 
ca conditiones peculiares in praxi observandas , ut titulus 
iste valeat . 

2. Quod attinet ad pericula , molestias , expensas , la- 
bores, quae in importandis ac transferendis mercibus mer- 
catores subeunt , ea tantum in justi pretii aestimationem ve- 
niunt* quae sunt communia . Nam si quis plus periculi , 
laboris, vel damni subierit, aut majores enmptus fecerit, 
quam alii ordinarie soleant , non ideo poterit pretium auge- 
re: - sicut non tenetnr minuere, si ordinarias expensas non 
fecerit, minus laboris, et periculi subierit. Nam ncc infor- 
tunium , aut difficultas , nec industria , vel prospera fortuna 
unius communem mutat aestimationem , quae petitur a com- 
muniter contingentibus. • . 

• Quaeritur autem i. Utrum ratione dilatae solutionis 
liceat pluris vendere. • 

R . t. Licite pOsse vendi supremo pretio vulgari, fide 
habita ementi , quod infimo pretio venditum esset nu- 
merata pecunia . Cum enim noa excedatur justum pre- 
tium , nulla fit injuria . 

R. 2. Non licere ratione ipsius dilatae solutionis ul- 
tra justum pretium vendere. Nam ut ait S. Th. 2. 2. q. 78. 
art. 2. ad 7. Hujusmodi expertatio pretii solvendi habet 
rationem mutui : unde quidquid ultra justum pretium 
pro hujusmodi expcctatione exigitur , est quasi pretium 
mutui, quod pertinet ad rationem usurae. Si vero di- 
lationis occasione damnum emergens , vel lucrum ces- 
sans oriatur , vi ejus tituli compensatio justa exigi pote- 
rit . Cavendum vero , ne lucrum cessans vana excusatione 
obtrudatur , ut notat Bannes in 2. 2. q. 77. a. 4. dub. 5 . 
Multi ex negotiatoribus dicunt , quod poterant pecunia 
praesenti amplius negotiari, et amplius lucrari. Haec ex- 
cusatio nulla est , quando ipse negotiator habet tantam 
copiam mercium , quod partim debeat vendere ad credi- 
tum , partim parata pecunia : vel etiam tantam habet 
copiam pecuniae , quam non erat impensurus totam in 

negotiationes suas , sed semper servat aliquid in deposi- 
to . Addant Doctores monendum emptorem , ubi titulus 
hic legitime habetur ; ne scilicet pluris emat ab uno ra- 
tione hujus tituli, quod minoris emisset ab altero. 

Quaeres 2. Num ratione periculi dilatam solutionem 
consequentis plus aliquid exigi valeat. 

71 . Aliam esse rationem periculi venditionem praece- 
dentis in comparandis, transferendis et conservandis mer- 
cibus, de quo superius, aliam periculi venditionem cre- 
diti ratione consequentis . Probabilior sane videtur sen- 
tentia ratione periculi pecuniae creditae nil ultra justum 
pretium exigi posse . Nam expectatio pretii solvendi au- 
ctore S. Th. habet rationem mutui : periculum ergo inde 
consequens habet rationem periculi facti mutuo cohaeren- 
tis, vi cujus nil exigi potest. Quod confirmari potest ex 
cap. Naviganti de usuris , superius exposito. Poterit ergo 
venditor huic periculo per fidejussionem vel pignus cavere , 
aut non vendere. 

Si vero venditor dilationem solutionis concedat emen- 
ti , usque ad tempus quo probabile est mercem plus va- 
lituram, et revera fuisset venditionem in id usque tempus 
dilaturus, nisi in gratiam ementis anticipato tempore ven- ' 
deret , poterit lucri cessantis titulo plus exigere , detractis 
oneribus pro rc conservanda, ut ex superioribus intelligitur . 

Quaeres 3 . Utrum et quemadmodum credita et alias- 
actiones liceat vendere ac emere . 

R. i. Fraudem esse si creditor pretio ordinario ven- 
dat creditura , dum novit debitorem parem non c^se inte- 
gre solvendo , nam vendere debitum non liquidum exigen- 
dum pro liquido, perinde est ac si mercem corruptam ven- 
das pro integra . 

R. 2. Debita exigenda non liquida , seu incertae ac diffi- 

• 1 * ^ * 

cms solutionis posse minoris emi propter damna emergen- 
tia , labores , lites , aliasque expensas , tantumdemque proin- 
de de pretio acquivalente detrahi pos-e , quanti haec aesti- 
mantur . Quin etiam nonnulli Doctores va'ere id censent, 
licet emptor propter quasdam peculiares circumstantias ex- 
peditam habeat facultatem debiti exigendi , quod esset com- 
Tom. XV III. Q 

muniter difficilis solutionis, nisi vero difficultas ex impe- 
dimentis ab emptore positis oriretur . Quia tum revera ex 
communi aestimatione minus valet , qua justum pretium 
definitur . Alii tamen dissentiunt . 

B. 3. Debita exigenda si sint liquida non posse mi- 
noris emi , quam sit summa ipsa exigenda , secluso quo- 
vis alio justo titulo ; nam jus certum et liquidum ad per- 
cipiendos centum aureos , tanti valet quam centum aurei, 
ut patet in mutuo . Et licet L. 204. ff. de rcgul. jur. dicatur 
minus esse habere actionem quam rem , non ex eo infer- 
ri potest minoris valoris actionem hujusmodi esse, quam 
rem ipsam , sed cum actio sit ad rem habendam compa- 
rata, qui solum habet actionem, ille minus habet, quia 
nondum habet id, ad quod habendum actio est institu- 
ta . Quod autem actio certa et liquida moralem habeat 
aestimationem , quantam res ipsa , patet ex L.t 5. ibid. Is qui 
actionem habet ad rem recuperandam , rem ipsam habe- 
re videtur . 

Hinc multo potiore jure constare omnino debet chi- 
rographa seu schedulas quae principis edicto vim monetae 
obtinent non posse minoris emi , aut cum minore nume- 
rata pecunia commutari . Nam pretium Autoritate Suprema 
constitutum est pretium legale, quod a privatis perverti nul- 
lo modo potest . Proinde Chirographum quod edicto Prin- 
cipis centum nummos valet , tanti revera valet quanti cen- 
tum nummi Auctoritate pariter Suprema percussi . Qui 
ergo minoris- emit Chirographum , quam sit ejus pre- 
tium Legale, minoris emit quod plus valet, atque adeo 
convellit justitiae commutantis aequalitatem et restitutione 
tenetur . Praetextus autem , quibus nonnulli abutuntur du- 
cti ex dilata solutione vel periculo , quam sint inanes ex 
eo patet manifestissime, quod iisdem Usura omnis perin- 
de honestari posset . Quod autem Campsores permutando 
Chirographa lucrum moderatum percipiant, non cx eo fit , 
quod minor sit valor Chirographi , quemadmodum nil de- 
trahitur de valore pecuniae , quando campsor pro permu- 
tanda pecunia lucrum aliquod facit , sed id lucrum profi— 

ciscitur perinde ex titulis , quos antea vidimus campsoribug 
adesse . 

Quaeres 4. num Mercator sciens brevi futuram mercis 
alicujus abundantem copiam in Civitate , interea mercem 
eam communi pretio vendere possit , an futuram eam co- 
piam civibus indicare . 

Elcgantissimam hac de re disputationem refert Tul- 
lius lib. 3 . de Officiis inter Diogenem Babiloninm Stoi- 
cum et Discipulum ejus Antipatrum . Scilicet Antipater , 
cui Tullius est assensus, non aperti, non simplicis , non 
ingenui , non justi , non viri boni existimabat esse , ce- 
lare homines , quod iis adsit commoditatis et copiae. Pro 
eadem sentiendi ratione proferuntur Bartolus , Ledina , Cor- 
radus , Merbesius . Nobis constitutum est , non quidem ad 
Stoicum Diogenem redire ; sed a D. Thomae Sententia 
minime discedere , qui 2. 2. q. 77. art. 3 . ad 4. quae- 
stionem solvit in hunc modum : Vitium rei facit rem in 
praesenti esse minoris valoris , quam videatur . Sed in 
casu praemisso in futurum res expectatur esse minoris va- 
loris per superventum negotiatorum , qui ab emtoribus 
ignorantur . Unde venditor , qui vendit rem secundum 
pretium quod invenit , non videtur contra justitiam face- 
re , si quod futurum est, non exponat . Si tamen expo- 
neret vel de pretio subtraheret abundatioris esset virtutis i 
quamvis ad hoc non videatur teneri ex justitiae debito • 

CAPUT V. 

De Monopoliis 

IVTonopolium vox graeca est solitarium vendendi 
genus significans, quo nimirum solus unus , aut plures per 
modum unius merces aliquas excluso omni alio veudiiore 
negotiantur ac divendunt . Monopolium autem interdum 
Autoritate publica constituitur, estque privilegium a Prin- 
cipe alicui vel aliquibus concessum , quo jus acquirunt , 
ut soli certas merces divendant, aut alicujus efficiendi ar- 
tefacti potestate polleant . Porro non est dubium quin (no* 

nopolium ejusmodi ad utilitatem publicam interdum con- 
ducat , possitquc adeo justa de caussa privilegium ejusmo- 
di concedere ; hoc proinde qui utuntur , tuta conscientia 
uti possunt , nisi per fraudem et dolum id surripuerint , 
aut inique illo abutantur . 

Aliquando vero monopolium privatorum avaritia in- 
ducitur , estque conspiratio , qua unus vel plures ex con- 
dicto efficiunt , ut ipsi soli aliquam mercem , quo libuerit 
pretio divendaut . Quatuor ejusmodi praecipui a Doctori- 
bus recensentur, i. Conspirando inter se ne minoris ven- 
dant . 2. Efficiendo ut ipsi soli aliquam mercem vendant . 
3 . Certas merces coemendo et coacervando , vclut omne tri- 
ticum tempore messis , ut aucto pretio tum vendere inci- 
piant . 4. Impediendo , ne aliunde merces importentur in 
Civitatem . 

Cum autem privata monopolia grave damnum Reip. 
ac privatis afferant , non videtur esse dubitandum, quin 
vehementer charitati ac justitiae repugnent . 

1. Itaque cum mercatores conspirant de merce nonnisi 
certo pretio vendenda , atque hoc pacto cogunt emptores 
illo pretio emere , certum est apud omnes , si pretium 
illud summum justum excedat, peccare illos contra justi- 
tiam atque teneri de restitutione . Idemque valet si minis 
vel dolo alios prohibent ne minoris vendant. Ejusdem ra- 
tionis est conspiratio , qua mercatores in emenda merce 
aliqua conveniunt , ne nisi certo pretio emant ; ut nimirum 
alii res suas velut fruges ad comparandam pecuniam co- 
gantur eo pretio vendere , quod ipsis ementibus placuerit • 
Quando vero conspirant in pretio justo summo, etsi qui- 
dam putent eos non peccare contra justitiam , probabilius 
tamen videtur eos adhuc non tantum contra charitatem, sed 
etiam contra justitiam peccare . Nam etsi cuilibet privatim 
liceat vendere res suas pretio summo , non tamen potest 
citra justitiae violationem conspiratione facta jus aliorum 
praepedire, quo possent emere pretio medio vel infimo. 
Et ea communis est sententia . 

2. Peccant pariter contra justitiam atque ad restitutionem 
«enentur ex communiore, qui conspirando pretio vili colligunt 

merces , easque asservant ,ut cum rariores videri coeperint, 
augeatur earum pretium , et alii cogantur ab iis emere majo- 
re pretio . Potest tamen mercator privatim merces suas ser- 
vare in id usque tempus, quo vendentur carius . Quia sic 
nulli facit injuriam, nec impedit, quo minus quisque apud 
alios emat , quo pretio poterit . 

3. Peccant contra justitiam, atque ad restitutionem te- 
nentur , qui vi aut dolo mercium importationem impe- 
diunt . 

Quaeritur autem utrum mercator , qui non conspiravit 
in monopolium , possit eo pretio vendere , quod per mo- 
nopolium auctum est . i 

R . Antequam ipsi monopolium innotuerit , id ei lici- 
tum esse. Posteaquarn autem de monopolio rescivit, non 
amplius posse- Nam antea excusandas ratione ignorantiae , 
qui merces vendidit eo pretio quod justum videbatur . Po- 
steaquam autem ei compertum est id pretium auctum es- 
se , quia vi monopolii merces in speciem decreverint, 
cum tamen earum copia eadem maneat , se.l penes eos, qui 
monopolium, exercent collecta fuerit , nonnisi pretio ven- 
dere potest, quod ratione illius copiae justum censeatur . 

Ad monopolii peccatum etiam pertinet, quod Opifices 
conspirent , ne opus ab uno inchoatum alter perficiat; 
item quando artem Reip. necessariam aut percommodam, 
ut ait Sylvius , vel nolunt docere , vel nonnisi ea con- 
ditione , ut non communicetur aliis , nisi filio vel nepoti . 

CAPUT VI. 

De vitio mercium quatenus in venditione 

aperiendo . 

TPriplex ratio vitii aut defectus in merce considera- 
tur . Primus versatur circa rei speciem vel substantiam , 
cum rei una pro alia , vitrum pro gemma obtruditur. 
Alter circa quantitatem , puta si vendas mensura deficien- 
te . Tertius circa qualitatem , velut si animal infirmum 

vendis ut sanum . Vitium insuper aliud est manifestum , 
aliud occultum . Item aliud est noxium , quo ementi pe- 
riculum vel damnum creatur ; aliud quod licet nec peri- 
culum nec damnum afferat , tamen ab emendo emptorem 
deterruisset , si cognitum ei fuisset ; aliud quo res non 
inutilis redditur ad communes usu9 , tametsi aliquanto inde 
sit deterior . His posititis . 

Generalis est conclusio D. Th. 2 . 2. q. 77. a. 2. vende- 
re aut emere rem unam pro alia , vel non in debita mensu- 
ra , ac rei qualitate illicitum est . 

Hinc 1 • Si vendas rem pro re, vitrum pro gemma, 
non solum injusta sed plane nulla est venditio jure natu- 
rae . Nam defuit consensus ex ementis errore circa substan- 
tiam . Idem valet si tum emas quam [gemmam esse agno- 
scis , ab bomine illam pro vitro vel re vili vendente . Ac 
perinde ad restitutionem teneris . 

Cum vero emptor ac venditor perinde ignorant natu- 
ram ac pretium rei , atque ita contrahunt , ut uterque in 
aequalem spem veniat lucri faciendi , et in aequale pe- 
riculum faciendae jacturae , tum si contigerit ut venditor 
pluri» vendiderit , aut emptor minoris emerit , censent 
Doctores justitiam haud violari . 

Hinc 2. Si venditor interrogetur de vitiis merci9, te- 
netur manifestare omnia occulta , quamvis mercem nec 
inutilem , nec damnosam reddant . Etenim dolum commit- 
tere censetur , cum interrogatus non respondet sincere- 
Qui proinde dolus si fuerit antecedens , venditio saltem 
rescindibilis est . Si autem fuerit incidens, seu talis ut vi- 
tio cognito , adhuc emptor fuisset empturus , sed non tan- 
ti , venditor tenetur tantum de pretio restituere , quantum 
ille minoris juste emisset. 

Hinc 3. Licet venditor non teneatur generatim lo- 
quendo monere emptorem de vitiis manifestis , quae ultro 
censentur incurrere in oculos , tamen si animadvertit vi- 
tium emptorem fugere, eo quod sit hebes, parum solers 
ac diligens , vel fidit venditori , tenetur indicare vitium 
alioquin manifestum . Quibus autem casibus non tenetur 

vitium manifestum prodere , semper tamen pretium minue- 
re tenetur pro ratione vitii . 

Hinc 4. Si mercis vitium occultum eam noxiam red- 
dit , periculosam , vel etiam notabiliter minus utilem ad 
finem emptoris, tenetur venditor, si conscius vitii , mani- 
festare illud emptori etiam non interroganti . Alias tenebi- 
tur pretium restituere et compensare damna , quorum ipse 
injusta fuit caussa . Dictum est autem, si vitium ei notum 
fuit ; nam si inculpabiliter ignoravit , tenebitur quidem 
vitio cognito aut contractum rescindere , aut excessum 
pretii restituere , non tamen alia damna inde secuta com- 
pensare; cum nulla adsit culpz* lata aut levis . 

Hinc 5 . Venditor non interrogatus de vitio occulto 


rei , quod rem nec noxiam , ncc periculosam , ncc notabi- 
liter inutilem reddat, non tenetur aperire vitium occultum; 
tenetur tamen minuere pretium pro ratione vitii . Si autem 
praevideret rem ab emptore revendendam esse pluris quam 
justo pretio ob latens vitium , deberet rnonere ; quia qui 
exponit rem venalem , providere debet , ne alii inde damua 
patiantur . 

Hinc 6., ut notat Sylvius Conclus. 8. , peccant qui vi- 
num aqua miscent , illudque tanti vendant ac si esset pu- 
rum .Quod si sic dilutum aeque vel melius sapiat emptori, 
etiam tunc est diminuendum de pretio ; per accidens enim 
est , quod aeque sit gratum , cum alioquin non sit reve- 
ra tanti aestimabile . Sed quaestio, inquit, manet de illis , 
qui rebus suis praestantibus ita miscent viliores , ut non 
sint minus bonae , quam quae ab aliis venduntur , atque 
ita vendunt illas pretio currente , vel etiam taxato per 
Rempub. Respondet autem ejusmodi mercatores non videri 
obnoxios restitutioni , modo haec duo serventur ; quod 
istae merces vere non fiant deteriores , quam quae ejusdem 
generis passim venduntur ; et quod non excedatur vulgare 
earum pretium : sic enim nullum damnum importari vi- 
detur . Ab omni tamen peccato eos excusari non est di- 
cendum . Tum quia non sincere agunt, sed fallunt empto- 
res : tum quia sic adulterare merces in Republica est odio- 
sum . Si autem merces ita permixtas vendant velut pu- 

ras , pretio nimium majore quam vendantur aliae , similes 
quidem, sed quae merito praesumuntur esse mixtae, et pro 
mixtis emuntur , manifesta est injustitia . Reliqua, perse- 
qui , quae ad hoc contractus genus pertinent , non sinunt 
angustiae temporis. 


CAPUT VII. 

De pactis quibusdam et quaestionibus ad venditionem 

pertinentibus . 

(Generalis regula est, quotiescumque in venditione 
pretium inerci ex aequo respondet , nullum onus alterutri 
contrahenti adjici posse, nisi aliunde justa compensatione 
levetur. Nam posteaquam emptor justum pretium pro merce, 
aut venditor aequalis valoris mercem pro pretio pactus est , 
6i alterutri imponitur aliquod onus pretio aestimabile , jam 
cogitur dare plus quam valeat valor mercis, aut plusquam 
pretio ex aequo respondeat . Quod est contra aequalita- 
tem justitiae . 

Quaeritur autem i. Utrum venditioni adjicere liceat 
pactum retrovenditionis • 

R. Id pactum spectari posse, ut additur in commo- 
dum aut venditoris tantum , aut emptoris, aut utriosque. 
Deinde quatenus ei pacto adjicitur aliqua temporis deter- 
minatio , velut si venditori fiat facultas redimendi usque 
ad certum tempus, quo elapso redimere amplius nequeat. 
Tandem quatenus additur determinatio pretii , ut scilicet 
Emptor rctrovendendo aequali pretio, vel majore aut minore 
vendat . 

Pactum illud prout a venditore adjicitur generatim in 
sc spectatum licitum esse, communis est sententia ; pro- 
baturque quia venditor utpote rei suae dominus et arbi- 
ter potest eam alienare , quibus ipse conditionibus volue- 
rit, modo ne repugnent aequitati et juri . Jam non adver- 
satur aequitati , ut qui rem suam vendit velut domum vel 
agrum , ejus redimendae potestatem retineat , modo ven- 
dat pretio justo pro valore rei et pro ratione oneris im- 

positi emptori, quemadmodum non repugnat aequitati, ut 
per censum vendat quispiam alteri jus percipiendae annuae 
pensionis ex re aliqua sua frugifera , retenta facultate ju* 
ris illius redimendi , reddito pretio Emptori , seu Censi- 
tori . Neque etiam id repugnat juri , ut ex L. 2.C. depact. 
inter vend. et empt. 

Neque vero hic contractus per se involvere censendus 
est foenoris iniquitatem , dispar est enim utriusque con- 
ditio . 1 . In foenore mutuator jus retinet pecuniae repetendae. 
In hoc contractu non potest emptor pretium pro re empta 
repetere , sed jus manet penes venditorem rei venditae re- 
cuperandae . 2. In foenore mutuator qui rem frugiferam ac. 
cipit in pignus , ita rei ejus fructus percipit , ut si res 
fortuito pereat , damno mutuatarii pereat . Contra emptor 
re empta cum pacto retro venditionis fortuito pereunto, dam- 
num ejus sustinet, nec pretium solutum repetere potest . 

Neque obest Cap. Ad naturam de Emptio , et Vendit . 
Nam praeterquamquod agitur eo capite dc pacto in gra- 
tiam emptoris adjecto , id pactum erat praeterea certis 
conditionibus adstrictum , quae usuram continerent . Nam 
Emptor domos, et olivas receperat vili admodum pretio, 
quod vix dimidium justi contingeret . Deinde pactus erat 
ne venditor ante septennium , nec post novennium posset 
reddito pretio suas domos , et oliva9 redimere ; quo fiebat 
ut ad minus per septem annos perciperet earum rerum 
fructus , et ante novennium sors sua sibi redderetur , aut 
vilissimo pretio dominus rerum venditarum manfcret . Ex 
quo patet emptionis titulo voluisse illum verum mutuum 
exercere , pignore accepto frugifero , e quo pretium pro 
mutuata pecunia perciperet . 

Nunc quod attinet ad conditiones pretii , ac temporis 
praefiniendi , de pretio breviter dicere incipiemus Ac 
primo quidem satis patet venditorem de pretio justo ali- 
quantum detrahere oportere ob onus impositum emptori . 
Quantum autem sit minuendum , non plane constat . Alii 
tertiam fere partem dicunt. Ajunt alii cum Molina , pluri- 
busque Doctoribus, nullam regulam generalem praefiniri 
po9se , sed attentis circumstantiis , et prudentum aestima- 
Tom. Xmi. ” R 

tione diranutionera faciendam, quod rectius dictum vide- 
tur . 

At vero quaeritur , quo pretio ipsa revenditio fieri de- 
beat ; atque imprimis quaeritur , num emptor majus pretium 
exigere possit, quam ipse dederit . Tametsi nonnulli assen- 
tiantur , alii prorsus negant . Et quidem Benedictus XIV. 
de Synod. Dioeces. 1. io. c. 8. docet , si cum emptor ven_ 
ditori facit facultatem rei venditae quandocumque voluerit 
redimendae, ipse venditor gravetur onere eam redimendi 
majore pretio, quam ipse vendiderit , contractum fore inju- 
stum: scilicet ex parte emptoris, qui praeter aequalitatem 
justitiae plus exigit , quam dederit . Notandum autem quod 
habet de Lugo , id posse fieri , si res vel ex melioratione 
intrinseca, ve! ex variatione pretii, plus putetur valitura 
tempore quo reddenda est . Simul advertit cum Molina, si 
rem valentem nunc pretio justo 12 . emisti cum pacto re- 
trovenditionis pro 10 . , et postea tempore redemptionis va- 
leat 1 5- , non posse tc pro illa exigere i5. , qui cogeres 
venditorem reddere etiam illa duo supra 10 . , quae non 
accepit, sed oportebit te contentum esse i3. , quia sic ac- 
cipies tria praeter id , quod dedisti , et quamtum scilicet fert 
incrementum , quo res interea pretio est aucta . 

Quod attinet ad tempus retrovenditionis faciendae , haec 
habet Benedictus XIV. loc. cit. Si venditio fiat cum pacto 
redimendi intra certum tempus , quo elapso , non sit am- 
plius locus retrovenditionis manifestam redolet usuram : 
(scilicet in emptore, in cujus gratiam coercetur in vendi- 
tore facultas redimendi ) Siquidem ejusmodi pactum effi- 
cit , ut contractus induat naturam pignoris , et quamvis 
non indueret naturam pignoris , adhuc a justitia defice- 
ret , -si obtentu pacti redimendi , venditio fieret infra limi- 
tes justi pretii ( ut fieri debere supra observatum est ) neque 
haberetur r atio oneris impositivendilori fundum redimendi 
intra certum tempus,quo nequeat illumpro suo libito,eodem- 
que pretio recuper arende quare legendus est Leotardus qu.iS . 

Praeterea pergit sapientissitnus Pontifex : £7 pactum 
redi mendi hac lege i neatur , ut non liceat venditori fun- 
dum redimere , nisi post praefiniti temporis , puta duo~ 

rum , aut decem annorum intervallum , non carebit prae- 
sumptione usurae ; quoniam ex ea temporis praefinitione 
fas est conjicere interim voluisse lucrari ex mutuo 9 et 
usuram feta fundi emptione palliare . 

Sequitur, ut breviter dicamus de venditionis ejus , ac 
retrovenditionis ratione, quae contractus Mohatra Hispa- 
na voce dici solet. Haec porro est ineundi ejus contractus 
ratio . Titius volens numeratam pecuniam parare , credito 
emit a Sempronio mercem aliquam pretio majore , etiam 
justo, velut centum ulnas panni , pro centum quinque au- 
reis; quos solvere se obligat post certum aliquod tempus, 
velut post annum. Deinde illas centum ulnas statim eidem 
Sempronio revendit , qui eas emit numerata pecunia , sed 
pretio minore , etiam justo , velut infimo , pro 95. aureis . 
Itaque hoc pacto Titius accipit a Sempronio 95. aureos nume- 
ratos, simulque obstrictus eidem post praefinitum tempus red- 
dere io 5 . Talem contractum per ambages venditionis , ac rc- 
venditionis desinere in mutuum foeneratitium, quo Sempronius 
pro mutuata pecunia 95. aureorum lucrum aliquod exigit 
a Titio praeter sortem , perspicuum est . Hunc porro con- 
tractum expresse damnavit Innocentius XI. propos. 40.: 
Contractus mohatra licitus est , respectu ejusdem personae , 
et cum contractu retrovenditionis praevie initio cum in- 
tentione lucri . 

Quaeritur 2. De pacto legis commissoriae , quo nempe 
res ea lege venditur , ut ni9i emptor praestituto tempore 
pretium solvat , contractus sit irritus. Licitum id esse con- 
venit , de quo jam pauca diximus, ubi de usuris . Idem sen- 
tiendum de pacto ad jectionis in diem, quo nempe venditio 
fit ea conditione, ut si alius emptor occurrit majore pre- 
tio vel meliore conditione empturus , rescindatur prior 
venditio. Interea fractus medio tempore percepti , vendi- 
toris sunt , si expressum est discitis verbis venditionem 
nullam esse , usque ad diem adjectam : Si vero venditio non 
fuit conditionata , sed absoluta, tamen dissolubilis , vi pacti 
adjuncti , tunc sicut res stat periculo emptoris , ita ejus esse 
debent fructus percepti . • 

Quaeritur 3 . Cui debeatur res, quae pluribus seorsum 
vendita fuit . 

. R. Si res nondum est tradita , deberi primo emptori • 
Quippe prior in tempore potior est jure, ex reg. 54. juris 
in 6. Si vero tradita est etiam 2. vel 3 . emptori , ejus est, 
qui accepit : L. Quoties C. de rei vindicat . Excipe nisi prior 
emptor sit privilegiatus , aut specialem in re illa hypothecam 
habuerit ; ex L. Si Creditor §. Qui priores in pignore : aut si 
sequens emptor conscius fuit primae venditionis , quippe 
tum emit mala fide . 

Quaeritur 4. An is, cui aliquid vendendum,vel emendum 
committitur , possit aliquid sibi de pretio retinere . 

R. 1. Qui rem alienam vendendam praestituto etiam 
pretio sibi assumit ; si quid plus justo pretio accepit , te- 
neri excessum laeso emptori restituere ; si plus pretio sibi 
constituto , etsi non ultra limites justi , teneri excessum ei 
reddere, a quo rem vendendam accepit . Nec enim talem 
excessum ullo legitimo titulo sibi vindicare potest ; non titulo 
rei venditae , quippe quae sua non est , non titulo industriae , 
quippe vel ob hanc merces ipsi est constituta , eaque contentus 
esse debet, vel gratis onus assumpsit, tumque manifestum est, 
nihil ob eam exigere ipsum posse . Neque officit pretium sibi 
fuisse praestitutum;ex hoc enim non sequitur, ut si plus vendit, 
excessum valeat sibi retinere ; sed solum , ut non minus ven- 
dere debeat . Excipitur vero, nisi rei Dominus omnem ex- 
cessum vendenti expresse concedat , aut si venditor ipse ex- 
traordinariam adhibuit diligentiam , ut si jussus vendere in 
hac urbe, in aliam migraverit , in qua carius venderet, 
modo ne ad hanc diligentiam conductus fuerit , aut manda- 
tum acceperit . Idem dicendum , si rem industria sua nequa- 
quam debita meliorem effecerit. 

R. 2. Eadem aequitate incedere debere, qui rei emen- 
dae curam ab alio suscipit . In hanc porro peccant , et re- 
stitutione tenentur sartores , qui de panno empto , aut de 
pretio quicquam sibi retinent , hoc titulo , quod minoris 
emant a mercatoribus , qui censentur ipsis de pretio aliquid 
condonare , vel titulo perditi temporis , adeoque lucri ces- 

saritis; cum ipsi gratis et nitro se offerant, ut aliis sarto- 
ribus praeferantur ; maxime vero si condonatio fingatur , 
quae nulla fuerit . Certe nisi de vera donatione constat , 
quidquid emolumenti ex emptionibus sibi comparant , in- 
justum censendum est. 

Cui demandata est rei alicujus emptio, et venditio, po- 
test quidem rem sibi emere , et eam deinceps majore pre- 
tio vendens, excessum sibi retinere , sed hanc artem, quam 
speculative, ac per se non injustam ajnnt Doctores , in praxi 
tamen minime consulendam, aut adhibendam censent , pro- 
pter pericula inde imminentia . 

i . _ ' » 

CAPUT VIII. 

Utrum , et quemadmodum negotiatio 
sit licita . 

TTriplex negotiationis latius acceptae genus distingui- 
tur . Prima ex D. Th. a- 2. q. 77. a. 4. fit, cum res pro re, 
aut pro pecunia commutatur ad necessitatem vitae : eaque 
proprie non est negotiatio, sed commutatio naturalis ,et ne- 
cessaria , quae proprie non pertinet ad negotiatores , sed 
magis ad oeconomicos, et politicos, quorum est vel fami- 
liae, vel civitati providere de rebus necessariis ad vitam . Al- 
tera est, qua res in melius mutata carius venditur , ex eo- 
dem ad /. Tertia qua res non mutata sic emitur , ut pluris 
vendatur propter lucrum . Et haec proprie videtur ad ne- 
gotiatores pertinere . Quare a Sylvio negotiatio definitur re- 
rum pro rebus, aut pro pecunia commutatio ordinata ad 
lucrum . Qua definitione proinde quandoque comprehendi 
potest ea commutatio , qua res in melius mutata carius ven- 
ditur . 

Negotiationem licite exerceri posse probatur ex do- 
ctrina D. Th. eod. art. Lucrum , quod est negotiationis finis, 
etsi in sui ratione non importet aliquid honestum , vel ne- 
cessarium , nihil tamen importat de sui ratione vitiosum , vel 
virtuti contrarium . Unde nihil prohibet lucrum ordinari 
ad aliquem finem necessarium , vel etiam honestam , et 

sic negotiatio licita reddetur . Sicut cum aliquis lucrum mo- 
deratum , quod negotiando quaerit , ordinat ad domus suae 
sustentationem, vel etiam ad subveniendum indigentibus. 
Vel etiam cum aliquis negotiationi intendit propter publi- 
cam utilitatem , ne scilicet res necessariae ad vitam pa- 
triae desint , et lucrum expetit , non quasi finem, sed 
quasi stipendium laboris . Porro testimonia , quae 
contra possunt afferri , probant negotiatione multis pericu- 
lis injustitiae mercatores exponi , non quidem immediato 
vitio negotiationis , quasi perse proximam peccandi occasio- 
nem contineat, sed cupiditate negotiantium , lucrum avi- 
dius sectantium . Sed haec testimonia singillatim expendere 
non vacat . 

Clericis vero , ac Religiosis speciatim interdicta est ne- 
gotiatio . Nam, ut docet Benedictus XIV. de Synod. Dioe- 
ces. 1 . X. c. 6. , nihil est antiquius in Ecclesia , lege Cleri- 
cis interdicente omnem saecularem curam , et quaestuosam 
negotiationem, quo liberius possint orationi vacare, ct ad 
Ecclesiastica, quibus addicti sunt, ministeria incumbere, 
quod pluribus deinceps monumentis docte comprobat . Sic 
Ilierouy. relatus in Can, 9, distinet. 83 . Negotiatorem, 
Clericum , ei tx inope divitem , ex ignobili gloriosum , quasi 
quamdam pestem fuge . Alexander III. sub interminatio- 
ne anathematis prohibet , ne Monachi , vel Clerici causa 
lucri negotientur. 

Hinc Clericos in Clericali statu viventes, ct Religio- 
sos professos negotiationi vacantes mortaliter peccare cen- 
sendum est; quandoqnidem anathematis poena mortalem, 
culpam supponit . Utrum autem mortaliter peccent, etiamsi 
semel tantum , aut iterum negotientur , secluso scandalo , et 
ante monitionem , non uua est sententia , ut videre est apud 
Lugo . 

Diu vero dubitatum est, num saltem per alios Clerici 
possent quaestuosae negotiationi operam navare , Sed , in- 
quit Benedictus XIV. cit. loco , supervacaneum est plu- 
ribus de hac quaestione disserere , utpote quam ipse 
literis suis Apostolicis die a 5 . Februarii 1741. definivit, 
declarans nullam negotiationem alias Clericis prolii-? 

bitam posse ab iisdem sub alieni nominis velamine exerceri, 
eiqne etiam per alios operam dantes obnoxios fecit poenis , 
quae a sacris Canonibus, Constitutionibusque Apostolicis sta- 
tutae sunt contra Clericos negotiatores . 

Sunt tamen , ut ipse idem docet , species negotiationis 
improprie talis , Clericis minime interdictae ; praecipua est, 
qua quis manuum suarum labore et honesto artificio victum 
sibi comparare studet. Quam approbavit S. Paulus act. 20. 
Ipsi scitis , quoniam ad ca , quae rni/ii opus erant , ct his 
qui mecum sunt , ministraverunt manus istae . Ad cujus 
Sanctissimi Apostoli imitationem , plerique Venerabiles An- 
tistites et Sacerdotes susceptae Divini Verbi praedicationi, 
sacrisque Ecclesiae ministeriis externam manuum operarn 
adjungebant , quae nec a dignitate ipsorum , nec ab Eccle- 
siae cura , quam perpetuam gerebant , abhorreret , caquc 
ratione cum sibimetipsis vitae subsidia parabant , cum aliis 
egentibus operis sui quaestum impertiebantur , sicuti nar- 
rat Epiphanius Haeresi 80. n. 6. , multisque constat Ecclesia- 
sticae historiae monumentis . 

Altera impropriae negotiationis species, idem ait, Cle- 
ricis permissae est vendere res ex propriis praediis colle- 
ctas , suaeque sustentationi superfluas . Licitum quoque esse 
Ecclesiasticis e rebus ad propriam, et familiae sustentatio- 
nem coemptis, quae supersunt , etiam carius vendere, mo- 
do justi pretii non praetergrediantur limites, jure tradi ait 
a quibusdam Doctoribus quos laudat , inter quos Rebellus de 
Oblig. jnstit. p. 2. qu. ult. n. 2. Molina de Justit. disput. 342. 
conclus. 2. Ac demum cactera , quae absque verae negotiatio- 
nis nota a Clericis exerceri qiieuut , eosdem Auctores enu- 
cleate explicare ; ad quos proinde Clericis pro accuratiore 
totius hujus rei cognitione remittendos ducimus . 

Gravissime demum in proprii status dignitatem et offi- 
cium delinquere censendi , qui posthabitis Ecclesiae sanctio- 
nibus, secularium negotiorurp pro aliis gerendorum curam 
suscipiunt . Quod vetat Concil. Carthag. 3 . Placuit , ut Epi- 
scopi , et Presbyteri , et Diaconi , vel Clerici , non sint con * 
ductores , neque procuratores privatorum , neque ullo tur- 
pi, vel inhonesto negotio victum quaerant : quia respicere 

debent scriptum esse : nemo militans Deo ; implicat se 
negotiis secularibus . Patres vero Concilii Calcedonensis 
can. 3. molestissime se audivisse aiunt , quod quidam qui 
in Clero videntur allecti , propter lucra turpia , conducto- 
res alienarum possessionum fiant , et secularia negotia 
sub cura sua suscipiant . Idque fieri eodem canone vetant . 
Aliainhanc rem accommodatissima testimonia profert sapien- 
tissimus Pontifex, quae brevitatis studio praeterire cogi- 
mur . 

PROiMIUM. 

um nihil in humana vita miserius quidquam ac- 
cidere potest , quam peccatum , tum ad malum illud plane 
infinitum praecavendum juvat imprimis ejus turpitudinem , 
causas , genera , consequentia bene perspecta et compre- 
hensa tenere . Nam ipsa peccati turpitudo splendidiorem 
facit , jucundior emque formam virtutis , ac dignitatem . 
Caussas autem , et genera peccatorum nosse plurimum va- 
let ad sapientiam et prudentiam ; eorum demum , quae pec- 
catum consequuntur , consideratio vehementer obsistit ille- 
cebris cupiditatum . Quod si ad haec adjungere animum 
pro rei gravitate necesse est omnibus, qui peccata vitare vo- 
lunt, velle autem omnes debent -, quanto majorem curam,ct 
diligentiam ab iis ad ferendam esse putabimus , quibus id 
incumbit , ut de alienis peccatis judicent , eisdcmque me- 
deantur , ne si aliquando perperam aut judicaverint, aut 
consuluerint * officium suum prodant, seque alieno scelere 
contaminent ? Propter eam rem voce prophetae admone- 
mur, quam severe DcusO.M. ex ore Sacerdotis requirat 
scientiam , ne aut malum bonum , aut bonum malum di- 
cat aliquando , ve! pacem ostentans , quae non est , vel ju- 
gum imponens gravius quam sit onus Christi ,resque honestas 
criminosis nominibus coinquinans . Quocirca vos magno- 
pere hortor , Auditores ornatissimi , ad hoc studii genus 
alacriter , et bono animo amplectendum . Libare ipsi stu- 
duimus ex probatissimis Auctoribus quaccumque nos maxi- 
me specie veritatis moverunt ; perspicuitatem , et ordmem 
adjungere curavimus ; qua in re. ut vestro commodo con- 
suleremus , non sumus veriti scholasticam , quae dicitur , 
tradendarum disciplinarum rationem , omnium sane ac- 
commodatissimam , revocare ; quam si reprehendere volent 
nonnulli , qui laudem intclUgeniiae ponere videntur in 
audiendi fastidio , cogitent vel.m, posse nos , quod faci- 
mus , et ratione , et Tullii auctoritate ipsa defendere , quae, 

si opus fuerit , proferentur . Quid quod Mclchior Canus , 
cui doctrina , et ingenio super iores , aut aequales compe- 
rientur pauci , eloquentia nemo , eam rationem tenuit ? 
Quod magno argumento est, non rei sed hominum vitium 
esse , si quae quandoque in ea justae reprehensioni locum 
dederunt ; nos equidem non eam affectare voluimus mun- 
ditiem orationis , et ‘nitorem , quem praestare non posse- 
mus , in eoque tantum laboravimus, ut in rebus delectum , in 
sermone explicandi facilitatem sequeremur . Nec tamen 
confidimus omnia nos praestitisse , quae desiderari pos- 
sent ; sed nec facile est omnibus satisfacere , nec praescri- 
ptum curriculum sinit , ut omnia complectamur , quae ad 
absoluti operis rationem perlinere intclligimus ; nec denique 
nobis tantumtribui mus , ut speremus nos labore nostro ac 
diligentia semper id esse consecutos , quod maxime vole m 
hamus . Sed illa nos spes recreat valde, et reficit , si veli- 
tis nostrae industriae vestrum studium , et attentionem ad- 
jungere , si benevole et attento animo excipietis quae dicturi 
sumus , fore ulex nostris institutionibus non poenitendum 
vo s fructum cepisse intelligatis ; quamobrem nulla mora in- 
terposita, ad rem adgredimur primum de poccatis universe , 
tum de capitalibus peccatorum generibus disputaturi . 

TRACTATUS DE PECCATIS UNIVERSE 
QUAESTIO. I. 

De peccati natura , et affectionibus. 
CAPUT I. 

De peccati universe notione , et pravitate . 


Inest in peccati nomine depravationis nota , et turpi- 
tudinis , quae intelligi potest ex peccati definitione, quae 
traditur a Divo Joanne Epist. i. Cap. 3 . = peccatum est ini- 
quitas = ; sive ut expressius sonat Graeca vox ay^wa, deflexio 
quaedam, et aberratio a lege . Ineo quippe proprie pecca- 
tum est , in quo quidque a propria regula deflectit , atque 
adeo a fine sibi proposito , et conveniente sibi statu , et per- 
fectione deficit . Sic peccare dicitur artifex , qui artis suae 
propositum non assequitur , et natura ipsa peccare a phi- 
losopho dicitur , cum foetus suos ad convenientem perfe- 
ctionem non perducit . 

Homini autem , quatenus est rationis particeps , du- 
plex est proposita regula , unaque ex alia nexa , et depen- 
dens , qua se , suosque actus moderari debet ; una propin- 
qua , et homogenea, scilicet ipsa recta ratio ; altera qua ipsa 
ratio determinari opus habet , ut sit recta , nimirum lex 
aeterna , quae est quasi ratio Dei , ut docet S. Th. 1.2 q. 71. 
art. 6. , ad quam regulam nisi homo sit apte compositus, 
nequit finem suum extremum, et convenientem naturae ra- 
tionis participi perfectionem consequi . 

In deflexione itaque ab hac lege situm est peccatum , 
quam deflexionem latinus interpres aptissime iniquitatem 
dixit; siquidem iniquum exeo dicitur , quod non sit cum 
propria ei conveniente sibi regula aequatum . Peccato ita- 
que homo a rectae rationis ordine recedit, deerrat in his 
quae sunt ad finem , privatur conveniente sibi perfectione, 
et bonitate ; ex quibus intclligitur primo quemadmodum 

peccatum sit contra naturam hominis ; Nani, ut inquit S. Th. 

i. 2. q. 71. art. 2. ,, natura uniuscujusque rei potissimum 
„ est forma , secundum quam res speciem sortitur ; homo 
„ autem in specie constituitur per animam rationalem , et 
„ ideo quod est contra ordinem rationis , proprie est con- 
,, tra naturam hominis , in quantum est homo ; quod est 
„ autem secundum rationem,est secundum naturam hominis , 
„ in quantum est homo,,. 

2. Intelligitur quemadmodum peccatum morale differt 
a peccato artis . Namqne homo per peccatum morale de- 
ficit a regula determinante modum perveniendi ad finem 
ultimum , quaeque adeo vitam hominis , ut homo est , re- 
gere debet : per peccatum vero artis deflectit a regula, quae 
hominem dirigit , non ut homo est , se ut artifex , ad pecu- 
liarem finem i ex quo fit, ut cum homo per morale pecca- 
tum dejiciatur a perfectione , et bonitate sibi conveniente , 
ipso morali peccato etiam depravetur , ut homo est, ideoque 
malus dicatur simpliciter ; peccato vero artis non malus sim- 
pliciter, idest malus homo , sed malus cum adjuncto , idest 
malus artifex nuncupatur . 

3 . Cum in ordine rationis existat species pulchritudi- 
nis eximia quaedam, in qua elucet honestatis vis, et splen- 
dor, hinc prout per peccatum ab hoc ordine deceditur, 
peccati pravitatem comitatur insigne quoddam dedecus , 
ct turpitudo . 

H inc peccatum universe definiri potest perversio ratio~ 
nalis naturae in his quae sunt ad ultimum finem . Quippe 
hacc definitio complectitur peccatum si ve actuale, sive ha- 
bituale , siquidem illa perversio vel in actu spectari po- 
test, vel haerere per modum habitus, ut peccatum ipsum 
originale. Complectitur peccatum commissionis , et omissio- 
nis , quandoquidem a fine suo alienari horno potest non 
ea solum faciendo , quae non debet , sed ca etiam quae debet 
praetermittendo . Complectitur denique peccatum mortale, 
et veniale , prout illa perversione ordo ad finem aut penitus 
tollitur , aut solum aliquanto turbator . 

Hinc primo infertur, omne peccatum esse offensam Dei . 
Siquidem omni peccato , sive mortali ,sivc etiam veniali per- 

vertitur aliqua ex parte saltem , et violatur ordo rationis 
aeterna lege constitutus, quae est , ut ait S. Th. , quasi ra- 
tio Dei , quod sine ipsius offensa intelligi non potest . 

Hinc secundo dijudicari potest celebris controversia de pec- 
cati ratione formali ; utrum in positivo quodam consistat, 
an sit mera privatio rectitudinis debitae . Qua de re triplex 
circumfertur Theologorum sententia . Prima, et Communior, 
quae D. Thornae , Scoti, et omnium scholae principum esse 
videtur, statuit rationem peccati formalem in rectitudinis 
debitae privatione totam positam esse . Eaque videtur esse 
perspicua mens Angelici cum multis in locis, tum maxime hac 
de peccatis quaestione avt. 6. ubi distinguit manifeste in ipso 
peccato id quod pertinet ad rationem mali, quod est quasi for- 
male iii peccato , ab eo quod pertinet ad substantiam actus 
humani, etest quasi materiale in peccato, videlicet ipsum 
dictum, vel factum, vel concupitum . Ac ipsum quidem quod 
pertinet ad rationem mali , in eo constituit, quod actus ca- 
reat debita coraraensurationc . 

Tantum vero abest, ut unquam putaverit in ipsa ratione 
mali , seu formali peccati aliquid inesse positivi , quod sub- 
stantiae actus haereat , ut contra 1 . 2. q. 1 8. art. 1 . non dubi- 
taverit de omni humana actione affirmare , quantum habet ea 
de esse tantum habere de bonitate . 

Altera sententia non veretur in peccatis commissionis 
ipsam formalem mali moralis rationem in positivo consti- 
tuere, nimirum in tendentia ad objectum ut regulis morum dif- 
forme . Ita sensit Collet continuator Tournelii . Tertia sen- 
tentia inter primas veluti media, ipsum peccati formale sta- 
tuit in relatione discrepantiae et oppositionis a regulis ino- 
rum . Laudatur pro ea sententia praestantissimusCanus, eam- 
que et acutissimus Vasquesius amplectitur . 

Equidem Nicolaus Herminier,cui assentitur Continuator 
Tournelii existimat controversiam hanc totam Metaphysicam 
esse,nec Scriptarae propterea auctoritate, aut Patrum testimo- 
niis dirimi posse, quod et Scripturae locorum, quae in hanc rem 
afferuntur , mens , et sententia certo non constet , et SS. Pa- 
tres peccati naturam tam exquisita subtilitate pervestigasse 
non videantur . In quo nec satis consideratum mihi vide- 

tur esse Auctoris illius judicium , et quaestio majoris rao-' 
menti , quain quae inter meiaphysicas sit ableganda . 

PROPOSITIO. 

Cum peccatum sit perversio in his quae sunt ad finem , ejus 
pravitas nihil prorsus rei putanda est , sed mera 
privatio debiti ordinis . 

Pr.i.Ejx illo Joannis loco unde illam peccati definitionem 
duximus;ibi enim peccatum dicitur esse iniquitas, ut ipsa ini- 
quitas in defectu aequationis cum lege seu regula constituatur, 
quemadmodum ex Graeci vocabuli Anomia vi et po- 
testate intelligitur . Secundo illo Joannis = Sine ipso factum 
est nihil = . Quo ex loco Aug. tract. i - in Joan. firmissimo 
theologico argumento concludit peccatam solum non esse a 
Deo ; eo quod sit nihil , cum omnia quae sunt, per Deum fac- 
ta esse constet . Quamobrem ejusdem argumenti conversio- 
ne concludi potest , ex eo quod peccatum non sit a Deo, ipsam 
formalem peccati rationem , et malitiam nihil rei esse ; 
nam si esset quid positivum, i psaque peccati deformitas , 
ut deformitas , aliquid rei esset , non posset non ab eo 
esse, per quem omnia facta sunt, ac non cadere sub efficacita- 
te caussae universalissimae , ac summopere efficientis . 

Pr. 2. Ex SS. PP. D. Athanasius Oratione contra gen- 
tes: ait „ ea autem sunt , quae bona sunt , ea vero non 
,, sunt , quae mala sunt,, ; Et deinceps ,, Nonnulli Gentiliuol 
,, a veri via aberrantes nec Christum agnoscentes malitiae 
,, substantiam aliquam esse , ac per se ipsam existere affir- 
„ mavere . Qua profecto in opinione duplici ratione pec- 
„ cabant . Vel enim negabant Creatorem rerum omnium 
„ effectorem esse , nec enim omnium rerum Domi- 
„ nus foret si , uti censent , malitia substantiam et 

,, naturam per seipsam haberet . Vel rursus si eum volunt 
,, rerum omnium effectorem esse , malique Auctorem 
„ concedant necesse est , quandoquidem juxta illos ma- 
„ lum res aliqua est „ Nunquid hic deesse subtilitas vi* 
detur in malitiae natura pervestiganda ? 

Patet autem argumentum Athanasii e substantia in 
quodvis positivum substanlie accidens , in quo malitiae 
naturam constituere quis vellet, transferri nulio negotio 
posse . D. Greg. Nazian. Oratione ad Julianum *. Mali 
'principium ex boni incuria nascitur , non secus ac tene- 
brarum principium est luris secessio . In quem locum Grae- 
cus Gregorii Scholiastes Nicetas : Neque, inquit , ulla est ma- 
li essentia , quemadmodum nec caliginis . D. August. lib. 1 1 . 
de Civit. Dei Cap. 9 :Ma 1 i nulla natura est , sed amis - 
sio boni nomen mali accepit . Fulgentius lib. de fide ad Pe- 
trum cap. 21: Malum nihil aliud est nisi boni privatio . 
Atque haec est unanimis * ac constans Patrum vox , et sen- 
tentia, quos ad hanc quaestionem acuratc,et pro rei dignitate 
pertractandam compulerunt acerrimae disputationes , quae 
primis praesertim Ecclesiae temporibus viguerede mali, et pec- 
cati natura , et principia absurdissima, Christianaeque pietati 
admodum infensa Philosophorum , et Haereticorum dogma- 
ta, quae refellere opus habuerunt. 

Nunc breviter attingenda sunt adversariorum argumenta, 
seu potius expedita via indicanda, qua refelli commode queant. 
Mihi certe plerumque illorum argumenta consideranti haec 
mentem subiit cogitatio, illos exeo fuisse deceptos , quod 
rectitudinis debitae privationem habuerint quasi privationem 
formae , seu qualitatis prorsns absolutae. Ex hoc sane nata 
esse videntur argumenta ista ; quod si peccati pravitas in ea 
privatione tota esset posita, sequeretur , ut quemadmodum 
una privatio non est major altera, ita etiam in moralibus 
non haberetur major , et minor pravitas. Deinde quod spe- 
ciei diversitas , quae in mera formae absentia ntdla esse po- 
test , siquidem omnis diversitas per aliquid positivum effi- 
citur , nulla esset in peccatis . Tum quod peccatum non op- 
poneretur contrariae virtuti ; postulat quippe contra op- 
positio, ut extrema sint ex aequo positiva. 

Verum haec aliquo modo locum habere possent , si re- 
ctum , in cujus privatione peccatum consistere dicitur , 
forma esset prorsus absoluta, quod secus est. Nam re- 
ctum ipsum non nisi comparatione cum regula intelligi 
potest- Privatio itaque recti est privatio formae relativae, 
Tom. XVIII . T 

seu debiti ordinis. Hujusmodi autem privatio major , aut 
minor intelligitur , prout ordo magis, vel minus perver- 
titur. Majus quippe est ordinem tolli penitus, quam ex 
parte labefactari , et quidem in utroque habetur ordinis 
privatio, sed major in primo, quam in altero. Siquidem 
privatio aestimari debet ex dignitate , et quantitate boni 
quam tollit , pariter privatio debiti ordinis multiplex , et va- 
ria specie esse poterit pro diversa ratione , qua rectus 
ordo perturbatur . Demum peccatum virtuti contrariae op- 
ponitur, quia peccatum non est mera privatio , quae per 
se consistere non potest, sed privatio in actu positivo . 
Quod ex ordinis perturbatione facile intelligitur . Nam in 
hac perturbatione adest aliquid positivi , quod opponitur 
recto ordini , sed perturbatio ipsa non est mala , nisi pro- 
pter ordinis debili privationem quam habet adjunctam . 

Hinc videtur posse tertia Cani, et Vasqucsii senten- 
tia cum prima facile conciliari . Illa quippe discrepantiae 
relatio a regulis morum nil aliud est, nisi deflexio a lege, 
et ordinis perversio . Fx hoc autem mala est deflexio ista , 
haec perversio, quod careat debita conforraitate , et ordi- 
ne . 

Duo tandem supersunt secundae sententiae , quae nobis 
est omnino contraria, argumenta solvenda. Pritno quod 
ante privationem debitae rectitudinis intelligitur ipsa ten- 
dentia in objectum dilforme regulis morum. Sed haec ta- 
lis tendentia in genere moris mala est . Igitur ante priva- 
tonem debitae rectitudinis constituta jam intelligitur 
malitia formalis peccati . Huic argumento plurimum con- 
fidere videtur Tournelyi Continuator , negatque ei solvendo 
doctissimum Contensonium parem fuisse . 

Verum illi solvendo satis futurum arbitror, si ape- 
riatur ipsa petitio principii, quam implicat, et e qua vim 
sumit totam. Quid enim i ntclligunt nomine objecti difform is 
regulis morum ? Materiale actus , quod vocant objectum, 
an formale ? Non primum. Nam res ipsa quae* actui 
subjecta est ex sese neque consentanea, neque difform is 
est regulis morum ; intelligant ergo necesse est alterum , 
seu objectum actus , quod formale dicitur . Atqui hoc nil 
«liud est nisi ratio ipsa , qua actus spectat in objectum 

materiale, sive ratio tendentiae actus in objectum. Cum 
ergo tendendam actus nominant in objectum regulis mo- 
rum difforme,nil aliud dicunt, quam actum ipsum , prout 
in objectum quodvis tendit ratione difformi regulis mo- 
rum . Cum ergo addunt ipsam tendendam esse malam mo- 
raliter ante privationem debitae rectitudinis , id «assumunt, 
qnod est in quaestione positum , et aliunde in repugnantiam 
incidunt. Siquidem haec tendentia non est mala moraliter , 
nisi ut difFormis regulis morum ; eo vero ipso quo est 
difformis regulis morum , privata intelligitur debita recti- 
tudine . Repugnat igitur hanc tendendam esse moraliter ma- 
lam ante privationem debitae rectitudinis. 

Alterum argumentum sumitur ex iis actibus , qui 
recti esse nunquam possunt, ut odium Dei , et mendacium , 
qui actus proinde non propterea mali esse ex hoc capite 
intelligi possunt , quod priventur debita rectitudine , utpote 
quibus debita rectitudo convenire nusquam potest . 

Huic argumento haec afferri solet responsio . Actus 
hujusmodi in sua infima specie spectatos inabiles quidem 
esse ad rectitudinem , non vero si spectentur secundam 
genus proximam , quatenus sunt actus humani ; id vero sa- 
tis esse , ut in illis etiam ex privatione rectitudinis, quae 
generi proximo debetur , moralis malitia repetatur . Et haec 
quidem aptissima responsio est . 

Verum alia eidem difficultati , et quidem planiori via 
occurri etiam potest . In actu odii Dei , in quo ea difficultas 
exultarc maxime videtur , odium non directo cadit iu ipsum 
Deum secundum se, sed in speciem mali quamdam , quam 
mens portento erroris abrepta sibi in Deo repraesentat . 
Et quidem ipsa voluntatis aversatio ab ca mali specie 
constituit quidquid est physicum in odio Dci.Cum ergo a Deo 
removeri possit ipsa mali species, inquam directe odium 
Dei cadit ; poterit quoque permanere voluntatis aversatio 
ab ea mali specie, in qua odium Dei secundum se et phy- 
sice spectatum consistit, quin permaneat odium ejus mali 
ut in Deo . Cumque aversatio illa a mali specie physice 
sit bona, si ratione dirigente transferatur in objectum vere 
malum, profecto moralem etiam rectitudinem induere poterit. 

Jam duo magni momenti ve luti consectaria crni 
possunt ex dictis . Primo quam absurda sit eorum senten- 
tia , qui mali quamdam naturam et substantiam insano sibi er- 
rore mentis finxerunt, cujus caussam , et principium ut 
afferre possent, Deum quemdam malum mali omnis auctorem 
induxerunt: quae fuit Cerdonis impietas primo 'Ecclesiae 
saeculo , tum Marcionis ejus discipuli , ut constat ex 
Tertulliano lib. de haeresib. etlib. r. c. Marcionem , quam 
subinde in Manichaeis D. Augustinus omni argumento- 

C* vy 

rum genere profligavit, quam denique profligatam peni- 
tus , dndumque extinctam excitare .novisque, sed inanibus 
plane subtilitatibus armare nefario conatif hac aetate Pe- 
trus Belius studuit . 

Secundo non minus a recta sentiendi ratione, quam a 
pietate abhorrere illorum sectariorum errorem, quos liber- 
tinorum sub nomine oppugnavit Calvinus , qui Deum pec- 
cati effectorem, quam ipsius Calvini , Bezae , Svinglii Scc. 
qui auctorem saltem facere non erubuerunt , quibus utris- 
que jam praeiverat obscuri nominis homo Florinus Mon- 
tani discipulus ex Iren. apud Euseb. Hist. lib. 5. cap. 20. 
Et sane peccatum perversi est ordinis . Ab illo ergo esse 
nequit, a quo quaecumqne sunt ordinata sunt. Peccatum 
est defectio a rectae rationis , atque adeo ab aeternae le- 
gis ordine, quae divina sapientia continetur. Cum ergo 
Deus se ipsum negare non possit , quidquid ipsius sapien- 
tiae , et bonitati repugnat , nequit ab eo procedere . Pec- 
catum denique merus est defectus . Non ergo illi caussae 
adseribendus , quae deficere nunquam potest . Natura ut 
sit , inquit August. 14. de Civit. Dei Cap. i 3 . ex eo ha- 
bet quod a Deo facta est , ut autem, ab to quod est 
deficiat , ex hoc quod de nihilo facta est . Et Fulgen- 
tius lib. de fide ad Petrum Cap. 3 . Ideo naturae a Deo fa- 
ctae proficere possunt, quia esse coeperunt...; ideo defi- 
cere , quia ex nihilo factae sunt ; ad defectum eas ducit 
conditio originis : ad profectum vero provehit potentia 
Creatoris . 

Peccati actualis definitio breviter 
exponitur . 

^-Xnanimi fere Theologorum consensione non proba- 
tur solum, verum etiam usurpatur peccati definitio a Di vo 
Aug. tradita lib. 22. contra Faustum Manichacutn Gap. 27. 
Peccatum est dictum , factum , vel concupitum contra le- 
gem aeternam Dei . Quae definitio transfertur etiam a 
nonnullis in ipsum peccatum originale (Hujus pulcherrimam 
quaestionem cogit nos invitos aliarum rerum praescripto cur- 
riculo tractandarum necessitas omittere , seu verius in aliud 
tempus reservare ) eadem ratione qua Augustinus ipse lib. 1. 
RetractarionumCap.i ' 5 . ostendit originali quoque peccato con- 
venire, ut sit voluntarium , quatenus nimirum ex primi ho- 
minis voluntate contractum , factum est quodammodo hae- 
reditarium ; proprie tamen ea definitio soli peccato actuali 
convenit. 

Dicitur primo : Factum , dictura , vel concupitum, qui- 
bus genus ipsum declaratur , quo peccatum cum reliquis hu- 
manis actibus convenit . Simulque diversae peccandi ratio- 
nes exprimuntur. Se^indi dicitur contra legem aeternam 
Dei; quo peccati differentia ab aliis humanis actibus af- 
fertur. Ex eo quippe actus huminus est peccatum, quod 
ab aeterna Dei lege, qua omnia ordinata sunt , dissentiat. 
Legem propterea aeternam eo loco Augustinus sic expli- 
cat, ut sit ratio divina, v^l voluntas Dei ordinem natura- 
lem conservari jubens, perturbari vetans. 

Atque hujus quidem definitionis ratio , praeterquam- 
quod liquido constare potest ex dictis cap. i. Scripturae 
quoque Sacrae auctoritate innititur ; legitur enim Psahn. 1 18. 
Praevaricantes reputavi omnes peccatores terrae . Apo- 
stolus vero ad Rom. cap. 4. ait : Ubi non est lex , nec 
praevaricatio ; unde concluditur , nullum esse peccatum, 
quod non sit contra legem, ut aptissima ratiocinatione de* 
monstrat Augustinus Serra. 25 . in eum Psalmum , quae pro-. 

poni potest quisi absolutum exemplar Theologici argumenti. 
Si praevaricantes sunt, inquit, omnes peccatores terrae, 
nullum utique est sine praevaricatione peccatum ; nulla 
est autem praevaricatio sine lege ; nullum est igitur sine 
lege peccatum . 

Obj. i. Ea definitio non complectitur peccatum omis- 
sionis , quod neque dictum , neque factum , nec concupi.. 
tum aliquid est . Nec etiam peccatum veniale , quod non est 
contra legem , sed solum praeter legem . Igitur vitiosa est 
ex hoc capite , quod non convenit omni definito . 

R. Ea definitione comprehendi peccatum omissionis , 
quatenus affirmatio , et negatio ad idem genus reducuntur, 
quare si dictum contra legem est peccatum, etiam pecca- 
tum sit oportet , quod non est dictum, cum lex jubet di- 
cere, videlicet ipsum non dictum contra legem, et simi- 
liter de non facto, non concupito. Quod attinet vero ad 
peccatum veniale , suo loco declaraturi sumus , ipsum etiam 
aliquo modo esse contra legem . 

Obj. 2. L’Herminier , multa esse peccata, quae pro- 
prie loquendo non sunt contra legem aeternam , sed tan- 
tum remote, et indirecte, qualia sunt quae legibus adver- 
santur humanis . 

R. Ex Apostolo ad Rom. 1 5 . Qui potestati resistit , 
cum Dei ordinationi resistere . Ex hac autem ordinatione 
vim obligandi leges humanae accipiunt . „ Et ideo , con- 
,, eludit idem Apostolus , necessitate subditi estote non 
„ solum propter iram, sed etiam propter conscientiam . ,, 

Obj . 3 . Idem lTIerminicr : quod est malum sua na- 
tnra non ideo esse peccatum, quia legi aeternae repugnat.Nam 
ut inquit postea , lex aeterna est ratio Dei , seu judicium 
quo judicat, quid sit bonum , quid ve malum. Porro non 
ideo aliquid est bonum, et malum, quia Deus judicat id es- 
se bonum , vel malum , sed potius ideo Deus judicat aliquid 
esse bonum , vel malum , quia in se revera tale est , siquidem 
objectum prius esse debet cognitione , et judicio . 

R. Rationem divinae Sapientiae, in qua existit lex ae- 
terna , habere , ut docet S. Th. i. 2. q.q 3 - art. 1 rationenl 
avtis,vel exemplaris, vel ideae eorum omnium, quaecreatasunt. 

adeoque in ipsa praeexistere rationem ordinis eorum , quae 
agenda sunt. Jam vero quidquid malum est, suapte natura 
tale est, quia natura sua ordini repugnat . Ordo ergo in- 
telMgitur esse prior ipso malo. Omnis autem ordo praee- 
xistit in ratione divinae sapientiae . Igitur nil est malum, 
nisi quatenus rationi divinae sapientiae repugnat , et quod 
suapte natura malum a Deo agnoscitur , tale ab ipso agno- 
scitur, quia id videt Deus suis perfectionibus , suaeque sa- 
pientiae , secundum quam omnia sunt ordinata, repu- 
gnare . Non est itaque lex eterna libera quaedam Dei vo- 
luntas, in quo mirum in modum est hallucinatus 1’ Iler- 
minier , sed ipsa incommutabilis ratio divinae Sapientiae 
prout omnia dirigit, ac movet ad debitum finem , ut ait 
idem S. Doctor , qui propterea eidem difficultati sapien- 
tissime occurrit qu. 71. art. 6. ad 4. his verbis „. Dicen- 
„ dum, quod cum dicitur, quod non omne peccatum ideo 
„ est malum quia est prohibitum , intelligitur de prohi- 
„ bitione facta per jus positivum . Si autem referatur ad 
„ jus naturale, quod continetur primo quidem in legeaeterna, 
„ secundario vero in naturali judicatorio rationis humanae , 
,, tunc omne peccatum est malum , quia prohibitum . „ 

Opp. Denique posse intelligi peccatum sola repugnantia 
cum recta ratione, sine ulla oppositione ad aeternam le- 
gem Dei, ut revera Philosophi Ethnici peccati gravitatem intel- 
lexerunt . Igitur peccatum non bene definitur ex oppositione 
ad aeternam legem • 

/?. Eo ipso quod peccatum repugnat rectae rationi, 
pugnare illud quoque cum aeterna lege, siquidem ut do- 
cet S. Th. recta ratio in agendis non est nisi participatio 
legis aeternae .Quaraobrem i psimet Philosophi ex rectae ratio- 
nis notitia in aeternae legis notitiam deducti sunt . Ita Cicero 
in fragmentis , quae ex ejusdem libris de Hepub. supersunt 
apud Lactantium lib. 6. cap. 8. „ Est quidem , inquit, ve- 
,, ra lex recta ratio , naturae congruens , diffusa in omnes, 
,, constans , sempiterna, quae vocet ad officium jubendo , ve- 
„ tando a fraude deterreat,, .En quomodo Ethnicus ille vim le- 
gis naturalis rectae rationi inesse agnoscit , sed simul ejus le- 
gis originem , acternamque constantiam ex Deo repetit his 

verbis quae sequuntur. „ Nec erit alia lex Romae, alia 
„ Athenis , alia nunc , alia posthac , sed et omnes gentes , 
„ et omni tempore una lex , et sempiterna , et immortalis 
,, continebit . Unusque erit communis quasi Magister , et 
,, Imperator omnium Deus . Ille legis hujus inventor, di- 
„ sceptator , lator , cui qui non parebit , ipse se fugiet , et na- 
„ turam hominis aspernabitur , Mirabilis &c. „ 

CAPUT III. 

De peccati divisione . 

Spectari peccatum potest vel ratione legis cui oppo- 
nitur , vel delectationis quae ex eo percipitur , vel graduum 
quibus perficitur, vel objecti circa quod versatur. Hinc 
multiplex existit peccati divisio. 

Primo enim aliud est peccatum commissionis, quod 
legi prohibenti , aliud omissionis , quod legi jubenti ad- 
versatur. „ Duobus modis , ait Augustinus lib. de perfecta 
,, justitia cap. 3. , constat omne peccatum , si aut fiant il- 
„ Ia quae prohibentur, aut non fiant illa quae jubentur . ,, 

Secundo peccata ratione delectationis dividuntur in 
carnalia , et spiritualia , quae divisio eruitur cx Apostolo 
Epist. 2. ad Cor. cap. 2. ubi ait: Emundemus nos ab omni 
inquinamento corporis , et spiritus . Divisionis atitcm ratio- 
nem sic explicat D. Th. i. 2.q. 72. arti. 2. Omne pec- 
catum consistit in appetitu alicujus commutabilis boni 
quod inordinate appetitur , et per consequens eo adepto 
inordinate aliquis delectatur . Duplex autem est delectatio , 
una animalis quae consumatur in sola apprehensione ali- 
cujus rei ad votum habitae , et haec dici potest delecta- 
tio spiritalis , sicut cum aliquis delectatur in laude hu- 
mana: alia vero delectatio at corporalis , sive natura- 
lis, quae in ipso tactu corporali perficitur , quae potest 
etiam dici delectatio carnalis .Sic icitur illa quae perficiun- 
tur in delectatione spiritali vocantur spiritalia , quae perfi- 
ciuntur in delectatione carnali , vocantur peccata carna- 
lia , sicut gula , et luxuria . 

In peccatis spiritalibus major pravitas aversionis a 
Deo, in carnalibus fortior adhaesio conversionis ad crea- 
turas ; unde, ut ait S.Gregorius : Peccata carnalia minoris 
sunt culpae , e£ majoris infamiae. Per peccata carnalia ho- 
mo comparatur jumentis insipientibus , et similis fit illis: 
per spiritalia , sicut per superbiam , et invidiam, et conten- 
tionem , Diaboli malitiam imitatur , aemulaturque • 

Nec porro dissimulandum peccata carnalia interdum 
sumi pro quibuscnmque peccatis circa materiam externam 
versantibus , quomodo ad Eplies. 5. avaritia numeratur inter 
peccata carnalia : et latius quoque pro quibuscumque pecca- 
tis e sensu originem trahentibus, quomodo ad Galat. i.re- 
cesentur iuter opera carnis irae , rixae , dissensiones . 

Tertio . Peccatum utpote concupitum, dictum, et fa- 
ctum contra legem , aliud est cordis , aliud oris, aliud ope- 
ris, quod potius estdi visio in diversos gradus ejusdem peccatis, 
quam in diversa peccata . Idem quippe peccatum plerum- 
que primum corde concipitur , mox prodit se ore , ac tan- 
dem ad opus perducitur : ut patet in ira , quae primum 
appetitu vindictae intus concipitur , inde in convicia ac 
contumelias erumpit , ac demum injuriosis factis explet 
ultionis appetitum . 

Quarto. Ratione objecti peccata dividuntur in pecca- 
ta contra Deum, contra se ipsum, et contra proximum. 
Equidem peccatum omne est contra Deum, utpote quod 
est transgressio divinae legis . Est etiam omne peccatum 
contra ipsum qui peccat, utpote quod recte rationi adver- 
satur, nocetque ipsi peccanti; unde dictum est: Qui diligit ini- 
quitatem odic animam suam. Nihilominus allata distin- 
ctio ex Divo Th. luculenter explicari potest in hunc 
modum . Homo quatenus est animal rationis et societatis 
particeps , triplici ordine continetur, videlicet ordine di- 
vinae legis , ordine rectae rationis , ordine humanae socie- 
tatis .Et primus quidem ordo comprehendit secundum, sed la- 
tius patet . Nam quaecnmque continentur ordine rectae ratio- 
nis, comprehenduntur etiam ordine divinae legis, sed hic mul- 
ta praeterea complectitur, quae non continentur ordine ra- 
tionis humanae . Hinc peccata contra Deum proprie di- 
Tom . XVIII, V 


i5 4 DE PECCATIS 

cuntor ea , quibus homo transgreditur ordinem divinae lc- 
gis in iis, quae sunt illius propria , et soli Deo debentur . Ta- 
lia sunt ea, quae virtutibus Theologicis adversantur, ut infi- 
delitas , idolatria , haeresis ; tum desperatio et praesum- 
ptio , odium Dei , et quae sive religioni , sive poenitentiae, 
quae est quasi justitia quaedam erga Deum, opponuntur, 
ut sagrilcgiutn , perjurium , impoenitentia . Similiter secun- 
dus ordo, scilicet rectae rationis , complectitur tertium hu- 
manae societatis , sed etiam latius patet . Nam quaecum- 
que suat contra ordinem societatis, sunt enim contra or- 
dinem rationis , sed non vicissim . Quamobrem peccata 
contra seipsum dicuntur ea, quibus homo transgreditur ordi- 
nem rationis in iis, quibus excedit ordinem societatis, suntque 
directe contra ipsum hominem , velut ebrietas : peccata ve- 
ro contra -proximum , quibus laeditur ordo societatis, ut 
furtum, contumelia, detractio 6cc. Atque strictim haec deprom- 
pti mus ex D.Th., qui majoris explicationis gratia est adeun- 
dus . 

Reliquae peccatorum divisiones opportunius exponentur 
cum loca ipsa tractabuntur , e quibus illae petuntur . 

QUAESTIO II. 

De Caussis Peccati . 

Peccati caussa proxima non alia est quam ipsa vo- 
luntas. Est enim peccatum humanus actus, quia a voluntate 
tamquam a principio eliciente procedit , idemque actus ut 
inordinatus et culpabilis est a voluntate tanquani a caussa li- 
bera ct deficiente . Verum caussae peccati dicuntur quaecum- 
que movent voluntatem ad peccandum; sunt autem dupli- 
cis generis , aliae interiores, exteriores aliae: interiores 
sunt ignorantia, cupiditas, malitia: exteriores Diabolus , 
mundus, et quaecumquc mundus sensibus, phantasiae , cupi- 
ditati objicit peccati illecebras ct irritamenta . Nam pec- 
catum , quod est aversio a Deo , in Deum velut effectorem , 
vel auctorem referri manifestam non solum impietatem , sed 
etiam repugnantiam implicare satis constare potest ex dictis . 

CAPUT I. 

De Ignoramia prout ad peccatum 
• pertinet . 

Ex tractatu de actibus humanis multiplex ignoran- 
tiae ratio est huic praemunienda quaestioni : ignorantia 
quippe alia est juris, legis videlicet , aut regulae humanis 
actionibus praescriptae; alia facti , quae versatur circa ob- 
jectum legis , aut aliquam ejus objecti circumstantiam . 
Rursum ignorantia alia invincibilis, quae aut simplex est 
nescientia rei , cujus cognitio ad hominem non pertinet , 
aut ignorantia rei quidem pertinentis , sed quam dispelle- 
re homo adhibita omni requisita diligentia non potuit . 
Vincibilis est quam homo debita adbibita diligentia discu- 
tere potest,cstque adeo ignorantia rei quam quis scire potest 
ac tenetur. Demum ignoratio alia est antecedens, qua si 
mens non teneretur , voluntas actum non eliceret, ut ap- 
paret in eo, qui amicum occidit putans interficere feram ; 
alia concomitans , qua tametsi homo non laboraret, nihilo- 
minus ita est animo praeparatus , ut eum actum sciens fa- 
ceret, quem ignorans facit . Alia consequens ex eo dicta. quod 
sequatur animi affectum in homine, qui de industria scien- 
tiam et cognitionem refugit earum rerum, quie sui sunt 
muneris et officii . Multa jam hic disputantur . Primum 
utrum aliqua ignorantia sit caussa peccati . Secundum utrum 
aliqua ignorantia sit ipsa peccatum. Tertio utrum et quo- 
modo ignorantia vel excuset vel minuat vel etiam adaugeat 
gravitatem peccati • 

PROPOSITIO I. 

Aliqua Ignorantia est caussa peccati 

.Aliqua ignorantia simul et vincibilis est , et caussa 
actus dissentanei , quantum ex sese est , regulis morum .Sed 
quod est vincibile , illud est ex natura sua imputabile , si- 

y * 

quidem est aliquo pacto voluntarium , et aliunde actus re — 
gulis morum dissentaneus statim atque procedit ex caussa 
voluntaria est etiam aliquo pacto voluntarium , atqne adeo 
imputabile , et peccatum . Igitur aliqua ignorantia est caussa 
peccati . 

Proh. Secundo S. Scripturae auctoritate. Act. 3. D. 
Petrus Judaeis exprobrans immane peccatum , quo vitae 
auctorem interfecerant , id tamen ex ignorantia profe- 
ctum fuisse his verbis agnoscit: Et nunc fratres scio 
quia per ignorantiam fecistis , additque „ Poenitemini igi- 
„ tur et convertimini , ut deleantur peccata vestra Ideo 
etiam Christus illis peccati veniam deprecatur : Paler igno - 
sce illis , nesciunt enim quod faciunt . Ergo in eo quod 
nescientqs faciebant, in eo peccabant , secus non illis fuis- 
set ignoscendum . Tertio Apostolus de se loquens , et de 
peccato quo persecutus est Eccclesiam Dei , id etiam ex 
ignorantia processisse testatur i. ad Timoth. c. i „ Qui 
,, prius blasphemus fui, et persecutor et contumeliosus , 
„ sed misericordiam Dei consecutus sum , quia ignorans fe- 
„ ci in incredulitate . 


PROPOSITIO II. 


T 


Aliqua Ignorantia est ipsa 
peccatum . 

Proh . i. Ex allatis definitionibus aliqua est igno- 
rantia rei , quam homo scire potest ac tenetur , quaeque 
oritur ex culpabili negligentia : talis ignorantia est mala , 
ntpote quae privat hominem debita cognitione: utque proce- 
dens ex voluntaria negligentia, est quoque in caussa volun- 
taria . Sed quod est malum simulque voluntarium pecca- 
tum est. Ergo &c. Ignorantia consequens , quae oritur ex 
pravo affectu voluntatis, profecto etiam mala est, et volun- 
taria . Ergo etiam peccatum est . 

Proh . 2 . ExScripturis. Nam ut recte argumentatur 
D. Bernardus ex cap. 9 * Epist. ad Hebr. ., Si ignoran- 
»> tia nunquam peccatum est, cur dictum est in ea Epist. 

quia in secundo tabernaculo seinel in anno solus Pon- 
,, tifex intraret nou sine sanguine quem oiTerret pro sui 
„ et populi ignorantia? ,, Ita I). Benardus tract.de baptis- 
mo seu Epist.77.ad Hugonem de Sancto Victore, qua refellit 
quinque errores cujusdem anonimi , inter quos actum erat, 
nulla esse ignorantiae peccata . Secundo . Psalmo 24. Igno - 
rantias ne memineris . Tertio . Oseae 4. Quia scien- 
tiam repulisti , repellam te . 

£t certe manifestum est, ait S. Tli. 1. 2. q. 76. a 2. quod: 
,, Quicumque negligit habere vel facere id quod tenetur ha- 
„ bere vel facere , peccat peccato omissionis , unde pro- 
„ pter negligentiam, ignorantia eorum, quae aliquis scire te- 
„ netur est peccatum . Tenetur autem , ut docec idem 
„ S. Doctor , unusquisque illa scire , sine quorum scientia 
„ non potest debitum actum exercere,, . Ea porro sunt tri- 
plicis generis . Primo ea quae pertinent ad fidem vel ut 
praecipua fidei mysteria , et duodecim articuli, qui Aposto- 
lorum symbolo continentur , quorum scientia est omnibus 
fidelibus imperata . Secundo generalia juris praecepta non 
solum naturalis, sed etiam naturalia Dei et Ecclesiae praece- 
pta, sine quibus nequeunt fideles mores suos recte infor- 
mare. Tertio quae ad statura et officium cujusquc spectant, 
sine quibus nequit quisque suo munere rite defungi . Sic 
parrochi et confessarii multa scire tenentur , quorum cogni- 
tio ipsis populis non praecipitur , similiter Magistratus , 
caussarum patronus, Medicus tenetur ad multarum rerum 
scientiam , qua reliqui cives sine culpa carent. 

Obj. Primo, Peccatum omne est in voluntate, ignorantia 
est in intellectu . Non ergo ignorantia peccatum esse potest . 

Secundo, peccatum omne poenitentia deletur, ignorantia 
poenitentia non tollitur, non ergo est peccatum. 

Tertio , si ipsa ignorantia est peccatum, quamdiu re- 
maneret ignorantia in homine , tamdiu homo actu peccaret, , 
sed continuata manetignorantia in ipso ignorante . Ergo igno- 
rans singulis momentis continuate peccaret, quod est falsum. 

Quarto, si ignorantia esset peccatum, qui furtum admit- 
teret ex ignorantia, duplex peccatum committeret, unum furtij 
alterum ignorantiae . 

R. Ad primum , quemadmodum actus transgressionis 
imperatus peccatum est, tametsi actus ille non est in ipsa 
voluntate , sed est peccatum , quia fit voluntatis impe- 
rio , sic etiam onunissio tametsi non est in •voluntate , 
peccatum est , prout oritur ex culpa voluntatis , quo sen- 
su ignorantia est peccatum , quatenus procedit ex culpabili 
negligentia . 

Ad secundum , poenitentia non quidem tolli ignoran- 
tiam , prout est simplex privatio cognitionis in intellectu , 
tolli vero ut est omissio culpabilis , quatenus poeniten- 
tia tollitur negligentia , e qua oritur ignorantia , quae pecca- 
tum est . 

Ad tertium , idem judicium de ignorantia faciendum, ac 
de reliquis peccatis omissionis ; ut enim tunc solum 
omissio est peccatum, cum instat praecepti affirmantis obliga- 
tio, sic etiam in eo , qui culpabiliter ignorat, peccatum 
ignorantiae eo solum tempore admittitur, quo requirenda est 
scientia , quam habere tenetur . 

Ad quartum , aptissime distinguit Sylvius ignorantiam 
juris et facti ; in eo qui furatur ex ignorantia juris non 
solum furtum est pecccatum, sed ignorantia etiam prae- 
cepti , quo furtum prohibetur. Si quis autem rem alienam 
retineret ex ignorantia facti culpabili , unum tantum pec- 
catum committeret , quia cognitio contraria non est praece- 
pta per sese , sed solum per accidens , et quatenus in eo pe- 
culiari casu ad vitandum peculiare peccatum requiri- 
tur . 


PROPOSITIO III. 

Ignorantia vincibilis , quae dat prorsus caussam actui , 
minuit peccatum , consequens auget , concomitans 
nec auget nec minuit . 

Proh. P rima pars . Illa ignorantia minuit peccatum," 
quae minuit voluntarium, facitque ut voluntas non directe fera- 
tur in ipsum peccatum . Sed talis est ignorantia ilia vin- 
cibilis . Mam ut ait D. Tli. i. a. q. 76. a. 4, cum aliquid 

non cognoscitur esse peccatum , non potest dici , qnod vo- 
luntas directe et per se feratur in peccatum , sed per ac- 
cidens , unde est ibi minor contemptus , et per consequens 
minus peccatumiet quemadmodum idem argumentatur. Quod 
aliquam praebet rationem remissionis peccati , alleviat 
peccatum . Sed ignorantia illa est hujusmodi , ut habetur 
ex Epist. 1. ad Timoth. cap. 1. Misericordiam consecu- 
tus sum , quia ignorans feci . Ergo &c. 

Proh. Allera pars ex eodem S. Thoma . Nam illa 
ignorantia, quae perse , et directe est voluntaria , qua 
quis sponte nescit ut liberius peccet , auget voluntarium, 
atque adeo peccatum : siquidem ex intentione voluntatis 
ad peccandum provenit , quod quis vult subire ignorantiae 
damnum propter libertatem peccandi . 

Proh. Tcriia pars . Quia ignorantia concomitans, ut ex 
ejus definitione patet, nullo modo est caussa peccati , nec 
ullo pacto in illud influit. Non valet igitur aut augere, 
aut minuere peccati gravitatem . 

PROPOSITIO IV. 

Ignorantia invincibilis sive juris sive facti prorsus 

excusat a peccato . 

Prob. INsLm ut inquit D. Thomas r.a.q. 76. a. 2. T 
„ Non imputatur homini ad negligentiam si nescit ea quae 
,, scire non potest , unde horum ignorantia invincibilis 
,, dicitur , quia studio superari non potest , et propter 
„ hoc talis ignorantia , cum non sit voluntaria , eo quod 
,, non est in potestate nostra eam repellere, non est pcc- 
,, catum „ . Ob eamdem rationem involuntaria sunt quae 
ex illa ignorantia procedunt , nec proinde peccata esse 
possunt . Et quidem apud Theologos omnes constat nul- 
la culpa obstringi , qui vacans rei licitae patrat aliquod 
facinus , hominem ex. gr. occiditex ignorantia invincibili . 
Verum emergit dubitatio aliqua , utrum qui operam dat rei 
illicitae , simulque ignorat invincibiliter circumstantiam 
ignotae rei adjunctam , quae novam malitiae speciem , ac 

turpitudinem peccato superaddit , reus sit tantummodo 
improbitatis , quae inest actioni , prout ab eo scienter fit , 
an etiam peculiaris malitiae , quae oritur ex circumstantia 
invincibiliter ignorata. Ex. caus. utrum qui lacessitus injuria 
occidit hominem , quem ignorat invincibiliter esse suum 
patrem, reus sit homicidii tantum , an etiam parricidii . 
Nonnulli quidem etiam reum volunt malitiae, quae sequi- 
tur ignotam circumstantiam , verum ex positis principiis 
tenendum est cum D. Thoma ignorantiam insuperabilem 
circumstantiae excusare prorsus a malitia , quae ex illa 
peccato adjungitur ; nam circumstantia invincibiliter igno- 
rata facit , ut actus respectu ejusdem circumstautiae sit om- 
nino involuntarius . Sed quod est involuntarium nequit 
ad culpam imputari. Ergo, ut in allato exemplo haerea- 
mus, qui parentem sibi invincibiliter ignotum interficit, 
reus est homicidii, quia voluntarie hominem interficit, 
nequit tamen esse reus parricidii. Talis fuit ignorantia Ju- 
dae cum accessit ad Thamar ; ille quidem reus fuit forni- 
cationis accedens ad mulierem , quam .sciebat non esse 
suam , irnmo potius meretricem esse putabat: sed reus non 
fuit incestus, quia nurum suam esse ignorabat, et qui- 
dem ignorantia insuperabili , cum Thamar faciem suam ve- 
Jasset , ne posset agnosci, quemadmodum ait Natal. Ale- 
xander , confirmatque auctoritate Aug: . Huc pertinet pro- 
positio 63 . Baji damnata a Pio V. Infidelitas pare nega- 
tiva in his , in quibus Christus non est praedicatus , pecca- 
tum est : et propositio 2. damnata ab Alexandro VIII. 
Tametsi detur ignorantia invincibilis juris naturae , haec 
in statu naturae lapsae operantem cx ipsa non excusat a 
peccato formali. 

Opponunt Janseniani : Hanc propositionem damnatam in 
Synodo Palestina refert Augustinus lib. de gestis Pelagii 
Cap. 18. nimirum : Oblivionem et ignorantiam non subja- 
cere peccato , quoniam non secundum voluntatem eveniunt, 
sed secundum necessitatem . Atqui inquiunt, ea ignorantia, 
quae secundum necessitatem evenit , est certe invincibilis . 
Ergo ignorantia invincibil is subjacere peccato putanda est . 


Digitized by Google 


UNIVERSE; ‘ i6t. 

: jR> Necessitatis nomen a Caelqstio , et Pelagianis usur- 
patum fuisse , prout opponitur voluntario., directo, et expli- 
cito, utque in eo locum habet, qui sciens prudensque ani- 
mum inducit ad quidpiam agendum . Cum autem hujus- 
modi ratio voluntarii in iis non reperiatur , qui quomodo- 
cumque agunt cjt ignorantia propterea Pelagiani ex ne- 
cessitate evenire, atque adeo culpa vacare docebant, quae- 
cumque fierent ex quacumque ignorantia , sive vincibili , 
€ive invincibili juris aut facti indiscriniinatim . Eam sane 
fuisse Pelagianorum mentem , constat ex Augustino et Hie- 
ronimo , qui eos refellunt cum multis argumentis , tum ipso 
Apostoli exemplo, qui Christianos persecutus misericor- 
diam consecutus est , quia ignorans fecerat in incredulitate ; 
quod exemplum nullam , ut patet, vim habuisset adversus 
Pelagianos , nisi oblivionem et ignorantiam vincibilem, 
qualis illa erat Apostoli , peccato eximere , necessitatis prae- 
textu , voluissent.. < . i: ... >*»%.. »i- :»r k 

Obj. Secundo . Augustinus lib. de gratia et lib. arb. 
Cap. 3. scribit : Sed et illa ignorantia , quae non est eo- 
rum , qui scire nolunt , sed eorum , qui tamquam simplici- 
ter nesciunt, neminem sic excusat, ut sempiterno igne non 
ardeat, si propterea non credidit, quia non audivit omnino 
quid crederet ,, sed fortassis ut mitius ardeat . 

/?. Neque hunc locum ullo modo Jansenianis favere. 
Nihil cniin hic dicit Augustinus, quod non dicant et fatean- 
tur ,qni negativam prorsus infidelitatem: defendunt : infideli- 
bus iliis ardendum.erit sempiterno igne, non quidem pro- 
pter infidelitatem , quae negativa supponitur , sed propter 
peccata , quae sunt illi infidelitati adjuncta , quorum veniam, 
dum permanent in ipsa infidelitate , consequi non possunt , 
et a quibus certe per ipsam negativam infidelitatem non ex- 
scusantur ; atque hanc esse mentem Augustini mihi videor 
certo colligere ex verbis, quae proxime sequuntur. Non 
enim, inquit, sine caussa dictum est Effunde iram tuam 
,, in gentes, quae te non noverunt „ . Quis nutem gentes istas, 
quas constat omni scelere, ac Ilagitio,et dedecore vitae 
contaminatas fuisse,ignorantiae. nomine excusare vellet, quod 
nihil unquaip de divinis mandatis a Prophetis audivissent ? 
Tom. XV III. * X 

Ex eo vero quod Augustinus conferat ignorantiam 
gentium ,quae Deum non noverunt, cum ignorantia eorum , 
qui tamquam simpliciter nesciunt , eo quod non audierunt 
omnino quid crederent, satis constare potest , etiam Augu- 
stinum ibi loqui non de ignorantia prorsus invincibili , 
sed solum de ignorantia vel concomitante , vel vincibili an- 
tecedente , prout opponitur ignorantiae consequenti et af- 
fectatae , quae de industria quaeritur. Pclagiani quippe eos 
solos concedebant ignorantia non excusari, qui positive et 
expresse scire nolunt , ac velut oblatam scientiam renuunt, 
contra quos ostendit Augustinus , ignorantiam etipm non af- 
fectatam ejusmodi esse, ut non penitus eximat a culpa , et 
culpae poena, sed ejus tantum gravitatem minuat Et sa- 
ne vincibilem ignorantiam , modo antecedens esset , seu da- 
ret caussam actui , vim apud Pelagianos habuisse excusan- 
di prorsus a peccato constat ex superius dictis ad Caele- 

stii propositionem damnatam in Synodo Palestina . 

* .* . 

. c a p u t n. : 


C, 


De Cupiditate ut caussa Peccati . 


lUpiditatis nomine hic intelligitur turbatio quaedam 
et vehementior impetus sentientis appetitus ad bona sen- 
sibilia persequenda, vel sensibilia mala refugienda,praeter re- 
ctum rationis ordinem. Duplex distinguitur: una antece- 
dens, quae voluntatem excitat nusquam a voluntate excitata : 
altera consequens , quam ipsa voluntas sponte incitat, aut 
quae sequitur actum liberum voluntatis . 


PROPOSITIO I. 


Cupiditas quandoque est Caussa 
Peccati . 

Prob. i . Ex illo Jacobi cap. i Nemo cum tentatur ; 
,, dicat quoniam a Deo tentatur ; Deus enim intentator malo- 
„ rum e6t,ipse autem neminem lentat : Unusquisque tentatur 

„ a concup iscentia sua abstractus et illectu9, deinde concupi- 
„ scentia cum conceperit parit peccatum,peccatu ni vero quum’ 
„ consumatum fuerit generat mortem. „Illud porro est caussa 
peccati quo homo tentatur ,seu inducitur ad peccandum .At- 
qui unusquisque tentatur concupiscentia abstractus et il- 
lectus . Ergo 8cc. 

Ex hoc textu , cujus plerique in eamdem sententiam 
ac plane similes existunt in aliis sacr. litterarum libris , 
quorum auctoritatem ipsimet etiamNovatores reverentur,ma- 
nifeste apparet , concupiscentiam ipsam per sese non esse 
peccatum ut est a Concilio Tridentino adversus eos- 
dem Novatores definitum, et ideo in sacris litteris pecca- 
tum ipsam quandoque apellari , quod ex peccato sit , et ad 
peccatum inclinet ; ceterum peccatum ex concupiscentia non 
fieri, nisi concupiscentiae voluntatis consensus accesserit . 

PROPOSITIO II. 

Concupiscentia antecedens minuit peccati gravitatem , non 
tamen penitus tollit , nisi hominem e statu rationis 
plane deturbet , atque in furorem , et amentiam 
conjiciat ; consequens auget . 

ProAP/7moJR.Atione Divi Th.qui i .2^.77. a. 6. inquit: 
,, Actus in tantum est peccatum , in quantum est volunta- 
,, rium , et in nobis existens ; esse autem aliquid in nobis 
„ dicitur per rationem et voluntatem : unde quantum ratio 
„ et voluntas ex sese aliquid agunt non ex impulsu passio- 
j, nis , magis est voluntarium, et in nobis existens, et 
„ secundum hoc passio minuit peccatum , in quantum mi- 
„ nuit voluntarium, „ 

Secundo. Ex eodem S.Doct. a. 7. „ Si caussa passionis 
„ nullo modo fuerit voluntaria , passio vero penitus auferat 
„ usum rationis, profecto actus redditur plane involuntarius. 
„ Voluntarium enim 9ine aliquo rationis usu consistere haud 
,, potest , adeoque omnino etiam a peccato excusatur . ,, 

Tertio . Concupiscentia consequens,qua homo irritat li- 
bidinem , ut ex petita voluptate fruatur intensius, non so- 
lum non minuit peccatum , sed magis auget: „ Vel potius, 
,, inquit Angelicus, signum est magnitudinis ejusdem in 
,, quantum demonstrat intensionem voluntatis ad actum 
9> peccati , et sic verum est, quod quanto aliquis majori li- 
bidine , vel concupiscentia peccat, tanto magis peccat.,. 

Ex his eruitur i. actum , vel omissionem procedentem 
ex insania, vel alia qualibet animi turbolentia, quae fue- 
rit voluntaria in caussa, non excusari a peccato, cum 
hujusmodi actus vel omissio praevideri potuit ac debuit . 
Si Parochus e. g. privat sese usu rationis voluntaria ebrie- 
tate , tumque vocatus ad hominis jamjam morituri con- 
fessionem excipiendam, nequeat occurrere, illeque homo 
spiritalibus destitutus praesidiis migret e vita ; profecto 
Parochus fit gravissimae omissionis reus . Talis quippe 
omissio est voluntaria in caussa . Potuit enim ac debuit 
praevidere illam ex voluntaria ebrietate secuturam . 

Quisque tamen voluntarie in passionem se conjicit , 
quae ipsum privat usu rationis, non continuo fit reus 
omnium peccatorum , quae ex illa impotentia oritura prae- 
videri potuerunt , sed tunc solum quum aliquid aut fa- 
ciendum , aut non faciendum occurrit , ut docet D. Th. 
Et sane cum indefinita sint peccata , quae illa impotentia si- 
ve commissione , sive omissione admitti possunt, qui 
ei impotentiae voluntariam caussam tribuit, indefinitum 
culparum numerum contrahere censendus esset, si eo r uni 
jam esset reus , antequam evenirent, quod absurdum est. 

Eruitur 2. peccatum ex antecedente cupiditate merito 
vocari peccatum infirmitatis; Nam ut docet S. Th. „ Ipsa 
,, perturbatio sentientis appetitus est velut aegritudo 
„ quaedam, seu morbus animi, quo ratio , quae in ipso 
„ animo principatum tenet, impeditur, ne recte et expe- 
„ dite munere suo fungi queat . „ 

Porro passiones omnes , quae possunt esse caussa pecca- 
ti , ad tria capita revocantur , nimirum ad concupiscentiam 
carnis, ad concupiscentiam oculorum , ad superbiam vitae; 
id que ex Divo Joan. Epist. i.cap. 2. „ Omne quod est ia 

„ mundo aut est concupiscentia carnis , aut concupiscentia 
„ oculorum , aut superbia vitae . „ Prima , ut docet S.Tho- 
mas , est inordinatus appetitus earum rerum , quae perti- 
nent ad individui , vel speciei conservationem , unde refer- 
tur ad concupiscentiam naturalem, quae quum in reliquis 
animantibus appareat , dici potest concupiscentia non solum 
naturalis, sed etiam animalis. Secunda est inordinatus ap- 
petitus eorum quae sunt delectabilia , secundum apprehen- 
sionem imaginationis , aut alicujus hujusmodi accepta- 
tionis, sicut pecunia, ornatus vestium $cc. Et ad haec duo 
prima referuntur omnes passiones appetitus concupiscibilis , 
sive quae sunt homini cum reliquis animantibus communes , 
sive quae sunt illius propriae. Tertia est appetitus inor- 
dinatus boni ardui, ad quam referuntur omnes passiones 
irascibilis appetitus , cujus est ferri ad ardua et excellen- 
tia , quae praebent materiam superbiae . 

Atquae haec quidem omnia ex doctrina ejusdem An- 
gelici ultimo loco revocantur ad inordinatum amorem sui. 
Hic enim ait i. 2. qq. 77. art. 4. „ Quod aliquis spectat 
,, inordinate aliquod temporale bonum procedit ex hoc 
„ quod inordinate amat se ipsum,,. Unde manifestum est 
quod inordinatus amor sui est caussa omnis peccati . 

CAPUT III. 

De Malitia ut caussa Peccati . 

IVIalitia est ea depravatio animi , qua neque intelle- 
ctus ignoratione decepta, neque ulla vehementi appetitus 
sentientis perturbatione incitata voluntas , ipsum spirituale 
malum consulto eligit, ut bono temporali perfluatur , quae 
definitio colligitur ex D. Th. doctrina 1.2. q- 78. art. t. 
cujus explanatam sententiam praeterire studio brevitatis 
cogimur : adeunda est tamen ei , qui Theologi personam 
sustinere , resque per caussas noscere cupiat. 

Neque porro huic doctrinae dissentit quod legitur 
Proverb 22 .Errant qui operantur malum. Cui loco con- 
sentanea est etiam Philosophi sententia 3 . Ethic. cap. 1 . 

Omnis peccans est ignorans , quasi ex eo fieret, peccatum 
omne ab ignorantia, vel errore , nullum ex certa malitia 
procedere. Longe quippe alia est ratio erroris in co , qui 
peccat ex ignorantia , atque in eo, cujus cogitata culpacst, 
et meditata. Ille theoretico errore universe ignorat, malum 
esse quod agit. Iste agnoscit malum quod patrat, soloque 
practico errore , qui nascitur ex immoderato amore tem- 
poralis boni , judicat malum illud esse hic et nunc , ut 
loquuntur, faciendum, ut eo bono fruatur . Merito proin- 
de Philosophus loco cit. ait: Ob hujusmodi errorem inju- 
stos homines malosque onmino fieri ; cujus rationem af- 
fert , quia nimirum error ille propria electione contrahi- 
tur, nec non est caussa pravitatis. 

Quin autem homines peccent interdum ex certa ma- 
• litia, dubitare non sinit Sacr. litterarum auctoritas . Illi ni- 
mirum sunt de quibus Job. 34. dicitur . „ Quasi de indu- 
,, stria recesserunt ab eo, et omnes ejus vias intelligere 
„ noluerunt . ,, Et Proverb.2. „ Qui relinquunt iter rectum , 
„ et ambulant per vias tenebrosas , qui laetantur cum ma- 
,, le fecerint , et exuhant in rebus pessimis . ,, Ex quo 
eruitur peccare ex certa malitia: 1. Qui affectata ignoran- 
tia peccant, qui nimirum Dei vias intelligere nolunt. 2. Qui 
ad illecebram peccati consequentem cupiditatem provocant , 
qui nimirum laetantur in rebus pessimis . Quaeritur autem 
utrum peccent ex certa malitia , qui peccant ex prava con- 
suetudine . 


PROPOSITIO. 

Qui ad peccandum prava peccati consuetudine inducuntur 
ex malitia peccare censendi sunt . 

Prob .argumento D. Th. 1. 2. q. 78. art. 2. Peccatum 
ex certa malitia illud esse dicitur, quod est ex cogitata et 
praevisa mali electione, qua nempe scienter quis malum 
morale eligit, ut bono quopiam jucundo, vel utili potia- 
tur . Atqui per habitum , seu consuetudinem peccati fit 
homini connaturalis dilectio ejus boni , propter quod scien- 

ter eligit malam spirituale , fitqne adeo conveniens» et qua- 
si naturalis ipsa electio mali, quatenus ipse habitus, et 
consuetudo quodammodo vertitur in naturam . Igitur pra- 
va consuetudo in voluntatem eam depravationem inducit 9 
c qua oritur malitiae peccatum. 

Hinc ea , quae de gravitate peccati ex malitia tradun- 
tur a D.Th., transferri possunt ex aequo in peccatum ex 
consuetudine, immo in hoc magis valent. Triplici ex ca- 
pite repetit S.Doctor gravitatem peccati ex malitia. i.Ex 
eo quod in eo peccati motus magis est proprius volunta- 
tis . Quid autem tam proprium voluntatis, quam motus pec- 
cati ex consuetudine , quae fit ei quodammodo connaturalis? 
2. Quia quod est ex perturbatione, et repentino motu cu- 
piditatis , breve est ad tempus , et sic homo , ut expresse 
ait S. Thomas , cito redit ad bonum propositum poenitens 
de peccato, sed habitus quo homo peccat ex malitia diu- 
turnitatem habet , facitque ut obfirmato animo haereat in 
vitio qui prava ejus consuetudine implicatur . 3 . Quia per 
peccatum ex malitia, multoque magis per peccatum ex con- 
suetudine contrahitur permanens quaedam , et perversissi- 
ma dispositio quoad ipsum finem , qua nulla periculosior . 

Hinc ipsa consuetudo inter caussas peccati , et qui- 
dem praecipuas recenseri debet, j. Quia vi consuetudinis 
vivide , et frequenter sese objiciunt animo ipsae peccati il- 
lecebrae , quas quantumvis expellere animus satagat, re- 
currunt tamen , ipsumque assiduitate et frequentia fati- 
gant . 2. Quia peccandi assiduitate dediscit animus hor- 
rere peccati gravitatem et turpitudiuem ; atque ita im- 
pius cum in profundum venerit, contemnit. 3 . Quia pec- 
canti ex consuetudine subtrahuntur justo Dei judicio auxi- 
lia gratiae, valida illa, et efficacia , quae ad conversionem 
peccantis ex consuetudine, quam D. Augustinus suscita- 
tioni Lazari comparat Serm. 98. de verbis Domini cap. 5 ., 
maxime requiruntur . 

Hinc denique intelligitur , cujusmodi sit ea moralis 
necessitas , quam injicit prava consuetudo peccandi, de qua 
D. Bernardus Serm. 81. in Cantica. ,, Nescio, inquit , quo 
,, pravo et miro modo ipsa sibi voluntas peccato ia de- 

„ teritis mutata necessitatem facit , ut ncc necessitas , cum 
„ voluntaria sit, excusare valeat voluntatem, nec volun- 
,, tas , cum sit illecta , excludere necessitatem.,, 

Atque inde Rectoribus animarum argumenta petcn- 
da sunt, quibus fideles aut a contrahenda prava consuetu- 
dine deterrere , aut a contracta revocare omni ope conen- 
tur . Curationi ejus mali instandum cum omni patientia 
et doctrina . Patientia benignitatem sociam habeat in co- 
hortationibus . Doctrina prudentem suppeditet remediorum 
delectum , ne morbus aut inanibus blanditiis foveatur , aut 
exasperetur nimia severitate potius quam curetur. Ut ju- 
stum hoc medium teneri valeat, nunquam haec duo suut 
sejungenda , ut blandissimae charitatis affectu excitetur 
peccator ad intuendas divitias bonitatis , patientiae, longa- 
nimitatis Dei , eamque benignitatem , quae ipsum vocat ad 
poenitentiam; simulqueex alia parte justus terror incutia- 
tur irae , et indignationis, quam sibi peccator thesaurizat in 
die revelationis justi judicii Dei secundum duritiem suam , 
et impoenitens cor suum . 

Constat autem peccatum ex malitia commissum gra- 
vius esse peccato, quod dicitur infirmitatis, ad quod nem- 
pe perturbatione quadam cupiditatis homo inducitur . Pec- 
catum autem infirmitatis, ceteris paribus , gravius esse pec- 
cato ignorantiae , quando ignorantia est indirecte tan- 
tum volita , ex eoque tantum capite culpabilis , quod ho- 
mo non omne quod debeat studium adhibuerit, in eo per- 
discendo , quod scire tenetur, cumque ex alia parte talis 
ignorantia est caussa actus, ita ut homo actum non elice- 
ret, nisi ea ignorantia laboraret. Tunc enim, ut patet, 
actus minus est voluntarius , qunm qui procedit ex cupi- 
ditate antecedente , utpotc in quem cadit ipsa intentio vo- 
luntatis . Et quidem cum ignorantia illa indirecte volita 
sit caussa actus, hoc, ut ante animadvertimus , fefellit Re- 
lagianos, qui propterea existimarunt, eam, utpote quae 
antecederet actum voluntatis, afferre necessitatem, sccl in 
hoc errabant, quod non animad verterent , eam ignorantiam , 
tametsi esset antecedens relate ad actum qui ex ea pro- 
cedit, nihilominus esse consequentem relate ad praece- 

dentem negligentiam ipsiusmet voluntatis , quo sensu cap. 
superiore vincibilem appellavimus ignorantiam illam , quae 
antecedit actum , eique dat caussam . Unde necessitas, quam 
infert ignorantia hujusmodi, est necessitas non absoluta 
sed consequens , quae nequit penitus excusare a peccato , 
sed tantum illius gravitatem plus etiam minuere , quam an- 
tecedente cupiditate minuatur . 

CAPUT IV. 

. De caussis peccati externis 

CJaussae humani actus externae triplex est ratio ; 
f. Cernitur in ipsomet actus objecto, quod voluntatem 
allicit, movctquc ad sui prosecutionem. 2. Altera ineo, 
qui ejusmodi objectum proponit , vel quandocumque ex- 
hibet . 3 . In eo , qui objecto proposito aliquam boni spe- 
ciem , sive persuasione , sive quacumque alia ratione ad- 
jungit . 

Hinc sequitur Diabolum dici posse caussam peccati 
externam , quatenus menti seu phantasiae suggerit ea obje- 
cta, sive illas objectorum repraesentationes , quae cupidi- 
tatem inflammare plurimum possunt , eidemque cupidita- 
ti stimulos ipse addit impressione sua in appetitum sen- 
tientem . Neque enim aliter agere potest Daemon in ho- 
minem , quemadmodum docet S.Th. 1. 2. q. 8o- art. 2. quam 
phantasiam, et sentientem appetitum commovendo. Nam 
cum vi nexus physici , quo anima corpori sociatur , obje- 
ctorum quae fiunt in phantasia repraesentationes , et cupi- 
ditatis motus oriantur ex commotione quadam fibrarum 
et spirituum , qui per eas decurrunt ad partem usque ce- 
rebri principem pertinente , satis facile intelligitur , quem- 
admodum valeat Daemon , Deo ipso permittente , impres- 
sione quadam in organa sensuum phantasiae objicere ir. 
ritamenta libidinis, ipsamque libidinem ultro irritare, 
atque hoc pacto tenebras menti offundere , hominesque 
in fraudem et peccatum illicere . 

Atque hic non pigebit audire quae opportune habet 

Cajetanus in hunc D.Th. art. „ Hinc habes , inquit , quo- 
,, modo in mulieribus istis, quae dicuntur visiones liabe- 
,, re, caussari ex Daemonum illusione, aut humorum et spt- 
„ rituum commotione potest, ut vigilantes imaginentur, 
„ ut appareat cis sic esse in re: sicut contingit dormienti- 
,, bus quando somniant . Accidit enim quod aliquis patia- 
,, tur vigilans , quod alter patitur dormiens, ut manifeste 
„ patet in phracneticis ; notent autem hoc Rectores anima- 
„ rum , ne Divinitati tribuentes , quod naturae , aut Daemo- 
„ nis est, errent, errareque alios faciant .,, Hactenus Caje- 
tanus . 

Principem autem illum tenebrarum , qui homicida fuit 
ab initio , tentare homines , eoque nomine caussam esse 
peccati constat apertissime sacrarum litterarum testimo- 
niis , cujusmodi est illud prima Petri capite ultimo . ,, Ad- 
„ versarius vester Diabolus circuit quaerens quem de- 
,, voret , cui resistite fortes in fide . „ Tum illud Apo- 
stoli ad Ephesios cap. 6. „ Induite vos armaturam Dei 
„ ut possitis stare adversus insidias diaboli , quoniam no- 
„ bis non est colluctatio adversus carnem et sanguinem, 
„ sed adversus principes et potestates , adversus inundi 
„ rectores tenebrarum harum , contra spiritualia nequi- 
„ tiae in coelestibus.,,, Constat insuper perpetua univer- 
salis Ecclesiae traditione , cujus insignia extant monumen- 
ta in antiquissimarum etiam liturgiarum precibus , in 
baptismis , aliisque sacris caeremoniis ad depulsionem dae- 
monum , in unanimi Patrum ac Doctorum consensu , in, 
ipsa denique constanti fidelium omnium persuasione ct sen- 
tentia, quos in ipsismet Ecclesiae incunabulis traditum est 
Crucis signum frequentissime adhibere , eoque corpora 
sua signare solitos fuisse , quod ad fugandos daemones 
nil efficacius jure ac merito crederent ejus Crucis signo , 
in qua ipsi victi ac domiti essent. 

Quin etiam compertum est, vetustissimam ac plane 
communem apud gentes omnes studiis ac moribus etiam 
dissimillimam opinionem invaluisse de bonis ac maleficis 
geniis , quibus homines juvarentur, laederenturque ; quae 
consensio in tanta gentium varietate argumento est e tra- 

ditionis fonte quodam communi opinionem illam manas- 
se , in quo eam gentes . illae omnes haurire potuerint , an- 
tequam distraherentur . Quae traditio apud eas gentes pro- 
cedente tempore fabularum admixtione deturpata C9t ; sa- 
cris vero litteris consignata veiut stabili ac perpetuo mo- 
numento integra et sincera apud solos Hebraeos per- 
mansit ; atque haec breviter notanda fuere hoc nostro 
praesertim aevo , quo multi sunt nimium proclives ad ea 
rejicienda omnia, quae tribuuntur daemonibus, in quo 
sane peccant gravissime : nimirum quia multa fabulosa de 
his rebus in vulgus manarunt , minime decet inter ea si- 
ne ullo delectu omnia prorsus rejicere, quae certa habent 
argumenta veritatis ) non inquam par e9t , quod illi be- 
ne animadvertant , innumerabilium doctorum hominum 
sententias , et universi generis humani consensionem , et 
sacrarum , quod longe gravius est , litterarum auctorita- 
tem contemnere, aut pro parvo ducere. Videant ergo ne 
nimium suae sapientiae tribuant . 

Mundum porro etiam caussam esse peccati , praeter- 
quamqnod quotidiana nimium experientia constat , sacrae 
litterae multis locis docent apertissime . Vae mundo a 
scandalis , ait Christus Matth. 1 8 . Quid est autem scanda- 
lum, nisi quod ad peccatum inducit? 

Atque hanc quidem inorum depravationem , quae mun- 
di contagione contrahitur , agnoverunt ipsi etiam ethnici 
philosophi , qua de re sic inter caeteros Tullius elegan- 
tissime , gravissimeque disserit Tusctll. qu. lib. 3. Nunc 
auteni , ait, simul atque editi in lucem, et suscepti su- 
mus, in omni continuo pravitate, et in suinma opinio- 
num perversitate versamur , ut pene cum lacte nutricis 
errorem suxisse videamur . Cum vero parentibus redditi', 
idest Magistris traditi sumus , tum ita variis imbuimur 
erroribus, ut vanitati veritas , et opinioni confirmatae na- 
tura ipsa cedat . Accedunt etiam poetae , qui quum magnam 
speciem doctrinae , sapientiaequae praesetulerunt , audiun- 
tur, leguntur, ediscuntur , et inhaerescunt penitus in men- 
tibus . Quid ? si ad poetarum nurnevos non satis semper 
severos mollis et delicatus cantus accedat , totusque ille 

blanditiarum apparatus , quo ajunt plurimum animos de- 
mulceri in theatrali consessu ? Cum vero accedit eodem 
quasi maximus quidam Magister populus , atque omnis 
undique ad vitia consentiens multitudo ( non potuit ex- 
pressius latina voce declarari potestas subjecta huic mun- 
di vocabulo ) tum plane inficimur opinionum pravitate,, 
a naturaque ipsa desciscimus &cc. Scilicet mundus depra- 
vat. i. Impiis dictis, falsaque doctrina. 2 . Pravis exem- 
plis, et auctoritate. 3. Quod in ipsa societate hominum 
tametsi optima per sese multa innascuntur incitamenta con- 
cupiscentiae carnis, concupiscentiae oculorum, et super- 
biae vitae . Atque his potissimum continetur quae dicitur 
occasio peccati , de qua deinceps . . 

C A P V T V. ‘ ~ ' 

■ 

De peccati occasione . 

Occasio generatiin oblata quovis eventu rei cujns- 
piam gerendae opportunitas . Itaque occasio peccati dici 
potest quidquid affert opportunitatem peccandi , cui ut 
plurimum annectitur incitatio quaedam ad peccatum . Oc 
casio duplex, una remota , altera proxima ; remota in qua 
inest vel simplex opportunitas tantum, vel adeo levis in- 
citatio ad peccandum , ut prudenter inde non sit metuen- 
dum peccatum ; proxima quae vehementem continet ille- 
cebram ad peccatum , e qua prudenter peccatum conse- 
cuturum timere quisque debeat. Proxima iterum duplex, 
una per se , altera ex accidente . Prior est quae suapte 
natura inducit ad peccandum , altera quae vim inducendi 
habet ex peculiari quadam circumstantia , veluti peculiari 
fragilitate hominis cujusdam . Quamobrem non aequaliter 
valet in omnes. Expeditius nonnulli Theologi proximam 
occasionem definiunt, quae propinque inducit ad peccan- 
dum, remotam, quae remote. Verum haud scio au satis 
perspicue et distincte . 

Caeterum fatentur omnes, occasionem quae proxi- 
ma sit , omnino esse deserendam cum fieri potest. Quip- 

pe aliud sentire non sinunt propositiones damnatae ab In- 
nocentio XI. nimirum 61. Potest aliquando absolvi qui 
in proxima peccandi occasione versatur, quam potest et 
non vult dimittere, quin immo directe et cx proposito 
quaerit , aut se ingerit , et quae sequuntur 62. et 63 . 

Verum non ex aequo inter omnes convenit , quae 
censenda sit occasio proxima , eoque propterea nomine 
dimittenda . Diversis quippe notis diversi eam occasionem 
insigniunt: diligenter proinde viro Theologo cavendum, 
ne minus apta ejus vocis interpretatione Ecclesiae senten- 
tiam in illius propositionis damnatione eludat , seque alios- 
que in errorem conjiciat . Quum autem agatur de occa- 
sionis proximae definitione , quae sit rei definitio , non 
tantum nominis , illa profecto est ex suis sedibus peten- 
da , ita ut per ea, quae jam in illa explorata esse pos- 
sunt), vi Theologicae argumentationis determinentur ea, 
de quibus disputatur . 

PROPOSITIO I. : 

SEU LEMMA. T 

* 1 

Occasio , quae verum peccandi periculum continet , 
optimo jure proxima dicenda est , 

Pr. Quaecumqne occasio est dimittenda cum fieri 
potest, ea opsimo jure proxima censetur. Atqui occasio 
quae verum peccandi periculum affert, declinanda est omni 
ope, atque dimittenda, ut constat ex illo Ecclesiastici 
3 . Qui amat periculum peribit in illo . Ergo 6cc. 

Tota ergo difficultas eo redit ut definiatur quid sit 
veri periculi nomine intelligendum . Atqui res expedita 
sane videtur ; qnippe est petenda vocis, illius intelligen- 
tia cx communi hominum sensu et intellectu . Cum enim 
sacrae litterae declinanda esse hominibus pericula praeci- 
piunt, ea intelligunt , quae hac voce comprehendi homi- 
nes ipsi communi sensu et intellectu norunt. 

PROPOSITIO II. 

SEU LEMMA. 

Verum periculum est , quod affer i justum ac prudentem 

timorem. 

Pr. Instantis periculi propria nota est timorem incu- 
tere , atque ut vanus timor censetur esse apparentis tantum , 
et ficti , non veri periculi ; sic ubi justus ac prudens timor 
est , ibi verum periculum esse oportet . 

PROPOSITIO III. 

J 'i * , 

SEU LEMMA. 

apprehensio mali gravis multa probabilitate futuri 
justum ac prudentem, timorem ingenerat . 

Pr/J. imor , ut ex communi hominum sensu philo- 
sophi animadverterunt , continet expectationem appropin- 
quantis mali . Ut autem malum quis sibi cxpectet, non suf- 
ficit illud malum tantummodo evenire posse , neque etiam 
requiritur ut certo futurum existimetur , sed ut magna 
probabilitate animus illud futurum judicet . Fieri potest 
ut homini per vias ambulanti tegula e tectis decidens 
caput imminuat , nec tamen id malum est timoris obje- 
ctum , quia noh est probabile id eventurum. Cum vero 
malum ut mox futurum et indeclinabile apprehenditur, 
non timorem gignit, sed aegritudinem. Sic ille qui jam 
cohorret febre , aestum mox futurum non timere dicitur, 
sed illius , quae fit per eam cognitionem , quasi anticipata 
praesentia aegritudine angi . Affectus ergo timoris pro- 
prie spectat in malum, quod magna probabilitate judica- 
tur esse futurum , ac jam jam adventare. Cujus rei exem- 
plum aptissimum Aristoteles rethoricorum lib. 2 . cap. 5. 
locupletissimus harum rerum , eo praesertim in libro ubi 

de hominum affectibus agitur, interpres ponit in eo qui 
hominem praepotentem offendit. Cum enim ille possit vi- 
cem ad usuram rependere , et magna probabilitate judi- 
cetur velle , mali ex eo futuri timor enascitur , cui timo- 
ri , cum ut in hoc exemplo justus est ac prudens , ve- 
rum periculum respondet . Ad justum ergo ct prudentem 
timorem ex communi hominum sensu et intellectu non 
aliud requiritur , praeterquam apprehensio mali cujuspiam 
gravis, quod non levi judicio, sed prudenti ac probabir* 
li judicio imminere existimatur . 

, PROPOSITIO IV. 

SEU THESIS. 

: I 

Occasio proxima definienda est ea , in qua qui versatur , 
spectatis probe circumspiciendis omnibus , prudenti ac 
probabili judicio conjicere potest ac praevidere se pec- 
caturum ; non autem illa , in qua qui versatur , aut 
semper peccat , aut frequentius , aut frequenter saltem 
peccat , quemadmodum est a nonnullis Theologis de- 
finita. ' ! I ; 

Pr. Ex lemmate i. Proxima occasio est quae ve- 
rum peccandi periculum continet. Fx lemmate 2 . Verum 
periculum est quod justo timori respondet. Ex lemma- 
te 3. Justus timor, ubi malum aliquod magnum probabi- 
li et prudenti judicio imminere sibi quis existimat . Sed 
qui versatur in ea occasione, in qua spectatis omnibus cir- 
cumspiciendis , probabili ac prudenti judicio conjicit et. 
praevidet se peccaturum , ei homini obversatur peccatum ,. 
quod certe est malum ingens , atque ut malum probabili*, 
ter mox futurum . Ergo in illa occasione justus timor per 
lemma tertium , ergo in illa occasione verum periculum 
per lemma secundum , ergo illa occasio vere proxima oc- 
casio per lemma primum . 

Pr. quoad alteram partem . Nam quod quis in pec- 
cati occasione versans, aut semper aut fere semper pec- 

cet , ant frequentius > aut crebro saltem , id sane conse- 
quitur ex ipso periculo , et proxicna occasione peccandi, 
in qua versatur. Nam si illa non esset proxima occasio, 
non semper , non fere semper , non frequentius, non cre- 
bro in ea peccaret. Proxima occasio igitur antecedit fre- 
quentes lapsus, sed antecedens non potest constitui per id, 
quod ad ipsum jam constitutum consequitur. Ergo non 
potest proxima occasio per frequentes lapsus constitui , 
nec proinde per eosdem rite definiri . Et sane qui offen- 
dit hominem praepotentem , non opus habet expectare 
usque adeo, dum multa et frequentia mala ab eo exce- 
perit , ut timere incipiat , intelligatque sibi grande quod- 
dam ex eo malum imminere. Multo minus igitur homi- 
ni probabiliter judicanti, se in aliqua occasione peccatu- 
rum , expectandum non est , quod in ea frequenter pecca- 
verit, ut ipsum peccati malum timere incipiat, ejusque 
adventantis periculum praecavendum ac declinandum esse 
intclligat . Ut autem in re tanti momenti distinctius etiam 
determinetur, ntelligaturque , quae sit ejus periculi ratio, 
quo proxima occasione continetur , esto 

PROPOSITIO V. 

Quaecumque occasio , e qua suboritura gravis tcnlaCio 
praevidetur , et inquam nulla se necessitate quisque 
conjicit , proxima esse , aut ad proximam accedere 
jure ac merito censenda est , 

Pr . Proxima occasio est, in qua quis prudenter prae- 
videt se peccaturum . Sed qui se voluntarie exponit occa- 
sioni , e qua sit suboritura gravis tentatio , prudenter judi- 
care potest se omnino peccaturum. Nam ut sibi persuadeat 
evasurum se victorem ex periculo , cui se voluntarie ob- 
jicit, debet aut propriis viribus admodum fidere , aut cre- 
dere sibi potens adfuturum divinae gratiae auxilium ve- 
hementi superandae tentationi pernecessarium . Verum ex 
sese victoriam sibi spondere Pelagianae est confidentiae 
praesumptionis vero , non spei christianae de coelesti gratiae 

auxilio in voluntario periculo confidere . Nam ut ait Au- 
gustinus lib. 1 6. de Civit. Dei cap. 19. ,, Oui periculum 
„ quantum caveri potest non cavet , 'magis tentat Deum , 
quam sperat in Deo 

Atque hucusque ex illo Ecclesiastici loco : Qui amat 
periculum peribit in illo , ratione progressi sumus in 
evolvenda notione occasionis proximae, notis ejus distin- 
guendis , definitionem afferendo . Nunc vero sunt eadem 
paucis, sed validis Theologicis argumentis comprobanda 
e Divinarum Litterarum auctoritate petitis . 

1. Ecclesiastici Cap. 21. Quasi a facie colubri fuge 
peccata . Quis vero , ut discat fugere a facie colubri, ex- 
perinndos sibi frequentes venenati dentis morsus existi- 
mat , aut non potius censet sibi satis esse caussae ad fu- 
giendum , prudens et probabile judicium inferendi mor- 
sus , ni fugam arripiat ? Ergo minus animae quam cor- 
pori consulere debebit Christianus , nec praesens et proxi- 
mum periculum judicabit esse, in quo positus prudenter 
judicat se peccaturum, atque ut de periculo judicet, ex- 
pectandum sibi censebit, quousque ipsa peccatorum fre- 
quentia , et animae pernicie certus fiat, illud revera pericu- 
lum fui$<e? 

2. Hadrianus VF. in 4. Conditiones tractans requisi- 
tas ut sit confitcns dignus sacramentali absolutione , ait . 
,, Firmo proposito cavendi in futurum includi proposi- 

tum rejiciendi a se omnem occasionem, unde verisimi- 
„ liter ad mortalem culpam sit pertrahendus,,. Greg.IX. 
Cap. ultimo de injuriis. Nec ignorantia , inquit, te ex- 
cusat , si scire debuisti ex facto tuo injuriam, verisimili - 
ler posse contingere . Sufficit ergo ad justatn imputatio- 
nem homicidii, de quo Grcgorius hoc loco, ut quis det 
operam rei , e qua praevidere possit verisimiliter homici- 
dium consecuturum . Igitur positio illius facti vel rei , e 
qua verisimiliter praevideri debuit homicidium, haberi 
debet ut caussa homicidii . Secus non esset homicidium 
imputabile . Ergo etiam quodemnque factum , e quo prae' 
videri possit verisimiliter secuturum peccatum., censen- 
dum erit caussa peccati . Sed nouiine facti comprehendi- 
Tom. XVII/. Z 

tur occasio prout voluntarie acceptata . Ergo talis occa- 
sio , e qua verisimiliter peccatum futurum praevidetur , 
caussa est , et quidem imputabilis peccati , atque adeo proxi- 
ma . In eamdem sententiam D. Th. 2, 2. q. 10. art. 9. „ Infir- 
„ mi, inquit, in fide, de quorum salute probabiliter time- 
„ ri potest , prohibendi sunt ab infidelium communione . „ 
Icitur ut infidelium communio censeatur fideli occasio re- 
movenda, atque proxima, talis est, ut probabilem de sa- 
lute timorem injicere possit . 

3 . Quia si ex majori , vel saltem notabili peccato- 
rum frequentia occasio proxima definienda esset, qui de- 
cies in mense cum ancilla peccaret, non esset putandus 
in occasione proxima peccati versari, quod plures sint dies 
quibus non peccat, quam quibus peccat. Atqui hoc est 
absurdum , siquidem manifestum ibi apparet peccandi pe- 
riculum . Frgo &cc. 

Opponunt . Si quis bis tantum aut ter peccet in men- 
se , reliquo toto tempore a peccato abstinens, certe cum 
duo vel tres dies exigua sint pars unius mensis, vel an- 
ni , exigua quoque erit futuri peccati probabilitas in ea 
occasione , longe vero major probabilitas peccati non fu- 
turi . Ergo ut dijudicetur, utrum occasio sit proxima nec 
ne , ex ipsa majore vel minore peccatorum frequentia ju- 
dicium petendum est . At qui sic ratiocinantur , non opti- 
mi sane videntur esse officiorum et peccatorum ratiocina- 
tores , quod sic perspicue demonstro. Si quis singulis die- 
bus una hora peccet cum Ancilla , nemo erit Theologus 
tantae humanitatis, qui non fateatur eum in occasione pro- 
xima versari: et tamen si numerum horarum quibus pec- 
cat , conferas cum horarum numero quibus non peccat , 
comperies priorem numerum esse tantummodo vigesi- 
mam quartam , atque adeo exiguam posterioris partem . 
Ut ergo dijudicetur , num cohabitatio ea sit occasio proxi- 
ma, non sunt conferendae partes temporis, quibus quis 
non peccat , cum his , quibus peccat ; secus cum annus , men- 
sis , hebdomada dispergi possit non in dies tantum et ho- 
ras , sed etiam in minuta et scrupula , cumque in quali- 
bet cohabitatione plures sint horae , vel saltem minuta , 

quibus noa peccatur, quam quibus peccatur, profecto si 
ex majori numero partium temporis , quibus non peccatur 
dijudicanda esset occasio proxima peccandi , nunquam ul- 
Ja in cohabitatione esset occasio proxima . Ut ergo illa 
cohabitatio judicetur occasio proxima nec ne , non est 
hoc attendendum , num toto tempore cohabitationis conti- 
nuate peccetur , sed num in cohabitatione pro aliquo tem- 
pore ipsius immineat probabile periculum futuri peccati. 
Corruit ergo allata objectio. 

Hinc nonulli Theologi , qui cx illa frequentia occasio- 
nem proximam definire voluerunt , utpote ex falso prin- 
cipio profecti , in absurda prorsus consectaria deducti 
sunt . Exemplo sit Caramuel vir tamen incredibilis inge- 
nii, et cum Cardano , ut mihi videtur , aliqua ex parte 
comparandus . Ille porro de occasione proxima pro libi- 
to in hunc modum disserit . Transcribere autem volui , ut 
quisque intelligat, quanti sit a veris principiis recedere. 
„ Si iveris , inquit , ad talem domum decies, et quinquies 
„ peccaveris , et quinquies non peccaveris , est probabi- 
„ le si revertaris te peccaturum esse , et aeque proba- 
,, bile te non peccaturum esse . Ergo non est periculum 
„ proximum. Si octies iveris , et septies peccaveris , et se- 
„ mei non peccaveris , est probabilius te peccaturum esse, 
,, est tamen probabile te non peccaturum esse ; ratio est , 
„ quia octava pars est gravis , et si septem lapsus tc con- 
,, damnant , constantiam quam semel habuisti contra septem 
,, lapsus dat gravem auctoritatem , facitque opinionem pro- 
•„ babilem . Si novies iveris , et octies fueris lapsus , te ex- 
„ ponis periculo proximo si revertaris , quia nona pars non 
„ est gravis auctoritatis , et ideo improbabile est te data 
„ occasione restiturum esse , ac per consequens est mora- 
„ liter evidens , hoc est certum, te , si eo redeas , raiserri- 
„ me peccaturum • „ 

PROPOSITIO VI. 

Quisquis versatur in occasione proxima peccati , tene- 
tur eam omni conatu removere , neque excusari po- 
test ullo praetextu boni , honesti , vel utilis, vel delecta '• 
bilis , neque ulla jacturae faciendae consideratione t si- 
ve famae , sive aliorum bonorum . 

(Constat apertissime ex damnatis propositionibus ab 
Innorcntio XI. 62. Quae sic habet : Proxima occasio pec- 
cati non est fugienda , quando caussa aliqua utilis aut ho- 
nesta non fugiendi occurrit . Et 63 . Licitum est quaerere 
directe occasionem proximam peccandi pro bono spiritua- 
li vel temporali nostro vel proximi. Tum ex propositio- 
ne 4. damnata ab Alexand. VII. Non est obligandus con- 
cubinarins ad ejiciendam concubinam , si haec nimis uti- 
lis esset ad oblectamentum concubinarii , vulgo regalo t 
dum deficiente illo nimis aegre ageret vitam , et aliae 
epulae taedio magno afficerent concubinarium , et alia fa- 
mula nimis difficile inveniretur . 

Constat sententia ex praecepto Christi Domini apud 
Math.cap. 5 . v.29. et 3 o. „ Quod si oculus tuus dexter scan- 
„ dalizat te , erue eum , et projice abs te , expedit cnitn ti- 
„ bi ut pereat unum membrorum tuorum , quam totum 
„ corpus tuum mittatur in gehennam . Et si 'dextera raa- 
„ nustua scandalizat te, abscinde eam, et projice abs te„. 
Quem in locum satis fuerit in re minime dubia afferre 
D. Athanasium interpretantem dicta et parabolas Evan»; 
gelii qq. 34. Non de membris corporis hoc dixit , sed de 
amicis et cognatis, membra namque sumus invicem. Si 
igitur habes cognatum et amicum , cujus tanta sit tibi ne- 
cessitas, quanta vel deserti oculi , vel manus, si videris 
ab ipso damnum inferri animae tuae , abscinde eum. 

Hic praeponendae nonnullae regulae , quibus juvetur 
Confessarius in enodandis implicatissimis plerumque dif- 
ficultatibus , quae in refellendis occasionibus proximis sae- 

pias enascantur. Eas autem ex institutionibus D. CaroJi 
Borromei ad Gonfessarios ut plurimum •ruemu9 , quae 
magnam a SSmis Ecclesiae Praesulibus, et imprimis D.Fran- 
cisco Salesio, atque a Summis Pontificibus commendationem 
habuerunt et auctoritatem . 

1. Si occasio est praesens , et dimitti pro lubito po- 
test, velut si quis habet domi concubinam , non ante est 
absolvendus , quam occasionem dimiserit . Eadem ratio vi- 
detur esse siraoniaci , nisi beneficium siinoniaee obten- 
tum renuntiaverit , divitis qui rem alienam retinet , cujus 
restituendae praesentem habet facultatem ; vix enim aliter 
constare potest confessario de doloris et propositi fir- 
mitate . Egregie S. Th.de Villanova Sermone feriae sextae 
post Dominicam quartam Quadragesimae.,, O peccator si 
„ vere ploras, fuge concupiscentiam, dimitte lasciviam, 
„ expelle mulierculam , solve catenam , alias non credo 
„ verbis , non credo lacrymis : funiculus triplex malae 
„ inclinationis , pravae consuetudinis , violentae occasionis 
„ difficile rumpitur . „ 

2 . Si occasio est praesens , sed physice inseparabi- 
lis , aut in his qui faedissimae mollitiei consuetudine te- 
nentur impliciti , vel etiam in pluribus qui eodem car- 
cere detenti sibi sunt occasio peccati , enitendum est omni 
ope, ut quae dirimi corporea separatione occasio non po- 
test , animo et affectu dirimatur . Praescribenda sunt ita- 
que illis opportuna remedia , alia quidem generalia , quae 
omnibus , alia specialia , quae singulis pro aetatis , sta- 
tus , sexus , conditiom ’9 varietate sunt injungenda. Prae- 
sertim vero ut de Dei praesentia frequentissime cogitent, 
nt rerum aeternarum meditationi quotidie per aliquod 
tempus ex animo vacent , ut instent orationi , ut hone- 
sta occupatione languidi et mollis otii desidiam vitent , 
ut ab jucundis , tametsi honestis relaxationibus, quae ani- 
mum distrahunt, sibi temperent, ut corpus etiam, pru- 
denti tamen consilio, et moderata ratione , castigare non 
vereantur, et in servitutem redigere. Si Confessarius vi- 
det haec remedia diligenter adhiberi a poenitente , et ali- 
qua inde notabilis emendatio appareat , prudens certe ju- 

dicium ferre poterit de doloris et propositi firmitate , se- 
cus minime. Damnata certe est ab Innocentio XI. haec 
propositio num. 61. ,, Poenitenti habenti cnnsuetudinem 
„ peccandi contra legem Dei, naturae, aut Ecclesiae , et- 
„ si emendationis spes nulla appareat , nec est neganda , 

„ nec differenda absolutio , dummodo ore proferat se do- 
„ Iere , et proponere emendationem . „ Quemadmodum 
autem spes emendationis intelligenda sit , erui potest ex his 
verbis S.Caroli.,, Proroganda est adhuc absolutio , do- 
,, nec emendentur , iis , qui licet se peccatum dimissuros 
„ polliceantur , ab illo tamen non separandos Confessor 
„ suspicatur ; ut sunt praesertim juvenes otiosi qui so» 
„ lent majorem temporis partem aleis, crapulis, amori- 
„ bus , peccatis carnalibus , blasphemiis , inhonestis conver- 
„ sationibus , dissentionibus , odiis et detractionibus va- 
„ care.,, Ex quibus patet spem emendationis non con- 
fitentis verbis et promissis , sed mutato vitae tenore et 
instituto niti oportere. 

3 . Si est occasio praesens quae dimitti nequeat sine 
scandalo et gravi admiratione et murmure, aut etiam tem- 
porali damno: velut cum pater et filia, frater et soror, 
filius familias et famula , servus vel contractu , vel aere 
obligatus, non statim praecipienda occasionis dimissio, 
quandoquidem quum sit ex earum genere , quae ex acci- 
dente sunt proximae, potest opportunis remediis adhibitis 
proxima fieri remota . Sed ita se gerere confessarius debet , 
ut D.Carolus praecipit. „ Primum absolutionem differat, do- 
„ nec certae sincerae emendationis videat indicia . Quod 
si absolutionem differre non possit, quin poenilentem 
„ exponat gravi infamiae periculo , tum si contritum cer- 
„ tis quibusdam notis eum videat , aut ita mente affectum 
;, nt ad omnia remedia paratus sit*, quae ad ejus emen- 
97 dationem necessaria judicaverit , prudens sacerdos tunc 
• ei praescribat quae aptiora et efficaciora judicaverit , 
„ puta ut solus cum sola nunquam conveniat , imponet 
„ et preces , et corporis macerationem aliquam , et im* 
J9 primis frequentem confessionis usum , similiaque exer- 
■ „ citia , quae si poeniteu» libenter acceptet , Confessarius 

„ eum absolvere potest ; quod si jam adhibita hac aut 
„ a se, aut ah alio diligentia poenitens emendatus non 
,, fuefit , absolvi non debet, donec ab ea occasione re- 
„ cesserit Patri certe, fratri , filio familias, si vult 
efficaciter , non est difficile multis et ad speciem vitae com- 
positis artibus vitare solius ad solam cum filia, cum so- 
rore , cum famula congressiones . Quod si nihil pror- 
sus proficit, non deerunt prudenti confessario media ho- 
nesta , et opportuna, quae suggerat filio familias &c. ut 
sine parentum, aliorumve offensione et scandalo per ali- 
quod tempus e contubernio discedat, puta vel itineris 
caussa , vel studiorum , vel commercii , pro uniuscujusque 
statu et conditione vitae. Caeterum hic opus maxima cau- 
tione et circumspectione, ne dum adolescentem praesenti 
periculo eripere nititur, eum in majus conjiciat* 

4. Qui licitam exercent artem , aut munere quovis 
honesto ex se se funguntur , quod ex accidente ipsis est 
occasio peccandi , ut in mercatore qui fraudes committit, 
in causarum patrono, vel judice qui gratiae servit, vel pe- 
cuniae , in Chirurgo dum abditas corporis partes mede- 
tur, non ii sunt continuo ab arte sua, vel officio remo- 
vendi , tales enim occasiones, utpote quae vim ex sese non 
habent, sed ex pravo affectu, fieri possunt e proximis 
remotae , dummodo in eo pravo affectu comprimendo , 
quam quisque potest ac tenetur diligentiam adhibere ve- 
lit: quod si nihilominus in pereatis illi perseverant , non 
sunt certe absolvendi quousque munus abjecerint , quod 
suo vitio sibi proximam peccandi occasionem fecerunt. 

5. Denique quod attinet ad alias occasiones , nimi- 
rum ad eas, quae praesentes non sunt , quales sunt , inquit 
S. Carolus , alea , vacatio , conversationes , aspectus et 
gestus minus pudici , poenitens absolvi non debet , nisi 
sincere promittat, se ab iis abstenturum, quod si jam alias 
promiserit , nisi emendatio appareat . 

Caeterum quoties eveniat , ut debeat Sacerdos confi- 
tenti absolutionem vel negare , vel prorogare , non tamen 
praetermittat , monente eodem S. Carolo , eum salutaribus 
consiliis , et bonis operibus praescribendis juvare , caveat- 

que, ne quemquam asperius tractans , culpa sua inducat 4 
ut vel desperet , vel a confessione abhorreat . Ita in la- 
tinis instructionibus de Sacramento Poenitentiae . * 

QUAESTIO III. 

De peccatorum comparatione inter se . 

Conferendis inter se peccatis apparet , deprehendi- 
turque ipsorum in gravitate inaequalitas, in specie diver- 
sitas , distinctio in numero , in reatu differentia . 

C A P U T I. 

De inaequalitate peccatorum . 

Ut virtutes omnes aequales , ita etiam paria omnia 
peccata fecere Stoici , volueruntque non minori esse in 
culpa qui gallum gallinaceum, cum non oportet, quam 
qui patrem occiderit . Subtiliter quidem illi ut solebant, 
sed hoc loco insanis conclusiunculis decepti , quorum er- 
ror ut evidenter appareat , satis fuerit animadvertisse, quod 
illi minime negant, quidquid peccatur , perturbatione pec- 
cari ordinis atque rationis, ita ut peccatum in aberratio- 
ne, seu deflexione a lege, seu regula consistat, quemad- 
modum ante dictum est. Tametsi autem una deflexio non 
sit magis deflexio quam alia , potest tamen una esse alia 
major vel minor, quemadmodum numerus decem non ma- 
gis est numerus quam numerus quinque , sed tamen ma- 
jor est ; et curvitas una non est magis curvitas, quam alia 
quaecumque, sed major, vel minor. Hic vero fuit fons 
erroris Stoicorum. Nam eorum argumenta : peccatum est 
transire lineas , et alia ejusmodi , probant tantummodo 
unum peccatum non magis peccatum esse , quam aliud 
quodvis, sive omnia peccata aequaliter esse peccata, quod 
omnibus peccatis cx aequo conveniat communissima pecca- 
ti ratio, non vero probant omnia peccata aequaliter es- 
se gravia . Longe autem diversura est asserere omnia pec- 

cata aequaliter peccata esse, quod verum est, et de quo 
non disputatur , atque affirmare , omnia aequaliter esse gra- 
via : quod falsum esse constat eo ipso quod illi fateatur 
peccatum fieri perturbatione rationis, et ordinis. Nam ut 
illa perturbatio inajor, aut minor esse potest, ita neccs- 
se est peccata quoque alia esse aliis graviora pro majo- 
ri , vel minori perturbatione , sive deflexione a lege, seu 
regula . 

Stoicorum Paradoxon excitavit quarto Ecclesiae sae- 
culo Jovinianns , eique ex sacris litteris auctoritatem con- 
ciliare studuit : movebatur autem potissimum , quemad- 
modum colligitur ex D. Hieronymo , illis scripturae testi- 
moniis , quibus duo tantum hominum ordines distinguun- 
tur, bonorum videlicet , qui in vitam aeternam , malorum 
qui in ignem aeternum ituri sunt, ut illo Math. a 5 . Sta- 
tuit oves a dextris , .et haedos a sinistris . Quod argu- 
mentum egregie refellit D. Hieron. lib. 2. adversum eum- 
dem , siquidem ex eo quod nullus sit ordo medius inter 
bonorum ordinem , et malorum , nullo pacto sequitur , 
ut in ipso malorum , et bonorum ordine non multae pos- 
sint esse differentiae , quale, inquit, est, ut quia inter 
bonos, et malos divisio est , tu asseras inter bonos ipsos, 
vel e contrario malos , nullam esse distantiam , nihdque 
ditferre , utrum in pecore aliquis aries sit, an avicula. 
Hinc D. Augustinus epist. 29. ad Hieron. ei gratulatur con- 
victum ab ipso hunc errorem Joviniani. „ Hoc, inquit 
„ Augustinus, de parilitate peccatorum, soli Stoici ausi 
,, sunt disputare contra omnem sensum generis huma- 
„ ni, quam eorum vanitatem 111 Joviniano, illo qui in hac 
„ sententia Stoicus erat, in aucupandis autem et defen- 
„ dendis voluptatibus Epicuraeus , de scripturis sacris dii a- 
„ eidissime convicisti,,. 

Ex his patet, lapsurn esse doctissimum Alphonsum 
in Summa sua de haeresibus lib. 2. verbo peccatum hae- 
resi octava, negantem notam fuisse Hieronymo hanc hae- 
resim Joviniani Beatus Hironvmus , inquit , qui duos 
libros contra errores hujus Joviniani dispntat , nun- 
quam hujus erroris meminit , neque illum Joviniano un* 
Tonu XVIII . A a 

quam impingit, ex quo non licet colligere, Jovinianutn 
non ita sensisse, potuit enim fieri ut ad Hieronymi noti- 
tiam hic error non devenerit : imo impingit Ilieron. Jo- 
viniano vehementissime lib.2.:Si non licet, inquit , a vir- 
tutibus paullulum declinare, et omnia peccata sunt paria, 
ejusdemque criminis reus est, qui panem esurienti surri- 
puerit , et qui hominem occiderit, tu quoque maximo- 
rum scelerum reus teneris. 

Ceterum error iste sacrarum litterarum auctoritate faci- 
le refellitur : Deuteron. a 5 . Pro mensura peccati erit et pla- 
garum modus: Joan.19. Qui me tradidit tibi , magis pecca- 
tum habet: et Epist. i.cap. 5 . Idem Joannes distinguit in- 
ter peccatum ad mortem, et non ad mortem; sed de his 
satis . 


CAPUT II. 

De specifica diversitate peccatorum . 

In peccata duo spectanda sunt , actus voluntarius , et 
ipsa perversio, sive inordinatio actus. In peccato prout 
est actus voluntarius, inest actui voluntatis conversio in 
aliquid objectum . In ipsa vero ejus actus perversione re- 
cessus a lege , et aversio . Ratione aversionis , sive recessus 
a lege peccata specie differre non possunt, siquidem, ut 
consentiunt philosophi , nulla motio speciem sortitur a ter- 
mino , a quo recedit quidquid quocumque modo move- 
tur, sed a termino potius, in quem fit progressio. 

Deinde in omni actu est perversio illa et recessio a 
lege praeter intentionem voluntatis. Ita D. Th. i.a.q.72. 
et D. Bonaventura in secundum Dist. 42.art. 3 .q. 1. „ Et- 
„ si aversio det conversioni quod sit peccatum, conver- 
„ sio tamen dat aversioni , quod sit tale peccatum . „ Itaque 

PROPOSITIO I. 

Specifica peccatorum diversitas ex objecto veluc primario 

fonte est repetenda . 

Pr.IXatione. D. Th. peccatum est dictum, factum, 
vel concupitum contra legem . Atqui dicta, facta, et con- 
cupita ex objectis speciem sumunt , ut ex mox dictis eli- 
ci potest , fusius autem declaratur in tractatibus de acti- 
bus humanis . Ergo 6cc. 

PROPOSITIO II. 

Non ex diversis praeceptis quibus opponuntur peccata 
proprie censeri possunt differre specie. 

Pr.Xn oppositione peccati cum praecepto intelligitur 
recessus ipse actus humani a lege , et aversio . Sed nul- 
lus actus humanus, nec adeo peccatum extali recessu spe- 
ciem sortiri potest , ut ex dictis constat . Igitur nec proprie 
differre specie peccata censeri debent, prout opponuntur 
praeceptis diversis . 

Perjurium certe , homicidium , furtum, naturali , di- 
vina , humana lege prohibentur , non tamen pro triplici 
lege, cui peccata ea opponuntur, triplici diversa malitia, 
labe, ac deformitate turpificata censentur. 

PROPOSITIO III. 

Diversitas formal is objectorum , e qua specificam diversi- 
tatem peccata sortiuntur , dignosci potissimum vale ex 
diversis virtutibus , quibus peccata opponuntur , et ex 
contraria , vel diversa ratione , qua uni eidemque virtu- 
ti opponuntur . 

Pri^Jam, ut ait S. Th. 1 . 2. q. 72. art. 1.,, Tametsi 
„ peccata propter allatam rationem aptius distinguuntur 

„ specio secandum objecta actuum , quam secundum op- 
,, posita : nihilominus si distinguuntur secundum oppositas 
„ virtutes, res in idem redit, quia et ipsae virtutes di- 
„ stinguuntur specie ex objectis Hinc infidelitas et 
desperatio peccata sunt specie diversa ; nam primum vir- 
tuti fidei , secundum virtuti spei opponitur . Hinc furtum 
rei sacrae uno actu duplicem specie diversam malitiam 
habet , quatenus ut furtum f opponitur virtuti justitiae , ut 
violatio rei sacrae , virtuti religionis. 

2. Quae contrario modo eidem virtuti opponuntur , 
specie differunt. Sunt autem, ut docet S. Tli. hac q. 72. 
art. 8. Quae per excessum aut defectum ab una , cadem- 
que virtute recedunt , ut avaritia , et prodigalitas a libera- 
litate . Nam in his peccatis objecta , quae voluntatem in- 
clinant , non solum sunt diversa , sed plane contraria . 
Sicut, inquit S. Doctor , motivum in peccato intempe- 
rantiae est amor delectationum corporalium , motivum 
autem in peccato insensibilitatis est odium earum. Atqui 
ea quae sunt contraria , certe specie differunt . Igitur pec- 
cata omnia quae per excessum aut defectum, seu, quod 
eodem recidit, contrario motivo eidem virtuti opponun- 
tur, specie diversa censenda sunt. 

3 . I11 peccatis autem quae sive per excessum , sive 
per defectum adversantur eidem virtuti , datur etiam spe- 
cifica diversitas propter diversum modum quo ei oppo- 
nuntur: epii diversus modus ex diverso inclinante obje- 
cto, sive motivo cxtrinscco intelligi debet, ut ex allata 
D. Th. doctrina patet . Sic ambitio, et vana gloria verae 
magnanimitati per excessum opponuntur : specie nihilo- 
minus differunt, quia in ambitione, et vanagloria diver- 
sum est apparens bonum , seu objectum movens ipsam 
voluntatem ad recedendum a bono, quod intendit magna- 
nimitas, ut progrediatur ad bonum apparens in ambitio- 
ne , et vanagloria . 

PROPOSITIO IV. 

Ut innotescat , num praecepta diversa inducant in pec- 
cata specificam, diversitatem , non est attendendum , 
num differant ratione finis cxtrinseci , et ex parte 
praecipientis et legislatoris , sed solum si differant ra- 
tione rei praeceptae , vel proximi et intrinseci motivi. 

Pr. IPrima pars ex propositione secunda , altera con- 
stat ex propositione tertia . Nam cum in praeceptis inveni- 
tur haec differentia penes motivum intrinsecum , actus 
etiam illis praeceptis oppositus diversis virtutibus op„ 
ponitur, aut eidem virtuti, contrario, aut saltem diverso 
modo . 

Plinc ille , qui die Veneris aut Sabbathi , in quem in- 
cidit vigilia , carnibus vescitur , non duple t peccatum ad- 
mittit, tametsi duplex praeceptum violat, quia haec duo 
praecepta in idem temperantiae bonnrn , velut finem intrin- 
secum spectant. Verum qui praeceptum ab Ecclesia jeju- 
n : um violat qua die tenetur etiam ex voto jejunare, du- 
plici se certe culpa contaminat, violando praeceptum Ec- 
clesiae, quod ad virtutem temperantiae , ct praeceptum na- 
turale et divinum pertinens ad religionem , quo tenetur vo- 
to suo satisfacere . Duplex etiam in jejunii violatione ma- 
litia occurreret , si jejunium praeterea esset in peccato- 
rum satisfactionem indictum , propter adjunctam praecepti 
violationem ad virtutem poenitentiae pertinentis. 

Cum autem peccata , quae diversam sortiuntur speciem, 
diversa quoque sint gravitate , haec etiam gravitas ex objecto 
metienda est, quod perspicue docet S.TIi.q.a de malo art. ic. 
Gravius, inquit, peccatum ex suo genere, quo I majori bo- 
no virtutis opponitur , unde eum bonum virtutis consistat 
in ordinatione amoris, tit Augustinus dicit, Deum autem 
super omnia diligere debeamus, peccata quae sunt in Deum , 
sicut idolati ia , blasphemia , et hujusmodi , secundum genus 
suum sunt reputanda gravissima . Inter peccata autem , quae 

sunt in proximum, tanto aliqua sunt aliis graviora , quan- 
to majori bono proximi opponuntur . Maxime autem bo- 
num proximi est vita ipsa hominis, cui opponitur pec- 
catum homicidii , quod tollit actualem hominis vitam , et 
peccatum luxuriae, quod opponitur vitae hominis in po- 
tentia , quia est inordinatio quaedam circa actum genera- 
tionis humanae . Unde inter omnia peccata quae sunt in 
proximum , gravius est homicidium secundum genus suum , 
et secundum locum tenet adulterium , et fornicatio, et hu- 
jusmodi peccata carnalia . Tertium autem locum tenet ra- 
pina , furtum, et hujusmodi , per quae in exterioribus bo- 
nis laeditur proximus . 

In eodem genere seu classe peccatum eo est gravius, 
quo praestantiori virtuti opponitur ; peccata autem quae 
sunt adversus eamdem virtutem , eo graviora quo magis 
inclinationi ejus virtutis repugnant. Quare si virtus incli- 
nat in medium impellendo , sicut fortitudo , et liheralitas , 
peccatum quod retrahit ab inclinatione ea , pejus est eo 
quod eam promovet, sicque avaritia pejor est prodigali- 
tate, timiditas audacia: si vero virtus inclinat in medium 
refraenando , vitium impellens erit atrocius , quo fit ut in- 
temperantia deterior sit nimia austeritate. 

Sed in hac facienda comparatione diligentissime at- 
tendendum est , num peccata quae diversis opponuntur 
virtutibus aeque directam , et immediatam oppositionem 
ad ens habeant; fieri enim potest , ut peccatum , quod di- 
rectius opponitur minori virtuti, ejusque bonum prorsus 
labefactat, gravius sit peccato , quod majori virtuti qui- 
dem , sed minus directe opponitur, ut patet in homicidio , 
quod certe gravius omissione Sacri. 

Obj. i. Peccatum mortale, et veniale specie differunt. 
Atqui tamen mortale, et veniale interdum circa idein ob- 
^ jectum versantur . Non ergo ratione objecti peccata spe- 
cie differunt . 

/?. Cum D. Th. i. a. q. 72. art. 5 . Peccati morta- 
lis et venialis discrimen ex aversione potius repetendum 
esse, quam ex conversione, a qua peccatum speciem ha- 
bet , quare nihil vetat peccatum mortale et veniale inter- 

dum eadem specie contineri , veiut furtum unius oboli , 
et furtum unius talenti . 

Obj. 2. Peccata non semper esse graviora , quo prae- 
stantius est objectum in quod peccatur , quippe videtur 
homicidium gravius esse blasphemia vel perjurio ; quare 
etiam gravius punitur , quam perjurium. Non ergo ex ob- 
jecto repetenda malitia peccati et gravitas . 

R. D. Th. 2. 2. q. 1 3 . art. 3 . ad t . Revera blasphcmiam 
et perjurium gravitate culpae praeponderare homicidio , 
tametsi ex effectu et nocumento praeponderat homicidium , 
siquidem plus nocet homicidium proximo , quam blasphe- 
mia Deo . Quod vero severius in homicidium homines 
animadvertant , quam in perjurium, nil probat; ut enim 
Quodlib. 1. art. 18. ait: In humano judicio non semper 
quantitas poenae respondet quantitati culpae ; interdum 
enirn infligitnr major poen.i pro minori culpa , quando gra- 
vius nocumentum imminet hominibus ex minori culpa. 
Sed secundum Dei judicium gravior culpa graviori poe- 
na punitur . 

Obj. 3 . Diversae leges a diversis legislatoribus latae 
circa idem objectum, diversos certe fines habent. Lex ex. c. 
naturalis in furto vetando intendit rectum rationis ordi- 
nem ; lex divina positiva intendit hominem dirigere ad 
finem supernaturalem ; lex humana publicam civium tran- 
quillitatem et societatis bonum ; deinde unicuique ex his 
legibus sua et singularis obligatio respondet . Ergo tot ob- 
ligationes furto violantur , quot sunt leges furtum vetan- 
tes . Igitur ex repugnantia cum lege potius , quam ex ob- 
j. cto peccata speciem sortiuntur. 

R. Diversis legibus, cum in unum objectum spectant, 
unum quoque eumdemque intrinsecum finem inesse , ta- 
metsi finis extrinsecus , quo legislatores moventur , multi- 
plex esse possit. Sic in furto finis intrinsecus ex parte rei 
prohibitae, sive in naturali lege, sive in divina, sive in 
humana unus est, ipsa nimirum conservatio bonorum 
proximi ; cum autem plures leges ita conveniunt io uno 
oodemque fine intrinseco, una est obligatio , quam prima 
imponit, caeterae confirmant ex adjuncto motivo extrinscco. 

Ol> j. 4. D. Tli. q. 2. de malo art. 2. liacc ajentem : 
,, Si aliqua essent peccata solum quia prohibita , in his 
„ rationabile esset , ut secundum differentiam praecepio- 
„ rum specie peccata differrent „ . 

R. Posita conditione legitimam quidem esse D. Th. 
consequentiam. Verum conditionem talem esse, quae in 
lege vel praecepto ipso nusquam locum habere possit , 
nec vero habere posse D. Th. putavit , quia ut ibidem ait, 
praecepta omnia ad hoc sunt, ut secundum virtutem ope- 
remur . Conditio ergo talis est, si aliqua essent mala so- 
lum quia prohibita , ‘ita ut prohibitio in nullam spectaret 
virtutem conservandam, aut vitium declinandum, sed to- 
ta ratio prohibitionis esset in ipsa prohibitione, tunc pro- 
fecto, si id fieri posset , peccata futura essent diversa pro 
diversitate praeceptorum . Verum quum in his , quae non 
sunt mala nisi quia prohibita , ex aliquo virtutis bono 
prohibitiouis ratio petatur , velut ex bono temperantiae 
ratio legis , quae prohibet esum carnium tempore qua- 
dragesimali ; hinc fit ut ipsa comestio carnium, tametsi 
mala , quia prohibita , speciem sumat non ex lege prohi- 
bente, sed ex tnotivo intrinseco legis inclinante ad tempe- 
rantiam, sitque illa inter peccata intemperantiae referenda . 

CAPUT III. 

Dc circumstantiis novam peccato malitiam ct gravitatem 

conferentibus . 

Ex dictis Cap. superiori intclliginius , circumstantias 
illas novarn peccato malitiae speciem afferre, quae faciunt 
ut actus jam per se malus , aut prohibitus, propter ali- 
quod ipsi adjunctum opponatur alteri virtuti , vel officio 
virtutis : reliquas vero circumstantias peccati gravitatem 
in eadem malitiae specie augere vel minuere. Ut vero in 
illis internoscendis, maxime unde nova species malitiae 
contrahitur, juventur tirones aliquantum, singulas brevi- 
ter percurremus. Notissimum est, septem enumerari cir- 
cumstantias, quae hoc vulgari versiculo contioentur: 

Quis 3 quid , ubi , quibus auxiliis , cur 
quomodo , quando . 


1. Itaque ex conditione personae actus inducit no- 
vam speciem malitiae , cum ex conditiom* personae no- 
vus titulus accedit aliquid vel faciendi vel omittendi , quod 
alias et citra illam peculiarem conditionem teneretur 
facere vel omittere ex lege vel praecepto in aliam virtu- 
tem spectante. Ejusmodi titulus in illis potissimum repe- 
ritur qui aut voti religione obstringuntur , aut aliquo mu- 
nere vel officio funguntur : sic ille qui obstrictus voto ca- 
stitatis peccat in castitatem, sacrilegii impietatem flagitio 
impudicitiae adjungit ; ex munere vero vel officio saepe 
quis tenetur ex justitia praestare^, quod circa illud officium 
nihilominus ex charitate praestare teneretur. 

2 . Ex conditione objecti vel rei nova emergit spe- 
cies malitiae, quum actus circa illud objectum jam pro- 
hibitus , propter eam peculiarem conditionem ex novo 
intrinseco motivo prohibetur , ut apparet in percussione 
clerici, in furto rei sacrae &cc. Conditio quippe objecti 
facit , ut percussio et furtum, quae jam ex genere suo 
mala sunt, quatenus opponuntur justitiae, hic praete- 
rea opponantur religioni , novamque adeo malitiam con- 
trahant . Similiter cum *ex actu prohibito sequitur , aut 
•probabili connexione sequi aliud potest in alio genere 
prohibitum, dup’ex inest in actu malitia, velut in eo 
qui operam navans rei illicitae , exponit se periculo prae- 
terea vitae . 

3. Ratione loci furtuin rei non sacrae in loco sacro 
sacrilegium est, et quide r» tria sunt, quae speciali Eccle- 
siae lege cautum est ne fiant in locis sacris . Furtum , ho- 
micidium , copula, aut po! ! utio . Atque hinc nata est quae* 
stio , utrum illis solis peccatis ita violetur reverentia loco 
sacro debita , ut nova exinde malitiae species emergat . 
Longe melius nobis illi sentire videntur , qui multis aliis 
praeterea peccatis , tum externis, tum internis violari do- 
mus Dei sanctitatem prorsus existimant . Et sane tametsi 

tria illa tantum specialiter ab Ecclesia fuerunt vetita, qui 
nundinam et mercatum , rem ex sese licitam , habere vel- 
let in locis sacris, quis dubitat, quin graviter laederet re- 
verentiam illis debitam, cum tanta severitate Christus eje- 
cerit vendentes et ementes in Templo ? Igitur quaecum- 
que violare possunt reverentiam locis sacris debitam , non 
illis tribus tantum omnia flagitia continentur , quae spe^ 
ciali sunt Ecclesiae praecepto interdicta . Quare non est 
dubitandum , quin illa saltem peccata , quae prudenti ho- 
minum judicio , et communi existimatione gravem speciem 
praeseferunt irreverentiae in locum sacrum, ita ut commu- 
niter homines tales actus facere non audeant in locis, et 
coram personis quas verentur, illa, inquam, peccata no- 
vam malitiae speciem adjungant * Id autem valere potest 
etiam dc actibus internis, prout externae irreverentiae in- 
terior , sive explicitus , sive implicitus contemptus re- 
spondet . 

4. Ratione mediorum, velut si quis sanctorum reli- 
quiis abuteretur ad superstitionem et veneficium . 

5. Ratione finis, nimirum ipsius operantis , cum sci- 
licet actum illicitum refert ad aliquid in alio genere illi- 
citum , velut qui furatur , ut habeat unde serviat libidini. 

6. Ratione modi, vi cujus detractio in contumeliam, 
fartum in rapinam quandoque transit. 

Superest conditio temporis , de qua dubitatur , num 
eamdem vim habere censenda sit , atque conditio loci . 
Adeo ut quemadmodum peccata , qnae in loco sacro fiunt, 
pro irreverentia loci novam deformitatem contrahunt , 
sic etiam quae diebus festis , et divino cultui speciatim 
dicatis peccata perpetrantur , novam inde labem contra- 
hant . 

PROPOSITIO. 

Antiqua sane Patrum traditioni valde consentanea , P rin- 
cipum etiam Scholae rationibus et auctoritate confir- 
mata sententia est, quae ait , ex conditione sacri tem- 
poris Deo speciatim dicati nova quadam malitiae no- 
ta peccata saltem graviora contaminari . 

1 . .Augustinus Tract. 3 . in Joan. Spiritualiter obser- 
vat Sabbatum Christianus abstinens se ab opere servili . 
Quid est ab opere servili ? A peccato . Et unde proba- 
mus ? Dominum interroga : omnis c[ui facit peccatum , ser- 
vus est peccati . Greg. Niss. Homil. 7. in Ecclesiasticum . 
Quaerendum est ergo quid sibi velit praeceptum otii Sabba- 
ti ? .... Ut nihil agamus illorum, quorum opus est 
vitium. Isidorus Pelusiota lib. 1. epist. 71. ad Elionem . 
Elioni quaerenti sensum horum verborum : Non facietis 
in eo opus servile , Isidorus respondet , non solum nil ser- 
vilium rerum in die Sabbati faciendum , sed ne quod 
peccatorum pondere deprimat. 

2. Quod attinet ad Scholae Principes , D. Thomas 
hanc doctrinam adstruit 2. 2. q. 122. a. 4., ubi quum tri- 
plex genus servilis operis distinxisset, et prirno quidem 
peccatum designasset juxta illud : Qui facit peccatum , ser- 
vus est peccati , altero opera quae vulgo dicuntur ser- 
vilia, subdit opera, quae hoc primo et secundo modo ser- 
vilia sunt, contrariari observantiae sabbati; tum ait : ,, Et 
„ quia magis homo impeditur a rebus divinis per opus pec- 
„ cati , quam per opus ( alias ) licitum , quamvis sit corpo- 
„ rale , ideo magis contra hoc praeceptura agit , qui peccat 
„ in die festo , quam qui aliud corporale opus alias licitum 
„ facit. Unde Augustinus dicit in lib. de Decem chordis: 
,, Melius faceret Judaeus in agro suo aliquid utile , quam 
„ si in theatro seditiosus existeret . Et melius foeminae eo- 
„ rum in die Sabbati lanam facerent, quam tota die in 

Neomeniis suis impudice saltarent. Non tamen, prose- 

„ quitur S.Doctor , qui peccat venialiter in Sabbato,' con- 
„ tra hoc praeceptum facit, quia peccatum veniale non ex- 
„ eludit sanctitatem . „ 

D. Antoninus part.2. titulo q. eadem docet ex iisdem 
principiis: tum concludit Peccatum ergo mortale com- 
,, missum die festo est multo gravius quam alia die perpe- 
,, tratum ratione festi . Nam ultra propriam deformitatem , 
„ puta furti , vel fornicationis , et ejusmodi , habet specialem 
,, deformitatem ex illa circumstantia temporis sacri, qua fe- 
„ stum violatur. Unde talis, ut dicit Nicolaus de Lirasu* 
,, per Exodum cap. 20 non solum agit contra unum prae- 
„ cepturn , scilicet non moechaberis , aut illud, non furtum 
„ facies, sed etiam contra illud de sanctificatione Sabbati . „ 
Unde in idem caput Exodi eadem repetens Abulcnsis tra- 
dit eum qui fornicetur dic Dominico , peccare duobus pec- 
catis . 

S. Bonaventura in opusculo quod inscripsit Confes- 
sionale cap. 2. partic. 20. docet , interrogandum poeniten- 
tem de tempore quo peccatum perpetravit, utrum videli- 
cet in die festivo, vel non festivo. 

Ex quibus institui sic potest argumentum: SS. Pa- 
tres et Scholae principes locum Levitici 23 . Omne opus 
servile non facietis in eo , ita conjunxere semper cum eo 
loco Joannis 8. Omnis qui facit peccatum servus est pec- 
cati , ut unum per alium sint constanter interpretati . At- 
qui ab ea Scripturae interpretatione, quae communi Pa- 
trum et Doctorum sententia tradita est, non est temere pro- 
fecto recedendum. Igitur cum ita Patres et Doctores prae- 
ceptum abstinendi ab operibus servilibus intellexerint , 
ut illis operibus peccata imprimis contineri existimave- 
rint ex Evangelii sententia , videtur sane veritati admodum 
consentanea ea doctrina , quae ait ex sacri temporis con- 
ditione , quod peccato violatur , novam ipsi peccato turpi- 
tudinis notam adjungi . 

Quod autem plerique adversantur, hac potissimum ra- 
tione adducti , quod fere non soleant sacerdotes de tempo- 
ris conditione confitentes interrogare, non admodum ma- 
gni momenti est , nam nec deerunt quoque sacerdotes qui 

interrogent, nec poenitentes qui magno affecti dolore ac 
vere poenitente9 , non interrogantibus ultro aperiant . Cae- 
terum doctrinae veritas non ex eo quod plerique faciunt 
aestimanda , sed e locis Theologicis aptis conclusionibus 
eruenda . 

Hinc ea quae superius de circumstantia loci sacri di- 
cta sunt , in hanc sacri temporis circumstantiam transfer- 
ri commode poterunt : putamus autem minus seveie de 
violatione festi, quam loci sacri per peccatum sentiendum 
esse, quod templa , utpote permanentia , peculiari quodam 
ritu Deo consecrentur , atque a reliquis profanis locis 
discernantur, quem consecrationis ritum, ac veluti per- 
fectam separationem tempus nequit accipere . 

CAPUT IV. 

: \ 

De numerica peccatorum distinctione . 

Peccata totidem numero esse distincta, quot sunt actus 
physici contra legem absoluti ex sese et perfecti, conve- 
nit inter omnes. Verum cum moralis distinctio non sem- 
per physicam sequatur , eveniatque interdum , ut ex actu 
physice uno plura peccata emergant , interdum etiam plu- 
res physici actus in unum peccatum coeant , fit ut magnam 
quandoque dubitationem et difficultatem habeat distinctio 
numerica peccatorum . Quam ad rem paucis , sed genera- 
libus quam fieri potest regulis opus imprimis esse vide- 
tur . Tria ergo sunt explicanda : 1. Quemadmodum in actu 
physice uno multiplex quandoque sit peccatum . 2. Que- 
madmodum actus physice distincti unum peccati actum 
moralem ex sese et absolutum efficiant . 3 . Quibus notis 
distingui queant actus absoluti et completi cx sese. 

Et primum quidem nullus est dubitandi locus , quin 
multiplex sit peccatum in actu physice uno , qui diver- 
sas malitiae species involvit, ut patet in furto rei sacrae, 
in quo duplex peccatum existit, unum violatae justitiae, 
alterum violatae religionis; et sane quum injustitia specie 
et natura differat a sacrilegio , nihil autem a seipso dif- 

ferre queat, profecto ia actu, qui peccatum injustitiae com- 
plectitur et sacrilegii , duplex inesse peccatum necesse est . 
Verum ex cap. superiori haec fluunt ; nunc agendum de 
numerica peccatorum distinctione in eadem specie . 

REGULA I. 

In actu physice uno , quo plura objecta attinguntur , fit 
peccatum multiplex prout plures sunt obligationes 
quae violantur , plura jura quae laeduntur . 

Juris nomen late hic accipitur pro omni eo, quod 
proprie dictam obligationem parere valet . Jam vero quum 
omnis propriae obligationis et juris violatio peccatum sit, 
patet profecto, tot in actu physico uno peccata esse, quot 
eo actu obligationes et jura laeduntur . Hinc multiplex 
peccatum admittit , qui uno actu plures homines interficit, 
qui una detractione plurium famam laedit, uno furto num- 
mos qui multorum sunt expilat . 

Hinc non ferenda eorum opinio, qui docent , u num 
tantum peccatum ab eo admitti, qui unam familiam uno 
morali actu internecione delet, quod nimirurn una fami- 
lia fictione juris , quasi una moralis persona habeatur ; 
nam etsi , quod attinet ad nonnullos civiles effectus , una 
familia quasi una persona fictione juris habeatur , tamen 
quod attinet ad vitam, famam, aliaqne similia, unusquis- 
que jus habet suum et proprium, a Deo , legibusque omni- 
bus concessum ; quare in internecione familiae totidem 
scelera perpetrantur , quot in ea sunt personae , quarum 
jura laeduntur. Quod sane magis valet de civitate, aut 
provincia. 

R E G U L A II. 

Cum plurcs actus physice distincti referuntur ad unum 
principalem , cujus sunt illi velut inchoationes , et a 
quo complementum et unitatem habent in genere mo- 
ris , unum tantum peccatum admittitur . 

Hanc regulam luculenter explicat D.Th. in 2. dist.12. 
art. 1. Aliquando contingit esse actus plurcs , secundum 
quod ad genus naturae referuntur , qui tamen sunt unum , 
secundum quod in genere moris considerantur ; ut puta 
in eo qui furatur , quia cmnes actus ejus qui ad finem 
furti ordinantur , peccata sunt, cum mala intentione fiunt, 
qui possent valde multi esse ( velut fores effringere, ad- 
movere scalas , parare instrumenta , scrinia aperire ) et 
tamen omnes computantur ut unum peccatum ; quia non 
liabent rationem peccati, nisi secundum quod per unam 
voluntatem in unum perversum finem ordinantur . 

Propterea etiam Theologi communiter docent oscu- 
la , et tactus , qui illicitam conjunctionem proxime antever- 
tunt , unum cum ea peccatum constituere , nec desunt qui 
idem affirment de proxime consequentibus . Verum non 
*par esse ratio videtur. Oscula et tactus impudici ordi- 
nantur ex natura sua ad illicitam conjunctionem , suntque 
propterea natura sua mala: igitur quae hanc proxime an- 
tevertunt, inchoationes ejus haberi possunt; quae autem 
consequuntur , potius inchoationes alterius illicitae conjun- 
ctionis , ad quam suapte natura feruntur , quam ad primam 
pertinere censenda sunt . 

REGULA III. 

Cum plures actus physici versantur unusquisque circa 
suum objectum , in quo terminant , habenique suam 
unitatem moralem , nec proinde unus ad alium refer- 
tur tanquam inchoatio , pars , aut medium, nec ab eo 
compleri opus habet, ut ille actus per sese unum to- 
tum morale efficere inlelligatur : tum illi actus , ta- 
metsi successive fiant , totidem peccata sunt. 

inc qui accedit ad non suam , tot peccata com- 
mittit, quoties cum ca unius noctis spatio rem habet . Hinc 
Sacerdos qui plures uno die missas , vel propter neces- 
sitatem , vel ex ritu ecclesiae , ut in Natali Domini , mor- 
talis peccati conscius , celebrat, tot etiam se sacrilegiis im- 
plicat, nam unaquaeque missa per sese unum totum mo- 
rale facit ; in eadem vero missa celebranda non bis pec- 
cat pro duplici consecratione panis et vini , quia duae il- 
lae consecrationes pertinent ad unum idemque sacrificium , 
atque adeo ad unitatem actionis, quae missa continetur. 
Pluribus etiam se sacrilegiis contaminat propter camdem 
rationem Sacerdos, qui in lethali culpa plures confessio- 
nes excipit , et absolutiones impendit ; nam non qtinus sin- 
gulae confessiones , quam singulae missae unum totum mo- 
rale integrum per se completum efficiunt . 

Dubitant vero Theologi de Sacerdote , qui in una Mis- 
sa pluribus porrigit Eucharistiae Sacramentum totidem se 
sacrilegiis, an uno tantum contaminet. Nonnulli negant, 
alii affirmant , quibus non videntur minus distincti actus 
quibus Eucharistia muhis porrigitur , atque sint actus , qui- 
bus Sacerdos multas absolnriones impendit . Verum ex al- 
lata regula erui potest hoc discrimen , nimirum ex ritu 
ecclesiastico omnibus qui sese ofieruut ad sacram mensam 
est Christi Corpus porrigendum , secundum regulas de hac 
re notissimas , de quibus non est hic locus disputandi ; 
quare actus , quibus singulis porrigitur , tametsi distincti , 
conveniunt tamen in una communione , quae ex ritu Ec- 

clesiastico complecti omnes debet. At vero nullo ritu , nul- 
lo praecepto, nullo communi vinculo una confessio con- 
ncctitur cum alia, siquidem nullum est praeceptum , ut 
qui ad confessionem accedunt , uno tempore , et simul , et 
continenter audiantur ; sunt ergo totidem actus absoluti cx 
sese , et perfecti , quot sunt confessiones , absolutionesque 
distinctae. Ex quo probabile fit, non committi tot sacrile- 
gia , quot sunt personae , quibus Eucharistia una vice et con- 
tinenter porrigitur . Caeterum haec non audemus plane 
definire . 


REGULA IV. 

Cum actus qui spectat in unum aliquod objectum mora - . 
liter interrumpitur , et subinde repetitur , tot sunt actus 
numero distincti , quot sunt repetitiones morali inter- 
ruptione diremptae . 

Fit autem haec moralis interruptio tribus modis 2 
l. Voluntatis retractatione. 2 . Voluntaria cessatione ab 
actu. 3. Naturalb cessatione ex somno , distractione, aliis 
occupationibus , quae mentem alio avertunt obrepente . 

Tametsi vero communis est et vera , utpote quae duci- 
tur ex ipsa humani actus natura , sententia Theologorum do- 
centium , expressa voluntatis revocatione ejusdem actus in- 
terrumpi ; dixerunt nihilominus alii, hanc interdum non sa- 
tis esse ad tollendum moralem unitatem actus , cujus rei 
exemplum ponunt in homine, qui die jejunii mensae ac- 
cumbens extremo prandio proponit se nobe amplius man- 
ducare, apposito vero subinde novo edulio, ad mandu- 
candum iterutn inducitur. Ibe certo non est censendus ea 
voluntatis revocatione , et non manducandi proposito inter 
prandendum, prandium ipsum interrupisse. Pari ratione 
inquiunt, si ad id prandium cibi vetiti curati fuissent et 
appositi , atque inter prandendum quis proposuisset ab 
illis abstinere , deinde in eodem prandio ad eos sumen- 
dos animum iterum induxisset, non nisi unum peccatum 
admisisse censendus esset , 

Verum haec facile expediuntur. In utroque eventu 
propter expressam voluntatj'9 revocationem actus interrum- 
pitur , fitque multiplex : sed hoc est discrimen , quod in pri- 
mo exemplo nullus peccato locus, quia cum jejunii lege 
unicum prandium praescribitur , non prohibetur ne quis 
pluries velit illud unicum prandium sumere ; cura vero 
actus externus, sive comestio unica sit, tametsi comeden- 
di propositum expressa revocatione multiplicatum fuerit, 
ex hoc sequitur tantum, quod quis duplici distincto pro- 
posito voluerit unum prandium perficere, sed illa duplex 
intentio , prout in unum eumdemque prandii actum spectat 
externum, nulla lege prohibetur, nullumque adeo ibi pec- 
catura est. At vero qua lege carnes interdicuntur die je- 
junii , eadem lege vetatur quodlibet internum propositum 
vescendi carnibus . Quamobrem si hoc propositum expres- 
sa retractatione revocatur, et postea in eodem etiam pran- 
dio renovatur , duplex fit peccatum. Et sane si in illo pran- 
dio , quo actu quis proponit abstinere a comedendo , per- 
fecta contritione peccatum deleret , non ne renovando pro- 
posito comedendi se iterum peccato obstringeret ? Quomo* 
do ergo inter utrumque peccatum , si nulla fuit moralis 
interruptio , status gratiae intercedere potuit ? Eadem por- 
ro de altero modo, qui fit per voluntariam cessationem, 
dicenda sunt , voluntaria quippe cessatio est voluntaria 
prioris actus dimissio . 

Tandem quod attinet ad tertium medum, nempe ad 
cessationem ex somno , et aliis occupationibus quae men- 
tem avocant obrepente , hac distinctione utendum est ; 
vel cessante actu interno et proposito voluntatis propter 
eas caussas continuatur tamen actus externus , qui dat actio- 
ni suam unitatem moralem, tumque in actus externi con- 
tinuatione, virtute permanere actus internus est consendns, 
nullaque fieri interruptio . Sic in solemni missa non inter- 
rumpitur actio per concionem quae habetur inter solemnia, 
etiamsi celebrans concioni obdormiat . Si vero nihil hu- 
jusmodi est , in quo virtute propositum voluntatis perma- 
nere censeatur, tunc sola interposita notabili mora pro- 
positum interrumpitur , etsi actus renovatur , certe haben- 

das est velut distinctus a priore . Quantum vero tempo- 
ris ad moram notabilem requiratur , definiri vix potest ; 
Ex prudentum judicio et aestimatione res ut plurimum 
transigenda . Certe Angelicus tunc solum peccata non mul- 
tiplicari docet , cum breves morulae intercedunt, velut 
si fur uno die meditetnr , ac praeparet quae sibi sunt opus 
ad cogitatum furtum, faciendum , ille unius tantum pec« 
* cati facile reus erit, tametsi saepe a cogitatione furti avo- 
catus fuerit . 

Verum si quis per annum , mensem , vel hebdoma- 
dam animo gerat habituale propositum odii explendi , vin- 
dictae faciendae, rei alienae retinendae, profecto dubi- 
tandum non est, quin saepe inter actus qui repetuntur, 
et idemtidem data occasione renovantur , tales tantaeque 
morae intercedant , quae satis sint ad actus et peccata mul- 
tiplicanda ; quamobrem diuturnitas temporis in confessio- 
ne est aperienda, ut de peccatorum multitudine, spectatis' 
aliis etiam circumstantiis , judicium fieri possit, neque qui 
contra sentiunt facile ab iis audientur , qui conscientiae 
suae consulere volunt ex animo, et sincere coram Deo am- 
bulare . 


CAPUT V. 

De mortalis peccati, et venialis discrimine « 

Tr ipliciter peccatum veniale dici posse animadver- 
tit S. Th. 1.2. q. 77. art. 8. U.io modo ex caussa , quia 
scilicet habet caussam veniae aliquam , quae diminuit pec- 
catura , et sic peccatum ex infirmitate , vel ignorantia di- 
citur veniale . Alio modo ex eventu ; sicut omne peccatum 
per poenitentiam fit veniale, idest veniam consequitur. 
Tertio modo dicitur veniale ex genere , sicut verbum otio- 
sum, et hoc solum veniale mortali opponitur. 

Duo itaque sunt hic nobis agenda . 1. Propugnanda 
Catholica veritas adversus haereticos negantes illud ex 
genere peccati mortalis et venialis discrimen . 2. Expli.. 

candum,de quo Catholici Doctores disputant , unde potis- 
simum sit discrimen istud repetendum . 

Atque ut mittamus veteres illos Haereticos , Jovinia- 
num peccata omnia aequalia constituentem, et Pelagianos 
volentes per quodlibet peccatum amitti gratiam, ut intcl- 
ligi potest ex Hieron. i . et 2. Dialogo contra eosdem, et 
ex Augustino Haeresi 88. Joannes Viclephus presbyter An- 
glicus in Concilio Constantiensi damnatus, docuit omne 
peccatum praedestinati esse veniale, et omne peccatum re- 
probi esse mortale, non quidem ex natura sua , sed ex 
ordinatione divina . Lutherus etiam omnia infidelium pec- 
cata mortalia esse asseruit , fidelium autem venialia prae- 
ter infidelitatem . Calvinus etiam lib. 3 . Inst. cap.4. num.28. 
diserte testatur omne peccatum natura sua morte dignum. 
„ Caeterum fidelium peccata venialia esse, non quia non 
„ mortem mereantur , sed , quia Dei misericordia nulla est 
„ condemnatio iis qui sunt in Christo Jesu , eis non im- 
,, putantur . „ Unde Zanchius inter Calvinianos celeber- 
rimus in Miscellaneis tom. i.pag. 65i. In renatis et vera 
fide praeditis, inquit , omnia peccata sunt venialia, in re- 
probis omnia mortalia. 

Equidem Joannes Gcrson Cancellarius Parisiensis , et 
Joannes Fiscfierus Episcopus Roffensis videntur externa 
tantum Dei imputatione peccatum veniale a mortali di- 
stinxisse, in quo imprudenter lapsi sunt: tamen nun- 
quam non abhorruere ab illo errore: Omnium reprobo- 
rum peccata mortalia, fidelium venialia esse . 

PROPOSITIO. 

Ex peccatis alia sunt ex natura sua graviora , digna odio 
Dei et morte aeterna , alia minime , adeoque morta- 
lia peccata et venialia non externa tantum imputa- 
tione , sed toto genere dirimuntur , sive in renatis et 
fidelibus , sive in Infidelibus , et reprobis . 

Prob. r.Matth.5. „ Omnis qui irascitur fratri suo 
reas, erit judicio, qui autem dixerit fratri suo Racha » 

V, reus erit Concilio : Qui autem dixerit fatue, reus erit 
„ gehennae ignis. „ Quo loco distinguuntur apertissime 
peccata non solum alia aliis graviora , sed talia etiam, ut 
alia quidem reum hominem efficiant gehennae ignis, hoc 
est aeternae mortis et supplicii*, alia vero minime, idque 
non propter externam imputationem, sed, ut patet , ob 
nativam ipsorum gravitatem levitatemque ; quem locum ita 
sane est interpretatus Chrvsost. hoinil. i 6. in Matth. super 
illud cap. 5. ubi ait:,. Eum qui sine caussa irascitur ju- 
„ dicio condemnat, eum vero qui dixerit Racha, reum 
„ condemnat esse concilio . Sed adhuc ista non magna 
,, sunt, haec enim idcirco non sunt memorata supplicia, 
,, ut eum qui fratri suo , fatue , dixisset , gehennae igni- 
„ bus deputaret . „ 

2 . Prima ad Cor. cap. 3. „ Si quis autem superaedi- 
,. ficat super fundamentum hoc aurum , argentum , lapi- 
,, des pretiosos , ligna , foenum , stipulam, uniuscujusque 
„ opus manifestum erit, et uniuscujusque opus quale sit 
,, ignis probabit. Si cujus opus manserit, quod superae- 
„ dificavit,- mercedem accipiet , si cujus opus arserit, de- 
,, trimentum patietur, ipse autem salvus erit, sic tamen 
„ quasi per ignem.,, 

Fundamentum istud Christum esse ait idem Aposto* 
lus versu proxime superiori . Huic fundamento charitate 
fideles cohaerent, ut clare ostendit Augustinus lib.ar.de 
civit. Dei cap. 26. Hinc fiunt ipsi templum Dei, ut ait Apo- 
stolus proximo sequenti versu. Huic fundamento dum co- 
haerent , manentque adeo in charitate , superaedificant 
opera sua : alia , quae designantur auro , argento , lapidi- 
bus pretiosis, suntque opera optima , solida , probatissima , 
quae manent, et pro quibus mercedem accipient, sunt- 
que eo nomine meritoria; alia vero ligno, foeno , et sti- 
pula , suntque adeo opera levia inutilia , quae non mane- 
bunt, sed igne ardebunt , ita tamen ut qui ea fecerit, ni- 
hilominus salvus futurus sit, nimirum per ignem, quod 
nempe per haec peccata non avellatur a fundamento, sed 
ei maneat charitate conglutinatus . Simul vero loquitur 
Apostolus hoc ipso loco de gravioribus aliis peccatis, qui- 

bus violatur lioc ipsurn Dei templum quod sunt fideles , 
et quae qui fecerit , disperdet eum Deus . Non poterat cer- 
te declarari luculentius discrimen peccata mortalia inter et 
venialia . 

3 . Ad convellendum penitus Novatorum errorem 
quid amplius requiritur, quam si constet aliis quidem 
peccatis justos ipsos et etiam praedestinatos gratia Dei 
excidere, aliis autem minime? Atqui utrumque plane con- 
stat sacrarum litterarum monumentis . Primum quidem , ut 
multa alia praeteream , exemplo parentum humani generis , 
qui culpa sua e gratia Dd exciderunt , sibique mortem 
consciverunt: alterum primae Joann. i. Si dixerimus quo- 
niam peccatum non habemus , ipsi nos seducimus . Jam 
dixerat Ecclesiastes cap. 7. Non est homo justus in terra 
qui faciat bonum , et non peccet . Non ait Ecclesiastes, nul- 
lum esse hominem justum in terra , sed nullum justum qui 
non peccet. Hinc ipsamet orationis dominicae formula ve- 
raciter justis ipsis deprecanda est suorum peccatorum ve- 
nia, ut est etiam in concilio Milevitano definitum. 

4. Accedat Patrum auctoritas. Orisenes homil. 5 . in 
Levit. ,, Puto ego delictum quidem esse levius aliquanto 
„ quam peccatum , nam invenimus de peccato dici , quod 

sit peccaftini ad mortem, de delicto non legimus, quod 
„ esse dicatur ad mortem „ . Hieron. in cap.7.Matth. verba 
illa interpretans. Quid autem vides festucam in oculo 
fratris tui , trabem autem in oculo tuo non vides ? Sic 
ait : ,, De iis loquitur qui quum ipsi mortali crimine te- 
„ neantur obnoxii , minora peccata fratribus non concedunt, 
„ culicem liquantes , et camelum glutientes . ,, Atque haec 
quidem minora peccata venialia esse intelligenda , ex eo sa- 
tis patet , quod ea Hieronymus mortalibus criminibus op- 
ponat . Propterea etiam Joviniano exprobrat, quod subla- 
ta peccatorum diversitate , omnes essent ab eo cum parri- 
cidis et adulteris propter leve , quot i di anumque peccatum 
in exteriores tenebras retrusi &c. Lib. a. contra Jovinianum 
Cap. 17. Ergo ex Hieron. levia et quotidiana peccata non 
inducunt reatum paenae aeternae , quemadmodum parrici- 
dium, et adulterium . 1 « eamdem sententiam Augustinus 


Digilized by Google 


UNIVERSE ; . 207 

Lib.de Spiritu et lit. cap. 28. Sicut non impediunt a vita 
aeterna justum quaedam peccata venialia , sine quibus haec 
vita non ducitur , sic ad salutem aeternam nihil prosunt 
impio aliqua bona opera, sine quibus difficillime vita cu- 
jusque hominis invenitur. Eadem docet Gregorius lib.2 1 . 
Moralium cap. 5. aliique Patres. Quapropter Summi Pon- 
tifices damnarunt propositionem Baji 20. Nullum est pec- 
catum ex natura sua veniale , sed omne peccatum meretur 
poenam aeternam . 

Obj. Deuteronomii 27. Maledictus qui non permanet in 
sermonibus legis hujus, nec eos opere perficit. Cui simi- 
le est quod habet Apostolus ad Galat. 3. et ad Rom. 6. 
Stipendium peccati mors. Et i.Joan.3. Qui facit pecca- 
tum , ex Diabolo est ; item illud Matth.5.Qni ergo solve- 
rit unum de mandatis istis minimis , et docuerit sic homi- 
nes, minimus vocabitur in regno coelorum, idest nullus, 
ut Calvinus interpretatur . Jacobi 2. Ouicumque totarn le- 
gem servaverit, offendat autem in uno, factus est om- 
nium reus . 

R. Ad 1. Moses eo loco , ut manifeste patet, iram 
Dei detestatur in violatores legis , et quidem legis ejus, 
quae vetabat idololatriam, homicidium, incestum; viola- 
torum autem nomine non intelliguntur , qui leviter tantum 
in legem delinquunt , sed qui gravioribus flagitiis , qua- 
lia sunt mortalia peccata, eam violare non verentur. Id- 
ipsum autem confirmari potest ex illo ipso textu Apostoli. 
Stipendia peccati mors. Siquidem Apostolus eo loco de 
peccatis loquitur , quibus illi qui vocati erant ad gratiam 
ct justitiam , exhibuerant membra sua servire immundi- 
tiae et iniquitati ad iniquitatem ; generatim ergo proposi- 
tiones illae indefinitae, quae divinam maledictionem in pec- 
cata denunciant , de peccatis gravioribus intelligendae 
sunt ; quandoquidem sacrae litterae alia peccata leviora 
commemorant, quibus obnoxii sunt homines justi , ct Deo 
accepti , in quae proinde nequeunt exccrationcs illae ullo 
pacto cadere. Ad 2. Explicatissima est respondendi ra- 
tio , nam primo Christus loquitur de illis , qui mandata mi- 
nima non solvunt modo , sed solvere alios docent , in quo 

est gravissimum scelus perversionis doctrinae , scandali , 
et contemptus legis. Secundo loquitur eo loco Christus 
adversus Pharisaeos qui dupliciter in judicandis peccatis 
errabant , ct quod externa peccata , velut homicidium 
et adulterium , lege quidem prohiberi existimarent , non 
autem interiores motus irae et cupiditatis , et quod velut 
minima censerent ea legis mandata , quae essent gravissi- 
ma , iisque inanes suas traditiones anteponerent, ut sae- 
pe etiam ipsis Christus exprobrat . Hinc in eo sermone 
docet Christus legem violari non ab eo solum , qui occi- 
deret , juxta illud : Audistis quia dictum est antiquis , et 
quod solum tenebant Pharisaei , sed ab eo etiam, qui ira- 
scitur fratri suo . Ego autem dico vobis &c ., nec ab eo 
solum qui moechatur , sed ab eo qui viderit mulierem ad 
concupiscendam eam , nec ab eo modo , qui non diligat 
amicos, verum et ab illo , qui inimicos non diligit. De 
illis ergo mandatis loquitur Christus quae non revera, sed 
prava Pharisaeorum interpretatione minima reputabantur. 

Ad 3. Ex ipso Cap. Jacobi manifestum est eum lo- 
qui de gravioribus legis praeceptis ; sic enim suam ipse 
sententiam explicat sequente versu . ,, Qui enim dixit 
,, non inoccaberis , dixit et non occides , quod si non 
moechaberis , occides autem , factus es transgressor le- 
•» gis »» • 

Argumentantur deinde ex eo quod peccatis qnibus- 
cumque laeditur maximum legis mandatum : Diliges Domi- 
num Deum tuum 6cc. Tum etiam ex illo Joan.3 , ubi Christus 
Petro ait : Si non lavero te non habebis partem raecum ; 
attamen ibi sermo erat certe de peccatis , quae venialia di- 
cuntur . Sunt ergo ea ipsa natura sua mortalia, cum ex- 
cludant a regno coelorum , sive prohibeant ex sese habere 
partem cum Christo . 

Ii. Ab eo qui venialiter peccat , non diligi Deum actu, 
non tamen ab eo violari charitatem , et solvi amicitiam 
cum Deo: quare peccatum veniale, utpote quod non ad- 
versatur fini legis , quae e9t charitas , neque primo man- 
dato repugnare censendum est . ■ . 

Ad alterum Ii. Verba illa referri posse aut ad f%-, 

ctum ~ aut ad facti significat ionera . Si ad significationem, 
quae facto illo continetur, innuit neminem habere posse 
partem in regno coelorum, nisi qui fuerit a Christo mun- 
datus . Si ad factum , ablutionem illam' fuisse Petro ne- 
cessariam , quia Petro a Christo praecepta erat, non quod 
ex sese peccata venialia hominem reum efficiant aeternae 
poenae . ; • 

Obj . Basilius in regulis brevioribus ad interrogatio- 
nem quartam pronnneiat stimulum mortis non hoc aut il- 
lud , sed indefinite qnodeumque peccatum esse . Deinde 
ad interrogationem 273. negat differentiam hanc majorum 
et minorum peccatorum unquam in novo testamento re- 
periri. Augustinus vero saepius tribuere videtur uni di- 
vinae misericordiae , quod viri etiam justissimi et sanctis- 
simi salutem consequantur , sed illi non mortalibus tamen , 
sed solum venialibus peccatis sunt impliciti . Ergo agno- 
vit Augustinus propter solam Dei misericordiam, non au- 
tem natura sua peccata venialia aeternae poene reatum non 
inducere. Unde lib. 2. de peccatorum meritis cap. 3 . ait : 
„ Quis enim cum aliqua spe adipiscendae salutis aeternae de 
„ hac vita migraret, manente illa sententia, quod quicnmque 
„ totam legem servaverit, offendat autem in uno factus est 
„ omnium reus , nisi post paullulum sequeretur. . . . super- 
,, xaltat autem misericordia judicium?,, 

R. Basilium loqui de peccato quocumque non abso- 
lute , sed prout habet adjunctum contemptum . In hoc enim 
est totus ut ostendat: Nihil omnino tanquam minutum con- 
temni debere , quae sunt -expressa ejus verba, additque : 
Qui enim rem contemnit , contemnetur ab ea . Ad alteram 
auctoritatem valet eadem responsio : nam Basilius ad hanc 
interrogationem respondet . ,, Qnomodo agi par est cum 
„ iis, qui ruin majora peccata declinent, minora perinde 
„ ac si nihil referat, contemnunt.,. Ex quo patet Basi- 
iium adversus eos agere, qui perverse putabant nullam ia 
peccatis minoribus declinandis cnratn esse adhibendam. 
Quare isti videbantur hanc differentiam statuere inter ma- 
jora et minora peccata , quod multum referat vitare pec- 
cata majora, nihil referat vitare minora. Quod sane fal- 

sum est . Nam multum referre , ut quis peccata venialia 
quantum potest caveat, ex sacris litteris apertissime col- 
ligitur . Hanc ergo inter majora et minora peccata indu- 
ctam differentiam oppugnat Basilius , negatque reperiri 
in novo Testamento . Nam aliquam ipse certe inter majo- 
ra et minora peccata, differentiam agnoscit, siquidem in 
hoc ipso regularum opere , in poenitentiis imponendis 
spectandam esse docet peccatorum diversitatem . 

Ad Augustinum respondeo ejus mentem fuisse non qui- 
dem peccata venialia privare amicitia Dei , et aeternae 
mortis reatum inducere , sed tamen nisi peccata venialia 
Dei misericordia condonentur , non posse justos intrare 
in Regnum Dei , in quod nil coinquinatum ingredi po- 
test . Quod patet ex eo quod lib. 9. Confessionum cap. ulti- - 
mo rogat lectores, ut pro matre Sua defuncta orent, ut 
.consequatur Dei misericordiam . Jam defunctis nullus mi- 
sericordiae locus pro peccatis mortalibus . Ergo loquitur 
Augustinus de misericordia Dei , qua defunctis remittuntur 
-peccata venialia . Deinde negat Augustinus posse quem- 
quani ex hac vita migrare cum spe adipiscendae salutis, 
nisi ex misericordia Dei , quia nemo certus est se tantum 
peccatis venialibus obstrictum teneri . Nihil enim mihi con- 
scius sura , ait Apostolus 1 . ad Cor. 4. sed in hoc non justi- 
ficatus sum , et Ecclesiastici cap. 9. Nescit homo, utrum 
amore an odio dignus sit. 

Nonnulla denique afferunt rationis momenta, quibus 
intimum illud evertant mortalis ac venialis peccati discri- 
men. t. Peccatum veniale est offensa Dei. Est igitur gra- 
vitatis infinitae pro infinita dignitate personae, quae offen- 
ditur, dignum proinde pro sua gravitate infinita sua aeter- 
na poena . 2. Peccatum veniale remitti non potest nisi 
misericordia Dei . Ergo si Dens vellet justitiae stiae tan- 
tum rationem habere , nihil concedere misericordiae, pec- 
cato veniali aeterna poena deberetur. 3 . Peccatum venia- 
le malum est majus quocumque malo poenae . Ergo pro 
veniali peccato poena quaecnmque juste infligi potest. 

R, Ad primum ex D. Th. principiis duo in peccato 
spectanda esse aversionem a bono infinito, nempe Deo, 

ct conversionem ad bonum commutabile , et quidem aver- 
sioni a bono infinito respondet poena infinita , privatio 
scilicet ejus infiniti boni , et quatenus aversio illa est ex 
sese irreparabilis inducit reatum ejus poenae aeternum 
perferendae. Conversioni vero in qua nulla est infinitas 
neque ratione actus , neque ratione objecti , poena respon- 
det quae dicitur sensus , acerbitatis gradu finita , sed pro- 
pter irreparabilem ex sese reatum, aeternum etiam susti- 
nenda . Jam in peccato veniali nulla est aversio a Deo , 
siquidem peccatum veniale minime labefactat caritatem , 
nec proinde inducit inordinationem principio interno ir- 
reparabilem, ut post melius explicabitur . Peccatum igitur 
veniale nec inducit privationem boni infiniti , nec reatum 
aeternae poenae sustinendae . 

Attamen , inquies , peccato veniali , quum sit offen- 
sa Dei , gravitas inest infinita, ergo eidem convenit poena 
etiam infinita. Verum haec argumenti difficultas tota pen- 
det ex obscura illa notione infinitatis , quam inserit. Ne- 
que vero hujus loci est explicare quae de infinitate pec- 
cati in utramque partem Theologi disputant . Quae di- 
sputatio a morali institutione nos in metaphisicam tradu- 
ceret. Nec porro genio indulgerc volumus, sed quantum 
possumus audientium utilitati consulere : breviter itaque 
nos ex istis ambagibus extricabimus , sed certissima ra- 
tione . Quidquid sit de infinitate peccati , certum est in re- 
bus creatis nullum infiniti genus constitui posse, quin sta- 
tim in eo genere multi infinitorum ordines enascantur , 
quorum alii alios infinite superant . Ex quo fit ut res in- 
finita minoris ordinis nonnisi quantitati finitae superioris 
ordinis aequivaleat, quaraobrem tametsi peccatum venia- 
le, utpote offensa Dei, concedatur esse gravitatis infini- 
tae, quia tamen , utpote quod, nullam involvit aversionem 
a Deo , distat infinite a gravitate peccati lethalis , illa quae- 
cumque infinitas peccati venialis debet esse inferioris or- 
dinis , unde peccato veniali respondere debet poena infi- 
nities minor , quam quae respondet, peccato mortali , 
Sed non esset infinities minor nisi esset ex omni parre 
finita . Igitur poena tantum finita ex aequo respondet gra- 

vitati peccati venialis . Neque in hoc violatur proportio , 
quia cum infinitas peccati venialis sit inferioris ordinis, 
atque infinitas mortalis, aequari potest per quantitatem 
finitam comparate ad quantitatem poenae, quae mortali de- 
betur . 

Ad 2. Respondeo equidem peccata venialia misericor- 
dia Dei condonari , attamen in eo qui venialibus tantum 
culpis obstrictus tenetur , manere caritatem , qua homo 
Deo, ut fini adhaerescit, et quacum propterea sempiter- 
na separatio a Deo , nec aeternae damnaiionis reatus con- 
sistere potest. Estque ipga c aritas in homine principium 
interius , vi cujus disponere se potest nd consequendam ve- 
nialium remissionem, ex quo fit etiam ut Deus consen- 
tanee ad naturas rerum operans , ex quadam condesccdentia 
moveatur ad non negandam veniam ei, qui secundum il- 
lud principium operatur , quemadmodum ait Cotti , qui 
etiam addit.,, Quod Deus agens ut Dominus possit aeter- 
>, na poena mulctare , non tamen agens ut judex „ v 

Ad 3 . Respondeo malum peccati , et malum poenae 
esse in diverso prorsus genere positum, quippe primum 
est malum morale, secundum malum physicum . Quare 
proprie non potest magnitudo unius comparari cum ma- 
gnitudine alterius , nec propterea ex eo quod malum cul- 
pae sit magis fugiendum , quam quodlibet malum poenae , 
concludi malo culpae quantumcuraque levissimae deberi 
•x justitia malum poenae quodvis gravissimum . 

C A P U T VI. 

Unde sit repetenda mortalis et venialis peccati 

differentia . 

Hanc differentiam nonnulli repetunt primo cx co 
quod mortale peccatum sit contra praeceptum , veniale 
contra consilium tantum. Ita Scotus in Dis. 21. qq. 1.2. 
Alii ex eo quod peccatum mortale sit contra legem , ve- 
niale non contra, sed praeter legem. 3 . Alii ex eo quod 
mortale in finem ipsum directo spectet , veniale in ea tan- 

tum, quae ‘sunt ad finem. Cujus utriusqne opinionis defen- 
sores D. Thomam sibi adstipulatorem et patronum adsci- 
scere nitnntur . 4. Alii ex eo quod peccatum mortale sit 
gravis violatio legis , aeternae poenae reatum inducens ; 
levis transgressio venialis , immunisque ab illo reatu. 5 . De- 
nique alii ex eo quod peccatura mortale suapte natura ca- 
ritatem extinguat, tollatque conjunctionem , qua homo Deo 
adhaeret velut ultimo fini , ipsurnque adeo hominis ordi- 
nem ad ultimum finem ; veniale autem non eam conjun- 
ctionem dirimat , nec r-roinde tollat penitus ordinem ho- 
minis ad ultimum finem, sed ordine servato in eum ta- 
men aliquid perturbationis inducat . 

PROPOSITIO I. 

Nulla ex quatuor prioribus sententiis satis aptum afferre 

videtur mortalis et venialis peccati discrimen . 

INJon 1, Quandoquidem id quod est contra consi- 
lium tantum nullo modo est peccatum , ubi enim non est 
lex, nec praevaricatio, inquit Apostolus ad Rom. 4. Con- 
silium autem non est lex. Quare idem Apostolus i.ad 
Cor. 7. Consilio dato de caelibato aptissime declarat nul- 
lum ab eo peccatum admitti, qui non illud consilium ser- 
vaverit . „ Si autem acceperis uxorem , non peccasti , et 
„ si nupserit virgo , non peccavit.,, Immo testatur eum 
benefacere qui matrimonio jungit virginem suam, tamet- 
si melius facit, qui obtemperat consilio , nec matrimo- 
nio jungit. 

Non 2. Nam et peccata quaedam venialia sunt contra 
legem, quod manifeste patet in mendacio jocoso, in fur- 
to rei levis, in levi detractione, et aliis similibus. Ne- 
que huic sententiae favet S. Thoma9 , qui sic negat pec- 
catum veniale esse contra legem , ut velit non esse con- 
tra ipsum finem legis, qui est caritas. 

Non 3 . Nam etiam peccata quaedam venialia sunt 
circa ipsum finem , ut motus non plene deliberati infide- 
litatis , et diffidentiae de Deo , blasphemia quae excidit 

potius quam ex deliberata voluntate proficiscatur ; simul 
vero multa sunt mortalia peccata , quae sunt ad finem , ut 
homicidium , adulterium, furtum ; neque magis favet S.Tho- 
mas huic opinioni quam superiori. Siquidem hoc tantum 
docet S. Doctor peccato mortali averti hominem a fine , 
veniali turbari tantum in ordine, quo tendit ad finem. Jam 
vero a fine avertitur homo interdum peccans contra prae- 
cepta de his, quae sunt ad finem, interdum autem a fine 
non avertitur , tametsi peccet contra praecepta, quae respi- 
ciunt ipsum finem, ut patet in adductis exemplis. 

Non 4. Quae nihil prorsus explanat , illud enim ait,- 
quod ipsum est explanandum , unde mortale peccatura 
eam gravitatem trahat , quae poenae aeternae reatum in- 
ducit , et quod sit in caussa cur peccatum veniale non eam 
gravitatem habeat, nec illud proinde reatum inferat. 


PROPOSITIO II. 


Differentia peccati mortalis et venialis merito ex eo re- 
peti posse videtur , quod peccatum mortale ita sit con- 
tra legem , ut sit etiam contra finem legis , nempe ca- 
ritatem , dirirnatque adeo conjunctionem illam , qua ho- 
mo caritate Deo adhaerescit ut fini , ordinemque pro- 
inde hominis ad finem penitus abrumpat ; veniale ve- 
ro tametsi sit contra legem , non tamen repugnet fini 
legis , possitque adeo cum caritate consistere , nec pro* 
pterea hominis cum Deo conjunctionem dirimat , nec 
ipsum ordinem hominis ad suum finem penitus con- 
vellat . 

Haec sane videtur expressa esse mens et sententia 
D. Th. ut paucis admodum verbis, sed apprime significan- 
tibus declarat q. 7. de malo art. 1. ad. i. ubi de veniali 
ait: Quod si in aliquo recedit ab ordine legis non ta- 
men ipsum corrumpit , quia non corrumpit dilectionem 
quae est plenitudo legis . Ad hujus sententiae explicatio- 
nem haec satis fuerit advertisse : quae finnt contra alium 
quemcumque non omnia esse unias generis , sed omnino es- 

se in duplici differentia ; quippe alia consistere possunt cum 
amore et benevolentia erga eum, contra quem fiunt, alia 
cum isto amore et benevolentia componi nullo modo pos- 
sunt ; si filius , aut servus egregie fidelis et frugi , aut 
amicus, qui parentem, dominum, aut amicum magno amo- 
re prosequitur , aliquantum fuerit negligens in gerendis 
rebus ejus , cui obstrictus tenetur , parentis scilicet , do- 
mini, vel amici, si leve quoddam ei damnum afferat, si 
subiratas paullo acerbius aliquando responderit , si le- 
viusculum quoddani ejus erratum , quod ejus existimatio- 
ni et famae non noceat, patefecerit; haec certe talia sunt, 
ut quamvis fiant contra parentem , dominum , aut ami- 
cum , conciliari tamen possint cum vera erga ipsum be- 
nevolentia, et ab eo interdum admittuntur, qui sincere 
amat et ex animo . Contra vero si filius ille vel famulus 
vel amicus gravem quamdam injuriam affert parenti , do- 
mino, vel amico, si fidem ejus, probitatem, benevolen- 
tiam oppugnat, et in discrimen vocat, si debitam obe- 
dientiarn , subjectionem , officium proterve ne^at,si vitae 
vel fortunis insidiatur, si contumeliis impetit, falsa cri- 
mina imponit, profecto exuisse ipsum necesse est omnem 
amoretn ejus et benevolentiam ; neque enim cura animo 
isto amatur , nec fieri potest , ut contra quem quis ea, quae 
diximus , facit, is ab eo diligatur . Stat ergo natura ipsa 
rerum constitutum fixumque discrimen quo ex iis quae 
fiunt contra aliquem , alia omnem erga ipsum amorem et 
benevolentiam excludant, alia cum amore et caritate con- 
sistant, tametsi per ea quis aliquantum ab isto amore de- 
flectat . Peccata itaque mortalia censenda sunt , quae ita 
sunt contra legem , ut cum caritate et amove consistere 
natura sua non possint; talia sunt revera genere suo, si- 
ve tjuae adversantur praereptis decalooi , sive quae com- 
muniter mortalia nuncupantur et capitalia . Nam infidelitas, 
desperatio , perjurium , sacrilegium , divini cultus viola- 
tio , et alia ejusmodi, quibus violantur praecepta primae 
tabulae , ipsam Dei veracitatem , justitiam, misericordiam , 
sanctitatem, dominium oppugnant, his negatur Deo de- 
bita subjectio et cultus , nec possunt adeo cum Dei amo- 

re consistere. Parentum vero contemptus , homicidium, 
adulterium, furtum, falsum testimonium amori proximi 
aperte repugnant. Jam superbia quae alios deprimit , ava- 
ritia quae aliis rapit quod sibi negat , luxuria quae or- 
dinem propagationis humani generis , et educationis pro- 
lis evertit, invidia quae de bono alieno dolet, ira quae 
immoderatam ultionem appetit , gula qua plures quam 
gladio sibi mortem consciverunt , accidia quae a necessariis 
officiis hominem retrahit, certe sunt ejusmodi, ut nulla 
iis admisceri possit particula caritatis et benevolentiae. 
Sunt igitur non solam contra legem , sed etiam contra fi- 
nem legis. Longe vero alia est ratio peccati venialis, ut 
patebit vel ipsam leviter inspicienti triplicem peccati ve- 
nialis differentiam. Est enim peccatum veniale alind qui- 
dem genere suo , ut verbum otiosum, mendacium joco- 
sum : aliud ex parvitate materiae , ut leve furtum , levis 
detractio. Haec vero talia sunt , ut ininime excludant amo- 
rem Dei et proximi . Sunt enim natura sua apta quae cum 
isto amore concilientur , et ab eo admitti possunt , qui 
revera, sincere, et ex corde amat. In tertio genere exi- 
stunt graves quidem ex objecto , sed non satis deliberati 
motus , quibus non expelli caritatem , et amorem , ex hoc 
uno satis potest apparere , quod vincente ipsa caritate , et 
amore comprimantur, nec eos animus sibi redditus aut 
erumpere sinat, aut haerere, sed eos horreat statim , ab- 
jiciatque , Quum ergo ex peccatis alia videamus natura 
sua expellere caritatem , et amorem , alia minime , iliaque 
mortalia optimo jure dicantur , ista venialia , profecto 
patet vehementissimum esse peccati mortalis et venialis 
discrimen , quod est in propositione allatum. 

Hinc alia fluunt peccati venialis et mortalis discrimi- 
na . Nam i. Ex eo quod peccatum mortale caritati repu- 
gnet, eamqne expellat, privat hominem gratia et princi- 
pio vitae spiritualis , quae in conjunctione sita est, qua ho- 
mo Deo tanquam fini adhaerescit . Peccatum mortale adeo 

mortem animae infert, non veniale. 2 . Fit ex eo conse- 

. « 

quens quod peccatum mortale importet malum et inordi- 
nationem ab intrinseco irreparabilem . Nam ut egregie no- 

tat D. Thi 1 • 2. q.78. art. 3 . „ Ordo quandoque reparabi- 
„ liter pervertitur, et quandoque irreparabiliter *, repa- 
,, rabi Iis est ordo , quum ipsum ordinis principium serva- 
,, tur , virtute siquidem hujus principii reparari potest 
„ perturbatio, quae in ordinem irrepsit. Sublato vero or- 
„ dinis principio, inordinatio est ab intrinseco irrepara- 
„ bilis, sicut si corrumpatur principium visionis , non 
„ potest fieri reparatio visionis , nisi sola virtute divina; 
„ si vero manente principio, impedimenta visionis adve- 
„ niant , ea natura , vel arte removeri possunt.,, Hoc pa- 
cto cum ipsa hominis cum Deo conjunctio , quae princi- 
pium est ordinis ipsius hominis ad finem , peccato morta- 
li dirimatur, inordinatio quae mortali peccato inducitur, 
est ab intrinseco irreparabilis, nec nisi virtute divina re- 
parari potest. 3 . Cum ordinis perversio inducat reatum 
poenae , ut idem ait D.Th. sit autem ab intrinseco irrepa- 
rabilis , et proinde natura sua perversio perpetua , quae 
fit mortali peccato perpetue quoque , et natura sua poe- 
nae reatum inducit . At vero cum peccato veniali non di- 
rimatur ipsum interioris vitae principium , et ordinis , quo 
homo Deo inhaeret ab intrinseco, vi ejus principii repa- 
rari potest turbatio quae veniali peccato inducitur , nec 
proinde ex veniali peccato aeternae poenae reatus conse- 
quitur . 


C A P V T VII. 

An , et quomodo veniale peccatum evadere in mortale 

possit, et vicissirn . 

eniale peccatum disponere ad mortale constat ex 
illo Ecclesiastici testimonio cap. 19 Qui spernit modica 
paullatim decidet , quae verba sic Patres interpretantur, 
ut significari velint ei qui minora peccata negligit, pro- 
clive admodum esse ut in majora ruat ; disponit autem 
tripliciter. 1. Quia peccato veniali , maxime vero ejusdem 
frequentia et consuetudine augetur proclivitas ad peccan- 
dum in eo genere , quo fit , ut ipsa peccati turpitudo minus 
Tom, XV UL E e 


21 8 DE PECCATIS 

percellat, voluntas minus libidinem reformidet, eiquc se 
facilius adjungat , atque ad graviter peccandum pertrahi 
se sinat. Ita ex levibus furtis paullaiim comparatur ani- 
mus ad majora patranda : qui nimium ludis aut vanis col- 
loquiis oblectatur, eo facile adducitur , ut vel propter lu- 
dum praetermittat impositum sibi officium, vel ex vanis 
colloquiis in turpia prolabatur . 2. Quia peccatis veniali- 
bus paullatim assuescit animus excutere , quam Deo de- 
bet, obedientiam , et subjectionem, quatn proinde , paul- 
lo vehementiore praesertim cupiditate instigante , negare 
in gravioribus non verebitur. 3 . Quia peccata venialia mi- 
nuunt fervorem charitatis , obicemque afferunt auxiliis di- 
vinae gratiae , quibus homo firmatur adversus peccatorum 
mortalium illecebras. Atque hinc Rectores animarum ar- 
gumenta petere possunt, quibus doceant fideles, quanta cura 
ct diligentia cavenda sint peccata etiam leviora, quamque ' 
periculosus eorum sit status qui ea negligunt . 

Quaeritur autem utrum peccatum veniale fieri mor- 
tale aliqua ratione valeat, quae quaestio tripliciter intel- 
ligi potest. 1. Ut idem numero actus, primo quidem sit 
peccatum veniale , deinde mortale ; atque hoc fieri nullo 
posse modo demonstrat S. Th. 1.2. q. 88. a. 4. Neque in 
hoc esse quidquam difficultatis potest, nam si voluntas 
quae actum peccati venialis eligit, non mutatur, evidens 
est nulla interveniente mutatione fieri haud posse , ut ve- 
niale peccatum mutetur in mortale. Si autem mutatur vo- 
luntas, non amplius unus , idemqne erit actus moraliter, 
tametsi actio physice continuetur . 2. Sic intelligi potest 
ut ex multis venialibus veluti coacervatis et simul confu- 
sis unum confletur peccatum mortale. 3 . Quibus adjun- 
ctis peccatum quod ex genere suo veniale tantum futurum 
fuisset , evadet mortale . 

PROPOSITIO I. 

Ex venialibus peccatis quantumcumque multiplicatis 
nunquam unum conflari potest peccatum mortale. 

Proh. i.*Conc. Trid. ses. 14. de Poenitentia cap. 5 .' 
docet venialia non excludere a gratia Dei , adeoqne citra 
culpam taceri posse in confessione . Sed si ex multis ve- 
nialibus confici aliquando posset unum mortale , qui mul- 
tis esset venialibus obstrictus , per ipsa excluderetur a 
gratia Dei , illamque venialium multitudinem in confessio- 
ne aperire teneretur , quae mortale peccatum efficeret . 
Igitur universim vera non esset Tridentini doctrina . 

Pr. 2. Ex actus humani natura . Omnis enim actus vo- 
luntatis , quale est peccatum mortale, est quid simplex 
ex sese et individunrn . Nequit igitur ex multis distinctis 
actibus velut partibus unus componi . Neque igitur ex mul- 
tis venialibus unum effici mortale. 

Pr. 3 . Ex ipsa differentia peccati mortalis et venia- 
lis . Nam peccatum mortale importat aversionem a fi- 
ne ultimo , veniale aliquam dumtaxat turbationem in or- 
dine quo homo tendit ad finem ultinmm . Ex quo fit ut 
peccatum veniale non habeat eamdem rationem magnitu- 
dinis cum mortali , ut docet S.Th- q. 7. de malo art. 3 . Sit- 
que, ut supra animadvertimus, diversi ordinis gravitas 
utriusque peccati . Jam vero, ut praeehre ibidem docet 
S. Th. quandocumque ex multis aggregatis fit unum , opor- 
tet eamdem esse quantitatis rationem tnrobique . Sic ex 
multis parvis lineis fit una linea. Ubi vero est alia ratio 
quantitatis, ex mnltis non fit unum, sicut ex multis nu- 
meris non fit una linea . Cum ergo peccatum mortale et 
veniale sint in adverso genere magnitudinis , patet ex mul- 
tis venialibus nunquam fieri posse unum mortale. 

Pr. 4. Ex effectibus . Nam peccatum mortale privat in- 
finito bono, nimirum bono increato. Veniale minuit tan- 
tum bonum creatum, scilicet fervorem caritatis; peccatum 
mortale inducit aeternae poenae reatum , veniale reatum 

poenae temporalis tantum . Sed increatum et creatum,' 
aeternum et temporale infinito intervallo disjunguntur J 
Ergo ex uno in aliud perveniri nunquam potest, nec pro- 
inde ex imminutione quacumque boni creati potest nun- 
quam tolli bonum increatum , neque ex additione qua- 
cumque poenae temporalis, seu reatus poenae temporalis, 
ad reatum poenae temporalis componi reatus poenae aeter- 
nae . Nec igitur unquam ex venialibus fieri peccatum mor- 
tale potest . 

Obj, i. Peccatum veniale dispositionem esse ad rnor-, 
tale, ergo poterit peccatum veniale multiplici sui incre- 
mento degenerare in mortale. Praeterea quodeumque ve- 
niale minuit charitatem : ergo venialia venialibus addita 
poterunt aliquando charitatem extinguere , atque ita vi 
sua peccatum mortale inferre . 

R. Dispositiones non esse omnes unius ejusdemque 
rationis . Aliae tendunt vi sua in formam et habitum, cu- 
jus sunt veluti inchoationes quaedam , et a quo proinde 
non differunt nisi secundum perfectum et imperfectum , 
vel secundum magis et minus, atque hujusmodi quidem 
dispositiones transeunt in formam vel habitum in quem 
tendunt ; sic inchoatum alicujns disciplinae studium dum 
augetur , crescendo tandem evadit in perfectam ejus disci- 
plinae comprehensionem , sic calor in ligno sensim au- 
ctus in formam ignis progreditur. Hujus rationis non est 
peccati venialis dispositio ad mortale . Aliae vero sunt 
dispositiones quae non eodem veluii genere , et ordine 
continentur , quo forma et habitus ad quem tendunt, sed 
solum propter quemdam nexum rerum inducendae facilius 
formae, vel habitui inserviunt, atque his quidem dispo- 
sitionibus quantumcumque auctis nunquam pervenitur ad 
formam vel habitum , siquidem hic per alia et sua prin- 
cipia induci debet. Sic bonitas ingenii est quidem dispo- 
sitio ad scientias, attamen sola ingenii bonitate , quantum- 
vis aucta , nemo unquam doctus evadet . Sic logicae , et 
criticae artis studium praeclara est dispositio ad Theolo- 
giam , nemo tamen fiet Theologus solo criticae et diale- 
cticae studio . Hujus porro rationis est peccati venialis 

dispositio ad mortale , ut ex superius dictis satis liquet . 
Ad id quod additur respondeo, peccato veniali non mi- 
nui charitatem in sese spectatam , sed solum fervorem cha- 
ritatis , quae fervoris diminutio potest in 'infinitum pro- 
gredi, quin ipsa in se charitas labefactetur . Cujus rei exem- 
plum praebet ipsa extensi diminutio quae fit divisione, 
nam quia divisio minuit solummodo magnitudinem ex- 
tensi , non ipsum extensum in sese, cujus natura, sive in 
magno, sive in parvo eadern remanet, nulla divisione 
tolli unquam potest ipsum extensum, atque in nihilum 
redigi . 

Obj. 2. Multis exiguis furtis conflari unum furtum 
grande, multis minutis comestionibus in die jejunii, mul- 
tis parvis omissionibus in officii precibus recitandis, mul- 
t s successivis temporibus in servili opere consumptis die 
festo , grande item et mortale peccatum conflari ; Ergo ex 
multis venialibus unum effici potest peccatum mortale. 

R. In allatis exemplis non fieri ex multis venialibus 
unum mortale, sed ex multis minutis objectis quae ob 
parvitatem singula non sunt sufficiens materia mortalis 
peccati, fieri unum obicctum grande, in quod dum vo- 
luntas fertur , peccatum certe mortale admittit. Itaque qui 
inultis exiguis furtis magnam summam abstulit, mortaliter 
peccat non multorum venialium coalitione, sed ipsa in- 
tentione et voluntate magnam summam multis exiguis fur- 
tis comparatam auferendi , vel retinendi , quam volunta- 
tem si jam habet, eum incipit furari, peccat mortaliter, 
licet furtum sit exiguum, si non habet, tum incipit mor- 
taliter peccare in eo furto in quo summa, quae ex eo et 
aliis furtis praecedentibus conflatur, tanta est, ut volun- 
tas eam auferendi et retinendi sit peccatum mortale ; sed 
ut patet hoc peccatum efficitur mortale unico et simplici 
actu magnam summam eripiendi , non coalitione peccato- 
rum venialium, quibus multae leves summae ablatae fue- 
runt . Idem de reliquis dicendum . 

Atque id quidem ex eo maxime confirmatur , quod 
si distincta venialium distinctorum objecta nunquam in 
unum morale objectum coalescant, nunquam etiam ex il- 

lis venialibus peccatum mortale fiat. Ita si quis singulis 
diebus jejunii paullum aliquid cibi praeter concessum de- 
gustet , si singulis diebus festis aliquantum temporis im- 
pendat operibus servilibus ; si singulis omnino diebus exi- 
guam aliquam officii particulam praetermittat , nunquam , 
sublato contemptu, ex illis venialibus tametsi toto vitae 
tempore accumulatis , et in magnam prorsus summatu exag- 
geratis , exurget mortale peccatum , cujus rei ratio est , quia 
praecepta illa recitandi officii , abstinendi a servilibus ope- 
ribus die festo , jejunii unica comestione transigendi , singu- 
los dies singillatim afficiunt , ita ut singulis diebus abso- 
luta recitatione officii , omissione operum servilium, 
tino convivio, praecepta illa perfecte impleantur, et ob« 
bligationi quae illis respondet, plene satisfiat. Quocirca 
si quae particula officii una die praetermittitur , haec o- 
missio adversatur tantum praecepto pro ea die officii re- 
citationem imperanti, nihil vero detrahitur illa omissio- 
ne praecepto eamdem pro aliis diebus recitationem impe- 
ranti ; quare ex illis particulis nunquam summa efficitur 
quae in unum objectum morale coalescat , faciatque , ut 
qui distinctis diebus eam summam praetermiserit , gravi- 
ter fecisse sit censendus adversus aliquod praeceptum ; 
quia ut dixi praeceptum recitandi officii non fertur in 
ipsam officii recitationem generatim et quorumque tempo- 
re persolvendam , sed fertur in singula officia prout sin- 
gulis diebus recitanda; unde recitatio unius dici nullo pa- 
cto connectitur cum recitatione alterius ; quod idem valet 
de unis epulis in die jejunii de servilium operum omis- 
sione die festo • 

Obj. 3 . Augustinus Tract. 12. in Joan.ait: „ Minuta 
„ plura peccata, si negligantur , occidunt ; minutae sunt 
,, guttae quae flumina implent , minuta sunt grana arenae, 

„ sed si multa arena imponatur, premit atque opprimit. 

,, IIoc facit sentina neglecta , quod facit fluctus irruens , 

5 , paullatim per sentinam intrat , sed diu intrando, et non 
exhauriendo, mergit navim Et tract. 1 .Epist.Joan.,, Ista 
J9 levia quae dicimus , noli contemnere , si contemnis quan- 
do appendis , expavesce quando numeras . Levia inulta 


UNIVERSE : aiS 

;, faciant unum grande, multae guttae implent flumen, 

„ multa grana faciunt massam . „ Ergo quemadmodum 
multarum guttarum collectio numen edicit, sic multis etiam 
venialibus existimavit effici peccatum grande, seu, quod 
eodem recidit , multa venialia perinde occidere ac morta- 
le peccatum , et hominem aeternae damnationi obnoxium 
facere . 

R. Hanc fuisse Augustini mentem, ut doceret minuta 
plura peccata occidere , quatenus minuta plura, si negli- 
gantur , proxime inducunt , adeoque tandem in mortale 
crimen desinunt ; non quatenus multorum venialium col- 
lectio ipsa per se aliquando fiat peccatum mortale . Est 
autem infirmum argumentum quod ex similitudine duci- 
tur . Haec enim vulgaris est , et probatissima artis regula, 
in similitudinibus non absolutam, et ex omni parte con- 
sentientem convenientiam quaerendam esse. Quare ex eo 
quod ad declarandum , quomodo venialia paullatiin in mor- 
tale inducant, utatur Augustinus exemplo guttarum , quae 
in flumen coeunt, non sequitur ex Augustini sententia eo- 
dem modo ex venialibus mortale induci , quo flumen ex 
guttis conflantibus efficitur . Imo contrariam sententiam 
aperte adstruit Augustinus Serm. 88. de tempore bis ver- 
bis . ,, Dum homines negligentes despiciunt peccata sua 
„ quia parva , crescentibus minutis peccatis , adduntur 
„ etiam crimina , et cumulum faciunt. ,, Praeterea idem 
saepe in justis quotidiana peccata agnoscit , adeoque mul- 
ta et frequentia , quibus tamen justi esse non desinunt , 
et locis allatis non de venialibus simpliciter agit , sed 
prout adjunetum habent contemptum, ex quo fiunt homi- 
nes admodum proclives ut in mortalia labantur . 

PROPOSITIO II. 

Ex adjunctis peccatum, genere suo veniale interdum 

evadit mortale. 

Id vero tripliciter contingit: ex affectu peccantis, ex 
effectu peccati , ex objecto actus . Ex affectu quidem pec- 

cantis, i. Quum quis peccatum facit ex genere suo vc„ 
niale , quod ipse aut putat , aut dubitat esse mortale . Exem- 
plum Apostolus suppeditat, imo regulam firmat ad Rom.14. 
Qui autem discernit , idest falso putat illicitum esse man- 
ducare de idolothytis, si manducaverit , damnatus est , quia 
non est ex fide , idest ex conscientia . Unde Divus Th. quod- 
lib.7. 9. q.7. art. 1 5 . affirmat, errorem quo creditur esse mor- 
tale, quod mortale non est, conscientiam ligare ad peccatum 
mortale . 2. Ratione finis, ut si quis jocosis verbis virginem 
ad peccatum inducere conetur : nam si actus natura sua 
indifferentes ex fine malo operantis fiunt mali , profecto 
veniale peccatum , mortale fieri oportet si ad actum mor- 
talis peccati refertur. 3 . Ratione contemptus', nam qui 
proterve levia etiam mandata contemnit , gravissimae au- 
daciae reus est . 

Ex effectu peccati. 1. Ratione scandali , velut si quis 
levi quadam irrisione praevideat alium in gravem irae 
impetum , vel odium concitatum iri . 2. Ratione periculi 
proximi mortaliter peccandi , velut qui ex ludo nimium 
protracto non ignorat sibi periculum imminere aut rixan- 
di , aut pejerandi . 

Ex objecto actus . Quum nimirum multorum venialium 
objecta in unum morale objectum coalescunt grave, et ad 
mortale peccatum sufficiens, ut supra explicatum est . 

Quaeritur autem etiam , utrum , et quomodo peccatum 
genere suo mortale effici veniale possit . 

R. Peccatum genere suo mortale fieri posse veniale 
vel ob parvitatem materiae, ut patet in exiguo furto, levi 
detractione , et similibus : in his vero quae nullam etiam 
materiae parvitatem admittunt, ob imperfectionem actus, 
quia ut docet S.Th. 1.2. q. 8B. art. 6. tunc non perfecte 
pertingit ad rationem actus moralis, cum non sit delibera- 
tus , sed subitus , et hoc fit per subtractionem quamdam, 
scilicet deliberatae rationis , et quia a ratione deliberata 
habet speciem moralis actus , unde est quod per talem 
subtractionem solvitur species. Hinc ob defectum plenae 
deliberationis, et consensus indeliberati , actus infidelita- 
tis , odii Dei , et similes fiunt peccata venialia , Sic etiam 

libidinosa cogitatio in homine non bene expergefacto , 
aut etiam in eo qui dubitat, num consenserit nec ne, cen- 
setur venialis , nam ubi adfuit plena deliberatio et con- 
sensus , ut plurimum sensum et fidem sui facit . Quare 
ipsa dubitatio , praesertim in homine timoratae conscien- 
tiae indicium est indeliberati actus » 

Licet ex dictis insignes veluti notas colligere quibus 
peccatum veniale a mortali distinguatur; quamquam non 
est dissimulandum in singularibus quae occurrunt, judi- 
cium istud ac discrimen difficile admodum esse, et perple- 
xum . Nam , ut sapienter monet Augustinus lib. 2 r . de Civit. 
Dei cap. 27. ,, Quae sint ista peccata quae ita impediunt per* 
„ ventionem ad regnum Dei, ut tamen sanctorum amico- 
„ rum meritis impetrent indulgentiam , difficillimum est 
,, invenire, periculosissimum definire,,. Additque , divi- 
no forte consilio effectum esse, ut hoc nos plerumque di- 
scrimen lateret , ne studium proficiendi ad omnia peccata 
cavenda pigrescat. Ut autem tutius de illis, quum opus 
est, dijudicent rectores animarum, ad eas potissimum 
regulas spectent oportet, quae ducuntur e Sacris Litteris, 
ex Ecclesiae et Traditionis auctoritate , ex communi Do- 
ctorum sensu . 

Primo peccata quae in Sacris Litteris execranda di- 
cuntur, exosa Deo, excludere a Regno Coelorum, digna 
esse morte , aut in quae cadit detestatio quae particula 
Vae continetur , mortalia sunt ; quae vero mitioribus ver- 
bis notantur et castigantur, venialia. 

Prioris generis exemplum sit illud Isai. 5 . „ Vae qui 
,, potentes estis ad bibendum vinum , et viri fortes ad 
„ miscendam ebrietatem , qui justificatis impium pro mu- 
,, neribus , et justitiam justi aufertis ab eo „ . Et illud 
etiam Apostoli ad Ephes. 6. „ Hoc scitote intelligentes , 
„ quod omnis fornicator , aut immundus, aut avarus, quod 
„ est idolorum servitus , non liabet haereditatem in Re- 
,, gno Christi et Dei „ . 

Posterioris generis exemplum illud sit Proverb. 10. 
In multiloquio non deerit peccatum . Et Matth.ia. „ Omne 
Tom . XVllL F f 

„ verbum otiosum quod locuti fuerint homines , reddent 
„ rationem de eo in die judicii . 

Usum hujus regulae mirifice explanat illustratqne 
Augustinus Ench. cap. 78. Ut ex multis unum proferam : 
,, Sunt, inquit , quaedam quae levissima putarentur , nisi 
,, in scripturis demonstrarentur opinione graviora . . . . 
,, quis existimaret , quam magnum peccatum sit dies oh- 
„ servare, et menses , et annos, et tempora, sicut observant 
„ qui certis diebus, sive mensibus, vel annis volunt, vel 
,, nolunt aliquid inchoare, eo quod secundum vanas do- 
,, ctrinas hominum , fausta vel infausta existiment tempo- 
,, ra , nisi hujus mali magnitudinem ex timore Apostoli 
„ pensaremus, qui talibus ait; timeo vos, ne forte sine 
„ caussa laboraverim in vobis „ . 

2. Ex Ecclesiae definitione colligimus , nullam in per- 
jurio , nullam in venerea delectatione extra conjugium 
materiae levitatem reperiri , quae a lethali peccato excuset . 
Quippe damnata est ab Innocentio XI, haec propositio : 
,, Vocare Deum in testem mendacii levis , non est tanta 
„ irreverentia , propter quam velit, aut possit damnare ho- 
„ minem . „ et ab Alexandro VII. haec alia : ,, Est probabi- 
„ Iis opinio , quae dicit , tantum esse veniale osculum habi- 
„ tum ob delectationem carnalem , et sensibilem , quae ex 
„ osculo oritur, secluso periculo consensus ulterioris, et 
„ pollutionis. „ 

3 . Ex communi Doctorum sensu colligitur , peccatum 
esse mortale praeterire sacrum die festo , indictum vigi- 
liis , aut quadragesima jejunium violare, praetermittere 
officii recitationem his , qui statu suo recitare tenentur . 

Caeterum cavendum , ne in hoc judicio quidquam de- 
tur affectui ; Quae sint ..levia , quae gravia peccata , in- 
quit Augustinus loco cit. non humano , sed divino sunt 
pensanda judicio ; et ut praeclare D. Bonaventura Opu- 
sculo de processu religionis cap. 28. ,, Cuin Deo disputa- 
,, re velle stultum est , et quasi velle convincere eum, ut 
„ non debeat judicare hoc esse peccatum mortale, quod 
„ nostra opinio non vult pro mortali habere . Sua exi- 

„ stimatio est regula justitiae infallibilis; non nostra an- 
,, gulosa opinio . 

QUAESTIO IV. 

De conditionibus ad peccatum requisitis ; 

A.ctus humanus est, qui ex deliberata voluntate pro- 
ficiscitur . Porro ad voluntatem deliberatam requiritur 
animadversio , et consensus, ut constat ex tractatu de acti- 
bus humanis ; in hac tamen generali doctrina , prout ad 
peccata traducitur, triplici ex capite potissimum difficul- 
tates occurrunt. Nam 1. Deliberationem aliquam requiri 
ad peccandum, inter Novatores plerique negarunt. 2. De 
ipsa ratione animadversionis quae requiritur , multa sunt 
a multis perperam dicta . 3 . In explicanda etiam consen- 
sus ratione gravosa multis dubitationes moveatur, et ambi- 
guitates . 

CAPUT I. 

Refellitur haereticorum error in motibus concupiscentiae 
prorsus indeliberalis peccatum existere 
affirmantium . 

iSic prorsus existimarunt post Lutherum Calvinus; 
eorumque Sectarii. Audiatur Calvinus lib. 3 . instit. cap. 3 . 
§. 1 2 . ,, Omnes , inquit, hominum cupiditates malas esse do- 
,, cenius , et peccati reas peragimus , non quatenus sunt na- 
„ turales.sed quia inordinatae . Inordinatas autem esse, quia 
,, ex natura corrupta, et polluta nihil puri ,et sinceri prodire 
„ potest Eadem docet Philippus Melancton in Apologia 
Confessionis Augustanae art. 2. de peccato originali ; Kein- 
nitius in examine Sessionis V. Cone. Tridentini ; Gomarus 
tractatu de concupiscentia, et passiin alii . Qui error primum 
damnatus est a Leone X. in Luthero, dum proscripsit arti- 
culum hujus secundum : „ In pueris post baptismum negare 
„ remanens peccatura , est Paulum simul et Christum con- 

„ calcare deinde a Concit. Tridentino Sess.V. Canone 5 ., 
deinceps a S. Pio V. et Gregorio XIII. in propositioni- 
bus Baii eumdem errorem exagitantibus , nimirum 5o. 
Prava desideria quibus ratio non consentit et quae 
homo invitus patitur, sunt prohibita praecepto: non 
concupisces . ,, Et 7.5. „ Motus pravi concupiscentiae 
sunt pro statu hominis vitiati , prohibiti praecepto : non 
concupisces ; unde homo eos sentiens et non consen- 
, tiens , transgreditur praeceptum , non concupisces, quam- 
, vis transgressio in peccatum non deputetur „ . Et qui- 
dem in motione quavis animi, et actione i ndeliberata pror- 
sus , et involuntaria peccatum existcre posse, usque adeo ab- 
horret a communi sensu , et recta ratione , ut qui de jure 
naturali tractare accuratius instituerunt ex Novatoribus non 
pauci magna celebritate homines, magistrorum suorum vias 
deserere, et contrariam omnino inire fuerint coacti, quip- 
pe qui agnoscunt, nullam actionem esse aut laudabilem, 1 
aut culpabilem , nisi prout est imputabilis , nec porro im- 
putabilem esse, nisi quatenus est in agentis potestate, et ar- 
bitrio posita . 

Majoris vero distinctionis gratia, triplex concupi- 
scentiae motuum genus Theologi aptissime distinguunt . 
Unum eorum, quos vocant primo primos, qui omnem pror- 
sus deliberationem , animadversionem , consensumquc an- 
tevertunt ; alterum, quos primo secundos, quibus aliqua 
adjungitur animadversio et deliberatio , sed .inchoata et 
imperfecta, cujusmodi apparet in cogitationibus , et moti- 
bus, quae inter somnum et vigiliam irrepunt aut occurrunt 
animo magnopere in aliam partem distracto et occupato* 
Tertium eorum , qui secundo secundi dicuntur, habentque 
plenam animadversionem adjunctam , cum nempe animus 
sui compos eos motus bene advertit, sibique i nesse sibi 
sensu iatimo conscius est , eosdemque patitur . His positis 

PROPOSITIO. 

• ' » , 

In motibus concupiscentiae primo primis 
nullum inest peccatum . ^ 

. Haeretici sacra auctoritate praesertim hoc loco pu» 
gnantes , sunt nobis sacra auctoritate refellendi , quod qui- 
dem si bona fide agere vellent , facilius est , quam dici 
possit . 

Sacrae litterae inultis testimoniis quatuor haec do- 
cent. t. Voluntatis esse peccare , aut non peccare . 2. Non 
pati Deum tentari hominem ad peccandum 9upra id quod 
potest. 3. Quae hominem coinquinant , ex corde , seu de- 
liberata voluntate procedere . 4. Ut peccatum fiat , accede- 
re concupiscentiae oportere voluntatis consensum . Atqui 
omnia haec opponuntur contradietorie errori , quem refel- 
limus . Ergo &cc. 

Major probatur per partes . Primo Joan. 5. Ecce sanus 
factus es , jam noli peccare . 1. ad Cor. i5. Evigilate justi , 
et nolite peccare. Frustra autem juberentur homines nol- 
le peccare , si ipsi peccarent concupiscentiae motibus quos 
nolunt . 

Secundo 1. ad Cor. io. „ Qui se existimat stare, 
„ videat ne cadat .... fidelis autem Deus , qui non pa- 
„ tietur vos tentari supra id quod potestis. „ Frustra 
quoque ista esset admonitio , si in concupiscentia tentan- 
te jam peccatum inesset . 

Tertio Matrh. i5. „ Quae autem procedunt de ore; 
,, de corde exeunt, et ea coinquinant hominem: De cor- 
„ de enim exeunt cogitationes malae , homicidia , adul- 
„ teria, fornicationes, furta , falsa testimonia , blasphe- 
„ miae: Haec sunt quae coinquinant hominem . „ Hujus 
porro generis non sunt concupiscentiae motus indelibera- 
ti, qui non e corde exeunt, sed in cor irrumpunt. Quod 
pulchre explicat Augustinus lib.de Continentia cap. 2. „ Po- 
„ sito igitur, inquit, ostio continentiae in ore cordis, 
„ uude cuncta exeunt , quae coinquinant hominem , si nil 

„ tale inde permittatur exire, sequitur munditia , qua pos 
„ sit jam gaudere conscientia , quamvis nondum sit illa per- 
,, fectio , ubi non luctabitur cum vitio continentia, nunc 
„ autem quamdiu concupiscit caro adversus spiritum, sat 
,, est nobis non consentire malis, quae sentimus in nobis . ,, 

Adverte Augustinum ita peccatum a malo distinguere, 
ut non omne malum velit esse peccatum. Quare ex eo 
quod concupiscentiae motus mali plerumque dicantur , et 
lato sensu peccata, perperam concludunt haeretici , concu- 
piscentiam esse vere et proprie peccatum , quod distincte 
explicat Augustinus lib. 6. adv. Julianum c. 5.: Regeneratus 
omni peccato caret, non omni malo: quod planius ita 
dicitur: regeneratus omni reatu omnium malorum caret , 
non omnibus malis . 

Adverte insuper in illo superiore textu ex Augusti- 
no , concupiscentiam indeliberatam adversari perfectioni 
status, ad quam justi aspirant, non officio vitae, quod 
praecipitur . Ex hac enim distinctione expedita ratio pa- 
tebit conciliandi Augustini , iisque locis occurrendi , quae 
ex ipso Haeretici depromunt. 

4. Ad Uom. 6.: Non ergo regnet perentum in vestro 
mortali corpore , ut obedialis concupiscentiis ejus: Hic 
distinguitur peccatum , et regnum peccati ; peccatum dici- 
tur quidem esse in concupiscentia, sed hoc peccatum non 
prohibetur; regnum vero peccati ex ohedientia, et consen- 
su voluntatis repetitur, et hoc regnum prohibetur; ex quo 
manifeste patet , peccatum quum dicitur de concupiscentia, 
non sumi pro peccato proprie dicto , seu transgressione 
legis, sed lato sensu pro malo, quod est ex peccato, et 
in peccatum inclinat; peccatum vero proprie dictum, quod 
prohibetur , significari per regnum peccati, cum nimirum 
concupiscentiae tentami voluntas consensu accedit, eam* 
que regnare permittit. Hinc Augustinus in illud Apostoli 
ad Rom. 7. : Jam non ego operor illud sed quod habitat 
in me peccatum. Sermone i5t.cap. 1. haec habet:,, Quia 
„ non mente operabatur consentiendo, sed carne concu- 
„ piscendo; hoc enim peccati nomine appellat , unde oriun- 
„ tur cuncta peccata , idest ex carnali concupiscentia .... 

Huic ergo illicitae delectationi si resistamus, si non con- 
,, sentiamus , si membra velut arma non ministremus , non 
„ regnat peccatum in nostro mortali corpore , peccatum 
,, enim ante regnum perdit, et sic perit.,. Lucu lentissi- 
me vero suam ipse mentem Augustinus aperit lib. 2. de 
Genesi contra Manichaeos cap. 14. ubi quae in nobis agun- 
tur, dum labimur in peccatum , a prima incitatione ad con- 
sensum usque , et opus , pulcherrima imagine adumbrat 
per ea, quae in lapsu primi parentis contigisse sacrae lit- 
terae memorant.,, Etiam nunc, inquit, in unoquoque no- 
;, strum nihil aliud agitur, cum ad peccatum quisque dc- 
„ labitur, quam tunc actum est in illis tribus, serpente ,- 
,, muliere, et viro. Nam r. fit suggestio, sive per cogi- 
,, tationem , sive per sensus corporis: quae suggestio cum 
„ facta fuerit , si cupiditas nostra non movebitur ad pec- 
,, candum , excludetur serpentis astutia; si autem mota 
„ fuerit, quasi mulieri jam persuasum erit; sed aliquando 
„ ratio viriliter etiam commotam cupiditatem refraenat, at- 
„ que compescit , quod cum fit , non labimur in peccatum, 
,, sed cum aliquanta luctatione coronamur . Si autem ra- 
„ tio consentiat , et quod libido commoverit , faciendum 
„ esse decernat, ab omni vita beata, tanquam de paradi- 
„ so expellitur homo, jam enim peccatum imputatur, etiam 
„ si non subsequatur factum , quoniam rea tenetur in 
„ consensione conscientia,,. Idem docent unanimi con- 
sensu vetustissimi Ecclesiae Patres, ut de Apostolica Tra- 
ditione nullus sit dubitandi locus . Irenaeus lib. 4. adversus 
Haereses cap.9. Homo liber in arbitrio factus, et suae 
,, potestatis , ipse sibi caussa est, ut aliquando quidem fru- 
,, mentum , aliquando autem palea fiat, quapropter et juste 
,, condemnabitur . „ Clemens Aloxandrin. lib.2. Stromatum: 
,, Peccttura est voluntaria injustitia, injustitia autem est 
„ vitium voluntarium ; non imputantur , quae non con9tant 
ex instituto et libera electione . „ Tertullian. lib.2. contra 
Marcionem : ,, Nec boni nec mali merces juste pensatur ei , 
„ qui aut bonus aut malus necessitate fuisset inventus, non 
j, voluntate . ,, Cyprianus Sermone de Baptismo Christi : 
„ Invitus nemo peccat . „ Et alii passim . 

Opponunt r. Haeretici multo apparatu ea multa scri- 
pturarum loca , in quibus concupiscentia dicitur peccatum. 

R. Unam esse horum locorum , et legitimam interpre- 
tationem , quae superius allata est , nimirum peccatum ibi 
sumi late pro malo quod est ex peccato , et ad peccatum 
inclinat ;caeterum ex iisdem locis apparere , peccatum il- 
lud proprie non fieri , nisi cum malum illud regnare per- 
mittitur, nec porro ipsum regnare posse , nisi accedente 
voluntatis consensu, quae explicatio confirmatur ex Augu- 
stino qui lib. i. de nuptiis et concupiscentia declarat , ita 
dici concupiscentiam peccatum in renatis , sicut locutio 
dicitur lingua, quia a lingua procedit; qua ratione, in- 
quit, dicere solemus , linguam aliam esse graecam , aliam 
latinam . 

Obj. 2 . Concupiscentiae motus involuntarios prohiberi 
decimo praecepto: non concupisces ; nam aliud hoc praecep- 
to prohibetur , quam prohibetur sexto: non moechaberis , 
et septimo : non furtum facies ; sed istis duobus adulte- 
rium ipsum et furtum prohibentur. Ergo ultimis prohi- 
bentur concupiscentiae motus quicumque ad adulterium et 
furtum incitantes. Ita Gomarus . 

R. Sexto , et Septimo Praecepto prohiberi adulterium.et 
furtum opere perfecta, nono et decimo mente concepta . Fu- 
turi quippe erant homines, ut Pharisaei, qui putarent pecca- 
tum quidem esse opus ipsum adulterii et furti , minime vero 
internam adulterii , et furti voluntatem : qtiamobrem eos 
reprehendit Christus Matth. 5. Audistis quia dictum est 
antiquis : non moechaberis : Ego autem dico vobis : quia 
omnis qui viderit mulierem ad concupiscendam eam> 
jam moechatus est eam in corde suo. Quod autem mo- 
tus deliberati qui feruntur in obiecta concupiscentis ap- 
petitus distinctis praeceptis prohibeantur , non motus de- 
liberati qui feruntur in objecta irascibilis, nnllunique sit 
praeceptum vetans concupiscere mortem proximi respon- 
dens quinto praecepto : non occides ; id vero nulla ratio- 
ne favet haereticis, nam ipsi etiam eadem difficultate im- 
plicantur . Siquidem indeliberati motus ad homicidium 
incitantes non minus per ipsos peccata sunt, quam inde- 


UNIVERSE. a 33 

liberati motus incitantes ad fartum . Congruentem autem 
ejus discriminis rationem affert D. Thomas i. 2. q. ico. 
art. 5. ad 5. „ Nimirum , quod delectatio adulterii , et 
„ utilitas divitiarum sunt propter se ipsa appetibilia , in 
„ quantum habent rationem boni delectabilis, vel utilis ; 
„ et propter hoc oportuit in eis prohiberi non solum opus, 
,, sed etiam concupiscentiam ; sed homicidium * et falsitas 
„ sunt secundum se ipsa horribilia, quia proximus, et 
„ veritas naturaliter amantur , et non desiderantur , nisi 
„ propter aliud , et ideo non oportuit circa peccatum homi- 
„ cidii et falsi testimonii prohibere peccatum cordis . sed 
„ solum operis . . ' 

Obji. 3 . Divum Augustinum ita pluribus in locis id 
praeceptum non concupisces interpretari , ut velit eo pro- 
hiberi motus quosque indeliheratos , et involuntarios. Sic 
Serm. 154. De verbis Apost. cap. 6. haec habet: „ Si au- 
„ tem concupiscis quidem quod lex vetat , cum dicit: non 
„ coucupisces: servas tamen aliud , quod item lex jubet : 
„ post concupiscentias tuas non eas: mente spiritalis es, 
„ carne carnalis .,, Et cap. 7. In persona ejus qui concu- 
piscit nolens, ait:,, Non implet legem infirmitas mea , sed 
„ laudat legem Voluntas mea ,, . 

/?. Ex illis locis non aliud evinci , nisi motibus in- 
voluntariis cx Augustino legem non impleri, quod attinet 
ad illam summam perfectionem , ct absolutam subjectio- 
nem inferioris partis ad superiorem , in quam lex tendit, 
minime autem illis motibus violari legem > quod attinet ad 
obligationem , quam imponit .^Itaque idem Epist. 196. ad 
Aselicum haec habet : „ In qua justitia ( resistendo deside- 
„ riis carnis ) nondum consummata perseveranter proficien- 
„ tes , ad ejus consummationem quandoque veniemus , ubi 
„ peccati concupiscentia non cohibenda, atque fraenanda , 
„ sed nulla sit: hoc enim posuit lex dicendo : non concu- 
„ pisces : non quod id valeamus , sed ad quod proficiendo 
„ tendamus,,. 

Obj 4. Melancton et alii : Augustinus lib. 1. de nuptiis 
et concupiscentia ait : Peccatum quidem in baptismo re- 
mitti , non ut non sit , sed ut in peccatum non imputetur . 
Toni . XV UL G g 

R. Hoc loco haereticos doctorum suorum fraudes 
cernere posse, neque enim, ait Augustinus peccatum , sed 
concupiscentiam in baptismo remitti , non ut non sit, sed 
ut in peccatum non imputetur* 

Opponit 5. Kemnitius locum ex: lib. 5. Contra Julia- 
num cap. 3. in quo jam antea vim quoque multam Cal- 
vinus fecerat in Antidoto contra Concil. Trident. Sic por- 
ro urget argumentum Kemnitius: Quum Augustinus antea 
disputasset concupiscentiam in renatis non esse pecca- 
tum , sed tantum poenam peccati , atque hoc illius dictum 
Julianus arripuisset , et inde collegisset , non esse concu- 
piscentiam tanquam peccatum aliquod aversandam, sed 
potius laudandam , vclut administram divinae justitiae, re- 
spondet Augustinus, fieri posse, ut unum et idem peccatum 
simul sit, et poena peccati , ut mentis caecitas , juxta il- 
lud Apostoli : Propter quod tradidit illos Deus in rup ro- 
bum sensura; deinde subjungit: Simili ratione concupis- 
centiam, adversus quam bonus concupiscit spirius ( sunt 
verba Augustini ) et peccatum esse , quatenus inest ei in- 
obedientia adversus dominatum mentis, et poenam peccati , 
quatenus reddita est meritis inobedientis , et caussam quo- 
que peccati defectione consentientis, vel contagione na„ 
scentis . Quo loco existimat Kemnitius, Augustinum ea 
retractasse, quae aliis locis in contrariam sententiam di- 
xerat . . • - . ' 

At vero inanem prorsus triumphum esse, qncm.hic 
agit Kemnitius , cx ipso ejus argumento apertissime potest 
declarari. Recte omnino , et ex omni parte sibi constat 

Augustini sententia . Recte scilicet ante constituerat Au- 

... . 

gustinus concupiscentiam in .renatis non esse peccatum , 
peccati nomen proprie accipiendo ; sed tamen Augustinus 
nunquam negavit, imo semper asseruit , concupiscentiam 
esse malum etiam in renatis , ac velut vulnus naturae in- 
flictum , quo sensu peccati nomine latius accepto pro qua- 
cumque inordinatione , concupiscentia peccatum vocari, 
potest. Exeo porro quod Augustinus negaret , concupis- 
centiam in renatis peccatum esse proprie dictum , perpe- 
ram Julianus colligebat , concupiscentiam esse bonam, et 

laudandam , non aversandam , non viribus animi omnibus 
oppugnandam . Quocirca Augustinus rectissime adversus 
Julianum tuetur concupiscentiam in sese spectatam , inor- 
dinationem esse , et vitium naturae adjunctum , quod satis 
est , ut non sit laudanda , et peccatum dici queat, latius ac- 
cepto peccati nomine , tum eamdem esse poenam peccati , 
ac tandem caussam peccati proprie accepti ; et id quidem 
duplici modo, vel contagione nascentis, nimirum in ori- 
- ginali peccato, cujus materiale, ut vocant, est ipsa con- 
cupiscentia , vel defectione consentientis , nimirum in pec- 
cato actuali, quod proinde : solum tunc admitti agnoscit 
hic Augustinus , cum concupiscentiae accedit consensus i 
tantum abest, ut quod olira dixerat retractaverit , ut inep- 
te somniatur Kemnitius 

Opponitur 6. D. Th. qui peccatum saltem veniale in 
motibus concupiscentiae prorsus indeliberatis agnoscere 
videtur. Sic i. 2. q. 74. art. 5 . ad 3 . ait: quod motus sen- 
sualitatis rationem praeveniens est peccatum veniale . Cui 
sententiae plures aliae similes aliis ex locis depromuntur. 

R. Articulum illum legenti manifestam esse mentem 
D. Th., qui expresse docet , in sensualitate non posse pec- 
catum i nesse , nisi prout haec subest imperio voluntatis, 
atque adeo potest actus illius esse voluntarius . In respon- 
sione vero ad 3 . loquitur de motu sensualitalis praevenien- 
te perfectam deliberationem rationis, unde negat esic per- 
fecte actum humanum . Sed tamen illum motum , quem 
dicit peccatum veniale , ait e 9 se actum humanum imperfe- 
ctum , et propterea etiam imperfectum in genere pecca- 
ti , hoc est peccatum veniale : agnoscit igitur illum mo- 
tum non praevenire imperfectam deliberationem , sine qua 
non esset imperfecte humanus actus ex principiis D. Th., 
a*que hanc quidem mentem suam S. Doctor cum multis 
locis aperit, tum 2.2. q. 1 5 8 . art. 2. ad 3., ubi vram tra- 
dit expeditam difficultatibus de hac re omnibus occurren- 
di. ,, Homo est dominus suorum actuum per arbitrium ra- 
,, tionis , et ideo motus qui praeveniunt judicium ratio- 
,, nis, non sunt in hominis potestate in generali, ut sci- 
„ licet nullus eorum insurgat , quamvis ratio possit quem- 

„ libet singulariter impedire, ne insurgat, et secundum 
„ hoc dicitur, quod motus irae non est in porestate liomi- 
„ nis , ita scilicet quod nullus insurgat , quia tamen ali- 
., qualiter est in hominis potestate , non totaliter perdit 
,, rationem peccati, si sit inordinatus Ex quo patet, 
motus inordinatos , et praevenientes ex D. Th. non esse 
peccata, nisi quatenus aliquo modo sunt in potestate ho- 
minis, nec esse in potestate hominis, nisi prout subsunt 
arbitrio, et consequenter deliberationi rationis. Uude se- 
quitur motus primo primos, qui omnem prorsus exclu- 
dunt deliberationem , nullo modo subesse arbitrio ratio- 
nis , nec proinde ullo modo esse in potestate hominis, 
neque adeo peccata esse posse. 

Obj. 7. Ad peccati rationem satis est, ut inordinatio 
sit voluntaria voluntate primi parentis , ut patet in pec- 
cato primi parentis; ergo tametsi motus indeliberati con- 
cupiscentiae inordinati sint in se ipsis involuntarii , quia 
tamen voluntarii sunt voluntate capitis , utpote effectus 
peccati originalis , merito ad culpam imputari possunt . 

R. D. Th. in 2. distinet. 3 . q. 1. art. 2.: Oportet, quod 
secundum hoc quod aliquid rationem culpae habet, se- 
cundum hoc ratio voluntarii in ipso reperiatur , sicut au- 
tem est quoddam bonum , quod respicit naturam , et quod- 
dam quod respicit personam , ita etiam est quaedam cul- 
pa naturae , et quaedam personae . Unde ad culpam per- 
sonae requiritur voluntas personae , sicut patet in culpa 
actuali quae per actum personae committitur : ad culpam 
vero naturae non requiritur, nisi voluntas in natura illa , 

CAPUT II. 

De animadversione ad peccatum requisita. 

p 

x erspicuuin est, quae de ignorantia voluntaria, et 
involuntaria , directe , ant indirecte volita disputantur , pa- 
ri jure incogitantiae accommodari posse, prout haec animad- 
versioni opponitur . Ex quo sequitur , ad rationem consti- 
tuendam actus humani simpliciter idem de animadver- 

sione , ac de -cognitione , idem de incogitantia, ac de igno- 
rantia ferendum esse judicium . Hic vero quaeritur quae 
peculiaris ratio animadversionis requiratur , ut actus in 
se vohmtarius , et humanus proprie peccatum dici queat. 
Quaestioque omnis ad duo capita reducitur, i. Utrum ad 
peccandu u requiratur praesens animadversio, et conside- 
ratio malitiae peccati . 2. Utrum , ut peccatum sit proprie 
offensa Dei, requiratur , ut' qui peccat non solum actum 
ejusque gravitatem agnoscat , sed insuper sciat actum il- 
lum divinae legi adversari . 

Et quidem quod attinet ad primum quaestionis caput, 
res confecta est ex his quae superius dicta sunt de pec- 
catis ignorantiae , nam si et peccata aliqua procedunt ex 
ignorantia, et aliqua ignorantia est peccatum, ut proba- 
tum est ; cum aliunde constet in ejusmodi peccatis igno- 
rantiae , uullani subesse praesentem de malitia peccati 
aut suspicionem, aut notitiam , illud etiam necessario se- 
quitur , aliqua esse peccata sine hnjus praesentis animad- 
versionis interventu de actionis malitia. Quamobrem non 
est, cur in hoc primo capite diutius haereamus. 

Quod vero attinet ad alterum caput , fuit nonnullo- 
rum Theologorum opinio , qui Deum aut ignorat , aut dc 
Deo non cogitat, eutn quantumvis peccet contra ratio- 
nem, minime tamen peccare contra Deum , ejusque pro- 
inde peccatum , utpote soli rectae rationi adversum . phi- 
losophicum appellari posse , minime vero esse offensam 
Dei , nec proinde peccatum Theologicum dignum aeternae 
poenae reatu . Prodiit aperte haec opinio in thesibus Divio- 
ne propugnatis anno 1 686- his verbis expressa . ,, Peccatum 
„ Philosophicum, seu morale est actus disconveaiens natu- 
„ rae rationali et rectae rationi . Theologicum vero et mor- 
,, tale est transgressio libera legis divinae : philosophicum 
„ quantumvis grave in eo qui Deum vel ignorat, vel de Deo 
„ aciu non cogitat , est grave peccatum, sed non est offensa 
,, Dei , neque peccatum mortale dissolvens amicitiam Dei, 
neque aeterna poena dignum ,, . 

Damnavit hanc propositionem Alexander VIII. anno 
1695. verens ne peccati philosophici species latius jam 

se ostentans labem ip9am obtegeret offensae Dei , minus- 
que imprudentes homines, et scelerati aeternam poenam 
reformidarent, quo sese magis adversus ipsam scelere ipso 
et impietate tutos intelligerent . 

PROPOSITIO. 

Ut peccatum sit offensa Dei , aeternaque poena dignum , 
minime requiritur , ut quis aut Deum agnoscat, 

aut actu de Deo cogitet. 

Innumerabilia in hanc rem Theologi argumenta pro- 
tulerunt petita e Sacris Litteris , Patribus, et ratione. Nos 
paucis in re non dubia contenti erimus; atque ut initio 
effugia omnia praecludantur , ac diverticula, quae ex eo 
quaeruntur , quod nisi praesens quaedam animadversio ali- 
quando saltem praecesserit , in his quae sequuntur , con- 
stare nequeat ratio voluntarii, satis fuerit ad captiones 
omnes repellendas animadvertisse , hanc esse humanae 
mentis conditionem, ut quum sese explicare incipit, hu- 
jus universitatis ipso moveatur aspectu ad ejus auctorem 
inquirendum , ipsaque humanarum actionum consideratio- 
ne in boni et mali moralis generalem quamdam agnitio- 
nem ducatur ; quare nisi homo rationis naturalis progres- 
sui voluntarium quoddain obstaculum afferat , nequ>t ipsa 
ratio formata carere aut notitia Dei , aut principiorum le- 
gis naturalis. Quam in rem pulchre Augustinus tract. ic6. 
in Joan. in illa Christi verba Joannis 17. Manifest alio no- 
men tuum hominibus haec habet : ,, Non illud nomen tuum 
„ quo vocaris Deus, sed illud quo vocaris Pater meus: quod 
„ nomen manifestari sine ipsius filii manifestatione non pos* 
,, set ; nam quod Dens dicitur universae creaturae, etiam 
„ omnibus gentibus antequam in Christum crederent, non 
,, omni modo esse potuit hoc nomen ignotum. Haec est enim 
„ vis verae Divinitatis , ut creaturae rationali jam ratione 
,, utenti non omnino ac penitus abscondi possit „ . 

Primo itaque propositio ex sacris litteris probatur, 
quae utique apertissime ostendunt , eo magis homines irn- 

pios fieri, ac detestabiles. Deoque ipsi odiosiores, quo 
magis uulpa sua Deum ignorant, suisque in sceleribus 
minus de Deo cogitant. De homine pariter impio, et pec- 
catore dicitur : Non est Deus in cospcctu ejus , inqui- 
natae sunt viae illius in omni tempore . Et psalm. 49. In- 
t eUigile haec qui obliviscimini Deum , ne quando rapiat , et 
wm sit qui eripiat. Hinc etiam psalm. 78. Effunde iram 
tuam in gentes quae te non noverunt . Apostolus ad Ephes. 
4. Tenebris obscuratum habentes intellectum , alienati a 
vita Dei per ignorantiam quae est in illis . 

Pr. 2. Argumento D. Th. i.a. q. 71. art. 2. ad 4. quo 
plane ex ipsa rei natura efficitur , noii posse peccatum re- 
ctae rationi advers iri , quin simul repugnet aeternae legi , 
sitque adeo offensa Dei : ,, Quidquid est , inquit , contra ra- 
„ tionem artifioiati ,est etiam contra naturam artis, qua artifji- 
„ ciatum producitur. Lex autem aeterna comparatur ad ordi- 
„ nem rationis humanae, sicur.i ars ad artificium , unde ejus- 
,, dem rationis est quod vitium, et peccatum sit contra ordi- 
„ nem rationis humanae, et quod sit contra legem aeternam,,. 

Hinc merito constituit idem S. Doctor q. 74, art. 7. 
ad 2. rationem judicati consentire peccato, sive cogitet de 
lege, sive non, quia quum cogitat de lege Dei , actu eam 
contemnit , cum vero non cogitat , eam negligit per modum 
omissionis cujusdam . 

Hinc etiam Augustinus quum audisset ex Juliano Ma- 
nichaeos versari in ilia opinione, ut arbitrarentur immunes 
a culpa esse quicumque tranquilla conscientia peccant, 
quod nempe ad malitiam actionis , aut ad offensam Dei 
non attendant , horruit perversum dogma antea inauditum 
sibi , vixque de Manichaeis ipsis credendum : ita lib. 4. 
contra Julianum cap. 8. „ Quod autem , inquit, ad nos per- 
„ tinct , quia Manichaeos dicere affirmas , si quis hornici- 
s , dium formidante conscientia commiserit , reus est , quia ti- 
„ muit ; si autem aliquod facinus exultante perpetravit au- 
,, dacia , velut credens se ex fide facere quod male fecit, 
„ evasit culpam , quod quidem nunquam audivi dicere Ma- 
„ nicbaeos ; sed , quid ad nos , sive dicant, sive etiam ipsis 
„:caluinoieris , cum hoc catholica fides non dicat quam te- 

„ nemus, et cujus te pondere urgemus? Nimis sane calfi- 
„ dum consilium quo probus fias , si imperterrite impius 
,, esse didicci is „ . 

Hinc denique S. Bernardus inter capitula errorum 
Abailardi Epist. 120. ad Innocentium II. illud etiam 're- 
fert primum erroris caput de praesente animadversione 
ad peccandum necessaria , e qua ipsum iluxit peccatum 
philosophicum. De Judaeis quippe qui Christum ignoran- 
ter crucifixerunt , sic statuebat Abailardus:,, Nos dicimus 
,, quod revera illi simplices Judaei non agebant contra con- 
,, scientiam, sed potius zelo legis 6uae Christum perseque- 
,, bantur, nec putabant se male agere, ct ideo non peccabant: 
,, nec propter hoc aliqui eorum damnati sunt, sed propter 
„ praecedentia peccata , merito quorum in istam caecitatem 
devoluti sunt „ . 

-i k Obj. i. Illud Joan. 9. Si caeci etsctis , non haberetis 
peccatum i sed qui caret praesente notitia- aut malitiae 
peccati, aut offensae Dei, caecus est: ergo ille non ha- 
bet peccatura , vel saltem Deum non offendit . 

R. Ni l eo loco aptius esse ad convellendum errorem 
quem refellimus . Jestis caeco nato , qui opem ejus im- 
plorarat , sanato , fuerat ab eo agnitus praesentibus Pha- 
risaeis , cumque dixisset, se in id venisse in mundum, ut 
caeci viderent, calumniandi praetextum venantes Pharisaei 
quaesierunt ex eo num et ipsi caeci essent . Qui respon- 
dit, si caeci essetis , idest si velut iste caecus natus, cum 
caeci sitis , caecitatem vestram aq.oosccrotis , atque adeo 
ad cum qui potest lumen praebere , confugeretis , pecca- 
tum non haberetis , quia ut a caeco nato caecitas corpo- 
ris , ita ctiatn ex animis vestris caecitas depelleretur , nunc 
autem dicitis , quia videmus , peccatum vestrum manet : 
scilicet quia tametsi caeci estis caecitatem vestram nou 
cognoscitis , in hac vestra caecitate et peccato manetis ; 
erant ergo Pharisaei revera caeci , et solum dicuntur opi- 
nione sua non caeci , quod caecitatem suam non agnosce- 
rent , et tamen propter istam caecitatem quam non agno- 
scebant , peccatum ipsorum manebat , eratque peccatum eo- 
rum illa ipsa non agnita caecitas , qua nimirum in Chri- 

stum filium Dei , Servatoremque suum non videbant ; ergo 
incogitantia de malitia peccati et offensa Dei , non eum 
excusare valet, qui culpa sua caecus est , nec ullum habet 
de sui actus pravitate suspicionem ..Hinc merito S. Au- 
gustious hunc locum ita interpretatur : ,, si caeci essetis , id 
,, est si vos caecos adverteretis ..... et ad medicum currc- 
,, retis , ndn haberetis peccatum,,. 

Obj. Apostolus ad Rom. 5 . usque ad legem peccatum 
erat in mundo , sed peccatum non imputabatur , quum lex 
non esset : ergo ubi non est lex, et consequenter notitia 
peccati , quae est per legem, peccatum non imputatur. 

R. Hunc locum adversariis potius adversari , nara fa- 
tetur Apostolus usque ad legem , peccatum fuisse in mun- 
do , et peccatum quidem Theologicum . Nam propter pec- 
catum. quod viguit ante legem homines fuisse damnationi 
obnoxios in ipso hoc capite., et in tota ea epistola sae- 
pius contestatur Apostolus . Peccatum ergo non imputaba- 
tur ante legem, idest non agnoscebatur, quia ut ipsemet 
ait cap. 7. peccatum non cognovi nisi per legem : et ta- 
men haec ignoratio peccati non excusabat a damnatione, 
et solum poterat fi\cere minus peccatum in his qui non 
ex affectata , sed ex Crassa tantum ignoratione peccabant. 
Stat er»;o peccatum esse posse cum ignorantia peccati, 
nec proinde requiri ad peccatum praesentem aut mali- 
tiae, aut offensae Dei animadversionem . 

2. Mihi videtur etiam ; dici posse. Apostolum hoc lo- 
co sermonem, habere de. peccatQ originali , quod expres- 
sius per legem manifestatum est praecepto ipso non con- 
cupiscendi ; dum jubemur enim non concupiscere , idest 
concupiscentiae non coHsentire , declaratur vitium concu- 
piscentiae, quae est effectus , et veluti materiale ipsum pec- 
cati originalis. Et sane vers. 12. loquitur Apostolus de 
peccato quod per unum hominem in hunc mundnm intra- 
vit , et per quod peccatum mors in omnes peti ansiit. Tum 
sequitur vers. iH. continens locum allatum , usque ad le- 
gem peccatum erat in mundo , cui versu proxime sequen- 
ti haec ■ verba nectuntur.,, Sed regnavit etiam mors ab 
,, Adatti usque ad Moysem , etiam in eos , qui non pecca* 
Tom.Xrill. ' H h 

,, verunt in similitudinem praevaricationis Adae, qui est 
,, forma futuri; sed non sicut delictum , ita et donum.,. 
Sensus ergo hic esse videtur de originali peccato , quo 
omnes in Adam peccaverunt , peccatum in mundum in- 
trasse, quo peccatores sunt quicumque ex Adam nascun- 
tur , et in mortis reatum , et damnationem incurrunt. 

Hoc peccatum non fuisse imputatum , hoc est non 
agnitum ante legem , nec adeo expresse significatum , ni- 
hilominus mortem per id peccatum inductam regnasse ab 
Adam usque ad Moysem in eos , qui nullo se actuali pec- 
cato contaminassent , scilicet non peccassent in similitudi- 
nem praevaricationis Adae , quales sunt infantes . 

Obj. 4 . Augustinus lib. 3. de lib.arb. cap. iq. ait: ,, Pec- 
„ catum quod proprie vocatur peccatum , libera voluntate a 
„ sciente committitur ,, . Ergo ad peccatum proprie dictura 
requiritur scientia , sive cognitio . 

R. Ex Augustini mente ad peccatum requiri scien- 
tiam , seu cognitionem , quae opponitur ignorantiae prorsus 
involuntariae, non autem quae opponitur ignorantiae cul- 
pabili , hoc est directe , vel indirecte voluntariae . Sic enim 
Augustinus ipse lib. i; retract. cap. 1 5. mentem snam ex- 
plicat: „ Quia voluit , ergo fecit , etiamsi non quia voluit 
„ peccavit, nesciens peccatum esse quod fecit; ita nec ta- 
„ le peccatum sine voluntate esse potuit , sed voluntate 
„ facti, non voluntate peccati , quod tamen factura fuit, 
„ hoc enim factum est, quod fieri non debuit.,, 

Obj. D. Th. quodlib. 3. art. 8 . scribit : cum aliquis 
nescit fornicationem esse peccatum , voluntarie quidem fa- 
cit fornicationem , sed non voluntarie facit peccatum . 

R. Eum non facere voluntarie peccatum voluntario 
directo , et explicito , sed voluntario indirecto , implicito , et 
interpretati vo . Hoc autem sufficit ad peccatam proprie 
dictum, ut constat ex principiis S.Thotnae, qui constanter 
docet peccata esse, quae ex ignorantia culpabili commit- 
tuntur . 

Obj. 5. Animadversionem malitiae illi prorsas esse 
impossibilem , cujus mentem nulla unquam subiit suspi- 
cio , ycI cogitatio hujus malitiae , nam non potest intelle- 

ctus actu aliquid considerare, nisi ad eam consideratio- 
nem applicetur a voluntate , nec voluntas jubere potest 
eam considerationem, nisi aliqua jam rei considerandae 
cognitio praeluxerit . 

R. Hoc argumentum fallaciae plenum opportunis distin- 
ctionibus facile dissolvitur, i. Si animadversio sit abso- 
lute impossibilis , nullum est peccatum , ut in eo qui di- 
stractione prorsus involuntaria impeditus non attendit ea 
quae facere debet . 

2. Ut animadversio et consideratio sit possibilis , non 
requiritur quod rei considerandae explicita cognitio prae- 
luxerit, sed solum implicita, ad eum modum, quo con- 
clusiones continentur in principiis. Secus nunquam ap- 
plicare se posset animus ad eruendas e notis principiis 
conclusiones ignotas . 

3 . Ut ergo incogitantia de Deo et actionis malitia ia 
eo, qui sive Deum, sive malitiam actionis ignorat, sit 
possibilis , voluntaria , et culpabilis , satis est , ipsum potuis- 
se , ac debnisse ex universitatis aspectu moveri ad investi- 
gandum ejus conditorem , et ex sensu omnibus ingenito 
aequi et boni , atque ex ipsa humanarum actionum com- 
paratione , malitiam alicujus actus , velut furti , deprehende- 
re . Quocirca tametsi nulla unquam praecesserit cognitio . 
explicita malitiae furti , vel offensae Dei , quae furtum co- 
mitatur, non tamen defuit quod requirebatur , ut animus 
advertere posset , si voluisset, in furto malitiam peccati , et 
offensam Dei , quia praecesserunt principia generalia , qui- 
bus moveri potest , et deduci ad notitiam , ideoque ad ani- 
madversionem malitiae, et Dei offensae iu furto. 

CAPUT IIl. 

De Consensu , et morosa delectatione . 

(Consensum dico acquiescentiam voluntatis in aliquo 
rationis jndicio , quae definitio colligitur ex doctrina 
D. Th. de consensu i. 2. q. 14. art. 1. Multiplex afferri so- 

Jet divisio consensus. Coritrahi tamen possunt istae divi- 
siones , atque ad pauca capita revocari'. >' *j\>: > 

Cum enim animum* subit rei inalae'cogitatio , ex ea-, 
que delectationis motus quidam suboritur s haec delecta-j 
tio vel cadit in rem ipsam malam cogitatam , vel in ipsam 
tantummodo cogitationem , seu cognitionem rei malae ;> Vie- 
lut qui revolvit animo, quae a Theologis disputantur dc 
peccatis, delectari potest vel ab ipsis peccatis, vel de co- 
gnitione et scientia , quam acquirit circa peccata , ita ut 
objectum proximum delectati ortis non sit ipsum pecca- 
tum , sed cognitio peccati . Ita D. Tb. hac q. art. 8. 

Rursum consensus in rem • i 1 licitam , vel delectatio- 
nem de re illicita, alius est positivus , quo animus po- 
sitivo judicio eam approbat. , fbvctque, alius negativus, quo 
experiens animus eam delectationem, eamque advertens, 
non eam comprimit , vel rejicit . Item consensus alius est 
efficax, quo quis cogitans de re illicita, cam perducere ad 
effectum intendit : alius inefficax , quo ita delectatur de re 
illicita, ut tamen non intendat eam ad actum reducere. 
Denique consensus', alius absolutus , cum quis absolute vult 
rem malam, alius condiri onatus , cum. qnis animo est ita 
dispositus, ut rem malam vellet nisi esset prohibita , ut 
si quis beneficium emere cnperet, nisi hoc lege prohibi- 
tum esset . Delectatio de re illicita , quam in sc animus ad- 
vertit j-in eaque moratur, ncc cufkream depellere , tamet- 
si non intendat rem cogitatam illicitam ad actum perdu- 
cere, dicitur delectatio morosa, ut habetur ex D.Th.liae 
q. art. 6. qui in responsione ad 3. animadvertit, eam de- 
lectactionem non dici morosam cx mora temporis , seu 
diuturnitate , sed quod ratio deliberans circa eam immo- 
ratur . Idque sane aptissime etiam ille dicitur in mora, 
per quem stat ne officio suo fungatur . Statirn autem at- 
que deliberans ratio delectationem hujusmodi advertit, 
nec cam curat repellere, per ipsam rationem stat ne offi* 
cio suo in illa repellenda delectatione fungatur. Idque 
S. Doctor auctoritate confirmat Augustini Iib. j 2. de Trin. 
qui cap. 12 . delectationem morosam et perspicue definit, 
et peccatum esse declarat bis verbis.*!,, iNec sane cum so- 

f , cogitatione mens oblectatur illicitis , non quidem de- 
,, cernens esse facienda , tenens tamen , et volvens liben- 
,, ter, quae statim ut attigerunt animum , respui debue- 
„ rant , negandum est esse peccatum,,. Asscritque snbin- 
de: Damnandum esse hominem , nisi haec , quae sine vo- 
luntate operandi , sed cum voluntate animum oblectandi 
solum cogitationis sentiuntur esse peccata, per Mediato- 
ris gratiam remittantur . 

PROPOSITIO I. 

4 

„ . J 

Detecta tio , et consensus in delectationem , quae oritur non 
ex re illicita cogitata , sed cx scientia, et cognitione 
a. rei illicitae , non est mala , sed potius bona ex scse± 
quandoque tamen peccatum fieri potest non solum ve- 
niale , sed et mortale . , . 

*...** * ' * 

D ’ " ‘ 

electatio de cogitatione rei illicitae habet 
ipsam illicitam rei cognitionem pro objecto ; sed illicitae rei 
cognitio non est mala, nec illicita. Ergo delectatio quae 
ex ea oritur , non e9t mala, nec malu3 proinde consensus 
in eam delectationem ; qtiin potius omnis cognitio veritatis 
etiam de re illicita per se bona est ; hinc si propter finem ho- 
nestum, et laudabilem de rebus turpibus cogitatio habeatur, 
ut rectores animarum , et inedici, qui res turpes quandoque 
animo revolvere opus habent, ut officio suo fungantur, ri- 
te talis cogitatio non solnm ex sese cnlpa omni vacabit, 
sed etiam honesta erit, et laudabilis , simulque honesta et 
laudabilis delectatio , quae percipitur ex cognitione neces- 
saria vel utili ad proprium statum; 

2’ Si tamen hujusmodi cogitatio nulla necessaria , vel 
justa caussa susciperetur , sed per inanem curiositatem j 
esset illa venialis culpa, siquidem animam inutilibus co- 
gitationibus detinere , peccatum veniale est . 

3. S> propterea tali* cogitatio vel susciperetur prop- 
ter malum finem , vel ex ea immineret periculum con- 
sensus de ipsa re illicita cogitata mortaliter mala , esset 

peccatum mortale, ut ex communibus principiis manJTc< 
ste colligitur . Hinc si quis etiam ad bonum finem in re- 
rum turpium studium incumbit, peccat Iethaliter , si ex 
eo periculum sibi proximum imminere intelligit consen- 
sus in res turpes. Sed haec, ut patet, dijudicari debent 
cx regulis , quae de occasione proxima peccandi traduntur . 

PROPOSITIO II. 

Consensus omnis , etiam inefficax in delectationem de re 
illicita cogitata , omnisque proinde morosa de re 
illicita delectatio est illicita . 

Proh. .Auctoritate superius allata D. Augustini , tunx 
ratione D. Th. hac q. art. 8. Quod enim, inquit S. Doctor, 
aliquis cogitans de fornicatione delectetur de ipso actu 
cogitato, hoc contingit ex hoc , quod affectio ejus est in- 
clinata ad hunc actum . Nullus enim delectatur, nisi in eo 
quod est conforme appetitui ejus . Atqui quod aliquis eam 
delectationem eligat, quod affectus suus conformetur his, 
quae secundum se sunt peccata mortalia , est peccatum 
mortale . Ergo &c. 

Equidem nonnulli Theologi censent, consensum me- 
rum negativum de re mortaliter mala , non esse peccatum 
mortale, secluso periculo positivi consensus , hunc autem 
consensum negativum dicunt, quo voluntas post animad- 
versionem delectationis suspensa manet, nec consentiens, 
nec dissentiens . 

Sed haec opinio adversari videtur Augustino , qui ad 
peccatum morosae delectationis hoc tantum requirit , ut 
voluntas non respuat, quae respui debuerunt , statim ac at- 
tigerunt animum , aitque propter id nisi remittatur , ho- 
minem damnandum. Tum etiam refellitur eadem opinio 
argumento D. Th. hac q. art. 6. ubi peccatum esse in ra- 
tione demonstrat, cum ratio deficit in directione interio- 
rum vel exteriorum motuum . Dupliciter autem deficere 
quoad interiores motus ostendit, vel provocando positive 
illicitas passiones , vel motus irae, et concupiscentiae , ve! 

quando tantum non reprimit , et secundum hoc dicit pec- 
catum delectationis morosae esse in ratione. 

Alii Theologi , et quidem graves allatam opinionem 
^ reprobant quidem hac cum exceptione : Nisi subest ju- 
sta caussa , velut in sacerdote confessiones excipiente, in 
chirurgo abditas corporis partes medente , secluso tamen 
semper periculo ulterioris consensus . 

Verum ista exceptio non mihi videtur satis opportu- 
ne adhiberi; vel enim loquuntur de interna tantum dele- 
ctatione, vel de externo opere, in quod Confe9sarius , et 
Chirurgus dum incumbunt, nequeunt insurgentem ex eo de- 
lectationis motum penitus repellere. Si de ipsa interna de- 
lectatione , quaero, an hujus delectationis motus displiceat 
rationi superiori necne ; adeo ut ratio superior huic ob- 
sistat , eamque invita patiatur. Si voluntas ei nullo modo 
obsistit , nec ei displicet , nec invita patitur , profecto ex 
Augustino, et Thoina constat , ibi rsse peccatum morosae 
delectationis. Quid enim facit aliud voluntas, quam mo- 
rari circa eam delectationem , cui nullo pacto dissentit, 
quae sibi non displicet , quam non invita experitur ? Si 
vero obsistit interius, si displicet, si patitur invita, non 
amplius est consensus mere negativus, sed positivus dis- 
sensus . 

Si loquuntur de actu externo , verissime docent illi 
Theologi, non teneri quempiam dimittere actum vel bo- 
num, vel licitum, propter insurgentem ex eo delectatio- 
nem, quae penitus n-»n potent depelli , si subest justa caus- 
sa ejus actus faciendi , et abest periculum ulterioris con- 
sensus ; sed hoc non amplius pertinet ad judicium de mo- 
rosa delectatione, sed potius de occasione proxima pec- 
candi . 

Quaeritur porro , utrum liceat delectari de actu ma- 
lo inculpabiliter admisso. 

R, Nunquam licitum est delectationem capere de re 
et actu malo, adeo ut delectatio feratur in actum malum, 
vel rem ipsam malam, et illicitam; ratio est, quia omnis 
actio, et consequenter delectatio speciem sumit ex. obje- 
eto. Ergo si delectatio deliberata feratur in aliquod ma- 

Juni veliit objectum * erit tnala . Con9tat etiam proposi- 
tione 1 5 . damnata ab Innocentio XI. „ Licitum est filio 
,, gaudere de parricidio a se in ebrietate perpetrato propter 
„ ingentes divitias inde ex haereditate consecutas „ . 

Damnata est etiam ab Innocentio XI. propositio 14; 
quae ait:,, Licitum est absoluto desiderio cupere mor- 
„ tem patris , non quidem ut malum patris , sed ut bo- 
,, num cupientis, quia nimirum obventura est ei pinguis 
„ haereditas „ . 

Unde conficitur , peccatum esse desiderium rei malae i 
tametsi cupiatur non ut est malum aliquod , sed ut est 
bona cupienti. Ouod autem dicitur de desiderio, valet 
etiam de delectatione . Nam desiderium est affectus in 
bonum consideratum ut praesens ; affectus ergo, seu amor, 
et inclinatio voluntatis , cum eadem sit in desiderio at- 
que in delectatione, profecto si. in illo perversa est, in 
ista quoque pravam esse necesse est .• 

Ii. 2. Cum actus malus et inculpate admissus reco- 
gitatur , licitum est laetari , quod nulla in eo culpa inter- 
venerit . Nam quod nulla culpa fuorit , id vere bonum 
est : propter eamdem rationem , si ex actu , vel re de qua 
directe delectari non licet, bonus aliquis effectus prove- 
nit , licet ex illo effectu secundum se spectato laetitiam 
Capere . Aliud enim est laetari de morte alicujus propter 
haereditatem inde obvenientem , quod sane non licet ; 
aliud laetari de ipsa haereditate, prout jam obvenit, vel 
spe percipitur . Nam haec haereditas non habet malum 
morale adjunctum ; similiter licitum est lactari de allevia- 
tione naturae, et aestuantis cupiditatis imminutione, quae 
ex inculpata prorsus seminis decisione contigit. 

Quaeritur insuper , quid sit sentiendum de consensu , 
vel desiderio conditionato , ut in eo qui cuperet rem il- 
licitam aggredi, nisi aut lege, aut voto, aut alia quavis 
consideratione impediretur . 

Tres in hanc rem afferri solent generales regulae.' 
1. Si conditione apposita penitus tollit malitiam actionis, 
nullum est in eo conditionato desiderio peccatum . Non 
peccat adeo qui hunc actum elicit : vellem hac die jenta- 

Culum sumere , nisi indictura esset jejunium . Sivero con- 
ditio non penitus tollat malitiam actionis , peccatum in 
eo desiderio manet, ut patet in eo qui' sic diceret: Vel- 
lem fornicari, nisi essem voto castitatis obscrictus , nam 
etiamsi nullum esset votum , adhuc ei illicita esset forni- 
catio . 

' Altera est , si desiderium , quo quis vellet ex.gr. forni- 
cari nisi esset fornicatio illicita, excludit quidem volunta- 
tem fornicationis faciendae, non autem affectum , et com- 
placentiam circa ipsam, tum profecto illud inefficax, et 
conditionatum desiderium peccatum est . Siquidem in eo 
desiderio vera inest delectatio morosa, ut liquet ex dictis i 
Tertia in his quae sunt prohibita , quia intrinsece ma- 
la , si quis cuperet ea licita esse , vel non prohibita , et 
mala, illius futurum esset perversum desiderium, atque 
peccatum . Quippe illa sunt mala , quia natura sua repu- 
gnant ordini divinae sapientiae . Ergo cupere illa non 
esse mala , idem est atque cupere perversionem ordinis 
divinae sapientiae; sed eam perversionem cupere , est sa- 
ne cupere rem omnino malam : igitur malum est, ac per- 
versum ejusmodi desiderium. ; 

! ' 1 ' ■ ■■ ■■. r . 

QUAESTIO V. 

De effectis peccati. 

Effectus peccati ad haec tria capita revocantur a 
D. Tli. 1. 2. q. 85. Ad imminutionem boni naturae, ad ma- 
culam animae , ad reatum poenae, de quibus jam agendum * 
sed paucis pro brevitate temporis . 

• • ’ . ;■ > '1 

C A P U T I. , 

• ‘ ‘ ' ■ • • 'i t 1 : • * . . • > 

Dc imminutione boni naturae i 

B ' ' ■' • • 

onum humanae naturae triplex distingui posse do 
cet S. Th. q. cit. art. 1. „ Primo principia ipsa naturalia 
quibus natura humaua constat, et constituitur, simulque 
Tom. XVIII . Ii ^ 

proprietates inde manantes . Secundo inclinatio quae ex < 
ipsa natura humana , utpote rationis participe naturali- 
ter exoritur ad bonum rationi consonum , seu hone- 
stum , nimirum inclinatio ad virtutem. Tertio potest di* 
ci , ait S. Doctor , bonujn naturae donum originalis ju- 
stitiae, quod fuit in primo homine collatum toti humanae 
naturae. „ Non autem quod sit naturalis conditio ejus- 
dem, ut perperam Bajus pronunciavit . E* his tribus bo- 
norum generibus postremum peccato primi parentis penitus 
ablatum fuisse constat : Primum nullo peccato tolli , vel im- 
minui : Secundum vet o quolibet peccato imminui , nam quo- 
libet humano actu fit inclinatio quaedam ad similes actus; 
cum autem ex una parte peccatum sit virtuti contrarium, 
ex alia parte quantum quis inclinatur in unum contra- 
rium, tantumdem ejus inclinatio erga aliud imminuatur, 
consequens fit , ut quolibet actu peccati imminuatur incli- 
natio ad virtutem . 

Atque hinc intelligi commode potest , quemadmodum 
natura humana per peccatum affecta sit quatuor illis in- 
gentibus vulneribus , nimirum ignorantia , malitia , infir- 
mitate , et concupiscentia ; sunt enim iti homine quatuor 
vires praecipuae in quibus virtutes veluti in proprio sub- 
jecto insidere possunt; scilicet ratio quae prudentia per- 
ficitur, voluntas quae justitia, appetitus irascens qui for- 
titudine , concupiscens qui temperantia ornatur. Jam ve- 
ro per peccatum primi parentis sublata est justitia origi- 
nalis , qua vires istae debito ordine continebantur , vulnus 
autem naturae dicitur haec ordinis destitutio , quo vires 
istae tendunt ad virtutem . Itaque quatenus ratio destituta 
est ordine suo ad verum , vulnus inflictum est ignoran- 
tiae . Quatenus voluntas destituta est ordine suo ad bo- 
num , vulnus malitiae ; et similiter vulnus infirmitatis ex 
eo quod irascibilis ordine suo destituitur ad arduum ; vul- 
nus tandem concupiscentiae ex defectu ordinis appetitus 
concupiscentis ad bonum delectabile ratione moderatum. 
Atque haec quidem vulnera quae primum per peccatum ori- 
ginale inflicta sunt, ex singulis etiam peccatis actualibus 
consequuntur , ac yeltit exasperantur , quatenus nimirum 

quolibet peccato et obcaecatur ratio in agendis , .et volun- 
tas obdurescit adversus bonum , et difficultas augetur bene, 
ageudi , et concupiscentia magis exardescit . Huc etiam 
referuntur , velut effecta peccati , mors ipsa , et alii defe- 
ctus corporales . Nam ut ait Apostolus ad Rom. 5. „ Per 
„ unum hominem peccatum in hu-nc mundum intravit . et 
,, per peccatum mors quod luculenter explicat S.Th. hac 
eadem q. art. 5. Scilicet originali justitia quae in primo ho- 
mine collata fuerat toti humanae naturae, non solum in- 
feriores animae vires sub ratione continebantur absque 
ulla perversione , verum etiam totum corpus ipsum sub 
anima continebatur absque ullo defectu . Sublata proinde 
peccato primi parentis originali justitia , quemadmodum 
vulnerata est humana natura quod attinet ad animam per- 
versione potentiarum , sic etiam corruptioni obnoxia ef- 
fecta est deordinatione corporis . Cum igitur originalis 
justitiae subtractio habeat rationem poenae ; hinc mors 
et defectus corporales poenae sunt , et effectus proinde 
peccati originalis . • 

Prima difficultas autem , quae ducitur ex aequalitate re- 
quisita inter caussam et effectnm , ut evincatur , defectus cor- 
porales non esse originalis peccati effectus , qtiandoqui-* 
dem defectus corporales non sunt in omnibus hominibus 
aequales, tametsi aequale sit in omnibus peccatum origi- 
nale , prima haec , inquam , difficultas nullius est momenti . 
Nam haec aequalitas valet quidem in caussis , quae dicun- 
tur per se, non in his quae agunt per modum removen- 
tis prohibens , ut loquuntur scholae; peccatum autem ori- 
ginale induxit mortem, et defectus corporales, non ut caus- 
sa per se, sed quatenus removit justitiam originalem , qua 
prohibebantur. Non est autem necesse, ut aequales 9int ef- 
fectus , qui remoto prohibente consequuntur , velut si quis 
eodem ictu duas columnas removeat , quibus duo corpora 
gravitate disparia continentur , certe quod erit gravius 
majore impetu decidet , sic etiam natura humana velut 
relicta sibi subtractione originalis justitiae , pro diversi- 
tate temperiei in diversis hominibus , pluribus aut paucio- 
ribus defectibus est obnoxia , 

Obj. 2 - Remota-caussa removetur effectus ; atqui de- 
leto per baptismum , vel poenitentiam peccato, non prop- 
terea mors, et alii corporis defectus , et infirmitates expel- 
luntur. Non igitur sunt effecta peccati.- 

R. Praeterquamquod axioma illud minime referri 
potest ad eas caussas, quae agunt per modum removentia 
prohibens, egregie advertit S. Th., cujus virtute remove- 
tur ipsa culpa , sive originalis , sive actualis , futurum 
etiam nt illi defectus quoque removeantur , quippe ait 
Apostolus ad Rom. 8. Vivificabit corpora vestra per inhat 
bitantern spiritum c)us in vobis . Verum utrumque ex di- 
vinae sapientiae ordine congruo tempore praestatur . Nam 
cum nos oporteat conformari passionibus Christi , ut per- 
veniamus ad immortalitatem , et impassibilitatem gloriao 
quae est in Christo inchoata, et per Christum nobis acqui- 
sita, consequens est ut. patiendi conditio ad tempus in 
nobis resideat, antequam immortalitate donemur. 

Obj. 3. Majoris culpae ratio sc prodit in peccato actua- 
li , quam in originali; atqui tarnen actuale peccatum non 
afficit naturam corporis aliquo defectu ; ergo multo minus 
peccatum originale , ideoque mors , et alii defectus minime 
censenda sunt effecta peccati. . » 

R. D. Th.Quod actuale peccatum ratione culpae pri* 
vat gratia, quae homini tribuitur ad regendos animae actus, 
non ad cohibendos corporis defectus, ut ipsa cohibeban- 
tur originali justitia ; quamvis ergo major sit ratio culpae 
in actuali , quam originali peccato , patet quemadmodam 
originalis peccati culpam consecuta sit pernicies corporis 
propter ejus justitiae remotionem, non autem ex actuali 
peccato eadem se corporalium pravitatum copia effundat , 
Praeterquamquod et ipse actus peccati ex sese quandoque 
perniciem affert, ut in iis cernitur, quos intemperantia oc- 
cidit , et saepe etiam in hac vita peccatores poenas dare 
incipiunt divinae justitiae suae improbitatis, et nequitiae* 


* \ 

CAPUT II. 

j # # 

. . ; , De Macula peccati ; 

Duo sunt hic disputanda, i. Utrum actus peccati 
maculam relinquat in anima . 2. In quo consistat ejusmo- 
di macula . Quod attinet ad primum Lutherani et Calvi*, 
nistae nullam peccato maculam induci agnoscunt ; ut enim 
volunt hominem fieri justum sola imputatione justitiae 
Christi , sic etiam opinantur hominem sola imputatione 
peccati peccatorem constitui , ita ut post actum nil rema- 
neat intrinsece vitiatum , cui principio consentit eorum 
doctrina de justificatione : contra quos nobis est catholi- 
ca doctrina propugnanda , quae ex peccato actuali aliquid 
in anima relinqui profitetur, quo peccator inquinatur, 
quodque macula peccati , et peccatum habituale commu- 
niter dicitur . 

v- 

. . ^ P R O P O S I T I O I. 

Peccatum actuale revera producit maculam 

in anima . 

, Pr. Multis Sacr. Litterarum testimoniis , quibus ex- 
presse significatur , peccatis homines inquinari , opusque 
habere ut peccati sordibus mundentur , quae animae adhae- 
rescunt, eamdemque contaminant . Sic Ezechiel 36 . ,, Ef-. 
,, fundam super vos aquam mundam , et mundabimini ab 
,, omnibus inquinamentis vestris . „ Isai.4. „ Si abluerit Do- 
„ minus sordes filiarum Sion ,, . Jerem. 2. „ Maculata es in 
„ iniquitate tua coram me , dicit Dominas . „ Apostolus ad 
,, Titum 1.,, Inquinatae sunt eorum et mens et conscientia. „ 
Hinc Cone. Trident. Sess.2. Gan. 2. Pronunciat Adam inqui- 
natum per inobedientiae peccatum . Can. 4. Parvulos in 
remissionem peccatorum veraciter baptizari , nimirum ut 
in eis regeneratione mundetur , quod generatione contra- 
xerunt . Ex quo intelligitur contractum generatione pecca* 

tum velut maculam parvulis inhaerere. Can.5. Anathema* 
te percellit eos qui asserunt , baptismo non tolli totum id 
quod veram et propriam peccati rationem habet, sed il- 
lud tantum radi , aut non imputari . Ex quo etiam intel- 
ligitur , aliquam esse peccati maculam, quae vere tolli de- 
bet per baptismum . 

Quod porro pertinet ad alterum caput disputationis , 
nimirum in quo sita sit macula peccati , non una est Do- 
ctorum sententia . Scotus fertur eam constituere in reatu 
poenae , vel in ordinatione passiva ad poenam propter 
peccatum commissum . Vasqucz in denominatione qua- 
dam extrinseca proveniente ex peccato praeterito morali- 
ter perseverante , quia non retractato . Alii in quodam ha- 
bitu quo anima post peccatum conversa manet ad bo- 
num commutabile . D. Thomas denique ipsam constituit 
in privatione nitoris animae , considerata prout refertur ad 
peccatum , a quo est illa privatio inducta : Nitorem por- 
ro intelligit qui oritur in anima ex praesentia luminis 
natnralis rationis tum maxime qui fulget ex divino lumi- 
ne sapientiae et gratiae , cjusque nitoris detrimentum ma- 
culam animae metaphorice vocari pronunciat . 

PROPOSITIO II. 

Peccati macula non in reatu poenae , non in aliqua de- 
nominatione extrinseca , non in habitu positivo , sed 
in privatione nitoris animae, prout refertur ad pecca- 
tum unde est inducta , videtur esse cum D,T horna 
constituenda . . . . , 

»■ < 

Pr . C^uoad primam partem. Nam obligatio ad poe- 
nam consequitur ipsam peccati maculam ; non enim ideo 
est quis peccati macula contaminatus , quia tenetur poenam 
luere, sed potius luere poenam tenetur , quia est. peccato 
maculatus ; ergo macula natura ipsa antecedit reatum’, 
seu obligationem ad poenam . Non ergo in reatri’ consi- 
stit . Quare luculenter D. Th, in a. dist. 42 . „ Macula , in- 

,, quit, est medium inter actum peccati et reatum; quasi 
,, effectus actus , et fundamentum reatus „ . 

Evincitur idem firmissime ex damnatis propositioni- 
bus Baji 56.,, In peccato duo sunt : Actus et reatus , tvan- 
„ seunte autem actu, nihil remanet nisi reatus, sive obli- 
„ gatio ad poenam. Et 5j. in Sacramento Baptismi , aut 
„ in Sacerdotis absolutione proprie reatus peccati durn- 
„ taxat tollitur , et ministerium Sacerdotum solum libe- 
„ rat a reatu „ . 

Pr. Quoad alteram partem efficacissima ratione du- 
cta ex originali peccato . Nam peccatum originale in Adae 
posteris dici nequit ipsummet Adae peccatum, ut morali- 
ter perseverans , et extriusece denominans ; siquidem origi- 
nali peccato constituuntur homines intrinsece peccatores, 
nec solum extrinscce tales denominantur . Ergo etiam pec- 
catum actuale praeteritum , et moraliter perseverans non 
valet hominem constituere habitualiter peccatorem , sed 
aliquid praeterea intrinsecum requiritur , quo formaliter 
in)u9tus dicatur, quodque in ipso Deus abominetur . Et 
sane ut homo justus dicatur, non satis est actualis justi- 
tia, sive actus meritorius praeteritus moraliter perseve- 
rans, sed requiritur ipsa justitia habitualis, qua ut docet 
Tridentinum Sess. 6. c. 7. Non modo reputemur , sed vere 
justi nominemur , et simus , justitiam in nobis recipientes . 
Ergo ut homo dicatur vere peccator, nec solum putetur 
talis , haud sufficit actuale peccatum praeteritum morali- 
ter perseverans , verum insuper labes aliqua requiritur 
peccato ipso animae inusta , ei adhaerens , eainque con- 
taminans . 

Pr. Quoad tertiam partem ratione D. Th. in 4. dist. 
18. q. 1. art. 2.,, Macula peccati sine gratia non aufertur. 
„ Potest autem dispositio et habitus manans ex aliquo 
„ peccato destrui sine gratia per contrariam consuetudi- 
„ nem , ut patet in eo , qui semel admisso peccato prodi- 
„ galitatis fethali , sese deinceps totum avaritiae tradide- 
,, rit; in hoc enim manet sane macula pristinae prodiga* 
„ litatis, tametsi omnis ad prodigalitatem dispositio, su- 
„ perveniente avaritia, deleta penitus fuerit,,. 

Pr. Denique sententia D. Tli. , quia nil aptius,' aue 
planius ca proponi potest ad intelligentiara ejus maculae 
quam sacris litteris docemur animae ex peccato inhaere- 
scere . Nam , ut ipsemet suam sententiam explicat q. 86. 
art. i. macula dicitur in corporibus , quando corpus niti- 
dum perdit ex alterius corporis contactu nitorem suum . 
Est autem tactus quasi quidam animae, quo per amorem 
rebus ipsa aliquibus inhaeret . Illis autem peccando sic in- 
haeret, ut recedat a lumine sapientiae ct gratiae. Ex quo 
fit , ut splendorem suum, et nitorem amittat , cujus privatio 
proinde merito macula nuncupatur . Et sane quemadmo- 
dum corpus quod ex praesentia lucis lucidum nuncupa- 
tur , propter ejus : absentiam dicitur tenebricosum; sic 
etiam quum homo per gratiam sanctificantem dicatur ju- 
stus, consequens est, ut per ejusdem absentiam peccator 
sit, ac denominetur . 

Obj. i. Si inacula consisteret in privatione gratiae 
sanctificantis , inducta semel per unum peccatum hac pri- 
vatione , peccata subsequentia nullam amplius maculam 
possent imprimere. Atqui hoc est falsum. Deinde pecca- 
ta omnia tametsi specie diversa , unam tantum specie ma- 
culam inducerent, ipsam videlicet gratiae sanctificantis pri- 
vationem . 

R. D. Th. „ Macula non significat privationem so* 
„ lam , sed significat privationem quamdam nitoris ani- 
,, mae in ordine ad suam caussam , quae est peccatum; et 
„ ideo diversa peccata diversas maculas inducunt .,, Quod 
expressius exponit in 2. dist. 42. q. i. art. 2. ad 4. „ Quam- 
,, vis quolibet actu peccati mortalis quaelibet virtus pri- 
„ vetur , non tamen eodem modo , sed actu luxuriae ca- 
,, stitas per se privatur , et aliae virtutes ex consequenti 
„ secundum quod sunt castitate adnexae .... ideo non 
„ oportet quod omnium peccatorum sit una macula ,,. Et 
in 4. dist. 1 8. q.i.art.2. q. 1 . ad i.„ Quamvis quantum ad 
„ ipsam privationem gratiae non differant maculae pccca- 
„ torum , tamen differunt quantum ad caussam , ex qua 
„ macula consequitur . Et secundum hoc etiam quodlibet 
„ peccatum unam maculam addit, in quantum novum ob- 
,, staculum gratiae ponit,,. 

Obj. 2 . Ita se habet macula ad peccatum in senten- 
tia D. Th., ut se habet umbra ad corpu3 ; sed remoto cor- 
pore unde umbra spargitur , ipsa quoque umbra dispel- 
litur . Ergo transacto actu peccati, nulla amplius ex eo 
macula superesset , eo vel maxime quod remota caussa 
removetur effectus . Ergo remoto actu peccati , qui actus 
est caussa maculae, macula nequit ipsa consistere. 

JR. At vero praeclare docet S. Th., disparem esse ratio- 
nem umbrae corporis, et maculae, qua inficitur anima , quod 
attinet ad durationem , nam quod versatur in umbra prop- 
ter interjectum aliquid opacum, hoc recedente statim il- 
lustratur quia est aliunde in debita propinquitate et si- 
tu relate ad corpus illuminans .. At vero transeunte actu 
peccati , non propterea reperitur anima in eadem erga 
Deum habitudine, qua erat ante peccatum; nam actu pec- 
cati fit recessus a Deo , quemadmodum ex motu locali 
sequitur distantia localis . Unde quemadmodum cessante 
motu locali, non tollitur distantia localis, ita etiam ces- 
sante actu peccati , non tollitur ille recessus a Deo , quem 
recessum sequitur privatio nitoris , seu macula . Ex quo 
etiam patet, remota caussa non semper effectum remove- 
ri, sed tum solum , cum effectus a caussa pendet, non tan- 
tum ut sit, verum etiam ut conservetur. 

Obj. 3. Si macula peccati consisteret in privatione 
gratiae sanctificantis , peccatum veniale nullam induceret 
maculam: sequeretur etiam in statu purae naturae, in 
quo nulla fuisset gratia sanctificans , nullam quoque fu- 
turam fuisse maculam peccati . , 

K. Revera peccati venialis maculam non ejusdem es- 
se generis , et ordinis , quo macula peccati mortalis . Ne- 
que enim peccato veniali simpliciter , et absolute macula- 
tus esse dicitur . Tamen peccatura veniale aliquo modo 
maculam inurere dici potest , quatenus minuit, fervorem 
caritatis, vel actus ejus praepedit. Ad alterum: Quum D.Tb. 
maculam repetat non solum ex privatione luminis sapien- 
tiae et gratiae supernaturalis, verum etiam ex privatione 
.nitoris in anima fulgentis ex lumine naturalis Fntionis', 
plane intelligitur , quemadmodum in eo statu , in quo quila 
Tom . XVUI. K. k 

esset gratia sanctificans , nihilominus locum haberet macula 

peccati . 

CAPUT II. 

De reatu poenae . 

I^eatus nomine intelligitur obligatio poenae prop„ 
ter peccatum perferendae : poena autem quum peccanti sit 
a superiore infligenda , duplicem respectum habet , unum 
ad ipsum superiorem, cujus est peccantis proterviam, et 
peccati malefactum poena coercere , ct vindicare: alterum 
ad ipsum peccantem , qui suo peccato dignus poena effici- 
tur. Ipsa ergo poena, prout ad punientem refertur , et or- 
dine justitiae continetur, non est mala , sed bona : „ Ordo 
„ enim justitiae , ut ait D.Th. q. i.de malo art.r.ad t ., hoo 
„ requirit ut aliquis peccans privetur bono quod appetit: 
„ sic ergo poena ipsa est bona simpliciter Et ut habet 
D. Dionysius de Divin. Nominib, cap. 4. ,, Puniri non est 
„ malum , sed fieri poena dignum,, , Tametsi ergo reatus 
interdum sumatur pro culpa et pro poena, non est ta- 
men cum alterutra confundendus ; e6t enim quid medium 
inter utramque, culpam subsequens et ad poenam indu- 
cens. Et quidem oriri ex peccato reatum poenae, cum 
ratio satis ipsa per se docet , quae ostendit aequum et 
par esse, ut qui contra ordinem perverse insurgit, ab or- 
dinis principe deprimatur, ipsaque adeo aequabilitas ordi- 
nis labefactata culpa , ipsius poena restituatur ; tum innume- 
rabilibus constat Sacrarum Litterarum testimoniis , quibus 
peccatores declarantur digni morte, rei gehenna ignis, iram 
divinam, et justitiam vindicem in se concitare . Verum de 
tota reatus conditione gravissimae quaestiones pertractan- 
tur a Theologis, quae ad haec duo potissimum capita re- 
vocantur : Utrum peccatum mortale inducat reatum aeter- 
jnae poenae ; deinde utrum dimissa culpa, interdum rema- 
neat obligatio ad poenam temporalem . Et primum qui- 
dem , quod propius ad nostrum institutum pertinet, paullo 
copiosius agemus . De altero , cui necteretur ipsa disputatio 
de purgatorio, silentium inducunt angustiae temporis. 

PROPOSITIO. 

Peccatum mortale inducit reatum 
aeternae poenae . 

JPropositio haec est adversus Origenem , inter cujus 
errores hoc etiam refertur , quod daemonum , et impiorum 
supplicia aeterna fore negaverit ; quem errorem ferunt 
ipsum e Platonicis fontibus hausisse , tametsi Plato , ut 
vidimus in Philosophia Morali , consceleratos homines ae- 
terno cruciatu puniendos constituerit : tum etiam adver- 
sus Socinianos , qui ut poenarum aeternitatem tollerent, 
cogitare maluerunt daemones et animas aliquando interi- 
turas . 

Pr. 1. Isai. 66. „ Ignis eorum non extinguetur,,.' 
Matth. 25 . „ Discedite a me maledicti in ignem aeternum ,, . 
Apostolus 1. ad Cor.,, Iniqui regnum Dei non possidebunt ,, . 
Atque his quidem testimoniis bene perpensis, et inter se 
collatis , ut alia innumerabilia omittamus , recluditur Ori- 
genistarum effugium, quibus placet loca Scripturae, quibus 
aeterna supplicia dicuntur , interpretari de temporis diu- 
turnitate, propterea quia nonnullis in locis revera Sacrae 
Litterae utuntur aeternitatis nomine ad longissimum quod- 
dam temporis intervallum significandum . Nam primo non 
de tempore qnamtumvis diuturno intelligi potest locus 
Isaiae: Nam si finem habitura aliquando essent reprobo- 
rum supplicia, aliquando ignis eorum exti ngoerotur . At- 
qui ex Isaia nunquam futurum est, ut ignis eorum extin- 
guatur: Ergo 6cc. Unde Augustinus contra Priscillianum 
cap. 5 . „ Qualiscumque , inquit , poena significata sit no- 
„ mine vexmis , atque ignis , certe si non morietur , atque 
„ extinguetur , sine fine praedicta est,,. Secundo ex ipsa 
verbi proprietate Augustinus idem erudite loco citato evin- 
cit . „ Aion Graece aliquando aeternum , aliquando sac- 
cnlum significat ; tamen, quod ex hoc nomine deriva- 
j, tur, et appellatur Aionion , nec ipsi Graeci, quantum 
„ existimo , solent intelligere , nisi id qnod non liabet fi- 

„ nem „. Porro in adducto loco Matthaei graecc liabctur 
Aionion . Tertio inanem subtilitatem eorum , qui Alturum 
quidem ignem aeternum concedebant , aeternam Alturam 
combustionem negabant, praeclare idem Augustinus lib.ai. 
de Civit. Dei cap. a 3 . convellit paritate rationis inter 
praemium et snpplicium : „ Si utrumque aeternum, profecto 
,, aut utrum jne diuturnum , aut utrumque sine fine perpe- 
,, tuum intelligi debet; par pari enim relata sunt, hinc sup- 
„ plicium aeternum , inde vita aeterna . Dicere autem in hoc 
„ uno eodemque sensu , vita aeterna sine fine erit, suppli- 
„ ciura aeternum finem habebit , multum absurdum est „ . 

Pr. 2. Constanti Patrum traditione . Justinus Apolog.2. 
,, Cum omnium etiam qui unquam extitere, mortalium cor- 
„ pora excitabit, atque dignos quidem induet natura corru* 
„ ptibil itatis universae expertes , injustos autem in perpe- 
„ tuo sensu una cum malis geniis in iguem mittet sempiter- 
„ num . „ Iren. lib.4. ad v.Haereses cap. 47. „ Quibuscumque 
„ dixerit Dominus : discedite a me maledicti in ignem per- 
„ petuum , isti erunt semper damnati . ,, Tertull.lib. de testi- 
monio animae cap. 4. ait : ,, Animam pro meritis aut crucia- 
,, tui destinari, aut refrigerio utroque sempiterno Chrisost. 
horni). 9. in r. ad Cor. „ Non est parva , inquit , quae pro- 
„ ponitur quaestio , sed et de maxime necessariis, et de iis 
„ quae quaerunt omnes homines , an finem habeat ignis ge- 
„ hennae.„Tum concludit,. Atque quod non habeat quidem 
„ finem et Christus pronunciavit , et Paulus quoque id di- 
„ cit, ostendens immortale supplicium, et quod peccatores 
,, dabunt poenas exitiosas , et aeternas . ,, Hieron. in cap. 25 . 
Matth. ,, Prudens lector adverte, quod et supplicia aeterna 
,, sint , et vita perpetua , metum deinceps non habeat mi- 
„ narum,,. Hinc etiam fuit hoc dogma quintae Synodi gene- 
ralis , et aliarum quae consecutae sunt , auctoritate defini- 
tum . - 

Pr . 3 . Rationibus, et illa imprimis quae petitur ex 
natura perversionis , quam peccatum mortale inducit , 
quamque suo loco exposuimus. Cum enim peccatura mor- 
tale deordi nationem efficiat vi sua , et ab intrinseco ir- 
reparabilem i manente autem deordinatione permanere ne- 

cesse sit reatum poenae , sequitur , ut irreparabili perver- 
sioni adjungatur irreparabilis reatus , atque adeo reatus 
poenae aeternae. 

Praeterea tametsi momentaneus aliquando sit actus 
peccati mortalis , quisquis per tale peccatum sic adhaeret 
bono commutabili, ut ipsum Dei charitati anteponat , cer- 
te sic ei bono adhaeret , ut ait D. Th. in 2. dist- 45. q. 1, 
art. 5 . ad 3 . ut ei in aeternum adhaereret , si impune pos- 
set ; voluntatem itaque habet in aeternum peccandi , ex 
quo consequitur , prout habet Cregorins hb. 4. Dialog. 
cap. 44. quod qui in suo aeterno peccavit contra Deum , 
in aeterno Dei puniatur . Insuper quisquis lethali se culpa 
contaminat, privat sese gratia, sine qua nec remitti pec- 
catum, nec ipse resurgere potest .„ Peccato porro raanen- 
„ te , non solvitur poena, inquit D.Th. q.7. de malo art. 10; 
„ quia in operibus Dei nihil potest esse inordinatum . Et 
ideo sicut homo qui se in puteum projiceret , unde per 
„ se non posset exire, quantum in ipso est faceret , ut ia 
„ perpetuum esset ibi ; ita etiam qui mortaliter peccat, quan- 
„ tum in ipso est, se in poenatn aeternam inducit. Jam 
„ vero cum nulla gratia sit amplius eis conferenda, qui 
,, maculati culpa lethali migrant ex vita , sequitur , ut ae- 
,, ternae pacnae reatu constricti manere debeant ,, . 

Obj. 1. Postulat aequum judicium, ut poena culpae 
respondeat: atqui poena aeternum duratura non respondet 
culpae momentaneae; ergo &cc. Secundo finis boni , et aequi 
legislatoris in poena sancienda , est ipsa emendatio delin- 
quentis ; est enim crudelis animi poena ipsa , et cruciatu 
delectari . Deus ergo piissimus judex in peccato mortali 
puniendo spectabit emendationem peccantis. Non ergo pu- 
niet poena aeterna . . 

R, Haec D. Th. egregie dissolvit. Nam hac q.87. art. 5 » 
ad 2. ,, Aeternitas poenae, inquit, non respondet quantita- 
„ ti culpae , sed irremissibilitati ipsius,,. Quod latius ex- 
plicat art. 3 . his verbis Poena peccato proportionatur se- 
„ eundum acerbitatem , tam in judicio divino , quam in hu- 
„ mano „. Sed sicut Augustin.dicit 1.2i.de civit. Dei: In nul- 
lo judicio requiritur, ut poena adaequetur culpae secun- 

dum durationem , non enim quia adulterium , vel homici- 
dium in momento committitur, propter hoc momentanea 
poena punitur , sed quandoque quidem perpetuo carcere, 
vel exilio, quandoque etiam morte, in qua non conside- 
ratur occisionis mora, sed potius quod in perpetuum au* * 
feratur a societate viventium , et sic repraesentat suo mo- 
do aeternitatem poenae indictae divinitus . Ad alterum 
respondet in propositione ad secundum , quod poena, quae 
etiam secundum leges humanas infligitur , non semper me- 
dicinalis est ei qui punitur, sed solum aliis: sicut quum 
latro suspenditur , non ut ipse emendetur , sed propter 
alios, ut saltem inetu poenae peccare desistant . secundum 
illud Prov.19.,, Pestilente dagellato, stultus sapicntior erit 
Sic igitur et aeternae poenae reproborum a Deo indictae, 
medicinales sunt his, qui consideratione poenarum absti- 
nent a peccatis, secundum illud Psalmi 59. „ Dedisti me- 
tuentibus te significationem, ut fugiant a facie arcus,,. Ne- 
que vero ex hoc sequitur, Deum velle poenam propter 
poenam , atque in reproborum cruciatu propter ipsum 
cruciatum delectari ; sed ut ait S. Th. in 2. dist. 42. art 5 . 
ad 2 .Deus delectatur in ordine justitiae suae , cujus pul- 
chritudo apparet in perpetua poena perpetuae culpae . 
Conferenda sunt etiam quae habet S.Doctor lib. 3 . contra gen- 
tes cap 144. 

Obj. 2. Apostolus omnes indiscriminatim pronunciat 
salvos futuros ,, Sic tamen quasi per ignem „ 1 . ad Cor.cap. 3 . 
Marci ultimo : „ Qui crediderit , et baptizatus fuerit, salvus 
„ erit.,, Jo.6.„Qui manducat meam Carnem , et bibit meum 
„ Sanguinem , habet vitam aeternam,,. Quo etiam pertinet il- 
lud Lucae 12.,, Non exies inde donec etiam novissimum 
minutum reddas,,; ex quo sequitur , peccatores postquam 
constitutam poenam persolverint , fore aliquando liberan- 
dos . Item objiciunt ea loca, quae docent inter gravitatem 
culpae et poenae rationem servandam, ut Apocalips. 18. 
„ Quantum glorificavit se , et in deliciis fuit , tantum date il- 
„ li tormentum et luctum .Non servaretur autem haec pro- 
portio , si futurae essent poenae reproborum aeternae . 
Item ea quibus divina misericordia finem suppliciis alia- 


UNIVERSE. a 63 

tura innuitur , ut Psalmo 109.,, Non in perpetuum irasce- 
„ tur, neque in aeternum comminabitur „. Addunt ea quae 
mortem et perditionem peccatoribus denunciant , quibus 
mirum in modum abutuntur Sociniani , ut adstruant , ani- 
mas tandem aliquando in inferorum cruciatibus interi- 
turas* 

Responsio expedita est ad singula capita . Primo non de 
omnibus indiscriminatim pronunciat Apostolus , sal vos fu- 
turos quasi per ignem , sed de iis qui super fundamen- 
tum aedificant foenum et stipulam: de iis ergo loquitur, 
qui in fundamento, idest in Christi charitate manentes, 
levia peccata committunt , ut explicavimus ubi de pecca- 
to mortali et veniali: valet ergo hic locus ad astruendum 
Purgatorium , non ad convellendam aeternitatem poenae 
peccato mortali debitae. In eumdem sensum est intelligen- 
dus locus ex cap. 12. Lucae prolatus. Ex locis Marci, et 
Joannis eruitur , salvos fideles futuros , quorum fides viva 
fuerit, et qui Christi participes effecti, in ejus corporis 
unitate manserint , gratia, et charitate ipsi conjuncti. Se- 
cundo Apocalypsis loco eruitur , inter gravitatem culpae , et 
poenae talem quidem futuram proportionem ut acerbius 
puniatur qui gravius peccaverit , non ut poenae diutur- 
nitas respondere culpae quantitati debeat, prout superius 
explicatum est. Tertio Psalm. 109. commendatur divinae 
misericordiae indulgentia erga eos, qui poenitentia ducti 
revertuntur ad ipsum Deum. Quarto .notum est in sacris 
litteris tormenta , ct cruciatus nomine mortis, et perditio- 
nis frequenter designari , 

Obj . 3 . Hieron. in cap. 66. Isaiae refert eorum sen- 
tentiam : Qui volunt supplicia aliquando finiri , nec eam re- 
fellit , sed potius multa profert Sacrarum Litterarum testi- 
monia, quibus confirmari posse videtur . In Epistolam 
vero ad Galatas disertis verbis pronunciat ; Nullam, ra- 
tionabilium creaturarum apud Deum perire in perpe- 
tuum . Secundo expressius etiam in Dialogo r. adversus 
Pelagianos : ,, Si autem Origenes omnes rationabiles crea- 
,, tura9 dicit non esse perdendas , et diabolo tribuit poe- 
„ nitentiara: quid ad nos, qui et diabolum , et satellites 

„ ejus, omnesque impios , et praevaricatores dicimus peri- 
„ re perpetuo , et Cliristianos si in peccato praeventi fue- 
„ rint salvandos esse post poenas ?„ Tertio in Commentariis 
in cap. 1. Nahum docere videtur fidelem, qui deprehensus 
in adulterio decollatur , aeternos evadere cruciatus , sub- 
pitque : „ Si quis autem punitus sit, ut ille in lege , qui 
„ Israelitis maledixerat , et qui in sabbato ligna collcge- 
,, rat, tales postea non puniri, quia culpa levis praesen- 
„ ti supplicio compensata est „ • 

Ad triplex hoc genus testimoniorum, quae petuntur 
ex Hieron. triplici quoque via est occurrendum . Primani 
aperit Hieronymus ipse, cui cum Ruffinus exprobrassct , 
quod in Commentariis in Epistolam ad Ephesios de futuris 
cruciatibus Origeni consentiret, sic respondet Apolog. r. 
ad Ruffinum i „ Ego in commentariis ad Ephesios sic 
,, Origenem , et Didimum,et Apollinarium secutus sum, 
„ qui certe contraria inter se habent dogmata , ut fidei 
„ meae non amitterem veritatem . Commentaria quid ope- 
,‘ ris habent ? alterius dicta edisserunt .... multorum 
„ sententias replicant .... nam diversae interpretatio- 
,, nis , et contrariorum inter se sensuum tenebitur reus, 
,, qui in uno opere quod edisserit, expositiones posuerit 
„ plurimorum?,. Idem affirmat de suis commentariis su- 
per Epistolam ad Galatas, Fpist. 75. ad Augustinum: et 
revera post verba , quae opponuntur , subdit Hieronymus : 
Hucusque Origcnes. Idem par est sentire de commentariis 
super Isaiam , quibus refert Origenis sententiam , ejusque 
fundamenta , sed non probat , quamque imrno constat ab 
eo rejectam fuisse , cum multis aliis locis , tum iis ipsis 
quae inter objecta referuntur . 

Ad alterum genus testimoniorum viam respondendo 
aperit Augustinus lib.de gestis Pelagii cap. 3 . ubi refert, 
in Palaestina Synodo recitatam fuisse hanc propositionem 
Pelagii : In die Judicii iniquis , et peccatoribus non esse 
parcendum , sed aeternis eos ignibus esse exurendos , 
Accusatum autem fuisse hoc dictum Pelagii a fratribus , 
qui ejus doctrinam noverant , utpote qui disputationes 
ejus, vel discipulorum ejus audire consueverant, propter 

hanc rationem, quod hacc ab ipso ita diceretnr : „ Tan- 
„ quam omnes peccatores aeterno essent supplicio pu- 
„ ciendi, non eis exceptis, qui fundamentum habent Chri- 
,, stum , quamvis superaedificent ligna , foenum , stipu- 
,, lam , de quibus dicit Apostolus: si cujus opus exustum 
,, fuerit, detrimentum patietur, ipse tamen salvus erit, 
„ sic tamen quasi per ignem „ . In hoc propterea situm 
fuisse errorem Pelagii , quod nulla exceptione distin- 
gueret peccatores per ignem salvandos a peccatoribus ae- 
terno supplicio puniendis. His ex Augustino memoratis , 
jam expedita est responsio . Scilicet Hieronymus eo Dia- 
logo hunc oppugnat errorem Pelagii , meritoque urget, 
impiorum seu infidelium, et Christianorum disparem con- 
ditionem . Nam impii non habent fundamentum Christum ; 
non ergo salvandi per ignem, sed aeternis ignibus exu- 
rendi. Christiani vero , tametsi peccatores , propter levia ni- 
mirum delicta, sine quibus nemo vivit , manent in fun- 
damento ; non ergo sempiternis ignibus addicendi , sed 
piacularibus flammis purgandi ; reprehendit proinde Hiero- 
nymus Pelagium, quod Sacrarum Litterarum loca, quae im- 
piis denunciant aeterna supplicia, detorqueret in omnes pec- 
catores generatim , non exceptis etiam Christianis , qui le- 
vibus culpis inquinati , revera peccatores dici possunt . 
Hinc ait in eo ipso loco, qui objicitur: ,, Omnis impius 
„ iniquus est , er peccator, nec reciprocatur , ut possimus 
„ dicere, omnis peccator, et iniquus etiam impius est,,. 
Quo satis ostendit, quidquid dicitur contra impios, non 
valere contra omnes peccatores. Tum subiit:,, Impietas 
„ proprie ad eos pertinet , qui notitiam Dei non habent, 
,, vel cognitam transgressione mutarunt „ . Atqui hoc se- 
cundum commode referri potest ad Christianos mortali- 
ter peccantes, quos proinde Hieronymus in suppliciorum 
aeternitata impiis adjungit, ut aliis in locis facit. Lucu- 
lentius vero mentem suam prodit Hieronymus , qua ratio- 
ne hoc ipso loco refert, ac refellit argumentationem Pe- 
lagii. „ Argumentaris, inquit , hominem non esse sine 
,, peccato, sed esse posse, ergo solus ille salvetur , qui 
„ nunquam fuit, nec est, sed futurus est, aut forsitan 
Tom, XVIII. - L 1 

„ nec futurus; et pereant omnes quos retro fuisse legi— 
,, mus.,, Ex eo itaque quod homo possit esse sine pec- 
cato , argumentabatur Pelagius: Quicumque peccasset, aeter- 
nis addicendum suppliciis . Cum autem probe sciret Hie- 
ronymus , neminem esse prorsus sine peccato , saltem levi 
et veniali , ostendit futurum ex doctrina Pelagii , ut nemo 
prorsus esset salvandus.. Patet itaque, id solum fuisse 
propositum Hieronymo , ut Christianos homines non es- 
se damnandos ostenderet, etiamsi aliquo peccato tenean- 
tur : quod nimirum haec duo constent : Christianos ta- 
metsi justos, et charitate Christo adhaerentes , non tamen 
esse omnis peccati , scilicet venialis, expertes, et nemi- 
nem fore damnandum , qui Christo charitate conjunctus 
migret e vita . 

3. Denique ad locum petitum ex Commentario in 
Nahum, animadvertendum est, D.Hieronymum eo loco age- 
re contra Marcionem, Deum auctorem legis criminantem, 
quasi bis de eodem peccato supplicium sumeret, nimirum 
in hac, et futura vita : contra quem docet Hieronymus , 
Deuin peccatores afficere poenis temporalibus, ut resipi- 
scant, ncc aeternis suppliciis puniantur. Porro qui casti- 
gati praeterita facta non emendant , sed obstinato animo 
permanent in peccato, in eoque moriuntur, aeternis ad- 
dicuntur suppliciis propter ipsam in peccato pervicaciam, 
et impoenitentiam , quae in ipsis perseverat post poenas 
temporales , quibus affecti fuere. Quo sensu contendit Hie- 
ronymus , Deum non bis vindicare in idipsum ; neque ali- 
ter intelligi potest Sanctus Pater, alioquin sequeretur So- 
doraae habitatores, et Aegyptios, et Israelitas in solitu- 
dine , qui receperunt mala in vita sua, non fore punien- 
dos in altera, quod est expresse contra mentem ipsius, 
quem supra vidimus minime in eo haerere, ut impios omnes 
aeternis addicat suppliciis , quin etiam ‘hoc pacto mentem 
ipse suam interpretatur his verbis: in cap. i.Sophoniae: 
,, Certe in finem mundi, et in consummatione lugebunt, 
„ qui non egerunt pro peccatis dignam poenitentiam . „ 

Opponunt 4 , D.Gregorium Nissenum , qui libro de ani- 
ma et resurrectione , ex illo Apostoli loco : In nomine 

/ esu omne genuflectaiur &c . ,, Concludit, quod vitiosita- 
,, te longis saeculorum anfractibus, et circuitionibus ali- 
„ quando abolita , atque extincta , nihil praeter bonum 
„ relinquetur; sed etiam daemones concorditer, et con- 
„ sentientes dominationem Christi confitebuntur „ . 

R. Photius Bibliothecae Codice 233 . corrupta fuisse 
ab Origenianis clara , et salutaria scripta S. Nisseni Praesu* 
lis , profertque in hanc rem auctoritatem S. Germani Patriar- 
chae Constantinopolitani . Equidem haec depravatio minime 
probata est magnis viris Petavio , et Huetio , qui ex stylo , et 
dicendi charactere, et tota consequenti oratione argumen- 
tantur, pura, et incorrupta pervenisse ad nos scripta Grego- 
rii,ut libentius scilicet Sanctissimo Viro aliquam labem Ori- 
geniani erroris adspergant . Verum pace horum dixerim, 
cum miris hallucinationibus obnoxia sint argumenta , quae 
( petuntur ex styli ratione profecta , non sinit recta judicandi 
ratio , ut expressis auctoritatibus summorum virorum an- 
teponantur . Quare Sancto Germano , et Photio consen- 
timus . Caeterum quam longe absit Nissenus ab Origenis 
errore , intelligi potest ex Commentario in 6. Psalm. de 
Octava , ubi haec habet : „ Non enim amplius erit in mor- 
„ te, qui morbum ex vitiositate ac nequitia sibi contra- 
,, ctum , per recordationem Dei curare possit , quoniam 
„ in terra confessio quidem vires habet, in inferno autem 
„ non itidem,,. Tum etiam fideles monet, ut semper in 
oculis habeant terribilia supplicia , tenebrosum ignem , et 
vermem nunquam emorieotera . 

Opponunt 5 . D.Greg. Nazianz. qui Orat. 39. in Sancta 
Lumina, posteaquain immites Novatianos est allocutus , ut 
eos ad misericordiam flecteret, de his ita pergit : ,, Atque 
„ hi quidem nostra , si velint, atque adeo Christi via , sin 
,, minus sua insistant . Inaltero aevo igni fortasse baptiza- 
„ buntur, qui postremus est baptismus, nec solum acerbior, 
„ sed et diuturnior , qui crassam materiam instar foeni de- 
„ pascitur, vitiique omnis levitatem absumit.,. Ergo &cc. 

Verum quae sit germana hujus loci intelligentia pul- 
chre explanat Nicetas Grcgorii interpres Commentario 
in hanc ipsam Orationem : „ Quod si vos non flectimus, 

' Lia 


268 DE PECCATIS 

inquit ( Gregorium scilicet inducen9 Novatianos alloqucn- 
tcm , ) pro vobis utpote incurabili morbo correptis lacri- 
„ mas effundemus; igni enim sempiterno baptizabimini ; 
„ qui terrenam et crassam materiam , tanquam foenum 
„ comedit , nt Isaiae verbis utar, hoc est crassis , et ob- 
,, scaenis corporis voluptatibus servientes exurit , atque 
„ homines peccato leves et aridos ita excruciat , ut ta- 
,, inen non absumat .... Porro per ignis baptismum , exa- 
„ men , censuramque extremi judicii intelligit , juxta id 
„ quod ait Apostolus, uniuscujusque opus quale est, ignis 
„ probabit „ . Quod ergo ait Gregorius ignem apud in- 
feros vitii levitatem absumere, sic est intelligcndum , ut 
peccatores vitio leves urat, quin tamen consumat. 

Opponunt 6. Basiliutn Commentario in cap. 4. Isaiae 
super illud : ,, Abluit Dominus sordes filiorum , et filiarum 
„ Sion , et sanguinem Jerusalem purgabit ex medio eorum 
„ in spiritu judicii, et in spiritu combustionis,,: ubi Ba- 
si 1 i us cum triplicem distinguat baptismi acceptionem , ni- 
mirum expurgationem sordium , regenerationem per spi- 
ritum , et probationem quae fit igne judicii, docet pecca- 
ta per ignorantiam commissa , sordium nomine designari, 
et ea quidem purgatione , quae per lavationem fit, indige- 
re . Peccata vero ad mortem, eorum scilicet qui post ac- 
ceptam cognitionem voluntarie delinquunt, sanguine si- 
gnificari , et ustionis judicio egere ; additque illos , qui post 
acceptam vitam sibi ipsi insidiantes reddunt se sanguini 
obnoxios , necesse est hos purgari per ignem . Ergo fu- 
turo igne purgari peccata ipsa ad mortem , non aeternum 
punienda duxit Basilius . 

R. Commentarium in Isaiam tametsi communi fere 
consensione Basilio tribuatur , tamen ab eo abjudicari 
sine ulla dubitatione a doctissimo Petavio Tom. 3 . Theolo- 
giae Dogmaticae lib. i.cap. 2. nam. 41., ut Erasinum prae- 
teream , Julianum autem Garnier ex Congregatione S.Mau- 
ri B.isilii Editore, dicturn Petavii , opusque illud Basilio in- 
dignum , tametsi antiquum , multis argumentis in sua prae- 
fatione confirmare . Caeterum ex eo loco nil evinci potest 
adversus aeteruitatem poenarum ; non enim significat pur- 

gatione per ignem peccatorum ad mortem ip 9 am pec- 
cati maculam aliquando eluendam . Quare haec intclligi 
possunt eo fere sensu, quo dici solet malefacturis suppli- 
cio scelus ipsius purgari , et expiari, non quod suppli- 
cium sceleris maculam eluat , sed quod ordo justitiae sce- 
lere violatus conscelerati supplicio restituatur . Basilium 
vero aeternitatem poenarum agnovisse , intelligi potest ex 
Hotnilia in Psalm. 33 ., ubi fideles ne peccent, hortatur, ut 
semper in oculis habeant baratrum inferius , tenebras im- 
permeabiles , ignem obscurum , postremo durissimam poe- 
nam, probrum illud, et dedecus sempiternum. 

Opponunt 7. Ambrosium in Expositione in Psalm.i 1 6. 
Serm. 20. nnm. 22. „ Diabolus, inquit, et Ministri ejus 
„ cum hominibus non flagellabuntur ; separata est poena, 
„ ubi distat et culpa,,. Et num. 23 . „ Ideo dives in Evan- 
„ gei io , licet peccator, poenalibus urgetur aerumnis, ut 
„ citius possit evadere . Diabolus autem pervenisse ad 
„ judicium demonstratur , nequaquam adhuc poenis esse 
,, subjectus, nisi quas ipse tantorum conscius scelerum 
,, solvit timore perpetuo, ne aliquando securus sit,,. 
Ex quibus infertur , sensisse Ambrosium , Daemones non- 
dum judicium subiissc,ut aeternum crucientur; homines 
vero in altera vita , ut divitem Evangelii , poenalibus 
aerumnis affligi , ut tandem omni supplicio liberentur ; eo 
vel maxime quod ait Expositione in Psalm. 1. nnm. 56 . 
„ Vides quia surgunt impii , et non surgunt in judicio 
w justorum , quia peccatores etsi non resurgunt in consilio 
,, justorum , resurgent tamen in judicio,, . Impios autem , 
non alios eo loco intelligit Ambrosius , quam infideles . 

R. Verum tametsi aliquid sit in his locis obscuritatis , 
rite tamen explicari potest Ambrosii sententia . Et primo 
constat , eum sensisse peccatis gravioribus coinquinatos 
fideles e vita migrantes , sine fine poenas daturos. Sic enim 
in Psalm. 37. num. 2. „ Nam , inquit, si hinc peccata gra- 
„ via portaveris illic , nempe in futura vita , requiem non 
9 habebis . „ Deinde in eo quod ait de dilato Daemonum ju- 
dicio , deque peccatoribus qui resurgent in judicio , non 
in consilio justorum , videri potest dictura ex eorum sen- 

tentia , qui putabant justos primum resurrecturos ] et cum 
Christo mille annis in spiritualibus deliciis regnaturos , 
posteaque futuram generalem resurrectionem , et univer- 
sale judicium , quod nil pertinet ad praesentem quaestio- 
nem . Hinc cum ait , homines non fore flagellandos cum 
Daemonibus , et separatam esse poenam , ubi separata est 
culpa , non omnes homines intelligit Ambrosius ; nam 
impios, quos distinguit a peccatoribus, manifeste excipit ; 
nec etiam omnes peccatores , sed eos tantum quorum 
culpae piacularibus poenis abstergi possunt , in quo recte 
docet distare hominum conditionem , et daemonum. Nam 
daemonum culpa inexpiabilis , poenis autem expiabiles 
culpae hominum , sive in hac vita , sive etiam aliquae 
in altera vita: qui sensus ex verbis antecedentibus eruitur : 
„ Non vult Dominus commune Sanctis cum diaboli sociis 
„ consortium esse judicium; diabolus enim, et ministri 
ejus 6cc. tum etiam ex eo quod Enarratione in Psalm. t. 
disserit de impiis, qui surgunt ad poenam , et quos a ju- 
stis in ipso judicio plane sejungit. Hos vero esse dicit, 
qui dilexerunt magis tenebras quam lucem . Quod etsi 
proprie accipiendum putet de iis, qui non crediderunt, 
tamen demonstrat etiam intelligi posse de iis , qui mala 
opera habent , credentes tamen in Christum , volentes 
quidem recte vivere, sed victi illecebris peccatorum, di- 
lexerunt plus tenebras quam lucem . Eos igitur ejusdem 
conditionis futuros existimavit atque infideles ipsos , atque 
aeternum puniendos . Quod vero divitem Evangelii propQ- 
nat in exemplum , nil contra efficit: nam dici potest ipsum 
intellexisse non divitem Epulonem, sed divitem avarum, 
de quo dicitur Lucae 12. Stulte hac nocte animam tuam 
repetent a te. Ex quo sequeretur, quod verissimum est, 
correptionem in hac vita valere posse ad expiationem 
culpae: vel si intellexit divitem Epulonem , id tantum in 
animo habuit Ambrosius , significare hoc exemplo futuras 
pro quibusdam peccatoribus in altera vita piaculares poe- 
nas , quod etiam verissimum est . 

Opponunt 8. Augustinum , cujus haec sunt verba in 
Enchirid, cap. 117. „Sed poenas damnatorum certis tempo- 

,, rum intervallis existiment, si lioc eis placet , mitigati . 
„ Etiam sic quippe intelligi potest manere in illis ira Dei , 
„ hoc est ipsa damnatio . Haec enim vocatur ira Dei , non 
„ divini animi perturbatio , ut in ira sua , hoc est manen- 
,, te ira sua , non tamen contineat miserationes suas , non 
„ aeterno supplicio finem dando , sed levamen adhibendo 
,, vel interponendo cruciatibus,,. 

R. In eo ipso capite Augustinum firmissime tueri 
aeternitatem poenarum , et tantum non plane refellere 
opinionem eorum qui commiseratione potius , quam ra- 
tione ducti aliquam inducebant in aeternae poenae aspe- 
ritate mitigationem , ex quo effici hoc solum potest , eam 
opinionem illis temporibus utcumque tolerabilem adhuc 
fuisse , nunc vero alienam esse ab Ecclesiae Catholicae 
sensu constat, ex eo quod Ecclesia non oret pro damna- 
tis. Nihil igitur ex eo loco duci potest adversus nostram 
propositionem, quae est de poenarum aeternitate. 

Opponunt 9. Multis Historiae Ecclesiasticae monumentis 
constare , damnatorum animas sanctorum virorum precibus 
interdum ex inferis eductas fuisse . Sic Augustinus Ser- 
mone 323 . et 324. testatur in Uxali Civitate Africae , cujus 
Episcopus erat frater ejus Evodius , infantem sine baptis- 
mo mortuum a matre delatum fuisse ad memoriam Divi 
Stephani , illam suis precibus et lacrimis Divi opem exi- 
gentibus impetravisse, ut infans revivisceret, tumque ba- 
ptizatus assumeretur. Gregor. Magnus lib. 2. Dialogorum 
cap. 23 . narrat D. Benedictum jussisse , ut pro duabus mu- 
lieribus in excommunicatione defunctis sacrificium offer- 
retur , quo ipsae ab excommunicatione revera liberatae 
fuerunt. Tandem celebris est pervulgata Historia de Tra- 
jani liberatione ipsiusmet D. Greg. precibus impetrata. 

R. i.Generatim ex doctrina D. Th. q. 71. in Supple- 
mento art. 5 . ad 5 . ,, Quicuraque in Iethali peccato defuncti, 
„ et miraculo suscitati leguntur eos pro extraordinaria qua- 
,, dam ratione divinae providentiae , non adhuc fuisse irre- 
„ vocabili sententia cruciatibus aeternum perferendis addi- 
„ ctos , sed secundum praesentem propriorum meritorum 
„ justitiam i Secundum autem superiores caussa9 , quibus 

„ praevidebantur ad vitam revocandi, fuisse de iis aliter 
„ disponendum „ . Ita nil vetat, ut putemus aliquorum, qui 
ex inferis liberati dicuntur , suspensam fuisse a Supremo Ju- 
dice sententiam , ut Sanctorum precibus , quibus praedesti- 
nationem nostram juvari credimus , ipsis reviviscentibus 
reconciliationis gratia concederetur . Itaque nulla difficul- 
tas esse potest in exemplo, quod ex Augustini Sermone 
depromitur, quod sine insigni temeritate revocari in du- 
bitationem non potest, nec in aliis similibus exemplis , quae 
ex probatis Auctoribus proferri possent. 

Eadem responsio transferri potest ad factum a D.Gre* 
gorio narratum , quod etiam minus habet difficultatis . 
Nam S. Benedictus tantum dicitur misisse ad eas mulieres 
qui suis verbis denunciarct: Nisi linguam continueritis , 
excommunico vos , et illae quidem linguam non refrao 
narant , et paullo post obierant. Sed in ipso saltem mor- 
tis articulo fieri potuit, ut eas poeniteret suae loquacitatis 
et contumaciae , sicque Deo reconciliatae migrarent e vi- 
ta , ut proinde cum excommunicatione solutae leguntur, 
non aeternis suppliciis ereptae, sed in piacularibus flam- 
mis levationem accepisse putandae sint; praeterquamqnod 
fuit aliquorum sententia , non eam fuisse canonicam excom- 
municationem , sed velut maledictionem quamdam , seu 
comminationem divinae ultionis , nisi resipiscerent; quam 
sententiam referunt, nec refellunt doctissimi Editores Mau- 
rini in Nota ad hunc locum , tametsi D.Gregorius aliter sen- 
sisse videatur . Quod attinet ad liberationem Trajani , ne- 
mo est hac aetate paullo doctior , qui non eam inter fabulas 
rejiciendam putet , post Baronium ad annum • oo , et 604. 
Nam quod fuerit clarissimis et santissimis viris probata 
nil efficit, quandoquidem eos ad ita sentiendum praeser- 
tim adduxit Sermo Damasceni nomine vulgatus de fidelibus 
defunctis , quem illi Damasceni fuisse putarunt, constat 
autem non esse Damasceni . Nec etiam quidquam valere 
potest ad persuadendum auctoritas Joannis Diaconi, qui hoc 
factum memorat in vita Gregorii lib. a. cap. 44., utpote 
qui fuit Scriptor saeculi noni , atque adeo a Gregorii aeta- 
te remotioris. Deinde, quod multi non animadvertunt. 

ipse Joannes Diaconus eam sic proponit, ut vehementem 
de illius veritate suspicionem injiciat , ut cx his ejus v,cr- 
bis intelligi potest Sed cum de superioribus miraculis 
Romanorum sit nemo qui dubitet, de hoc, quod apud 
„ Saxones legitur , hujus precibus Trajani animam ab in- 
„ ferni cruciatibus liberatam, ob id vel maxime dubitari 
,, videtur , quod tantus Doctor nequaquam praesumeret 
„ pro pagano prorsus orare , qui quarto dialogorum suorum 
,, libro docuerit earndem caussam esse, cur non oretur a 
„ Sanctis in futuro judicio pro peccatoribus aeterno igne 
„ damnatis „ . At haec objecta eludere duabus viis niti- 
tur Joan. Diaconus, ne illam narrationem penitus deserat, 
scilicet Gregorium dici pro Trajano non orasse sed fle- 
visse ; deinde Trajani animam non ab inferno liberatam, 
et in Paradiso repositam , sed tantum ab inferni cruciatibus 
liberatam commemorarit . Sed cum harum ratiuncularum 
levitas satis ipsa per se manifesta sit, non est cur in il- 
lis refellendis tempus insumatur. 

Denique breviter animadvertendum censemus nihil 
adversus dogma de poenarum aeternitate concludi posse 
ex quibusdam Ecclesiae precibus, quibus orat , ut animae 
defunctorum a poenis inferni liberentur. Satis enim constat 
inferni nomine his locis purgatorium significari , locum 
nempe inferiorem , in quo animae purgantur . Eademquc 
responsio adhiberi commode potest ad nonnulla Patrum 
testimonia , quae referre hic singillatim opus non est . Quae- 
ritur hic vero, cum quis migrat e vita peccati non solum 
lethalis, sed etiam venialis culpa et reatu obligatus, utrum 
in eo peccatum ipsum veniale ratione conjunctionis cum 
mortali aeterna poena mulctetur. 

Sententia est affirmans D. Th. contra Scotum et alios. 
Sic enim S. Doctor statuit in 2. q. 42. q 1. art. 5. ad 6. 
„ Dicendum quod ille qui decedit cum mortali et venia- 
„ li simul punitur in inferno pro veniali , et punitur in 
„ aeternum . Longe tamen minus acerba poena, quam illa 
„ quae est pro mortali . Hoc autem accidit veniali in 
„ quantum conjunctum est mortali , quod gratia privat, 
„ sine qua nulla poena potest esse purgativa vel expiati- 
Tom . XVIII. M m 

„ va „ . Scilicet tametsi per se non debeatur aeterna poe- 
na peccato veniali , quia tamen peccatum veniale in dece- 
dente cum mortali remitti amplius non potest, ideo per 
accidens obnoxium fit aeternae poenae: quia ut ait S. Do* 
ctor : Aeternitas poenae non respondet quantitati culpae , 
sed irrernissibilitati ipsius . - 

Quaeritur 2. Cum homini e vita migranti cum lethali 
peccato solvendum quid superest poenae temporalis prop- 
ter alia peccata mortalia vel venialia , quae ante fuerunt 
quoad culpam remissa, utrum in eo poena illa tempora- 
lis evadat aeterna, quia inferno luenda. 

Sententia negans videtur esse D.Th. qui in 4. Distinet. 
22, q. r. art. i. ad 5 . minus probat eorum opinionem, qui 
aliter statuebant paritate ducta ex peccato veniali, quod in 
purgatorio punitur poena temporali, in inferno aeterna. 
Sed, inquit, non videtur simile, quia veniale ideo in in- 
ferno aeternaliter punitur , quia semper manet, cnm non 
sit ibi aliquid, quod culpam delere possit; sed poena ex 
hoc ipso quod solvitur, expiatur , et ideo alii dicunt , quod 
poena, cujus est aliquis debitor post culpam remissam in 
inferno , punietur temporaliter . Nec propter hoc sequitur 
quod sit in inferno redemptio , quia poena quae solvi- 
tur non redimitur. Nec est inconveniens , quod quantum 
ad aliquid accidentale poena inferni minuatur usque ad 
diem judicii , sicut etiam augetur . 

Quaeritur 3 . Utrum unum peccatum sit quandoque 
poena alterius peccati . 

R. Peccatum esse quandoque poenam alterius pecca- 
ti , sacris litteris non obscure significari. Apostolus enim 
ad Rom. cap. 1. commemoratis gentium plurimis flagitiis 
docet : ,, Propter quod tradidit illos Deus in desideria 
„ cordis eorum in immunditiam, ut contumeliis afficiant cor- 
,, pora sua in semetipsis Et deinceps Et sicut non 
„ probaverunt Deum babere in notitia, tradidit illos Deus 
„ in reprobum sensum , ut faciant ea quae non conve- 
„ niunt,, . Hanc veritatem egregie tuetur Augustinus lib. 5 . 
contra Julianum cap. 3 . S.Gregorius lib.a 5 . moralium cap. 1 2. 
Et alii passim . 

Docet autem S. Th, peccatum per se spectatum non 
esse poenam peccati . Nam peccatum per se consideratum - 
habet rationem culpae , et hoc pacto libere a voluntate 
ipsa proficiscitur . Non ergo est poena , cujus proprium 
est ut voluntati adversetur . Per accidens vero intelligitur 
peccatum esse poenam peccati , quatenus pro peccato prae- 
cedente subtrahuntur auxilia gratiae , quibus homo con- 
sequentia peccata vitasset . Hinc sequitur Deum non esse 
censendum peccati auctorem , tametsi ex una parte pecca- 
tum sit quandoque poena peccati , et ex alia parte justae 
poenae sint a Deo . Natn , ut dictum est, peccatum per se 
non infligitur a Deo tanquam poena peccati , sed justo 
Dei judicio subtrahuntur auxilia gratiae , cujus subtractio- 
ne consequitur ipsum peccatum. Nec vero idipsuin divi- 
nae sapientiae ordini adversatur . Nam ut inquit S. Do- 
ctor hac q. 87. art. a. ad 1. Hoc etiam quod aliqui puniun- 
tur a Deo, dum permittit eos in aliqua peccata profluere, 
ad bonum virtutis ordinatur ; quandoque quidem etiam 
ipsorum qui peccant, cum scilicet post peccatum humi- 
liores et cautiores resurgunt. Semper autem est ad emen- 
dationem aliorum , qui videntes aliquos ruere de peccato 
in peccatum, magis reformidant peccare . 

. TRACTATUS DE PECCATIS 
PARS II. 

,Dc Peccatis singiUatim . 

u de peccatis singillatirti disputatio recte et ex or- 
dine instituatur , sunt ea in certas classes distribuenda , ct 
ad pauca veluti summa capita quain accommodatissime fie- 
ri possit revocanda . Id vero a Sanctissimis Theologiae Do- 
ctoribus Gregorio et Thoma est diligenti sane et accura- 
ta consideratione perfectum , qui septem praecipue pecca- 
ta notarunt , e quibus quum ut plurimum reliqua prodi- 
re soleant , vulgo capitalia audiunt . Itaque ex doctrina 
D. Th. 1. 2. q- 84. peccatum capitale illud esse intelligitur , 

quod secundum rationem finis principium est movens ac 
diribens in alia peccata. Sic nempe habet , ut bono com- 
mutabili , in quod peccatum capitale perverse tendit, homi- 
nes vehementer allidantur ; proplereaque ut id consequan- 
tur, in multa peccata incidunt . 

De illis porro peccatis ita scribit D. Gregor, lib. 3i. 
moralium cap. 3r.„ Ipsa vitiorum regina superbia, cum 
,. devictum cor plane ceperit , mox illud septem principali* 
,, bus vitiis, quasi suis quibusdam ducibus devastandum tra- 
„ dit,quos videlicet Duces exercitus sequitur , quia ex cis 
„ procul dubio importunae vitiorum multitudines oriuntur. 
,, Radix quippe cuncti mali superbia est , de qua scriptura 
,, testante dicitur : Initium omnis peccati est superbia : pri- 
„ mae autem ejus soboles, septem nimirum principalia vi- 
„ tia de hac virulenta radice proferuntur, scilicet inanis 
„ gloria , invidia, ira , tristitia , seuaccedia, avaritia , ven- 
„ tris ingluvies , luxuria . Nam qui his superbiae vitiis nos 
,, captos doluit Redemptor noster , idcirco ad spirituale li- 
„ berationis pretium spiritu septiformis gratiae plenus ve- 
n nil ,> . 

Cujus distinctionis cum duplicem luculentissimam ra- 
tionem attulerit D. Th. hac q. art. 4. alteram saltem affer- 
re operae pretium fuerit. „ Bonum, inquit S. Doctor , 
„ praecipue movet appetitum ex hoc quod aliquid parti - 
„ cipat de proprietate felicitatis , quam omnes appetunt i 
„ de cujus ratione est: 1. Quaedam perfectio. Nam feli- 
„ citas est perfectum bonum , ad quod pertinet excellentia , 
vel claritas, quam appetit superbia, vel inanis gloria: 
,, 2. De ratione ejus est sufficientia , quam appetit avari- 
„ tia in divitiis eam promittentibus . 3. Est de conditio- 
„ ne ejus delectatio, sine qua felicitas esse non potest, 
ut dicitur in primo ethicorum , et hanc appetunt gula 
„ ct luxuria. Quod autem aliquis bonum fugiat propter 
„ aliquod malum conjunctum , hoc contingit dupliciter: 
„ quia aut hoc est respectu boni proprii , et sic est ac- 
,, cedia , quae tristatur de bono spirituali propter labo- 
„ rem corporalem adjunctum , aut est de bono alieno, et 
,, hoc si sit 6»ne insurrectione pertinet ad invidiam , quae 

tristatur de bono alieno, in quantum est impediti vum 
propriae excellentiae , aut est cum quadam insurre- 
„ ctione ad vindictam, et sic est ira, et ad eadem vitia 
„ pertinet prosecutio mali oppositi „ . Ex hac porro 
D. TU. ratione sequitur utrum superbia quae in excellen- 
tiam, an inanis gloria quae in claritatem perverse tendit , 
Inter peccata capitalia eodem gradu et loco habeatur ac 
reliquar Equidem S. Doctor inanem gloriam cum aliis ca- 
pitalibus connumerat , superbiam vero constituit velut 
universaliorem quamdam peccatorum omnium originem, 
eo quod quidquid homo peccat , alicujus excellentiae ac- 
quirendae sibi caussa peccat . 

Verum non absurde pressius insistendo super allatae 
rationi, dici potest hominem in commutabile bonum niti 
non semper cupiditate assequendae cujusdam excellentiae, 
sed aut sufficientiae sibi comparandae , aut delectationis 
percipiendae . Quod si quis contenderet in sufficientia ex- 
cellentiam quoque spectari , hujus tamen considerationem 
a delectationis cupiditate saltem sejungi posse vix dubita- 
tionem habet . Neque enim videtur voluptati opus esse 
illecebras aliunde, quam ex sese petere ad vehementer 
commovendos alliciendosque hominum animos . 

Notandum est autem superbiam et avaritiam praeci- 
pua quadam ratione capitalia peccata censeri. Nam de su- 
perbia expresse dioitur Ecclesiastici 10. Initium omnis 
peccati est superbia : De avaritia vero 1. ad Tim. cap. 6. 
Radix omnium malorum est cupiditas , quo loco signifi- 
cari avaritiam , sive inordinatam cupiditatem divitiarum 
recte concludit S. Tli. ex eo quod Apostolus ibi loquatur 
de iis, qui quum volunt divites fieri , incidunt in tentatio - 
nem et laqueum diaboli . Neque vero haec pugnant inter 
se , quod superbia initium omnis peccati constituatur, si- 
mulque radix omnium malorum dicatur avaritia . Nam ut 
praeclare nodum hunc solvit S. Th. q.84. art. 2. In actibus 
voluntariis duplex ordo invenitur, intentionis et exeeutio- 
nis : in illo quidem ordine habet rationem principii finis. 
Cum autem finis in bonis temporalibus acquirendis sit, ut 
homo per illa quamdam perfectionem et excellentiam si- 

bi comparet , ideo ex hac parte superbia , quae est appe* 
titus excellentiae , ponitur initium omnis peccati. In or- 
dine autem exccutionis primum illud est, quod praebet op- 
portunitatem explendi omnia desideria peccati, idque ha- 
bet rationem radicis . Tales autem sunt divitiae . Quare ex 
hac parte avaritia ponitur esse radix omnium peccato- 
rum . 

Denique ad amovendas inanes difficultates tenendum 
cum D. Th. art. 4. ad 5 . vitia haec omnino capitalia dici, 
quia ex his ut plurimum alia oriuntur , unde nihil pro- 
hibet aliqua peccata interdum ex aliis caussis oriri. Nunc 
ad ea particulatim explicanda veniendum . 

QUAESTIO I. 

De Superbia . 

CAPUT I. 

De Superbiae natura ejusque speciebus 7 

Superbiae naturam et pravitatem luculenter expli- 
cat D. Augustinus Iib. 14. de civit. Dei cap. 1 3 .,, Quid 
„ est autem superbia nisi perversae celsitudinis appeti- 
„ tus? Perversa enim celsitudo est deserto eo, cui debet 
„ animus inhaerere, principio , sibi quodammodo fieri, 
„ atque esse principium. Hoc fit «cum sibi nimis placet 6cc.„ 
Et lib. 10. cap. 12. „ Superbia perverse imitatur Deum, 
,, odit namque cum sociis aequalitatem sub illo, sed im- 
„ ponere vult sociis dominationem suam pro illo,,. Re- 
cte propterea definitur a D. Th. superbia : Inordinatus ap- 
petitus propriae excellentiae, t. 2. q. 162. art. 2. 

Quatuor ejus vitii species a D. Gregorio distinctas 
probat S.Doctor art. 4. Sum autem primo qrtum bonum 
quis a semetipso habere se existimat . Tales sunt superbi 
homines et impii, qui Psalmo 11. sic loqnentes inducun- 
tur: „ Linguam nostram magnificabimus, labia nostra a 
,, nobis sunt, quis noster Dominus est ? „ Talis etiam fuit 

gentilium philosophorum superbia, qui reliqua bona Deo, 
virtutem sibi acceptam referebant , ut habetur ex Tullio 
lib.3. de natura Deorum. Secundo quum bouum, quod ha- 
bet, desuper quidem acceptum , sed suis meritis tribu- 
tum gloriatur . Notat autem D. Tbomas ad superbiam non. 
requiri , ut bonum quod quis ita sibi arrogat , universali 
et speculativo judicio constituat, se aut a se ipso , aut ex 
suis meritis habere ; tunc enim ipsa superbia deflecteret ad 
infidelitatem, sed sati9 esse ut practieo et singulari judicio 
ita sibi de bono suo blandiatur , sive non aliter se gerat, 
ac si revera ita crederet . Tertio quum jactat quis se habere 
bonum quod non habet . Quarto quum quoi habet , appetit 
despectis caeteris singulariter videri sc habere . 

PROPOSITIO. 

Superbia peccatum est genere suo mortale , 
idemque gravissimum . 

Pr. A.d Rom. i. Superbi numerantur inter eos qui 
digni 9unt morte . Proverb. 8. Sapientia dicitur detestari 
arrogantiam et superbiam . Atqui peccata quae dicuntur 
in scripturis aut digna morte , aut detestata &cc. peccata 
sunt mortalia. Ergo &c. Hinc D.Greg. Iib.a4. Mora!, cap.t 8. 
Evidentissitnum , inquit , reproborum signum superbia est . 

Nec vero dubium esse potest quia prima , et altera 
superbiae species sint genere suo lethales , utpote quae 
divinae beneficentiae gravem injuriam inferunt , negant- 
que Deo eam praestantiam, quae ipsius propria maxime 
est, ut ab eo bonum omne, datumque optimum desuper 
in homines descendat. Tertia species est mortalis, sivfe 
quod quis gloriatur de commutabili bono, quod sit cum 
mortali culpa conjunctum, sive cum ex bono , quod fal- 
so se habere jactat, alii culpa sua inducuntur in errorem 
sibi graviter noxium . Quarta vero quotiescumque cum 
aliorum gravi contemptu conjuncta est. 

Gravissimum vero peccatum superbiam e9se constat 
multis rationum momentis , quod tamen ut docet S. Th. 

non est intelligendum ratione objecti , scu conversionis 
ad bonum commutabile ; nam ex objecto alia sunt pec- 
cata graviora ipsa superbia ; sed ratione aversionis a Deo 
Siquidem ut habet S. Doctor art. 6. „ In aliis peccatis 
,, homo a Deo avertitur vel propter ignorantiam , vel 
„ propter infirmitatem , sive propter desiderium cujus- 
„ cumque alterius boni . Sed superbia habet aversionem 
„ a Deo, vel ejus regulae subjici,,. Ex quo concludunt: 
„ Ipsum averti a Deo et ejus praeceptis , quod est qua~ 
„ si consequens in aliis peccatis , per se ad superbiam. 
„ pertinere ,, : hineque fieri ut reliqua peccata velut infideli- 
tatis , desperationis , graviora fiant cum e superbia pro- 
cedunt . Primo itaque superbia ratione aversionis gravis- 
simum peccatum est, atque ut ex Boetio habemus: Cum 
omnia vitia fugiant a Deo , sola superbia se Deo oppo- 
nit . Unde Jacobi 3 . Deus spcciatim dicitur superbis re- 
sistere . 

2. Superbiae gravitas prodit se maxime in funestis- 
sima omnium ruina, quam in Paradiso terrestri, et inter 
Angelos ipsos edidit, unde Augustinus Serm. in psalm. 1 18. 
„ Maximum peccatum in homine superbia est, quando- 
,, quidem inde manavit nostri origo delicti . Hoc telo 
„ nos primum Diabolus vulneravit et perculit: Nam ni- 
)} si homo serpentis persuasione deceptus , sicut Deus cs- 
„ se voluisset.... nunquam feralis culpae ad nos tran- 
,, sisset haereditas . Et quid de homine dicam ? Ipse Dia- 
„ bolus per superbiam naturae suae amisit gratiam , dum 
,, dicit: Ponam thronum meum super nubes et similis ero 
„ altissimo , consortiis excidit Angelorum,,. 

3 . Quia nullum vitium natura sua latius patet, quam 
•ipsa superbia, cui quodeumque bonnrn , quod sub appeti- 
tum cadit, materiam et pabulum suppeditat , ut pulchre ex- 
plicat D. Greg. lib. 34. moral. cap. 18. ,, Elatio alios ex 
„ rebus saecularibus , alios vero ex spiritualibus possidet; 
„ alter natnque intumescit auro , alter eloquio , alter in- 
„ fimis et terrenis bonis , alter summis , coelestibusque 
,, virtutibus „ . 

4. Hinc fit quod pessimam superbiae indolem osten- 

dit, ut ex ipsis etiam virtutibus obrepat, iisdemque in- 
sidietur ac perniciem inferat , unde Augustinus epist. 21 t. 
„ Alia quaecumque iniquitas in malis operibus exerce- 
tur ut fiat, superbia vero etiam bonis operibus insidia- 
,, tur ut pereant „ . Et D. Isidorus lib. 2. Sentent. cap. 38 . 
Superbiam vocat ruinam omnium virtutum. 

G A P U T II, 

De ambitione , et praesumptione . 

£jx superbia scu inordinato appetitu et amore pro* 
prine excellentiae , quo quis nimium sibi de suis vel ve- 
ris , vel ementitis dotibus placet , tria proxime vitia na- 
scuntur : Ambitio, qua quis honorem, quasi externam ab 
aliis in se profectam propriae excellentiae testificationem 
perverse appetit : Praesumptio qua perperam de se con- 
fidit : Inanis gloria qua perverse gestit praestantiam ipse 
suam aliis prodere . De ambitione et praesumptione hic 
agemus, de inani gloria scq. cap. dicturi . 

Ambitio itaque ex D. Th. est inordinatus appetitus 
honoris. Cum honor definiatur reverentia quae alicui ex- 
hibetur in testimonium ejus praestantiae, hinc fit ut ho- 
nores dicantur ea munera, quae splendorem dignitatis quem- 
dam adjunctum habent , quod in his existat clarissima 
commendatio virtutis ejus , cui committuntur . Jam quid- 
quid est , quo homini homo antecellit , non habet a se, 
sed est in eo divinum quiddam, unde ex illo non ipsi, 
sed Deo praecipue honor debetur . Id vero a Deo tribui- 
tur , ut ex eo homo prosit homini . Tripliciter igitur per- 
verti potest honorum appetitio. Primo, quum quis ap- 
petit honorem virtutis et praestantiae debitum et con- 
gruentem, qua ipse est destitutus. Secundo, quum hono- 
rem quem rupit, non refert in Deum. Tertio , quum ita 
quiescit in honore, ut eo non studeat aliis prodesse. 

Ambitionem peccatam esse constat, tum quia est inor- 
dinatus appetitus, r ut mox dictum est, tum ex illo Aposto- 
li ad Cor. cap. i 3 . Caritas non est ambitiosa , non quae * 
Tom . XV Ul. N n 


*8a DE PECCATIS 

rit quae sua sunt. Nihil autem repugnat charitati , ni 9i 
peccatum . Est ergo ambitio peccatum, dum in honore 
quaerit quae sua sunt , idest quaerit honorem sibi non 
debitum, quasi suum, vel eum ita sibi quaerit, ut sibi 
soli velit, non referens in Dei glo riam , et proximi utili- 
tatem . 

Leihalis C3t au'cm ambitio quadruplici potissimum 
ex capite. Primo, quum in honore finis ultimus consti- 
tuitur . Quod sane illis ego contingere puto , qui non 
aliis cogitationibus , non aliis studiis occupati esse viden- 
tur, quam quibus amplificare suum: ii enim videntur to- 
tam vitam suam in honoris consecutionem referre , ipsum- 
que adeo honorem tanquam ultimum finem sibi propone- 
re . Secunda, si quis honores quaerit cum gloriae Dei 
detrimento , vel proximi damno et injuria . Tertio , cum me- 
diis illicitis quaerit , velut largitionibus etsimonia, fraude 
et detractione . Quarto , cum munera arabit , quibus est in- 
dignus , nec ut par est fungi valet, ex quo fit , ut in con- 
tinuo periculo versetur graviter delinquendi contra of- 
ficium . 

Omnino tenendum est non intrusione, sed vocatio- 
ne aditum patere licitum ad honores, maxime vero ec- 
clesiasticos : atque ne cupiditas in re tanti momenti fu- 
cum faciat, habenda prae oculis doctrina D. Th. quod- 
lib. 12 . q. io. art. 2 ., quae principia suppeditabit tollendis 
inanibus difficultatibus aptissima Contingit appetere prae- 
„ latioaem dupliciter ; aut propter necessitatem urgen- 
,, te ni , aut non urgentem. Primo modo dupliciter, vel 
„ quando imponitur a superiore, vel quando non inve- 
,, mtur aliquis, qui velit onus praelationis subire; tali 
,, necessitate existente , meritorium est appetere. Unde 
„ Isai. 6. Quem mittam, et quis ibit ex nobis? Respou- 
„ dit : Ecce ego mitte me : tamen ante dixit se indi— 
„ gnum . Secundo modo ( scilicet quando non urget ne- 
,> cessitas ) sic non licet ; quia non potest carere aut vitio 
„ injustitiae, si velit se minorem praeferri majoribus ; aut 
„ vitio praesumptionis, si reputet se sufficientem praefer- 
„ ri aliis . Unde Ghrysost. super illud : Reges gentium 

„ dominantur eorum &c. Luc, 22. „ Primatus , ait, Eccle- 
,, siasticos concupiscere, nec justum, nec utile,,. 

Praesumptio est inordinatus appetitus aliquid aggre- 
diendi supra vires. Fit lethale hoc vitiurn , priino quum 
quod qui 9 aggredi praesumit , in gravem cedit injuriam 
honoris Dei , vel damnum proximi , ut patet in his, qui 
sufficienti habilitate destituti munera et officia suscipiunt 
ecclesiastica vel saecularia , quibus administrandis pares 
non sunt , velut Parochi , Confessarii , Magistratus &cc. 
Secundo, quum virium suarunv experimentum facere quis 
praesumit cum praesenti periculo salutis aut animae , aut 
corporis . Itaque non sunt a lethali peccato excusandi , qui 
ut aliis jucundum praebeant suarum virium , vel dexte- 
ritatis spectaculum gravi se exponunt periculo vitae. Nec 
magis qui praetextu etiam charitatis ut aliis subveniant, 
conscii propriae infirmitatis in proximas sc conjiciunt 
peccandi occasiones. 

CAPUT III. 

Da inani gloria , et vitiis ex ea manantibus . 

(jrJoria est manifestatio virtutis et praestantiae, qua 
quis excellit . Unde ab Augustino dicitur : Clara cum lau- 
de notitia . Appetitus gloriae ^x sese pravus non est , ut 
docet D. Th. 2. 2. q. 32 . art. 1. Nam quod aliquis cogno- 
scat bonum suum et approbet , non est peccatum . Si- 
militer etiam non est peccatum, quod aliquis bona sua 
opera ab aliis velit approbari : dicitur enim Matthaei 5 . 
„ Luceat lux vestra coram hominibus , ut videant ope- 
„ ra vestra bona , et glorificent patrem vestrum, qui in 
j, coelis est,,. Sed appetitus gloriae vanus , adeoque inor- 
dinatus vitiosus est ; talisque fit ex D. Th. tripliciter ^ 
Primo ex parte rei , de qua quis gloriam aucupatur , cum 
quis gloriam captat vel de eo quod non est , vel de eo 
quod non est gloria dignum, sicut de re aliqua fragili et 
caduca . Secundo ex parte ejus, a quo gloriam quaerit, 
puta hominis, cujus judicium non est certum. Tertio ex 

parte ipsius, qui gloriam appetit, dum eam in debitura 
finem , vel honoris Dei , vel boni prosi «ni referre non 
studet . 

Explicat autem S. Doctor art. 4. Utrum , et qua ra- 
tione inanis gloria sit censenda lethalis : ait autem pec- 
catum es hoc esse mortale , quod caritati est contrarium . 
Peccatnm autem inanis gloriae in se consideratum non 
videri caritati adversari , quod attinet ad dilectionem pro- 
ximi , verum quod attinet ad dilectionem Dei charitati 
opponi , sive quum quis glorietur de aliquo, quod reve- 
rentiae divinae adversatur , ut illi qui de peccatis suis 
gloriantur , e quibus mundani honoris fructum , vanum* 
que plausum percipiunt, sive cum quis bonum tempora- 
le, de quo gloriatur, praefert Deo, sicque testimonium ho- 
minum praefert testimonio Dei , quales illi Judaei fue- 
runt , qui Pharisaeorum metn Christum palam agnoscere 
verebantur, de quibus dicitur Joan^ 12. ,, Yeruintamcu 
„ et ex principibus multi crediderunt in eum , sed propter 
„ Pharisaeo9 non confitebantur , ut e synagoga non ejiceren- 
„ tur ; dilexerunt enim gloriam hominum magis quam glo- 
„ riam Dei,,, Sive denique cum quis intentionem suam 
refert ad gloriam tanquam ad ultimum finein, ad quem sci- 
licet ordinat etiam virtutis opera , etobqnein consequen- 
dum non praetermittit facere ea, quae sunt contra Denm . Ta- 
lis est virgo quae peccato conseutit verita infamiam , quani 
ipsi petulans adolescens minatur, ni ei obsequatur. Ta- 
lis Theologus imperitus qui perperam respondet consu- 
lentibus , ne si haesitet , indoctus videatur . Talis medi- 
cus qui in difficili morbo peritiori9 consilium capere prae- 
termittit, ne alii ejus imperitiam, cujus eo casu ipse si- 
bi conscius est , suspicari possint . 

Septem vitia e vana gloria prodire docet S. Grego- 
rius lib. 3 o. Moralium cap. 3t. videlicet inobedientiatn , 
jactantiam, hypocrisiin , contentionem, pertinaciam, di- 
scordiam et novitatum praesumptionem . Horum originem 
pulchre demonstrat D. Th. 2.2. q. i 3 a. art. 5. Nam vitia 
illa dicuntur principalis vitii foetus , quae apta sunt ordi- 
nari ad finem capitalis ejus vitii . Finis autem inanis glo- 

riae est manifestatio propriae excellentiae in quam ho- 
mo tendere potest dupliciter , uno modo * directe , sive 
per verba, et sic est jactantia, sive per facta , et sic si 
sint verba habentia aliquam admirationem, est praesum, 
tio novitatum, quas, homines solent magis admirari ; si 
autem per facta sit, sic est hypocrisis . Alio autem mo- 
do manifestare quis nititur propriam excellentiam ifcdire- 
cte, ostendendo se non alio minorem . Et hoc quadruplici- 
ter . Primo quantum ad intellectum , et sic est pertinacia, 
per quam homo nimis innititur suae sententiae , nolens 
credere sententiae meliori. Secundo quantum ad volunta- 
tem , et sic est discordia , dum non vnlt a propria volun- 
tate discedere , ut aliis concordet . Tertio quantum ad 
locutionem , et sic est contentio , cum aliquis verbis cla- 
mose contra alium litigat . Quarto quantum ad factum, 
et sic est inobedientia , dum scilicet aliquis non vult exe- 
qui superioris praeceptum . 

De Jactantia ‘ - ■ - • 

1 Jactantia dici potest immoderata sui ipsius , rerum- 
qne ad sese pertinentium gloriae aucupandae caussa prae- 
dicatio. In exageratione autem hujusmodi aliquid menda- 
cii perspicuam est contineri . Hinc ut dijudicetur utrum 
lethalis sit an venialis tantum jactantia, docet S.Th. 2. 2. 
q. it2.arf. 2. Eam spectari oportere vel ratione sui , scu 
mendacii quod involvit, vel ratione caussae: lethalis est 
ratione sui, cum quis jactat se se de aliquo , quod est 
contra gloriam Dei , vel caritatem proximi.* Contra glo- 
riam Dei fuit jactatio Regis illius Tyri , de quo habetur 
Ezech. 28. Elevatum est cor tuum et dixisti : Deus ego 
sum . Contra caritatem proximi ostentatio apud Luc. 18. 
ejus Pharisaei qui dicebat: „ Non sum sicut caeteri ho- 
„ minnm raptores, injusti , adulteri , veldt etiam hic pu- 
,, blicanus,,; et generatim cum quis inanem de se. prae- 
dicationem conjungit cum gravi contumelia, et contem- 
ptu aliorum . Ratione vero caussae est lethalis cum pro- 
cedit ex superbia vel vanagloria * quae sit ipsa mortalis, 

vel cum lucri caussa jactat se aliquis de arte,' aut facul- 
tate quam non habet, cum gravi damno proximi, ut fa- 
ciunt plerumque circulatores , qui se divinandi, aut mor- 
borum curandorum arte pollere , quasi Apollines et Escu- 
lapii , profitentur , rudesque et simplices in fraudem saepe 
ipsis exitiosam illiciunt . 

Jactantia de peccato mortali peccatum est mortale 
includens non solam malitiam ipsius jactantiae ratione sui 
spectatae , verum etiam malitiam ejusdem speciei , atque 
est peccatum , de quo quis gloriam captat . Ratio est , quia 
nemo gloriam aucupatur , nisi de re , de qua sibi compla- 
cet , quamque aliqua dignam approbatione judicat . Sed 
complacentia et approbatio peccati mortalis habet malitiam 
•ejusdem speciei, cujus est ipsum mortale peccatum . Ergo 6cc. 

De Hypocrisi . 

Hypocrisis est simulatio sanctitatis , quam quis non 
habet. Itaque ut docet S. Th. 2. a. q. 111. art. 4. in hy- 
pocrisi duo sunt, scilicet defectus sanctitatis , et simulatio 
ipsius . Si ergo hypocrita dicatur ille , cujus intentio fer- 
tur ad utrumque, ut scilicet aliquis non curet habere san- 
ctitatem , sed solum sanctus apparere , sicut consuevit ac- 
cipi in sacra scriptura. , sic manifestum est livpocrisim 
esse peccatum mortale. Ipsum quippe non curare sancti- 
tatem sine peccato - mortali esse nequit . In tales hypocri- 
tas cadit illud Apostoli 2. ad .Timoth. cap. 3 . Habente 1 
speciem pietatis , virtutem autem ejus abnegantes % 

Si autem, pergit S. Doctor , hypocrita dicatur ille, 
qui simulat sanctitatem , qua privatur per peccatum mor- 
tale, tunc, quamvis sit in peccato mortali, ex quo pri- 
vatur sanctitate, non tamen semper ipsa simulatio est ei 
peccatum mortale, sed quandoque veniale. Idque est di- 
scernendum ex fine , qui si repugnat caritati Dei , et pro- 
ximi , tum illa simulatio est peccatum mortale , velut in 
his qui sanctitatem simulant , ut falsam doctrinam disse- 
minent . De quibus dicitur Matth. 7. „ Attendite a falsis 
„ Prophetis , qui veniunt ad vos in vestimentis ovium, in* 

,, trinsecus autem sunt lupi rapaces „ ; qui in hypocrisi 
loquuntur mendacium, ut ait Apostulns 1. ad Timoth. 4. 
Aut qui sanctitatem simulant, ut adipiscantur Ecclesiasti- 
cas dignitates indigni , vel quaecumque alia temporalia 
bona,' in quibus finem constituunt. 

Si denique finis intentus non repugnet caritati’, hypo- 
crisis erit peccatum veniale; puta cura aliquis in ipsa fi- 
ctione delectatur, de qua dicitur 4. Etliic. quod magis vi- 
detur vanus, quam maius. 

Hinc vero patet hypocrisim si proprie accipiatur pro- 
ut habet adjunctum conte*mptum sanctitatis , et finem cari- 
tati Dei vel proximi contrarium, peccatum esse gravissi- 
mum. In quod proinde merito et aptissime cadunt innu- 
merabilia Sanctorum Patrum loca , quibus ejus sceleris 
atrocitatem gravissimis verbis et sententiis declarant. Su- 
blato porro contemptu illo, et pravo fine adhuc intelligitur 
peccatum simulatione quomodocumque vitiosa obtectum, 
gravius esse ipso eodem peccato sine simulatione propter 
ipsius vitiosae simulationis malum adjunctum . Unde Hie- 
ron. in cap. 6. Isaiae „ In comparatione duorum malo- 
,, rum , inquit, levius est aperte peccare , quam sanctitatem 
„ simulare. „ Fieri tamen potest ut ratione consequentis 
scandali peccatum apertum sit gravius . 

De Contentione . 

Contentio dicitur gencratim pugna et certatio , quae 
oratione fit inter dissentientes ad confirmandum, vel con- 
futandum accommodata . Ut ergo judicetur , nu.n contentio 
sit prava , necne , duo sunt attendenda ex D.Th. 2. 2. q. 38 . 
art. 1. Intentio contendentis , et modus contendendi. Quod 
spectat ad intentionem , considerandum est utrum aliquis 
repugnet veritati , quod est vituperabile , an falsitati , 
quod est laudabile. Quoad modum vero, utrum sit con- 
veniens personis et rebus, qui modus est laudabilis, 
an minime conveniens, ex eoque fit contentio vitupera- 
bilis . Contentio itaque prout importat impugnationem 
veritatis, et inordinatum modum, quo pacto definitur a D.Am- 

brosio: Impugnatio veritatis eum confidentia clamoris , 
peccatum est genere suo mortale . Et sane Apostolus ad 
Rom. 2 . Iram et indignationem detestatur in cos qui sunt 
ex contentione . Et ad Galat. 5. Contentiones numerat in- 
ter opera carnis , quae qui agunt regnum Dei non con- 
sequuntur . Si vero contentio dicatur impugnatio falsita- 
tis cum debito modo acrimoniae , sic est ptyprsus lauda- 
bilis . 

Si accipiatur prout importat impugnationem falsita- 
tis quidem, sed tamen cum inordinato modo conjunctam, 
erit peccatum veniale , nisi tanta sit in modo inordina- 
tio , ut inde scandalum generetur. Quo nomine prohibe- 
tur ab Apostolo Timotheus ne verbis contendat 2 . ad Ti- 
moth. 2 . „ Noli verbis contendere; ad nihil enim utile est 
,, nisi ad subversionem audientium „ . 

Hinc de controversiis, quae vigent sive inter doctos, 
sive inter litigantes , et in judiciis conflictantes statuen- 
dum cum S. Doctore in eo completam esse rationem con- 
tentionis , prout est peccatum mortale , qui sive in ju- 
dicio contendens , impugnat veritatem justitiae , sive in 
disputatione contendens intendit impugnare veritatem do- 
ctrinae . Ex quo patet quid sit sentiendum de causidicis , 
qui justas a se cogoitas caussas oppugnant , injustas conten- 
tione et clamoribus vincere conantur . 

Dc Discordia . 

• 

• Ex D. Thom, doctrina q. art. r. elici potest haec 
discordiae definitio, ut sit voluntatum dissensio circa bo- 
num , in quo nnus alteri ex caritate Consentire tenetur , 
quippe discordia opponitur concordiae. Concordia autem 
gignitur ex caritate , quatenus multorum corda conjungit 
in aliquo uno , quod est principaliter bonum divinum , 
secundario vero bonum proximi. 

Hacc autem dissensio , qua quis ab alio discrepat 
circa ejusmodi bonum , vel procedit ex directa inten- 
tione dissentiendi a bono divino, vel proximi, in quod 
consentire tenetur , tumque discordia est peccatum gene- 

re suo mortale ,' utpote caritati adversum Quare ad Ca- 
lat. 5 . discordia etiain numeratur inter opera carnis , 
quae qui agunt, regnum Dei non consequentur . 

At vero dissensio a bono divino, vel proximi, est 
quandoque praeter intentionem, cum scilicet plurium in- 
tentio fertur quidem ipsa per se in bonum , sed unus 
quidquam bonum esse existimat , alius vero contrariam 
gerit opinionem , tumque discordia nonnisi per accidens 
adversatur bono divino, vel proximi, haecque per se non 
est peccatum ; non enim adversatur caritati , quae est vo- 
luntatum conjunctio , non opinionum. Talis fuit dissensio , 
quae narratur Act. 1 5 . exorta inter Barnabam et Paulum, 
ita ut discederent ab invicem . Fieri tamen peccatura po- 
test , si opinionum discrepantia conjunctam habeat per- 
tinaciam , vel errorem circa ea, quae sunt de necessitate 
salutis . 

Ex quibus sequitur in dissensione unum quandoque 
dumtaxat peccare alium vero minime . Scilicet quum 
unus vult bonum, alter hujus voluntati scienter resistit. 
Quandoque vero peccatum esse ex utraque parte, cum 
scilicet uterque dissentit a bono alterius , proprioque bo- 
no adhaeret . 

Quam grave peccatam sit discordias inducere, intel- 
ligi potest ex illo Prov. 6. „ Sex sunt quae odit Domi- 
„ nus , et septimum detestatur anima ejus „ et hoc septi- 
mum ponit in eo „ qui seminat inter fratres discordias „ . 
Sed notandum est malum non esse, imo luudabPe , dirime- 
re pravam hominum in malo consentientium conspiratio- 
nem , et concordiam. Quo pacto legitur Act. o 3 . D. Pau- 
lus orationem habuisse, ex qua inducta est dissensio Pha- 
risaeos inter , et Sadducaeos . 

De Pertinacia . 

Pertinacia ex D. Th. 2. 2. q. 1 38 , art. 6. est perseve- 
rantia in propria sententia plusquam oportet, eaque ori- 
tur ex vanagloria propter nimiam proprii judicii aesti- 
mationem. Pertinaciae crimine se involvunt, qui veritatibus 
Tom. XFIII . • O o 

ab Ecclesia definitis , sive ari mores pertinentibus, firmam 
plenamqne assensionem praebere detrectant , ut in sua sen- 
tentia permaneant , caque est propria haereticorum per- 
tinacia. Tum etiam qui propriae opinionis studio defini- 
tiones Ecclesiae acutis , ut sibi blandiuntur , et subtili- 
bus. sed revera contortis, et inanibus interpretationibus 
eludunt, qui suae sententiae innituntur, nolentes credere 
sententiae saniori , ut habet S. Th. q. 9. de malo art. 2. 
Qui denique in consiliis , vel comitiis , in quibus res agun- 
tur ad Ecclesiae , vel Reipnblicae, vel cujusvis societatis bo- 
num pertinentes, aequiorem, et saniorem sententiam post- 
ponunt minus justae, quam ipsi aut proposuerunt, aut 
semel amarunt . 


De I nobedientia . 

Xnobedientia generatim dici potest omnis cujuscum- 
que praecepti violatio . Sed ut recte animadvertit D. Th, 
a. 2.q. toS.art. t.ad i. Talis violatio non constituit pro- 
priam speciem peccati inobedientiae , nisi cum habet ad- 
junctum ipsum praecepti contemptum , quia ex fine mora- 
les actus speciem habent. Quare si quis facit contra prae- 
ceptum, non ex contemptu auctoritatis , et imperii, sed 
propter alium finem, erit materialis tantum inobedientia . 
Ipsa autem violatio praecepti pertinebit ad aliam speciem 
peccati, velut furti , detractionis &cc., non autem erit pec- 
catum inobedientiae proprie dictum . 

Inobedientia formalis , violatio scilicet praecepti ex 
contemptu, peccatum est ex genere suo mortale, adversatur 
enim caritati Dei , et proximi. Nam ut habetur Lucae 10. 
Qui vos spernit, me spernit. Et ad Rorn. 1 3 . Qui potesta- 
ti resistit , ordinationi Dei resistit. Est autem inobedien- 
tiae peccatum eo gravius, quo praeceptum de re gravio- 
ri , et quo major est auctoritas praecipientis . Caetcrum 
in rebus etiam minimis potest lethalis esse inobedientia , 
si contemptus sit perfectus , ct absolutus , cum nimirum 
quis ita est affectus, ut nullo modo velit parere superio- 
ri , quidquid praecipiat , et ideo renuit obedirc , quia est 
praeceptum . 

De Praesumptione novitatum i 

Novitatum praesumptio vitium est , quo quis inanis 
gloriae studio contra probata veterum instituta novitates 
inducere aggreditur . Tales sunt qui novas , easdemque pe- 
riculosas opiniones in morum disciplinam invehunt. Qui 
novas aut vestium, aut epularum, aut spectaculorum for- 
mas , et apparatus excogitant, quibus luxus, et intempe- 
rantia fovetur, novaeque illecebrae cupiditatibus admo- 
ventur. Ut autem intelligatur , quid in eo genere sit no- 
vitatis nomine accusandum, regula haec generalis adhibe- 
ri potest: Perniciosae novitatis esse , quidquid ab auctori- 
tate Scripturae , ab Ecclesiae traditione , et institutis , a San- 
ctorum Patruin sententiis, constitutisque decretis dissentit, 

QUAESTIO II. 

De Avaritia 
C A P U T I. 

De Avaritiae naturae , et pravitate 

^xvaritia definitur immoderatus amor divitiarum . 
Cum autem in divitiis exislat ratio boni utilis, siquidem 
divitiae referuntur ad usum vitae, hinc fit , ut cupido di- 
vitiarum specie distinguatur a cupiditatibus , quae in ea 
objecta spectant, in quibus existit ratio boni delectabilis. 
Ex quo concludit S. Th. 2. 2. q. 118. art. 2. avaritiam pro 
peculiari sui objecti ratione esse peccatum speciale . Jam 
•^ero ex hoc , quod divitiae ad vitae usum , tanquam finem , 
natura sua referantur , illud est consequens, ut ex hoc 
usu , tanquam regula , definienda sit , ac terminanda divitia- 
rum appetitio , nec aliter expetantur, quam prout ne- 
cessariae sunt ad vitam cujusque secundum suam condi- 
tionem , ut statuit S.Doctor art. 1. Nam quidquid est ad 
finem , commensurari debet ipsi fini , ut medicina sanita- 

ti • Quod autem eam, quae ex fine est, mensuram prae- 
tergreditur, vitiosum fieri necesse sit. Ex quo patet qui 
sit immodicus amor divitiarum , et quemadmodum sit pec- 
catum . 

Haec porro immoderatio circa divitias , duplici ra- 
tione attendi potest. Aut enim immoderatio, quae per 
avaritiam inducitur , est in ipsa divitiarum acquisitione , et 
conservatione , tumque illa immoderatio consistere ne- 
quit sine injuria proximi ; cum enim bona temporalia 
nequeant simul a inultis possideri, quod uni superfluit, 
necesse est aliis deficere. Unde si quis aut acquirit, aut 
conservat pecuniam ultra debitum, consequens est , ut alii 
minus habeant, quam ipsis debitum est. Hoc pacto ava- 
ritia opponitur justitiae, in quantum scilicet aliquis ac- 
quirit pecuniam ultra debitum aliena surripiendo , vel re- 
tinendo . Ita D. Th. art. 3. Hoc modo accipitur avari- 
tia Ezech. 23., ubi avari describuntur quasi lupi rapien- 
' tes praedam ad effundendum sanguinem , et avara lucra 
sectanda. Sic etiam Tullius, aut quisque est auctor li- 
brorum ad Herennium lib. 4 ., avaritiam ait esse injurio- 
sam appetitionem aliorum . 

Alio modo avaritiae immoderatio spectari potest cir- 
ca interiorem affectum ad divitias , cum nimirum eas quis 
immoderate appetit , aut in his immoderate delectatur ; 
atque hoc pacto avaritia opponitur liberalitati , cujus est 
interiorem illam affectionem moderari . 

Avaritia prout opponitur justitiae , peccatum esse ge- 
nere suo mortale , iisdem argumentis constat , quibus 
evincitur , injustitiam ipsam esse genere suo lethale : qua- 
re in hoc declarando non est cur diutius immoremur . 

Ut vero liberalitati opponitur , distinctio est adhi- 
bendi, quam facit D. Th. art. 4 . Vel enim tantum amor 
divitiarum crescit , ut praeferatur caritati Dei , et proximi*, 
tumque etiam est peccatum mortale : vel immoderatio cu- 
piditatis divitiarum in hoc sistit , ut quamvis superflue 
quis eas expetat , non tamen earum amorem praefert amo- 
ri Dei , vel proximi, tumque est solummodo peccatum ve- 
niale, quod quidem est manifestum. Siquidem peccatum 

mortale illud est , quo caritas tollitur. Veniale , quod non 
tollit caritatem . 

Verum in hoc aliquid esse potest difficultatis, utrum , 
et quomodo avaritia, quae nullam habeat injustitiae ad- 
junctam labem , caritati adversetur. Ad cujus rei explica- 
tionem sit 


PROPOSITIO. 

Avaritia sine ulla etiam injustitiae admixtione , multis 
ex capitibus adversari potest caritati , fierique adeo 
peccatum mortale . 

Pr. A-dcctus deliberatus , quo quis ad bonum crea- 
tum convertitur , sicut ad finem > adversatur caritati, est- 
que peccatum lethale . Nam ut ait S. Th. q. i 3 . de malo 
art. 2. inde oritur aversio ab incommutabili bono , quod 
debet esse ultimus finis. Atqui quandoque amor , et deside- 
rium divitiarum tale est , ac tantum , ut ad eas, tanquam ad 
finem homo convertatur. Ergo &cc. 

1. Id contingit , cum diffidens quis divinae providen- 
tiae, et benignitati, vitae praesidium in divitiis quaerit, 
in iisque spem , et felicitatem collocat . Talis est , de quo 
dicitur Psalm. i 5 . Eccq homo qui non posuit Deum ad- 
jutorem suum 9 sed speravit in multitudine divinarum 
suarum , et praevaluit in vanitate sua. Et Psalin. 48. 
Qui confidunt in virtute sua , et in multitudine divitia- 
rum suarum gloriantur . 

2. Quum quis ita cupide suis inhaeret divitiis, ut eas 
propter Deum amittere non sit paratus . IIuic caussae 
tribuit S.Cyprianus multorum Christianorum defectionem : 
,, A fide decepit, inquit lib.de lapsis, multos patrimonii 
„ sui amor caecus, nec ad recedendum parati esse potue- 
„ runt, quos facultates suae, velut compedes , ligaverunt, il- 
„ Ia fuerunt remanentibus vincula , illae catenae , quibus ct 
„ virtus retardata est, et fides pressa, et mens vincta , et 
a anima praeclusa, ut serpenti terram secundum Dei sen-; 


2 9 4 DE PECCATIS 

tendam devoranti praeda , et cibus fierent, qui tcrrestri- 
„ bus cupiditatibus inhaererent,,. 

3 . Cum tanta cupiditate fertur animus in divitias ,' 
ut etiamsi abunde suppetant, quae requiruntur ad vitam 
pro status conditione honeste transigendam, nulla tamen 
fiat in exagerandis copiis cessatio , nulla intermissio , quip- 
pe ista audendarum sine fine divitiarum cupiditas animum 
prodit divitias sine fine diligentem , iliisque adeo , tan- 
quam fini , adhaerescentem , non eas tanquam media su- 
mentem ad necessaria vitae munia. Hinc Isai. 5 . „ Vae qui 
„ conjungitis domum ad domum , et agrum agro copulatis 
„ usque ad terminum loci : Nunquid habitabitis vos soli in 
„ medio terrae? „ In quae verba D. Hieron. „ Quae rabies, 
,, inquit, quum tecta , ct agri ad depellendos imbres , et 
„ ad serendas fruges habere debeant, ca habere cupere, 
„ in quibus cunctis habitare non possis , et quae colere 
„ non sufficias , altcriusquc necessitatem suam facere vo- 
„ luptatem ? „ Valet in eamdera sententiam Christi para- 
bola Lue. 12. „ Hominis cujusdam divitis uberes fructus 
„ ager attulit, et cogitabat intra se dicens: quid faciatn 
,, quia non habeo quo congregem fructus meos ? et di- 
., xit : hoc faciam : destruam horrea mea , et majora fa- 
,, ciam,et illuc congregabo omnia , quae nata sunt mihi, 
„ et bona mea, et dicam animae meae: anima habes mnl- 
„ ta bona posita in annos plurimos : requiesce , comede , 
„ bibe, epulare . Dixit autem illi Deus : Stulte hac nocte 
„ animam tuam repetent a te: quae autem parasti cujus 
,, erunt? Sic est qui sibi thesaurizat, et non est in Deurn 
,, dives,,. Bene autem advertit Augustinus Serm. 178. 
de verbis Apostoli , divitem istum nullo notari vitio in- 
justitiae , sed nimio tantum affectu in divitias . ,, Non 
„ de cujusquam vicini agris , non limite perturbato, non 
,, spoliato paupere, non circumvento simplici, sed tan- 
,, tummodo de suis colligendis cogitabat,,. In eo porro 
quod stultus a Deo apcllatus fuerit , in eo judicium di- 
vinum demonstrat Augustinus : ,, Non sic dicit Deus 
„ stulte , quomodo homo dicit . Tale in quemquarn Dei 
„ verbum judicium est . Nunquid enim Deus stultis da- 

fi turus est regnum caelorum? quibus autem non est da- 
„ turus regnum caelorum, quid eis restat nisi poena ge- 
„ liennarnm „ ? 

Huc pertinet quod ait Christus Math. 6. „ Nolite the- 
,, saurizare vobis thesauros in terra . . . ubi enim est 
,, thesaurus tuus, ibi est et cor tuum,,. Quippe thesau- 
rus quid aliud est , quam quo fruitur animus, non uti- 
tur, cui proinde corde , seu toto affectu, et amore inhae- 
rescit? Proinde illo eodem loco dicitur : Non potestis Deo 
servire , et mammonae . Hinc Apostolus ad Ephesios 5. 
avaritiam vocat idolorum servitutem . Hoc enim colitur 
quod diligitur : inquit S. Augustinus. Hinc ad Rotn. 6. 
„ Nescitis , quoniam cui exhibetis vos servos ad obedien- 
,, dum, servi estis ejus, cui obeditis, sive peccati ad 
,, mortem , sive obeditionis ad justitiam „ . Quibus omni- 
bus non obscure significatur , etiam sine ulla injustitia 
tanta quandoque cupiditate divitiis haerere animum , ut 
in iis finem suum constituere videatur , caque proinde cu- 
piditas , ut ait Augustinus libro de quaestionibus 133. q. 36. 
venenum sit caritatis . 

4. Sine ulla etiam injustitia fit avaritia lethalis , cum 
inducit ad ea praetermittenda officia , quae proximo ex ra- 
ritate debentur , ut distinctius explicaturi sumus Cap. se- 
quenti . 

Ex his sequitur !. Avaritiae vitio non divites tan- 
tum, sed etiam pauperes implicari . Nam ut ait Augusti- 
nus in Psalm. i5. Quid tibi prodest , si eges facultate , 
et ardes cupiditate ? Unde cum Dominus dixisset , faci- 
lius est camelum intrare ih regnum caelorum : Apostoli 
apud se dicentes; quis poterit salvari? quid attenderunt ? 
Non facultates sed cupiditates ; viderunt enim ipsos pau- 
peres , etsi non habentes pecuniam, tamen habere avari- 
tiam . 

2. Avaritiam peccatum esse contra proximum , seip- 
sum , et Deum. Contra proximum , nam , ut ait S. Cyprian. 
Epist. 1. ad Donatum : „ Ex avari pecunia nulla in clien- 
,, tes largitio est, cum indigentibus nulla partitio, et pe- 
„ cuniarn suam dicunt , quam velut alienam domi clausam 

„ sollicito labore custodiunt, ex qua non amicis , non 
,, liberis quidquam , non sibi denique impertiunt, possi- 
„ dent ad hoc tantum, ne possidere alteri liceat,,. Con- 
tra se ipsum , nara avaritia maxime pervertitur affectus 
hominis, rebusque inferioribus subjicitur, quo naturae 
humanae dignitas, ct praestantia violatur quam maxime. 
Contra Deum ; siquidem illa pravitate avari contra pro- 
ximum ct seipsum , ac naturalis ordinis perversione vio- 
latur lex aeterna. Deusque offenditur. 

3 . Avaritiam peccatum maximum dici aliquo modo 
posse. Nam ex duplici capite fieri potest inter peccata 
contentio gravitatis ; cx parte boni , quod per peccatum 
tollitur, quod quanto majus est, tanto etiam est pecca- 
tum gravius . Alio modo ex parte boni , cui inordinate 
subditur appetitus humanus , quod quanto minus est, tan- 
to est peccatum deformius . Turpius est enim subesse bo- 
no inferiori , quam superiori . Sunt autem facultates , ut- 
pote externae, infimae inter humana bona, sunt quippe 
minoris, quam bonum Corporis , quod ipsum minus est 
bono animae. Ideoque avaritia, quo exterioribus etiam 
rebus appetitus subjicitur , quae bona sunt minima , de- 
formitatem habet maximam . Ita D. Th. 2. 2.q. 118. art. 8. 

4. Denique avaritiam esse morbum aliquo modo in- 
sanabilem , longeque periculosum ; procedit enim ex de- 
fectu , in quem ipsa aetate ingravescente semper magis 
vergit humana natura ; est enim ipsa jam naiura per se 
deficiens , augeturque ista aetate deficientia , unde semper 
magis indiget externarum rerum praesidio , fitque adeo 
semper animus in avaritiam proclivior . Ita D, Th. ibid, 
ad 3 . 

CAPUT II. 

l 

De Avaritia per eleemosynam superanda 

P 

X rohat. S. Th. 2. 2. q. 32 . art. 1. traditam his verbis 
eleemosynae definitionem. Eleemosyna est opus , quo datur 
aliquid indigenti ex commiseratione propter Deum» Ex 

quo patet eleemosynam opus esse misericordiae , quod ipsa 
etiam indicat vis graeci nominis , eaque ratione pertine- 
re ad caritatem . 

'Cum autem homines aliorum ope indigeant in his,’ 
quae pertinent non ad corporis tantum , ‘sed etiam ad 
animi salutem , propterea duplex eleemosynarum ratio 
constituitur^ quarum aliae corporales dicuntur , spirita- 
les aliae . Simul etiam utraeque pro diversa indigentiae 
ratione in septem genera distinguuntur : in corporalibus 
quidem pascere esurientem , potare sitientem , vestire nu- 
dum , excipere hospitem , visitare infirmum , redimere 
captivum , sepelire mortuum , quae hoc versu continen- 
tur i Visito , poto , cibo , redimo , tego , colligo , condo . 
In spiritualibus vero docere ignorantem , consilium da- 
re deliberanti, consolari tristem, corrigere peccantem , 
remittere oiFensas , molestos ferre , orare pro omnibus, 
quae etiam hoc versiculo comprehenduntur . Consule , ca • 
stiga , solare , remitte , fer , ora . Ubi consulendi verbo 
non consilium tantum , sed etiam doctrina comprehendi- 
tur . De spirituali porro eleemosyna non hic loquimur , 
utpote cui avaritia directe non adversetur . 

* Quaeritur autem utrum, et quemadmodum eleemosyna 
corporalis posita sit in praecepto . lQna in re duo sunt im^ 
primis attendenda, necessitas in indigente, superfluum in 
abundante. Necessarium dupliciter dicitur: Unum quod 
pertinet ad ipsam vitae, et corporis incolumitatem, alte- 
rum, 9ioe- quo non potest vita convenienter transigi- se* 
eundum Conditionem* et statum propriae personae, et alio» 
rum , quorum cura incumbit alicui, ut ait S. Tli. art. 6- 
Uno verbo aliud est necessarium vitae , aliud necessarium 
personae; primum cx natura, secundum cx officio, mu- 
nere, dignitate cujusque definitur. .. 

Triplex vero in ipso necessario gradus distinguitur, 
unus qui dicitur extremae necessitatis , eaque intelligitur , 
qua quis in proximum vitae discrimen adducitur , ut si 
hominem videas fame mox necandum, aut frigore, nisi 
opem tuleris; Alter est gravis necessitatis ,qnae aut in 
toleranda vita ingentem difficultatem affert, aut periculum 
Tonu XV 111. P p 

gravis alicujus damni, vehit carceris, infamiae 8cc. Ter- 
tius est gradus ejus necessitatis, quae communis dicitur, 
propterea quia communiter cernitur in iis, qui mendican- 
do ca sibi quaerere opus habent , quae faciunt ad usum 
vitae. Hinc sequitur , gravi necessitati obnoxios e?se , qui- 
bus ea desunt, quae ad statum quomodocumque tuendum 
necessaria sunt. Natn status imminutio ista, seu potius ja- 
ctura, est certe temporale damnum gravissimum. 

Notandum etiam diligenter ex D. Tli. art, 6. Ejus ne- 
cessarii , quod personam , et statum respicit : „ Terminum 
,, non esse in indivisibili constitutum , ita ut multis etiam 
„ additis non possit dijudicari esse ullra tale necessarium, 
,, et multis subtractis adhuc remaneat, unde possit con- 
,, venienter aliquis vitam transigere secundum proprium 
„ statum „ . 

Itaque aliud judicium est faciendum de necessario 
ad statum absolute tuendum, quo sublato status ipse ruat 
penitus necesse est, ac de necessario tantummodo ad ma- 
jorem quamdam decentiam status , quo detracto non pro- 
pterea quis e statu dejicitur , sed solum non valet orna- 
menta illa sibi comparare , sine quibus conditio status 
consistit, et quae tametsi adsunt , eam conditionem prae- 
tergredi non censentur . 

Ex his porro quae diota sunt de necessario facile 
intelligi potest contrariorum lege, quid sit superfluum ; 
sive superfluum vitae, aut naturae, illud nimirum , sine 
quo saluti corporis , et incolumitati sufficienter prospici- 
tur ; sive superfluum personae, sine quo haberi queunt 
quae requiruntur aut ad statum , aut ad status dignitatem , 
et amplitudinem conservandam . 

PROPOSITIO I. 

Eleemosynam de superfluo dare , ct necessitatem 
patienti , est in praecepto . 

. Pr. Ex D. Th. , cujus est allata propositio art. 5. 
Nullus punitur poena aeterna pro alicujus omissione , quod 

hon cadat sub praecepto . Atqui aliqui punientur poena 
aeterna ob praetermissam eleemosynam /ut constat e.\ il- 
lo Matth. a5. Discedite a me maledicti in ignem aeter- 
num , esurivi enim , et non dedistis mihi manducare . 
Ergo &c. f 

Pr . 2. Dilectio proximi est in praecepto. Ergo etiam 
ea sunt praecepta , sine quibus illa conservari nequit. Per- 
tinet autem ad dilectionem proximi , ut non solum bo- 
num ei velimus ,• verum etiam operemur . Juxta illud 
Joan. Epist.i. cap.3. Non diligamus verbo , neque lingua , 
sed opere t et veritate. Ut autem alicujus bonum et veli- 
mus , et operemur, necesse est , ut ei necessitatem patien- 
ti succurramus , quod fit per largitionem eleemosynae. 
Ergo &cc. 

Innumerabilia sunt in hanc rem Scripturae , et San- 
ctorum Patrum oracula. Joan. loco cit. ,,.Qui habuerit 
„ substantiam hujus mundi , et viderit fratrem suum ne- 
„ cessitatem habere , et clauserit viscera sua ab eo , quo- 
„ modo caritas Dei manet in eo ? „ . 

D. Greg. Homil. 20. in Evangelia explicans illa ver- 
ba Joan. Baptistae Luc. 3. Qui habet duas tunicas , det 
non habenti , et qui habet escas , simi' iter facial i ait.: 
,, Per hoc quod tunica plus est necessaria usui nostro, 
„ quam pallium , ad fructum dignum poenitentiae perti- 
„ net, ut non solum exteriora quaeque, et minus ne- 
„ cessaria , sed ipsa valde nolns necessaria dividere cum 
„ proximis debeamus , scilicet vel escam qua cama liter 
„ viviinus,vel tunicam , qua vestimur ; quia: enim in lege 
„ scriptum est: diliges proximum tuum, sicut te ipsum, 
,, minus proximum amare convincitur , qui non cum eo 
„ in necessitate illius , etiam ea , quae sibi sunt necessaria , 
,, partitur Huc spectat illud, quod Ambrosio tribui so- 
let , referturque prima parte Decreti (listi net. 86. cap.' 
Pasce : ,, Quisquis pascendo hominem servare poteras , si 
,, non pavisti , occidisti „ D.Crysosth. Concione 2. de La« 
zaro . „ Nostrae facultates , undecumque obvenerint, illitis 
,, sunt domini , cujus obsequio mancipati sumus .... ideo 
,, uberiores divitias nobis indulsit Deus , non ut eas in 

,, scortationes , in temulentiam, in ingluviem, superbas- 
„ que vestes , foedamque mollitiem effunderemus , sed 
,, egenis,et calamitosis earum largitione succurreremus . . . „ 
„ quapropter si quis majorem ejusmodi pecuniarum co- 
,, piam , quam poscat sua ipsius necessitas, suos in usus 
,, convertat, se gravissime plectendum esse noverit. Non 
„ enim ejus sunt quae possidet, sed conservorum, quos 
„ egestas afflixerit. Parcamus igitur nostris opibus, ut 
,, alienis , ut vere in nostram possessionem transeant : 
„ quomodo autem illis parcemus? Si eas non contnleri- 
„ mus in sumptus supervacaneos , nec in nostros dumtaxat 
,, usus converterimus , sed in manus pauperum effude- 
„ rimus. Nam quamtumvis opulentus fueris, creditarum 
,, tibi pecuniarum redditurus es rationem , si ex eis im- 
penderis plusquam tua necessitas postularet,, „ D. Am- 
brosius lib. f. de Officiis cap. 3o. „ Grandis culpa, si» 
„ sciente te, fidelis egeat, si scias eum sine sumptu es- 
„ se, fame laborare, aerumnam perpeti, qui praesertim 
„ egere erubescat , si in caussam ceciderit, aut captivita- 
„ tis suorum, aut calumniae, et non adjuves, si sit ia 
„ earoere, in poenis, et suppliciis propter debitum ali— 
„ quod justum excrucietur , si tempore afflictionis suae 
„ nihil a te impetret, si tempore periculi , quo rapitur ad 
„ mortem plus apud te pecunia tua valeat , quam vita mo. 
„ lituri,,. 

Atque illa quidem testimonia valere non solum ubi 
extrema , < sed etiam gravi necessitate indigens premitur, 
satis ostendit : Primo ipsum indefinitum necessitatis voca- 
bulum a D. Joan. adhibitum , quod sane ex communi 
omnium sensu, atque intelligentia , inulto latius patet» 
quam ea, quae dicitur extrema necessitas: Secundo quod 
Chrysostoinus docet , eo praecepto subveniendum esse ca- 
lamitosis , quos egestas afflixerit. D. autem Ambrosius me- 
morat etiam captivitatem, ct carcerem, et calumniam, 
et poenas, et generatim aerumnas , afflictionem , pericu- 
lum, quae omnia in gravi necessitate occurrunt : Tertio 
quod nisi, sublevaretur gravis necessitas proximi , ea mox 
fieret extrema, ut patet , Est., pyoinde concors Theologo- 

rnm sententia, eademque certa , et vera , teneri qucinquam 
sub lethali de superfluo quod habet , subvenire indigenti, 
non in extrema tantum , sed etiatn gravi necessitate po- 
situm . 

At vero ubi speciatim occurrit extrema proximi ne- 
cessitas sublevanda , disputatur , utrum de omni superfluo 1 
naturae , et vitae , atque adeo de necessario personae , et 
statui , opem proximo ferre debeamus. Multi prorsus ita 
existimant, hac praesertim ratione ducti , quod ipse cari- 
tatis ordo velit omnino, ut vita proximi statui proprio an- 
teponatur; verum alii non assentinntur, negantque tene- 
ri hominem sub lethali , quod sibi ad status conservatio- 
nem necessarium est , erogare ad proximi extremam sub- 
levandam inopiam . Moventur autem his potissimum ra- 
tionibus . Primo quod interest Reipuldicae , ut quisque sta- 
tum suum conservet, siquidem ex privatorum statu ipse 
coagmentatur , et efflorescit status Reipublicae ; quare etsi 
vita proximi praestantius sit bonum, quam status nobilis, 
aut divitis , si utrumque ex sese tantummodo spectetur , ne- 
gant tamen , vitam unius hominis majus esse bonum , quam, 
statum divitis , si spectetur hujus status conjunctio cum 
publico bono . Secundo , quod nemo teneatur pati abscis- 
sionem membri , vel totum patrimonium effundere ad me-; 
dicinam parandam longe pretiosissimam , tametsi vitae con- 
servandae necessariam , ex quo inferunt, non semper tene- 
ri homines minus bonum projicere ad servandum majus 
bonum , cum scilicet minus id bonum sine ingenti , et ex- 
traordinaria difficultate amitti nequit. Tertio, si praedo 
liabcns quempiam in potestate, ingentem pecuniae sum- 
mam exigeret, nece alioquin hominem laceraturus, pro- 
fecto non videretur quispiam lethalis noxae accusandus, 
qui nollet cum sui status gravissimo detrimento redime- 
re hominem, aut latronis improbitati eripere. - i . 

Nobis ipsi non tantum sumimus, ut in hac doctissi- 
morum hominum controversia certi quidquam statuere 
audeamus . Ut autem quae nobis videtur esse via planior,, 
breviter dicamus, duo potissimum animadvertenda- cen- 
semus . Primum quod persoaae dicitur necessarium , almd 

esse simpliciter, et absolute necessarium quo deficiente 
status ipse prorsus corruat oportet . Aliud , quod ad ma- 
jorem quamdam status decentiam pertinet , quo detracto 
non statim propterea status ipse amittatur . Alterum, 
quod etiam diligenter notari volumus , istud est , quod in 
ordine caritatis non ipsa solum est attendenda major , vel 
minor boni diligendi praestantia, et dignitas , verum etiam 
et ipsa major, et minor cum diligente conjunctio, ut pla- 
ne docet S. Th. 2. 2. q. 26. de ordine caritatis ; quibus 
positis 

Si agitur de eo , quod simpliciter , et absolute neces- 
sarium est personae , non videtur quisquam sub lethali 
obligatus id necessarium detrahere ipse sibi, ut extremae 
proximi necessitati consulat: tametsi hoc plerumque sit 
admodum laudabile . Haec sane videtur esse sententia 
D. Th. q. 32 . art. 6. cujus haec sunt verba.,. Inordinatum 
,, esset, si aliquis tantum sibi de propriis bonis subtra- 
,, heret, ut aliis largiretur, quod de residuo non posset 
„ vitam transigere convenienter secundum proprium sta- 
,, tum, et negotia occurrentia, nullus enim inconvenien- 
„ ter vivere debet,,. Hic sane S. Th. vitiosam docet es- 
se, et inconsultam largitionem eam , qua quis rem fami- 
liarem prorsus everteret. Tria vero esse demonstrat , quae 
cum eveniunt , omnem vitii notam removent, ex effusa li- 
beralitatc , quae status convenientiam tollit: ,, Quorum, 
,, inquit , primum est, quando aliquis statum mutat, pu- 
,, ta per religionis ingressum ; tunc enim omnia sua pro- 
„ pter Christum largiens , opus perfectionis facit se in alio 
,, statu ponendo . Secundo quando ca , quae sibi suhtra- 
„ hit , etsi sint necessaria ad conveuientiam vitae , ta- 
„ men de facili resarciri possunt, ut non sequatur tna- 
,, xinium inconveniens. Tertio quando occurreret extre- 
,, ma necessitas alicujus privatae personae, vel etiam ali- 
„ qua magna necessitas Keipublicae ; in his enim casi- 
„ bus laudabiliter praetermitteret aliquis id, quod ad deccn- 
„ tiam sui status pertinete videretur , ut majori neces- 
,, sitati subveniret,,. Laudabile id quidem affirmat esse 
S. Doctor , non debitum ex praecepto . Neque vero unum 

cx alio sequi videtur , ut infert Natalis Alexander , sed po- 
tius unum alteri opponitur. Nam cum D, Th. constituis- 
set eam esse vitiosam liberalitatem , qua quis ea effundit 
quae sunt necessaria statui , affert postmodum exceptiones 
huic generali sententiae adseribendas , quarum proinde 
haec vis est, ut ab omni labe purgare valeant profusam 
liberalitatem illam , non tit catn necessariam etiain , ac • 
debitam efficiant . Moveor etiam eo , quod habet S. Doctor 
q. 26 . art.5., ubi constituit , magis esse diligendum ex cha- 
ritate proximum quoad animae salutem , quam Corpus 
proprium . Quippe id sibi objicit , non omnem hominem 
teneri exponere corpus proprium pro salute proximi, sed 
hoc esse perfectorum. Cui difficultati hoc pacto respon- 
det ad 3.,, Dicendum , quod cuilibet homini imminet cura 
„ proprii corporis , non autem cuilibet homini imminet cu- 
„ ra de salute proximi , nisi forte in casu necessitatis, et ideo 
„ non est de necessitate caritatis, quod homo proprium cor* 
>, pus exponat pro salute proximi, nisi in casu, quo te- 
„ netur ejus saluti providere ; sed quod aliquis sponte 
•„ ad hoc se offerat , pertinet ad perfectionem caritatis,,. 
Quo posito sic fas est argumentari : Non minus praestat 
salus ipsa , et spiritualis vita proximi conservationi , et 
bono proprii corporis, quam praestet vita corporalis pro- 
ximi conservationi , et bono status , seu personae. Atqui ni- 
hilominus ex D. Th. nemo tenetur ex necessitate charita- 
tis proprium corpus exponere pro salute proximi , nisi 
cui specialis cura incumbit ; sed hoc pertinet solum ad 
perfectionem charitatis. Ergo etiam nemo censendus est 
teneri ex necessitate charitatis exponere totum suum sta- 
tum pro vita temporali proximi , sed hoc solum perti- 
net ad perfectionem charitatis . Unde id quidem laudabile 
esse, concludi potest, quod ait S. Th. loco cit. ; prorsus 
esse debitum concludi non potest, nec ait S. Th. Constant 
autem in hoc sibi mirifice principia Sancti Doctoris , quia 
nt ex ipso vidimus, in ordine charitatis non ipsa tantum 
spectanda est excellentia objecti diligendi , sed etiam ar- 
ctior cum diligente proximitas , et conjunctio . 

Illud insuper me movet aliquantum ^ quod video a 
Sapientissimis Theologis esse constitutum , in proximo sub- 
levando eamdem fere habendam rationem gravis necessi- 
tatis, atque extremae, propterea quod gravi ex necessita- 
te praeceps sit lapsus in extremam . Jam vero nequit ho- 
mo honoratus, et nobilis e gradu suo penitus dejici, quin 
incidat in gravem miseriam , et necessitatem . Si enim ipsum 
redigis ad soluin naturae necessarium , profecto non aliud 
ei relinques , quam quod necessarium est ad se,suamque 
familiam quoquo modo , et plebejo prorsus modo susten- 
tandam ; quod etsi naturae sufficit , non satis est tamen , 
ut valeat reliqua, quae sunt vitae transigendae necessaria , 
sibi comparare, nam plurima ipso labore corporis ct in- 
dustria sibi plebeji homines comparant adjumenta vitae, 
atque honoratus homo se , suosqne demittere nec debe- 
ret , si posset, ncc insuetus , et inexercitatus posset , etiam- 
si maxime vellet . Quocirca in eo statu positus haud va- 
leret liberis eam , quam maxime oportet, educationem adhi- 
bere , nec filias elocare, nec illis quae ad reliquum vir 
tac tempus e re forent, relinquere. Quis autem eam ege- 
statem , et inopiam , quacum tamen consistere potest ne- 
cessarium naturae , gravissimae necessitatis loco merito 
habendam esse non censeat ? Quocirca si nequit quis- 
quam e statu suo penitus excidere , ut extremae alterius 
necessitati opem ferat , quin ipse in gravem necessitatem 
incidat, finitimam extremae, profecto nemo videtur obiit 
gandus in extrema etiam necessitate proximi, sibi ea de» 
trahere , quae ad statum retinendum sunt absolute, ct sim- 
pliciter necessaria . 

Si vero agitur de necessario illo, quod solum perti- 
net ad status decentiam , estque tale , ut suscipiat magi3 
et minus, ita ut multis additis, ut docet S.Th., non pro- 
deat extra modum necessarii , multis vero detractis , adhuc 
supersit, unde convenienter vita transigi queat, non du- 
bitamus affirmare de illo additorum genere , sive de illa 
copia, tametsi necessarii ad decentiam limites non praeter- 
grediatur, multa esse detrahenda, cum occurrit gravis pro- 
ximi necessitas; in extrema tantum esse impertiendum, 

Ait sine statas amissione , vix quidquam amplius detrahi pos- 
sit. Neque aliud innuere videtur testimonium D. Th. in 

4. Sent. dist. i5. q. 2. art. t. quaestiuncula 4. „ Praeceptum 
„ legis ad haec obbligat , ut illud quod superest alicui , 
„ post subventionem perfectam, et sibi conjunctis , caput 
„ familiae , quam gubernare debet, respectu utriusque ne- 
,, cessitatis in eleemosynas expendat ad subveniendum aliis 
,, respectu utriusque dictarum necessitatum ..., et similiter 
„ praeceptum legis obligat, quod etiam necessitati extra- 
,, neorum absolutae primo subveniatur , quam necessitati 
„ propriae, vel propinquorum conditionatac ; et ideo di- 
„ ritur conveniens, quod dare eleemosynam de superfluo 
„ cadit in praecepto , et sic dare eleemosynam ei , qui est in 
,, extrema necessitate ; dare autem de eo , quod est necessa- 
,, rium necessitate secunda, non autem de eo, quod est ne- 
,, cessariurn necessitate prima , quia hoc esset contra or- 
,, dinem car. tatis ,, . Ait ergo S. Doctor impertiendum 
quidem esse proximo extrema necessitate laboranti de eo, 
quod est necessarium necessitate secunda, seu conditionata , 
quam dicit illam esse, quae pertinet ad sui status decentem 
conservationem , sed profecto impertiri aliquid ad decen- 
tiam status, non idem est ac totum elargiri , quod simpli- 
citer, et absolute necessarium est ad statum conservandum. 
Primum esse in praecepto docet S. Th., non secundum; 
imo cum status amissionem gravis continuo necessitas con- 
sequatur, ut dictum est , ex hoc jure concludere possumus, 
illud ipsum , quod est necessarium necessitate prima, quod- 
que omnino requiritur ad subventionem perfectam , ut ait 

5. Th., naturae, ac vitae , desinere, et compleri in illo gra- 
du , in quo incipit necessarium statui ,et personae , juxta il- 
lud Philosophorum effatum, quo statuunt , inferioris ordinis 
supremum gradum esse infimum gradum superioris . Qua- 
re cum ex cit. D. Th. loco praeceptum eleemosynae non 
obliget, nisi de eo quod superest ad subventionem perfe- 
ctam , perfecta autem subventio in ordine naturae com- 
prehendat infimum gradum necessarii in ordine status , 
nempe necessarium illud , quo detracto status plane cor- 
rueret ; videtur ex eo colligi posse, non obligare praece- 

ptum eleemosynae , ut quis statum suum penitus amittat ad 

subveniendum extremae proximi necessitati . 

Hinc tametsi contenderet quisquam locum sup. cit. ex 
q. 32 . art. 6. sic interpretandum esse, ut quod ait S. Do- 
ctor urgente proximi necessitate extrema , laudabile esse il- 
li opem ferre , ea in ipsum conferendo , quae pertinent ad 
status decentiam, id laudabile dicat , prout laudabile oppo- 
nitur vituperabili , non vero prout excludit praeceptum ; 
adhuc tamen praeclare cum mente Sancti Doctoris nostra 
potest constare sententia . Cum enim aliud sit staturn 
conservare, aliud ea retinere , quae faciunt ad decentiam 
status , ex eo quod S. Th. docet laudabiliter facturum , qui 
occurrente proximi extrema necessitate, praetermitteret ea, 
quae facere videntur ad decentiam status , etsi conceda- 
tur laudabile hoc loco habere vini praecepti , solum effi- 
citur , quod ipsi contendimus, nimirum, in extrema neces- 
sitate minime parcendum esse his, quae pertinent ad ma- 
jorem quamdam status decentiam , et splendorem , non au- 
tem statum ipsum esse omnino abjiciendum . Et sane quum 
ea quaestione extremae necessitatis nomine, quo utitur 
D.Tli., gravem etiam necessitatem comprehendi et Sylvius 
doceat, et res ipsa satis per se testetur ; si occurrente 
tali necessitate , proprius status ex mente D. Th. laudabi- 
liter abjiceretur, non possit autem e suo statu quisquam 
excidere , nisi incidat in gravem necessitatem , sequeretur 
aliquem teneri gravem necessitatem pati , ut gravi pro- 
ximi necessitati consulat. Ex quo confirmatur ibi S. Do- 
cto rem loqui de his , quae in decentia status magis et mi- 
nus suscipiunt, non de his, quae ad statum retinendum 
sunt omnino necessaria. 

PROPOSITIO II. 

Communi tantum occurrente necessitate , tenetur 
quisquam sub lethali de superfluo 
eleemosynam elargiri . 

Expressam propositionis hujus confirmationem ne- 
cessariam facit praepostera nonnullorum Scholasticorum 
benignitas, divitum cupiditati plus sane, quam par est 
blandientium . De quibus Dominicus Soto haec habet lib. 
inscripto Caussa pauperum Cap. 8.,, Theologi Scholastici 
„ ne divites vehementer perterrefacere videantur, multa 
„ comminiscuntur , antequam sub peccato mortali homines 
,, ad eleemosynas obligent , nempe quod habeant super- 
,, fluum , quod pauperes graviter indigeant, aliaque hujus- 
„ modi .... At ubi Sanctos Patres attentus lego, existimo, 
„ quod neque in pauperibus tam gravem necessitatem , ne- 
„ que in divitibus tantam super statum redundantiam desi- 
,, derabant , ut sub poena peccati mortalis eleemosynas eli- 
„ cerent ; quin vix forte credebant esse hominem , si pau- 
,, per ipse non esset , qui non aliquid haberet , quod ero- 
„ gare teneretur „ . / 

Pr . autem facile Propositio primo Lucae ii. Verum • 
tamen quod superest , date eleemosynam , qua generali 
Christi sententia liquet , quotiescumque adest superfluum, 
faciendam esse eleemosynam , ubi locus sit faciendae elee- 
mosynae . Atqui occurrente communi tantum necessitate, 
locus datur eleemosynae faciendae. Ergo 6cc. Ita plane haec 
verba interpretatur S. Gregor, lib. i o. Epist. 3o. ad Augu- 
stinum Episcopum , ad interrogationem secundam : „ Omne 
„ quod superest necessitatibus , in caussis piis , ac religiosis 
„ erogandum est, Domino, ac Magistro omnibus dicente : 
„ Quod superest , date eleemosynam, et ecce omnia mun- 
„ da sunt vobis „ . 

a. Ex terribili sententia , quam adversus reprobos la- 
turus perhibetur Christus Matth. 25. Discedite a me ma- 
ledicti in ignem aeternum , esurivi enim , et non dedistis 

mihi manducare Scc. Ex quo dubitari non potest, lethalem 
omissionem eleemosynae plerisque hominibus caussam fu- 
turam damnationis aeternae. Jam vero non adeo frequens 
est extrema , aut gravis proximi necessitas . Igitur nisi 
occurrente communi tantum necesitate, urgeret praeceptum 
erogandae de superfluo eleemosynae, non nisi raro etiam 
eveniret, ut ob praetermissam eleemosynam lethali se cul- 
pa homines obstringerent. Non ergo tam late pateret le- 
thale illud crimen , quam revera patere ostendit allata 
Christi sententia . 

3. Ex illis Joan. Baptistae verbis Lucae 3. Qui ha~ 
het duas tunicas , det non hahenti , et qui habet escas 
similiter faciat . Idem colligit D. Hieroti. F.pist. »5o. 
ad Ediliatn , ubi docet:,. Unus tunicae nomine significa- 
„ ri quidquid corpori nostro suflicere potest , et huma- 
,, nae succurrere imbecillitati . Escarum vero , seu victus 
,, unius diei nomine , quidquid in praesentibus alimentis 
„ necessarium est . ., Tum addit : ,, Si plus habes , quam tibi 
„ ad victum , vestitumque necessarium est, illud eroga, et 
„ in illo debitricem esse te noveris ,, . 

4. Apostolus ad Ephes. 4. Qui furabatur , jam non 

furetur , magis autem laboret operando manibus suis 
quod bonum est , ut tribuat necessitatem patienti . Quod 
si Apostolus praecipit quibus facultates non suppetunt , ut 
proprio labore sibi comparent, quae impertiantur indi- 
gentibus, profecto inique,et turpiter, et perperam sibi blan- 
diuntur, qui opibus abundantes necessitatem aviditate men- 
tiuntur , nec sibi quidquatn superfluere putant . Prima 
proinde ad Timotli. cap. 6. idem Apostolus : Divitibus, in- 
quit, hujus saeculi praecipe divites fieri in operi • 

lus bonis , facile tribuere. Divitibus ergo praescribitur, 
ut facile tribuant : non igitur ubi adest tantummodo extre- 
ma, et gravis necessitas , quae raro occurrunt , et in qui- 
bus ea in tribuendo facilitas se prodere non possit . 

Pr . 2 . Ex traditione. D. Basilius honi. in illa Lucae 
verba: Destruam horrea mea 6cc . ,. Esurientis est , inquit , 
„ panis, quem tu retines : nudi esi \ estis , quam in aica ser- 
„ vas , discalceati calceus , qui apud te marcescit , indigen- 

„ tis argentum, quod possides defossam . Quocirca tam mul- 
tis injuriam facis, quam multis opem conferre potuisti 
Chry-mst. Cone. 2. in Lazarum sic monet divites : „ Non 
,, plura caeteris accepisti bona , ut solus ea consumeres , sed 
,, ut ea proximis indigentibus impartiendo, boni dispensato- 
„ ris gloriam tibi comparares,,. 

Ambrosius lib.de Nabbute cap. 12.,, Ne dixeris , in- 
„ quit Deus , cras dabo : qui non patitur dicere , cras dabo , 
„ quomodo patietur dicere , non dabo ? non de tuo largiris 
„ pauperi , sed de tuo reddis . Quod enim commune est in 
9 , omnium usum datum, tu solus usurpas . Omnium est terra, 
„ non divitum : sed pauciores, qui non utuntur suo, quam 
„ qui utuntur. Debitum igitur reddis, non largiris inde- 
„ bitum . Ideo ait Scriptura : Declina pauperi sine tristi - 
„ tia aurem tuam , et redde debitum tuum , et responde 
„ illi pacifica man > uetudine „ . Et Serm.8. in Psalm. 1 1 8. „ 
„ Misericordia quidem justitiae portio est, ut si velis do- 
„ nare pauperibus , misericordia haec justitia est „ . llevera 
misericordia , quae benignitas dicitur , virtus est annexa 
justitiae , tametsi a perfecta justitiae ratione deficiat . Ex 
quo intelligi potest , quae sit ista ratio debiti , quod San- 
cti Patres magnopere urgeat, ubi de oificio eleemosynae 
pertractant . 

Augustinus in illa Domini verba apud Aggaeum cap, 2. 
Meum est aurum , et meum eit argentum', haec habet; 
„ Meum est , inquit , aurum, et meum argentum , non ve- 
„ strum o divites terrae . Quid ergo dubitatis pauperi dare 
,, demeo, aut quid extollimini , cum datis de meo,,? 

Greg. Magnus part. 3 . Pastoralis Curae Admonitio* 
ne 22. „ Admonendi sunt quoque, inquit, ut sollicite atten- 
„ dant, quod ficulnea quae fructum non habuit, contra 
„ hanc districtius agricola queritur , quod etiam terram oc- 
,, cupavit. Terram quippe ficulnea sine fructu occupat, 
„ quando mens tenacium hoc , quod prodesse multis pote- 
„ rat , inutditer servat „ . 

De mente vero D. Th. etsi nonnulli dubitant, nulla 
tamen videtur esse ratio dubitandi ; dubitant autem pro- 
pterea quia D. 1 b. q. 3 a. art. 6. duplicem conditionem re- 

quircre videtur, ut quis alligetur praecepto eleemosynae,' 
nimirum quod superfluum habeat, et quod pauper labo- 
ret extrema necessitate ; ex quo concludunt , si non adsit 
pauper , quem premat extrema, vel gravis necessitas , non 
obstringi quemquam sola superflui ratione ad eleemosy- 
nam erogandam , communem tantum necessitatem patienti- 
bus . Verum in hoc hallucinantnr , quod ea duo sic po- 
sita putent a D. Th., quasi duas conditiones, quae simul 
concurrere debeant ad inducendam obligationem eleemo- 
synae , et non potius velut duo fundamenta ejusdem obii* 
gationis . Sic enim perspicue mentem ipse suam explicat 
pluribus locis, velut loco cit. e\ 4, Sent., et 2. 2. q. 1 1 8. 
art. 4. ubi duplicem hunc titulum expresse distinguit, ad- 
struens debitum esse,. Bona sua pauperibus erogare, vel 
„ propter periculum necessitatis , vel etiam propter su- 
,, perfluitatem habitorum ,, . Sic ergo intelligendus est 
D.Th., ut velit , extremam necessitatem requiri, qua gravis 
etiam conprehenditur , ut quis alicui determinate opem 
ferre teneatur , caeterum communi tantum occurrente ne- 
cessitate : „ Cum non possit , ut ipsemet ait illa q. 32 . art.6., 
,, ab aliquo uno omnibus necessitatem habentibus snb- 
„ venire , talem necessitatem non inducere quidem obli- 
„ gationem,uni potius , quam alteri subveniendi Atta- 
men propter ipsum superfluum vigete semper obligatio- 
nem illius in pauperes erogandi , prout etiam docet q. 66. 
art. 7. „ Res , quas aliqui superabundanter habent, ex na- 
„ turali jure debentur pauperum sustentationi ,, . Ubi certe 
non loquitur de pauperibus extrema necessitate afflictis • 

Adversus constitutas Propositiones multa commini- 
scitur callida simul, et improba opum aviditas. 

Obj. 1. Largitionem eleemosynae non esse in prae- 
cepto, nam consilia distinguuntur a praeceptis. Sed elee- 
mosynam dare est consilii juxta illud Danielis 4. Con- 
silium meum Regi placeat , peccata tua eleemosynis re- 
dime . Ergo 8cc. 

R . S. Th. q. 32 . art. 5 . ad r. „ Quod Daniel loque- 
,, batur Regi , qui non erat legi D<d subjectus, et ideo ea 
„ etiam, quae pertinent ad praeceptum legis , quam non 

profitebatur, erant ei proponenda per modum consilii; 
„ vel potest dici , quod loqnebatur in casn illo, in quo da- 
„ re eleemosynam non est in praecepto,,. Milii etiain vi- 
detur alia se offerre commoda hujus legis explicatio , ni- 
mirum : haec verba Danielis : Consilium meum Regi pla- 
ceat , non esse ad ipsam eleemosynam in se spectatam 
referenda, quasi Rex ille Nabuchodonosor non esset di- 
vina lege , si non positiva, saltem naturali, obligatus ad 
eleemosynam, et consilio tantum ad id virtutis officium 
cohortandus: sed referenda esse ad ipsum Danielem,qui 
vocatus a Rege ad somnii interpretationem , cum ipse im- 
perare Regi non posset, consilium dedit , sive ipsum mo- 
nuit , hortatusque est , ut vellet naturali eleemosynae prae- 
cepto satisfacere , simulque abundantioribus eleemosynis 
peccata redimere . 

Obj. 2 . Praecepta omnia revocantur ad praecepta de- 
calogi . Atqui nullibi praecipitur in decalogo largitio elee- 
mosynae . Ergo &c. 

R. Cum D. Th. subventionem proximi omnem revo- 
cari ad praeceptum de honoratione parentum . Sic enim 
inquit Apostolus ad Timotli. 4 .,, Pietas ad omnia utilis 
„ est , promissionem habens vitae , quae nunc est , et fu - 
„ turae , quod dicit , quia in praecepto de honoratione 
„ parentum additur promissio, ut sis longaevus super ter- 
„ ram . Sub pietate autem comprehenditur omnis eleemo- 
„ synarnm largitio Recte sane : pietas enim virtus est, 
quae a parentibus manat in sanguine conjunctos, adeo- 
que in omnes homines , utpote iisdem parentibus ortos , 
unamque familiam constituentes. 

Obj. 3. Cuilibet licet re sua uti , eamqne retinere ; 
sed quamdiu rem suam quis retinet, non facit eleemosy- 
nam. Licitum est ergo non facere eleemosynam . Non igi- 
tur praeceptum . 

R . S. Th. ,, Quod bona temporalia quae homini di- 
' n vinitus conferuntur , ejus quidem sunt quantum ad pro- 
,, prietatem , sed quantum ad usum , non solum debent 
„ esse ejus, sed etiam aliorum , qui ex eis sustentari pos- 
„ sunt, ex eo quod ei superfluunt. Unde Basilius dicit*: 

,, Si fareris ea tibi divinitus provenisse i an injustos est 
,, Deus inaequaliter res nobis distribuens ? Cur tu abun- 
,, das , ille vero mendicat , nisi ut tu bonae dispensatio» 
„ nis merita consequaris , ille vero patientiae braviis de- 
,, coretur ? „ Et reliqua quae superius dicta sunt . 

Obj. 4. Ait porro cupiditas tam multa necessaria es- 
se ad statum cum ca , quae par est , dignitate tuendum , 
eam vero temporum difficultatem , ut nihil revera locu- 
pletes etiam qui dicuntur homines , redundantis habeaot , 
quod erogent in pauperes . 

i?. Scilicet illa est vox cupiditatis , quam repressit In» 
nocentius XI. propositione damnata 12. ,, Vix in saecula» 
„ ribus , etiam in Regibus, invenies superfluum status, 
,, et ita vix aliquis tenetur ad eleemosynam , quando te- 
„ nentur tantum ex superfluo statui „ . Multa superflua 
habemus , inquit Augustinus in Psalm. 147., si nonnisi 
necessaria tenemus j nam si inania quaeramus , nihil 
sufficit . 

Errant sane, qui status sui splendorem , et dignitatem 
in profuso , et immoderato luxu constituunt ; nihil est pro- 
fecto decorum , quod est immoderatum , ut ipsa proinde 
ratio decori admonere possit , in tuendo statu modurn esse 
adhibendum . Nonnulli equidem hoc no»tro aevo proca- 
cioris ingenii homines , paratique ad omnem scribendi li- 
centiam , luxum non excusare modo, verum etiam ho- 
nestare aggressi sunt: at quidquid illi commenti fuerint, 
stat sapientium sententia : profusum luxum, tanquam per- 
nicissimam flammam, non solum Respublicas absumere, 
sed et Regna ipsa , et Imperia , eademque amplissima . Alit 
luxus iste in civitatibus multitudinem aliquam inalefe- 
riatorum hominum; at rusticationis labores , quorum fiu- 
ctus agricolarum necessitati subductos misere vexat, ac 
distrahit , languere cogit, quibus et agri abundantiori fru- 
gum copia laetificarentur , et rura ipsa fiequentioribns 
incolis illis celebrarentur , in quibus Reipublicae , et Im- 
perii maximum robur, et praesidium positum est. 

Quocirca in sumptibus, qui ad decorum in statu vi- 
tae conservandum pertinent , liaec adhibeatur regula a 

quam non Christiana tantum caritas > sed ipsa moralis 
probitas efflagitat quam maxime , ut in splendidissima 
etiam magnificentia , semper aliqua extet species modera- 
tionis, et frugalitatis . Quam frugalitatem si praeseferre 
volent divites , et velle debent , multa profecto sibi re- 
dundare sentient, quae possint conferre ad sublevandam 
inopum miseriam . 

Obj . 5. Illud etiam jactari solet ad totam minuendam 
superabundantis rationem , nihil ei superesse , qui velit in 
futurum tempus prospicere . Quid enim superfluere sibi 
posse arbitretur , qui cogitet, multis liberis esse providen- 
dum , dotes conficiendas , tam multas imminere tum publi- 
cas , tum privatas saepe inopinatas calamitates, bella , ca- 
ritatem annonae , fluminum exundationes , aliaque similia? 

Illud etiam additur , nemini non licere de statu suo 
vel augendo , vel multiplicando cogitare . Atqui tamen ne- 
mo potest ex tenuiori statu in ampliorem ascendere , nisi 
multa reservet priori statui superflua . Igitur non videtur 
culpandus qui , communi praesertim occurrente tantum ne- 
cessitate , de superfluis non elargitur . 

/?. Patrem familias aliquam pecuniam servare posse 
in futurum tempus, qua familiae necessitatibus, et com- 
modis consulat, et imminentibus periculis, et calamita- 
tibus occurrat, id nemo diffitetur, modo in illis compa- 
randis opibus prudentiae judicium , non cupiditatis libi- 
dinem sequatur. Est autem prudentiae in congregandis in 
futurum tempus divitiis eum modum adhibere , quem re- 
rum , cf. temporum conditio postulat . Non inanes metus 
obtrudere, non vana , et extraordinaria pericula fingere, 
sed ea praevidere, et providere, quibus probabili judi- 
cio providendum erit . Itaque sublata cupiditate , non est 
dubitandum , quin prudentia multa sit Iiberalitati conces- 
sura, quae in pauperes eroget. 

Quod vero attinet ad status commutationem , non est 
dubitandum, quin licite quisquam possit interdum ex hu- 
miliore statu in altiorem conscendere. Neque id eleemo- 
synae pradeepto adversatur . Tantum est intelligend um 
honestis , licitisque mediis, et gradibus ascensum fieri opor- 
Tom. XV III. II r 


5,4 DE PECCATIS 

tere ex inferiore loco in superiorem, non sordida ava- 
ritia, non inani fastu , et ambitione . Sic autem plerum- 
que honeste status commutatur cum laudabili labore , et 
industria, velut in mercatura facienda , vel in militia , aut 
in magistratibus defungendis homo humili fortuna , et loco 
natus honestiorem jam , et splendidiorem personam in- 
duere incipit , ac sustinere. Cui deinde personae nihil con- 
venientius , quam ut ex opibus legitime partis, quae ipsi 
obveniunt , statum , et patrimonium congruens constituat. 
Quo posito intelligitur , quemadmodum ea , quae superflua 
fuissent priori ejus conditioni , non jam sit superflua 
ei conditioni , quae naturaliter illius industriam , munera , 
personam sequitur. Sed tamen in hoc statu constituen- 
do semper est modus tenendus , non avaritiae , aut cupi- 
ditati obsequendum . Quamobrem in illa etiam commu- 
tatione multa suppetent , quae prudentia merito superflua 
judicet impartienda in necessitates pauperum . 

CAPUT III. 

De nonnullis conditionibus ad eleemosynae praeceptum. 

pertinentibus . 

Sequitur, ut paucis quaestionibus per varia circum- 
stantiarum genera conditiones explicemus , quibus affecta 
eleemosyna esse debet . 

Quaeritur itaque i. Dc personis alterius potestati 
subditis , num , et quomodo facere possint , aut debeant 
eleemosynam . Hac quaestione comprehenduntur Mona- 
chi , uxores, filii familias, pupilli , et minores servi. 
Generalis regula est tradita a D. Th. 2. 2. q. 3 i. art. 8. 
„ Qui sunt sub potestate constituti , de re, secundum quam 
„ subjiciuntur superiori , eos non debere eleemosynam 
„ facere , nisi quatenus fuerit cis a superiore conces- 
,, sum.,. Excepto eventu extremae necessitatis. Qua ve- 
ro in re non subjiciuntur alienae potestati, posse illos, 
efdebere , non secus ac ii , qui sui juris existunt , eleemo- 
synas facere . Hinc respondetur communiter primo de 

Monacho : Si habet commissam a Praelato bonorum ad-f 
ministrationem , posse ipsum dc rebus Monasterii , prout 
sibi commissum est , eleemosvnas facere : secus non pos- 
se, nisi e licentia, vel expressa , vel probabiliter praesum- 
pta Praelati: quod locom habere intelligitur , quum agi- 
tur de pecuniis in ejus usum concessis, itineris v. g., aut 
studiorum causa . Quibus in rebus quod sibi Monachus 
parsimonia sua detraxerit , potest laudabiliter erogare in 
pauperes . Quod si Monachus aut Parochus sit , aut be- 
neficio aliquo potiatur , cum eo ipso munus dispensatio- 
nis sustineat , non est dubium , quin possit , et debeat 
eleemosynae officio satisfacere. 

2 . De uxore haec statuit D. Th. loco cit. ad 2 . ,, Si 
,, uxor habet alias res praeter dotem , quae ordinatur ad 
„ sustentanda onera matrimonii , vel ex proprio lucro, 
,, vel quocumque alio licito modo , potest dare eleemo- 

synam , etiam irrequisito assensu viri, moderatas ta- 
,, mcn , ne ex earum superfluitate vir depauperetur ; alias 
,, autem non debet dare eleemosynas sine consensu viri 
„ vel expre-sso, vel praesumpto , nisi in articulo nccessita* 
„ tis „ . Quain sententiam D. Th. sic Doctores interpre- 
tantur, ut non de omnibus, quae mulier suo labore, et 
industria sibi comparat , possit eleemosynam facere , nisi 
dotem attulerit sustinendis matrimonii oneribus plane suf- 
ficientem . Deinde posse ipsam de bonis mariti moderatas 
eleemosynas largiri , cum nacta est rei familiaris admini- 
strationem . Tum invito etiam marito non prohiberi a 
moderatis eleemosynis suae conditioni convenientibus ; 
est eniin uxor non serva , sed socia , et particeps dome- 
sticae administrationis , licet cum subjectione ad maritum : 
id vero locum habere, nisi immineant rixae , et discor- 
diae . 

3. Eadem generalis regula valet de pupillis, et mi- 
noribus, qui de praesumpta tutorum, ac curatorum li- 
centia modicas eleemosynas jure faciunt , non item ma- 
gnas ; quin etiam tutoribus ipsis, et curatoribus ita cre- 
dita est censenda bonorum ad pupillos, et minores perti- 
nentium administratio , ut non ipsis interdicta sit mode- 

rata eleemosynarum largitio pro pupillorum statu, et con- 
ditione . 

4. Cum ea quae sunt filii familias , sint et patris , 
ut ait S. Th. loco cit. ad 3., non possunt ipsi eleemosy- 
nam facere , nisi permodicam , de qua scilicet praesu- 
mere possunt , quod patri placeat , nisi etiam alicujus forte 
rei administrationern sibi a patre concessam habeant; 
quod si tamen filius familias peculium habeat castrense, 
comparatum nempe ex militari stipendio, aut quasi ca- 
strense, quod ex beneficio, vel officio publico, vel libe- 
rali donatione pepererit , ex eo potest, nulla etiam facul- 
tate patris , eleemosynas facere . 

5. Denique de famulis planum est, non posse ipsos 
de dominorum copiis quidquam elargiri pauperibus, ni- 
si eorum vel expresso, vel tacito interveniente consensu, 
qui tacitus consensus tamen non facile adesse est praesu- 
mendus, sed solum ubi levia quaedam, et dominis inu- 
tilia, qualia sunt aliqua dc reliquiis mensae, distribuen- 
da occurrunt. 

Quaeritur 2. Quibus elargiri eleemosynam debea- 
mus . Generalis praeceptio est , neminem indigentem pror- 
sus ex illo benignitatis , et caritatis officio repellendum 
esse , non peccatorem , non infidelem , non inimicum . 
Christiani est hominis Deum imitari patrem suum , qui 
solem suum facit oriri super bonos, et malos , et pluit 
super justos , et injustos. Et Christus ipse Lucae 6. sic 
praecipit: Omni petenti te tribue ; et Apostol. ad llom. 
12 .Si esurierit inimicus tuus , ciba illum, si sitit, po- 
tum da il/i ; sed ita est improbis praestandum hujusmo- 
di caritatis officium , ut eorum inopia sublevetur , non 
improbitas foveatur. Unde est illud Spiritus Sancti ora- 
culum Ecclesiastici 12. Da bono, et non receperis pecca- 
torem. Cum scilicet peccator ex eleemosyna occasionem 
sumit in peccato perseverandi . Quamobrem illi sunt pror- 
sus eleemosyna indigni , qui malunt turpi otio mendican- 
do torpescere , magno cum incommodo Rei publicae , quam 
honesto labore sibi necessaria comparare; iniquissimi ve- 
ro sunt , qui improba mendicitate multas quandoque opes 

collidunt , aut cum aliunde habeant, arripere hac ratio^ 
ne non desinunt, qui nimirum veris pauperibus per sum* 
mam injuriam aliorum beneficia eripiunt , quo nomine 
restituere omnino inique parta tenentur. • «• 

• Hinc profecto non solum immunes a culpa , sed etiam 
laudandi magistratus, qui civitatibus peregrinos pauperes 
expellunt, sive quia exteris domestici praeferendi sunt, 
cuin Utri qtie succurri' non potest, sive propter imminens 
quandoque periculum morborum, corruptelarum , proditio- 
num , quae per illos homines importari metuunt ; tum 
etiam cum robustos , et valentes homines mendicare non 
sinunt, nt praecluso desidiae aditu, labore suo, et indu- 
stria sibi , ac Reipublicae aliquando utiles esse incipiant. 

Denique cum aliquis ordo in exercenda benignitate 
servari debeat , praeclare docet D. Tb. hac quaest. 32 . 
art. 9 Hominibus nobis aliqua propinquitate conjunctis 
ante , caeterisque paribus , subveniendum esse , quam 
aliis: esse hanc discretionis rationem adhibendum , quoad 
differentiam conjunctionis , sanctitatis , et utilitatis , ut 
nimirum sanctiori personae, et magis indigenti, vel llei- 
publicae utiliori ante subveniamus , quam personae pro.» 
pinquiori , maxime si non ea est propinquitate, ut spe- 
cialem ejns curam gerere debeamus , aut non magna ne- 
cessitate prematdr iw ‘ ‘ 1; * r 

Onaeritur 3 - Utrum de male, et inique partis facien- 
da sit eleemosyna. 

Egregie, et paucis hanc quaestionem dissolvit S.TIi. 
q. cit. art. 7.,, Dicendum , quod tripbciter potest aliquid 
,, esse illicite acquisitum: Uno enim modo id quod illi* 
„ citc al) aliquo acquiritur , debetur ei , a quo est ac- 
,, quisitum , nec potest retineri ab ep , qui ucquisivit , 
i, sicut contingit in rapina, ct furto, et usuris : et de 
„ talibus , cum homo teneatur ad restitutionem , eleemo- 
„ syna fieri non potest: Alio vero modo est aliquid illi- 
,, cite acquisitum, quia qui lern ille qui acquisivit, re- 
tinere non potest, ncc tamen debetur ei , a quo acqui- 
sivit , qn.ia scilicet contra justitiam accepit , et alter 
contra justitiam dedit , sicut contingit in simonia , in 

„ qua datis , ct accipiens contra divinae legis justitiam 
„ agit: unde non debet restitutio fieri ei qui dedit, sed 
„ debet in eleemosynas erogari . Et tandem est ratio in 
„ similibus , in quibus scilicet et datio , et acceptio est 
,, contra legem . Tertio modo est aliquid illicite acquisi- 
„ tum, non quidem quia ipsa acquisitio sit illicita, sed 
,, quia id, ex quo acquiritur , est illicitum: sicut patet 
„ de eo, quod mulier acquirit per meretricium: et hoc 
„ proprie vocatur turpe lucrum , quod enim mulier me- 
„ retricium exerceat , turpiter agit , et contra legem Dei , 
„ sed in eo quod accipit, non injuste accipit, nec con^ 
„ tra legem: unde quod sic illicite acquisitum est, reti- 
,, neri potest , et de eo eleemosyna fieri „ . Hactenus 
D. Th. 

De his vero, quae per aleas acquiruntur, statuit in 
Responsione ad 2. ,, In ludo esse aliquid illicitum ex di- 
,, vino jure, scilicet quod aliquis lucretur ab his , qui 
„ rem suam alienare non possunt, sicuti sunt minores, 
,, et furiosi, et hujusmodi : et quod aliquis trahat alium 
,, ex cupiditate lucrandi ad ludum , et quod fraudulenter 
„ ab eo lucretur ; et in his casibus tenetur ad restitutio- 
,, nem, ct sic de eo non potest eleemosynam facere. Ali- 
„ quid autem videtur esse illicitum ex jure positivo ci- 
„ vili , quod prohibet universaliter tale lucrum; sed quia 
„ jus civile non obligat omnes, sed cos solum, qui sunt 
,, his legibus subjecti , et iterum per dessuetudinem ab- 
„ rogari potest, ideo apud illos, qui sunt hujusmodi le- 
„ gibus obstricti, tenentur universaliter ad restitutionem, 
„ qui lucrantur, nisi forte contraria consuetudo praeva- 
,, Icat, aut nisi aliquis lucratus sit ab eo, qui traxit eum 
„ ad ludum , in quo casu non tenetur restituere , quia 
,, ille qui amisit , non est dignus recipere , nec potest 
„ licite retinere , tali jure positivo durante : uude debet de 
„ hoc eleemosynam facere in hoc casu. 

Quaeritur 4. Utrum eleemosynae praecepto satisfieri 
possit per mutuum, vel commodatum . 

Ii. Quandoquidem eleemosynae praeceptum est di- 
stinctum a praecepto mutui , urgetque omnes, quibus co- 

piae superfluunt , ad communem etiam inopurn necessita- 
tem sublevandam, proprie loquendo non posse satisfieri 
praecepto eleemosynae per mutuum , et commodatum ;quoil 
etiam ex eo patet, quod si pauper in extrema necessitate 
victus , tantum ex alterius bonis surriperet , quantum opus 
est ad occurrendum extremae necessitati , non teneretur 
olim id restituere , quod abstulisset ; quandoquidem quum 
in extrema necessitate omnia fiant communia , auferre 
idipsum jure suo potuisset. 

Inique ergo dives inopis extremae necessitati subve- 
. niens,eum vellet restitutione obligare, sed omnino debe- 
ret eleemosynae praecepto satisfacere . Aliquando tamen 
evenire potest, ut quis caritatis praecepto, quo tenetur 
alteri subvenire , satisfacere qur>at per mutuum , vel com- 
modatum; velut si qui nunc premitur gravi , et extre- 
ma necessitate, aliunde bona habeat, quibus erectus a 
praesenti calamitate frui possit; tum etiam quando neces- 
sitati alterius per solum usum rei consuli potest ; velut 
si quis equo praesente opus habeat ad evadendum mortis 
periculum, quo casu teneris equum ipsi utendum, non 
possidendum, concedere; quod satis ex se patet. 

Quaeritur 5. Num qui praetermittit subvenire extre- 
mae proximi necessitati , teneatur ad restitutionem , et 
compensationem damnorum , quae ex ejus morte secuta 
sunt, erga eos quorum interest. . 

Ii. Duplex est de hac consultatione virorum docto- 
rum sententia . Nonnulli, inter quos Cajetanus , et Tur- 
recremata, teneri ajunt , his argumentis ducti . Primo quod 
extrema evadente necessitate , bona fiant jure naturae com- 
munia ; quemadmodum erant olim ante divisionem jure 
gentium inductam . Secundo , quod pauper in extrema ne- 
cessitate jure suo sibi sumere possit quae necessaria sunt 
ad eam propulsandam, nec jure ab eo impediri possit, 
e cujus bonis quod opus habet, accipit, nec restituere 
omnino teneatur; quibus probatur, eum esse vere domi- 
nii in bonorum, quae faciunt ad extremam necessitatem 
sublevandam . Tertio quod Sancti Patres non verentur 
fures , et raptores appellare divites , qui deserunt pau- 

percs extrema necessitate afflictos . Igitur ex doctrina Pa- 
trum eodem restitutionis onere obligati tenentur, quo fu- 
res ipsi, et raptores. 

Negant tamen alii gravissimi Auctores, velut Suare- 
sius , Vasqnesius , Sylvius , quorum probabilior nobis 
etiam sententia esse videtur . Nam tainetsi, extrema occur- 
rente necessitate , bona fieri communia dicantur, quemad- 
modum communia erant ante inductam jure gentium bo- 
norum divisionem; minime cx eo sequitur, neque ita est 
intelligendum , ut statirn atque alius eget, ejus esse desi- 
nant, cui legitime obvenerunt; non enim aliena indigen- 
tia quemquam privat suo dominio . Sic ergo fiunt com- 
munia , primo quia ex una parte qtii ea possidet, omni- 
no debet ex iis extremae necessitati proximi subvenire: 
secundo quia potest ex alia parte qui premitur extrema 
necessitate , illam partem occupare , qnae sibi est omni- 
no necessaria, non aliter, atque potuisset occupare bona 
sibi occurrentia in statu primitivae communitatis ante in- 
ductam divisionem . Sed cum illa esset communitas, ut 
ajunt , negativa , profecto talis erat eorum bonorum con- 
ditio , ut non ante cujusquam propria essent , quam ab 
ipso fuissent occupata . Tametsi ergo revocentur bona di- 
viturn , extrema occurrente necessitate , «ad conditionem 
illius primaevae communitatis, semper constabit extreme 
indigentem non ante acquirere in co quid quam dominii , 
quam aliquid ex iis occupaverit . Ex quo sequitur , elee- 
mosynam ipsis deberi, non debito proveniente ex justitia 
commutativa, sed ex caritate, vel ex justitia late accepta 
pro quocumque officio debito, vol potius ex justitia lega- 
li, maxime si interveniat auctoritas Principis, quem pu- ' 
blica imminente praesertim calamitate, dubium non est, 
posse divites cogere, ut indigentibus quisque pro modo 
suo subveniat . Tametsi ergo dives praetermittendo elee- 
mosynae officium, debito legali non satisfecerit, non ta- 
men dici potest, eum retinuisse quod alienum es9et , si- 
quidem non adhuc occupatum ab extreme indigente ; qua- 
mobrein nec justitiam commutantem violasse, nec resti- 
tutione teneri censendas est . Habet igitur indigens jus 

ad occupandam ex bonis divitis quantum opus est ad 
subveniendum suae extremae necessitati , 9ed non fit vere 
dominus , nisi per occupationem ; quare nec impediri 
potest, ne occupet, quia jus habet ad occupandum; nec 
restituere tenetur , quia ejus quod occupavit, verum domi- 
nium acquirit; quod si ergo dives pauperem extrema ne- 
cessitate addictum , voientemque sibi ex ejus bonis quid- 
quam sumere, prohiberet, aut eriperet, quod jam sum- 
psisset, tum sane violator esset justitiae commutativae , 
eoque nomine obstrictus esset ad restitutionem , vel com- 
pensationem . Quod autem a Sanctis Patribus fures , et 
raptores vocentur avari , qui negant eleemosynam extre- 
mam necessitatem patientibus , sic est intelligendum , non 
quod eodem plane, sed quod simili genere improbitatis, 
et sceleris teneantur ; utrique enim per summam inju- 
riam proximum gravissime laedunt . Similis ergo impro- 
bitas , sed illi rapiendo , isti non largiendo quod largi- 
ri deberent, non eadem proinde ratio improbitatis , quan- 
doquidem ia primo, non in altero violatur justitia cora* 
mutativa , qua fit, ut primi , noa alteri ad restitutionem te- 
neantur . 

C A P U T IV. 

De peccatis ex avaritia prodeuntibus . 

^Tametsi non repugnet, avaritiam, et aliud quod- 
vis vitium capitale ex alio vitio interdum oriri , ipsam 
tamen capitale vitium esse , ex hoc fit manifestum , quod 
cupiditas divitiarum impellere solet homines ad multa fla- 
gitia perpetranda . Et quidem cum divitiae valeant ad 
sensilia fere omnia bona comparanda , eademque propte- 
rea quodammodo contineant , referunt aliqua ex parte 
imaginem felicitatis , quae omne bonum complectitur . Un- 
de in divitias, tanqnam in finem dum auimus perverse 
fertur, inulta improbe facit, ejus finis potiundi caussa: 
quae improbitates avaritiae filiae a Theologis dicuntur , 
licet sint plerumque specie diversae . 

Sunt autera praecipuae , quae afferuntur a D.Grego- 
rio lib. 3i. Mora]., nimirum : proditio, fraus, fallacia, 
perjuria , inquietudo , violentia , contra misericordiam 
obduratio . Nam, ut explicat D.Th., qui tenetur amore im- 
modico divitiarum, immodicus est etiam in illis retinen- 
dis: unde obduratio contra misericordiam , immitis ani- 
mi affectio, quam emollire non valent proximorum mi- 
seriae , nec flectere ad subveniendum . Secundo facit idem 
immodicus amor, ut animus infinitis curis torqueatur, 
dum cogitat de divitiis acquirendis : unde inquietudo , 
vehementior scilicet applicatio animi , et occupatio de di- 
vitiis, aut acquirendis , aut conservandis. Tertio in hanc 
curam intentus saepe aut vim adhibet , aut dolum , ut 
facilius expetitis divitiis potiatur : hinc violentia , cum 
pauperes a potentioribus opprimuntur ; in dolis vero com- 
moliendis, interdum verborum praestigiis circumscribi- 
tur proximus, estque fallacia , cui si jusjurandum ad- 
ditur, fit perjurium , si dolus in re , vel facto committi- 
tur, dicitur fraus . Proditio denique mihi videtur defi- 
niri posse, dolus, quo per iniquam occulti manifestatio- 
nem, ac deceptionem pernicies conflatur alteri , sive in 
Vita , et fama , sive in rebus ad ipsum pertinentibus , 
contra fidem ipsi debitam. Dicitur contra fidem debitam, 
quia nisi aliquod fidei vinculum intercedit , ortum ex 
aliqua aut publica, aut privata obligatione , per iniquam 
occulti manifestationem non incurreret quis in crimen 
proditionis Hinc non est proditor , qui nullo fidelitatis 
vinculo obstrictus alteri detrahit, et peccatum ejus oc- 
cultum manifestat, quamvis inique, et improbe. Dicitur 
autem proditio , quoties pernicies alicui conflatur per de- 
ceptionem , cum scilicet specioso quodam titulo , quo fides 
contineri deberet, in perniciem, et fraudem conjicitur , 
tametsi nulla; intercedat occulti manifestatio, velut in eo, 
qui aut simulata amicitia, aut ira dissimulata, vel remo- 
ta, insidiosae caussa suspicionis hominem inopinato ag- 
greditur , et interimit . Immo ex non manifestatione oc- 
culti oritur interdum crimen proditionis , velut in prae- 
dicatore , qui contra officium veritates evangelicas mani: 

festare praetermittit , ia subdito , qui consilia hostium suo 
Principi non aperit . 

Quatuor autem modis praecipue incurritur in crimen 
proditionis . Primo tradendo personam , ut impius Judas, 
qui Christum , perfida Dalila , quae fortissimum Sampso- 
nem, uterque ex avaritia prodidit . Secundo prodendo lo- 
ca , velut arces , oppida , castra , sive tradendo ea hosti- 
bus , sive viam demonstrando , qua expugnentur . Ter- 
tio prodendo res mobiles, ut qui repositas, et latentes 
aliorum divitias furibus indicant , Quarto secreti fidem 
violando . Quare proditores censendi sunt causarum pa- 
troni , qui occulta consilia clientum in ipsorum detri- 
mentum parti adversae aperiunt ; medici, et chirurgi,, 
qui occultos, et pudendos morbos manifestant eorum, qui 
se ipsorum fidei commiserunt ; et generatim qui alicujus 
momenti arcana sibi ab amicis prodita proferunt , cum 
inde damnum aliquod ei , qui credidit, probabiliter est 
obventurum . Et quidem de hac obligatione secreti reti- 
cendi alte retinenda est doctrina D. Tli. 2. 2. q. 20. art.r. 
ad 2., ubi docet, nihil unquam esse patefaciendum : De 

„ iis quae homini sunt commissa in secreto per confes- 
„ sionem . . quia hujusmodi non scit ut homo , sed tan- 
„ quam Dei minister , et majus est vinculum Sacramenti 
,, quolibet hominis praecepto.,, De his vero, quae aliter 
secreto commendantur, hac distinctione utendum esse tra- 
dit ; nimirum, si ea sunt talia, ex quibus detrimentum 
immineat proximo , maxime vero Ecclesiae , Reipublicae , 
Principi , tunc non solum non sunt reticenda , sed omni- 
no enuncianda. Neque enim per secretum sibi commis- 
sum obligari quis potest ad frangendam fidem , et offi- 
cium , quod jam debet alteri . Si vero sunt talia , quae non 
patefacta nemini noceant , tum cx imposita fide secreti 
consurgit obligatio naturalis ejus retinendi. Idque valet, 
etiamsi superior praeciperet manifestationem illius ; 
quia, ut ait S. Th. „ Servare fidem est de jure naturali, 
nihil autem potest homini praecipi contra id, qpod est 
,, de jure naturali,,. 

Atque hoc etiam loco notandum est , sub sigillo sa> 

cramentalis confessionis, nulla unquam ratione violand o , 
minime contineri ea, quae ad speciem, et similitudinem 
confessionis interdum aperiuntur a nonnullis , qui ut 
strictiorem silentii legem imponant, profitentur in con- 
fessione se dicere, quod dicunt, cmn revera sacramenta* 
liter non confiteantur peccata sua , in ordine ad absolu- 
tionem ; quare ex ficta hujusmodi confessione non con- 
surgit obligatio specialis retinendi secreti contra propo- 
sitas regulas , ut communiter docent Theologi cum Do- 
minico Soto , Cajctano , aliisque viris permagnae aucto- 
ritatis . 

Contra secreti fidem peccant , et quidem saepe mor- 
taliter, qui aliorum epistolas aperiunt, quocumque casu 
in eas inciderint. Nam velle scrutari quod epistolae com- 
mittitur gravem injuriam continet, tum in eo , a quo, 
tum in eam , ad quem dantur . Excipi debent qui publica 
auctoritate literas aperiunt, et privati, cum id faciunt ex 
praesumpta eorum volnntate , ad qnos illae pertinent, vel 
cuin non temere, sed prudenti judicio conjiciunt, eas in 
damnum, vel suum, vel proximi, maximeque Reipubli- 
cae conscriptas fuisse . 

QUAESTIO III. 

De Luxuria . 

.1 : 

C A P U T I. 

De luxuriae natura , et pravitate . 

Luxuria nomen ducit a luxu , quo significatur su- 
perfluitas , et nimia profusio, proindeque luxuriei nomine 
interdum designatur quaevis effusa libido in quocumque 
intemperantiae , vel superfluitatis genere. Hic vero sumi- 
tur prout libido pertinet ad venereas voluptates ; unde 
a S.Th. q. i53. art. 3., dicitur, peccatum ,quo modum ra- 
tionis, et ordinem aliquis circa venerea excedit. 

Luxuriam peccatum esse genere suo lethale , multis 

probator. Primo Apostolus ad Galat. 5. >, Manifesta sunt 
,, autem opera carnis, quae sunt fornicatio, immundi- 
„ tia , impudicitia, luxuria .... quae praedico vobis, 

„ sic praedixi , quoniam qui talia agunt , regnum Dei 
,, non consequenter „ . Notatur hic sane id vitium in 
criminibus fornicationis, immunditiae , impudicitiae , lu- 
xuriae , quibus luxuria ipsa generatim significatur , prout 
pervertit ordinem rationis circa venerea, siumlque osten- . 
ditur excludere a regno Dei . 

Secundo ex illo Apostoli i. ad Cor. 6 . „ An nescitis, 

„ quoniam membra vestra templum sunt Spiritus Sancti, 

„ qui in vobis est, quem habetis a Deo, et non estis 
„ vestri? Empti enim estis pretio magno ; glorificate , et 
,, portate Deum in corpore vestro „ . Hoc autem dicit 
Apostolus , ut deterreat a luxuria , qua homo pcccat in 
corpus suum , ex quo S.Th. hoc art. 3. ad 2 . ostendit, ex 
luxuriae peccato insignem quamdam exoriri rationem in- 
juriae erga Deum, qui est principalis dominus corporis, 
quod luxuria ipsa inquinatur . Multa etiam Patres . Ter- 
tullianus lib. de cultu feminarum cap. i.; Cyprianus lib. 
dc disciplina et habitu virginum ; Augustinus Serm. 9 . de 
decem chordis, gravi, et copiosa oratione tradunt de tem- 
plo Dei, quod sunt fideles , per luxuriam violato , qui- 
bus mirifice declarari potest insignis ejus vitii pravitas , 
et turpitudo . 

Demonstratur tertio ex injuria , qua Christus ipse 
afficitur, dum corpora fidelium , qune sunt membra Chri- 
sti , contaminantur luxuria, sejunguntur a Christo, et mere- 
trici copulantur . Sane per incarnationem Dei filius hu- 
manam naturam sibi conjunxit in unitate personae, unde 
humana natura magnificam prorsus, et divinam , ornnique 
humana cogitatione superiorem dignitatem adepta est. In- 
super Christus per Eucharistiam, ut ait Chrysost. : „ Se 
„ ipsum nobis commiscet, et non fide tantum , verum 
„ et reipsa nos suum efficit corpus:,. Quis ergo non ve- 
reatur illud tantum scelus, et flagitium , quo sacrum id 
foedus abrumpitur , sancta illa et intima conjunctio fide- 
lium in Christi corpore dirimitur, corpus ipsum Christi 

violatur? Quis tam in omni luxuria perditus j qui non 
quasi fulmine aliquo percelli debeat hoc di< to Apostoli : 
Nescitis , quoniam corpora vestra membra sunt Christi 7 
Tollens ergo membra Christi , faciam membra meretricis ? 
absit : an nescitis , quoniam qui adhaeret meretrici , unum 
corpus efficitur . . . « qui autem adhaeret domino , unus 
spiritus est ? 

Demonstratur quarto ex injuria, qua homo per lu- 
xuriam proprium corpus afficit,juxta memoratum illud Apo- 
stoli s Fugite fornicationem : omne peccatum quodrumque 
fecerit homo , extra corpus est \ qui autem fornicatur , in 
corpus suum peccat . . t ' 

Quinto ex injuria, quam infert humano generi lu- 
xuria , actum depravando conservationi , et bono ejusdem 
maxime necessarium, ut ait S. Th. hoc art. 3.; et q. i 5 . 
de malo art. 2. ad 4.,, Omnes corruptiones luxuriae, quae 
„ sunt praeter legitimum matrimonii usum , sunt peccata 
„ in proximum , in quantum sunt contra bonum prolis 
„ generandae, et educandae „ . (Jnde patet, luxuriam pec- 
catum esse , quod singulari quadam ratione contra Deum, 
et Christum est, contra se ipsum, et contra proximum. 
Constat insuper, luxuriam esse vitium capitale : quippe , 
ut docet S. Th., talia sunt quae feruntur in objectum , quod 
vehementer appetitum , alliciat ad sui prosecutionem ; un- 
de ex tali appetitu movetur homo ad multa patranda fla- 
gitia , ut expetito bono fruatur ; fertur autem luxuria in 
sensilem delectationem vehementissimam : jam vero cum 
vires animae inferiores, ut fit in luxuria, plus aequo in- 
tenduntur in suum objectum, consequens est, ut virium 
superiorum actus praepediantur , atque pervertantur : nii 
mirum propterea , turbari mirum in modum per luxuriam 
vim rationis, et volumatis. Unde intelligi potest, quem- 
admodum a Divo Gregorio rectissime dictae fuerunt filiae 
luxuriae, caecitas mentis, inconsideratio , praecipitatio, 
inconstantia • amor sui, odium Dei, aiTectus praesentis 
saeculi , et horror futuri . Est enim rationis quadruplex 
actus in agendis, primo perspicientia boni , quod prae- 
seferat rationem finis , quam perspicientiam mirifice la- 

befaetat Inxuria , juxta illud Danielis i 3 . Species dece- 
pit te, et concupiscentia subvertit cor tuum ; qua fit, ut 
in rebus agendis finein vere bonum , et legitimum homo 
non cernat . Secundo proprium est rationis consilium de 
rebus agendis propter finem ; nullum porro in luxuria 
consilium, nt pulchre ait harum rerum doctus Magister, 
et Poeta Terentius in Eunucho , hic citatus a S.Th. „ Quae 
res , nimirum libido , in se neque consilium , neque mo- 
dum ullum habet , eam consilio regere non potes „ . Hinc 
porro praecipitatio , defectus scilicet consilii , cujus et 
exemplum , et poenas dedit Sampson , cum arcanum suum 
Dalilae prodidit . Tertio ex ratione oritur judicium de 
agendis , quod quam vehementer per luxuriam perverta- 
tur, demonstrant senes libidinosi, apud Dan. cap. i 3 .> 
,, Qui averterunt sensum suum , ut non recordarentur ju- 
,, diriorum justorum,,: unde inconsideratio . 

Quarto ex ratione quoque oritur- praeceptum , seu de- 
cretum de agendis 4 quod impeditur plerumque per luxu- 
riam , unde . inconstantia : pervertitur autem voluntas , tum 
in appetitione finis, tum etiam eorum quae sunt ad finem ; 
atque huc pertinet quinto amor sui , amor pravus , quo 
libidinosi homines carnem suam, eorporisque voluptates 
prae officiis suis , prae divinis , humanisque . legibus dili- 
gunt , de quibus ait Apostulus 2; ad ,l*imoth. 3 . ,, Erunt 
,, homines se ipsos amantes . . . incontinentes . . . vor 
,, luptatum amatores magis „quam Dei . „ unde sexto odi- 
um Dei, quatenus scilicet voluptates prohibet , quas libi, 
dinosi consectantur t Hinc septimo affectus praesentis sae- 
culi, quod perpetuum optarent libidinosi , ut perpetuo pos? 
sentfruisuis voluptatibus . Hujus affectus voces sunt, quae 
leguntur Cap. 2. Venite , et fruamur bonis quae sunt, et 
„ utamur creatura, tanquam in juventute celeriter. Go- 
„ ronemus nos rosis , antequam marcescant ; nullum pra* 
„ tum sit , quod non pertranseat luxuria nostra ; nemo 
„ nostrum exsors sit luxuriae nostrae'; ubique relinqua- 
,, mus; signa laetitiae , quoniam haec est pars nostra, 
„ et h?ec est sors . Gignit denique hic affectas prae- 

sentis saeculi horrorem y et desperationem futuri . Hor- 

icnt scilicet voluptuosi mortem, quae suis voluptati- 
bus finem est allatura. Horrent judicium Dei vivi , con- 
scientiae proinde stimulos libidinibus novis comprimere 
student , ruuntque in eorum scelus > qui teste Apostolo 
ad Ephes. 5. „ Desperantes tradiderunt se impudicitiae , in 
„ operationem immunditiae omnis „ . 

Septem denique assignantur species luxuriae : For- 
nicatio simplex , stuprum , adulterium , sacrilegium , in- 
cestus , raptus, vitium contra naturam. Nam , ut docet 
S. Th. q. i 54» art. 1 . Peccatum luxuriae consistit in hoc, 
quod aliquis non secundum rectam rationem delectatione 
venerea utatur . Haec autem perversio cum spectari pos- 
sit, vel ratione conditionum , quibus actus exercetur , vel 
ratione objecti , seu materiae , circa 'quam versatur, con- 
stat ex principiis generalibus de specifica distinctione 
actuum, ex parte materiae , seu objecti formalis, diver- 
sas luxuriae species esse repetendas : atque id quidem 
repupmat quandoque rectae rationi , quatenus repugnat 
fini actus venerei, nempe generationi prolis. Hujus ra- 
tionis est vitium contra naturam . Quandoque repu- 
gnat rectae rationi, prout impeditur debita educatio, et 
promotio prolis , ut evenit ex natura sua in fornicatio- 
ne simplici . Insuper cura actus ille spectet in bonum 
commune humani generis , quandoque objectum ipsius 
repugnat rectae rationi per comparationem ad alios ho- 
mines , idque locutn habet , sive ex parte ipsius femi- 
nae , cui debitus honos non servatur , quae est pravitas 
incestus , sive ex parte vinculi , quo vel vir , vel femi- 
na obstricti tenentur; ex quo fit, ut accessus ad alienum 
thorum, sive adulterium, in propria quadam specie lu- 
xuriae contineatur. Sacrilegium vero fit, si persona sit 
consecrata Deo , quod a D. Th. in responsione ad tertium 
dicitur adulterium spirituale -, unde patet D. Th., etsi sex 
tantum assignet species luxuriae , praetermisso scilicet sa- 
crilegio , non excludere tamen ipsum sacrilegium , nec 
revera proinde adversari assignantibus septem species ; 
quod si femina non est in potestate viri , sed patris * 
stuprum est , nulla illata violentia , quae si inferatur , fit 
raptus . 

CAPUT II. 

De fornicatione simplici . 

Fornicatio simplex dicitur concubitus soluti cum 
soluta . Solutum intelligimus , qui nullo tenetur ex iis 
vinculo , quae superiori capite memorata sunt , quibus 
concubitus evadit in stuprum, adulterium, incestum Scc. 

PROPOSITIO. 

Fornicatio simplex peccatum est natura sua 

lethale . 

P robatur primo ex Apostolo , qui fornicationem 
saepe refert inter peccata digna morte, quae qui com- 
mittunt, regnum Dei non consequuntur, velut ad Galat. 5 . 
vers. 19., 1 . ad Cor. cap. 1 5 . vers. 9., et cap. 6. vers. 9. Quod 
autem Apostolus ibi loquatur de fornicatione simplici , 
patet ex versu iS.: Tollens ergo membra Christi , faciam 
membra meretricis? Abiit, Tum ab eo quod Apostolus 
fornicarios distinguit ab adulteris , a mollibus , a mascu- 
lorum concubitoribus . 

Secundo Tobiae 4. „ Attende tibi ab omni fornica- 
„ tione, et praeter uxorem tuam nunquam patiaris cri- 
., men scire „ . 

Hinc ab Innocentio XI. damnata haec est proposi- 
tio nunv. 48. „ Tam clarum videtur fornicationem secun- 
„ dum se nullam involvere malitiam , et solum esse ma- 
., lam , quia interdicta , ut contrarium omnino rationi 
,, dissonum videatur . „ Huc spectat error septimus Be- 
guardorum , et Beguinarum in Concil. Viennensi confixus 
a Clemente V. ,, Mulieris osculum , cum ad hoc natura 
„ non inclinet, est mortale peccatum , actus autem car- 
„ nalis , cum ad hoc natura inclinet , peccatum non est , 
„ maxime cum tentatur exercens,,. 

Pr. Insuper luculentissimo argumento D. Th. , quod 
Tom . XV 111 * T t 

nempe fornicatio perversionem continet , quae suapte na- 
tura vergit in nocumentum prolis suscipiendae, et edu- 
candae . Nam ad prolis educationem non solum requi- 
ritur cura matris, a qua nutritur, sed multo magis cu- 
ra patris, a quo est infans instruendus , et defendendus, 
et in bonis tam interioribus , quam exterioribus promo- 
vendus ; et ideo, pergit S. Doctor: „ Contra naturam est 
,, hominis, quod utatur vago concubitu ; sed oportet , quod 
„ sit maris cum determinata femina , eum qua perma- 
„ neat , non per modicum tempus , sed diu , vel etiam 
„ per totam vitam.,, Atque hinc etiam fieri ostendit , ut 
vir naturaliter sit sollicitus de certitudine prolis , quae 
certitudo per vagum concubitum tolleretur . Haec porro 
determinatio certae feminae cum vinculo permanendae , 
matrimonium vocatur , prout est jure naturali constitu- 
tum : ,, Cum ergo , concludit S. Doctor , fornicatio sit con- 
,, cubitus vagus, utpote praeter matrimonium existens, est 
,, contra bonum prolis educandae, ideoque peccatum morta- 
„ le Sapienter autem animadvertit , huic rationi mini- 
me obstare , quod aliquis utens fornicario concubitu, suf- 
ficienter provideat educationi prolis . Nam quidquid cadit 
sub legis determinationem , judicatur secundum quod com- 
muniter accidit , et per se , non secundum id , quod in 
aliquo casu, et accidente potest evenire. 

Cum autem fornicatio exerceri possit vel cum fe- 
mina soluta, sed non vulgata , vel cum meretrice vulgari 
et publica , vel denique entn certa femina fornicaria 
consuetudine, quae concubinatus vocatur; notant Docto- 
res, secundum fornicationis genus gravius esse primo , si- 
quidem per illud non solum impeditur bona educatio 
prolis susceptae, sed omnino ne suscipiatur: graviorem 
autem adhuc esse concubinatum propter staturn ipsum , 
et perseverantiam in fornicatione; unde spcciatim est in 
confessione aperiendus ratione pravae consuetudinis, et 
etiam scandali . 

Neque obstat quod Concilium Toletanum i. Can. ? 7 . 
decrevit : „ Ut is , qui non habet uxorem , et pro uxore 
„ concubinam habet , a communione non repellatur , tamen 

„ ut unius mulieris, aut uxoris, aut concubinae sit con- 
„ junctione contentus „ . Notum est enim apud veteres 
duplex distinctum esse concubinarum genus ; aliae scili- 
cet adhibitae prolis etiam suscipiendae caussa , sed ad 
certum tempus , et sine legitimo matrimonii vinculo , 
quarum semper fuit turpis concubitus ; aliae quae legi- 
timo quidem matrimonio junctae erant , sed uxores ooa 
dicebantur, quod non essent solemniter ductae, et cum 
dotalibus instrumentis : de his autem intelligendus est Ca- 
non Concilii Toletani. 

CAPUT III. 

De Stupro . 

Siuprum dicitur illicita defloratio virginis . Habet 
ex D. Th. specialem deformitatem, cum ex parte puellae, 
quae quum violatur , nulla praecedente pactione matrimo- 
nii , a legitimo consequendo matrimonio impeditur , et in 
meretricium illicitur , revulso virginitatis claustro , quo 
pudicitia tegebatur; tum ex parte patris puellae, qui de 
ejus custodia sollicitudinem gerit . Stuprum dividitur in 
id, quod per violentiam infertur, et in id , quod infertur 
volenti, et consentienti ; hocque vel plena libertate , vel 
accedente fraude, et metu. Nonnulli Auctores probabile 
putant, stuprum nullo accedente dolo , vel violentia, non 
esse peccatum a simplici fornicatione diversum , maxime si 
puella , quae consentit , sit omnino sui juris . Tamen D.Th. 
art. 6. dd i., repetere videtur specialem quamdam in 
boc peccato deformitatem ex violato virginitatis signo * 
quod non debet auferri , nisi per legitimum connubium . 

Stuprator ex principiis I). Antonini parte secunda 
tit. 5. cap. 6., qui virginem vi, aut importunis precibus, 
aut falsis pollicitationibus in stuprum illexit , tenetur eam 
in nxbrein ducere, vel certe sic dotare, ut nubere alte- 
* i valeat , perinde ac si esset virgo: qui nulla vi, nulla 
fraude adhibita ultro consentientem vitiavit , nec ducere 
tenetur, nec dotare ; tenetur tamen satisfacere patri , sub 

cujus custodia est puella, propter gravem injuriam eidetr» 
illatam . Equidem nonnulli negant , ex stupro virginis 
consentientis aliquam injuriam , aut damnum in parentes 
redundare in foro conscientiae reparandum ; fatentur ta- 
men , si judex in externo foro Secutus sententiam valde 
probabilem , quod injuria inferatur parentibus , quorum 
filia etiam volens constupratur , stupratorem condemnet 
ad poenam illis solvendam , obtemperandum esse ; quae 
sententia , si est adeo valde probabilis , ut movere debeat 
judicem ad condemnandum, cur non quoque movere de- 
bebit stupratorem ad satisfacendum ? Multo magis si ex 
stupro puella diffamata fuerit, tenetur stuprator ad satis- 
faciendum. Qui matrimonii promissione, sive vera , sive 
ficta, nemini enim sua fraus patrocinari debet , illexit vir- 
ginem , tenetur eam ducere , nisi ex matrimonio gravia 
scandala , et mala immineant , nisi ex insigni disparitate 
conditionis puella ipsa intelligerc potuit, nou sibi speran- 
das esse tam nobiles , ac splendidas nuptias ; tum enim 
tantum dotare tenetur . Pariter si virgo non erat , quae se 
“virginem simulaverat , ducere nullo pacto tenetur . 

C A P U T IV. 

De Raptui 

aptus est violenta abductio personae libidinis caus- 
sa . Tria ergo requiruntur ad raptum proprie dictum . 
i. Ut sit abductio , idest deportatio de loco in locum . 
a. Ut sit violenta , sive erga personam , quae rapitur, 
sive erga eos , in quorum potestate , et custodia posita 
est : unde raptus rei fiunt, qui puellam , tametsi ultro con- 
sentientem abducunt invitis parentibus . 3. Ut haec abdu- 
ctio fiat libidinis explendae caussa, etiamsi adsit voluntas 
contrahendi matrimonii . 

Ex conditione personae, quae abducitur, multiplex 
existcre potest deformitatis ratio in raptu , velut si abdu- 
citur persona ejusdem sexus , si sanctimonialis , si con- 
canguiaea, si uxorata &c* Ex Decreto Cone. Trideatini 

Ses9. 14. de Reformatione Matrimonii cap. 6. constat pri- 
mo inter raptorem et raptam , quamdiu ipsa in potestate 
raptoris manserit, nullum posse consistere matrimonium. 
Secundo, si rapta a raptore separata, et in loco tuto , et 
libero constituta , illum in virum habere consenserit , il- 
lam raptor in uxorem habeat. Tertio teneri raptorem, 
mulierem raptam, sive eam uxorem duxerit , sive non 
duxerit, decenter, arbitrio judicis, dotare. Si puella sit 
desponsata, tenetur raptor ex D. Th. eam spoaso redde- 
re ; si non sit desponsata, parentibus; quod si sit sui 
juris , est in pristinam libertatem restituenda, nec omni- 
no absolvendus raptor, nisi raptam in libertate, ita con- 
stituerit. De poenis in raptores constitutis, non est hujus 
loci disserere. Notat antem D. Th. raptum non proprie 
committi a sponso violenter suam desponsstam abducen- 
te , quia jus aliquod in ipsam habet , tametsi peccet vio- 
lentiam ei inferendo. " 

' * * 

CAPUT V, 

De adulterio* r ' 

-Adulterium dicitur a D. Th. accessus ad alienum 
thorura . Triplex ejus est ratio; vel enim conjugatus ac- 
cedit ad solutam, vel solutus ad conjugatam, vel conju- 
gatus cum conjugata commiscetur, qui concubitus damna- 
tus etiam dicitur . Nec porro adulterii gravitatem minuit 
consensus alterius conjugis ; quippe semper id violatur , 
quod fides conjugii suapte natura exigit : quare damnata 
est ab Innocentio XI. haec propositio Num. 5o. „ Copula 
„ cum conjugata, consentiente marito , non est adulterium, 
„ adeoque sufficit in confessione dicere, se esse forni- 
„ catum „ . 

Cum ex adulterio proles suscipitur , tenentur adulte- 
ri ex aequali , et in solidum damna resarcire , nempe quod 
aequalem caussam dederint damno , quod per adulterinam 
prolem importatur, vel patri, cui filius non suus obtru- 
ditur . vel jegitimis liberis , vel illis, ad quos perventura 

fuisset haeredita9 . Videtur etiam illis exaequo incumbe- 
re onus prolis alendae. Nam tametsi , quod attinet ad filios 
legitimos , postquam a matre lactati fuere , alendi cura in 
patrem recidat , hoc ideo fit , quia lege ipsa , et velut pa- 
cto conjugii, dote etiam accepta , pater matrimonii oneri- 
bus maxima ex parte obligatur ; quae ratio cum non va- 
leat in adulteris, utrique ex communi sensu naturae in- 
cumbere videtur exaequo cura, et obligatio alendae pro- 
lis . Favet etiam dispositio juris Canonici lib. 4. Decre- 
ti tit. 7. cap. Curri haberet , ubi Pontifex alendi filios ille- 
gitimos obligationem ad ipsam quoque matrem pertinere 
declarat . „ Sollicitudini tuae intererit , ut uterque liberis 
,, suis, secundum quod suppetunt facultates, necessaria 9ub- 
,, ministrent. „ Et quamvis ex praescripto legum liberi 
nati ex damnato concubitu nequeant haeredes institui, ta- 
men ipso etiam civili jure qui alimenta negant, quasi ne- 
casse videntur. Propter eamdem damni resarciendi obli- 
gationem , adulteri , qui prolem rejecerunt in Orphano- 
trophium , ipsi compensationem facere tenentur, ne Or- 
phanotrophium alios vere indigentes excludat , ac deserat, 
in quorum praesidium , ac tutelam, ea loca sunt ut pluri- 
mum instituta , et comparata . 

Tametsi autem adulteris impositum sit ex naturali le- 
ge debitum restitutionis , et compensationis ; ab hac tamen 
actu facienda tamdiu eximuntur , quamdiu haec fieri ne- 
quit sine gravi periculo mortis, scandali , aut infamiae 
consequendae , Nam creditor prudenti judicio, ct ut ex ra» 
tione agens , censetur nolle fieri sibi restitutionem , cuna 
ex ea immineret debitori damnum ordinis longe superio- 
ris ; secus ipse creditor peccaret adversus caritatem . 

His positis principiis, facilius dirimentur duLitationes, 
quae de his rebus moveri solent: utrum mulier euixa pro- 
lem spuriam , sed publica opinione legitimam , teneatur 
facinus suum prodere ad avertendam damnum mariti , aut 
legitimorum liberorum . 

Certum enim videtur, mulierem tali obligatione non 
teneri , si aut sui criminis confessio nil profutura est, aut 
ingentia mala ex ea immineant , quae a Sancto Antonino 

revocantor ad periculum infamiae , scandali , et mortis ; vix 
autem unq-iam sine aliquoj hujusmodi periculo fieri potest 
hujusmodi confessio, maxime vero infimiae propriae , in* 
fantis,et adulteri . Ex a'ia parte liberi ante habiti ut le- 
gitimi, non tenentur, ut multi quidem affirmant, credere 
matri asserenti, eos se ex adulterio peperisse , nisi liquidis, 
et indubitatis probationibus id certum efficere posset. Qug- 
re,sive ex uno, sive ex altero capite, vix unquam locum 
habere potest obligatio damni resarciendi per publicaijb 
hujusmodi declarationem . 

Debet tamen mulier operam dare , ut marito illatum, 
legitimisque liberis damnum , quoad fieri potest , compen- 
setur ; ex.gr. rem familiarem majori labore, industria, dili- 
gentia augendo , multa de sumptibus ad proprium cultum 
pertinentibus detrahendo, plus de bonis propriis, si ha-- 
bet, relinquendo legitimis, quam spuriis , idque ex hones- 
to quodam , ct probabili praetextu ; denique filiis spuriis 
suadendo , ut aliquam ineundae vitae rationem , et con- 
ditionem teneant, qua omni onere , quantum fieri potest , 
levent legitimos , non tamen contra regulas , quae dantur 
de statu vitae amplectendo. 

Quaeritur etiam , utrum adulteri teneantur ad aliquam 
compensationem , cum dubii sunt, utrum proles ex se ge- 
nita fuerit, an non . Plerique censent , ad nullam tener!, 
quod nimirum eo eventu pater sit omnino censendus, 
quem nuptiae demonstrant . Censet tamen Molina teneri 
adulterum pro quantitate dubii ad compensationem , eo quod 
in dubio, uter duorum sit pater prolis, non patiatur ae- 
quitas, ut alendi onus ex integro in unum rejiciatur . Nec . 
sane par est ratio filii illegitimi , et parentis adulteri. Fa- 
cit innocentia filii, ut legitimus omnino reputari debeat, 
quousque demonstretur spurius. At vero adulter caussam 
injustam praebuit , ut maritus alimenta praebeat filio , tam- 
quam certo , et indubitato , cum revera sit dubius, quod 
videuir continere damnum pretio aestimabile, et reparan- 
dum . Prior tamen sententia communior esse videtur , etiam 
inter gravissimos Doctores . 

CAPUT VI. 

Do Sacrilegio . 

Sacrilegium generatim est violatio rei sacrae . Tri„ 
plex proinde distinguitur : unum , quo personae sacrae s 
aliud, quo loca sacra: tertiuin, quo res aliae sacrae vio- 
lantur . Porro sacrilegium , ut species est luxuriae , defi- 
niri potest : Violatio castitatis in persona sacra , vel erga 
personam sacram , sive Deo dicatam , quoad castitatem 
Nam ut ait S. Th. 2 . 2 . q.q. art. 3. ad 3. Formaliter , et pro- 
prie solum illud peccatum sacrae personae est sacrile- 
gium , quod agitur directe contra ejus sanctitatem , sci 1 i» 
cet adversus id, ad quod est consecrata ; unde subdit; 
,, Puta , si virgo dicata Deo fornicetur Unde Cajetanus 
Verbo Sacrilegium : „ Sacrilegium est, si sacerdos forni- 
„ cetur, quia sanctificatus est ad castitatem , non autem 
„ si blasphemet , quia non est ad ejus oppositum sancti- 
„ ficatus „ .Hinc intelltgitur , luxuriam sacrilegium evade- 
re in personis religiosis , quae sunt voto castitatis obstri- 
ctae , et in his, qui sunt ordine sacro praediti, tum etiam 
in his, qui cum talibus peccant . Nec solum actus exter- 
nos , sed etiam internos talium personarum , vel erga 
ipsas, novam exinde, ac insignem deformitatem accipere. 
Nonnulli existimant , violationem voti privati castitatis es- 
se sacrilegium , tantum late , et improprie , eo quod perso- 
na proprie sacra non efficiatur , nisi publico jure sit cultui 
divino dicata, ut fit per susceptionem ordinis sacri, vel 
statum religionis . Fatentur hanc violationem voti simplicis 
esse necessario exprimendam in confessione, quod certis- 
simum est. Sed hoc volunt esse discrimen inter violatio- 
nem castitatis In persona obstricta voto simplici, et vio- 
lationem castitatis in clerico sacris ordinibus praedito , aut 
in persona religiosa, quod haec postrema violatio prae- 
ter peccatum luxuriae , duplicem contineat malitiam adver- 
sus religionis virtutem, unam violati voti , alteram sacri- 
legii proprie dicti , unde non sufficit religioso, et in sacris 

ordinibus constituto dicere , se teneri voto castitatis , sed 
insuper aperienda est conditio religionis , vel ordinis sa- 
cri , quam declarari oportere , est etiam certissimum . 

CAPUT VII. 

De Incestu . 

Incestus est illicitus concubitus personarum , inter 
quas ratione consanguinitatis , aut affinitatis matrimonium 
est, aut naturae lege , aut Ecclesiae interdictum . Ince- 
stus proinde admittitur inter consanguineos usque ad 
quartum gradum inclusive, et similiter inter affines, affi- 
nitate ex legitimo matrimonio contracta : ad duos vero 
tantum gradu9 inclusive , si affinitas ex illicito concubitu 
prodierit . Ad incestum quoque pertinet concubitus inter 
personas cognatione spirituali conjunctas , de qua Cone. 
Tridentinum Sess. 24. cap.2. de reformatione Matrimonii. 

CAPUT VIII. 

De peccato contra naturam . 

(Contra naturam dicitur actus venereus, non simpli- 
citer qui repugnat rectae rationi , quod est commune 
omni peccato luxuriae, sed qui spcciatim repugnat ordi- 
ni naturali ejusdem actus , prout convenit humanae spe- 
ciei ; idque, ut docet S. Th. hac q. 154. art. it., quatuor 
modis contingere potest: Primo voluntaria seminis eje- 
ctione, quae pollutio dicitur , idque pertinet ad peccatum 
immunditiae , quam etiam mollitiem vocant : Secundo 
commixtione cuin aliena specie , seu conjunctione cum 
brutis animantibus, quae dicitur bestialitas : Tertio con- 
junctione curn persona ejusdem sexus , quod est peccatum 
Sodomiticum : Quarto perversione naturalis modi acceden- 
di ad mulierem . 

Mollitiem esse peccatum contra naturam constat ex 
eo , quod per eam pervertitur naturalis ordo actus ve- 
/ Tom. XVI 11 . V v 

nerei , qui spectat ad propagationem , et conservationem 
humani generis. Peccatum esse letlnle declarat Aposto- 
lus, qui immundos, et molles a regno Dei excludit . Hinc 
proscripta ah Innocentio XI. haec propositio nutn. 49. 
„ Mollities jure naturae prohibita non est , unde si Deus 
,, eam non interdixisset, saepe esset bona, et aliquando 
„ obligatoria sub mortali „ . Forte nefariae hujus pro- 
positionis auctor putavit , eodem loco habendam esse su- 
perflui seminis, atque excrementorum ejectionem . 

At D. Th. q. 1S4. art. 3 . ad 1. jam praeclare ostende- 
rat, reliquas superfluitates corporis tales esse, ut illis na- 
tura nullo modo egeat. Quare, salva decentia humani con- 
victus , nil refert , quomodocumque emittantur . At in se- 
mine , quod est superfluum in ordine ad nutritioncm , non 
est absolute superfluum , sed a natura destinatum ad pro- 
creationem , quare nunquam eo abuti licet . 

Hinc eruitur primo , nunquam licere , directe provo- 
care hujusmodi ejectionem , tametsi non provocetur caus- 
sa voluptatis, sed valetudinis, aut vitae conservandae; 
quia quod est suapte natura malum , nulla intentione bo- 
num fieri potest. Secundo, quod attinet ad intentionem 
indirectam , qnalis est in eo , qui praevidet ex actione sua 
pollutionem secuturam, quam tamen seqni minime vellet, 
distinctione utendum esse. Vel enim actio illa ex sese 
jam turpis est , et ordinata ad rem veneream , ut oscu- 
la , impudicae cogitationes &c., tnmqtie lethaliter peccat 
quisquis talem caussam praebet pollutioni . Secundo , si 
actio , ex qua quis praevidet secuturam pollutionem , quam 
tamen non intendit, sit in alio genere illicita, vel otio- 
sa, ut nimia sumptio cibi , et potus, inanis confabulatio, 
peccat etiam quisquis talem caussam praebet pollutioni , 
quam licet non intendat, ex ea tamen futuram conjicit. 
Vel denique actio est ex omni parte honesta , et licita, ut 
in eo qui confessiones excipit, tum illa actio nulla culpa 
obstringitur, si abest periculum consensus in pollutio- 
nem, quae secutura conjicitur. 

Quod vero attinet ad pollutionem in somnis obre- 
pentem , haec omni culpa vacat , nisi fuerit , aut antece- 


SINCILLATIM. 339 

dentcr voluntaria ex caussa data , quae vitari potuit , ac 
debuit', aut accedente consensu, consequenter voluntaria 
efficiatur . Sane D. Tli. art. 5 . docet : Si pollutio nocturna 
oriatur ex caussa culpabili , velut ex superfluitate cibi , vel 
polus, habere ipsam culpae rationem ex sua caussa. Si- 
militer si oriatur ex cogitatione praecedenti rerum tur- 
pium, cum delectatione, vel desiderio conjuncta . Si autem 
ex cogitatione mere speculativa de rebus turpibus susce- 
pta , aut etiam cura horrore, tum eam neque in se, ne- 
que in caussa esse culpabilem . 

De peccato contra naturam , quod consistit in per- 
versione debiti modi , satis fuerit ea proferre , quae tradit 
S. Th.in 4. Dist. 3 i. „ Usus contra naturam conjugis est, 
,, quando debitum vas praetermittit , aut debitum modum 
„ a natura institutum , quantum ad situm : et in primo 
„ semper est peccatum mortale, quia proles sequi non 
„ potest, unde totaliter ratio naturae frustratur; sed in 
,, secundo modo non semper est peccatum mortale , ut 
„ quidam dicunt,, (quod intelligendum est ex communi 
Doctorum sententia, nimirum perversionem modi ex se- 
se tantum esse peccatum veniale ; mortale vero quando 
ex ea imminet periculum seminis extra vas dispergendi), 
„ Sed potest esse signum mortalis concupiscentiae: quan- 
,, doque etiam sine peccato esse potest , quando disposi- 
,, tio corporis alium modum non patitur : alias tanto est 
„ gravius, quanto magis a naturali ordine receditur 

In commixtione personarum ejusdem sexus existit 
horrendum illud scelus , quod nefandi appellationem sibi 
propriam fecit, quod in coelum clamare dicitur, quod 
igne , ct sulphure Deus ultus est in habitatores Sodoinae, 
unde peccatum Sodomiticutn vocatur . 

Denique furor libidinis ille, quo abrepti ..homines 
ruunt in brutas animantes; iisque commiscentur , crimi- 
nis pessimi nomine notatu r ; de hoc enim intelligit glos- 
sa, quod dicitur de Josepho Genesi 3 j\ Accusavit fratref 
suos apud patrem crimine pessimo . 

Quamvis autem haec flagitfa uno communi genere 
contineantur , quatenus sunt contra naturam, certum est 

tamen alia esse aliis multo graviora , suamque specialem 
habere deformitatem. Unde ex D. Th. art 12. ad 3 . Cri- 
men pessimum , quo : quis excurrit extra speciem , pe- 
jus est nefando flagitio , quo excurrit extra convenientem 
sexum . Hoc vero pejus inordinato concubitu . Hic de- 
nique pejor ipsa mollitie, quae in omissione debiti usus 
naturam contaminat . Unde ab Alexandro VII. damnata 
haec propositio num. 48. „ Mollities, sodomia, bestiali- 
„ tas,sunt peccata ejusdem speciei infimae , ideoque sufli- 
,, cit dicere in confessione se procurasse pollutionem „ . 

CAPUT IX. 

De gradibus Luxuriae , et utrum in his detur 
parvitas materiae . 

(^Xiatuor veluti gradus distinguuntur in luxuria , 
quibus homo profectus sensim progreditur, ac delabitur 
in peccata turpissima , de quibus diximus: sunt autem de- 
lectatio morosa , turpiloquium , aspectus turpes , turpes 
demum tactus. Et quidem in cogitationibus, ct aspectibus 
in rem venercam spectantibus, culpam tantum venialem 
admitti propter defectum advertentiae , deliberationis, et 
consensus , certum est apud omnes, et constare potest ex 
dictis. Sed utrum in re vencrea secundum se considera- 
ta, ct ratione objecti , aliqua sit parvitas materiae, vi cu- 
jus actus plene deliberatus nonnisi peccatum veniale sit 
censendum , dubitarunt non pauci ; aliqui , levius vero 
quam par est, assenserunt; gravissimi Doctores constan- 
tissime negarunt . 

Quaestio explicari dilucide potest ex principiis D.Th. 
q. 154. art. 4., ubi oscula , tactus , et amplexus distinguit , 
prout spectantur ex sese, ct secundum suam rationem ; et 
prout admittuntur ex libidine. Illi actus in sese spectati, 
et prout quandoque ex consuetudine patriae inter consan- 
guineos diversi sexus , debitis conditionibus, et absque ul- 
lo prorsus vestigio libidinis admittuntur , non sunt pec- 
cata *, prout vero siint ex libidine , peccata esse , et qui- 

dem lethalia efficit ratio Divi Thomae . Consensus cniin 
non solam in actam peccati mortalis , verum etiam in 
delectationem de peccato mortali, est 'peccatum mortale. 
Jam vero fornicatio , et actus omnes luxuriae ante de- 
scripti, in quos veluti per gradus libido progreditur , ac 
tendit per cogitationes , per turpiloquia , per aspectus , et 
tactus, sunt certe peccata mortalia Xum igitur delectatio, 
quae percipitur ex aspectibus , tactibusque libidinosis , ta- 
metsi ex intentione operantis non referatur ad delectatio- 
nem fornicationis, adulterii £cc., quia tamen perspicuum 
est , eam ex natura ipsa ad tales actus referri , utpote quae 
est naturale incitamentum ad eosdem , sequitur, ut consen- 
sus deliberatus in omnem ejusmodi delectationem sit pec- 
catum mortale , adeoque mortalia peccata sunt censenda 
delectationes morosae , aspectus libidinosi , amplexus , qui 
fiunt propter ipsam delectationem tactus , ut explicat co- 
piosius Cajetanus in hunc locum . Unde ab Alexandro VII. 
damnata est haec propositio num. 40. „ Est probabilis 
,, opinio , quae dicit esse tantum veniale osculum Jiabi- 
„ tum ob delectactionem carnalem, et sensibilem, quae 
„ ex osculo oritur , secluso periculo consensus ulterio- 
„ ris , et pollutionis „ . 

Notandum hic etiam , aspectus , et tactus, qui ex ani- 
mi levitate, et curiositate fiunt, non ex libidine, pecca- 
ta esse lethalia , quoties afferunt grave periculum libidi- 
nis . Unde consentiunt Doctorcs, aspectus , et tactus partium 
verendarum ex sola curiositate , maxime inter persoDas 
diversi sexus , excusari non posse a culpa lethali . 

Expenduntur quaestiones nonnullae ad memoratas 
' species luxuriae pertinentes , 

Antequam ad alia progrediamur, juverit de memo- 
ratis luxuriae spcciebns pauca superaddere, quae sive ad 
earum naturam penitius intelligendam , sive ad praxim di- 
rigendam , sive ad ea, quae jam dicta sunt accuratius perci- 
pienda , non uibil adjumenti allatura sunt . 

Quaeritur 1. De Sacrilegio , utrum qui Religiosus si- 

mul , et Sacerdo 9 fornicatus est, teneatur utraraque cir- 
cumstantiam in confessione aperire. 

R. Etsi negant Bonacina, Sanchez , Filliueius apud 
Sylvium, veriorem sententiam esse, in quam propendet 
Azorius , utramque circumstantiam declarandam esse; cu- 
jus ratio est , quia ille duplicem consecrationem violat, ra- 
tione sui longe diversam . Unde etiam ei , qui castitatem 
violat, non ordinis tantum Sacri gene rati m , sed et Diaco- 
natus, vel Presbyteratus conditio aperienda est. Quin etiam 
si quis ante solemnem professionem votum simplex casti- 
tatis nuncupavit, multa probabilitate quidam existimant , 
aperiendum esse utrumque votum. Si qui tamen idem vo- 
tum saepius juraverit , non teneri ejus iterationis circum- 
stantiam declarare, communior sententia est. 

Quaeritur 2. De incestu, utrum omnes incestus ex 
consanguinitate , vel affinitate, sint ejusdem speciei . 

R. Ex Doctrina D. T horna e incestus inter consano-ui- 
neos , et affines , non videri specie differre, eo quod ejus- 
dem rationis inconvenientiam habeant , scilicet propinqui- 
tatis , carnis violationem , et dehonorationem . Recte tamen 
animadvertit Sylvius ex communiore sententia, quidquid 
sit de hac disputatione , in confessione exprimendos esse 
gradus incestus intra numerum ab Ecclesia prohibitum , 
propterea quod gradus propinquior est, ut minimum, cir- 
cumstantia notabiliter aggravans. Simul etiam in confes- 
sione exprimendum, fuerit ne incestus cum consanguinea , 
an cum affine, eo quod ille sit isto longe gravior, siqui-, 
dem reverentia debita consanguineis, quae violatur , notabi- 
liter diversa est a reverentia ‘debita affinibus , habetque 
motivum notabiliter diversum, nempe communionem san- 
guinis , et originem ex eodem stipite. Quod attinet ad in- 
cestum cum affine , quidam probabi ‘e censent , solum expri- 
mendum esse gradum, quando ille sit primus, pro aliis 
satis esse gradum prohibitum generatim enuociare. Inces- 
tus porro Spiritualis continet tum malitiam propriam in- 
cestus , quatenus est copula inter personas vinculo spiri- 
tali conjunctas , ratione cujus Ecclesia inter eas matrimo- 
nium ioterdicit , tum malitiam sacrilegii , eo quod; pro- 

hibitio ista facta sit propter reverentiam debitam Sacra- 
mento . Unde debet explicari cognatio Spiritualis in spe- 
cie , ut innotescat utraque malitia. Ita Antoine . Notat au- 
tem Svlvius , non videri necessarium dicere , an sit cogna- 
tio ex Baptismo , an ex Confirmatione contracta . 

Notandum porro cum eodem Antoine , peccatum lu- 
xuriae confessarii cum poenitente , continere malitiam du- 
plicis sacrilegii, tum contra votum castitatis , tum contra 
reverentiam Sacramenti , quod per hoc redditur odiosum , 
ac suspectum , maxime si sumitur ut medium ad peccan- 
dum ; imo licet tale peccatum non sit proprie incestus , 
quia non contrahitur cognatio Spiritualis , nisi ex baptismo , 
et confirmatione, habere tamen etiam malitiam , tanquam 
incestus Spiritualis , eo quod aliquam gerat incestus simi- 
litudinem ex Cap .Non debeL 3 o : quaest. r., et ex doctri- 
na D. Th. in 4. di st. 42. q. 1. art. 2. ad 3 . Unde haec cir- 
cumstantia in confessione exprimi debet. 

3 . De adulterio notandum est , adulterium duplex , sive 
conjugati cum conjugata , multo gravius esse adulterio sim- 
plici, sive soluti cum conjugata, sive conjugati cum solu- 
ta . Id proinde in confessione aperiendum , utpote quod 
duas injurias mortales in utrinsque conjugem continet . 
Adulterium vero soluti cum conjugata gravius est , quam 
conjugati cum soluta, propter incommoda graviora , nem- 
pe incertitudinem prolis, suppositionem prolis alienae, cum 
damno mariti, et veri haeredis, et saepe impedimentum 
prolis. Unde hacc etiam circumstantia declarari debet . Ne- 
que omittendum, ex doctrina D. Thomae in 4. dist. 35 . 
art. 4., in fornicatione virnm , ceteris paribus, gravius pec- 
care, quam feminam, quia vir plus habet de bono ratio- 
nis : contra in adulterio , ubi mulier , per se loquendo , cau- 
sa est incertitudinis prolis, atque ita magis adversatur bo- 
no matrimonii , quam vir , ac per consequens etiam gra- 
vius peccat . 

Quaeritur 4. de raptu , num ad raptum constituen- 
dum requiratur, ut copula sit secuta. 

R. minime id requiri . Nam ex allata definitione ra- 
ptas constat , fieri raptum , si persona violenter abducatur 

causa libidinis explendae, vel contrahendi cum ea matri- 
monii , sive copula interim sequatur, sive non . Quod au- 
tem allatum est ex D.Thoma, raptum proprie non commitv 
ti , si sponsus violenter suam desponsatam abducat , sic 
est intelligenda S.Doctoris sententia , nempe si sponsus eam, 
quae sibi desponsata est per verba de futuro , vokntem ab- 
ducat, reclamantibus tamen parentibus, tum non fieri ra- 
ptum, cum ad matrimonium juxta praescriptum Ecclesiae 
contrahendum, et matrimonio consentientem abducit. Ita 
declaratum est cap. Cum causa tit. de raptore . Cum ibi 
raptus dicatur admitti , ubi nil ante de nuptiis agitur ; 
ipse raptor dici non debet, cum habuerit mulieris assen- 
sum , et prius eam desponsaverit , quam cognoverit, li- 
cet parentes eam redamarent , a quibus eam dicitur ra- 
puisse . Quod etiam eruitur ex ratione D. Th., quia, ut no- 
tat Svlvius, sponsus ratione sponsalium habet aliquid ju- 
ris ad matrimonium cum sponsa consentiente perficiendum, 
etiamsi parentes reclament . Si autem abduceretur ad libidi- 
nem sine matrimonio explendam, verus esset raptus. Quin 
etiam, ut addit Sytvius, probabilius Azorius , Bonacina , 
putant futurum raptum, si sponsus talem suam sponsam 
rapiat invitam ad matrimonium , quia vim infert puellae , 
cui adhuc post sponsalia jus est, ne compellatur ad matri- 
monium , a quo per Religionis ingressum , aliisque justis 
de causis potest resilire . ldque aliis certum etiam vide- 
tur . 

5 . De stupro notandum, qui ficta promissione matri- 
monii virginem seduxit, ob solam conditionis disparita- 
tem in se spectatam , non liberari obligatione ejus ducen- 
dae, seclusis aliis circumstantiis gravis damni , et scandali; 
liberari tamen, si , ut animadversum est , ex perspecta in- 
signis disparitatis ratione , praesumitur puellam deceptam 
non fuisse , sed temere, et insipienter matrimonii contrahen- 
di spem concepisse ; atque adeo fraudem sibi objectam de- 
prehendere potuerit , ac debuerit . Quod si vir conditionis 
licet superioris vere , et ex animo nuptias promiserit, pro- 
missis stare tenebitur, nisi graves rixae , familiae dissidia , 
et scandalum grave timeatur . Tum quia jure suo cedere 

potuit , et revera cessit , tum quia excessus , quo puellam su- 
perat , eidem puellae debitus est ratione promissionis fa- 
ctae, et acceptatae, cui accedente legum consensu, nihil 
decst , quominus in conscientia obliget , ut ait Continuator 
Tournelii . 

6. De fornicatione quaeritur, sufficiatne tanquam sim- 
plicem fornicationem confiteri , quando post sponsalia de 
futuro , sponsus »vel sponsa fornicantur cum alia persona . 
Respondet Sylvips ^verius esse , non sufficere ita confiteri, 
sed oportere.et iiwpwasato&ipsos suam qualitatem exprime- 
re, et stmilit&rr , eos jqui cu.raiu»®* desponsatorum sunt for- 
nicati, id ipsum iim confasaiernel aperire ; sive quia magna 
injuria irrogatur spQoso ptet .hdc , quod sua sponsa cogno- 
scatur ab alio ; sive quia , licet qui desponsati sunt, non 
habeant jus Matrimonii jam consummandi , habent tamen 
qnoddam jus ad rem in mutua corpora. Unde, ut notat 
idem Sylvius , quamvis tale peccatum non sit verum , et pro- 
prie dictum adulterium , ad illud tamen reducitur, sicut im- 
perfectum ad pesfectum sui generis . 

Quaeritur insuper, sitne simplex fornicatio , et an suf- 
ficiat pro tali confiteri, si quis Christianus peccat cnm Judaea, 
aut Gentili, vel si tutor cum pupilla, quando sint omnes 
soluti . Respondet Sylvius , intervenire quidem in istis ali- 
quos circumstantias peccatum aggravantes, si tamen absit 
periculum subversionis, scandalum infirmorum , et contem- 
ptus legis , ysse dumtaxat simplicem fornicationem , credit- 
que sufficere, si qnis eain ut talem confiteatur. Alii secus 
existimant, quorum nobis videtur sententia probabilior, 
sive quia, cum ob disparitatem cultus prohibetur matri- 
monium , spcciatim etiam prohibita censeri debet copula 
jam per se illicita, sive quia facinus ejusmodi vergit in 
grave Religionis dedecus , sive denique quia subest peri- 
culum , ne proles in infidelitate educetur. Quod spectat ad 
tutorem , cum Patris vice9 gerat, longe magis reus cense- 
ri debet, cura puellam sibi concreditam vitiat, quam cum 
aliam quamcumque. Ita Continuator Tournelii . 

DE PECCATIS 
QUAESTIO IV. 

De Invidia . 

CAPUT I. 

De Invidiae natura , et pravitate .* 

• • f : i -4 / ( 

nvidiae , seu potius 'invidentiae ductum es- 

se a nimis intuendo fortnnraw.alterHis , '«virTullius lib. 3 , 
Tuscul., qui proinde in vi ctentiam ‘definit aegritudinem es* 
se ex alterius rebus secundis . Melius, >ee accuratius S.Th. 
ejus vitii naturam explicat 2.2. q. 36 . art. r. et a. Haec 
enim de bonis alienis aegritudo , seu tristitia , non una 
eademque ratione suscipitur . Subtili proinde distinctio- 
ue opus est , ut, in quo positum sit invidiae vitium, in- 
notescat . 

Quadruplici scilicet ratione aegritudo haec in ani- 
mum cadit. 1. Cum quis de bono alterius dolet, prout 
ex eo timet sibi damnum , vel rebus suis imminere. Haec 
tristitia proprie nou est invidia, sed timoris effectus , ex 
Philosopho. Potest esse sine peccato , nimirum si ex pro- 
spera fortuna alterius immineret malum sibi , aut aliis 
injuste inferendum, et servetur ordo caritatis. Hoc pa- 
cto Estlier, et Mardocbaeus tristabantur de prosperitate 
Aman, a quo sibi totique populo Judaeorum supremam 
cladem imminere intelligebant . Hinc S. Greg.lib.22. Mor. 
cap. 6 . ait : „ Evenire plerumque solet, ut non amissa ca» 
,, ritate , et inintici nos ruina laetificet , et rursus ejus 
„ gloria sine invidiae culpa contristet , cum et, ruente eo, 
„ quosdam bene erigi credimus , et , proficiente illo» ple- 
„ rosqne opprimi injuste formidamus. Qua in re men- 
„ tem nostram, quod bene animadvertendum est, ncc ejus 
„ jam defectus erigit, nec ejus profectus addicit ( vel af- 
„ ficit, juxta veterem editionem ) si recta nostra cogitatio 
„ non quid in ipso , sed quid de ipso circa alia agatur, 
„ attendit. Sed ad haec servanda valde est necessarium. 

,, subtilissimum discretionis examen , ne cum nostra odia 
„ exequimur, fallamur sub specie utilitatis alienae ,, . 

2. Potest aliquis dolere de bono alieno, non quia 
eo sit alter praeditus , sed quia ipse caret ; ut proinde 
sit aegritudo non de alterius ornamentis , sed potius lio- 
runi intuitu de propria inopia . Talis aegritudo non est 
invidia, sed zelus dicitur, seu aemulatio , quae si spectet 
in bona spiritualia, bona est, unde Apostolus i.ad Cor. 
14. Aemulamini spiritualia : vel etiam cum spectat in 
honestas disciplinas ; unde Hieron. ad Laetam de institu- 
tione filiae. ,, Habeat socias, cum quibus discat, quibus 
„ invideat , quarum laudibus mordeatur . „ Si vero est 
de bonis temporalibus, quandoque habet peccatum, et quan- 
doque culpa vacat , prout moderatio vel infringitor , vel 
servatur . 

3 . Dolet quis interdum de bonis alienis hac de caus- 
sa , quod indignis obveniunt ; tumque si propter eam dolo- 
rem eo quis deveniat vel temeritatis, vel impietatis ,ut accu- 
sare non vereatur Divinae Providentiae ordinem, qua dispo- 
nente bona temporalia , quae nihili snnt cum aeternis com. 
parata , improbis interdum eveniunt ad eorum vel emenda- 
tionem , vel damnationem , tunc certe gravissime peccat . Si 
vero doleat, indignos abundare , et. florere cum opibus , et 
dignitatibus propter ipsam indignitatem rei , propterque 
mala inde in Ecclesiam, vel Rempublicam redundantia, 
ideoque non indigni malum, sed potius ipsam indignita- 
tis emendationem cupiat , tum aegritudo ejusmodi non 
est invidia , sed indignatio, eaque saepe justa. 

4. Denique interdum aliquis de bono alieno dolet 
hoc nomine, quod alter ipsi antecellit , adeoque ipsius 
excellentiam imminuit ; atque aegritudo sic ccncepta de 
bono alieno proprie est invidia . Odium ergo felicitatis 
alienae, ortum ex pravo amore propriae excellentiae, invi- 
diam efficit. Nam, ut ait Augustinus lib. ti. de Genesi 
ad litteram cap. 1 40. Amando quisque excellentiam suam , 
„ vel paribus invidet, quod ei coaequentur , vel inferio- 

ribus , ne sibi coaequentur , vel superioribus , quod 
„ eis non coaequentur . „ 

PROPOSITIO; 


Invidia est peccatum genere suo lethale , 
tum etiam Capitale . 

Pr. (^)uoad primam partem t . Apostolus ad Galat.5. 
Invidiam recenset inter ea , quae qui agunt , regnum Dei 
non consequuntur. 2. Invidia caritati adversatur. Nam 
ex Apostolo caritas non aemulatur , caritas facit, ut de 
bono proximi , proinde ac de nostro gaudeamus . Invidia 
autem de ipso dolet. Aristoteles etiam in eo pravitatem 
invidiae demonstrat , quod doleat de eo , de quo laetan- 
dum est, nempe de proximi bono. Ex quo patet divinae 
auctoritatis , et naturalis rationis de hujus vitii pravitate 
cousensio . 3. Crysosth. Hom.41. in Matth. ,, Tale malum, 
„ inquit, invidia est, qua nulla unquam malignitas pe- 
„ jor invenitur ,, . Cujus rei hoc inter alia argumentum 
profert , quod reliqua peccata excludant a caelo , qui 
nondum in caelum conscenderunt; invidia e caelo, qui 
jam intus erant , dejecerit . Nam hoc vitio } ut ait Cypr. de 
zelo et livore , Diabolus inter initia statim mundi et pe- 
riit primus , et perdidit. Etsi autem invidia non sit omnium 
peccatorum gravissimum, tamen ut docet S.Th. hac quaest. 
art. 4. ad 2. „ Est quaedam invidia , quae inter peccata gra- 
5 , vissima computatur, scilicet invidentia fraternae gratiae, 
„ secundum quod aliquis dolet de ipso augmento gratiae 
„ Dei, non solum de bono proximi; unde ponitur pecca- 
,, tum in Spiritum Sanctum ; quia per hanc invidentiam 
„ homo quodammodo invidet Spiritui Sancto , qui in suis 
„ operibus glorificatur „ . 

Pr. Quoad secundam partem . Augustinus Serm. 35 4. 
de verbis Domini cap. 4. „ Non potest superbus C9se non 
„ invidus. Invidia filia est superbiae, sed ista mater ne- 
„ scit esse sterilis, ubi fuerit, continuo parit,, . 

Quid pariat, copiose edisserit Cyprianus tract. lauda- 
to.,, Radix est malorum omnium, fons cladium, semi- 
„ narium delictorum , materia culparum . Inde odium sur*. 

£ git , animositas inde procedit , avaritiam zelus inflam- 
„ mat „ Pulchre etiam lib. 5. Moral. cap. 3 1, ostendit 
Gregorius, quomodo ex invidia Cain ad perpetrandum fra- 
tricidium corruit: Esau ad persecutionem fratris exarsit: 
Joseph fratres sui Ismaelitis vendiderunt : Saul David per- 
sequitur . ' 

Quinque tamen a D. Gregorio recensentur labes ex 
invidia directius manantes, nempe odium, susurratio, de- 
tractio , exultatio in adversis proximi , et in prosperis 
afflictio : quod pulchre explicat S. Th. art. 4. ad 3., nam 
in conatu invidiae tria distingui possunt: principium, 
' medium , et terminum. Principium , ex quo movetur in- 
vidus, est ut imminuat excellentiam , qua alter clarescit, 
quod si occulte tentat , est susurratio , si palam , est de- 
tractio . Instar medii vero est, quod aliquis in eam im- 
minutionem intendens, aut efflcit quod vult, et sic est 
exultatio in adversis; aut non efficit, ct sic est afflictio 
in prosperis . Terminus denique in ipsum odium desinit, 
-quippe tristitia gignit odium . Notat autem S. Doctor , af- 
flictionem de prosperis proximi uno quidem modo esse 
ipsammet invidiam , ut patet ex ejus definitione ; alio 
modo esse filiam invidiae, quatenus bona invidet, quae 
proximo eveniunt contra conatum invidentis, qui nititur 
impedire. 


CAPUT II. 

i r » 

De Odio , prima invidentiae propagine . 

Duplex odium distinguitur , unum inimicitiae, quo 
quis alteri malum cupit , ut male habeat , aut de malo 
ejus gaudet ; alterum aversationis, quo quis alterius perso- 
nam , vel personae qualitatem , ut sibi adversam , ac re- 
pugnantem refugit . Aversatio, quae cadit in aliquod vitium 
personae, ipsmnqne adeo vitii odium in persona existen- 
tis,non esse peccatum , itnmo bonum esse ex natura sua 
manifestum est. Odium vero proximi, sive inimicitiae, 
quo malum ipsi cupimus , sive aversationis , aut perso? 

nae ipsius, aut donorum naturae, vel gratiae , quibus est 
praeditus, constat nunquam esse sine peccato, imo pec- 
catum esse genere suo lethale , nec veniale fieri ex ob- 
jecto, nisi propter aut levitatem mali, quod qui 9 cupit , 
aut levitatem aversationis . Odium quippe proximi ex ge- 
nere suo directe caritati adversatur; unde ut habetur r. 
Joan, cap. 2 . Qui odit fratrem suum , in tenebris est . Et 
subinde : Qui non diligit manet in morte ; omnis qui odit 
fratrem suum homicida est. Hujus criminis rei fiunt, 
qui reconciliationem cum inimicis renuunt, violantes prae- 
ceptum Christi , Matth.5. Diligite inimicos vestros , bene- 
facite his , qui oderunt vos &c. Quo Alga odii , sincera , et 
interior dilectio , et hujus exterior manifestatio praecipi- 
tur . Frustra ergo sibi nonnulli blandiuntur , se non odis- 
se inimicos, dum consueta ipsis benevolentiae signa exhi- 
bere renuunt . 

Quod attinet ad rationem huju 9 peccati confitendi 
duo sunt advertenda . Primo aperiendam esse omnino ma- 
li conditionem, quod quis alteri exoptavit: utrum in for- 
tunis , an in fama, an in vita corporea, vel spirituali, 
sunt enim haec mala ex objecto diversa . Unde ex his pro- 
ut alteri exoptatis , odium diversam specie pravitatem sor- 
titur , ut colligi potest ex D. Th. 2 . 2 . q. 3i. art 4 . ad 2 , 

Secundo confitentcm rite absolvi non posse , quous- 
que odium prorsus expulerit, et cum inimico reconcilia- 
ri curaverit. Constat ex regula a Christo ipso praescri- 
pta Matth. 5. Si offers munus tuum &r. 

Neque vero ab hoc peccato imtmines pu‘andi sunt 
qui commodi sui caussa malum cupiunt proximo ; filius 
ex.gr. qui mortem parentis expetit ob hacreditatcm , uxor 
quae mortem conjugis ad levationem molestiae, parentes 
qui filiarum ob deformitatem , ct elocandi difficultatem , 
et similiter qui de his malis commodi quoque sui caussa 
gaudent . Talis enim cupiditas, ct laetitia in uriosa est or- 
dini divinae providentiae , violat praeceptum illud carita- 
tis , quo ipsius etiam naturae voce admonemur , non esso 
alteri faciendum , quod sibi quis nolit fieri . Damnatae sunt 
propterea improbae istae propositiones ab Ianocentio XI. 

* 3 . Si cum debita moderatione facias , potes absque pec- 
cato mortali ', de vita alicujus tristari , et de illius mor- 
te naturali gaudere , / 7 /am inefficaci affectu petere , et rfe- 
siderare , non quidem ex displicentia personae , Je<£ ob ali- 
quod temporale emolumentum i et sequentes 14. 1 5. 9 quas 
recitavimus , ubi de consensu . Manifestum est autem , ali* 
ter de illo esse judicandum , qui minus aliquod malum pro- 
ximo exoptat ad avertendum aliquod ejus majus detrimen- 
tum , aut ut majus bonum adipiscatur, aut ut eo malo ad- 
monitus ad meliorem frugem redeat, aut ne suis copiis ab- 
utatur ad alios injuste vexandos : is enim revera non ma- 
lum proximi , sed verum ejus bonum exoptat. 

CAPUT III. 

• De Detractione , et Sussurratione . 

Detractio est alienae famae iniqua imminutio . Nam . 
qui famam alterius imminuit, crimen patefaciendo ejus, ti- 
tulo necessitatis, justitiae, vel caritatis , non est in detra- 
ctionis culpa, et vitio positus . Titulo necessitatis , cum quis 
ad propulsandam gravem injuriam a teste iniquo illatam, 
non aliter potest ejus testimonii vim , et iniquitatem infrin- 
gere, quam aperiendo crimen aliquod ejus, verum quidem, 
attamen antea occultum. Titulo justitiae, cuin v. g. Su- 
perior, servato juris ordine, sententia sua improbi hominis 
scelera promulgat , quem indignum novit , ut alieni mune- 
ri praeficiatur , nec aliter impedire potest , quam ejus in- 
dignitate patefacta . Titulo caritatis , cum quis ut bono pro- 
ximi , vel publico , vel privato consulat, personae alicujus 
vitia , nnde labes aliqua, et detrimentum immineret, iis ma- 
nifestat, ad quos pertinet, vel etiam ad ipsius delinquen- 
tis emendationem, servato tamen semper caritatis, et ju- 
ris ordine. His ergo praetermissis , in quae noa cadit vi- 
tium detractionis , de ipsa jatn , prout est alienae famae 
imminutio, inquirendum est. 

Potest quis ex D. Th. 2. 2. q. 7^. art. 1. ad 3 . famam 
alterius imminuere , aut directe , aut iudirecte . Et directe 

quidem quatuor modis, i. Falsum crimen imponendo. 2« 
Verum exaggerando . 3 . Occultum patefaciendo . 4. Bonum 
ipsum in malam partem detorquendo ; Indirecte vero tri- 
bus modis . 1. Praeclaras dotes alterius inficiando . 2. Eas- 
dem extenuando. 3 . Malitiose reticendo. Ad quod perti- , 
net etiam exigue, et frigide laudare, unde ex ratione ipsa 
laudandi , alii inducantur ad minus bene sentiendum de il- 
lo, qui laudatur. 

PROPOSITIO I. 

Detractio est ei genere suo peccatum 
Iclhale . 

Pr . A.postolus ad Rom. 1. detractores recenset inter 
scelestos homines , qui gravissimis flagitiis obstricti tenen- 
tur, quae qui agunt digni sunt morte. Proveib. Abo- 
minatio hominum detractor . . . Cum detractoribus ne 
commiscearis , quoniam repente consurget perditio eo- 
rum . „ Ecclesiastis 10. Si mordeat serpens in silentio , 
nihil eo minus habet , qui occulte detrahit . Patet etiam 
imminutione famae , tanti scilicet , tamque praestantis bo- 
ni , gravem injuriam fieri proximo. Quare S. Th. q. 73 . 
art. 3 . detractionem constituit pravitate, velati mediam 
homicidium inter, et furtum, ut sit quidem minus pec- 
catum homicidio, majus autem furto. Siquidem inter ex- 
teriora bona , fama praecellit divitias , eo quod propinqui- 
or est spiritalibus bonis . Unde dicitnr Prov. 23. Melius 
est nomen bonum , quam divitiae multae. 

Interdum tamen detractio est tantum venialis , vel 
propter imperfectionem actus, vel propter levitatem ma- 
teriae, nisi ex ea detractione per se levi , grave damnum 
consequeretur ; velut si quis per levem detractionem ali- 
um injuste impediat a consecutione alicujus Beneficii, vel 
Dignitatis • 

PROPOSITIO II. 

Ex injusta imminutione famae oritur obligatio ejus 
restituendae , tum etiam damni reparandi , quod 
ex ea est consecutum . 

Pr. Ex generali principio , qno constat , restitutio* 
nem esse actum commutantis justitiae . Cum ergo , ut in- 
quit D. Th., conservare justitiam sit de necessitate salutis, 
consequens est , quod restituere id , quod injuste ablatum 
est alicui , sit de necessitate salutis . 

Tenetur itaque detractor et famam violatam repara- 
re, et damna resarcire, quae inde sunt consecuta. Velut 
qui dignum impedit a consecutione beneficii certo ipsi jam 
destinati, tenetur ad aequalitatem; secus, quandoquidem 
aliis ex caussis impediri poterat , tantum restituere, quan- 
tum arbitrio prudentis respondeat spei , e qua dejectus est , 
seu probabilitati , quam habebat consequendi beneficii . Et 
haec quidem obligatio resarciendi damna realia transit 
etiam in haeredes , siquidem inter detractoris ipsius debita 
merito recensetur . 

Quod attinet ad hujus restitutionis obligationem , et mo- 
dum , haec habet D. Th. q. 62 . art. 2 . ad 2 . ,, Aliquis po- 
,, test alicui famam tripliciter auferre: Uno modo verum 
„ dicendo, et juste: puta cum aliquis crimen alicujus pro- 
„ dit ordine debito servato , et tunc non tenetur ad resti- 
„ tutionem famae : alio modo falsum dicendo , et injuste , et 
„ tunc tenetur restituere famam , confitendo se falsum dixis- 
„ se: tertio modo verum dicendo , sed injuste ; puta quum 
„ aliquis prodit crimen alterius contra ordinem debitum; 
„ et tunc tenetur ad restitutionem famae quantum potest, 
„ sine mendacio tamen , utpote quod dicat , sc malum dixis* 
„ se , vel quod injuste eum diffamaverit , vel si non possit 
„ famam restituere , debet ei aliter recompensare „ . 

Hinc sequitur primo , qui inculpato etiam errore aut 
personae , aut facti , alicujus famam laesit , teneri , agnito er- 
rore , quam primuin famam restituere , suumque errorem 
2 om. XVlll. Y y 

patefacere ; secus consentienda materiali detractioni agnitae, 
reus ejusdem fleret . Noh tenetur ad damna reparanda , quae 
cx materiali detractione, manente hujus invincibili ignoran- 
tia , in proximum redundarunt: sed si agnita detractione , 
non curet statim famam restituere, de damnis tenebitur, 
quae ex culpabili ejus mora in restituendo consequeren- 
tur . Secundo, qui simpliciter narrat quae audivit de alio 
contra ejus famam , etsi ea non approbet, nec confirmet, 
fieri tamen reum detractionis , et teneri ad restituendam, 
quoties praevidere potuit, ea fidem repertura apud audien- 
tes . Tertio , qui personae jam propter aliquod crimen fa- 
mosae vitium alterius generis patefacit, reuin fieri detra- 
ctionis, et teneri ad restitutionem , quoad eam partem il- 
lius existimationis bonae, quam violavit. Nam qui famosus 
est ex. gr. propter concubinatum, jus habet ad bonam fa- 
mam in his , quae pertinent ad justitiam : unde si injus- 
te traducitur ut fur , fit ei injuria. Quarto, qui crimen al- 
terius uni , aut alteri amico credit nunquam ab eo ma- 
nifestandum , fieri tamen reum detractionis, siquidem 
amissio famae apud unum , aut alterum virum, maxime gra- 
vem, et prudentem, grave damnum est . Excipitur tamen 
caussa necessitatis , velut ad consilium capiendum , in quo 
tamen, si fieri potest, reticeri persona debet. Eximunt 
etiam mulli a lethali culpa , qui gravem ab alio acceptam 
injuriam , ad levationem animi, amico gravi, et prudenti ape- 
riunt . Quinto , aliquando etiam leihalis detractionis reos 
fieri posse, qui crimen notorium proximi nescientibus ape- 
riunt ; ad cujus rei explicationem animadvertendum est, 
aliud esse notorium facti , aliud notorium juris . Notorium 
facti est, quod ita positum est in conspectu multorum, 
ut nulla tergiversatione celari possit . Hoc modo noto* 
rium crimen est censendum , cum ejus fama sic per to- 
tam urbem, vel communitatem diffusa est , ut, etiamsi non 
omnibus adhuc innotescat, vix tamen fieri possit, ut non 
in eorum, qui adhuc ignorant, notitiam perveniat. No- 
torium juris dicitur , de quo aliquis in judicio , vel con- 
demnatus , vel confessus , argumentis convictus est » Primo , 
ei crimen notorium facto est verum , non videtor letfialis 

peccati reas, qni hoc divulgat in ea urbe, vel comrcui-i 
nitate ■* iu qua jam per ora hominum volitat. Nam eo lo-j 
co videtur ille jam dejectus , esse de famae suae pos9ession 
ne. Secundo, si crimen falsum est, lethaliter peccat ad ver? 
sus justitiam, et restitutioni, quoad fieri potest, fit ob- 
noxius, qui illud nescientibus aperit , etiam jn eo loco, 
ubi famosum est. Nam innocentis famae aliquam macu- 
lam adspergere , semper contra justitiam est .: Tertio , si qui 
laboravit infamia , per emendationem vitae famam recBpe- 
ravit , Jethale peccatura est contra justitiam , veterem infa- 
miam oblivione obductam , et melioris famae , quae se- 
cuta est , splendore depulsam ,. nova antiqui criminis com4 
memoratione excitare . Quarto , si crimen per solam rei con* 
fessionem , aut testium depositionem in jure innotuerit , inr 
justum est illud evulgare. Quinto , si crimen per senten- 
tiam judicis publicatum fuerit, nulla fit reo injuria, quo- 
cumque in loco aperiatur ; quia sententia judicis expoliatus 
est jnre suo ad famam, quod attinet ad illud crimen ; un» 
de ad restitutionem nulla exoritur obligatio , tametsi! con- 
tra caritatem peccet, qui nulla necessitate illud nescienti- 
bus patefacit, et lethaliter etiam si ex odio , -.vel < invidia 
prodit animo graviter nocendi.' , u' > : .. j ».;• .. . [ 

Sunt autem caussae quaedam , quae detractorem exi-** 
munt quandoque onere restituendae famae * Primo- v i mpor 
tentia,ut patet ex sesev Nemo ieram tenetur ad: id, quod 
praestare non potest. Ex hoc etiam capite : imraunes cear 
send» sunt a restitutionis onere, qui sine vitae discrimi- 
ne restituere nequeunt. Nain, ex periculo vitae, consurgit 
impotentia quaedam moralis! ad restithendam famam' alte- 
rius , utpote bonum inferioris ordinis . Excipe tamen ca- 
sum, quo quis infamia conjectus fuisset in vitae pericii* 
lum ; tunc enim tenetur detractor illum ex hoc pericu- 
lo eximere ; etiam cum propriae vitae discrimine. Nam po- 
titu est jus illius , qui aliena culpa ^non. sua , est adductus 
in periculum , quam ejus, qui maledicto, suo; immereunem 
adduxit in vitae discrimen: idque seonper valet, nisi vita 
detractoris esset Ueipubhcae necessaria* vel admodum utilis, 

• :« . • v/ . .:Y y a ■'< \ ' *. 

minime autem ejus qui detraxit , tunc enim non teneretur ad 
ipsum eripiendum- vitae suae jacturam facere propter da- 
mnum publicum : publica enim* sunt privatis anteponen- 
da . Minime vero detractor eximitur onere famae resti- 
tuendae , tametsi restituere nequeat sine suae detrimento. 
Cum enim potius sit jus ejus , cui . fama injuste ablata est , 
quam ejus, qui injuste abstulit , tenetur hic certe alterius 
famam, quam labefactavit , etiam cum pari jactura propriae 
famae resarcire; excipi etiam' solet , si detractoris auctori- 
tas , et bona existimatio multuin prodest Reipublicae, non 
item ejus , cui detraxit . Tunc enim alias vias tentare de- 
bet, quibus satisfaciat, hominem commendare, honorifi- 
ce appellare , familiaritati suae adjungere ; non autem si- 
bi dedeens inferre , etiamsi opus esset ad famam alterius 
laesam redintegrandam . Secundo , cessat restituendi obli- 
gatio , cum ex detractione nulla est infamia consecuta ; 
velut cum detractor ita male andit, ut nemo ipsi credat, 
et neminem suis dictis male vulnerare possit . Tertio, si 
quod ipse prodidit , atia manavit in vulgus via , tamen 
semper tenetur de damnis , si quae ex facto suo redun- 
darunt ,. antequam .crimen publicum fieret . Quarto , si 
jam deleta est infamia , et bona existimatio reconciliata ; 
tunc enim imprudentiae esset , vulnus obductum impor- 
tuna : commemoratione refricare . Quinto , multi existi- 
mant compensatione cessare obligationem famae restituen- 
dae , cum scilicet duo detractores sese mutuis maledictis 
vexarunt; tuoc enim censent, unum non teneri ad famae 
restitutioneui , nisi alter etiam resarcire velit. Ad qttam 
•sententiam: comprobandam affert Natalis Alexander aucto- 
•litatem Innocentii .Tertii Gap. Tua fraternitas Extravagaa- 
tium de adulteriis, cujus haec sunt verba: Cum paria cri - 
mina compensatione mutua deleantur, i. 

Cavendum tamen , nequis putet sibi licere maledictum 
maledicto elidere ..Nunquam enim facere licet, quod suapte 
natura injustum est; multo minus vero detrahenti quacum- 
que excaussa falsum crimen affingere; unde ab Innocen- 
ti o: XI. damuntag sunt improbae, propositiones , 43. Quidn • 
non nisi veniale sit , detrahentis auctoritatem magnam sii 

bi noxiam , falso crimine elidere : et 44. Probabile est , 
non peccare mortaliter , qui imponit falsum crimen ali-' 
cui , ut suam justitiam , et honorem defendat ; e£ si hoc non 
sit probabile , vix ulla erit probabilis opinio in Theologia . 
Sexto denique cessat restituendi obligatio , voluntaria , et 
justa condonatione injuriae, ex doctrina D. Th. q. 7 3 . art. 
4. ad i.„ Possunt, inquit, ad notitiam alicujus detractio- 
,, nes contra ipsum factae aliorum relationibus pervenire, 
,, et tunc sui arbitrii est, detrimentum suae famae pati, 
„ nisi hoc vergat in periculum aliorum,,. 

Superest inquirendum de Jiis, qui aures praebent de- 
trahentibus , qua se culpa obstringant . D.Th. q, 7 3 . art. 4. 
quaestionem explicat in hunc modum : ,, Quisquis de- 
„ tractiones audit absque resistentia, videtur detractori 
„ consentire, unde fit particeps peccati ejus ; et siquidem 
„ inducat eum ad detrahendum ( velut significatione Iae- 
„ titiae , et plausus), vel saltem placeat ei detractio propter 
,, odium ejus , cui detrahitur , non minus peccat, quam de- 
„ trahens , et quandoque magis ; unde Bernardus dicit , de- 
,, trahere, aut detrahentem audire , quid horum damnabilius 
„ sit, non facile dixerim . Si vero non placeat ei peccatum ; 
„ sed ex timore , vel negligentia , vel etiam verecundia 
,, quadam omittat repellere detrahentem, peccat quidem , 
,, sed multo minus quam detrahens , et plerumque venia- 
„ liter . Quandoque etiam potest esse peccatum mortale , 
,, vel propter hoc, quod alicui ex officio incumbit detra* 
,, hentem corrigere, vel propter aliquod periculum , quod 
,, audiens novit consequens , vel propter radicem , qua ti- 
„ mor mundanus quandoque potest esse peccatum morta- 

»» l e »» • 

Ad restitutionem autem non tenetur, nisi qui favet 
detrahenti , cumque inducit ad detrahendum ; et qui cor- 
ripere detrahentem praetermittit, cum cx officio tenere- 
tur. . , 

Susurro dicitur , qui occulte maledicendo odium in 
aliquem , et inter amicos dissensionem inique molitur ; 
quapropter D. Th. q. 7 4- art. t. docet susurrationem a de- 
tractione differre ex fine , quod detractione , proximi ho- 

nor, susurratione vero amicitia laeditur, et inter conjun- 
ctos separatio , seu animorum dissensio intenditur ; unde 
Prov.a6.dicitur ; Susurrone subtracto jurgia conquiescunt . 

Peccatum esse suapte natura lethale , et detestabile, pro- 
batur Sacr. Litterarum auctoritate: Ad Rotn. cap. i. susur- 
rones recenset Apostolus inter scelestissimos, quos Deus 
tradidit in reprobum sensum . Provcrb. cap. 6. Sex sunt , 
quae odit Dominus , et septimum detestatur anima ejus , 
. . . eum, qui seminat inter fratres discordias . .. Eccle- 
siastici 28. Susurro, et bilinguis maledictus, muhos enim 
turbabit pacem habentes . Peccatum autem esse gravius 
detractione docet S. Th. articulo 2. eo quod exterioribus 
bonis omnibus longe praestat amicus . Siquidem amico fi- 
deli nulla est comparatio, ut habetur Ecclesiastici 6. et fa- 
ma ipsa, quae per detractionem tollitur, est veluti medium 
quoddam ad comparandos amicos . Quapropter cura su- 
surratio amicitiam labefactet , bonum praestantius ipsa fa- 
ma, gravius est peccatum, quam detractio. 

QUAESTIO V. 

De Ira. ' ‘j 

C A P U T I. 

De irae natura, et pravitate . 

Ira, seu iracundia, primo quidem sumitur pro affectu 
quodam animi , seu commotione appetitus sentientis, inju- 
riae acceptae sensu exardescentis , et ad ultionem sese com- 
parantis . Porro, ut est animi affectus , ira nec bona est, 
nec mala moraliter . Fieri autem bona potest, vel mala, 
prout cum affectum vel r 3 tio moderatur, vel ei voluntas 
consensu suo praeter rectam rationem obsequitur. 

Ira porro deliberata spectari potest, vel ratione obje- 
cti , quod est vindicta, vel ratione modi, quo quis ira- 
scitur, seu appetit vindictam. Hinc quisque servat ratio- 
nis ordinem quoad utrumque, qui nempe appetit vindi- 

etam, non propter tnalum ejus, qui puniendus est, sed pro- 
pter vitiorum correptionem , et bonum justitiae conservan- 
dum , quod sane laudabile est > nec ille appetitus in se sit 
vehementior, quam par est ; talis ira est laudabilis , et bo- 
na , diciturque ira per zelum . Unde Greg. lib. 5. Mora!, 
cap. 3o- „ Sciendum est, inquit, quod alia est ira, quam 
„ impatientia excitat , alia, quam zelus justitiae format; il- 
„ la ex vitio, haec ex virtute generatur. Si enim nulla ira 
„ ex virtute surgeret, divinae animadversionis impetum 
„ Phinees per gladium non placasset ; quia Heli non ha- 
,, buit , motum contra se implacabiliter supernae ultionis 
,, excitavit,,. 

Vitiosa vero ira definitur immoderatus appetitus vin- 
dictae ; quod quidem ex D. Th. quatuor modis contingit , 
appetendo puniri eum , qui non meruit , vel ultra quam me- 
ruit, vel non secundum legitimum ordinem, vel non pro- 
pter debitum finem, scilicet justitiae conservationem, et 
emendationem culpae . Saepe etiam immoderatio est in ipso 
motu irae, cum nimirum immoderatus effervescit , sive 
intus, sive exterius, quod semper vitiosum est, tametsi 
justam quis vindictam appetat. Hinc vitiosa ira distingui 
potest , vel prout est immoderatus appetitus immoderatae 
vindictae , vel prout est immoderatas appetitus vindictae 
etiam moderatae. 

PROPOSITIO I. 

Ira , prout est immoderatae vindiciae appetitus , 
peccatum est genere suo leihale . 

Pr . ^Jam immoderatae vindictae appetitus natura 
sua repugnat bono proximi, atque adeo caritati, et justi- 
tiae. Hinc Apostolus ad Galat . 5. iram recenset inter ope- 
ra carnis, Quae qui agunt , regnum Dei non con sequentur . 
et Jacobus Epist. cap. !. Ira enim viri justitiam Dei 
non operatur . 

Contingit tamen aliquando , iram fieri peccatum venia- 
le , yel quia motus irae antecedit rationem deliberatam, vel 

quia ira etiam plene deliberata, non cupit proximo, nisi ma- 
lum exiguum, et quod sit instar nihili reputandum. 

PROPOSITIO II. 

Ira , prout est appetitus tantum immoderatior vindictae 
alloquin justae , non est genere suo peccatum lethale , 
tametsi aliquando lethale peccatum fiat . 

Ita docet S.Th. 2 . 2 . q. i58. art. 3., potest esse mo- 
tus irae inordinatus, quantum ad modum irascendi, utpo- 
te si nimis ardenter irascatur interius, vel si nimis exte- 
rius manifestet signa irae . Et sic ira non habet de suo 
genere rationem peccati mortalis . Potest tamen continge- 
re , quod sit peccatum mortale , puta si ex vehementia irae 
aliquis excidat a dilectione Dei , et proximi . 

Tres gradus irae distinguit S. Th. art. 5. ad. 3. Primo 
ex illo Math. 5. Omnis qui irascitur fratri suo , reus erit 
judicio , quo significatur ira, quatenus corde concepta, qui 
gradus est infimus, cui respondet poena minus gravis , quae 
judicio indicatur . Nam ut interpretatur Augustinus : In ju- 
dicio adhuc defensionis locus datur . Secundo : Qui autem 
dixerit fratri suo raca , reus erit concilio. Hic designa- 
tur secundus gradus irae, quatenus per signa exteriora 
erumpit etiam , antequam ad effectus progrediatur . llaca 
enim interjectio est indignantis animi, ut Augustinus tes- 
tatur , se ab Hebraeo quodam accepisse ; tametsi putent alii 
esse vocem vel Syriacam, vel Chaldaicam , ex Hebraea lin- 
gua derivatam, quae significat hominem levem, et incon- 
stantem . Poenam autem graviorem concilio indicari vult 
Augustinus, quod in concilio judices inter se conferunt , 
quo supplicio damnari oporteat. Tertio i Qui autem dixerit 
fratri suo fatue , reus erit gehennae ignis. Hinc tertius 
est gradus, quo ira interius concepta perducitur ad effectum, 
nimirum ad nocumentum alterius sub ratione vindictae , 
quod nocumentum a verbis injuriosis incipit. Unde huic 
respondet gehenna ignis , sive certa damnatio . 

Notandum tamen, doctissimos Interpretes nomine non 

solum concilii , sed etiam judicii poenam capitis intellige- 
re . Notant scilicet judiciorum tribunalia fuisse duo apud He- 
braeos, unum in singulis civitatibus , Crisis vocatum , quod 
Latinus Interpres vertit judicium : alterum in principe ci- 
citate, Synedrion nominatum, quod Latinus Interpres ver- 
tit concilium , cujus erat de majoribus caussis judicare . 
Volunt, reum judicio significari eo loco remn inortis ae- 
ternae, accommodate ad Judaeorum loquendi consuetudinem, 
apud quos reus judicio idem erat , atque reus capitalis poe- 
nae ; idque ex ipsa accusandi formula : Judicium morti i est 
viro huic&c. Difficultas autem enascitur, quomodo per ju- 
dicium , et per concilium capitalis poena, seu mors aeterna 
per eam designata intelligi possit, cum manifestum sit, Chri- 
stum tres poenarum gradus velle distinguere. Cui difficili »i- 
ti apte respondet Maldonatus , gradus quidem distingue- 
re, non genus, judicio leviorem, concilio graviorem . Sed 
quod ait deinceps , quatuor fuisse apud Judaeos capitalium 
poenarum genera , melius videtur explicari a Sigonio , qui 
tria tantum recenset de llep. Judaeorum lib.6. cap. o., nem- 
pe lapidationem , crucifixionem, et combustionem, quae 
tria genera tribus memoratis gradibus apte respondere vi- 
dentur ; quare concludunt, Christum eo loco docuisse , gra* 
viores poenas peccatis deberi , quam vulgo Judaei crede- 
rent . Non omnes tamen , qui aliquo impetu irae commo- 
ventur, aut levem infcrnnt contumeliam, aeternae mortis 
poena puniendos, sed de iis locutum, qui consensu deli- 
berato irascuntur personae, non vitiis , earnque ex ira vel 
odio vel contumeliis appetunt . 

Tres etiam irae species distinguit S. Tliomas ex Phi- 
losopho : unde ex iracundis alii acuti dicuntur, qui cito 
iram concipiunt, cito etiam deponunt ; alii asperi , et gra- 
ves , qui conceptam iram diutius retinent, quod altius im- 
pressa maneat in mente injuriae memoria ; alii denique 
infesti, quorum ira nulla diuturnitate temporis, sed so- 
la vindicta , quam obstinato impetu quaerunt , mitigari 
queat . ■ .< ■ 

CAPUT II. 

De vitiis ex ira prodeuntibus . 

Iram vitium esse capitale , praeclare ostendit S.Th., 
sive quia in vindictam fertur , quae vehementer allicit 
animos , facitque , ut hujus explendae libidine in multas 
improbitates ruere homo non vereatur , sive quia ira ex 
ipso impetu , quo movetur , concitare potest , et impelle- 
re hominem ad quidvis improbe audendum . 

Vitia autem , quae propius enascuntur ex ira , sex 
numerantur a D. Gregorio , rixa , tumor mentis , contume- 
lia , clamor, indignatio, blasphemia . 

Indignatio est commotio animi, qua eum, a quo est 
affectus injuria , indignum putat , a quo eam pati debue- 
rit, ipsumque ideo nec sua familiaritate , nec aspectu, 
aut colloquio dignatur • Lethalis fieri potest multiplici ex 
capite; si gravem contemptum continet, si gravem scan- 
dalum praebet , si a sermone, vel aliis exterioribus be- 
nevolentiae signis avocat , quo tempore quis ea praesta- 
re sub gravi tenetur, si indignans ita est animo affectus, 
ut alterum aliqua necessitate vel animi, vel corporis af- 
flictum nullo modo juvare vellet. 

Tumor mentis est aestus quidam excandescentis ani- 
mi , inultaqne animo volventis , quibus meditatam ultio- 
nem explere valeat . Gravitas ejus pendet ex gravitate vin-. 
dictae, quam quis molitur. 

Clamores sunt inconditae vociferationes , et elatae, 
quibus homines aliquem insectantur , animumque vel con- 
temptorem, vel adversum produnt. Lethales sunt, si ex 
gravi odio , vel contemptu erumpunt , vel grave scanda- 
lum pariunt. 

Contumelia est alieni honoris violatio per verba in- 
juriosa, quae illo praesente, et audiente proferuntur. 
Lethalis fit contumelia , cum quis animo dedecorandi proxi- 
mi convicium jacit , vel cum ipsum convicium temere 
jactatum , spectatis conditionibus personarum , locorum , 

ac temporum, tale est, ut alterius honorem graviter lae- 
dat. Tunc enim potest, ac debet conviciator praevidere la- 
bem ex sua contumelia spargendam in honorem proxi- 
mi; unde obligatur ad honoris restitutionem. 

Blasphemiae sunt verba contumeliosa petulanter , et 
impie jactata, quibus Dei Majestas impetitur, vel in se, 
vel in personis, aut rebus in ipsum directe spectantibus. 

Rixa ex D. Th. 2. 2. q. 41. art. 1. est bellum priva- 
tura inter privatos , quod scilicet non publica auctorita- 
te indicitur , sed privata, et perversa contentione suscipi- 
tur . Rixam esse suapte natura peccatum lethale, satis con- 
vincitur ex illo Apostoli ad Galat. 5 ., ubi rixam recen- 
set inter opera carnis, quae qui agunt, Regnum Dei non 
consequentur . Sed ut rectum de culpa eorum, qui rixan- 
tur , ferri queat judicium, notandum est ex S. Doctore, 
rixam spectari posse vel in eo, qui alium injuste inva- 
dit, vel in eo, qui se defendit. Rixa in injusto aggres- 
sore peccatum est letlialc genere suo ; nam inferre malum 
proximo, violentas in eum manus injiciendo , non est, 
inquit S. Doctor , absque peccato mortali. In eo vero, 
qui resistit justo aggressori , rixa quandoque culpa vacat, 
quandoque culpam habet adjunctam. Nam si tantummo- 
do repellit injuriam, et Cum debita moderatione, ut non 
plus violentiae adhibeat , quam opus est ad injuriam pro- 
pulsandam , expers est omnino culpae, nec in eo justa, 
et moderata sui defensio rixa proprie nuncupari potest. 
Erit autem peccatum , si ad defensionem adjungit affectum 
odii , vel vindictae , atque inter sc defendendum modera- 
tionis fines excedit, plus scilicet violentiae adhibendo, 
quam opu9 est. Nam haec major vis, quam quae neces- 
saria est ad injuriam propulsandam , non amplius ad de- 
fensionem pertinet , sed ad oppugnationem . Et quidein 
lioc peccatura , quo casu veniale tantum , quove casu mor- 
tale quoque sit , ex D.Tb. eruitur ; „ Venialis quidem est, 
„ quando aliquis levis motus odii , vel vindictae se im- 
„ miscet, vel cum non multum excedit moderatam defen- 
„ sionem . Mortale autem , quando obhrraato animo in im- 

„ pugnantem insurgit ad eum occidendum , vel eum gra- 
„ viter laedendum „ . 

Atque ex his principiis concludit S. Th, in respon- 
sione ad 3 ., Ministros Principis , aut Judicis , dum publica 
auctoritate in aliquem invadant, rixae minime reos fieri , 
sed ejus peccati reos evadere, qui se defendunt , publicae 
potestati resistendo : unde hoc casu non illi peccant , qui 
ut legitimum ordinem justitiae servent , aliquem aggre- 
diuntur , sed illi, qui contra hunc debitum ordinem , inju- 
ste defensionis praetextu resistunt. 

QUAESTIO VI. 

\ 

De Gula . 

C A P U T I. 

De gulae naturae , ct pravitate. 

Gula est intemperantia in voluptatibus cibi , et po* 
tU 9 . Certe cibi , et potus delectatio providentissimi aucto- 
ris naturae beneficio indita est , ut ca invitarentur homi- 
nes ad cibum, et potum capiendum, alendo corpori, et 
viribus reficiendis opportunum , et necessarium ; quidquid 
ergo ab hoc ordine, et fine deflectit, immoderatum est, ac 
proinde vitiosum. Atque hinc fit , ut quisquis in edendo j 
et bibendo solam voluptatem consectatur , non corporis 
conservationem , propter quam alimentorum usum suavi- 
tate quadam natura perfudit , is recedit ab ordine ratio- 
nis, cujus est appetitum sentientem moderari, ejusque 
actus in finem consentaneum dirigere. Quapropter damna- 
ta est ab Innoc.XI. haec propositio octava : Comedere , ac bi- 
bere usque ad satietatem, oh solam voluptatem , non eil 
peccatum , modo non obsit valetudini , quia licite potest 
appetitus naturalis suis actibus frui . 

Ipsa autem, quae fit hoc vitio rationis, et ordinis 
perversio, ex quinque potissimum capitibus exoritur, ex 
DD. Thoma , et Antonino, i. Ex nimia quantitate alirnen- 

ti , de qua Sanctus Antoninus p.me 2. tit.6. cap.t. num. 0. 
„ Prima gulae species, seu modus , est nimis comedere, 
„ aut etiam bibere. Tum addit : Tantum ergo potest, ct 
„ debet quis comedere, et bibere , quantum credit, se in- 
,, digere ad sustentationem, et execntionem eorum , quae 
„ sibi incumbunt agenda , ita ut non usque ad nauseam 
,, sumat , sed cum aliquali adhuc appetitu finem faciat.,, 

2. Ex ipsa delicatioris cibi ratione, quem quis volupta- 
tis caussa exquirit. Excipit tamen S. Antoninus : „ Si tamen 
„ utatur cibariis delicatis propter infirmitatem, vel debi- 
„ litalem hoc exigentem , aut generis nobilitatem , ut Prin- 
,, ceps , aut temporis congruitatem , ut in nuptiis , et con- 
„ viviis discretis , potest esse hoc absque peccato „ . 

3. Ex nimio tempore, et studio, tum etiam ex im- 
pensa in apparandis cibis, ut magis delectent, in quo ex 
D.Antonino praecipue divites solent delinquere . Tum Ala- 
ni locum refert de planctu naturae, ubi deplorat coqui- 
narium artificium , quo naturales faetus miris modis exa- 
gitant , et invertunt, ut multiformis saporis gratiam con- 
sequantur.,, Alius ministrorum contundit, colat alius, ct 
,, conficit, substantiam vertit in accidens, naturam mu- 
„ tat in artem , ut saturitas transeat in esuriem Ac 
tandem dilucide, et graviter subjungit Antoninus: ,, Sed 
„ magnam conscientiam sibi debent facere tales de tanto 
,, tempore, quod amittunt, et faciunt ministros amittere pro 
„ hujusmodi praeparatione , et expensis superfluis , quibus 
,, deberent pauperibus subvenire „ . 

4. Ex modo , aviditate scilicet nimia in sumendo cibo , 
dc qua idem Antoninus : „ Quarta species gulae est, nimis 
„ ardenter, seu nimia aviditate cibum , vel potum sumere . 
,, Ad quod pertinere videtur comedere nimis rapaciter , et 
,, festinanter , et licet quidam habeant a naturali conditione , 
,, vel assuefactione, tamen cerpori nocet: et cum procedit ex 
„ inordinato appetitu delectationis , gulae peccatum est „ . 

5. Ex perturbato tempore sumendi cibi , nam qui 
tempus ita pervertunt, non tam necessitati consulere, quam 
voluptati servire videntur . Nocet id etiain valetudini , nam, 
ut ait S. Dpctor , nec sani vivere possunt , cum ponant in- 

digestum super indigestum, unde mali humores generantur; 
et caput etiam fumositatibus est gravatum , et male aptum 
ad spiritualia , et hoc nisi magnus labor excuset , ut labo- 
rantes in agris, viatores, pueri dum sunt in augmento. 

Gulae vitium, utpote quod in immodica cibi, potusque 
delectatione positum est , dividitur ex D. Th. q. i5o. art. i. 
in comessationern , seu crapulam, quae intemperantiam in 
epulis designat ( ex Theologorum loquendi consuetidine : 
crapula namque Latinis Auctoribus ad immoderatum vini 
potum maxime refertur ) et ebrietatem, quae proinde con- 
tinetur sub gula, sicut species sub genere. De ebrietate 
seorsum agemus cap. sequenti. 

PROPOSITIO. 

Gulae vitium ratione intemperantiae in consectanda cibi , 
et potus delectatione , potest in mortalem culpam 
evadere ; estque adeo peccatum genere 
suo leihale , 

P ropositio est contra nonnullos Moralis Theologiae 
Doctores , quibus videtur , gulam , quae in sola sistit in- 
temperantia cibi, et potus, esse tantum peccatum venia- 
le; qrii probabile putant, veniale tantum esse, si quis, 
secluso damno corporis , et scandalo , cibo se , et potu 
ingurgitat usque ad vomitum , imo vomat de industria , 
ut iterum edendi, et bibendi voluptati indulgere possit. 
Talia enim nonnulli scripsere . 

Probatur autem primo , multis , et perspicuis divina- 
rum litterarum oraculis. Lucae ar. Attendite , ne gravent 
tur corda vestra crapula , et ebrietate . His verbis Chri- 
stus promulgavit praeceptum naturale, et divinum, rem 
suapte natura malam vetans. Mortali ergo crimine sc ob- 
stringit quisquis hoc praeceptum graviter laedit. Sed huic 
praecepto manifeste adversatur intemperantia in crapula, 
et ebrietate. Igitur per solam intemperantiam potest id prae- 
ceptum ita violari, ut quis reus fiat culpae mortalis. Se- 
cundo Apostolus ad Rom. i3. Abjiciamus opera tenebra - 

rum . . sicut in die honeste ambulemus • non in comes - 
• • 

sationibus , et ebrietatibus . Hic Apostolus comessationes , 
et ebrietates recenset inter opera tenebrarum , quae abji- 
cienda sunt, et quidem ut possimus induere Dominum J. 
C. Sunt igitur peccata mortalia . Tertio ad Galatas 5 . co- 
messationes, et ebrietates enumerat inter opera carnis , quae 
qui agunt, Regnum Dei non consequentur . Comessatorum 
turpitudinem exagitat Isaias cap. 28. Omnes mensae reple- 
tae sunt vomitu , sordiumque . Idem cap. 5. Vae qui satu- 
rati estis ; quem locum interpretatur Basilius in Asceticis 
cap. 1. „ Ventrem plus aequo replere, et cibis aggravare, 
„ maledictione dignum est , dicente Domino : vae qui sa- 
„ turati estis. ,, S. Caesarius in Appendice Sermonum 
Sancti Augustini , Serm. 294. „ Frequenter usque ad \omi- 
,, tum ingurgitare se non erubescunt .... pejores ani- 
„ malibus judicandi sunt; cum enim animalia amplius, 
„ quam eis opus est , bibere noliut, illi et duplum , et tri- 
„ pium, quam eis oportet, potura accipiunt , et unde tri- 
,, bus , aut quatuor diebus refectionem rationabilem potu- 
„ erant habere , uno die cum grandi peccato suo conten- 
„ dunt perdere potius quam expendere ; atque utinam vel 
,, potum tantummodo perderent , et non etiam ipsi peri- 
„ rent . „ Grande peccatura in his agnoscit Caesarius , et 
tale peccatum , quo quis perit , quod uno die duplum , 
vel triplum moderatae refectionis sumat s Ergo ex solo 
excessu intemperantiae in genere gulae - S. Greg. lib. 3 o. 
Moral. cap. i 3 . ,, Nonnulli aliquando multa etiam, quae 
„ magnae sunt fortitudinis, faciunt; sed dominante gulae 
„ vitio, per carnis illecebram omne, quod fortiter egerint , 
„ perdunt: et dum venter non restringitur, per carnis 
„ concupiscentiam simul cunctae virtutes obruuntur. „ 
Grcgorius ostendit , aliquorum virtutes obrui per ipsum 
gulae vitium dominans , non. per peccata generis alterius, 
in quae quis ex gula inducatur: de illis enim loquitur, 
qui fortitudine utentes , bella gerunt adversus alia vitia . 
Hinc autem D. Th. q. 148. art. 2. concludit; Gulam esse 
peccatum mortale, quia virtus non tollitur , nisi per pecca- 
tum mortale . 


363 DE PECCATIS 

Fit autem gula peccatum mortale quando ei homo 
inhaeret, ut fini ; quemadmodum ibidem docet S. Th.; ct 
tametsi hoc ipsum S.Doctor repetere videatur , quod pro- 
pter ipsam sit homo paratus aliquid as;ere contra praece- 
pta Dei, tamen, ut optime interpretatur Cajetanus, ho.c 
appositum est i . Ad explicandum effectum definitae gulae . 
Cum enim delectatio gulae amatur, ut finis ultimus, con- 
sequens est, ut praeceptis Dei anteponatur , ct sic fariat ho- 
minem transgressorem aliorum praeceptorum . 2. Ad decla- 
randum a posteriori , quando delectatio gulae appetatur, ut 
ultimus finis . Cacte rutu , ut recte ait idem Cajetanus, pec-, 
catum mortale in gula constituitur prius ex hoc , quod de- 
lectatio gulae appetitur, ut finis ultimus; et ex hoc appe- 
titu efficiatur alius appetitus agendi contra praecepta Dei . 
Notat autem, gulam fieri propterea peccatum mortale, non 
quia simpliciter appetitus delectationis augeatur gradibus 
ex parte appetentis, sed quia appetitur, ut ultimus finis. 

Neque obstat, quod a nonnullis dicitur, nullum esse 
praeceptum Decalogi vetans inordinatum gulae appetitum , 
nam , ut ait S. Th. hoc art. ad (., non omnia peccata mor- 
talia directo adversantur praeceptis decalogi, sed illa so- 
lum, quae injustitiam continent. Quia praecepta decalogi, 
speciatim pertinent ad injustitiam, et partes ejus. Non 
omnia ergo praecepta divina sunt praecepta decalogi , ut 
inquit Cajetanus . Sacris autem litteris gulae intemperan- 
tiam vetari , perspicuum fit ex locis citatis . Quamquam et 
hanc ipsam intemperantiam , prout avertit a fine ultimo, 
docet Sanctus Th., per quamdam reductionem opponi prae- 
cepto de Sanctificatione Sabbati , quo praecipitur quies in 
fine ultimo . 

Objicitur , quod dicitur Matth. 1 5 . Quod intrat in os 
non coinquinat hominem .Ex quo effici videtur, in cibo- 
rum sumptione nullum inesse peccatum . Deinde quod 
aliqui Patres ad minuta peccata referre videantur , si quid 
plus quam opus est, de cibo, vel potu sumitur ; ex quo 
effici videtur , gulam non esse saltem peccatum mortale. 

R. Quod intrat in os non coinquinat hominem . Et 
revera nullus cibus ex natura sua contaminat hominem • 

Perstringit Christus errorem Judaeorum opinantium , cibos 
quosdam esse natura sua immundos ; sed gula non est ci- 
bus , sed perversus appetitus delectationis cibi , qui dum 
exit ex corde, seu deliberata voluntate , contaminat homi- 
nem . 

'Ad alterum , fatemur modicum excessum in cibo , et 
potu capiendo , inter minuta peccata referendum esse ; sed 
eum fieri lethalem , quando quis inhaeret delectationi ci- 
bi , ut fini, et cura propter eam paratus est transgredi alia 
praecepta, ut agnoscit D. Th. in responsione ad hoc ipsum 
objectura ; ait enim, gulam virtutes auferre , non tam pro- 
pter se, quam etiam propter vitia, quae ex ea oriuntur. 
Nam particula etiam , apposita in secundo casu , osten- 
dit , gulam aliquando virtutes auferre; et in ipso primo 
casu, nimirum propter se; ex quo melius etiam perspi- 
citur mens D. Tliomae. 

N 

CAPUT II. 

De Ebrietate . 

Jllbrietas dupliciter potest accipi, ut docet S.Th.q.i 5 o. 
art. 1. Primo pro ipsa mentis alienatione, ex multa pota- 
tione liquoris temu'entiam facientis, et hoc modo ebrie- 
tas non proprie est culpa, sed incommodum , ac dedecus 
ex culpa consequens. Secundo accipitur pro immoderata 
ipsa potatione , unde haec alienatio consequitur ; et hoc 
quidem rursum accidere potest, vel omnino praeter opi- 
nionem, proprer multas, et inopinatas vires vini potati, 
turnque , si nulla fuerit negligentia , nullum quoque pec- 
catum est, et hoc pacto Noe sine cnlpa in ebrietatem in- 
cidit; vel id acridit ex immoderata cupiditate, et usu vi- 
ni , turnque ebrietas est peccatum . 

Diligenter autem est animadvertendam , non in hoc 
praecise positum esse vitium ebrietatis , quod sit immo- 
deratus appetitus liquoris suaviter allabentis, caussa ipsi- 
us dedectationis ; unde errandi quidam occasionem sum- 
pserunt . Nam talis immoderatio delectationis propria est 
Tom. XVI //. A a a 

gulae , prout ab ebrietate distinguitor , et cohibetur vir- 
tute abstinentiae , ut docet S. Th. q. 140. art. 2. ad 5 . ; pra- 
vitas auteui ebrietatis adversatur sobrietati , quae virtus 
est specialis ; quia quum sit proprium virtutis conserva- 
re bonum rationis contra ea, quibus impediri potest ; po- 
tus autem inebrians speciali quadam ratione perturbare ra- 
tionem valeat ; hinc fit, ut specialis virtus requiratur, cu- 
jus officium sit rationem tueri adversus immoderatum vi- 
ni usum . Ebrietas ergo , quae sobrietati adversatur , pro- 
prie consistit in usu immoderato vini , aut consimilis li- 
quoris , unde ratio conturbari valeat. Hinc definiri potest: 
Immoderatus usus liquoris temulentiam facientis , indu- 
cens alienationem mentis . 

PROPOSITIO. 

Ebrietas voluntaria peccatum lellialc 
est simpliciter . 

Proh. -Ex multis jam citatis Divinarum Litterarum 
testimoniis ; tum etiam ox D.Th. q. i5o. art. 2; qui primo 
ebrietatem constituit in immoderato usu , et cupiditate vi- 
ni ; post advertit , tripliciter id accidere posse, praeter opi- 
nionem , et citra negligentiam , vacatque culpa ; vel quod 
sentiat quidem aliquis, potum esse immoderatiorem, sed 
non eum putet inebriare potentem, quo pacto venialis 
tantum aliquando esse potest ebrietas ; vel quod aliquis 
animadvertens , et in potando intemperantiam , et in po- 
tu vim labefactandae rationis, malit tamen obruere se vi- 
no, quam a potu abstinere ; atque hoc pacto docet, ebrie- 
tatem esse peccatum mortale, quia per eam homo sciens 
et volens privat se facultate rationis utendae , qua ex vir- 
tute agit , et peccata declinat . Maxima autem in hoc est 
perversitas, quod quis et agendi ex virtute , et vitia caven- 
di facultatem sponte , et voluntate sua exuat . 

Hinc sequitur primo, rejiciendam esse opinionem 
nonnullorum existimantium ebrietatem , nisi sit assidua , 
non esse peccatum mortale , Praecipuum hujus opinionis 

fundamentum nititur quodam Sermone D. Augustini, seu 
potius Caesarii , ubi dicitur , ebrietatem esse peccatum 
mortale, si sit assidua. Verum hunc locum egregie inter- 
pretatur D.Th., et difficultatem solvit hoc art. ad 1., nimi- 
rum assiduitatem , seu frequentiam per se non esse cau- 
sam , cur sit lcthalis ebrietas , sed quia fieri non potest, 
ut homo assidue inebrietur , quin sciens et volens in ebrie- 
tatem incidat; cum ipsa experientia perspectam habeat vim 
liquoris, quem potat immoderate , ad rationem obstupe- 
faciendam . Cajetanns hunc articulum interpretans, multis 
ct variis pro more difficultatibus expositis , earum dissolu- 
tionem aggressurus haec praemittit . „ Ad hoc potest dici , 
,, novam introducendo opinionem , immo potius antiquam 
,, renovando, quod ebrietas , nisi sit assidua , non est pec- 
,, catum mortale. „ Quo ex loco intclligitur, Cajetani aeta- 
te opinionem illam , si tamen aliquando viguerat , penitus 
contabuisse ; quod certissimum praebere argumentum vide- 
tur suae falsi catis . Nam verae de morum institutione sen- 
tentiae nunquam in Ecclesia intermissae sunt. Caetcrum 
Cajetanus ipse hanc deinceps rejicit. Et quamvis D.Th, 
aliquando sensisse videatur, ebrietatem genere suo venia- 
lem tantum esse, ita est intelligendus , quod non semper 
lethalis sit ebrietas, ut hoc loco etiam demonstrat. 

Sequitur secundo, prorsus etiam rejiciendam esse opi- 
nionem nonnullorum existimantium ebrietatem vacare cul- 
pa , si quis ad eain intento ense cogatur ; aut culpa vacare , 
qui alium trahit in ebrietatem ad impediendum malum ex eo 
imminetis , sive ipsum alliciendo ad immoderatum potum, 
sive ipsi praebendo potionem multarum virium, qua prae- 
ter opinionem deponatur , et impos sui fiat . Nam cum 
ebrietas natura sua sit mala , nunquam licere potest, eam 
ut medium adhibere ad vitandum majus malum ; siqui- 
dem ex Apostoli sententia ad Rom. 3 . Non sunt facienda 
mala, ut eveniant bona . 

Obj. Fas est , ad vitam conservandam consentire am- 
putationi pedis , vel manus ; ergo etiam ut quis necem 
vitet sibi a viro potente intentatam , poterit ad breve tem- 
pus rationis usum sibi adimere . 

R. Non est par ratio: amputatio manns, vel pedis 
cum refertur ad vitam conservandam, nullam inordina- 
tionem continet; immo cum pars ad totum ordinetur, in 
hoc aliqua ordinis ratio elucet, ut cum totutn sine partis 
amissione conservari nequit, pars potius, quam totum a- 
mittatur , alioqnin pars ipsa etiam interiret; at ex im- 
moderato potu rationis usum sibi adimere , habet intrinse- 
cam inordinationem, quarn tollere non potest metus intenta- 
tae necis. Unde Augustinus Serm. 282. „ Etiamsi ad hoc ve 
,, niretur , ut tibi diceretur , aut bibas , aut morieris , me- 
,, lius erat, ut caro tua sobria occideretur, quam per ebrie- 
,, tatem anima moreretur ,, . Et certe ebrietas etiam ex me- 
tu , adhuc esc contra sobrietatem ; amputatio manus caus- 
sa salutis conservandae , non est contra justitiam , nec con- 
tra ullam aliam virtutem . 

Gravior exoritur dubitandi ratio de infirmo, cni ad mor- 
bi depulsionem necessaria judicetur a prudenti, ct perito me- 
dico potio vini , aut a'terius ejusmodi liquoris usque ad 
ebrietatem . Multi , et quidem graves Uoctores nebant ebrie- 
tatem , curationis etiam caussa susceptam , culpa lethali va- 
care unquam posse ; quod nimirum per se , et intrinsece 
malum sit, vim inferre rationi , eamqtie c statu regendi ho- 
minis deducere. Alii contra, inter quos Cajetanus, lici- 
tum id esse affirmant, hac ratione ducti, quod ebrietatis 
vitium positum sit, non simpliciter in ipsa mentis aliena- 
tione, sed in mentis alienatione ex immoderato potu : por- 
ro negant , immoderatiorem esse potionem ad ebrietatem , 
prout refertur ad statum aegrotantis , cujus morbus tali 
potione tantum curari potest. Utrique D. Th. in suas par- 
tes trahere nituntur , cujus haec sunt verba hoc art. 2. ad 
3 . „ Cibus , et potus est moderandus , secundum quod com- 
,> petit corporis valetudini; et ideo sicut quandoque con- 
„ tingit, ut cibus, vel potus, qui est moderatus sano, 
j, sit superfluus infirmo, ita etiam potest c converso contin- 
j, gere, ut ille qui est superfluus sano , sit moderatus infir- 
,, mo : et hoc modo cum aliquis multum comedit, vel bi- 
S ) bit , secundum consilium medicinae ad vomitum pro- 
a vocandum , non est reputandus superfluus cibus , vel 

„ potus: Nec tamen ad vomitum provocandam requiritur, 
,, quod sit potus inebrians , quia etiam potus aquae te- 
,, pidae vomitum caussat, et ideo propter hanc caussam 
„ non excusaretur aliquis ab ebrietate,,. 

ITic prioris sententiae Auctores animadvertunt , D, 
Th. sanitatis caussa largiorem potum concedere, ebrieta- 
tem excludere. Posterioris defensores advertunt, excludi 
quidem ebrietatem a Sancto Doctore , non absolute, sed 
propter conditionem positam , quod sanitati consuli queat 
alia ratione, quam potu temulentiam faciente: atqui, a- 
junt , hoc definire non Philosophi moralis, aut Theologi, 
sed Medici est; quemadmodum ergo ex S. Doctore potus 
largior usque ad vomitum , jion est immoderatus infirmo, 
quia competens ejus valetudini , sic etiam non esset cen- 
sendus eidem infirmo immoderatus potus usque ad ebrie- 
tatem, si esset, non solum ejus valetudini competens , sed 
saluti omnino necessarius ; sublata autein immoderatione 
potus , tollitur id , quo ebrietas proprie peccatum est . 

Mihi tamen non satis firma videtur haec posterioris 
sententiae defensio . Nam etiamsi concederetur , potum us- 
que ad ebrietatem , posita ejus necessitate , non esse im- 
moderatum infirmo, ut infirmus est, spectata ratione va- 
letudinis ; semper tamen potus hujusmodi immoderatus est 
censendus homini, ut homo est, spectata natura, et con- 
ditione ipsius. Est enim haec natura hominis, et condi- 
tio , tit ratio vires inferiores regere debeat ; repugnat ergo 
naturae ipsius , et conditioni , ut sibi rationis utendae fa- 
cultatem adimat, rationemque subdat ipsam violentis, et 
inconsideratis motibus viriuin inferiorum. Quod autem ta- 
lis potus non sumatur delectationis caussa , nullius momen- 
ti est ; ex hoc enim evinci tantum potest , eum , qui sume- 
ret potum usque ad ebrietatem sanitatis caussa , non pec- 
caturum contra virtutem abstinentiae , non autem eum non 
•violaturum virtutem sobrietatis . Tametsi ego libenter assen- 
tior iis, qui queruntur, otiose invectam esse hanc dispu- 
tationem de ebrietate sanitatis caussa , nulli unquam usui 
futuram . Multas saepe audimus de morbis consultationes 
JVledicorum ; potum ad ebrietatem praescriptum nunquam 

audivi; quaesivi de peritis: negarunt, ebrietatem adhuc 
invectam esse in medicinam, nisi forte apud circulatores; 
optandum, ne in Theologiam unquam invehatur patroci- 
nium ebrietatis, aut saltem ne sit, qui ejus vitii pravita- 
tem emolliat. 

Quod vero cx somno argumentum petitur, nullius 
prorsus momenti est; scilicet , inquiunt , licitum est cor- 
poris reficiendi caussa, somno indulgere, quo usus ratio- 
nis amittitur ; ergo etiam valetudinis reparandae caussa 
licebit uti largiore potu , tametsi perturbatio rationis con- 
sequatur. Verum longe dispar est somni conditio , et ebrie- 
tatis: somnus affert sensibilem naturalem quietem , et con- 
venientem ; quare intermissis functionibus sentientis appe- 
titus , quae sequuntur sensuum repraesentationes, cessat 
etiam sine ulla perversione ipsum rationis officium in il- 
lis regendis . At vero ebrietas rationem violenter e statu 
suo dejicit, redditque impotentem regendis animi motibus; 
unde etiam homo in periculum adducitur multa flagitiosa 
perpetrandi . 

CAPUT III. 
j De vitiis ex gula prodeuntibus . 

C^ommessationes , et crapulae, ut se se produnt ni- 
mium frequentes inter homines, et apertae, sic ctiain fa- 
cile in oculos omnium incurrunt peccata , et fiagitia , qui- 
bus originem praebent, et incitamentum. Gulam proin. 
de vitium esse capitale, cum ipsa delectationis ejus ratio 
satis persuadet, quae vehementer appetitum commovet, 
tum quotidiana, et manifesta experientia dubitare non si- 
nit. Quinque autem labes potissimum Sanctus Th. post 
D. Greg. ex immoderata delectatione cibi, et potus ma- 
nantes recenset: ineptam laetitiam , scurrilitatem , immun- 
ditiam, multiloquium, hebetudinem mentis circa intelli- 
gentiam . 

Nam primo pleniore cibo , et potu obstupefacta mens, 
et ratio hebescit ad sapientiam , et intelligentiam ; unde 


ST^GILLATFVf. 3 7 5 

homines inepti redduntur vitae ex prudentia regendae , 
suisque muneribus , ut par est , obeundis. Hinc Ecclesias- 
tis 2 .,, Cogitavi in corde meo abstrahere a viao carnem me* 
,, am , tu animum meum transferrem ad sapientiam , de- 
„ vitaremque stultitiam „ . Est ergo illa hebetudo, non qua 
homo in aliquo eligendo actu errat, quae in omni pec- 
cato intervenit , sed qua ineptus redditur ad veritatis con- 
templationem , et ad eas actiones, quae prudentiae, inge- 
nii , et consilii lumine sunt regendae. 

Secundo in commessationc , et crapula effundit se ine- 
pta laetitia, quatenus homo, sopito quasi gubernaculo ra- 
tionis , tradit se immoderatae hilaritati , et lasciviae in re- 
bus, quas recta ratio, vel propter turpitudinem , vel pro- 
pter inanitatem, respuit, et aversatur; ad hanc pertinet 
jocandi genus obscoenum , petulans, illiberale: pertinent 
etiam choreae dissolutae, tripudia, gestus effeminati, mo- 
tus lascivientes , et indecori . 

Tertio ibidem jactat se garrulitas effraenis , seu mul- 
tiloquium , verba vana et insana , saepe proximo injurio- 
sa , aut etiam contumeliosa in Deum . Hinc Psalmo 72. 
Prodiit quasi ex adipe iniquitas eorum. . . cogitaverunt 
et loculi sunt nequitiam : iniquitatem in excelso locuti 
sunt : posuerunt in coelum os suum , et lingua eorum 
transivit in terra. 

Quarto scurrilitas, immoderatio scilicet in jocis, et 
facetiis , aut in studio commovendi risus . Haec quidem 
venialis est, si tantum laedit decorem personae, secluso 
scandalo, et prava intentione; sed letbalis fit ratione ma- 
teriae, si jocus redundet in gravem Religionis, vel pro- 
ximi injuriam, vel depravationem honestatis . Syn. Triden- 
tina Sess. 4 . gravissime comprimendam praecipit impiam , 
et sacrilegam temeritatem eorum , qui verba , et sententias 
Sacrae Scripturae torquent ad scurrilia, fabulosa , vana, adu- 
lationes , detractiones , libellos famosos , superstitiones . 

Quinto denique immunditia, quae prodit se in illuvie, 
et sordibus corporis , cum abstinentiae , et sobrietati , tum 
etiam castitati plerumque infestis, quibus helluones, et 
potatores maculari saepe contingit. Unde Hieron. epist. ad 

Oceanum : Venter cibo , meroque distentus despumat in li- 
bidinem* 

QUAESTIO VII. 

De Accedia . 

CAPUT I. 

Dc Accediae naturae, et pravitate . 

.A.ccedia , quae a Theologis recensetur inter pecca- 
ta capitalia , definitur a S.Th. 2. 2. q. 3 1 . art. 1 . et 7. T ris - 
titia de bono divino ex caritate diligendo : quae defi- 
nitio sane rectissima est, idque demonstrat , quo accedia 
peculiare vitium constituitur. Nam primo aegritudo con- 
cepta de spiritali bono generatim communis caussa est 
omnium vitiorum ; quodlibet enim vitium aversatur bo- 
num virtutis oppositae. Secundo aegritudo, qua virtutis 
consideratione animus afficitur propter laborem , ct moles- 
tiam , quam experitur in virtute consectanda , et propter 
delectationes, a quibus est abstinendum, non est alicujus 
tantum vitii propria, sed pertinet ad vitia omnia , quibus 
aliquis corporis quietem, et delecta f ionem quaerit: ut er- 
go innotescat peculiaris natura accediae, notandum est, 
bonum honestum, quod in singulis virtutibus existit , spi- 
ritalem quamdam laetitiam facere in eo , qui movetur amo- 
re illius virtutis ; sic qui agit ductus amore temperantiae 
vel justitiae, gaudet bono justitiae , et honestate temperan- 
tiae , quam amat: intemperans vero, et injustus dolet 
de bono illarum virtutum , prout opponitur suae libidi- 
ni, et cupiditati, atque haec aegritudo, quae adversatur 
bono temperantiae , et justitiae , vel gaudio , quod ex il- 
lis percipitur, non est proprie accedia; at vero bonum ipsum 
temperantiae, bonum justitiae, et reliquarum virtutum re- 
fertur ad unum excellentius bonum, quod est bonum di- 
vinum, circa quod specialis virtus, nimirum caritas ipsa 
versatur: ex caritate autem exurgit gaudium aliquod cari- 

tatis ipsius proprium : v. g. si quis eleemosynam rogat , 
spectans dumtaxat alienae miseriae levamentum, is perci- 
piet aliquam delectationem ex consideratione liberalitatis, 
cujus amore ducitur: at si praeterea refert hunc actum in 
Deum amore quodam caritatis , percipiet aliud spirituale 
gaudium caritatis proprium; cujus amore tendit in spiri- 
tale bonum , ut divinum j quippe ex omni amore gaudium 
aliquod suapte natura enascitur. Aegritudo proinde, quae 
huic peculiari gaudio adversatur, qua nimirum quis tris- 
tatur de bono divino , de quo caritas gaudet , propria est 
accediae. 

Bonum autem divinnm spectare qnis potest, vel ini 
Deo , vel in proximo, vel in seipso; et quamvis tripli— 

. cem hanc divini boni rationem una caritatis virtus com- 
plectatur , quia tamen uni eidemqne virtuti plura vitia op- 
ponuntur , hinc fit, ut ejus boni aversatio pro ea triplici 
ratione, triplicem quoque vitii rationem induat: proinde 
aversatio divini boni , prout in Deo est , pertinet ad odi- 
um Dei; ut est in proximo, ad invidiam; ut est in se 
ipso , seu prout quis divini boni particeps esse debet, 
aversatio ejus cum taedio , et aegritudine conjucta efficit 
accediam . 

Itaque cum Deus homini proponatur tanquam finis 
ultimus , cui caritate inhaerere debet , simulque ad ejus frui- 
tionem adspi rare , virtutum officiis colendis, di vinaque le- 
ge observanda consequendam , si cujus ad ejus boni divi- 
ni considerationem animus voluntaria tristitia contrahitur, 
eaque victus demittit sese , ejusque tanti boni consecutio- 
nem aspernatur, illa divini boni tristitia proprie ac«:edia 
est , quam vitiosam , et malam esse , satis ex eo constat , 
quod malum sit de vero bono dolere, verumque bonum 
aspernari . Cum autem haec sit tristitia de divino bono 
ex caritate diligendo, ex eoque vitiosa sit, quod carita- 
tem ipsam labefactet, consequens est, ut illud bontun di- 
vinum, de quo accedia tristatur , sit bonum divinitus prae- 
ceptum , cui ut ait S. Th. ,, Oportet mente adhaerere ex 
,, necessitate,, ut proinde , auctore Sancto Doctore ,, Nul- 
„ lum sit peccatura accediae, siquis contristetur de hoc, 
Tom. XV IU. B b b 

„ quod aliquis cogit cum implere opera virtutum , quae 
„ facere non tenetur . ,, Atque haec paullo latius explican- 
da fuere, ut bene, et explorate perciperetur accediae na- 
tura propria, et ratio ; simulque appareret, haud satis con- 
sideratum fuisse rccentiorum quorumdam , et quidem po- 
litiorum Theologorum judicium, qui dudum invectam, 
et celebratam in scholis distinctionem inter aecediam 
prout est communis omnium vitiorum, et accidiam quae 
vitium peculiare constituit , quasi minus accuratam repre- 
hendere non sunt veriti; nam illi nobis bene de Theolo- 
gia mereri videntur , qui eiFata scholae non sine magna 
ratione constituta, et probata illustrare, non qui ea con- 
vellere nituntur . Sed sumus ita natura comparati , ut quae 
nobis abstrusiora videntur, facilius contemnamus , quam 
perscrutari conemur . Simul vero ex dictis explicata ra- 
tio patet ad ea solvenda, quae opponi solent. , 

PROPOSITIO. 

Accedia peccatum est natura sua lethale . 

Proh. Illud vitium est lelhale , quo quis consentit 
in fugam et detestationem boni divini, cui tenetur mente 
inhaerere ex necessitate . Atqui talis est acccdia ex defi- 
nitione . Ergo &cc. 

Secundo adversatur accedia praecepto , quo jubemur 
delectari in Domino , quod praeceptum est praecepto cha- 
ritatis conjunctissimum , eidemque natura cohaerens . Sic 
Psalmo 36. Delectare in Domino . Et 63. Laetabitur jus- 
tus in Domino . Et 33. Gustate , et videte , quoniam sua- 
vis est Dominus . Apostolus vero ad Philippenses 4. Gau- 
dete in Domino semper ; iterum dico gaudete . Quod prae- 
ceptum D. Th. sic explicat q. 1 i.de peccatis art. 3. ad 6.,, 
„ Quod homo delectetur , non cadit sub praecepto, sed 
„ quod delectetur de Deo, hoc cadit sub praecepto, si- 
„ cut et quod homo Deum diligat , quia delectatio amo- 
„ rem consequitur „. Et ad f. „ Delectatio , quae prove- 

„ nit ex caritate, cui contrariatur accedia, est de neces- 
sitate spiritualis vitae, sicut et ipsa caritas: et ideo ac- 
,, cedia est peccatum mortale,,. 

Tertio adversatur accedia praecepto salutis operan- 
dae: adversatur quartae beatitudini : Beati qui esuriunt , 
et sitiunt justitiam , quoniam ipsi saturabuntur . Qui por- 
ro esurire, aut sitire justitiam dici possunt, quos tenet 
boni divini fastidium, qui ad omnia justitiae opera salu- 
ti necessaria segnes sunt, negligentes , ac tepidi? Notum 
est porro , quam severum in tepidos judicium constitutum 
sit Apocalypsis 3. „ Quia tepidus es, et nec frigidus, 
,, nec calidus, incipiam te evomere ex ore meo : quia di- 
„ cis , quia dives sum , et locupletatus , et nullius egeo ; et 
„ nescis , quia tu es miser , et miserabilis , et pauper , et cac- 
„ ens, et nudus; suadeo tibi emere a me aurum ignitum , 
,, probatum ... et collirio inunge oculos tuos , ut vi- 
„ deas . ,, Quos porro tepidos intelligere debemus, nisi qui 
divini boni praestantiam non agnoscentes, nullo ejus de- 
siderio tanguntur, ne ad ineundam alacriter salutis viam 
excitentur? qui tamen in sua desidia bonorum divinorum 
inopia, inanibus hujus vitae bonis adhaerescunt, hisque 
se beatos, et pulchros putant ; quibus propterva suadetur, 
ut caecitate depulsa , inopiam suam intueri incipiant , di- 
vinorumque bonorum adspectu incitati , aurum ignitum , 
et probatum, charitatcm scilicet ardentem , et opere pro- 
batam, sibi comparent. 

Ceterum de accedia hic sermo est , non ut est sim- 
pliciter in appetitu sentiente , sed prout pertingit usque 
ad rationis consensum: primi enim ejusdem motus, nec 
plene deliberati, sunt tantum peccata venialia ; cum vero , 
ut ait D. Th. , ratio consentit in fugam , et detestationem 
boni divini, carne contra Spiritum omnino praevalente, 
tunc manifestum est, quod accedia est peccatum mortale. 

CAPUT II. 

De v iliis ex accedia manantibus . 

Sex potissimum vitia ex accedia origencm ducere , 
tradit D. Gregoritis lib. 3 i. Mora!, cap. 1 7. Sunt autem, 
malitia, rancor, pusillanimitas , desperatio , torpor, eva- 
gatio mentis circa illicita: quae quemadmodum oriantur 
cx accedia , facile intelligetur ex singulorum explica- 
tione . 

Malitia hic dicitur oppugnatio bonorum spiritalium , 
quorum aversatio ingeneratur ex accedia . Vitium est eorum 
qui Religionis veritatem, et sanctitatem, resqtie ad Reli- 
gionem pertinentes , sacra, caeremonias. Sacerdotia, Re- 
ligionis administros insectari , et in contemptum adduce- 
re omni ope conantur . Hi sunt nimirum perditi homines, 
et impii , qui sedent in cathedra pestilentiae, quorum ser- 
mo ut cancer serpit, et incautorum animos inficit. 

Rancor hic dicitur indignatio quaedam adversus ho- 
mines , qui suis nos correptionibus , monitis, consiliis, 
justa correptione a vitiis retrahere , atque ad spiritalia bo- 
na impellere satagunt. In hoc vitium saepe incurrunt, 
qui Praepositis suis, et Superioribus succensent , eosque 
odio prosequuuntur , cuin collapsam rectam videndi nor- 
mam , et disciplinam instaurare aggrediuntur . Rancorem 
non esse peccatum genere suo dumtaxat veniale , satis 
edocemur hac Prov. Sententia Cap. 29. „ Viro, qui cor- 
,, ripientem dura cervice contemnit, repentinus ci super- 
„ veniet interitus ,, . 

Pusillanimitas vitiosa est virium suarum diffidentia , 
qua quis opera pietatis ardua, et difficilia , tametsi suam 
facultatem divinae gratiae auxilio munitam non exceden- 
tia , refugit nihilominus, et aversatur ex dimissi animi 
abjectione. Vitium esse naturali hominis inclinationi, et 
consequenter legi naturae adversum , luculenter demon- 
strat S. Th. 2. 2. q. 1 33 . art. 1. ,, Inest , inquit , unicuique 
„ rei naturalis inclinatio ad exequendam actionem com- 

,, mensuratam suae potentiae; sicut autem per praesum- 
,, ptionem aliquis excedit proportionem suae potentiae , 
„ dum nititur ad majora , quam possit ; ita etiam pusil- 
„ lanimus deficit a proportione suae potentiae, dum re- 
,, cusat in id tendere, quod est suae potentiae commen- 
,, suratnm : et ideo sicut praesumptio est peccatum , ita 
„ et pusillanimitas; et inde est, quod servus, qui acce- 
„ ptam pecuniam Domini sui fodit in terram, nec ope- 
„ ratus est ex ea propter quemdam pusillanimitatis ti- 
„ morem , punitur a Domino , ut habetur Mattii, a5. et 
„ Luc, i q. ,, 

Fit lethalis pusillanimitas , cum hominem retrahit a 
muneribus, vel operibus, quae obire, et suscipere ne- 
cessario debet , velut qui mundano timore perterritus , non 
audet palam fidem ; et religionem suam profiteri , cum 
ad id tenetur; idque nc in discrimen vitae adducatur, 
aut etiam ne contemnatur; Servus, qui non audet impu- 
ra Domini jussa detrectare, ne torvis oculis aspiciatur: 
quisquis denique munera difficilia sibi a Superiore deman- 
data cum pertinacia, ct pravitate animi recusat. Etsi au- 
tem in eo , quod pusillanimus imparem se alicui mune- 
ri existimat, videatur abhorrere a superbia ; tamen hoc 
ipso , quod pertinacius proprio judicio inhaeret, in eo se 
superbum demonstrat. Hinc Moyses , et Hieremias recu- 
sarunt quidem munus , ad quod divinitus eligebantur , con- 
siderantes propriam infirmitatem ; non autem pertinaci- 
ter , ut ait S. Th. , ne laberentur in superbiam . Unde 
Gregorius in Pastorali de Moyse ait : „ Superbus fortas- 
„ se esset, si ducatum plebis innumerae sine trepidatio- 
„ ne susciperet, et rursus superbus existeret, si Aucto- 
„ ris imperio obedire recusaret,,. 

Desperatio est vitium , quo quis salutis aeternae con- 
sequendae spem abjicit . Docet S. Th. id vitium quando- 
que oriri ex luxuria, qua homo praesentibus corporis 
voluptatibus delinitus, ac demersus , omnem de futuris 
bonis cogitationem , et desiderium , spemque adeo abji- 
cit : interdum vero etiam ex accedia , seu nimia quadam 
contractione animi , et demissione , qua quis impossibi- 

lc sibi judicat , c peccatis aliquando emergere , atque adeo 
aeternam salutem adipisci. Hinc fit, ut docet idem S.Do- 
ctor, ut non semper desperatio cum infidelitate , vel odio 
Dei sit conjuncta ; non cum infidelitate ; nam qui de- 
sperat ex accedia , non expresso , et speculativo judicio 
sibi persuadet , Deum non posse , aut nolle poenitenti- 
bus veniam concedere, sed peculiari , ac prnctica aesti- 
matione, hanc velut sibi praeclusam apprehendit : ncc 
porro cum odio Dei , quia non propterea semper Deurn 
ut malum sibi repraesentat ; sed non putat , se posse par- 
ticipem illius bonitatis fieri . Hinc fit, ut desperatio gene- 
re suo minus peccatum sit infidelitate, et odio Dei, quia 
illa Dei veritati , hoc Dei bonitati , ut veritas , et boni- 
tas in Deo est, adversantur. Desperatio vero est contra 
Deum , non secundum quod in se est , sed secundum quod 
participatur a nobis . Desperatio tamen est periculosior, 
quia sublata spe, nullo fraeno retinentur homines a vi- 
tiis, et ad virtutem revocantur . Esse autem peccatum 
natura sua Iethale , patet ex eo , quod spei necessitas ad 
salutem innumerabilibus Scripturarum testimoniis ad- 
struatur . 

Torpor est remissio anitni , qua vel officium quis 
praetermittit , vel negligenter fungitur; lethalis est cum re- 
trahit ab officio , quod sine lethali culpa praetermitti ne- 
quit : quatenus autem facit, ut oscitanter quis praecepta 
impleat, certe periculosa est admodum, facileque homi- 
nem ea correptum in lethalem culpam conjicit. Uinc Apo- 
stolus ad Rom. i 2 . torpori fervorem contrarium commen- 
dat : Sollicitudine non pigri , Spiritu ferventes , Domino 
servientes. Hinc S. Paulinus epist 36. ad Macarium ait: 
Vicina morti labes est torpor animorum . Et S. Isidorus 
lib. 2 . de summo bono cap. 10 . Multos remissa conversio 
in pristinos errores reducit , ac vivendi tepore resolvit . 
Hoc vitio periculosissima quadam ratione tenentur obstri- 
cti , qui mandata, quae implere aliquando tenentur , dif- 
ferunt de die in diem, ii maxime qui poenitentiam , et con- 
versionem procrastinant , contra id quod legitur Ecclesias- 
tici 5. Non tardes converti ad Dominum , et ne differas 

de die in diem ; subito enim veniet ira illius > et in tem - 
pore vindictae disperdet te. 

Evagatio mentis dicitur inquieti animi volubilitas , 
et inconstantia , qua divina bona fastidiens , vagatur in 
commutabilibus bonis persequendis , ut aliquid ex his de- 
lectationis percipiat. Tales sunt homines illi, qui nil ali- 
ud agunt, quam ut nihil agant, qui ut refert Apostolus 
de Atheniensibus, ad nil aliud vacant, quam ut dicant, 
aut audiant aliquid novi, qui propriarum rerum obliti 
res alienas studiose exquirunt. Tales homines acriter re- 
prehendit Apostolus 2 . ad Thessalonicenses 3. ,, Au- 
divimus inter vos quosdam ambulare inquiete , nihil 
operantes , sed curiose agentes: iis autem , qui ejusmo- 
di sunt , denunciamus , et obsecramus in Domino J. C 
ut cum silentio operantes , suum panem manducent . Di- 
xerat superius : Quoniam si quis non vult operari , ner. 
manducet. Hinc otium iners , et desidiosum fons, et ori- 
go innumerabilium peccatorum: quod significat Ecclesia- 
sticus cap. 33. Multam malitiam docuit otiositas . Et Eze- 
ehiel cap. i 6. Ecce haec fuit iniquitas Sodomae , superbia , 
saturitas panis 9 abundantia , et otium ipsius . llinc S.Ca- 
rolus in Instructione Confessariortira , nimiam otiositatem 
numerat inter proximas occasiones lethalis peccati , in 
quibus quisquis versatur, non ante absolvi debet, quam 
eas deseruerit ; quibus malis ut occurramus , hanc peni- 
tus animo, et mente complectamur sententiam Apostoli ad 
Galatas 6. qua hanc nostram de peccatis commentationem 
concludimus:,, Bonum facientes non deficiamus, tempo- 
„ re enim suo metemus , non deficientes ; Ergo dum tem- 
„ pus habemus , operemur bonum ad omnes „ . 

quae sunt ad finem , ejus pravitas nihil pror- 
sus rei putanda est , sed mera privatio debiti 


ordinis. 144 

CAPUT II. Peccati, actualis definitio breviter ex- 
ponitur . 14 9 

CAPUT III. De peccati divisione . i 5 a 

QUAESTIO II. De Caussis Peccati . i 54 

CAPUT I. Dc 1 gnor ancia prout ad peccatum per- 
tinet. 1 55 

PROPOSITIO I. AI i qu ce Ignorantia est caussa pec- 
cati . 1 55 

PROPOSITIO- II. Aliqua Ignorantia est ipsa pec- 
catum . ' 1 56 

PROPOSITIO Iir. Ignorantia vincibilis , quae dat 
prorsus caussam actui , minuit peccatum , con- 
sequens auget , concomitans nec auget, nec mi- 
nuit . - 1 58 

PROPOSITIO IV. Ignorantia invincibilis sive ju- 


ris , sive facti prorsus excusat a peccato • 

CAPUT II. De Cupiditate, ut caussa Peccati . 162 

PROPOSITIO I. Cupiditas quandoque est Caussa 

Peccati , . r 162 

PROPOSITIO II. Concupiscentia antecedens minuit 
peccati gravitatem, non tamen penitus tollit, 
nisi hominem e statu rationis plane deturbet , 
atque in furorem , et amentiam conjiciat -, con- 


sequens auget . 1 63 

CAPUT III. Ve Malitia ut caussa Peccati, 16$ 

PROPOSITIO . Qui ad peccandum prava peccati 
consuetudine inducuntur , ex malitia peccare 
censendi sunt . 166 

CAPUT IV. De caussis peccati externis . 169 

CAPUT V. De peccati occasione. 172 

PROPOSITIO I. Seu LEMMA . Occasio , quae ve- 
rum peccandi periculum continet , optimo jure 
proxima dicenda est * . 173 


PROPOSITIO II, seu LEMMA « Verum periculum 

est , quod affert justum ac prudentem timorem. 174 
PROPOSITIO III. seu LEMMA . Apprehensio mali 
gravis multa probabilitate futuri justum , ac 
prudentem timorem ingenerat » 174 

PROPOSITIO IV. seu THESIS . Occasio proxima 
definienda est ea , . in qua qui versatur , spe- 
ciatis probe circumspiciendis omnibus , pruden- 
ti, nc probabili judicio conjicere potest, ac prae* 
videre se peccaturum ; non autem illa * in qua 
qui versatur , aut sempet peccat , aut frequen- 
tius , aut frequenter Saltem peccat , quemad 
modum est a nonnullis Theologis definita. 17S 
PROPOSITIO V. Quaecumque occasio , e qua subo - 
• iitu>a gravis tentatio praevidetur , et in quam 
■nulla se necessitate quisque conjicit , proxima 
esse, aut ad proximam accedere, jure deme- 
nto censenda esi » ' .176 

PROPOSITIO VI. Quisquis Versatur in occasione 
proxima peccati , tenetur eam omni conatu re- 
movere, neque excusari pjotest ullo praetextu 

boni, honesti , vel utilis vel delectabilis , ne* n 
^ue iz//a jacturae faciendae consideratione , si- 
ve famae , sive aliorum bonorum . . ’■•'»»*>" \ j8o 

QUAESTIO III. De peccatorum comparatione in- 
ter se . • ' 1 3 4 

CAPUT I. De inaequalitate peccatorum. • 184 

CAPUT II. De specifica diversitate peccatorum. 186 
PROPOSITIO I. Specifica peccatorum diversitas ex 

objecto , vel ut primario fonte est repetenda . 187 

PROPOSITIO II. Non ex diversis praeceptis , qui- 
bus oppi nantur peccata, proprie censeri possunt 
» differre specie. • *’ •' 187 

PROPOSITIO III. Diversitas formalis objectorum \ 
e qua specificam diversitatem peccata sortiun- 
tur , dignosci potissimum valet ex diversis vir- ’ 
tutibus , quibus peccata opponuntur , et ex con- 
traria , vel diversa ratione , .qua uni eidemque 
virtuti opponuntur , * ■ i 187 

PROPOSITIO IV. Ut innotescat , nu>n praecepta di- 
versa inducant in peccata specificam diver sita* 
tern , non est attendendum , /mni differant ra- 
tione finis extrinseci , et ex parte praecipientis 
el legislatoris , jerf solum si differant ratione 
rei praeceptae , vel proximi,et intrinseci motivi . 1 89 
CAPUT III. Dc circumstantiis novam peccato ma- 
litiam et gravitatem conferentibus . 193 

PROPOSITIO . Antiqua sane , Patrum traditioni 
valde consentanea , Principum etiam Scholae 
rationibus , et auctoritate confirmata sententia 
est , quae ait ex conditione sacri temporis Deo 
speciatim dicati nova quadam malitiae nota 
peccata salum graviora contaminari . 195 

CAPUT IV. De numerica peccatorum distinctione . 197 
REGULA I. In actu physice uno , quo plura objecta 
attinguntur , fit peccatum multiplex, prout plures 
sunt obligationes , quae violantur , plura jura , 
quae laeduntur . • • > ’ 198 

REGULA II. Cum plur ei astus physice distincti ro • 

feruntur ad unum principalem , cujus sunt illi 
velut inchoationes , et a quo complementum et 
unitatem habent in genere moris , unum tan- 
tum per catum admittitur . 199 

REGULA III. Cum ptures actus, physici versantur 
- unusquisque circa suum objectum, in quo ter - 
minant , habentque suam unitatem moraiem , 
nec proinde unus ad alium refertur tanquam 
inchoatio , pars, aut medium, nec ab eo com- 
pleri opus habet , ut ille artus per sese unum 
totum morale efficere intelligatur : tum illi 
actus, tametsi successive fiant , totidem pec- 
cata sunt. aoo 

REGULA IV. Cum actus, qui spectat in unum ali- 
quod objectum , mor aliter interrumpitur , et su - 
, binde repetitur , tot sunt actus numero distin- 
cti , quo ■ sunt repetitiones morali interruptio- 
ne diremptae . ‘ aoi 

CAPUT V. De mortalis peccati , et venialis discri- 
mine. - ao 3 

PROPOSITIO . Ex pereatis alia sunt ex natura sua 
graviora , digna odio Dei, et morte aeterna , 
alia minime, adeoque mortalia peccata , et ve- 
nialia non externa tantum imputatione , sed 
toto genere dirimuntur , sive in renatis, et fide- 
libus, sive in Infidelibus , et reprobis . 304 

CAPUT VI. Unde sit repetenda mortalis , et venia-* 

lis perrati differentia.-' 21» 

PROPOSITIO 1 . Nulla ex quatuor prioribus sen- 
tentiis satis aptum afferre videtur mortalis , et 
venialis peccati discrimen . 21 $ 

PROPOSITIO II. Differentia peccati mortalis , et ve- 
nialis merito ex eo repeti posse videtur , quod 
peccatum mortale ita sit contra legem, ut sit 
etiam contra finem legis , nempe caritatem , 
dirimatque adeo conjunctionem illam , qua ho- 
' mo caritate Deo adhaerescit ut fini, ordinem- 
que proinde hominis ad finem penitus abrum* 


pat ; veniale vero tametsi sit contra legem \ 
non tamen repugnet fini legis , possitque adeo 
cum caritate consistere , nec prvptcrea homi- 
nis cum Deo conjunctionem dirimat , nec ipsum 
ordinem hominis ad suum finem penitus con- 
vellat . ,214 

CIAPUT VII. An , et quomodo veniale peccatum eva- 
dere in mortale possit , et vicissim • .217 

PROPOSITIO I. Ex venialibus peccatis quantum- 
cumque multiplicatis numquam unum conflari 
potest peccatum mortale . ,219 

PROPOSITIO II. Ex adjunctis peccatum genere suo 

veniale interdum eoad/t mortale. 2*3 

QUAESTIO IV. De conditionibus ad peccatum re- 
quisitis . 227 

CAPUT I. Refellitur Haereticorum error in motibus 
concupiscentiae prorsus indeliberatis peccatum, 
exi siere affirmantium . 227 

PROPOSITIO» In motibus concupiscentiae primo 

primis nullum inest peccatum . 229 

CAPUT II. De animadversione ad peccatum requi- 
sita. a36 

PROPOSITIO. Ut peccatum sit offensa Dei , aeter- 
naque poena dignum * minime requiritur , ut 
quis aut Deum agnoscat , aut aciu de Deo co- 
•. gitel » <. 238 

CAPUT III. De Consensu , et morosa delectatione . 248; 
PROPOSITIO I. Delectatio , et consen sus in dele- 
ctationem , oritur non ex re illicita co- 

gitata , jecf cx scientia , et cognitione rei illi- 
citae , no/i cjC mala , $ec£ potius bona ex sese ; 
quandoque tamen peccatum fieri potest non so- 
lum veniale , ei mortale.. 245 

PROPOSITIO II. Consensus omnis , etiam inefficax 
in delectationem de re illicita cogitata , omnis- 
que proinde morosa de re ili itita delectatio , est 
illicita . 

QUAESTIO V, Z?e effectis peccati . . \ . 249 


CAPUT I. De imminutione boni naturae 249 

CAPUT IT. De Macula peccati. 253 

PROPOSITIO I. Peccatum actuale revera producit 

maculam in anima . 253 

PROPOSITIO II. Peccati macula non in reatu pnc - 
nae , non in aliqua denominatione extrinsec.a , 
non in habitu positivo , sed in privatione nito * 
ris animae, prout refertur ad peccatum , unde 
est inducta, videtur esse cum D.T horna con • 
stituenda . a$4 

CAPUT III. De reatu poenae. 208 

PROPOSITIO . Peccatum mortale inducit ' reatum 

aeternae poenae. 259 

TRACTATUS DE PECCATIS PARS II. 

De Peccatis sin^illatim . 275 

QUAESTIO I. Dc Superbia; 

CAPUT I. De Superbiae natura , ejusque spedebus . 278 
PROPOSITIO . Superbia peccatum est genere suo 

mortale , idemque gravissimum . 279 

CAPUT II. De ambitione , et praesumptione . 281. 

CAPUT III* De inani gloria, et vitiis ex ea. ma- 
nantibus. 28^ 

De /artantia. • 285 

De Hypocrisi 286 

De Contentione . . ' 1 » 287 

Dc Discordia . ’ » 288 

De Perlinat ia . 289 

De / nobedientia • 2 ,0 

De P raesnm nt one novitatum . 2<) t 

QUAESTIO ti. De Avaritia . 

C VPUT I. De Avantiae natura , et pravitate . 291 

PROPOSITIO. Avaritia sine ulla etiam injustitiae 
admixtione , multis <x capitibus adversari po- 
test cadtnti , fierique - adeo peccatum mota 'e. 2q3- 
CAPUT 1 !. De Avaritia per eleemosynam, superan- 
da . 296' 


PROPOSITIO I. Eleemosynam de superfluo dare l 

et necessitatem patienti , est in, praecepto . 298 

PROPOSITIO II. Communi tantum occurrente ne- 
cessitate , tenetur quisquam sub lethali de su- 
perfluo eleemosynam elargiri . 3 07 

CAPUT III. De nonnullis conditionibus ad eleemOm 
synae praeceptum perlinentibus . 3 1 4 

CAPUT IV. De peccatis ex avaritia prodeuntibus . 3 ai 
QUAESTIO III. De Luxuria . 

CAPUT I. De luxuriae natura , et pravitate. 3^4 
CAPUT II. De fornicatione simplici . 3*9 

PROPOSITIO . Fornicatio simplex , peccatum est 

natura sua lelhalc • 329 

CAPUT III. De Stupro . 33 1 

CAPUT IV. De Raptu. 33 * 

CAPUT V. De adulterio. 333 ' 

CAPUT VI. De Sacrilegio . 336 

CAPUT VII. De Incestu . 337 

CAPUT VIII. De peccato contra naturam . 3 37 

CAPUT IX. De gradibus luxuriae , et utrum in 

his detur parvitas materiae . 340 

Expenduntur quaestiones nonnullae ad memora' 
tas species luxuriae pertinentes . 341 

QUAESTIO IV. De Invidia . 

CAPUT I. De Invidiae natura , et pravitate. 346 

PROPOSITIO . Invidia est peccatum genere suo 

lethale , tum etiam Capitale. • 348 

CAPuT II. De Odio , prima invidentiae propagine . 349 
CAPUT III. De Detractione » et Sussurratione . 33 1 

PROPOSITIO I. Detractio est ex genere suo pec- 
catum lethale. 35 a 

PROPOSITIO II. E\ injusta imminutione famae 
oritur obligatio ejus restituendae , tum etiam 
damni reparandi , quod ex ea est consecutum. 353 
QUAESTIO V. De Ira . 

CAPUT I. De irae natura , et pravitate. 353 

PROPOSITIO I, Ira , prout est immoderatae vin - 

dictae appetitus , peccatum est genere suo le- 
thale . 359 

PROPOSITIO II. Ira , prout est appetitus tantum 
immoderatior vindictae alioquin justae , non est 
genere suo peccatum lethal e , tametsi aliquando 
lethale peccatum fiat. 3 60 

CAPUT II. De vitiis ex ira prodeuntibus . 3 Gi 

QUAESTIO VI. De Gula . 

CAPUT I. De gulae natura , et pravitate. 364 

CAPUT II. De Ebrietate. 369 

PROPOSITIO . Ebrietas voluntaria peccatum letha- 
le est simpliciter . 370 

CAPUT III. De vitiis ex gula prodeuntibus . 374 

QUAESTIO VII. De Accedia. 

CAPUT I. De accedi ac natura , et pravitate . 376 

PROPOSITIO . Accedia peccatum est natura sua 

lethale. 378 

CAPUT II. De vitiis ex accedia manantibus . 3 80 

